# verses

text:
رب بله ديئر: «بابئلده يتمئش ائلئنئز باشا گلنده، من سئزه باش چکه‌جيم و سئزه وردئيئم ياخشي وعده‌ني يرئنه يتئرئب سئزي بو يِره قايتاراجاغام.


text:
چونکي سئزئن باره‌نئزده اولان فئکئرلرئمي اؤزوم بئلئرم.» رب بويورور. «من سئزئن پئسلئيئنئز يوخ، سالاماتليغينيز باره‌ده دوشونورم، نئيّتئم بودور کي، سئزه بئر اومئد و بئر گله‌جک ورئم.


text:
منی تاپماغينيزا ائجازه وره‌جيم.» رب بويورور. «سئزي اسئرلئکدن گری قايتاراجاغام. سئزي اسئر اتدئيئم بوتون يِرلردن و مئلّتلرئن آراسيندان بئر يِره ييغاجاغام. سئزي اورادان اسئر آپارديقلاري يِره قايتاراجاغام.» رب بويورور.


text:
داوودون تختئنده اوتوران پادشاه باره‌ده، بو شهرده ياشايان بوتون خالق باره‌ده، سئزئنله بئرلئکده اسئرلئيه آپاريلماميش هموطنلرئنئز باره‌ده رب بله ديئر.


text:
بلی، قوشونلار ربّی بله ديئر: «من اونلارين اوستونه قيلينج، آجليق و وبا گؤنده‌ره‌جيم. اونلاري يِمه‌يي مومکون اولمايان چوخ ياوا انجئره دؤنده‌ره‌جيم.


text:
اونلاري قيلينج، آجليق و وبا ائله تعقئب اده‌جيم، يِر اوزونون بوتون اؤلکه‌لرئنئن قاباغيندا دهشتلي حالا سالاجاغام. اونلاري آتديغيم بوتون مئلّتلرئن آراسيندا، اونلار لعنت، حيرت، رئشخند و روسوايچيليق هدفي اولاجاقلار.»


text:
رب بويورور: «اونا گؤره کي، سؤزلرئمه قولاق آسماديلار. همئن سؤزلري قوللاريم اولان پيغمبرلر واسئطه‌سئله دفه‌لرله اونلارا چاتديرديم، لاکئن سئز، ای اسئرلئيه گِدنلر، قولاق آسمادينيز.» رب بويورور.


text:
منئم آديملا سئزه يالاندان نبئلئک ادن قولايا اوغلو اَخاب و مَعَسِيا اوغلو صئدقئيا باره‌ده ائسرايئلئن تاريسي اولان قوشونلار ربّی بله ديئر: «من اونلاري بابئل پادشاهي نِبوکَدنِصّره تسلئم اده‌جيم و او، گؤزلرئنئزئن قاباغيندا، اونلاري اؤلدوره‌جک.


text:
اونلار باره‌ده بابئلده‌کي بوتون اسئر اولونموش يهودالي‌لار بوندان سونرا بله قارغيش اده‌جکلر: ‹رب سني بابئل پادشاهينين دئري-دئري يانديرديغي صئدقئيا و اَخاب کئمي اتسئن.›


text:
چونکي اونلار ائسرايئلده آخماق ائشلر گؤروبلر، قونشولارينين آروادلاري ائله زئنا ادئبلر، اونلارا دِمه‌دئيئم حالدا، منئم آديمدان يالان سؤزلر ددئلر. من بونو بئلئرم و بونا شاهئدم.» رب بويورور."


text:
ائسرايئلئن تاريسي قوشونلار ربّی بله ديئر: "سن اورشلئمده اولان بوتون خالقا، مَعَسِيا اوغلو کاهئن صِفَنيايا، و بوتون باشقا کاهئنلره اؤز آديندان مکتوبلار گؤنده‌ردئن. صِفَنيايا ددئن:


text:
رب يِهويادانين يرئنه سني اؤز معبدي اوستونه کاهئن قويوب. اؤزونو پيغمبر اعلان ادن هر دَلئيه کونده و دمئر يوغ وورمالي‌سان.


text:
چونکي اِرِميا بئز بابئلده‌کئلره بو خبري گؤنده‌رئب: اسئرلئک اوزون چکه‌جک. بونا گؤره ده اِولر تئکئب، ائچئنده ياشايين، باغچالار ساليب، مِيوه‌لرئني ييئن."


text:
"بوتون اسئر اولونموشلارا خبر گؤنده‌رئب دِه: نِخِلاملي شِمَعيا باره‌ده رب بله ديئر: «ائندي کي، من گؤنده‌رمه‌دئيئم حالدا، شِمَعيا نبئلئک ادئب سئزي يالانا ائنانديريب.


text:
ربّئن ددئيي بودور: نِخِلاملي شَمَعياني و اونون نسلئني جزالانديرجاغام. بو خالقين آراسيندا اونون نسلئندن اولان بئر کس صاغ قالماياجاق، خالقيما اده‌جيئم ياخشيليغي گؤرميه‌جک، چونکي او، خالقا منئم ضئدّئمه عوصيان اتمه‌يي ديئب.» رب بويورور."


text:
رب بويورور: «باخ، گونلر گلئر کي، خالقيم ائسرايئلي و يهوداني اسئرلئکدن قايتاراجاغام. اونلاري آتالارينا وردئيئم تورپاغا گری گتئره‌جيم و اوراني مولک اده‌جکلر.» رب ديئر."


text:
سوروشون، گؤرون: کئشي مگر اوشاق دوغار؟ بس نه اوچون، هر کئشئنئن اَللرئني، دوغان آرواد کئمي، قارنينين اوستونده گؤرورَم؟ نه اوچون هامينين اوزو سولوب؟


text:
آه، بو نه دهشتلي بئر گون اولاجاق! بئر داها بله گون اولماياجاق، يعقوب نسلی اوچون سيخينتي دؤورو اولاجاق، آنجاق گئنه ده بوندان قورتولاجاق."


text:
قوشونلار ربّی بويورور: "او گون بويونلارينداکي يوغو قيراجاغام، ائپلرئني قوپارداجاغام؛ بئر داها ياد اِللی‌لر اونلاري اؤزلرئنه قول اتميه‌جکلر.


text:
رب بويورور: "قورخما، ای قولوم يعقوب، دهشته دوشمه، ای ائسرايئل. چونکي سني اوزاق يِرلردن، نسلئني اسئر اولوندوغو اؤلکه‌دن قورتاراجاغام. يعقوب نسلی گئنه اَمئن-آمانليقدا اولاجاق، راحاتليق تاپاجاق، کئمسه اونو قورخوتماياجاق.


text:
من سنئنله‌يم، سني قورتاراجاغام" رب بويورور. "سني آرالارينا قوودوغوم مئلّتلرئن هاميسيني يوخ اِتسَم ده، سني کامئل محو اتميه‌جيم، سنه آنجاق عدالتله تربئيه وره‌‌جيم، دوغرودان دا، جزاسيز قالماغينا ائجازه ورميه‌جيم."


text:
بوتون موتّفئق‌لرئن سني ياددان چيخارديبلار، سنئن قيدئنه اصلا ديئل‌لر. من سني، دوشمن ووران کئمي، وورموشام، رحمسئز بئر آدام کئمي جزالانديرميشام، چونکي تقصئرئن بؤيوکدور، گوناهلارين چوخدور.


text:
نئيه ياراندان اؤتري باغيريرسان؟ دردئنئن علاجي اولماديغي اوچون؟ بو ائشلري اونا گؤره سنه اتمئشم کي، تقصئرئن بؤيوکدور، گوناهلارين چوخدور.


text:
بونا گؤره سني يئيَنلرئن هاميسي، يِيئله‌جکلر؛ بوتون دوشمنلرئن اسئرلئيه گده‌جکلر. سني سويانلار، سويولاجاقلار؛ سني قارت ادنلر، قارت اولوناجاقلار."


text:
رب بويورور: "آمّا من سني گئنه صاغالداجاغام، يارالارينا شفا وره‌جيم. چونکي سني ردّ ادئلمئش چاغيريرلار، صحيون کي، اونا اهمئيّت ورن يوخدور."


text:
رب بله ديئر: "يعقوبون چاديرلارينين اوغورونو تزه‌دن قوراجاغام، ساکئن اولدوغو يِرلره شَفقَت گؤرسده‌جيم. شهر تزه‌دن وئرانه‌لري اوستونده تئکئله‌جک، ساراي اؤز يِرئنده برپا اولوناجاق.


text:
اونلارين آراسيندان شوکور و شَنلئک سَسلري اِشئدئله‌جک. من اونلاري چوخالداجاغام، آزالماياجاقلار؛ من اونلارا عئزّت وره‌جيم، آلچالماياجاقلار.


text:
اؤولادلاري اوّلکي کئمي اولاجاقلار، جاماعاتي حوضورومدا مؤحکم دوراجاق؛ اونلاري سيخيشديرانلارين هاميسيني جزالانديرجاغام.


text:
رهبري اؤزلرئندن اولاجاق؛ باشچيسي اؤز آرالاريندان چيخاجاق. اونو اؤزومه ياخينلاشديراجاغام، او دا منه ياخينلاشاجاق. آيري جور کئم جورعت اده بئلر کي، اؤزونو منه ياخينلاشديرسين؟" رب بويورور.


text:
ربّئن اؤز حئدّتلي قضبي، اوره‌يئنئن ائسته‌دئيئني اده‌نه قدر، اونو يرئنه يتئره‌نه قدر سؤنميه‌جک. سئز گله‌جک گونلرده بونو آنلاياجاقسينيز.


text:
رب بويورور: "او زامان من بوتون ائسرايئل قبئله‌لرئنئن تاريسي اولاجاغام، اونلار دا منئم خالقيم اولاجاقلار."


text:
رب بله ديئر: "قيلينجدان قاچيب قورتولان خالق چؤلده لوطف تاپاجاق؛ من ائسرايئله دئنجلئک ورميه گله‌جيم."


text:
سني تزه‌دن بئنا اده‌جيم، سن ده تزه‌دن بئنا اولوناجاقسان، ای باکئره قيز ائسرايئل! سن گئنه دفلر اَله آليب شادليق ادنلرله بئرلئکده اويناياجاقسان.


text:
گئنه ده سامئره داغلاريندا اوزوم باغلاري سالاجاقسان، باغ سالانلار اَکه‌جکلر، اونون ميوه‌لرئندن يئيه‌جکلر.


text:
بئر گون گله‌جک کي، اِفرايئمئن داغليق بؤلگه‌سئنده کشئکچئلر قيشقيراجاق: «قالخين صحيونا، گلئن، تاريميز ربّئن يانينا چيخاق.»


text:
بودور ربّئن ددئيي: "يعقوب اوچون شادليقلا ترنّوم ادئن، مئلّتلرئن باشچيسي اوچون سَس قالديرين! قويون حمدلرئنئز اِشئدئلسئن، ديئن: «يارب، خالقيني، ائسرايئلدن صاغ قالانلاري خئلاص ات!»


text:
باخ، من اونلاري شئمال اؤلکه‌سئندن قايتاراجاغام، دونيانين اوزاق يِرلرئندن بئر يِره ييغاجاغام. آرالاريندا کور، توپال، حامئله و دوغان آرواد دا اولاجاق؛ بؤيوک بئر جاماعات بورايا قاييداجاق.


text:
اونلار آغلايا-آغلايا گله‌جکلر، اونلاري من گری گتئره‌رَک، اونلار دوعا اده‌جکلر. اونلاري آخار سولار بويونجا، بودره‌ميه‌جکلري دوز يوللا آپاراجاغام. چونکي من ائسرايئلئن آتاسي‌يام، اِفرايئم دا ائلک اوغلومدور.


text:
ای مئلّتلر، ربّئن سؤزونو اِشئدئن، اوزاقلارداکي ساحئللرده اعلان ادئب ديئن: «ائسرايئلي سَپه‌له‌ين، اونو بئر يِره ييغاجاق، سوروسونو قورويان چوبان کئمي اونو قوروياجاق.»


text:
اونلار صحيونون اوجا تپه‌سئنه گلئب شادليقدان هاراي چکه‌جکلر؛ ربّئن وردئيي بول نعمتلردن - تاخيلدان، تزه شرابدان، زيتون ياغيندان، قويون-کچي بالالاريندان، مال-حيوان بالالاريندان شادليق اده‌جکلر. جانلاري سولانميش باغچا کئمي اولاجاق، بئر داها قوصّه‌لي اولماياجاقلار.


text:
او زامان باکئره قيزلار، جاوان و قوجا کئشئلر بئرلئکده اويناييب سِوئنه‌جکلر، من اونلارين ياسيني شادليغا چِوئره‌جيم؛ قوصّه يرئنه اونلارا تسلّی ورئب اونلاري سِوئندئره‌جيم.


text:
رب بله ديئر: "رامادا بئر سَس، ياس و آجي آغلاشما سَسي اِشئدئلئر. راحئل اوشاقلاري اوچون آغلايير، تسلّی تاپماق دا ائسته‌مئر. چونکي اونلار داها يوخدور."


text:
رب بله ديئر: "سَسئني آغلاماقدان، گؤزلرئني ياش تؤکمکدن قورو، چونکي چکدئيئن زحمتئن عوضي ورئله‌جک، اونلار دوشمن اؤلکه‌سئندن قاييداجاقلار."" رب بويورور.


text:
بلی، من اِفرايئمئن ناله‌لرئني اشئتمئشم: "سن منی اويره‌دئلمه‌مئش دانا کئمي تَنبه اتدئن، من ده تَربئيه آلديم. منی گری قايتار، من ده قاييداجاغام، چونکي تاريم رب سنسن.


text:
من يولومدان آزاندان سونرا تؤوبه اتدئم، عاغليم باشيما گلنده سئنَمه دؤيدوم. جاوانليغيمدا اتدئيئم عاييب ائشلردن اوتانديم، روسواي اولدوم.


text:
مگر اِفرايئم عزئز اوغلوم ديئل؟ مگر منئم راضي اولدوغوم اؤولاد ديئل؟ هر دفه ضئدّئنه دانيشاندا، گئنه اونو ياديما ساليرام. اوره‌يئم اونون اوچون سيزلايير؛ اونا حدسئز رحمئم گلئر."" رب بويورور.


text:
"يول علامتلري قوي، يول گؤرسه‌دن لؤوحه‌لر دوزلت. بؤيوک يولا، گتدئيئن يولا فئکئر ور. گری دؤن، ای باکئره قيز ائسرايئل، اؤز شهرلرئنه قاييت!


text:
نه واختا قدر سرگردان گَزه‌جکسن، ای وفاسيز قيز؟ رب دونيادا تزه بئر شي ياراداجاق؛ آرواد کئشئني قوروياجاق."


text:
ائسرايئلئن تاريسي اولان قوشونلار ربّی بله ديئر: "من اونلارين اسئر اولونموشلاريني گری قايتاراندا، يهودا تورپاغيندا و اونون شهرلرئنده گئنه بله دئيه‌جکلر: «ای عدالت يوردو، ای موقدّس داغ، رب سنه برکت ورسئن!»


text:
رب بويورور: "باخ، او گونلر گلئر کي، من ائسرايئل و يهودا تورپاقلاريندا ائنسان توخومو و حيوان توخومو اَکه‌جيم.


text:
کؤکوندن چيخارديب يوخ ادنده، ييخيب-داغيداندا و بلا گتئرنده اونلارا نجه نظارت اتدئم، دئرچَلدئب يِرلَشدئرنده ده اِلَجه نظارت اده‌جيم."" رب بويورور.


text:
بو عهد آتالاري ائله باغلاديغيم عهده بنزه‌ميه‌جک، او گون کي، اونلارين اَللرئندن توتوب مئصئر تورپاغيندان چيخارتديم. چونکي اونلارين اَري اولدوغوم حالدا، اونلار منئم عهدئمي پوزدولار."" رب بويورور.


text:
"او گونلردن سونرا ائسرايئل خالقي ائله باغلاياجاغيم عهد بله‌دئر: قانونومو اونلارين فئکئرلرئنه قويوب اورَکلرئنه يازاجاغام. من اونلارين تاريسي، اونلار دا منئم خالقيم اولاجاقلار."" رب بويورور.


text:
"بوندان سونرا بئر کس اؤز قونشوسونو و يا قارداشيني بئر داها اؤيرَتمه‌يئب دميه‌جک: «ربّی تاني!» چونکي هامي، بؤيوکدن کئچئيه قدر، منی تانيياجاق. چونکي من اونلارين تقصئرلرئني باغيشلاياجاغام، گوناهلاريني بئر داها يادا سالماياجاغام."" رب بويورور.


text:
"گوندوز ائشيق اولسون" ديئب گونشي چيخاردان، "گجه ائشيق اولسون" ديئب آيا و اولدوزلارا قايدالار قويان، شپه‌لر کوکره‌سئن ديئب دهنزي قاباردان رب- آدي قوشونلار ربّی اولان بله ديئر:


text:
"اگر قويولان بو قايدا-قانونلار قاباغيمدان گؤتورولر، اوندا ائسرايئل نسلی ده ابدئلئک بئر مئلّت اولماقدان چيخار."" رب بويورور.


text:
رب بله ديئر: "اگر يوخاريدا گؤيلر اؤلچوله بئلسه، آشاغيدا يِرئن بونؤوره‌لري اوزه چيخارديلا بئلسه، من ده اوندا بوتون ائسرايئل نسلئني، بوتون اتدئکلري ائشلردن اؤتري ردّ اده‌رم."" رب بويورور.


text:
رب بويورور: "باخ، او گونلر گلئر کي، خَنه‌نِل بورجوندن کونج دروازاسينا قدر، شهر منئم اوچون تزه‌دن تئکئله‌جک.


text:
اؤلولرئن و کول‌لرئن آتيلديغي بوتون دره، قئدرون دره‌سئنه قدر اوزانان زَمئلر، شرقده آت دروازاسينين کونجونه‌جک رب اوچون موقدّس اولاجاق. شهر بئر داها کؤکوندن چيخارديلماياجاق، هچ واخت داغيديلماياجاق.»


text:
يهودا پادشاهي صئدقئيانين پادشاهليغينين اونونجو ائلئنده کي، نِبوکَدنِصّرئن پادشاهليغينين اون سکّئزئنجي ائلي ائدي، ربدن اِرِميايا بو سؤز نازئل اولدو.


text:
بو زامان بابئل پادشاهينين قوشونو اورشلئمي موحاصئره‌يه آلميشدي. اِرِميا پيغمبر يهودا پادشاهينين سارايينداکي کشئکچئلر حيطئنده محبوس ائدي.


text:
يهودا پادشاهي صئدقئيا اونو بورادا حبس اده‌رَک دمئشدي: "سن نه اوچون بو جور نبئلئک ادئب ديئرسن: رب بله ديئر: «باخ، بو شهري بابئل پادشاهينا تسلئم اده‌جيم، او بوراني اَله کچئرده‌جک.


text:
يهودا پادشاهي صئدقئيا کَلدانئلرئن اَلئندن قاچيب قورتارماياجاق، قطعن بابئل پادشاهينا تسلئم ادئله‌جک. اونونلا اوز-اوزه صؤحبت اده‌جک، گؤز-گؤزه داياناجاق.


text:
صئدقئيا بابئله آپاريلاجاق، و من اونون ائشئنه باخاناجاق اورادا قالاجاق. اگر کَلدانئلرله ووروشاسينيز، اوغور قازانماياجاقسينيز؟» رب بويورور."


text:
«باخ، سنئن عَمئن شَلّوم اوغلو خَنه‌مِل، سنئن يانينا گلئب دئيه‌جک: عَناتوتداکي زَمئمي ساتين آل. چونکي سن منئم لاپ ياخين قوحومومسان و زَمئمي ساتين‌آلما حاقّي سنئندئر و سنئن وَظئفَندئر.»


text:
سونرا، ربّئن ددئيي کئمي، عَمئم اوغلو خَنه‌مِل کشئکچئلر حيطئنده يانيما گلئب ددي: «بِنيامئن بؤلگه‌سئنده اولان عَناتوتداکي زَمئمي ساتين آل. چونکي مئراث حاقّي دا، قَيّوملوق حاقّي دا سنه عاييددير. اونو اؤزون اوچون ساتين آل.» او زامان بئلدئم کي، بو سؤز ربّئن طرفئندن‌دئر.


text:
بلجه عَناتوتداکي زَمئني عَمئم اوغلو خَنه‌مِلدن ساتين آلديم. زَمئنئن عوضئنده اونا اون يدّي شِکِل گوموش چکئب وردئم.


text:
عَمئم اوغلو خَنه‌مِلئن، قباله‌ني ائمضالايان شاهئدلرئن و کشئکچئلر حيطئنده اوتوران بوتون يهودالي‌لارين گؤزو قاباغيندا، قباله‌ني مَخسِيا اوغلو نِرئيا اوغلو باروکا وردئم.


text:
«ائسرايئلئن تاريسي اولان قوشونلار ربّی بله ديئر: ‹بو مؤهورلنمئش قباله‌ني و آچيق موقاوئله کاغيذيني گؤتور و بئر گئل قابين ائچئنه قوي، اِله کي، اوزون بئر مودّت اوچون قالسين.›»


text:
چونکي ائسرايئلئن تاريسي اولان قوشونلار ربّی بله ديئر: «بو اؤلکه‌ده گئنه اِولر، زَمئلر و اوزوم باغلاري ساتين آليناجاق.»


text:
«آه ای پروردئگار رب، بؤيوک گوجونله و اوزانان قولونلا يِري، گؤيو ياراديبسان. اده‌بئلميه‌جَيئن هچ بئر شي يوخدور.


text:
سن مئنلر آداما محبّت گؤرسدئرسن، آمّا آتالارين اتدئيي تقصئرلرئن عوضئني اؤولادلاريندان آليرسان. ای بؤيوک و گوجلو تاري کي، آدين قوشونلار ربّي‌دئر.


text:
نئيّتلرئن عظمتلي، ائشلرئن بؤيوکدور! بشرئن بوتون يوللاري سنئن نظرئن آلتيندادير؛ هر کسه يوللارينا و اتدئکلرئنئن نتئجه‌سئنه گؤره عوض ورئرسن.


text:
سن مئصئرده، ائسرايئلده و بوتون ائنسانلار آراسيندا بو گونه قدر علامتلر و مؤجوزه‌لر گؤرستدئن. بو گون اولدوغو کئمي شؤهرت قازاندين.


text:
سن اؤز خالقين ائسرايئلي علامتلرله، مؤجوزه‌لرله، قووّتلي اَلئنله، اوزانان قولونلا بؤيوک دهشت ساچاراق مئصئر تورپاغيندان چيخارتدين.


text:
اونلار گلئب تورپاغي اؤزلرئنه مولک اتدئلر، آمّا سنئن سؤزونه قولاق آسماديلار، سنئن قانونونو دا رئعايت اتمه‌دئلر؛ امر اتدئيئن شيلرئن هچ بئرئنه عمل اتمه‌دئلر. بونا گؤره ده بوتون بو فلاکتلري باشلارينا گتئردئن.


text:
گؤر شهر دووارلارينين يانينا نجه تورپاق قالاقلاري ييغيلير کي، شهري اَله کچئرتسئنلر. شهر قيلينج، آجليق و وبا اوزوندن اورايا هوجوم ادن کَلدانئلره تسلئم ادئله‌جک. ددئکلرئن يرئنه يِتئشدي، نجه کي، ائندي گؤرورسن!


text:
آمّا، ای پروردئگار رب، شهر کَلدانئلره تسلئم ادئله‌جيي حالدا، سن منه ديئرسن: ‹زَمئني گوموشله اؤزون اوچون ساتين آل و بونا شاهئدلر چاغير.›»""


text:
بونا گؤره ده رب بله ديئر: «باخ، من بو شهري کَلدانئلره و بابئل پادشاهي نِبوکَدنِصّره تسلئم اده‌جيم، او دا اوراني آلاجاق.


text:
شهره هوجوم ادن کَلدانئلر گلئب اورايا اود ووراجاقلار. شهري ده، اِولري ده يانديراجاقلار. او اِولرئن داملاريندا بَعَلئن شرفئنه بوخور يانديريب باشقا آللاهلارا مايع تقدئملري گتئره‌رک منی قضبلَندئرمئشدئلر.


text:
چونکي ائسرايئل و يهودا اؤولادلاري جاوانليقلاريندان بَري همئشه گؤزومده پئس اولان ائشلر گؤروبلر. دوغرودان دا، ائسرايئل اؤولادلاري گؤردوکلري ائشلرله منی قضبلَندئرمکدن باشقا بئر شي اتمه‌يئبلر.» رب بويورور.


text:
چونکي ائسرايئل و يهودا اؤولادلاري-اؤزلري، پادشاهلاري، باشچيلاري، کاهئنلري، پيغمبرلري، يهودادا و اورشَلئمده ياشايانلار اتدئکلري بوتون پئسلئکلرله منی قضبلَندئرئبلر.


text:
اونلار منه اوزلرئني يوخ، آرخالارينا چِوئردئلر؛ اونلاري دفه‌لرله اؤيرَتدئيئم حالدا، گئنه منه قولاق آسماديلار و درس آلماديلار.


text:
بِن‌هئنّوم دره‌سئنده بَعَل اوچون پرستئشگاهلار تئکدئلر کي، اوغوللاريني و قيزلاريني مولِک بوتونه قوربان اتسئنلر. من بله ائيرنج بئر شيي اتمه‌يي و يهوداني گوناها باتيرماغي نه اونلارا امر اتدئم، نه ده آغليما گتئردئم.


text:
سئز بو شهر باره‌ده ديئرسئنئز: ‹قيلينج، آجليق و وبا ائله بابئل پادشاهينا تسلئم ادئلئر.› آمّا ائسرايئلئن تاريسي رب ديئر:


text:
«اونلاري آلوولانان قضب و بؤيوک حئدّتله اسئر اتدئيئم بوتون اؤلکه‌لردن بئر يِره ييغاجاغام. اونلاري بورايا قايتاريب اَمئن-آمانليق ائچئنده ياشامالارينا ائجازه وره‌جيم.


text:
اونلارا واحئد اورَک و واحئد حيات طرزي وره‌جيم کي، اؤزلرئنئن و اؤولادلارينين ياخشيليغي اوچون منه همئشه حؤرمت اتسئنلر.


text:
اونلارلا ابدی بئر عهد باغلاياجاغام؛ اونلارا ياخشيليق اتمکدن دؤنميه‌جيم، منه حؤرمت اتمه‌يي اونلارين اورَکلرئنه قوياجاغام، اِله کي، مندن هچ واخت آيريلماسينلار.


text:
اونلارا ياخشيليق اتمکدن سِوئنه‌جيم. حقئقتن، بوتون اوره‌يئمله، بوتون جانيملا اونلاري بو اؤلکه‌ده اَکه‌جيم.»


text:
رب بله ديئر: «بو خالقين باشينا بوتون بو بؤيوک فلاکتلري نجه گتئردئم، سؤز وردئيئم بوتون ياخشيليقلاري دا اونلارا وره‌جيم.


text:
بو تورپاقدا کي، سئز اونو ‹وئران اولموش، ائنسانسيز، حيوانسيز قالميش، کَلدانئلره تسلئم اولونموش› ديئرسئنئز، گئنه زَمئلر ساتين آليناجاق.


text:
بِنيامئن بؤلگه‌سئنده، اورشَلئم اطرافينداکي کَندلرده، يهودا شهرلرئنده، داغليق بؤلگه‌نئن، هامار بؤلگه‌نئن و نِگِبئن شهرلرئنده زَمئلر گوموشله ساتين آليناجاق، قباله‌لري شاهئدلرئن قاباغيندا ائمضالانيب مؤهورلَنه‌جک، چونکي اونلارين اسئر اولونموشلاريني گری قايتاراجاغام.» رب بويورور."


text:
موحاصئره زاماني تورپاق قالاقلاري و قيلينج قاباغيندا سئپر اولماق اوچون بو شهرئن اوچورولموش اِولري و يهودا پادشاهلارينين اوچورولموش سارايلاري باره‌ده ائسرايئلئن تاريسي رب بله ديئر:


text:
«کَلدانئلرله ووروشماقدا: اِولري قضب و حئدّتله هلاک اتدئيئم ائنسانلارين جسدلري ائله دولاجاق. بو ائنسانلارين اتدئکلري بوتون پئسلئکلره گؤره، بو شهردن اوز دؤنده‌ره‌جيم.


text:
گئنه ده بو شهره صاغليق و شفا گتئره‌جيم؛ خالقيمي صاغالداجاغام، اونلارين تام باريش و اَمئن-آمانليق ائچئنده ياشامالاريني تأمئن اده‌جيم.


text:
اونلاري، منه اتدئکلري بوتون گوناهلاردان تمئزليه‌جيم. منه اتدئکلري بوتون عاصئلئک گوناهلاري دا باغيشلاياجاغام.


text:
دونيانين بوتون مئلّتلرئنئن قاباغيندا بو شهر منه شادليق، تعرئف و شرف گتئره‌جک. بو مئلّتلر اورشَلئم خالقينا اتدئيئم بوتون ياخشيليقلاري، وردئيئم اَمئن-آمانليغي اشئدنده قورخويا دوشوب تئتريه‌جکلر.»


text:
رب بله ديئر: «بو شهر باره‌ده ديئرسئنئز: ‹بو شهر وئران اولموش، ائنسانسيز و حيوانسيز قاليب.› آنجاق ترک ادئلمئش، ائنسانسيز و حيوانسيز قالميش يهودا شهرلرئنده، اورشَلئم کوچه‌لرئنده


text:
شادليق و سِوئنج سَسي، بَي-گلئن سَسي، ربّئن معبدئنه شوکور تقدئملري گتئرنلرئن سَسي گئنه اِشئدئله‌جک: قوشونلار ربّئنه شوکور ادئن، چونکي او، ياخشي‌دير، محبّتي ابدي‌دئر. چونکي من اؤلکه‌دن اسئر اولونانلاري اَوّلکي کئمي گری قايتاراجاغام.» رب بويورور.


text:
قوشونلار ربّی ديئر: «وئران اولموش، ائنسانسيز و حيوانسيز قالميش بو اؤلکه‌نئن بوتون شهرلرئنده گئنه چوبانلارين اؤز سورولرئني دئنجَلتدئکلري اوتلاقلار اولاجاق.


text:
داغليق بؤلگه‌نئن، هامار بؤلگه‌نئن، نِگِب، بِنيامئن بؤلگه‌سئنئن شهرلرئنده، اورشَلئمئن اطرافينداکي کَندلرده، يهودا شهرلرئنده سورولر گئنه اونلاري سايانين اَلي آلتيندان کچه‌جکلر.» رب بله ديئر.


text:
او زامان، او گونلر، داوود اوچون صالح بئر شاخه يِتئشدئره‌جيم. او، اؤلکه‌ده عدالت و صالحلئکله عمل اده‌جک.


text:
او گونلر يهودا نئجات تاپاجاق، اورشَلئم اَمئن-آمانليقدا ياشاياجاق. او، بو آديلا چاغيريلاجاق: يَهوِه صئدقِينو.


text:
لاوئلي کاهئنلردن حوضوروما يانديرما قورباني گتئرن، تاخيل تقدئمي يانديران، قوربان کَسن بئر کس هچ واخت اَسکئک اولماياجاق.»""


text:
"رب بله ديئر: «نجه کي موعيّن واختلاردا گجه و گوندوز اولماسي اوچون گجه-گوندوزله کَسدئيئم عهدي پوزا بئلمزسئنئز،


text:
اِلَجه ده پادشاهليق اتمه‌سي اوچون تختئنده اوتوران بئر اوغلو باره‌ده قولوم داوودلا و منه خئدمت ادن لاوئلي کاهئنلرله باغلاديغيم عهد پوزولا بئلمز.


text:
قولوم داوودون نسلئني و منه خئدمت ادن لاوئلی‌لري سايسيز-حسابسيز گؤي جئسئملري و اؤلچولمز اولان دهنز قومو قدر چوخالداجاغام.»""


text:
"بو خالقين ددئيئني مگر گؤرمورسن کي، ديئرلر: «رب سِچدئيي ائکي عايئله‌ني ردّ ادئب؟» بونا گؤره خالقيمي آرتيق بئر مئلّت کئمي سايماييب اونا خور باخيرلار.


text:
اِلَجه ده يعقوب نسلی ائله قولوم داوودو دا ردّ اتميه‌جيم. داوودون اوغوللاريندان بئرئني ائبراهئم، ائسحاق و يعقوب نسلئنه پادشاهليق اتمک اوچون سِچه‌جيم. چونکي من اونلارين اسئر اولونموشلاريني گری قايتاراجاغام و اونلارا رحم اده‌جيم.»""


text:
او زامان کي، بابئل پادشاهي نِبوکَدنِصّرله اونون بوتون قوشونو، حاکئمئيّتي آلتينداکي بوتون پادشاهليقلارلا خالقلار، اورشَلئم و اونون اطرافينداکي شهرلرله دؤيوشوردولر، ربدن اِرِميايا بو سؤز نازئل اولدو:


text:
"ائسرايئلئن تاريسي رب بله ديئر: يهودا پادشاهي صئدقئيانين يانينا گت و اونا ده: رب بله ديئر: «باخ، بو شهري بابئل پادشاهينا تسلئم اده‌جيم و او، بورايا اود ووراجاق.


text:
سن اونون اَلئندن قاچيب قورتولماياجاقسان، قطعن توتولوب اونا تسلئم ادئله‌جکسن. بابئل پادشاهيني اؤز گؤزونله گؤره‌جکسن، او سنئنله اوزبه اوز دانيشاجاق. سونرا بابئله آپاريلاجاقسان.»


text:
آنجاق، ای يهودا پادشاهي صئدقئيا، ربّئن وعده‌سئنه قولاق آس. رب سنئن حاقّيندا بله ديئر: «سن قيلينجلا اؤلدورولميه‌جکسن؛


text:
اَمئن-آمانليقدا اؤله‌جکسن. سندن قاباق پادشاه اولان آتالارينين شرفئنه عطرئيّات يانديرديقلاري کئمي، سنئن ده شرفئنه عطرئيّات يانديريب ‹آه، آغاميز› دئيه‌رَک ياس توتاجاقلار. من اؤزوم بو سؤزو ورئرم، رب بويورور.»""


text:
همئن واخت بابئل پادشاهينين قوشونو اورشَلئمه و يهودانين حله اَله کچئرئلمه‌مئش شهرلرئنه کي، لاکئش و عَزِقا اولسون، هوجوم ادئردي. يهودانين قالالي شهرلرئندن فقط بونلار قالميشدي.


text:
او واخت کي، صئدقئيا پادشاه اورشَلئمده‌کي بوتون خالقلا عهد باغلاييب قوللارين آزادليغيني اعلان اتمئشدي، ربدن اِرِميايا سؤز نازئل اولدو.


text:
بو عهده گؤره هر کس عئبراني خالقيندان اولان کئشي و آرواد قوللاريني آزاد اتمه‌لي ائدي؛ هچ کس يهودي هموطنئني يانيندا قول کئمي ساخلاماياجاق ائدي.


text:
بئربئرلري ائله بله عهد باغلايان بوتون باشچيلار و خالق قبول اتدئلر کي، اؤز کئشي و آرواد قوللاريني آزاد اتسئنلر و بئر داها هچ کسي اؤزلرئنه قول اتمه‌سئنلر. اونلار بو عهدي قبول ادئب قوللاريني آزاد اتدئلر.


text:
"ائسرايئل تاريسي رب بله ديئر: «من آتالارينيزي مئصئر تورپاغيندان-اسئرلئک اِوئندن چيخارتديغيم گون اونلارلا عهد باغلاييب ددئم:


text:
‹يِدّئنئجي ائلده اؤزونو سئزه ساتان هر عئبرانئني گرک آزاد اده‌سئنئز. سئزه آلتي ائل قوللوق ادندن سونرا، گرک اونو آزاد اده‌سئنئز.› آنجاق آتالارينيز سؤزومه قولاق آسماييب اونا اهمئيّت ورمه‌دئلر.


text:
ائندي آمّا سئز تؤوبه ادئب گؤزومده دوغرو اولاني اتدئنئز: هامينيز هموطنلرئنئزئن آزادليغيني اعلان اتدئنئز. منئم حوضورومدا، منئم آديملا چاغيريلان معبدده بو باره‌ده عهد باغلادينيز.


text:
آمّا سونرا فئکرئنئزي ديئشئب آديما حؤرمتسئزلئک اتدئنئز: ائستَکلرئنه گؤره آزاد اتدئيئنئز کئشي و آرواد قوللارينيزي تزه‌دن زورلا قول ادئبسئنئز.»


text:
بونا گؤره ده رب بله ديئر: «سئز مندن ائطاعت اتمه‌يئبسئنئز؛ اؤز هموطنلرئنئزئن آزادليغيني اعلان اتمه‌يئبسئنئز. ائندي من ده سئزه آزادليق اعلان ادئرم؛ قيلينج، وبا و آجليقدان محو اولماغينيز اوچون آزادليق اعلان ادئرم. سئزي يِر اوزونون بوتون اؤلکه‌لرئنئن قاباغيندا دهشتلي حالا سالاجاغام.


text:
عهدئمي پوزان، حوضورومدا باغلاديقلاري عهدئن شرطلرئنه عمل اتمه‌ين بو آداملارلا او دانا کئمي رفتار اده‌جيم کي، اونو ائکي شقّه ادئب، شقّه‌لرئن آراسيندان کچئرلر.


text:
دانا شقّه‌لرئنئن آراسيندان کِچمئش يهودا و اورشَلئم باشچيلاريني، ساراي اعيانلاريني، و بوتون اؤلکه خالقيني


text:
اؤز دوشمنلرئنه-جانلاريني آلماق ائسته‌ينلره تسلئم اده‌جيم. جسدلري گؤيده‌کي قوشلارا و يرده‌کي حيوانلارا يِم اولاجاق.


text:
يهودا پادشاهي صئدقئياني و اونون باشچيلاريني جانلاريني آلماق ائسته‌ين دوشمنلرئنه-بابئل پادشاهينين اوستونوزدن چکئلَن قوشونونا تسلئم اده‌جيم.»


text:
رب بويورور: «باخ، من امر ادئب کَلدانئلري بو شهره طرف گری قايتاراجاغام. اونلار هوجوم ادئب شهري اَله کچئردئب يانديراجاقلار. يهودا شهرلرئني هچ کسئن ياشاماديغي بئر وئرانه‌لئيه چِوئره‌جيم.»""


text:
"رِکابلي‌لارين اِوئنه گت و اونلاري ربّئن معبدئنئن اوتاقلاريندان بئرئنه دعوت ات و اونلارا ائچمک اوچون شراب ور."


text:
بونون اوچون خَبَصّئنيا اوغلو اِرِميا اوغلو يَعه‌زَنيانين، اونون قارداشلارينين، بوتون اؤولادلارينين يعني رِکاب عايئله‌سئنئن هاميسينين يانينا گتدئم کي، اونلاري دعوت اِدئم.


text:
اونلاري ربّئن معبدئنه، تاري آدامي يئگدَليا اوغلو خانانين اوغوللارينين اوتاغينا آپارديم. بو اوتاق شَلّوم اوغلو قاپي گؤزَتچئسي مَعَسِيانين اوتاغي اوستونده، هم ده باشچيلار اوتاغينين يانيندا ائدي.


text:
من رِکاب عايئله‌سئنئن آداملاري قاباغينا شراب دولو جاملار و کاسالار قويوب "بويورون، شراب ائچئن" ددئم.


text:
لاکئن اونلار ددئلر: "بئز شراب ائچمئرئک. چونکي آتاميز رِکاب اوغلو يوناداب بئزه بله امر اتدي: «سئز و نسلئنئز گرک هچ واخت شراب ائچميه‌‌‌سئنئز!


text:
اؤزونوز اوچون اِو تئکميه‌‌سئنئز، توخوم اَکميه‌سئنئز، اوزوم باغي سالماياسينيز. بو شيلري گرک هچ واخت مالئک اولماياسينيز، عؤمرونوز بويو گرک چاديرلاردا ياشاياسينيز. بله اده‌سئنئز، کؤچ اتدئيئنئز تورپاقلاردا اوزون مودّت ياشايارسينيز.»


text:
آتاميز رِکاب اوغلو يونادابين بئزه امر اتدئيي هر شيه قولاق آسميشيق. بئز، آروادلاريميز، و اوغوللاريميز-قيزلاريميز هچ بئر زامان شراب ائچمه‌‌مئشئک.


text:
آمّا بابئل پادشاهي نِبوکَدنِصّر بو اؤلکه‌يه هوجوم ادن زامان ددئک: «گلئن، کَلده و اَرام قوشونلاريندان قاچماق اوچون اورشَلئمه گِدَک.» بونا گؤره ده اورشَلئمده قالميشيق."


text:
"ائسرايئلئن تاريسي اولان قوشونلار ربّی بله ديئر: گت، يهودا آداملارينا و اورشلئمده ياشايانلارا بونلاري دِه: «سئز هچ بئر درس آلماياجاقسينيز، سؤزلرئمه قولاق آسماياجاقسينيز؟» رب بويورور.


text:
«رِکاب اوغلو يوناداب اؤز نسلئنه شراب ائچمه‌مه‌لرئني امر اتدي، نسلی ده اونون امرئنه عمل ادئب و بو گونه قدر ده شراب ائچمه‌يئب. چونکي آتالارينين امرئنه قولاق آسيبلار. آمّا من سئزئنله دفه‌لرله دانيشميشام، آمّا سئز منه قولاق آسماييبسينيز.


text:
اؤز قوللاريم اولان بوتون پيغمبرلري دفه‌لرله سئزئن يانينيزا گؤنده‌ردئم. اونلار سئزه ددئلر: ‹هر بئرئنئز گرک اؤز پئس يولونوزدان دؤنه‌سئنئز، عمل‌لرئنئزي گرک ائصلاح اده‌سئنئز؛ باشقا آللاهلارين دالينجا گدئب اونلارا قوللوق اتمه‌يئن. او واخت سئزه و آتالارينيزا وردئيئم بو اؤلکه‌ده ياشايارسينيز.› آمّا سؤزومه اهمئيّت ورمه‌يئب اونا قولاق آسمادينيز.


text:
رِکاب اوغلو يونادابين اؤولادلاري آتالارينين امر اتدئيئنه عمل ادئبلر، آمّا بو خالق منه قولاق آسماييب.»


text:
بونا گؤره ده ائسرايئلئن تاريسي اولان قوشونلار تاريسي رب بله ديئر: «من، دِدئيئم بوتون فلاکتلري، يهودا خالقينين و اورشَلئمده ياشايان هر کسئن باشينا گتئره‌جيم. اونلارلا دانيشديم، آمّا اونلار قولاق آسماديلار؛ اونلاري چاغيرديم، آمّا اونلار جاواب ورمه‌دئلر.»""


text:
او واخت اِرِميا رِکاب نسلئنه ددي: "ائسرايئلئن تاريسي اولان قوشونلار ربّی بله ديئر: «سئز آتانيز يونادابين امرئنه قولاق آسيبسينيز، اونون بوتون امرلرئنه عمل ادئبسئنئز، سئزه امر اتدئيي هر شيي يرئنه يتئرئبسئنئز.


text:
بونا گؤره ده ائسرايئلئن تاريسي اولان قوشونلار ربّی بله ديئر: «رِکاب اوغلو يونادابين نسلئندن منه خئدمت ادن بئر آدام هچ واخت اَسکئک اولماياجاق.»""


text:
يهودا پادشاهي يوشئيا اوغلو يِهوياقئمئن پادشاهليغينين دؤردونجو ائلئنده ربدن اِرِميايا بو سؤز نازئل اولدو:


text:
"بئر طومار گؤتور، يوشئيانين دؤورونده سنئنله ائلک دفه دانيشديغيم گوندن ائندئيه قدر ائسرايئل، يهودا و باشقا بوتون مئلّتلر حاقّيندا سنه دِدئيئم بوتون سؤزلري اورايا ياز.


text:
بلکه يهودا خالقي، باشلارينا گتئره‌جَيئم بوتون فلاکتلر باره‌سئنده اشئدنده، اؤز پئس يولوندان دؤنَرلر، من ده اونلارين تقصئرلرئني و گوناهلاريني باغيشلايارام."


text:
او زامان اِرِميا نِرئيا اوغلو باروکو چاغيردي. باروک دا ربّئن اِرِميايا ددئيي بوتون سؤزلري اونون دئلئندن اشئدئب طومارا يازدي.


text:
سن اوروج گونو ربّئن معبدئنه گت. اوراداکي خالقا ربّئن سؤزلرئني کي، منئم دئلئمدن اشئدئب طومارا يازدين، اوخو. يهودا شهرلرئندن گلن بوتون خالقا بونو اوخو.


text:
بلکه اوندا يالواريشلا ربّه گلئب اؤز پئس يوللاريندان دؤنَرلر. چونکي ربّئن بو خالق باره‌ده اعلان اتدئيي قضب و حئدّت بؤيوکدور."


text:
نِرئيا اوغلو باروک اِرِميا پيغمبرئن امر اتدئيي هر شيه عمل اتدي؛ ربّئن معبدئنده طوماردا يازيلميش ربّئن سؤزلرئني اوخودو.


text:
يهودا پادشاهي يوشئيا اوغلو يِهوياقئمئن پادشاهليغينين بِشئنجي ائلئنئن دوقّوزونجو آييندا، اورشَلئمده ياشايان و يهودا شهرلرئندن اورشَلئمه گلن بوتون خالقا ربّئن حوضوروندا اوروج اعلان اولوندو.


text:
شافان اوغلو مئرزه گِمَريانين يوخاري حَيَطده، معبدئن تزه دروازاسينين گئرئشئنده‌کي اوتاغيندا، باروک طوماردان اِرِميا‌نين سؤزلرئني ربّئن معبدئنه ييغيشميش بوتون خالقا اوخودو.


text:
آشاغي اِنئب سارايداکي مئرزه اوتاغينا گتدي. بوتون باشچيلار اورادا اوتورموشدولار: مئرزه اِلئشاماع، شِمَعيا اوغلو دِلايا، عَکبور اوغلو اِلناتان، شافان اوغلو گِمَريا، خَنَنيا اوغلو صئدقئيا و باشقالاري.


text:
بوندان سونرا بوتون باشچيلار کوشي اوغلو شِلِميا اوغلو نِتَنيا اوغلو يِهودئني باروکون يانينا گؤنده‌ردئلر کي، باروکا دسئن: "خالقا اوخودوغون طوماري گؤتور و گل.» نِرئيا اوغلو باروک اَلئنده طومار اونلارين يانينا گتدي.


text:
اونلار بوتون بو سؤزلري اشئدنده، قورخو ائچئنده بئربئرلرئنه باخيب باروکا ددئلر: "بوتون بو سؤزلري قطعن پادشاها بئلدئرمه‌لي‌يئک."


text:
سونرا اونلار طوماري مئرزه اِلئشامانين اوتاغيندا قويوب حيطده پادشاهين يانينا گتدئلر. اشئتدئکلري هر شيي اونا خبر وردئلر.


text:
پادشاه يِهودئني گؤندردي کي، گدئب طوماري گتئرسئن. يِهودي طوماري مئرزه اِلئشامانين اوتاغيندان گؤتوروب گتئردي. اونو پادشاها و پادشاهين يانيندا دوران بوتون باشچيلارا اوخودو.


text:
يِهودي طوماردان حله اوچ-دؤرد سوتون اوخوموشدو کي، پادشاه مئرزه بيچاغي ائله اونلاري کَسئب مانقالداکي اودا آتدي. بونو او قدر اتدي کي، بوتون طومار مانقالدا يانيب-قورتاردي.


text:
طومارداکي بوتون سؤزلري اشئدن پادشاه و اونون اعيانلاري نه قورخويا دوشدولر، نه ده پالتارلاريني جيرديلار.


text:
گرچي اِلناتان، دَلايا و گِمَريا پادشاها يالوارديلار کي، طوماري يانديرماسين. آمّا پادشاه اونلارا قولاق آسمادي.


text:
عکسئنه، او، شاهزاده يِرَخمي‌اِله، عَزري‌اِل اوغلو سِرايايا و عَبدي‌اِل اوغلو شَلَميايا امر اتدي کي، مئرزه باروکو و اِرِميا پيغمبري توتسونلار. لاکئن رب اونلاري گئزلَتمئشدي.


text:
او واخت کي، پادشاه باروکون اِرِميا‌نين دئلئندن اشئدئب يازديغي طوماري يانديرميشدي، رَبدن اِرِميايا بو سؤز نازئل اولدو:


text:
"آيري بئر طومار گؤتور، بوتون اوّلکي طوماردا اولان سؤزلري کي، يهودا پادشاهي يِهوياقئم اونو يانديردي، اورايا ياز.


text:
يهودا پادشاهي يِهوياقئمه ده دِه: رب بله ديئر: «سن او طوماري يانديريب ددئن: نه اوچون بو طوماردا يازدين کي، بابئل پادشاهي قطعن گلئب بو اؤلکه‌ني خاراباليغا چِوئره‌جک، اوراداکي ائنسانلاري و حيوانلاري محو اده‌جک؟»


text:
بونا گؤره ده يهودا پادشاهي يِهوياقئم باره‌ده رب بله ديئر: «اونون نسلئندن هچ کس داوودون تختئنده اوتورماياجاق؛ جسدي گوندوزون ائستئسئنه، گجه‌نئن آيازينا آتيلاجاق.


text:
اؤزونو، نسلئني و اعيانلاريني تقصئرلرئندن اؤتري جزالانديرجاغام؛ اعلان اتدئيئم بوتون فلاکتلري اونلارين، اورشَلئمده ياشايانلارين و يهودا آداملارينين باشينا گتئره‌جيم، چونکي قولاق آسماييبلار.»""


text:
اِرِميا باشقا بئر طومار گؤتوروب نِرئيا اوغلو مئرزه باروکا وردی. يهودا پادشاهي يِهوياقئمئن اودا آتيب يانديرديغي طومارداکي بوتون سؤزلري، باروک اِرِميا‌نين دئکته‌سي ائله طومارا يازدي. او سؤزلره بَنزَر بئر چوخ سؤز ده اورايا علاوه اولوندو.


text:
بابئل پادشاهي نِبوکَدنِصّر يوشئيا اوغلو صئدقئياني، يِهوياقئم اوغلو يِهوياکئنئن يرئنه يهودايا پادشاه تعيئن اتدي.


text:
لاکئن نه پادشاه صئدقئيا، نه اونون اعيانلاري، نه ده اؤلکه خالقي ربّئن اِرِميا پيغمبرئن واسئطه‌سئله ددئيي سؤزلرئنه قولاق آسديلار.


text:
پادشاه صئدقئيا شِلِميا اوغلو يِهوکَلي و مَعَسِيا اوغلو کاهئن صِفَنياني اِرِميا پيغمبرئن يانينا گؤنده‌ردي کي، اونا دسئنلر: "لوطفن بئزئم اوچون تاريميز ربّه دوعا ات."


text:
بو زامان فئرعونون قوشونلاري مئصئردن چيخميشدي. اورشَلئمي موحاصئره‌يه آلان کَلدانئلر بو باره‌ده خبر اِشئدئکده اورشَلئمدن چکئلدئلر.


text:
"ائسرايئلئن تاريسي رب بله ديئر: «مندن سوروشماق اوچون سئزي يانيما گؤنده‌رَن يهودا پادشاهينا ديئن: سئزه کؤمک اتمه‌يه چيخان فئرعونون قوشونو اؤز اؤلکه‌سئنه-مئصئره قاييداجاق.


text:
رب بله ديئر: «کَلدانئلر قطعن بئزدن گری چکئله‌جکلر» ديئب اؤزونوزو آلداتمايين، چونکي اونلار گری چکئلميه‌جکلر.


text:
اگر سئزه هوجوم ادن بوتون کَلده قوشونونو مغلوب اده‌سئنئز و اونلارين آراسيندا فقط يارالي آداملار قالسا بِله، گئنه هر بئري اؤز چاديريندان قالخيب بو شهري يانديراجاق."


text:
اِرِميا اورشَلئمدن يولا دوشدو کي، بِنيامئن تورپاغينا گدئب اوراداکي خالق آراسيندا ساتين آلديغي مولکه مالئک اولسون.


text:
لاکئن بِنيامئن دروازاسينا چاتاندا، کشئکچئلرئن باشچيسي خَنَنيا اوغلو شِلِميا اوغلو يِرئيا اونو توتوب ددي: "سن کَلدانئلرئن طرفئنه کچئرسن."


text:
اِرِميا ددي: "يالاندير، من کَلدانئلرئن طرفئنه کچمئرم."" آمّا يِرئيا اِرِميايا قولاق آسمادي و اونو توتوب باشچيلارين يانينا گتئردي.


text:
باشچيلار اِرِميايا قضبله‌نئب اونو دؤيدولر. سونرا اونو مئرزه يوناتانين اِوئنه کي، اونو حبسخانايا دؤنده‌رمئشدئلر، سالديلار.


text:
سونرا صئدقئيا پادشاه آدام گؤنده‌رئب اونو سارايا گتئرتدي و اورادا گئزلئجه اوندان سوروشدو: "آيا ربدن بئر سؤز وار؟" اِرِميا جاواب وردی: "وار. سن بابئل پادشاهينا تسلئم ادئله‌جکسن."


text:
سونرا اِرِميا صئدقئيا پادشاها ددي: "سنئن، اعيانلارينين، و بو خالقين ضئدّئنه مگر نه گوناه اتمئشم کي، منی حبسخانايا ساليبسينيز؟


text:
هارادادير او پيغمبرلرئن کي، نبئلئک ادئب ديئردئلر: «بابئل پادشاهي سئزه و بو اؤلکه‌يه هوجوم اتميه‌جک؟»


text:
لاکئن ائندي، ای آغام پادشاه، خاهئش ادئرم، قولاق آس. خاهئش ادئرم، بو يالواريشيمي قبول ات و منی مئرزه يوناتانين اِوئنه قايتارما، يوخسا اورادا اؤله‌رم."


text:
او واخت صئدقئيا پادشاه امر اتدي کي، اِرِمياني کشئکچئلر حيطئنده ساخلاسينلار. شهرده چؤرک احتئياطي قورتارانا قدر، هر گون اِرِميايا چؤرک پئشئرَنلر کوچه‌سئندن چؤرک گتئرئردئلر. بلجه اِرِميا کشئکچئلر حيطئنده قالدي.


text:
مَتّان اوغلو شِفَطيا، پَشخور اوغلو گِدَليا، شِلِميا اوغلو يَهوکال و مَلکئيا اوغلو پَشخور اِرِميا‌نين بوتون خالقا ددئيي بو سؤزلري اشئتدئلر:


text:
"رب بله ديئر: «بو شهرده قالان آدام قيلينجدان، آجليقدان و وبادان اؤله‌جک. لاکئن کَلدانئلره تسلئم اولان ياشاياجاق؛ اؤز جا‌نيني قورتاريب صاغ قالاجاق.»


text:
او واخت باشچيلار پادشاها ددئلر: "بو آدام گرک اؤلومه ورئلسئن. او بو سؤزلرله شهرده قالان دؤيوشچولرئن و خالقين اورَکلرئني اوزور. يقئن بو آدام خالقا ياخشيليق ديئل، پئسلئک آرزولايير."


text:
او زامان اونلار اِرِمياني توتوب پادشاهين اوغلو مَلکئيانين کشئکچئلر حيطئنده اولان قويوسونا آتديلار. اِرِمياني ائپله اورايا سالديلار. قويودا سو يوخ ائدي، فقط پالچيق وار ائدي. اِرِميا پالچيغا باتدي.


text:
پادشاه ساراييندا وظئفه‌لي اولان کوشلو عِبِدمِلِک اشئتدي کي، اِرِميا‌ قويويا آتيليب. بو زامان پادشاه بِنيامئن دروازاسيندا اوتورموشدو.


text:
"آغام پادشاه، بو آداملارين اِرِميا پيغمبره بوتون اتدئکلري پئسدئر. اونو قويويا آتيبلار او اورادا آجيندان اؤله‌جک، چونکي داها شهرده چؤرک قالماييب."


text:
پادشاه کوشلو عِبِدمِلِکه امر ادئب ددي: "اؤزونله اوتوز نفر گؤتور و اِرِميا پيغمبري اؤلمه‌مئشدن قاباق قويودان چيخارت."


text:
عِبِدمِلِک اؤزو ائله آداملار گؤتوروب ساراي خزئنه‌سئنئن آلتيندا اولان بئر اوتاغا گئردي و اورادان ييرتيق پالتارلار، جيريق اَسکئلر گؤتوردو. سونرا اونلاري ائپلرله قويودا اولان اِرِميايا ساللاديلار.


text:
کوشلو عِبِدمِلِک اِرِميايا ددي: "ييرتيق پالتارلاري و اَسکئلري قولتوقلارينين آلتينا قوي و ائپلري اونلارين اوستوندن کچئرت."" اِرِميا بله ده اتدي.


text:
صئدقئيا پادشاه آدام گؤنده‌رئب اِرِميا پيغمبري اؤز يانينا-ربّئن معبدئنئن اوچونجو گئرئشئنه گتئرتدي. پادشاه اِرِميايا ددي: "سندن بئر شي سوروشاجاغام، مندن هچ نه گئزلَتمه."


text:
اِرِميا صئدقئيايا ددي: "اگر سنه بئلدئرسم، آيا منی اؤلدورميه‌جکسن؟ حتّا اگر سنه نصئحت ده ورسم، منه قولاق آسماياجاقسان."


text:
لاکئن صئدقئيا پادشاه اِرِميايا گئزلئجه آند ائچئب ددي: "بئزه نفس ورن، وار اولان تارييا آند اولسون کي، نه سني اؤلدوره‌جيم، نه ده سني، جا‌نيني آلماق ائسته‌ين آداملارا تسلئم اده‌جيم."


text:
اِرِميا صئدقئيايا ددي: "ائسرايئلئن تاريسي اولان قوشونلار تاريسي رب بله ديئر: «اگر سن بابئل پادشاهينين باشچيلارينا تسلئم اولاسان، جانين قورتاراجاق و بو شهر ده اوددا يانماياجاق؛ عايئلَنله بئرلئکده صاغ قالاجاقسان.


text:
لاکئن اگر بابئل پادشاهينين باشچيلارينا تسلئم اولماياسان، بو شهر کَلدانئلره تسلئم ادئله‌جک و اونو يانديراجاقلار؛ سن اؤزون ده اونلارين اَلئندن قاچيب قورتارا بئلميه‌جکسن.»""


text:
صئدقئيا پادشاه اِرِميايا ددي: "کَلدانئلرئن طرفئنه کچن يهودئلردن قورخورام. کَلدانئلر منی اونلارين اَلئنه وره بئلرلر، اونلار دا منئمله پئس رفتار اِدَرلر."


text:
اِرِميا ددي: "سني اونلارين اَلئنه ورمزلر. ربدن ائطاعت ات و سنه دِدئيئم سؤزلری يرئنه يتئر. او واخت خيئر تاپارسان، جانين دا آماندا قالار.


text:
يهودا پادشاهينين ساراييندا قالان بوتون آروادلار بابئل پادشاهينين باشچيلارينا تسلئم ادئله‌جک. او آروادلار سنه دئيه‌جکلر: «اِعتئماد اتدئيئن دوستلار سني آلداديب مغلوبئيّته دوچار اتدئلر. آياقلارين پالچيغا باتيب، دوستلارين سني قويوب قاچيبلار.»


text:
سنئن بوتون آروادلارين و اوغوللارين کَلدانئلره تسلئم ادئله‌جک. سن اؤزون ده اونلارين اَلئندن قاچيب قورتارا بئلميه‌جکسن، بابئل پادشاهي سني اَله کچئرده‌جک؛ بو شهر ده يانديريلاجاق."


text:
اگر باشچيلار اشئتسه‌لر کي، سنئنله دانيشميشام و سنئن يانينا گلئب دِسه‌لر: «پادشاها نه ددئن و پادشاه سنه نه ددی، بئزه بئلدئر، بئزدن گئزلَتمه، يوخسا سني اؤلدوره‌رئک.»


text:
بوتون باشچيلار اِرِميا‌نين يانينا گلئب اوندان سوروشدولار. او دا پادشاهين امر اتدئيي کئمي بوتون بو سؤزلري اونلارا ددی. داها اونا بئر سؤز دِمه‌دئلر، چونکي بو صؤحبتي هچ کس اشئتمه‌مئشدي.


text:
يهودا پادشاهي صئدقئيانين پادشاهليغينين دوقّوزونجو ائلئنئن اونونجو آييندا، بابئل پادشاهي نِبوکَدنِصّر بوتون قوشونو ائله اورشَلئمئن قاباغينا گلئب شهري موحاصئره‌يه آلدي.


text:
صئدقئيانين پادشاهليغينين اون بئرئنجي ائلئنده، دؤردونجو آيين دوقّوزونجو گونو شهر دوواريندا دَلئک آچيلدي.


text:
بابئل پادشاهينين بوتون باشچيلاري-سامگارلي نِرگال‌شار-اِزِر، نئظامي مشورتچي نِبو سار-سَکئم، باش مامور نِرگال‌شار-اِزِر و بوتون باشقا اعيانلار ائچه‌ري گئرئب اورتا دروازادا اوتوردولار.


text:
يهودا پادشاهي صئدقئيا و بوتون دؤيوشچولر اونلاري گؤرنده قاچديلار؛ اونلار گجه واختي شهردن، پادشاهين باغچاسي يولوندان، ائکي دووارين آراسينداکي قاپيدان چيخيب قاچديلار و عَرَبه‌يه طرف گتدئلر.


text:
لاکئن کَلده قوشونو اونلاري تعقئب ادئب اَرئحا اووالاريندا صئدقئيايا چاتديلار. صئدقئياني توتوب خَمات تورپاغينداکي رئبلايا، بابئل پادشاهي نِبوکَدنِصّرئن يانينا آپارديلار. او، صئدقئيا باره‌ده حؤکم وردی.


text:
بابئل پادشاهي رِبله‌ده صئدقئيانين گؤزو قاباغيندا اوغول‌لاريني اؤلدورتدو. بابئل پادشاهي بوتون يهودا اعيانلاريني دا اؤلدورتدو.


text:
کشئکچئلر ريئسي نِبوزَره‌دان شهرده صاغ قالان خالقي، اونون طرفئنه کِچَنلري-صاغ قالان بوتون اهالئني بابئله اسئر آپاردي.


text:
کشئکچئلر ريئسي نِبوزَره‌دان خالقدان هچ بئر شيي اولمايان بعضی يوخسوللاري يهودا تورپاغيندا ساخلادي، اونلارا اوزوم باغلاري و زَمئلر وردی.


text:
کشئکچئلر ريئسي نِبوزَره‌دان، نئظامي مشورتچي نِبوشَزبان، باش مامور نِرگال‌شِر-اِزِر و بابئل پادشاهينين بوتون باشقا اعيانلاري


text:
آدام گؤنده‌رئب اِرِمياني کشئکچئلر حيطئندن گتئردئلر. اِرِمياني شافان اوغلو اَخئقام اوغلو گِدَليايا تاپشيرديلار کي، اونو اِرِميانين اؤز اِوئنه آپارسين. بلجه اِرِميا اؤز خالقين آراسيندا قالدي.


text:
"گت، کوشلو عِبِدمِلِکه دِه؛ ائسرايئلئن تاريسي اولان قوشونلار ربّی بله ديئر: «بو شهرئن اوستونه ياخشيليق يوخ، پئسلئک گتئره‌رک دِدئيئم سؤزلري يرئنه يتئره‌جيم. او گون بونلار سنئن گؤزلرئن قاباغيندا باش وره‌جکلر.


text:
من سني خئلاص اده‌جيم، سن قيلينجلا هلاک اولماياجاقسان. اؤز جا‌نيني قورتاراجاقسان، چونکي سن منه بِل باغلاييرسان.» رب بويورور."


text:
کشئکچئلر ريئسي نِبوزَره‌دان اِرِمياني رامادا آزاد ادئب گتدئکدن سونرا، ربّئن سؤزو اِرِميايا نازئل اولدو. نِبوزَره‌دان اونو بابئله اسئر اولونان بوتون اورشَلئم و يهودا خالقي ائله بئرلئکده زنجئرلَنمئش حالدا رامايا آپارميشدي.


text:
سونرا دا اونو يرئنه يتئردي؛ نجه کي، دمئشدي، ادئب. بونلارين هاميسي باش وردی، چونکي سئز ربّه گوناه اتدئنئز و اونون سؤزونه قولاق آسمادينيز.


text:
ائندي سني، اَلئنه وورولان زنجئرلردن آزاد ادئرم. اگر ائسته‌يئرسن، منئمله بئرلئکده بابئله گل، اورادا سني ياخشي ساخلايارام؛ آمّا اگر ائسته‌مئرسن، اوندا گلمه. باخ، بوتون اؤلکه سنئن قاباغيندادير، هارايا گتمک ائسته‌يئرسن، گت.»


text:
اِرِميا حله گتمک اوچون دؤنمه‌مئشدي کي، نِبوزَره‌دان ددي: "بابئل پادشاهينين يهودا شهرلري اوستونه قويدوغو شافان اوغلو اَخئقام اوغلو گِدَليانين يانينا قاييت و اونونلا بئرلئکده خالق آراسيندا ياشا. يا دا هارا گتمک ائسته‌يئرسن، اورا گت."" او واخت کشئکچئلر ريئسي اونا آذوقه و بئر هدئيّه ورئب بوراخدي.


text:
اِرِميا مئصپايا اَخئقام اوغلو گِدَليانين يانينا گتدي و اونونلا بئرلئکده اؤلکه‌ده قالان خالق آراسيندا ياشادي.


text:
چؤلده اولان بوتون قوشون باشچيلاري و اونلارين آداملاري اشئتدئلر کي، بابئل پادشاهي، اَخئقام اوغلو گِدَلياني اؤلکه‌يه باشچي قويوب و اؤلکه‌نئن يوخسول اهالئسئندن بابئله اسئر اولونماميش کئشئلري، آروادلاري و اوشاقلاري اونون ائختئيارينا ورئبدئر.


text:
بو آداملار مئصپايا، گِدَليانين يانينا گلدئلر: نِتَنيا اوغلو اِسماعئل، قارِاَخئن اوغوللاري يوخانان و يوناتان، تَنخومِت اوغلو سِرايا، نِطوَفالي عِفه‌يئن اوغوللاري، مَعَکالينين اوغلو يِزَنيا و اونلارين آداملاري.


text:
شافان اوغلو اَخئقام اوغلو گِدَليا اونلارين اؤزلرئنه و آداملارينا آند ائچئب ددي: "کَلدانئلره قوللوق اتمکدن قورخمايين. اؤلکه‌ده قاليب بابئل پادشاهينا قوللوق ادئن. بله اده‌سئنئز، سئزئن اوچون ياخشي اولار.


text:
منه گلئنجه؛ من مئصپادا قالاجاغام کي، بئزئم يانيميزا گله‌جک کَلدانئلرئن قاباغيندا سئزي تمثئل اِدئم. لاکئن سئز شراب، ياي مئيوه‌لري و زيتون ياغي ييغيب قابلارينيزا دولدورون و آلديغينيز شهرلرده ياشايين."


text:
او واخت کي، موآبدا، عَمّونلولار آراسيندا، اِدومدا و باشقا اؤلکه‌لرده اولان بوتون يهودئلر اشئتدئلر کي، بابئل پادشاهي يهودادا بئر عئدّه‌ني ساخلاييب و شافان اوغلو اَخئقام اوغلو گِدَلياني اونلارا باشچي قويوب،


text:
هاميسي سَپه‌لَندئيي بوتون يِرلردن قاييتديلار. يهودا تورپاغينا، مئصپادا اولان گِدَليانين يانينا گلدئلر. اونلار چوخلو شراب و ياي مئيوه‌لري ييغديلار.


text:
اونا ددئلر: "مگر بئلمئرسن کي، عَمّونلولارين پادشاهي بَعَلئس، سنئن جا‌نيني آلماق اوچون، نِتَنيا اوغلو ائسماعئلي گؤنده‌رئب؟" لاکئن اَخئقام اوغلو گِدَليا اونلارا ائنانمادي.


text:
قارِاَخ اوغلو يوخانان مئصپادا گِدَليايا گئزلئجه ددي: "قوي گِدئم، نِتَنيا اوغلو ائسماعئلي اؤلدوروم، هچ کس بئلميه‌جک. نه اوچون او سني اؤلدورسون و اطرافينا ييغيلميش بوتون يهودئلر داغيلسين، يهودادان صاغ قالانلار دا محو اولسون؟""


text:
لاکئن اَخئقام اوغلو گِدَليا قارِاَخ اوغلو يوخانانا ددي: "بله بئر ائشي اتمه! اِسماعئل باره‌سئنده ددئيئن سؤز دوز ديئل."


text:
يدّئنجی آيدا پادشاه نسلئندن و اعيانلاردان اولان اِلئشاماع اوغلو نِتَنيا اوغلو اِسماعئل اون نفرله بئرلئکده مئصپايا، اَخئقام اوغلو گِدَليانين يانينا گلدي. اورادا بئرلئکده يمک يئيَرکَن


text:
نِتَنيا اوغلو اِسماعئل و اونونلا بئرلئکده اولان اون نفر قالخيب شافان اوغلو اَخئقام اوغلو گِدَلياني کی، بابئل پادشاهي اونو اؤلکه‌يه باشچي قويموشدو، قيلينجلا ووروب اؤلدوردولر.


text:
هشتاد نفر ساقّاللاري قيرخيلميش، پالتارلاري جيريق، بدنلرئنه يارا وورموش شِکِمدن، شئلودان و سامئره‌دن گلدئلر و ربّئن معبدئنه تاخيل تقدئمي و کوندور گتئردئلر.


text:
نِتَنيا اوغلو اِسماعئل آغلايا-آغلايا مئصپادان اونلارين پئشوازينا گلدي. اونلارا يِتئشدئکده ددي: "اَخئقام اوغلو گِدَليانين يانينا گلئن."


text:
آداملار شهره گئرنده نِتَنيا اوغلو اِسماعئل و يانيندا اولان آداملار اونلاري اؤلدوروب جسدلرئني قويويا آتديلار.


text:
آمّا اونلارين آراسيندان اون نفر ائسماعئله ددئلر: "بئزي اؤلدورمه، چونکي بئزئم زَمئده گئزله‌دئلمئش بوغدا، آرپا، زيتون ياغي و باليميز وار."" اِسماعئل ده فئکرئندن دؤنوب اونلاري يولداشلاري ائله بئرلئکده اؤلدورمه‌دي.


text:
او قويو کي، ائسماعئل اؤلدوردويو گِدَليا ائله آداملارينين جسدلرئني اورايا آتميشدي، آسا پادشاه ائسرايئل پادشاهي بَعشانين موقابئلئنده مودافئعه تدبئري اولاراق قازميشدي. نِتَنيا اوغلو اِسماعئل اونو اؤلدورولَنلرله دولدوردو.


text:
سونرا اِسماعئل مئصپادا قالان بوتون خالقي و پادشاه قيزلاريني اسئر توتدو؛ کشئکچئلر ريئسي نِبوزَره‌دان اونلاري اَخئقام اوغلو گِدَليانين ائختئيارينا ورمئشدي. نِتَنيا اوغلو اِسماعئل مئصپادا قالان بوتون خالقي اسئر گؤتوروب عَمّونلولارا سيغينماق اوچون يولا دوشدو.


text:
قارِاَخ اوغلو يوخانان و اونونلا بئرلئکده اولان بوتون قوشون باشچيلاري نِتَنيا اوغلو ائسماعئلئن اتدئيي بوتون پئسلئکلر باره‌ده اشئتدئلر.


text:
او واخت بوتون آداملاريني گؤتوروب نِتَنيا اوغلو ائسماعئلله ووروشماغا گتدئلر. اونو گئبعونداکي بؤيوک حوووضون يانيندا تاپديلار.


text:
ائسماعئلئن يانيندا اولان بوتون خالق قارِاَخ اوغلو يوخاناني و اونونلا اولان بوتون قوشون باشچيلاريني گؤرنده سِوئندئلر.


text:
ائسماعئلئن مئصپادان اسئر اتدئيي بوتون خالق دؤنوب گری قاييتديلار و قارِاَخ اوغلو يوخانانين يانينا گتدئلر.


text:
لاکئن نِتَنيا اوغلو اِسماعئل سکّئز نفرله بئرلئکده يوخاناندان قاچيب قورتولدولار و عَمّونلولارين يانينا گتدئلر.


text:
قارِاَخ اوغلو يوخانان و يانينداکي بوتون قوشون باشچيلاري صاغ قالانلارين هاميسيني-اَخئقام اوغلو گِدَلياني اؤلدورن نِتَنيا اوغلو ائسماعئلئن مئصپادان اسئر آپارديغي دؤيوشچولري، آروادلاري، اوشاقلاري و حرم آغالاري گئبعوندان گؤتوروب گتئردئلر.


text:
کَلدانئلردن قاچماق اوچون مئصئره طرف يولا دوشدولر و بِيت‌لِخِمئن ياخينليغينداکي گِروت-کئمهامدا قالديلار.


text:
اونلار کَلدانئلردن قورخوردولار، چونکي نِتَنيا اوغلو اِسماعئل بابئل پادشاهينين اؤلکه‌يه باشچي قويدوغو اَخئقام اوغلو گِدَلياني اؤلدورموشدو.


text:
بوتون قوشون باشچيلاري، قارِاَخ اوغلو يوخانان، هوشَعيا اوغلو يِزَنيا و بؤيوکدن کئچئيه قدر بوتون خالق اِرِميا پيغمبره ياخينلاشيب


text:
اونا ددئلر: "خاهئش ادئرئک، يالواريشيميز سنه مقبول اولسون، بئزئم اوچون-بو قالان خالق اوچون تارين ربّه دوعا ات، چونکي نجه کي اؤز گؤزونله ده گؤرورسن، گرچي بئر زامان بئر بؤيوک خالق ائدئک، آمّا ائندي بئزدن چوخ آزي قاليب.


text:
اِرِميا پيغمبر اونلارا ددي: "راضييام. ائسته‌دئيئنئز کئمي تارينيز ربّه دوعا اده‌جيم و باره‌نئزده رب نه جاواب ورسه، سئزه بئلدئره‌جيم. سئزدن هچ نه‌يي گئزلي ساخلاماياجاغام."


text:
اونلار اِرِميايا ددئلر: "قوي رب اؤزو ضئدّئمئزه حقئقي و اعتئبارلي شاهئد اولسون اگر تارين ربّئن بئزه بئلدئرمک اوچون سنه نازئل اتدئيي هر سؤزه عمل اتمه‌سک.


text:
سني يانينا گؤندردئيئمئز تاريميز ربّئن سؤزونو بَيَنسَک ده، بَيَنمه‌سَک ده، اونا قولاق آساجاغيق کي، ائشئمئز ياخشي گتسئن. بلی، تاريميز ربّئن سؤزونه قولاق آساجاغيق."


text:
اِرِميا قارِاَخ اوغلو يوخاناني، اونونلا بئرلئکده اولان بوتون قوشون باشچيلاريني، بؤيوکدن کئچئيه قدر بوتون خالقي چاغيريب


text:
اونلارا ددي: "ائسرايئلئن تاريسي رب کي، يالواريشينيزي حوضورونا تقدئم اتمک اوچون منی اونون يانينا گؤنده‌ردئنئز، بله ديئر:


text:
«اگر بو اؤلکه‌ده قالاسينيز، من سئزي برپا اده‌رم، داها داغيتمارام، سئزي اَکه‌رم، داها چيخارتمارام. چونکي باشينيزا گتئردئيئم بلايا گؤره قوصّه‌لئيَم.


text:
بابئل پادشاهيندان قورخمايين. سئز اوندان قورخورسونوز، آمّا قورخمايين.» رب بويورور. «چونکي من سئزئنله‌يم و سئزي آزاد ادئب اونون اَلئندن قورتاراجاغام.


text:
اگر دئيه‌سئنئز کي، يوخ، بئز مئصئر تورپاغينا گده‌جيئک و اورادا قالاجاغيق. اورادا موحارئبه گؤرميه‌جيئک، کَره‌ناي سَسي اشئتميه‌جيئک، آجليق چکميه‌جيئک.»


text:
اوندا، ای قالان يهودالي‌لار، ربّئن سؤزونو اِشئدئن. ائسرايئلئن تاريسي اولان قوشونلار ربّی بله ديئر: «اگر سئز، دوغرودان دا، مئصئره گدئب اورادا ساکئن اولماغي قرارا آلاسينيز،


text:
او زامان قورخدوغونوز هَمن قيلينج مئصئر تورپاغيندا سئزه يِتئشه‌جک. قورخدوغونوز آجليق مئصئرده سئزي تعقئب اده‌جک و اورادا اؤله‌جکسئنئز.


text:
مئصئره گدئب ساکئن اولماغي قرارا آلان هر کس قيلينج، آجليق و وبادان اؤله‌جک. اونلاردان هچ کس صاغ قالماياجاق، باشلارينا گتئردئيئم بلادان قاچيب قورتارماياجاق.»


text:
چونکي ائسرايئلئن تاريسي اولان قوشونلار ربّی بله ديئر: «اورشَلئمده ياشايانلارين اوستونه نجه قضبئم و حئدّتئم تؤکولوب، سئز مئصئره گده‌سئنئز، اِلَجه حئدّتئم اوستونوزه تؤکوله‌جک. سئز لعنت، دهشت، نئفرئن و روسوايچيليق هدفي اولاجاقسينيز؛ بئر داها بو يري گؤرميه‌جکسئنئز.»


text:
ای يهودانين قالان خالقي، سئزئن اوچون رب «مئصئره گتمه‌يئن» ددی. ياخشي بئلئن کي، بو گون سئزه خبر وردئم.


text:
چونکي سئز فلاکت گتئرن بئر سهو اتدئنئز. منی تارينيز ربّئن يانينا گؤنده‌رئب دِدئنئز: «تاريميز ربّه بئزئم اوچون دوعا ات، تاريميز ربّئن دئيه‌جيي هر شيي بئزه بئلدئر، بئز اِله ده اده‌رئک.»


text:
من بو گون سئزه خبر وردئم، آمّا سئز حله ده هچ بئر ائشده تارينيز ربّئن سؤزونه کي، دِمه‌يي اوچون منی يانينيزا گؤنده‌رئب، قولاق آسماييبسينيز.


text:
او زامان کي، اِرِميا بوتون خالقا اؤزلرئنئن تاريسي ربّئن سؤزلرئني، ربّئن اِرِميا واسئطه‌سئله اونلارا نازئل اتدئيي هر شيي ديئب قورتاردي،


text:
حوشاعيا اوغلو عَزَريا، قارِاَخ اوغلو يوخانان و بوتون دئکباش آداملار اِرِميايا ددئلر: "سن يالان ديئرسن. تاريميز رب سني بئزئم يانيميزا گؤنده‌رمه‌يئب کي، دئيه‌سن: «مئصئره گرک گتمه‌يئب اورادا ساکئن اولماياسينيز.»


text:
لاکئن نِرئيا اوغلو باروک سني بئزئم ضئدّئمئزه تحرئک ادئر کي، بئزي کَلدانئلره تسلئم اده‌سن، اونلار بئزي اؤلدوره‌لر، يا دا بابئله اسئر آپارالار."


text:
بلجه قارِاَخ اوغلو يوخانان، بوتون قوشون باشچيلاري و خالق ربّئن يهودادا قالماق امرئندن ائطاعت اتمه‌دئلر.


text:
عکسئنه، قارِاَخ اوغلو يوخانان و بوتون قوشون باشچيلاري، بوتون يهودالي‌لارين قالانيني کي، اسئر اولوندوقلاري مئلّتلرئن آراسيندان يهودا تورپاغيندا ياشاماق اوچون قاييتميشديلار، يولا سالديلار.


text:
اونلار کئشئلري، آروادلاري، اوشاقلاري، پادشاهين قيزلاريني، کشئکچئلر ريئسي نِبوزَره‌دانين شافان اوغلو اَخئقام اوغلو گِدَليانين يانيندا قويدوغو هر کسي، اِرِميا پيغمبري و نِرئيا اوغلو باروکو دا گؤتوروب گتدئلر.


text:
"اَلئنه بؤيوک داشلار آل و اونلاري يهودا کئشئلرئنئن گؤزو قاباغيندا کرپئج دؤشَمه‌نئن پالچيغيندا کي، تَخپَنخِسده فئرعون سارايينا گئرئلن يرده‌دئر، گئزلَت.


text:
سونرا اونلارا دِه: ائسرايئلئن تاريسي اولان قوشونلار ربّی بله ديئر: «من خبر گؤنده‌رئب قولوم بابئل پادشاهي نِبوکَدنِصّري گتئرده‌جيم و گئزلَتدئيئم بو داشلارين اوستونده اونون تختئني قوراجاغام. پادشاه اؤز چارداغيني اونلارين اوستونده آچاجاق.


text:
او گلئب مئصئر اؤلکه‌سئني مغلوب اده‌جک. اؤلوم اوچون آيريلانلار اؤلومه، اسئرلئک اوچون آيريلانلار اسئرلئيه، قيلينج اوچون آيريلانلار قيلينجا تسلئم ادئله‌جکلر.


text:
او مئصئر آللاهلارينين معبدلرئنده اود قالاياجاق. اونلاري يانديراجاق، بوتلري آليب آپاراجاق. بئر چوبان، پالتاري ائله اؤزونو نجه اؤرتور، او دا مئصئر اؤلکه‌سئني اؤزونه اِله اؤرته‌جک. و سونرا اورادان صاغ-سالامات چيخاجاق.


text:
او، مئصئر تورپاغيندا گونش آللاهينين معبدئنئن موقدّس سوتونلاريني داغيداجاق، مئصئر آللاهلارينين معبدلرئني يانديراجاق.»""


text:
مئصئر اؤلکه‌سئنده ياشايان بوتون يهودالي‌لار باره‌ده يعني مئگدولدا، تَخپَنخِسده، نوفدا ، و پَتروس بؤلگه‌سئنده ياشايانلار يهودالي‌لار حاقّيندا اِرِميايا بو سؤز نازئل اولدو:


text:
"ائسرايئلئن تاريسي اولان قوشونلار ربّی بله ديئر: «اورشَلئم و بوتون يهودا شهرلري اوستونه گتئردئيئم بلانين هاميسيني گؤردونوز. باخ، بو گون اونلار وئرانه‌دئرلر، کئمسه‌ده اونلاردا ساکئن ديئل.


text:
اتدئکلري پئسلئکدن اؤتري، باشقا آللاهلارا بوخور يانديريب پرستئش اده‌رک منی قضبلَندئردئلر؛ او آللاهلاري نه اؤزلري تاني‌ييرديلار، نه سئز و نه آتالاري تاني‌ييردي.


text:
من دفه‌لرله قوللاريم اولان پيغمبرلري سئزئن يانينيزا گؤنده‌رئب ددئم: ‹منئم نئفرت اتدئيئم بو ائيرنج ائشي گؤرمه‌يئن.›


text:
لاکئن اونلار قولاق آسماييب اهمئيّت ورمه‌دئلر؛ پئسلئکلرئندن دؤنمه‌دئلر، باشقا آللاهلارا بوخور يانديرماغي دايانديرماديلار.


text:
بونا گؤره ده منئم شئدّتلي قضبئم داشيب-تؤکولدو؛ يهودا شهرلرئنده، اورشَلئم کوچه‌لرئنده اود قالادي و اونلاري بو گون اولدوغو کئمي خارابايا و وئرانه‌يه چِوئردي.»


text:
ائندي ائسرايئلئن تاريسي اولان قوشونلار تاريسي رب بله ديئر: «نه اوچون کئشئلري، آروادلاري، اوشاقلاري، و سود اَمَنلري يهودادان کَسدئنئز کي، بله بئر بلاني اؤز باشينيزا گتئره‌سئنئز و سئزدن هچ کس صاغ قالماسين؟


text:
نئيه ياشاماق اوچون گلدئيئنئز بو مئصئر تورپاغيندا، اَلئنئزله دوزه‌لتدئيئنئز باشقا آللاهلارا بوخور يانديريب منئم قضبئمي آلوولانديريرسينيز؟ بلجه اؤزونوزو محو اده‌جکسئنئز، دونيانين بوتون مئلّتلرئنئن آراسيندا لعنت و روسوايچيليق هدفئنه چِورئله‌جکسئنئز.


text:
مگر يهودا اؤلکه‌سئنده، اورشَلئم کوچه‌لرئنده آتالارينيزين، يهودا پادشاهلارينين، اونلارين آروادلارينين، سئزئن و آروادلارينيزين اتدئکلري پئسلئکلري ياددان چيخارديبسينيز؟


text:
بو گونه قدر اؤزلرئني آلچاتماييبلار، حؤرمت گؤرسدمه‌يئبلر، قانونوما، سئزه و سئزئن آتالارينيزا وردئيئم قايدالارا عمل اتمه‌‌يئبلر.»


text:
بونا گؤره ده ائسرايئلئن تاريسي اولان قوشونلار ربّی بله ديئر: «من قرار ورمئشم کي، سئزئن باشينيزا فلاکت گتئرئم و بوتون يهودالي‌لاري محو اِدئم.


text:
مئصئره گلئب ساکئن اولماغي قرارا آلان يهودانين صاغ قالانلاريني آرادان آپاراجاغام. اونلارين هاميسي مئصئر اؤلکه‌سئنده هلاک اولاجاقلار؛ قيلينج آغزينا دوشه‌جکلر، يا دا آجليقدان اؤله‌جکلر. بؤيوکدن کئچئيه قدر قيلينج، يا دا آجليقدان اؤله‌جکلر. اونلار لعنت، حيرت، نئفرئن و روسوايچيليق هدفئنه چِورئله‌جکلر.


text:
اورشَلئمي قيلينج، آجليق و وَبا ائله نجه جزالانديرديم، مئصئر تورپاغيندا ياشايانلاري دا اِلَجه جزالانديرجاغام.


text:
ساکئن اولماق اوچون مئصئر تورپاغينا گلن يهودانين صاغ قالانلاريندان هچ کس قاچيب قورتارماياجاق، هچ کس سالامات قاليب يهودا تورپاغينا کي، قاييديب اورادا ياشاماغي چوخ ائسته‌يئرلر، قاييتماياجاق. بئر نِچه قاچقيندان باشقا هچ کس قاييتماياجاق.»""


text:
او واخت آروادلارينين باشقا آللاهلارا بوخور يانديرديقلاريني بئلَن بوتون کئشئلر، اورادا دايانان بوتون آروادلار-بؤيوک بئر جاماعات و مئصئر تورپاغينداکي پَتروسدا ياشايان بوتون خالق اِرِميايا ددي:


text:
دِدئيئمئز هر شيي قطعن اده‌جيئک: گؤيلر ملکه‌سي ائلاهه‌يه بوخور يانديريب مايع تقدئملري وره‌جيئک. نجه کي، بئر زامانلار بو ائشي بئز، آتالاريميز، پادشاهلاريميز و باشچيلاريميز يهودا شهرلرئنده، اورشَلئم کوچه‌لرئنده ادئردئلر. او زامان چؤرکله دويوردوق، اوغور قازا‌‌نيرديق و هچ بئر ضرر گؤرموردوک.


text:
لاکئن او واختدان کي، گؤيلر ملکه‌سي ائلاهه‌يه بوخور يانديرماغي و اونا مايع تقدئملري ورمه‌يي دايانديرديق، هر شيه مؤحتاج قالميشيق، قيلينج و آجليقدان هلاک اولوروق."


text:
آروادلار دا ددئلر: "بئز گؤيلر ملکه‌سي ائلاهه‌يه بوخور يانديرارکن، اونا مايع تقدئملري ورَرکن مگر اَرلرئمئزئن خبري يوخ ائدي کي، اونون تئمثالينا اوخشار کؤکه‌لر دوزه‌لدئب مايع تقدئملري ورئرئک؟""


text:
"سئزئن، آتالارينيزين، پادشاهلارينيزين، باشچيلارينيزين و اؤلکه خالقينين يهودا شهرلرئنده و اورشَلئم کوچه‌لرئنده بوخور يانديرماغينيزي مگر رب يادينا سالمادي، مگر آغلينا گتئرمه‌دي؟


text:
او زامان کي، رب سئزئن پئس ائشلرئنئزه، اتدئيئنئز ائيرنج شيلره داها دؤزه بئلمه‌دي، اؤلکه‌نئز ائندئکي وضعئنه، ساکئني اولمايان خاراباليغا، حيرت و لعنت هدفئنه چِورئلدي.


text:
سئز بوخور يانديريب ربّه گوناه اتدئنئز، ربّئن سؤزونه قولاق آسمادينيز، قانونونا، قايدالارينا و شهادتلرئنه عمل اتمه‌دئنئز. بونا گؤره ائندي گؤردويونوز بو فلاکت باشينيزا گلئب."


text:
او واخت اِرِميا بوتون خالقا هم ده آروادلارا ددي: "ای مئصئرده اولان بوتون يهودا خالقي، ربّئن سؤزونه قولاق آسين.


text:
ائسرايئلئن تاريسي اولان قوشونلار ربّی بله ديئر: سئز و آروادلارينيز دئلئنئزله دِدئيئنئز بو سؤزو عمل‌لرئنئزله يرئنه يتئرئبسئنئز: «گؤيلر ملکه‌سي ائلاهه‌يه بوخور يانديريب مايع تقدئملري گتئرمکله اتدئيئمئز نذئرلري قطعن يرئنه يتئره‌جيئک.» عيبي يوخ، وردئيئنئز سؤزه عمل ادئن! نذئرلرئنئزي يرئنه يتئرئن!


text:
آمّا، ای مئصئر تورپاغيندا ياشايان بوتون يهودا خالقي، ربّئن سؤزونو اِشئدئن: «من اؤز عظمتلي آديما آند ائچئرم کي، مئصئر تورپاغيندا هچ بئر يهودالي شخص بئر داها منئم آديمي چکمه‌يئب دميه‌جک: ‹وار اولان پروردئگار ربّئن حاقّينا آند اولسون.›


text:
چونکي من اونلاري گؤز آلتينا آلميشام کي، اونلارا ياخشيليق يوخ، فلاکت گتئرئم؛ مئصئر تورپاغيندا اولان بوتون يهودالي‌لار، يوخ اولانا قدر، قيلينج و آجليقدان هلاک اولاجاقلار.


text:
قيلينجدان قورتاريب مئصئر تورپاغيندان يهودا تورپاغينا قاييدان آدام چوخ آز اولاجاق. او واخت يهودا خالقيندان بوتون صاغ قالانلار کي، ياشاماق اوچون مئصئر تورپاغينا گلدئلر، بئله‌جکلر کي، کئمئن سؤزو يرئنه يِتئشدي، منئم سؤزوم، يوخسا اونلارين؟


text:
من سئزي بو يرده جزالانديرجاغام کي سئزه بئر علامت اولسون.» رب بويورور. «اِله کي، باشينيزا بلا گله‌جيي باره‌ده سؤزلرئمئن قطعن يرئنه يِتئشه‌جيئني بئله‌سئنئز.»


text:
رب بله ديئر: «مئصئر پادشاهي فئرعون خوفرَعني ده جا‌نيني آلماق ائسته‌ين دوشمنلرئنه اِلَجه تسلئم اده‌جيم، نجه کي، يهودا پادشاهي صئدقئياني، جا‌نيني آلماق ائسته‌ين دوشمنی بابئل پادشاهي نِبوکَدنِصّره تسلئم اتدئم.»""


text:
يهودا پادشاهي يوشئيا اوغلو يِهوياقئمئن پادشاهليغينين دؤردونجو ائلئنده نِرئيا اوغلو باروک، اِرِميا‌نين ددئيي بو سؤزلري کئتابا يازاندا، اِرِميا پيغمبر اونا بله ددي:


text:
«سن ددئن: واي منئم حاليما! چونکي رب دردلرئمه قوصّه ده قاتدي، ائنئلتئمدن يورولموشام، راحاتليق تاپميرام.»


text:
اگر سن اؤزون اوچون بؤيوک شيلر ائسته‌يئرسن، ائستمه. چونکي من بوتون خالق اوستونه بلا گتئره‌جيم.» رب بويورور. «لاکئن هارايا گده‌سن، گت. جا‌نيني حئفظ اده‌جيم.»""


text:
مئصئر حاقّيندا: مئصئر پادشاهي فئرعون نِکونون قوشونو باره‌ده نازئل اولان سؤز بودور. بابئل پادشاهي نِبوکَدنِصّر بو قوشونو يهودا پادشاهي يوشئيا اوغلو يِهوياقئمئن پادشاهليغينين دؤردونجو ائلئنده، فَرات چايينين قيراغيندا اولان کَرکِمئشده مغلوب اتدي.


text:
آتلارينيزي يَهَرله‌يئن، توسنلرئنئزه مئنئن، ای آتلي‌لار! دَبئلقه گِيئنئب سيرايا دوزولون، نئزه‌لرئنئزي جئلالاييب زئرِه گِيئنئن!


text:
نه گؤرورم؟ دهشتده‌دئرلر، گری دؤنورلر، دؤيوشچولري مغلوب اولوبلار، آرخايا باخماياراق قاچيرلار، هر طرفده دهشتدئر!"" رب بويورور.


text:
"بَرک قاچان، قاچا بئلمئر، گوجلو اولان دا قورتولا بئلمئر. شئمالدا، فَرات چايينين قيراغيندا، بودره‌يئب ييخيليرلار.


text:
نئل کئمي قالخان، سولاري سل کئمي چالخالانان مئصئردئر. او ديئر: «قالخيب يِر اوزونو باساجاغام. شهرلري و اورادا ياشايانلاري هلاک اده‌جيم.»


text:
ای آتلار، قالخين! ای دؤيوش عارابالاري، دَلي کئمي جومون! ای قالخانلا سئلاحلانميش کوش و پوت دؤيوشچولري، ای اوخ آتان لودلولار، ائره‌لي گدئن!


text:
لاکئن او گون قوشونلار ربّی پروردئگارين گونودور، دوشمنلرئندن قئصاص آلماسي اوچون قئصاص گونودور. اونلاري قيلينج يِيئب دوياجاق، قانلاريني ائچئب سوسوزلوغونو ياتيرداجاق. چونکي شئمال اؤلکه‌سئنده، فَرات چايينين قيراغيندا قوشونلار ربّی پروردئگار قوربان کَسه‌جک.


text:
ای باکئره قيزا بَنزه‌يَن مئصئر، گئلعادا چيخ، مَلحم آل. چوخلو درمان ائچمه‌يئن عبث‌دئر؛ سنئن دردئنه شفا يوخدور.


text:
مئلّتلر سنئن روسوايچيليغيني اِشئده‌جکلر؛ فريادين يِر اوزونو بورويه‌جک. دؤيوشچو باشقا دؤيوشچونو بودرَده‌جک، ائکئسي ده بئردن ييخيلاجاقلار."


text:
بابئل پادشاهي نِبوکَدنِصّرئن گلئب مئصئر تورپاغينا هوجوم اده‌جيي باره‌ده، رب اِرِميا پيغمبره بو سؤزلري نازئل اتدي:


text:
"مئصئرده بئلدئرئن، مئگدولدا اشئتدئرئن؛ نوف و تَخپَنخِسده اعلان ادئب ديئن: «سيرايا دوزول و حاضيرلاش، چونکي اطرافيندا اولانلاري قيلينج يِيئب قورتارير.»


text:
دفه‌لرله بودره‌يه‌جکلر؛ بئربئرلرئنئن اوستونه ييخيلاجاقلار. دئيه‌جکلر: «قالخين ظالئملارين قيلينجيندان قاچيب اؤز خالقيميزين يانينا، دوغما وطنئمئزه قاييداق.»


text:
آدي قوشونلار ربّی اولان پادشاه بويورور: «وارليغيما آند اولسون، بئري گله‌جک کي، داغلار آراسيندا اولان تابور کئمي، دهنز قيراغيندا اولان کَرمِل کئمي‌دئر.


text:
ای مئصئرده ياشايان قيز، سورگونلويه گتمک اوچون اشيالاريني حاضيرلا. چونکي نوف وئران اولوب ياناجاق، ائچئنده بئر ساکئن قالماياجاق.


text:
اونون موزدلو عسگرلري ده کؤکَلمئش دانا کئمي‌دئر. حتّا اونلار دا اوز چِوئرئب بئرلئکده قاچاجاقلار، يِرلرئنده دورماياجاقلار. چونکي فلاکت گونو باشلارينا گلئر، جزالارينين واختي يِتئشئر.


text:
دوشمن قووّتله گلرکَن، مئصئر سورونوب آرادان چيخان ائلان کئمي فيشيلتاياجاق؛ اونون ضئدّئنه آغاج کَسَنلر کئمي، بالتا ائله گله‌جکلر.


text:
مِشه‌سئني کِچئلمَز اولسا دا، کَسَه‌جکلر.» رب بويورور. «چونکي اونلار چَيئرتکه‌لردن چوخدورلار، حسابا گلمزلر.


text:
ائسرايئلئن تاريسي اولان قوشونلار ربّی ديئر: «باخ، من نوف شهرئنئن آللاهي آمونو، فئرعونو، مئصئري، اونون آللاهلاريني، پادشاهلاريني و فئرعونا بِل باغلايانلاري جزالانديرجاغام.


text:
اونلاري، اونلارين جانلاريني آلماق ائسته‌ينلره يعني بابئل پادشاهي نِبوکَدنِصّره و اونون اعيانلارينا تسلئم اده‌جيم. لاکئن سونرا اوّللر اولدوغو کئمي، آداملار گئنه مئصئرده ساکئن اولاجاقلار.» رب بويورور.


text:
«قورخما، ای قولوم يعقوب، دهشته دوشمه، ای ائسرايئل. چونکي سني اوزاق يِرلردن، نسلئني اسئر اولوندوغو اؤلکه‌دن قورتاراجاغام. يعقوب گئنه راحاتليق تاپيب اَمئن آمانليقدا ساکئن اولاجاق، اونو قورخودان اولماياجاق.


text:
قورخما، ای قولوم يعقوب، چونکي من سنئنله‌يم.» رب بويورور. «سني آرالارينا قوودوغوم مئلّتلرئن هاميسيني يوخ اتسم ده، سني کامئل محو اتميه‌جيم. سني آنجاق عدالتله تربئيه اده‌جيم؛ دوغرودان دا جزاسيز قالماغينا ائجازه ورميه‌جيم.»""


text:
فئرعون غَزّه‌يه هوجوم اتمه‌مئشدن قاباق، اِرِميا پيغمبره فئلئسطلی‌لر باره‌ده ربّئن بو سؤزو نازئل اولدو:


text:
"رب بله ديئر: «گؤر شئمالدان سولار نجه قالخير؛ اونلار سل کئمي داشاجاقلار، اؤلکه‌نئن و اوراداکي هر شيئن، شهرئن و اورادا ياشايانلارين اوستونه آخاجاقلار. خالق فرياد اده‌جک، او اؤلکه‌ده ياشايانلارين هاميسي شئون اده‌جک.


text:
توسَنلرئن يري دؤيَن ديرناقلارينين سَسئندن، دؤيوش عارابالارينين ولوله‌سئندن، تَکَرلرئنئن گورولتوسوندن، آتالار اؤولادلارينا کؤمک اتمک اوچون دؤنميه‌جکلر؛ اَل‌لري طاقتدن دوشه‌جک.


text:
چونکي بوتون فئلئسطلی‌لرئن محو ادئله‌جيي گون گلئب. صور و صئدوندان کؤمک اده بئلن، صاغ قالان هر کس يوخ ادئله‌جک. رب کَفتور ساحئلئندن گلن فئلئسطلی‌لرئن صاغ قالانلاريني هلاک اده‌جک.


text:
غَزّه ياس توتوب ساچيني يولاجاق؛ اَشقَلون سَسئني کَسه‌جک. ای دره‌ده صاغ قالانلار، نه واختا قدر بدنلرئنئزي يارالاياجاقسينيز؟


text:
رب امر اتدئيي حالدا، رب اونو اَشقِلون و دهنز ساحئلئنئنئن ضئدّئنه قويدوغو حالدا، قيلينج نجه آرام توتا بئلر؟""


text:
موآب باره‌ده ائسرايئلئن تاريسي اولان قوشونلار ربّی بله ديئر: "واي نِبونون حالينا! چونکي وئرانه‌لئيه چِورئله‌جک. قئرياتايئم روسواي اولاجاق، اَله کچئرئله‌جک؛ قالاسي داغيلاجاق، دارماداغين اولاجاق.


text:
موآبين شؤهرتي داها قالماياجاق. خِشبوندا اونون محوي اوچون قصد قورولاجاق: «گلئن، اونو يوخ اِدَک کي، داها بئر ده بله مئلّت اولماسين.» ای مَدمِن، سن ده سوسدورولاجاقسان، قيلينج سني قوواجاق.


text:
اؤز عمل‌لرئنه، اؤز مال-دؤولتئنه بِل باغلاديغين اوچون سن ده اَله کچئرئله‌جکسن. کِموش بوتو ده کاهئنلر و باشچيلاري ائله بئرلئکده اسئر ادئله‌جک.


text:
محو ادن هر شهرئن اوستونه گله‌جک، هچ بئر شهر قورتولماياجاق. دره يِرله يِکسان اولاجاق، وادي وئرانه‌يه چِورئله‌جک. چونکي رب بويوروب.


text:
موآب تورپاغينا دوز تؤکون، چونکي خاراباليغا دؤنه‌جک؛ شهرلري اِله وئران اولاجاق کي، اورادا کئمسه ياشاماياجاق.


text:
موآب جاوانليغيندان بَري لاقيد ائدي. تورتاسي دئبده قالان شرابا اوخشاييردي. قابدان قابا بوشالديلماييب، سورگونلويه گتمه‌يئب. بونا گؤره ده داديني ديئشمه‌يئب، عطرئني ائتئرمه‌يئب.


text:
لاکئن او گونلر گلئر کي، اونو قابدان قابا تؤکه‌جک آداملاري گؤنده‌رئم."" رب بويورور. "بلی، اونو تؤکه‌جکلر؛ قابلاريني بوشالداجاقلار، کوپلرئني تئکه-تئکه اده‌جکلر.


text:
موآب خالقي بِل باغلاديغي کِموشدان اوتاناجاق، نجه کي، ائسرايئل خالقي بِل باغلاديقلاري بِيت‌ائلدن اوتاندي.


text:
موآب محو اولاجاق، اونون شهرلرئنه هوجوم اده‌جکلر. لاپ سِچمه جاوانلاري اؤلدورولميه گده‌جک."" آدي قوشونلار ربّی اولان پادشاه بونو بويورور.


text:
ای اونون اطرافيندا اولانلار، اونون آديني بئلَنلر، اونون اوچون ياس توتوب ديئن: «قودرتلي عصا، عظمتلي دَيَنَک نجه ده قيريلدي!»


text:
ای دئبون ساکئنئلري، جاه-جلالينيزدان دوشون، سوسوز يرده اوتورون. چونکي موآبي محو ادن سئزئن ده اوستونوزه گله‌جک، قالالاريني داغيداجاقدير.


text:
"موآبي مست ادئن، چونکي ربّئن ضئدّئنه کئبئرله‌نئب. قوي موآب اؤز قوسدوغونا بَلَنسئن، قوي مضحَکه‌يه ده چِورئلسئن.


text:
مگر ائسرايئل سنه مضحَکه اولمادي؟ مگر او اوغرولار آراسيندا توتولدو کي، اوندان دانيشاندا حقارتله باشيني يِلله‌يئرسن؟


text:
ای موآب ساکئنلري، شهرلرئنئزي ترک ادئب قايالارا سيغينين. يوواسيني ماغارانين آغزيندا قوران گؤيرچئن کئمي اولون.


text:
موآبلي‌لارين نه درجه‌ده کئبئرله‌نئب لووغالانديقلاريني، نه جور تکبّورلو، مغرور و حئرصلي اولدوقلاريني اشئتدئک.


text:
بونا گؤره ده موآب اوچون شئون اده‌جيم، بوتون موآب اوچون فغان اده‌جيم، قئرخِرِس خالقي اوچون ياس توتاجاغام.


text:
ای سئبما تَنه‌يي، سنئن اوچون يَعزِر خالقينا آغلاديغيمدان چوخ آغلاييرام. بوداقلارين دهنزي آشيب يَعزِره چاتدي. محو ادن سنئن ياي ميوه‌لرئنئن، يِتئشمئش اوزومونون اوستونه دوشوب.


text:
موآبين ميوه باغلاريندان، زَمئلرئندن شَنلئک و شادليق سَسي يوخ اولوب. اوزوم‌سيخانلاردان آخان شرابي کَسمئشم؛ هچ کس شادليق هارايي ائله اوزوم اَزمئر. گلن سَس ده شادليق هارايي ديئل.


text:
اونلارين فغان سَسي خِشبوندان اِلعالِه‌يه قدر اِشئدئلئر؛ يَحَصه قدر، صوعَردن خورونايئمه، عِگلَت-شِلئشيايا قدر! چونکي حتّا نئمرئم سولاري دا قورويوب.


text:
موآبدا پرستئشگاهلاردا قوربان گتئرنلري، اؤز آللاهلارينا بوخور يانديرانلاري محو اده‌جيم."" رب بويورور.


text:
"بونا گؤره ده موآب اوچون اوره‌يئم نِي کئمي شئون ادئر. قئرخِرِس خالقي اوچون اوره‌يئم نِي کئمي شئون ادئر. اَلده اتدئيي مال-دولت يوخ اولوب.


text:
موآب داملاريندان، مِيدانلاريندان فقط آغلاشما سَسي گلئر. چونکي من موآبي هچ کسئن بَيَنمه‌دئيي بئر قاب کئمي قيرميشام."" رب بويورور.


text:
"موآب نجه وئراندير! اونلار نجه ده شئون ادئرلر! موآب خجالتدن نجه آرخايا دؤنور! موآب بوتون اطرافينداکي‌لارا رئشخند و دهشت نومونه‌سي اولوب."


text:
قِرئيوت اَله کچئرئله‌جک، قالالار آليناجاق. او گون موآب دؤيوشچولرئنئن اوره‌يي، دوغوش آغريسي چکن آروادين اوره‌يي کئمي اولاجاق.


text:
"دهشتدن قاچان، چوخورا دوشه‌جک، درئن چوخوردان چيخا بئلَن، تله‌يه دوشه‌جک. چونکي موآبين اوستونه جزا ائلئني گتئره‌جيم."" رب بويورور.


text:
"خِشبونون کؤلگه‌سئنده قاچقينلار طاقتسئز دوروبلار. چونکي خِشبوندان اود، سئخونون اورتاسيندان آلوو چيخيب؛ او موآبين آلنيني، هر يانا سَس سالانلارين باشلاريني يانديريب-ياخير.


text:
واي سنئن حالينا، ای موآب! کِموشون خالقي يوخ اولوب؛ اوغوللارين سورگونلويه دوشوب، قيزلارين اسئرلئيه آپاريليب.


text:
لاکئن گله‌جکده، موآبدان اسئر اولونانلاري گری قايتاراجاغام."" رب بويورور. موآب باره‌ده‌کي حؤکم بورادا آخيرا چاتير.


text:
عَمّون اؤولادلاري باره‌ده رب بله ديئر: "ائسرايئلئن مگر اوغوللاري يوخدور؟ مگر اونون وارئثي يوخدور؟ بس نه اوچون مولِک جادا صاحئب اولوب؟ نئيه اونون خالقي جاد شهرلرئنده ياشايير؟


text:
آمّا او گونلر گلئر کي، عَمّون اؤولادلارينين رَبّت شهرئنه دؤيوش نعره‌لري اشئتدئره‌جيم."" رب بويورور. "رَبّت بئر خاراباليق قالاغي اولاجاق، اطرافينداکي قصبه‌لري يانديريلاجاق. سونرا ائسرايئل، اونو تورپاغيندان قووانلاري، قوواجاق."" رب بله ديئر.


text:
"شئون ات، ای خِشبون، چونکي عاي شهري وئران اولوب. فرياد ادئن، ای رَبّت قيزلاري، چولا بورونوب ياس توتون؛ دووارلار آراسيندا اورا-بورا قاچين. چونکي مولِک کاهئنلر و باشچيلاري ائله بئرلئکده سورگونلويه گده‌جک.


text:
دره‌لرله نه اوچون فخر ادئرسن؟ ثمرلي اولان دره‌لرئنله؟ ای دؤنوک قيز! سن مال-دؤولتئنه اعتئماد ادئب ديئرسن: «اوستومه کئم گله بئلر؟!»


text:
باخ، اطرافيندا اولانلارين هاميسيندان سنئن اوستونه دهشت گتئره‌جيم."" قوشونلار ربّی اولان پروردئگار بويورور. "هامي او يان بو يانا قاچاجاق، قاچانلاري ييغان اولماياجاق.


text:
اِدوم باره‌ده قوشونلار ربّی بله ديئر: "تِيمان شهرئنده حئکمت مگر قالماييب؟ آغيلّي آداملارين نصئحتي مگر يوخ اولوب؟ اونلارين حئکمتي مگر سؤنوب؟


text:
آرخايا دؤنون، قاچين، درئنلئکلره سيغينين، ای دِداندا ياشايانلار! چونکي عئسونو تنبه اتدئيئم واخت اونون باشينا فلاکت گتئره‌جيم.


text:
اگر باغينا اوزوم ييغانلار گلسَيدئلر، مگر بئر نچه سالخيم بوراخمازديلار؟ اگر گجه اوغرولار گلسَيدئلر، مگر فقط اؤز ائسته‌دئکلرئني اوغورلامازديلار؟


text:
لاکئن من عئسونو چيل-چيلپاق سويوندوراجاغام؛ اونون گئزلي يِرلرئني آشکار اده‌جيم، اِله کي، گئزلَنه بئلمه‌سئن. اؤولادلاري، قوحوم-قونشولاري هلاک اولاجاقلار، اؤزو ده آرتيق اولماياجاق.


text:
رب بله ديئر: "اگر لايئق اولمايانلار، جزا کاساسي ائچمک مجبورئيّتئنده‌دئرلر، بس نئيه سن جزاسيز قالاسان؟ يوخ، جزاسيز قالماياجاقسان، بو کاسادان ائچمه‌لي‌سن."


text:
رب بويورور: "آديم آدينا آند ائچئرم کي، بوصرا خاراباليغا چِورئله‌جک، حيرت، روسوايچيليق، وئرانه‌لئک و لعنت هدفي اولاجاق؛ بوتون شهرلري ابده‌جک وئران قالاجاق.


text:
ربدن بئر خبر اشئتمئشم: مئلّتلر آراسينا قاصئد گؤنده‌رئلئب کي، دسئن: «اِدوما هوجوم اتمک اوچون ييغيلين، دؤيوشه حاضيرلاشين!»


text:
سالديغين دهشت و اوره‌يئنده‌کي کئبئر سني آلداتدي. سن کي قايا چاتلاقلاري آراسيندا ياشاييرسان، تپه‌لرئن باشيني اؤز اَلئنده ساخلاييرسان. يوواني قارتال کئمي اوجالاردا قورسان دا، سني اورادان اِندئره‌جيم."" رب بويورور.


text:
"اِدوم حيرت هدفي اولاجاق، اورادان کچن هر کس، بوتون يارالاريندان اؤتري، حيرت ائچئنده اونا فئت چالاجاق."


text:
رب ديئر: "سودوملا گوموراني و اطرافينداکي کَندلري نجه داغيتديم، اورادا دا کئمسه ياشاماياجاق، او يرده هچ کس ساکئن اولماياجاق.


text:
باخ، آصلان نجه اوردون چايينين کنارينداکي سيخ مِشه‌دن ياخشي سولانان اوتلاغا چيخيب گلئر، من ده اِدوملولاري بئر آندا اؤز يوردوندان قوواجاغام. سِچئلمئش اولان کئمدئر کي، اونو بو ائشه رهبر قويوم؟ منئم کئمئسي مگر وار؟ منئمله کئم موبارئزه اده بئلر؟ منئم قاباغيمدا دوران بئر چوبان مگر وار؟»


text:
بونا گؤره ده ربّئن اِدومون ضئدّئنه اولان فئکرئني، تِيماندا ياشايانلارين ضئدّئنه اولان مقصدئني اِشئدئن: سورونون لاپ کئچئکلري ده اسئر ادئله‌جک، خالقينا گؤره اِدوم اوتلاقلاريني صحرايا چِورئره‌جک.


text:
باخ! بئر قارتال قالخيب اوستونه جوماجاق، بوصرا اوستونده قانادلاريني آچاجاق. او گون اِدوم دؤيوشچولرئنئن اوره‌يي دوغوش آغريسي چکن آروادين اوره‌يي کئمي اولاجاق.


text:
بو سؤزلر دَمَشق باره‌ده‌دئر: "خَمات و اَرپاد اوتانيرلار، چونکي پئس خبر اشئدئبلر. اورَکلري اوزولوب. ساکئت دورمايان دهنز کئمي جوشوب ناراحاتديرلار.


text:
دَمَشق طاقتدن دوشوب، قاچماغا اوز قويوب، واهئمه اونو بورويوب؛ دوغان آرواد کئمي اونو سانجي و آغري توتوب.


text:
بونا گؤره ده، جاوانلاري ميدانلاريندا يِره سَرئله‌جک. او گون بوتون دؤيوشچولري سوسدورولاجاق."" قوشونلار ربّی بويورور.


text:
بابئل پادشاهي نِبوکَدنِصّرئن مغلوب اتدئيي قِدار و خاصور پادشاهليقلاري باره‌ده رب بله ديئر: "قالخين، قِدارا هوجوم ادئن، شرق خالقيني محو ادئن.


text:
اونلارين چاديرلاريني و سورولرئني اَللرئندن آلاجاقلار؛ چادير پرده‌لري، بوتون اشيالاري و دَوه‌لري گؤتورولوب آپاريلاجاق. اونلارا «هر طرفدن دهشت!» ديئب باغيراجاقلار.


text:
ای خاصوردا ياشايانلار، قاچين، اوزاقلاشين، درئنلئکلره سيغينين."" رب بويورور. "چونکي بابئل پادشاهي نِبوکَدنِصّر سئزئن ضئدّئنئزه قصد قوروب، سئزئن ضئدّئنئزه تدبئر تؤکوب.


text:
قالخين، راحات و آسايئش ائچئنده ياشايان خالقين اوستونه هوجوم ادئن."" رب بويورور. "اونلارين شهر دروازالاري و سورگولري يوخدور، خالقي دا تک باشينا ياشايير.


text:
دَوه‌لري قارت ادئله‌جک، سايسيز سورولري قنئمت آپاريلاجاق. کَکئل‌لرئني قيرخانلاري دؤرد طرفه سَپه‌لَيه‌جيم. هر ياندان باشلارينا فلاکت گتئره‌جيم."" رب بويورور.


text:
"خاصور چاقّال يوواسينا، ابدی وئرانه‌لئيه چِورئله‌جک. اورادا کئمسه ياشاماياجاق؛ او يرده هچ کس ساکئن اولماياجاق."


text:
يهودا پادشاهي صئدقئيانين پادشاهليغينين اوّلئنده، رب اِرِميا پيغمبره عِيلام باره‌ده بو سؤزلري نازئل اتدي:


text:
عِيلام اوستونه گؤيلرئن دؤرد طرفئندن دؤرد کوله‌يي گتئره‌جيم، خالقيني دؤرد کوله‌يئن اَلئنه ورئب سَپه‌لَيه‌جيم. اِله بئر مئلّت اولماياجاق کي، عِيلام سورگونلري آرالارينا گتمه‌مئش اولسون.


text:
دوشمنلرئنئن قاباغيندا، جانلاريني آلماق ائسته‌ينلرئن قاباغيندا، عِيلامي دهشته سالاجاغام. باشلارينا فلاکت گتئرئب شئدّتلي قضبئمي ياغديراجاغام.» رب بويورور. «اونلاري يوخ ادنه قدر آرخالارينجا قيلينج گؤنده‌ره‌جيم.


text:
"مئلّتلره بئلدئرئب اعلان ادئن. بايراق قالديريب خبر ورئن؛ هچ نه‌يي گئزلَتمه‌يئن! ديئن: بابئل اَله کچئرئله‌جک، بِل آللاهي خجالت آلتيندا قالاجاق، مِرودَک آللاهي دهشته دوشه‌جک، تئمثاللاري آلچالديلاجاق، بوتلري تئکه-تئکه اولاجاق.


text:
اوستونه شئمالدان بئر مئلّت هوجوم اده‌جک، اؤلکه‌سئني وئران قوياجاق. اورادا ياشايان اولماياجاق؛ ائنسان دا، حيوان دا قاچيب گده‌جک."


text:
رب بويورور: "او گونلر، او زامان ائسرايئل خالقي ائله يهودا خالقي بئرلئکده گله‌جک، اونلار آغلايا-آغلايا گلئب اؤزلرئنئن تاريسي ربّی آختاراجاقلار.


text:
صحيونا گِدن يولو سوروشاجاقلار و اوزلرئني اونا طرف توتاجاقلار. اونلار گلئب ياددان چيخارديلماز، ابدی بئر عهدله ربّه باغلاناجاقلار.


text:
خالقيم ائتمئش قويونلار کئمي اولوب، چوبانلاري اونلاري آزديريب، داغلاردا اؤزباشينا آوارا بوراخيب، اونلار داغدان تپه‌يه گتدئلر، ائستئراحت اتدئيي يري ياددان چيخارتديلار.


text:
کئم اونلاري تاپدي، يِدي. دوشمنلري ددئلر: «بئز تقصئرکار ديئلئک، چونکي اونلار، اونلارا حقئقي اوتلاق اولان ربّه، آتالارينين اومئدي اولان ربّه گوناه اتدئلر.»


text:
چونکي من شئمال اؤلکه‌سئندن بابئلئن ضئدّئنه بؤيوک مئلّتلر ائتّئفاقيني قالديريب گتئره‌جيم. بابئلئن قاباغيندا دوزولوب اونو شئمالدان اَله کچئرده‌جکلر. اوخلاري ماهئر دؤيوشچو اوخلاري کئمي اولاجاق، هچ بئري اَلئبوش قاييتماياجاق.


text:
"ای ائرثئمي تالايانلار، ائندي کي، سِوئنئب شادليقلا جوشورسونوز، خرمنده تاخيل دؤيَن بوزوو کئمي تولّانيرسينيز، توسَن کئمي کئشنه‌يئرسئنئز،


text:
آنانيز چوخ اوتاناجاق، سئزي دوغانين اوزو قيزاراجاق. بابئل مئلّتلرئن لاپ ضعئفي، کؤشَن اولاجاق، قوراق بئر يِر، بئر صحرا اولاجاق.


text:
ربّئن قضبي اوزوندن هچ کس اورادا ياشاماياجاق، کامئل وئران اولاجاق. بوتون کِچَنلر بابئلئن آلديغي بوتون يارالاري گؤرنده حيرت ائچئنده فئت چالاجاقلار.


text:
ای بوتون کامان چکنلر، بابئلئن اطرافيندا دؤيوش اوچون دوزولون. اورايا اوخ آتين، اوخونوزو اسئرگَمه‌يئن. چونکي او، ربّه گوناه اتدي.


text:
هر طرفدن اونون ضئدّئنه نعره چکئن، او تسلئم اولور، بورجلري ييخيلير، دووارلاري اوچولور. چونکي بو، ربّئن قئصاصي‌دير. اوندان قئصاص آلين، او نه ادئب، باشينا اونو گتئرئن.


text:
بابئلده اَکئنچئلري محو ادئن، بئچئن واختي اوراقچيلاري ردّ ادئن. ظالئملارين قيلينجي اوزوندن هر کس اؤز خالقينين يانينا قاييتسين، هامي اؤز اؤلکه‌سئنه قاچسين.


text:
ائسرايئل داغيلميش بئر سورو کئمي‌دئر، اونو آصلانلار قووور. اونو اوّل آشور پادشاهي يِدي، آخيري دا بابئل پادشاهي نِبوکَدنِصّر اونون سوموکلرئني قيردي."


text:
بونا گؤره ده ائسرايئلئن تاريسي اولان قوشونلار ربّی بله ديئر: "آشور پادشاهيني نجه جزالانديرديم، بابئل پادشاهي ائله اؤلکه‌سئني ده اِلَجه جزالانديرجاغام.


text:
لاکئن ائسرايئلي گئنه اؤز اوتلاغينا گتئره‌جيم، او، کَرمِلده و باشاندا اوتلاياجاق. اِفرايئمئن داغليق بؤلگه‌سئنده و گئلعاددا ائسته‌دئيي قدر يِيئب دوياجاق.


text:
او گونلر، او زامان ائسرايئلده تقصئر آختاريلاجاق، لاکئن تاپيلماياجاق. يهودادا گوناه آختاريلاجاق، لاکئن تاپيلماياجاق. چونکي سالامات قويدوغوم آداملاري باغيشلاياجاغام."" رب بويورور.


text:
"مِراته‌يئم تورپاغينا، پِقوددا ياشايانلارا هوجوم ات. اونلاري تعقئب ادئب کامئل بئر شکئلده اؤلدور، سنه بوتون امر اتدئکلرئمي يرئنه يتئر."" رب بويورور.


text:
سنئن اوچون تله قوردوم، ای بابئل، سن ده بئلمه‌دن تله‌مه دوشدون. توتولوب ياخالاندين، چونکي ربّئن ضئدّئنه ساواشدين.


text:
رب سئلاح‌خاناسيني آچيب، قضبئنئن سئلاحلاريني چيخارديب. چونکي قوشونلار ربّی پروردئگارين کَلده اؤلکه‌سئنده اده‌جيي بئر ائش وار.


text:
هر ياندان اونا هوجوم ادئن، آنبارلاريني آچين، ماللاريني قالاق-قالاق ييغين. اونو کامئل محو ادئن، اوندان بئر شي قالماسين.


text:
بوتون گاميشلاريني کَسئن؛ سالاقخانايا گتسئنلر. واي اونلارين حالينا! چونکي اونلارين گونو، اونلارين جزا واختي گلئب.


text:
بابئل اؤلکه‌سئندن قاچيب قورتارانلارين سَسئني اِشئدئن؛ قاچيرلار کي، تاريميز ربّئن قئصاصيني، اونون معبدئنئن قئصاصيني، صَحيوندا اعلان اتسئنلر.


text:
بوتون اوخچولاري، کامان چکَنلري بابئلئن ضئدّئنه چاغيرين. اطرافيني موحاصئره‌يه آلين، هچ کس قاچيب قورتارا بئلمه‌سئن. اونا ائشلرئنه گؤره عوض ورئن. او نه ادئب، باشينا اونو گتئرئن. چونکي ربّئن ضئدّئنه، ائسرايئلئن موقدّسئنئن ضئدّئنه کئبئرله‌نئب.


text:
بونا گؤره ده جاوانلاري ميدانلاردا يِره سَرئله‌جک؛ او گون بوتون دؤيوشچولري سوسدورولاجاق."" رب بويورور.


text:
"باخ، من سنه ضئدّم، ای مغرور."" قوشونلار ربّی اولان پروردئگار بويورور. "چونکي سنئن گونون، سني جزالانديراجاغيم واخت گلئب.


text:
مغرور بودره‌يئب-ييخيلاجاق، اونو قالديران اولماياجاق، شهرلرئنه اود سالاجاغام، بوتون اطرافيندا اولانلاري يانديريب يوخ اده‌جک."


text:
قوشونلار ربّی بله ديئر: "بوتون ائسرايئل خالقي دا، يهودا خالقي دا اذئيّت چکئر. اونلاري اسئر توتانلار، اونلاري مؤحکم ساخلاييرلار، بوراخماق ائسته‌مئرلر.


text:
آمّا اونلارين قَيّومو گوجلودور، اونون آدي قوشونلار ربّي‌دئر. رب قطعن اونلارين ائشئنه باخاجاق کي، اؤلکه‌يه راحاتليق ورسئن، آمّا بابئل ساکئنلرئنه تشوئش گتئرسئن."


text:
رب بويورور: "کَلدانئلرئن ضئدّئنه قيلينج گلسئن! بابئل اؤلکه‌سئنده ياشايانلارا، بابئل باشچيلارينا، حئکمتلی‌لرئنئن ضئدّئنه قيلينج گلسئن!


text:
يالانچي پيغمبرلرئنئن ضئدّئنه قيلينج گلسئن! آخماقليق‌لاري اوزه چيخاجاق. دؤيوشچولرئنئن ضئدّئنه قيلينج گلسئن! دهشت اونلاري بورويه‌جک.


text:
آتلارينين، دؤيوش عارابالارينين، آرالارينداکي ياداِللي موزدلولرئنئن ضئدّئنه قيلينج گلسئن! هاميسي آرواد کئمي اولاجاقلار. خزئنه‌لرئنئن ضئدّئنه قيلينج گلسئن! اونلار قارت ادئله‌جکلر.


text:
سولارينا قوراقليق گلسئن! اونلار قوروياجاقلار. چونکي بابئل، بوتلر اؤلکه‌سي‌دئر، قورخولو بوتلر اوزوندن، دَلي اولاجاقلار.


text:
بونا گؤره ده اورادا چؤل حيوانلاري، چاقّاللار، بايقوشلار ياشاياجاق، داها ائنسان ياشاماياجاق، نسئلدن نسله اورادا هچ کس ساکئن اولماياجاق.


text:
سودوملا گوموراني و اطرافينداکي کَندلري تاري نجه داغيتدي،" رب بويورور. اورادا کئمسه ياشاماياجاق، او يرده هچ کس ساکئن اولماياجاق.


text:
اونلار اوخ-کامان و نئزه ائله سئلاحلانميش؛ قدّار و رحمسئزدئرلر. آتلارين اوستونده گلرکَن، سَسلري دهنز کئمي گورلايير. دؤيوشه حاضير دؤيوشچولر کئمي قاباغيندا دوزوله‌جکلر کي، سنه هوجوم اتسئنلر. ای بابئل قيزي!


text:
بابئل پادشاهي اونلارين خبرئني اشئدئب، اَل‌لري يانلارينا دوشوب. دوغان آرواد کئمي اونو آغري و سانجي توتوب.


text:
باخ، آصلان نجه اوردون چايينين کنارينداکي سيخ مِشه‌دن ياخشي سولانان اوتلاغا چيخيب گلئر، من ده بابئللی‌لري بئر آندا اؤز يوردوندان قوواجاغام. سِچئلمئش اولان کئمدئر کي، اونو بو ائشه رهبر قويوم؟ منئم کئمئسي مگر وار؟ منئمله کئم موبارئزه اده بئلر؟ منئم قاباغيمدا دوران بئر چوبان مگر وار؟»


text:
بونا گؤره ده ربّئن بابئله ضئد فئکرئني، کَلدانئلرئن اؤلکه‌سئنه ضئدّ مقصدئني اِشئدئن: "سورونون لاپ کئچئکلري ده اسئر ادئله‌جک، خالقينا گؤره اوتلاقلاري صحرايا چِوئره‌جک.


text:
بابئله تاخيل سووورانلار گؤنده‌ره‌جيم کي، اونو سوووروب اؤلکه‌سئني بوش قويسونلار؛ اونلار اونون قارا گونونده، هر ياندان اونا هوجوم اده‌جکلر.


text:
اوخچو کامانيني چکمه‌سئن، زئرِهئني گِيمه‌سئن. اونون جاوانلارينا رحم اتمه‌يئن، قوشونونو کامئل محو ادئن.


text:
چونکي اؤزلرئنئن تاريسي قوشونلار ربّي ائسرايئل و يهودا خالقلاريني ترک اتمه‌‌يئب. گرچي ائسرايئلئن موقدّسئنئن ضئدّئنه، اؤلکه‌لري تقصئرله دولودور.


text:
بابئلئن ائچئندن قاچين! هر کس جا‌نيني قورتارسين! اونون گوناهينا گؤره محو اولمايين. چونکي ربّئن قئصاص زاماني‌دير؛ اونا اؤز عوضئني وره‌جک.


text:
بابئل ربّئن اَلئنده بئر قيزيل کاسا ائدي؛ بابئل بوتون دونياني مست اتدي. مئلّتلر اونون شرابيني ائچدئلر، اونا گؤره ده دَلي اولوبلار.


text:
بابئل قَفلَتَن ييخيليب تئکه-تئکه اولاجاق، اونون اوچون شئون ادئن! ياراسينا ملحم سورتون؛ بلکه شفا تاپار.


text:
بابئله شفا وِرَردئک، لاکئن صاغالا بئلمز؛ گلئن، اونو ترک اِدَک، هر بئرئمئز اؤز اؤلکه‌مئزه قاييداق. چونکي بابئلئن حؤکمو گؤيلره چاتير، بولودلارا قدر اوجالير.


text:
اوخلاري ائتئئله‌يئن، سئپرلري گؤتورون! رب ماد پادشاهلاريني قالديريب، مقصدي بابئلي يوخ اتمکدئر. رب اؤز قئصاصيني، معبدئنئن قئصاصيني آلاجاق.


text:
بابئل دووارلارينين ضئدّئنه بايراق اوجالدين! کشئکچي‌لري چوخالدين، نؤوبتچئلري اؤز يرئنه قويون، کمئنده دورون! چونکي رب بابئل خالقينين ضئدّئنه نئيّتئني، اعلان اتدئيئني يرئنه يتئره‌جک.


text:
ای چوخلو سولارين قيراغيندا ياشايانلار، چوخلو خزئنه‌لري اولانلار، آخيريز گلئب، کَسئلئب آتيلما واختينيز يِتئشئب."


text:
قوشونلار ربّی اؤز وارليغينا آند ائچئب: "سني چَيئرتکه سوروسو ائله دولدوران کئمي قطعن عسگرلرله دولدوراجاغام، سنه ظفر تاپديقلاري اوچون نعره چکه‌جکلر."


text:
او گورلاياندا گؤيده‌کي سولار گورلايير، يِرئن اوجقارلاريندان بولودلاري اوجالدير، ياغيش اوچون شئمشَک چاخديرير، آنبارلاريندان کولَک چيخاردير.


text:
هر کس عاغيلسيزدير، معرئفتسئزدئر. هر زرگر دوزلتدئيي بوتدن اوتانير، چونکي اونون تؤکدويو بوت پوچدور، اونلاردا نفس يوخدور.


text:
آمّا يعقوبا نصئب اولان اونلارا بَنزه‌مَز، چونکي ائرث قبئله‌سي ائله بئرلئکده هر شيي يارادان اودور. اونون آدي قوشونلار ربّي‌دئر.


text:
سنئنله چوبان و سوروسونو قيريرام، سنئنله اَکئنچي و اؤکوزلرئني قيريرام، سنئنله والئلر و باشچي‌لاري قيريرام.


text:
آمّا بابئلده و کَلده اؤلکه‌سئنده ياشايانلارا صَحيوندا اتدئکلري بوتون پئس عمل‌لرئنئن عوضئني گؤزلرئنئزئن قاباغيندا وره‌جيم."" رب بويورور.


text:
"باخ، سنه ضئدّم، ای هلاک ادن داغ ای بوتون دونياني هلاک ادن!"" رب بويورور. "سنه اَلئمي قالديريب سني قايانين باشيندان هِل‌لَده‌جيم، سني يانميش بئر داغا چِوئره‌جيم.


text:
"يِر اوزونده بايراق قالديرين! مئلّتلر آراسيندا کَره‌ناي چالين! مئلّتلري بابئلئن ضئدّئنه دؤيوش اوچون حاضيرلايين! آرارات، مئنّي و اَشکِناز پادشاهليقلاريني اونون ضئدّئنه ييغين. اونون ضئدّئنه بئر سرکرده تعيئن ادئن، اوستونه چَيئرتکه سوروسو قدر آتلار گؤنده‌رئن.


text:
مئلّتلري-ماد پادشاهلاريني، والئلرئني و بوتون باشچيلاريني، باشچيليقلاري آلتينداکي بوتون اؤلکه‌لري بابئلئن ضئدّئنه دؤيوش اوچون حاضيرلايين!


text:
اؤلکه تئتره‌يئب لرزه‌يه گلئر! چونکي ربّئن بابئله ضئدّ نئيّتي- اوراني ساکئنسئز بئر وئرانه‌يه چِوئرمه نئيّتي يرئنه يِتمه‌لي‌دئر.


text:
بابئل دؤيوشچولري ووروشماقدان اَل چکئبلر، اؤز قالالاريندا قاليبلار. گوجلري تؤکه‌نئب؛ آروادلار کئمي اولوبلار. ياشاديقلاري يِرلر اودا ورئلئب، دروازا سورگولري قيريليب.


text:
قاصئد، قاصئد دالينجا، خبرچي، خبرچي دالينجا گلئر، بو خبري بابئل پادشاهينا چاتديرير: «شهر هر طرفدن آليندي،


text:
ائسرايئلئن تاريسي اولان قوشونلار ربّی بله ديئر: "واختي گلنده خرمن يري نجه تاپدالانير، بابئل قيزي دا اِله تاپدالاناجاق. اونون دا بئچئن زاماني عنقرئب يِتئشه‌جک."


text:
"بابئل پادشاهي نِبوکَدنِصّر منی يِيئب، منی گئجلئيه ساليب، بوش بئر قابا چِوئرئب. جاناوار کئمي منی اودوب، گؤزل يمکلرئمله قارنيني دويوروب. سونرا دا منی قوسوب.


text:
صحيون ساکئنلري ديئرلر: «منه و جانيمين ضئدّئنه ادئلَن قدّارليق بابئلئن باشينا گلسئن.» اورشَلئم ديئر: «تؤکولَن قانيمين حاقّي-حسابي قوي کَلدانئلردن سوروشولسون.»


text:
بونا گؤره رب بله ديئر: «محکمه‌ده ائشئنئزه من باخاجاغام، قئصاصينيزي من آلاجاغام. اونون چاييني قوروداجاغام، بولاغينين سويونو کَسه‌جيم.


text:
بابئل داش قالاقلارينا، چاقّال يوواسينا دؤنه‌جک. حيرت هدفي اولاجاق، ائستِهزا ائله اونا فئت چالاجاقلار. اورادا هچ کس ياشاماياجاق.


text:
لاکئن قيزيشديقلاري واخت، ضئيافت دوزه‌لدئب اونلاري مست اده‌جيم. قوي کِف اتسئنلر، ابدی يوخويا گتسئنلر، هچ واخت اويانماسينلار.» رب بويورور.


text:
شِشَک بوتون دونيانين اونون حاقّيندا قورورلانديغي يِر، نجه آليناجاق! بابئل مئلّتلر آراسيندا، نجه حيرته سالان حالا دوشه‌جک.


text:
بابئلده بِل بوتونو جزالانديرجاغام، اودّوغونو اونا قوسدوراجاغام. مئلّتلر آرتيق اورايا آخين-آخين گلميه‌جکلر، بابئل دووآري دا ييخيلاجاق.


text:
اؤلکه‌ده اشئتدئيئنئز شايئعه‌لره گؤره جسارتئنئزي ائتئرئب قورخمايين. بو ائل بئر شايئعه گلئر، او بئري ائل باشقاسي. اؤلکه‌ده قدّارليق، باشچينين باشچييا ضئدّ چيخماسي باره‌ده شايئعه‌لر ياييلير.


text:
بونا گؤره ده، باخ، بابئلئن بوتلرئني جزالانديراجاغيم گونلر گلئر؛ بوتون اؤلکه روسواي اولاجاق، اؤلدورولَنلري اونون اورتاسيندا يِره سَرئله‌جک.


text:
او زامان يِر، گؤي و اونلارداکي هر شي بابئلئن باشينا گلنلره سِوئنه‌جک. چونکي شئمالدان گلن محو ادنلر اونا هوجوم اده‌جکلر."" رب بويورور.


text:
"ائسرايئلئن اؤلدورولَنلرئنه گؤره بابئل ده محو اولمالي‌دير، نجه کي يِر اوزونده اؤلدورولَن هر کس بابئله گؤره ييخيليب.


text:
بئز اوتانج آلتينداييق، چونکي تحقئر اولونموشوق، اوزوموزو روسوايچيليق اؤرتور. چونکي ياد اِللی‌لر ربّئن معبدئنئن موقدّس يِرلرئنه گئرئبلر.


text:
"آمّا او گونلر گلئر کي، بوتلرئني جزالانديراجاغام، بوتون اؤلکه‌ده يارالي‌لار ائنئلده‌يه‌جک."" رب بويورور.


text:
"بابئل گؤيلره چيخسا دا، اوجالارداکي قالاسيني مؤحکملَندئرسه ده، محو ادنلري اوستونه دؤنده‌ره‌جيم."" رب بويورور.


text:
رب بابئلي محو اده‌جک، اونون هاي-کويونو سوسدوراجاق. دوشمن شپه‌لري چوخلو سولار کئمي کوکره‌يه‌جک، سَسلرئنئن گورولتوسو اوجالاجاق.


text:
چونکي بابئلئن ضئدّئنه بئر محو ادن چيخاجاق، دؤيوشچولري اسئر توتولاجاق، کامانلاري قيريلاجاق. چونکي رب عوض ورن بئر تاري‌دير، عوضئني کامئل وره‌جکدئر.


text:
بابئل باشچيلاريني، حئکمتلی‌لرئني، والئلرئني، باشچيلاريني، دؤيوشچولرئني اِله مست اده‌جيم؛ اونلار ابدی يوخويا گده‌جکلر، هچ واخت اويانماياجاقلار."" آدي قوشونلار ربّی اولان پادشاه بويورور.


text:
قوشونلار ربّی ديئر: "بابئلئن قالين دووآرلاري يِرله بئر اولوناجاق، اوجا دروازالارينا اود وورولاجاق. خالقلار بوش-بوشونا زحمت چکئرلر، مئلّتلرئن چکدئيي اذئيّت، اودا تسلئم ادئله‌جک."


text:
يهودا پادشاهي صئدقئيانين پادشاهليغينين دؤردونجو ائلئنده، مَخسِيا اوغلو نِرئيا اوغلو قوشون تَصَرّوفاتچيسي سِرايا، صئدقئيا ائله بئرلئکده بابئله گِدَرکَن، اِرِميا پيغمبر اونا بو پيامي تاپشيردي.


text:
اِرِميا بابئلئن باشينا گله‌جک بوتون فلاکتلري، بابئل باره‌ده يازيلميش بوتون بو سؤزلري بئر طومارا يازدي.


text:
دِه کي: «يارب، بوراني داغيداجاغيني، ائچئنده ائنسانين دا، حيوانين دا ياشاماياجاغيني، اؤلکه‌نئن ابدی وئران قالاجاغيني ديئبسن.»


text:
سونرا دِه: «قوي بابئل ده بله باتسين و منئم اونون باشينا گتئره‌جَيئم فلاکتدن بئر داها چيخا بئلمه‌سئن، قوي اونون خالقي ييخيلسين.»" اِرِميا‌نين سؤزلري بورايا قدردئر.


text:
صئدقئيا، پادشاه اولدوغو واخت، ائيئرمي بئر ياشيندا ائدي و اورشَلئمده اون‌بئر ائل پادشاهليق اتدي. آناسي لئبنالي اِرِميا‌نين قيزي خَموطَل ائدي.


text:
حقئقتن، ربّئن قضبئنه گؤره اورشَلئمئن و يهودانين باشينا بو ائش گلدي و آخيردا رب اونلاري حوضوروندان آتدي. صئدقئيا بابئل پادشاهينين ضئدّئنه عوصيان اتدي.


text:
صئدقئيانين پادشاهليغينين دوقّوزونجو ائلئنده، اونونجو آيين اونونجو گونو بابئل پادشاهي نِبوکَدنِصّر بوتون قوشونو ائله اورشَلئمئن اوستونه هوجوم اتدي، اورانين ضئدّئنه اوردوگاه قوردو و اطرافيندا موحاصئره دوواري دوزلتدي.


text:
بو واخت شهرئن دوواريندا دَلئک آچيلدي. گجه ائکن کَلدانئلر شهرئن اطرافيندا اولاندا، بوتون دؤيوشچولر پادشاه باغچاسينين يانيندا اولان ائکي دووار آراسينداکي دروازادان قاچيب عَرَبه اوواسينا گِدن يوللا گتدئلر.


text:
لاکئن کَلدانئلرئن قوشونو پادشاهي تعقئب اتدئلر و اَرئحا اووالاريندا صئدقئيايا چاتديلار. صئدقئيانين بوتون قوشونو اونو ترک ادئب داغيلديلار.


text:
پادشاهي توتوب خَمات تورپاغينداکي رئبلايا، بابئل پادشاهينين يانينا آپارديلار. بابئل پادشاهي اونون حاقّيندا حؤکم وردی.


text:
او، رئبلادا صئدقئيانين گؤزو قاباغيندا اوغوللاريني اؤلدورتدو، سونرا بوتون يهودا باشچيلاريني دا اؤلدورتدو.


text:
سونرا صئدقئيانين گؤزلرئني چيخارتدي، اونو زنجئرله‌يئب بابئله آپاردي. بابئل پادشاهي اونو اؤلَنه قدر زئنداندا ساخلادي.


text:
بابئل پادشاهي نِبوکَدنِصّرئن پادشاهليغينين اون دوقّوزونجو ائلئنده، بِشئنجي آيين اونونجو گونو کشئکچئلر ريئسي نِبوزَره‌دان کی، بابئل پادشاهينا خئدمت ادئردی، اورشَلئمه گلدي.


text:
او، ربّئن معبدئنه، پادشاه سارايينا، اورشَلئمده‌کي بوتون اِولره اود ووروب بوتون اَساس بئنالاري يانديردي.


text:
بوتون کَلده قوشونو دا کی، کشئکچئلر ريئسي ائله بئرلئکده گلمئشدئلر، اورشَلئمئن اطرافينداکي دووارلاري اوچورتدولار.


text:
کشئکچئلر ريئسي نِبوزَره‌دان يوخسول آداملارين بئر حئصّه‌سئني، شهرده قالان خالقي، بابئل پادشاهينين طرفئنه کِچَن فرارئلري و صاغ قالان صَنَتکارلاري اسئر اتدي.


text:
کَلدانئلر ربّئن معبدئنده اولان بورونج سوتونلاري، پايالاري و بورونج حوووضو پارچالاييب بوتون بورونج‌لرئني بابئله آپارديلار.


text:
عئبادت زاماني ائشله‌دئلَن خَکَندازلاري، کورَکلري، ماشالاري، لَيَنچه‌لري، قاشيقلاري و بوتون بورونج قابلاري دا گؤتوروب آپارديلار.


text:
کشئکچئلر ريئسي خالئص قيزيلدان و گوموشدن اولان کاسالاري، بوخوردانلاري، لَيَنچه‌لري، خَکَندازلاري، چيراقدانلاري، قاشيقلاري، لَيَنلري گؤتوروب آپاردي.


text:
ربّئن معبدي اوچون سوليمان پادشاهين دوزلتدئيي ائکي سوتون، حوووض و آلتينداکي اون ائکي بورونج گاميش موجسّمه‌سي و پايالاردان آلينان بورونجون آغيرليغي حسابا گلمَزدي.


text:
بئر سوتونون بويو اون سکّئز قول‌آچ ائدي، دائره‌سي اون‌ائکي قول‌آچ ائدي. هر بئري دؤرد بارماق قالينليغيندا ائدي، ائچلري بوش ائدي.


text:
اوستونده بورونج بئر باشليق وار ائدي. باشليغين بويي بش قول‌آچ ائدي. بو باشليغين اطرافيندا حؤرمه تور و نارلار وار ائدي، هر شي بورونجدن دوزَلدئلمئشدي. او بئري سوتون دا نارلارينان بَزَنمئشدي و اوّلکئنه بَنزه‌يئردي.


text:
يانلاردا دوخسان آلتي نار وار ائدي. باشليغي اَحاطه‌يه آلان حؤرمه تورلارين اوستونده جَمي يوز نار وار ائدي.


text:
کشئکچئلر ريئسي نِبوزَره‌دان باش کاهئن سِراياني، باش کاهئنئن موعاوئني صِفَنياني و اوچ قاپي کشئکچئسئني اسئر آلدي.


text:
شهرده قالان دؤيوشچولرئن سرکرده‌سئني، پادشاهين مصلحتچئلرئندن شهرده اولان يدّي نفري، اؤلکه خالقيني قوشونا يازان سرکرده‌نئن مئرزه‌سئني و اؤلکه خالقيندان شهرده قالان آلتميش نفري اسئر توتدو.


text:
بابئل پادشاهي، خَمات تورپاغيندا اولان رئبلادا اونلاري اؤلدورتدو. بلجه يهودا خالقي اؤز اؤلکه‌سئندن اسئر اولوندو.


text:
ائيئرمي اوچونجو ائلئنده، کشئکچئلر ريئسي نَبوزَره‌دانين اسئر اتدئيي يدّي يوز قيرخ بش نفر يهودي. هاميسي بئرلئکده دؤرد مئن آلتي يوز نفر ائدي.


text:
يهودا پادشاهي يِهوياکئنئن اسئرلئکده اولماغينين اوتوز يدّئنجی ائلئنده، اِوئل مِرودَک بابئل پادشاهي اولدو. همئن ائلئن اون ائکئنجي آيينين ائيئرمي بِشئنجي گونو، اِوئل مِرودَک يهودا پادشاهي يَهوياکئنه مرحمت گؤرسده‌رک اونو زئنداندان آزاد اتدي.


text:
اونونلا مهرئبانليقلا صؤحبت اتدي و اونون اوچون اؤزو ائله بئرلئکده بابئلده اولان پادشاهلارين تختئندن يوخاري بئر تخت قويدوردو.


text:
يَهوياکئن حبسخانا پالتارلاريني اَينئندن چيخارتدي. او ياشاديغي مودّتده همئشه بابئل پادشاهينين سوفره‌سئنده يمک يئيَردي.


text:
بئر زامان ائنسانلارلا دولو اولان اورشَلئم شهري، نجه ده تک-تنها اوتوروب. ائندي او دول بئر آرواد کئمي اولوب- وئلايتلر آراسيندا بئر زامان اوجا ساييلان، اِللر آراسيندا شاهزاده اولان، بو شهر، نؤکرچئلئک ادئر.


text:
گجه‌لر آجي-آجي آغلار، گؤز ياشلاري ائله ياناغي ائسلانار، بوتون معشوقلارينين آراسيندان اونا تسلّی ورن يوخدور. بوتون دوستلاري اونا خيانت ادئب، دوشمن اولوب.


text:
يهودا ذئلّت آلتيندا، قوللوق آلتيندا، اسئرلئيه آپاريليب؛ او، مئلّتلر آراسيندا ياشايير، آمّا اورادا راحاتليق تاپماييب، بو ائضطئراب آراسيندا، اونو تعقئب ادنلرئن هاميسي اونا چاتيبلار.


text:
صحيونا گدن يوللار ياس توتور، چونکي بايراملارينا گلن يوخدور، بوتون دروازالاري کئمسه‌سئز قاليب؛ کاهئنلري آه چکئر، قيزلاري ذلئل اولوب، او اؤزو ده آجي‌دير،


text:
دوشمنلري اونون اوستونه آغا اولوب، کامياب ياشاييرلار؛ تقصئرلرئنئن چوخلوغونا گؤره رب اونلاري بو ظولمه ساليب، دوشمنلرئنئن گؤزلري قاباغيندا اؤولادلاري اسئر آپاريليب.


text:
صحيون قيزينين بوتون جاه-جلالي يوخ اولوب؛ اونلارين باشچيلاري اوتلاقسيز مارال کئمي اولوبلار، تعقئب ادنلرئن قاباغيندان طاقَتسئز قاچيبلار.


text:
اورشَلئم سيخينتي ائچئنده آوارا گَزَرکَن، کچن گونلرده اولان بوتون ثروتئني خاطيرلايير، خالقي دوشمنلرئنئن اَلئنه دوشَن واخت، کؤمه‌يئنه چاتان اولمادي. دوشمنلري اونا باخديلار، ييخيلماغينا گولدولر.


text:
اورشَلئم بؤيوک گوناه ائشلَتدي، اونا گؤره ده نجئس بئر شي اولوب. اونا حؤرمت ادنلرئن هر بئري ائندي اونا خور باخير، چونکي اونو چيلپاق گؤروبلر، او دا ائنله‌يئب، اوزونو يانا چِوئرئر.


text:
نجئسلئيي اَته‌يئنده ائدي، گله‌جيئني دوشونمه‌دي، اونا گؤره ده قورخولو شکئلده ييخيليب، اونا تسلّی ورن يوخدور. يارب، گؤر بو ذئلّه‌تئمي، چونکي دوشمن اؤزونو بؤيودوب.


text:
دوشمن اونون بوتون ثروتي اوستونه اَلئني اوزاديب، چونکي گؤروب کي، مئلّتلر اونون مَقدَسئنه سوخولوبلار؛ او مئلّتلر کي، اونلارين گئرمه‌سئني جاماعاتينين آراسينا قدغن اتمئشدئن.


text:
بوتون خالقي زاري‌يير، چؤرک آختارير، جانلارينا قووّت آلماق اوچون ثروتلرئنئن عوضئنه آذوقه آليرلار. "يارب، ائندي باخ، حاليمي گؤر، نجه ذلئل اولموشام."


text:
ای بوتون يولدان کچنلر، بو ائش سئزئن اوچون مگر هِچدئر؟ باخين دردئمه، بونون کئمئسي مگر وار؟ منئم باشيما گتئرئلَن درد باشقاسيندا مگر اولار؟ رب قضبدن آلوولاناندا بو دردي باشيما تؤکدو.


text:
يوخاريدان اود گؤندردي، سوموکلرئمه‌جک بو اودو يِرئتدي. آياقلاريم اوچون تور قوروب، منی گری قايتاريب. منی تک-تنها بوراخيب، بوتون گون طاقتدن ساليب.


text:
پروردئگار تقصئرلرئمي منه يوغ ادئب، اَلي ائله بئربئرئنه هؤروب، اونلاري بوينوما کچئرديب، طاقتئمي جانيمدان آليب. منی قاباغيندا دورا بئلمه‌دئيئم ائنسانلارا تسلئم ادئب.


text:
پروردئگار ائچئمده اولان ائگئدلرئن هاميسيني هِچه ساييب. منئم ضئدّئمه بئر زامان تعيئن ادئب کي، سِچمه ائگئدلرئمي قيريب تاپدالاسين. باکئره يهودا قيزيني اوزوم‌سيخاندا اَزئب.


text:
بونلار اوچون آغلاييرام، گؤزلرئمدن ياش آخير. تسلّی ورن مندن اوزاقدير، جا‌نيمي تزه‌له‌يَن مندن اوزاقدير. اؤولادلاريم يالقيز قاليب، چونکي دوشمن ظفر تاپيب.


text:
صحيون اَللرئني اوزادير؛ آمّا اونا تسلّی ورن يوخدور. رب يعقوب نسلئنئن ضئدّئنه بو امرئني ورئب: "قوي اطرافيندا اولانلاري، اونون دوشمنی اولسونلار، چونکي اورشَلئم اونلارين آراسيندا نجئس اَسکئيه چِورئلئب."


text:
رب حاقلي‌دير؛ چونکي من اونون امرئنه عوصيان اتمئشم، ای بوتون خالقلار، قولاق آسين! منئم چکدئيئم بو درده باخين، باکئره قيزلاريم، جاوان اوغلانلاريم اسئرلئيه گدئب.


text:
سِوگئلی‌لرئمي چاغيرديم، لاکئن منی آلداتديلار؛ کاهئنلرئم، آغساقّال‌لاريم جانا گلمک اوچون يمک آختارارکَن، شهرئن ائچئنده هلاک اولدولار.


text:
يارب، باخ، دارا دوشموشم، جانيم عذابدان يانير. چوخ عاصئلئک اتمئشم، بونا گؤره ده اوره‌يئم اوزولور. باييردا قيلينج اؤلدورور، اِو ائچئنده اؤلوم ياشايير.


text:
نجه ناله چکدئيئمي اشئدئبلر، آمّا منه تسلّی ورن يوخدور، باشيما گلن بو بلادان بوتون دوشمنلرئمئن خبري وار، سنئن بونو اتدئيئنه سِوئنئرلر، کاشکي اعلان اتدئيئن گون گلسَيدي کي، اونلار دا منئم وضعئيّتئمه دوشه‌لر.


text:
قوي اونلارين اتدئکلري بوتون پئسلئکلر سنئن حوضورونا قالخسين؛ تقصئرلرئمه گؤره منه اتدئيئني، اونلارا دا ات. چونکي ناله‌لرئم چوخدور، اوره‌يئم طاقتدن دوشوب.


text:
پروردئگار صحيون قيزينا قضبلَنَرکَن نجه اونو هر طرفدن قارا بولود آليب! ائسرايئلئن شؤوکتئني گؤيدن يِره چيرپيپ، قضبلَندئيي گون کَتئلئني يادا سالماييب.


text:
پروردئگار آمان ورمه‌دن يعقوب نسلئنئن بوتون مسکنلرئني اودوب، قضبئنده يهودا قيزينين قالالاريني ييخيب، اونلاري يِرله بئر ادئب، مملکتي، باشچيلاريني آلچالديب.


text:
حئدّتلي قضبئنده ائسرايئلئن بوتون قووّه‌سئني کؤکوندن کَسئب، دوشمن قاباغيندا اونون اوستوندن صاغ اَلئني گؤتوروب. اِله بئل کي، يعقوب نسلئنئن آراسيندا، اؤد کئمي هر ياني يانديريب ياخير.


text:
دوشمن کئمي کامانينين ياييني چکئب، خصم کئمي صاغ اَلئني قالديريب، بوتون گؤزه خوش گؤرونَنلري اؤلدوروب؛ قضبئني صحيون قيزينين چاديرينا آلوو کئمي تؤکوب.


text:
پروردئگار دوشمن کئمي اولوب. ائسرايئلي اودوب؛ بوتون سارايلاريني اودوب، قالالاريني وئران قويوب، يهودا قيزينين ماتمئني، فغانيني داها دا آرتيريب.


text:
چارداغيني وئرانه باغلار کئمي قيريب تؤکوب، گؤروش يِرلرئني خاراباليغا چِوئرئب، رب صحيونا تعيئن اتدئيي بايرام و سَبّت گونلرئني يادلاردان چيخارتديريب، قضبئنئن آلوووندا پادشاه و کاهئني تحقئر ادئب.


text:
پروردئگار قوربانگاهيني ردّ ادئب، موقدّس مکانيني ترک ادئب. سارايلارينين دووارلاريني دوشمن اَلئنه تسلئم ادئب، اونلار بايرام گونونده اولدوغو کئمي، ربّئن معبدئنده هاراي چکئبلر.


text:
رب نئيّت اتدي کي، صحيون قيزينين دوواريني داغيتسين. اؤلچو ائپئني اوزاديب، داغيتماق اوچون اوندان اَل چکمه‌يئب. قالا دوواريني، سدّئني، ماتمه بورويوب، ائکئسي بئرلئکده سولورلار.


text:
اونون دروازالاري يِره باتيب، چفته‌لرئني قيريب آتيب، پادشاهي، باشچيلاري ياد مئلّتلرئن آراسينداديرلار، شرئعته عمل ادئلمئر، پيغمبرلرئنه ربدن آرتيق رؤيا گلمئر.


text:
صحيون قيزينين آغساقّاللاري يِره اوتوروبلار، دئنمئرلر، باشلارينا توز-تورپاق تؤکوبلر؛ اؤزلرئني چولا بورويوبلر، اورشَلئمئن باکئره قيزلاري باشلاريني يِره دئکئب.


text:
آغلاماقدان گؤزلرئمئن نورو گِدئر، جانيم عذابدان يانير؛ عزئز خالقيمين قيريلديغينا گؤره اوره‌يئمدن قان آخير. او زامان کي، شهر ميدانلاريندا کؤرپه‌لرله اوشاقلار باييليرلار.


text:
شهر ميدانلاريندا يارالي‌لار کئمي هوشدان گِدَرکَن، آنا قوجاغيندا جان وِرَرکَن، آنالاريندان سوروشورلار: "هاني چؤرک، هاني شراب؟""


text:
ای اورشَلئم قيزي، سنه نه دِيئم؟ سني کئمئنله موقايئسه اِدئم؟ ای باکئره صحيون قيزي، سني کئمه بَنزه‌دئم کي، بونونلا من سنه تسلّی وره بئلئم؟ چونکي ياران دهنز قدر درئندئر، سنه کئم شفا وره بئلر؟


text:
پيغمبرلرئن سنئن اوچون يالان و معناسيز رؤيالار گؤروبلر؛ خوشبختلئيئني سنه قايتارماق اوچون تقصئرلرئني اوزه چيخارتماييبلار، آمّا سني آزديرماق اوچون، سنه يالاندان رؤيالار گؤروبلر.


text:
يولدان کِچَن بوتون ائنسانلار اَل چاليب سني مسخره ادئرلر، باشلاريني يِلله‌يئرلر. اورشَلئم قيزينا ديئرلر: "بوتون دونيانين گؤزل‌لئک و شادليق تمثئلي اولان شهر مگر بودور؟""


text:
بوتون دوشمنلرئن سني مسخره ادئرلر؛ فئته باسيرلار، دئش قيجيرديرلار، ديئرلر "اونو اودموشوق، گؤزله‌دئيئمئز گون يقئن کي، بو گوندور؛ اونا چاتميشيق، اونو گؤرموشوک."


text:
رب اؤز ائراده‌سئني يرئنه يتئرئب، قدئم زامانلاردا امر اتدئيي سؤزو حياتا کچئردئب. سني آمان ورمه‌دن وئران قويوب، دوشمنلرئني سنئن حالينا سِوئندئرئب، خصملرئنئن گوجونو آرتيريب.


text:
خالقين اورَکلري پروردئگارا فرياد اتدي، ای صحيون قيزينين دوواري! قوي گجه-گوندوز سنئن گؤزلرئندن سل کئمي ياش آخسين، دئنجَلمه، آچ گؤزلرئني، يومولماسين.


text:
قالخ، گجه‌نئن قارانليغيندا فرياد ات، گجه نؤوبه‌لري باشلايارکن پروردئگارين حوضوروندا قلبئني سولار کئمي آچيب تؤک. اَللرئني اونا آچ، اؤولادلارينين صاغ قالماسيني ائسته، اونلار هر تئنئن باشيندا آجيندان هوشدان گدئرلر.


text:
يارب، ائندي باخ، خالقينين حاليني گؤر! کئمئنله بله رفتار ادئبسن؟ آنالار اوشاقلاريني، عزئز بالالاريني مگر يِسئنلر؟ کاهئنلر، پيغمبرلر پروردئگارين موقدّس مکانيندا مگر اؤلدورولسونلر؟


text:
جاوانلار، قوجالار توز-تورپاقدا، کوچه‌لرده ياتيرلار. باکئره قيزلاريم، ائگئدلرئم قيلينجدان کچئرئلئبلر. قضبلَندئيئن گون اونلاري هلاک ادئبسن، آمان ورمه‌دن قيريبسان.


text:
قورخدوقلاريمي هر ياندان چاغيريبسان، اِله بئل، بايراما دعوت ادئبسن. ربّئن قضب گونونده قاچيب-قورتولان اولمادي، اونلارين آراسيندان صاغ قالان اولمادي، اونلاري کي، دوغوب بؤيوتموشدوم، اونلاري دوشمنئم هلاک اتدي.


text:
صحيون اؤولادلاري تَره‌زئيه قويولاندا صاف قيزيلدان قئيمتلي ائدي. ائندي آمّا نجه ساخسي قابلار کئمي ساييليرلار، کوزه‌گرئن اَل ائشئنه برابردئرلر.


text:
چاقّاللار بِله، بالالارينا اَمجک ورئرلر، اونلاري اَمئزدئرئرلر. آمّا خالقيمين قيزي رحمسئز اولوب، صحرانين دَوه‌قوشلارينا اوخشايير.


text:
اونلار کي، لذئذ يمکلري يِيئردئلر، ائندي کوچه‌لرده بوراخيليبلار. اونلار کي، قيرميزي رنگلي پالتار گِيئب بؤيويَردئلر، ائندي زئبئل‌لئيه بورونورلر.


text:
چونکي خالقيمين قيزينين تقصئري سودومون گوناهيندان داها بؤيوکدور، بو شهر اَل توخونمادان، بئر آندا يِرله بئر اولدو.


text:
نذئره‌لري قاردان دا تمئز ائدئلر، سوددن ده آغ ائدئلر، ووجودلاري ياقوتدان دا قيرميزي ائدي، ظاهئرن لاجورد داشينا بَنزه‌يئردئلر.


text:
ائندي آمّا اوزلري کؤمور کئمي قاراليب، کوچه‌لرده هچ بئرئني تانيماق اولمور، دَرئلري سوموکلرئنه ياپيشيب، سولوب، آغاج کئمي قورويوب.


text:
بَختَوَر او آداملار کي، آجليق قورباني يوخ، قيلينج قورباني اولدولار. چونکي بونلار زَمئنئن محصولوندان محروم اولوبلار، جانلاري اَرئيئب گدئب.


text:
حتّا لاپ قَلبي‌يومشاق آروادلار اؤز اَللري ائله بالالاريني پئشئرئردئلر. خالقيمين قيزينين قيريلماسي اوچون بالالاري اونلارا يمک اولدولار.


text:
رب حئدّتئني بوشالديب، شئدّتلي قضبئني ياغديريب، صَحيوندا بئر آلوو آليشديريب کي، اونو پاياسيناجاق يانديريب ياخيب.


text:
يِر اوزونون هچ بئر پادشاهي ائنانمازدي، دونيانين ساکئنلري ائنانمازدي کي، خصم و دوشمن اورشَلئمئن دروازالاريندان ائچه‌ري گئره بئلسئن.


text:
پيغمبرلرئنئن گوناهي اوزوندن، کاهئنلرئنئن تقصئري اوزوندن بو، باش وردی، چونکي اونلار شهرئن اورتاسيندا صالحلرئن قانيني تؤکدولر.


text:
کور کئمي کوچه‌لرده دولانيرديلار، قانلا نجئس ائدئلر، اِله کي، هچ کس اونلارين پالتارلارينا دَيه بئلمئردي.


text:
اونلارا قيشقيريرديلار: "ای نجئسلر، ردّ اولون! ائتئلئن بورادان، بئزه دَيمه‌يئن، ردّ اولون!"" اونلار قاچقين، سرگردان دولانارکن آيري مئلّتلر ددئلر: "بونلار بورادا آرتيق بئزئمله قالماسينلار!""


text:
ربّئن حوضوري اونلاري پَرَن-پَرَن ساليب، اونلارا تزه‌دن نظر سالماياجاق؛ اونلار کاهئنلره حؤرمت اتمه‌دئلر، آغساقّال‌لارا لوطف گؤرسدمه‌دئلر.


text:
آمّا گئنه ده بوش يِره کؤمک گؤزله‌مَکدن گؤزلرئمئز طاقتدن دوشدو، بئزي قورتارا بئلمه‌ين مئلّتي هِي گؤزله‌دئک، گلمه‌دي.


text:
قدم به قدم آرخاميزدان تعقئب اتدئلر، اِله کي، کوچه‌لرده گَزه بئلمئرئک. آخيريميز چاتدي، گونلرئمئز بئتدي، عاقئبتئمئز آخيرا يِتدي.


text:
بئزي تعقئب ادنلر گؤيلرده‌کي قارتاللاردان سورعتلي‌ ائدئلر؛ داغلاردا بئزي تعقئب اتدئلر، کمئن قوروب صحرادا بئزي گؤزله‌دئلر.


text:
حيات نفسئمئز، ربّئن مسح اتدئيي اونلارين خندقلرئنده ياخالاندي، حال بوکي ديئردئک: "اونون کؤلگه‌سئنده مئلّتلرئن ائچئنده ياشاياجاغيق."


text:
ای عوص اؤلکه‌سئنده ياشايان اِدوم قيزي، سِوئن، فَرَحلَن! سن ده بو کاسادان ائچه‌جکسن، مست اولوب، اؤزونو چيلپاق اده‌جکسن.


text:
ای صحيون قيزي، تقصئرئنئن جزاسي آخيرا چاتيب، رب سني بئر داها اسئرلئيه گؤندرميه‌جک، لاکئن ای اِدوم قيزي، او، سنئن تقصئرئني جزاسينا چاتديراجاق، گوناهلاريني اوزه چيخارداجاق.


text:
اوتوزونجو ائلده دؤردونجو آيين بِشئنجي گونو من کِبار چايي ساحئلئنده، اسئرلئکده ياشايانلار آراسيندا اولاندا گؤيلر آچيلدي و تاريدان گلن رؤيالاري گؤردوم.


text:
کَلده اؤلکه‌سئنده، کِبار چايي ساحئلئنده بوزئنئن اوغلو کاهئن حِزِقيالا ربّئن سؤزو نازئل اولدو. اورادا ربّئن اَلي اونونلا ائدي.


text:
من گؤردوم کي، باخ، شئمالدان اَسن شئدّتلي بئر يِل، و دايانمادان شئمشَک چيخان بؤيوک بئر بولود گلئر. اونون اطرافيندا پاريلتي وار ائدي، اورتاسيندا دا اود ائچئنده پاريلدايان دمئر کئمي بئر شي وار ائدي.


text:
اونلارين باجاقلاري دوز ائدي. آياقلاري دانا آياقلارينا اوخشاييردي و جئلالانميش بورونج کئمي پاريلداييردي.


text:
دؤرد يانلاريندا اولان قانادلاري آلتيندا، ائنسان اَللري وار ائدي. دؤردونون ده اوزلري و قانادلاري وار ائدي.


text:
اونلارين قانادلاري بئر-بئرئنه توخونوردو؛ ائره‌لي گِدَرکَن اوزلري صاغا-سولا دؤنموردو، هر بئري اوز توتدوغو طرفه ائره‌لي‌له‌يئردي.


text:
اونلارين اوزلرئنئن شکئلئنه گلئنجه، هر بئرئنئن بئر ائنسان صئفتي وار ائدي؛ هر دؤردونون ده صاغ طرفئنده آصلان صئفتي، سول طرفئنده گاميش صئفَتي وار ائدي، و هر دؤردونون قارتال اوزو وار ائدي.


text:
اونلارين اوزلري بله ائدي. و قانادلاري يوخارييا طرف آچيلميشدي؛ هر بئرئنئن ائکي قانادي ياندا او بئرئسئنئن ائکي قانادينا توخونوردو، هر بئرئسئنئن ائکي قانادي دا بدنئني اؤرتوردو.


text:
هر بئري اوز توتدوغو طرفه ائره‌لي‌له‌يئردي؛ روح هارايا گدئردي، اونلار دا اورايا گِدئردئلر. ائره‌لي گِدَرکَن صاغا-سولا دؤنموردولر.


text:
بو جانلي‌لار آراسيندا بئر شي وار ائدي کي، يانار کؤز اودونا، گؤرونوشجه مشعل کئمي بئر شيه بَنزه‌يئردي. بو اود جانلي مخلوقلارين آراسيندا حرکت ادئردي. اود پاريلداييردي و اوندان شئمشک چاخيردي.


text:
چرخلرئن گؤرونوشو و قورولوشو پاريلدايان زبرجد کئمي ائدي، دؤردو ده بئر-بئرئنه اوخشاييردي. اونلارين گؤرونوشو و قورولوشو اِله ائدي کي، اِله بئل، بئر چرخ او بئري چرخئن ائچئنده يِرلَشمئشدي.


text:
جانلي مخلوقلار هر طرفه گدئردئلر، چرخلر ده اونلارين يانيندا فيرلانيرديلار؛ جانلي مخلوقلار يردن قالخديقجا چرخلرده ده قالخيردي.


text:
روح هارايا گدئردي، اونلار دا اورايا گِدئردئلر؛ چرخلر ده اونلارلا برابر قالخيردي، چونکي جانلي مخلوقلارين روحو چرخلرده ائدي.


text:
اونلار ائره‌لي‌له‌يَنده، بونلار دا ائره‌لي‌له‌يئردي؛ اونلار داياناندا بونلار دا دايانيردي؛ اونلار يردن قالخاندا، چرخلرده ده قالخيردي، چونکي جانلي مخلوقلارين روحو چرخلرده ائدي.


text:
يوخاري طرفده، جانلي مخلوقلارين باشي اوستونده، بولور کئمي پاريلدايان، گؤي قوبّه‌سئنه اوخشايان، هيبتلي بئر شي آچيليردي.


text:
قوبّه‌نئن آلتيندا، هر جانلي مخلوق، قانادلاريني يانينداکي‌لارا طرف اوزاديردي و باشقا ائکي قانادلا دا بدنئني اؤرتوردو.


text:
اونلار قاباغا گتدئکلري زامان، قانادلارينين گورولتوسونو اشئتدئم؛ اِله بئل گور سولارين سَسي، قادئري موطلقئن صداسي، گوجلو همهمه سَسي، قوشونون تاپّيلتيسي گلئردي؛ هارادا دايانيرديلار، قانادلاريني اِندئرئردئلر.


text:
باشلاري اوستونده‌کي قوبّه‌نئن اوستونده لاجورد داشدان دوزه‌لدئلمئش تخته اوخشار بئر شي وار ائدي. اوجادا، تخته اوخشايان شيئن اوستونده ائنسانا بَنزَر بئر شخص وار ائدي.


text:
من گؤردوم کي، اونون بِلئندن يوخاري حئصّه‌سي، پاريلدايان دمئره اوخشاييردي و ائچي هر طرفدن آلوو کئمي ائدي. من اونون بِلئندن آشاغي گؤرونوشونو ده گؤردوم: سانکي بئر آلوو ائدي و اطرافيندا پاريلتي وار ائدي.


text:
ياغيش گونو بولوددا اولان رنگئن کامانينين گؤرونوشو نجه اولور، هر طرفدن گلن پاريلتينين گؤرونوشو ده اِله ائدي. بو، ربّئن شؤوکتئنه بَنزَر بئر رؤيا ائدي. بونو گؤرنده من اوزو اوسته يِره ييخيلديم و دانيشان بئر شخصئن سَسئني اشئتدئم.


text:
او واخت او منه ددي: "ای بشر اوغلو، سني منئم ضئدّئمه عوصيان ادن ائسرايئل اؤولادلارينين يانينا، عاصي بئر مئلّتئن يانينا گؤنده‌رئرم؛ اونلار آتالاري ائله بئرلئکده بو گونه قدر منه ضئدّ چيخيبلار.


text:
اونلارين نسئل‌لري ده دئکباش و عئنادکارديرلار؛ سني اونلارين يانينا گؤنده‌رئرم و سن اونلارا دئيه‌جکسن: «پروردئگار رب بله ديئر!»


text:
ائسته‌يئرلر سنه قولاق آسسينلار، ائسته‌يئرلر آسماسينلار-چونکي اونلار عاصي بئر خالقديرلار-لاکئن بئله‌جکلر کي، آرالاريندا بئر پيغمبر وار.


text:
آنجاق سن، ای بشر اوغلو، سن قانقاللار و تئکانلار آراسيندا اولاسان دا، عقربلر ائچئنده اوتوراسان دا، او آداملاردان قورخما، اونلارين سؤزلرئندن ده دهشته دوشمه. اونلارين سؤزلرئندن قورخما، اونلاري حوضوروندان دا اوره‌يئن اوزولمه‌سئن، چونکي اونلار عاصي بئر نسلدئرلر.


text:
سن اونلارا منئم سؤزلرئمي دِه، ائسته‌يئرلر قولاق آسسينلار، ائسته‌يئرلر آسماسينلار، چونکي اونلار عاصئدئرلر.


text:
لاکئن سن، ای بشر اوغلو، سنه نه دِدئيئمه قولاق آس؛ بو عاصي نسل کئمي، سن ده عاصي اولما. آغزيني آچ و منئم سنه وره‌جيئمي يِه."


text:
او، طوماري قاباغيمدا آچدي. طومارين قاباغي و آرخاسي يازيلي ائدي، اوستونده "مرثئيه، ماتم و واي" سؤزلري يازيلميشدي.


text:
او واخت گئنه منه ددي: "ای بشر اوغلو، بورادا تاپديغين هر شيي يِه. بو طوماري يِه و گت، ائسرايئل نسلئنه دانيش."


text:
و منه ددي: "ای بشر اوغلو، قارنيني بونونلا دويدور، سنه وردئيئم بو طومارلا قارنيني دولدور."" او واخت طوماري يِدئم. آغزيمدا بال کئمي شئرئن ائدي.


text:
چونکي دانيشيغي آنلاشيلماز و دئلي چتئن اولان بئر خالقين يانينا يوخ، ائسرايئل نسلئنئن يانينا گؤنده‌رئلئرسن،


text:
دانيشيغي آنلاشيلماز، دئلي چتئن، ددئکلرئني آنلاماديغين خالقلارين آراسينا گؤنده‌رئلمئرسن. اگر من سني اونلارين يانينا گؤندرسَيدئم، اونلار سنه قولاق آسارديلار.


text:
آمّا ائسرايئل نسلی سنه قولاق آسماق ائستميه‌جکلر، چونکي منه ده قولاق آسماق ائسته‌مئرلر. دوغرودان دا بوتون ائسرايئل نسلی عئنادکار و دئکباشدير.


text:
سنئن آلينيني چاخماق داشيندان مؤحکم اولان آلماس کئمي مؤحکم اده‌جيم. عاصي بئر خالق اولسالار دا، اونلاردان قورخما، قاباقلاريندا واهئمه‌يه دوشمه."


text:
اسئر اولونموش وطنداشلارينين يانينا گت، اونلارلا دانيش-ائسته‌يئرلر سنه قولاق آسسينلار، ائسته‌يئرلر آسماسينلار-اونلارا دِه: «پروردئگار رب بله ديئر!»""


text:
سونرا روح منی يوخاري قالديردي و آرخامدان بؤيوک بئر گورولتو سَسي اشئتدئم: "ربّئن شؤوکتي اؤز يِرئنده موبارک اولسون."


text:
جانلي مخلوقلارين قانادلاري بئر-بئرئنه توخوندوقجا اونلارين سَسئني، يانلارينداکي چرخلرئن ده شاقّيلتيسيني اشئتدئم؛ بؤيوک بئر گورولتو سَسئني!


text:
روح منی يوخاري قالديردي و گؤتوروب آپاردي؛ من روحومدا آجي و قضبلي بئر حالدا گتدئم. ربّئن گوجلو اَلي منئم اوستومده ائدي.


text:
من تِل‌اَبئبده اولان اسئر اولونموش آداملارين يانينا کي، کِبار چايينين قيراغيندا ياشاييرديلار، گلدئم و اونلارين ياشاديقلاري يرده، اونلارين آراسيندا يدّي گون تعجّوب ائچئنده اوتوردوم.


text:
"ای بشر اوغلو، من سني ائسرايئل نسلی اوچون گؤزَتچي قويموشام؛ نه زامان آغزيمدان بئر سؤز اِشئده‌سن، گرک اونلارا منئم طرفئمدن ائخطار وره‌سن.


text:
من پئس آداما «قطعن اؤله‌جکسن» دِدئيئم زامان، اگر سن اونا ائخطار ورميه‌سن و پئس آدامي اؤز شر يولوندان دؤنده‌رمک اوچون اونا ائخطار سؤزو دميه‌سن کي، حياتي قورتولسون، اوندا او پئس آدام اؤز تقصئري ائچئنده اؤله‌جک، لاکئن اونون قانيني سنئن بؤينونا قوياجاغام.


text:
آمّا اگر پئس آداما ائخطار وره‌سن، و او آدام پئسلئيئندن و شر يولوندان دؤنمسه، اؤز تقصئري ائچئنده اؤله‌جک، لاکئن سن اؤز جانيني قورتارميش اولورسان.


text:
اگر بئر صالح آدام اؤز صالحلئيئندن دؤنوب پئسلئک اتسه و من اونون قاباغينا بودره‌دن داش قويسام، او اؤله‌جک. اونا ائخطار ورمه‌دئيئن اوچون او آدام اؤز گوناهي ائچئنده اؤله‌جک و اتدئيي صالح عمل‌لري حسابا آلينماياجاق، لاکئن اونون قاني اوچون مسعولئيّتي من سنئن اوستونه قوياجاغام.


text:
آنجاق گوناه اتمه‌مه‌سي اوچون اگر صالح آداما ائخطار وره‌سن و او گوناه اتمه‌سه، قطعن ياشاياجاق، چونکي ائخطاري قبول ادئب؛ و سن ده اؤز جانيني قورتارميش اولورسان."


text:
اورادا ربّئن اَلي منئم اوستومده ائدي. او منه ددي: "قالخ، هامارليغا چيخ، من سنئنله اورادا دانيشاجاغام."


text:
بلجه قالخيب هامارليغا چيخديم، و باخ، اورادا ربّئن شؤوکتي، کِبار چايينين قيراغيندا گؤردويوم شؤوکت کئمي دورموشدو. من اوزو اوسته ييخيلديم.


text:
روح ائچئمه گئردي و منی آياق اوسته قالديردي. او منئمله دانيشيب بله ددي: "گت، اِوئنده اؤزونو زئنداني ات.


text:
دئلئني داماغينا ياپيشديراجاغام اِله کي، لال اولاجاقسان. عاصي بئر خالق اولسالار دا، اونلاري مزمّت اده بئلميه‌جکسن.


text:
لاکئن من سنئنله دانيشماغا باشلاياندا دئلئني آچاجاغام، سن ده اونلارا دئيه‌جکسن: «پروردئگار رب بله ديئر. اشئتمک ائسته‌يَن، قوي اشئتسئن؛ اشئتمک ائستمه‌يَن قوي اشئتمه‌سئن؛ چونکي اونلار عاصي بئر خالقديرلار.


text:
سن، ای بشر اوغلو، اؤزون اوچون بئر کرپئج گؤتور و اونو قاباغينا قويوب اوستونده اورشَلئم شهرئني تصوئر ات.


text:
اونو موحاصئره‌يه آل، قاباغيندا موحاصئره دوواري تئک، موقابئلئنده تورپاق قالاغي دوزلت، اطرافيندا اوردوگاهلار دا قور و اونون ضئدّئنه هر طرفدن منجنئقلر قوي.


text:
بئر دمئر ساج گؤتور و اونو دمئر دووار اولماق اوچون اؤزونله شهرئن آراسينا قوي؛ اوزونو اونا چِوئر. قوي شهر موحاصئره‌ده قالسين و سن اونو موحاصئره‌يه آل. بو ائسرايئل نسلئنه بئر علامتدئر.


text:
سن سول يانين اوستونه اوزان و ائسرايئل نسلئنئن جزاسيني اؤز اوستونه گؤتور، سول طرفه اوزانديغين گونلرئن سايينا قدر، اونلارين جزاسيني چکه‌جکسن.


text:
من اونلارين جزا ائللرئنئن سايي قدر سنئن اوچون اوچ يوز دوخسان گون آييرميشام. بلجه اوچ يوز دوخسان گون ائسرايئل نسلئنئن جزاسيني چکه‌جکسن.


text:
بونو اتدئکدن سونرا، بو دفه صاغ يانين اوستونده اوزان و يهودا نسلئنئن جزاسيني چک. سنئن اوچون قيرخ گون، هر ائل اوچون بئر گون آييرميشام.


text:
سونرا اوزونو اورشَلئمئن موحاصئره‌سئنه چِوئره‌جکسن و چيلپاق قولونو قالديريب اونون ضئدّئنه نبئلئک اده‌جکسن.


text:
باخ، من سني ائپلرله باغلاياجاغام اِله کي، تصوئر اتدئيئن موحاصئره گونلري قورتارمايينجا، بئر يانيندان او بئري يانين اوستونه چِورئله بئلميه‌سن.


text:
سن بوغدا، آرپا، پاخلا، مرجي، داري و قيرميزي بوغدا گؤتوروب، اونلاري بئر قابا قوي. اونلاردان اؤزونه چؤرک پئشئر. بئر يانين اوستونه اوزانديغين اوچ يوز دوخسان گون عرضئنده اونو يِه.


text:
رب گئنه ددي: "ائسرايئل اؤولادلاري دا آرالاريندا اسئر اتدئيئم مئلّتلرئن ائچئنده يمکلرئني بلجه نجئس يئيه‌جکلر."


text:
آمّا من ددئم: "آمان، ای پروردئگار رب! باخ، من هچ واخت اؤزومو نجئس اتمه‌مئشم. جاوانليغيمدان ائندئيه قدر نه لِش، نه ده حيوان پارچالاميش بئر اَت يِمئشم. حارام اَت منئم آغزيما دَيمه‌يئب."


text:
او واخت او منه ددي: "ياخشي، من ائنسان تاپالاسيني مال تزه‌يي ائله عوض ادئرم. چؤره‌يئني اونون اوستونده پئشئر."


text:
و علاوه اتدي: "ای بشر اوغلو، باخ، من اورشَلئمدن چؤره‌يئن کؤکونو کَسه‌جيم. چؤره‌يي ائضطئراب ائچئنده چکي ائله يئيه‌جکلر، سويو دا حيرت ائچئنده اؤلچو ائله ائچه‌جکلر.


text:
بونو اده‌جيم کي، چؤرک و سويا مؤحتاج قالسينلار. هر کس مات قاليب اؤز جزاسي ائچئنده اَرئيئب يوخ اولاجاق.


text:
سن، ای بشر اوغلو، بئر ائتي قيلينج گؤتور؛ اوندان دَلّک اولگوجو کئمي ائستئفاده ات، اونو باشينا و ساقّالينا چک. سونرا بئر تَره‌زي گؤتور و قيرخديغين توکلري حئصّه‌لره آيير.


text:
اونلارين اوچده بئرئني شهرئن موحاصئره واختي قورتاراندا، شهرئن اورتاسيندا اوددا يانديرار. سونرا اوچده بئرئني گؤتور و شهرئن اطرافيندا قيلينجلا دوغرا. اوچده بئرئني ده کولَيه سووورارسان؛ من ده اونلارين داليسيجا قيلينج چکه‌جيم.


text:
اونلاردان بئر قدر ده گؤتوروب اودون ائچئنه آتارسان و اونلاري اوددا يانديرارسان. بوندان بوتون ائسرايئل نسلئنئن اوستونه اود ياغاجاق."


text:
پروردئگار رب بله ديئر: "بو، اورشَلئمدئر. من اونو مئلّتلرئن، اطرافيندا اولان اؤلکه‌لرئن آراسيندا يِرلَشدئرمئشم.


text:
لاکئن اونون خالقي باشقا مئلّتلردن، اطرافينداکي اؤلکه‌لردن ده چوخ پئسلئک اده‌رک، حؤکملرئمئن و قايدالاريمين ضئدّئنه عوصيان ادئبلر؛ چونکي حؤکملرئمي ردّ ادئب، قايدالاريما عمل اتمه‌يئبلر."


text:
بونا گؤره ده پروردئگار رب بله ديئر: "سئز اطرافينيزدا اولان مئلّتلردن ده چوخ ياغيليق ادئبسئنئز، قايدالاريما عمل اتمه‌يئبسئنئز، حؤکملرئمي يرئنه يتئرمه‌يئبسئنئز، حتّا اطرافينيزدا اولان مئلّتلرئن حؤکملرئنه گؤره ده رفتار اتمه‌يئبسئنئز."


text:
بونا گؤره ده پروردئگار رب بله ديئر: "باخ، من، حتّا من اؤزوم ده سئزئن ضئدّئنئزه دورموشام و باشقا مئلّتلرئن گؤزو قاباغيندا سئزي جزالانديرجاغام.


text:
بوتون ائيرنج ائشلرئندن اؤتري ائندئيه قدر اتمه‌دئيئم و بوندان سونرا دا بئر داها اتميه‌جيئم شيي سئزئن باشينيزا گتئره‌جيم.


text:
بونا گؤره ده سنئن شهرئنده آتالار اوغوللاريني، اوغوللار دا آتالاريني يئيه‌جکلر؛ سني جزالانديرجاغام، سالامات قالانلارينين هاميسيني دا هر طرفه سوووراجاغام."


text:
پروردئگار رب بويورور: "بونا گؤره ده، وارليغيما آند اولسون، بوتون ائيرنج و نجئس شيلرئنله موقدّس مکانيمي نجئسله‌دئيئن اوچون، من قطعن سني قيريب تؤکه‌جيم، سنه يازيغيم گلميه‌جک و رحم اتميه‌جيم.


text:
سنئن اهالئنئن اوچده بئري وبادان اؤله‌جک، يا دا سنئن ائچئنده آجليقدان تلف اولاجاق؛ اوچده بئري اطرافيندا قيلينجلا هلاک اولاجاق؛ اوچده بئرئني ده هر طرفه سوووروب آرخالارينجا قيلينج چکه‌جيم.


text:
بلجه قضبئم باشا گله‌جک، اونلار اوستونده قِيضئمي سؤندوروب راحاتلاياجاغام. منئم قضبئم اونلارين آراسيندا باشا گلنده، اونلار بئله‌جکلر کي، من رب قيرتئمدن اونلارا بله دانيشميشام.


text:
اطرافيندا اولان مئلّتلر آراسيندا، يولدان کچن هر کسئن گؤزو قاباغيندا سني وئرانه‌لئيه و روسوايچيليق هدفئنه چِوئره‌جيم.


text:
قضب و حئدّتئمله، آلوولانان مزمّتلرئمله سني جزالانديرارکَن، اطرافيندا اولان مئلّتلر اوچون روسوايچيليق، تحقئر، عئبرت و دهشت هدفي اولاجاقسان. من، رب، بونو دِمئشم.


text:
من سئزي محو اتمک اوچون اوستونوزه آجليغين آمانسيز اوخلاريني دؤنده‌ره‌جيم. آرانيزدا آجليغي داها گوجلَندئره‌جيم و چؤره‌يئن کؤکونو کَسه‌جيم.


text:
اوستونوزه آجليق و وحشي حيوانلار گؤنده‌ره‌جيم و اونلار سئزي اوشاقلارينيزدان محروم اده‌جکلر. آرانيزدان وبا و تؤکولَن قان کچه‌جک، اوستونوزه قيلينج گتئره‌جيم. من، رب، بونو دِمئشم."


text:
دِه کي، ای ائسرايئل داغلاري، پروردئگار ربّئن سؤزونو اِشئدئن! داغلارا، تپه‌لره، وادئلره و دره‌لره پروردئگار رب بله ديئر: «باخين، حتّا من اؤزوم اوستونوزه قيلينج گتئره‌جيم و پرستئشگاهلارينيزي محو اده‌جيم.


text:
قوربانگاه‌لارينيز خاراباليغا چِورئله‌جک، بوخور قوربانگاهلارينيز سينديريلاجاق. اؤلدورولموش آداملارينيزي بوتلرئنئزئن قاباغينا آتاجاغام.


text:
ائسرايئل اؤولادلارينين جسدلرئني بوتلرئنئن قاباغيندا يِره سَره‌جيم و سوموکلرئنئزي قوربانگاهلارينيزين اطرافينا سَپه‌لَيه‌جيم.


text:
مسکن سالديغينيز بوتون يِرلرده شهرلر وئران اولاجاق، پرستئشگاهلار داغيديلاجاق کي، قوربانگاهلارينيز خاراباليغا و وئرانه‌لئيه چِورئلسئن، بوتلرئنئز سينديريليب يوخ ادئلسئن، بوخور قوربانگاهلارينيز کَسئلسئن و دوزه‌لتدئيئنئز شيلر ير اوزوندن سئلئنسئن.


text:
لاکئن من بعضي‌لرئنئزي صاغ بوراخاجاغام. اؤلکه‌لر آراسينا سَپه‌لَندئيئنئز زامان، مئلّتلر ائچئنده قيلينجدان قاچيب قورتارانلارينيز اولاجاق.


text:
سئزئن قاچيب قورتارانلارينيز، آرالاريندا اسئر اولوندوقلاري مئلّتلر آراسيندا منی يادا سالاجاقلار. يادا سالاجاقلار کي، نجه منه خيانت ادن و مندن اوز دؤنده‌رن اورَکلرئندن، بوتلره دئکدئکلري خيانتکار گؤزلرئندن پرت اولموشام. اتدئکلري پئسلئکلردن، بوتون ائيرنج ائشلرئندن اؤتري اؤز-اؤزلرئندن ائکراه اده‌جکلر.


text:
پروردئگار رب بله ديئر: "اَللرئني بئر-بئرئنه وور، آياقلاريني يِره چيرپيب دِه کي، ائسرايئل نسلئنئن بوتون پئس و ائيرنج ائشلرئنه گؤره دِه کي، «واي اونلارين حالينا!» چونکي قيلينجدان، آجليقدان و وبادان هلاک اولاجاقلار.


text:
اوزاقدا اولان وبادان اؤله‌جک، ياخيندا اولان قيلينجلا هلاک اولاجاق، موحاصئره زاماني صاغ قالان آجليقدان اؤله‌جک. بلجه من اونلارا قضبئمي گؤرسده‌جيم.


text:
او واخت بئله‌جکسئنئز کي، رب منم، او واخت کي، اؤلدورولَنلري بوتلرئنئن آراسيندا، قوربانگاهلارينين اطرافيندا، هر اوجا تپه‌ده، هر داغين قولّه‌لرئنده، هر کؤلگه‌لي آغاج آلتيندا، سيخ يارپاقلي هر چؤل پوسته‌سي آغاجي آلتيندا، بوتون بوتلرئنه عطئرلي بوخور تقدئم اتدئکلري يِرلرده يِره سَرئلئر!


text:
اَلئمي اونلارين ضئدّئنه قالديراجاغام، صحرادان دئبلايا طرف ياشاديقلاري بوتون يِرلرده اؤلکه‌ني خارابا و وئران قوياجاغام. او واخت بئله‌جکلر کي، رب منم."


text:
"سن، ای بشر اوغلو، پروردئگار رب ائسرايئل تورپاغينا بله ديئر: «آخيري چاتيب! اؤلکه‌نئن دؤرد طرفئنئن آخيري گلئب.


text:
ائندي سنئن آخيرين چاتيب و من قضبئمي سنئن اوستونه گؤنده‌ره‌جيم؛ اؤز عمل‌لرئنه گؤره سني جزالانديرجاغام، بوتون ائيرنج ائشلرئنئن عوضئني باشينا گتئره‌جيم.


text:
سنه يازيغيم گلميه‌جک و رحم اتميه‌جيم، ائيرنج ائشلرئن سنئن ائچئنده اولارکن، سني اؤز يوللارينا گؤره جزالانديرجاغام. او واخت بئله‌جکسئنئز کي، رب منم!»


text:
ای اؤلکه‌نئن ساکئني، قئيامت گونون چاتيب. او واخت گلئب؛ او گون ياخيندادير، داغلارين اوستوندن شادليق سَسي گلن گون يوخ، ولوله گونو!


text:
قِيضئمي عنقرئب سنئن اوستونه تؤکه‌جيم، قضبئمي سنئن باشينا بوشالتاجاغام، سني اؤز يوللارينا گؤره موحاکئمه اده‌جيم، بوتون ائيرنج ائشلرئنئن عوضئني باشينا گتئره‌جيم.


text:
سنه يازيغيم گلميه‌جک و رحم اتميه‌جيم. ائيرنج ائشلرئن سنئن ائچئنده اولارکن، اؤز يوللارينا گؤره سني تنبه اده‌جيم. او واخت بئله‌جکسئنئز کي، ضربه ووران من ربّم.


text:
قدّارليق چوخاليب پئسلئيئن عصاسي اولوب. بونا گؤره ده خالقدان، اونلارين ائزدئحاميندان، وار-دؤولتئندن و عظمتئندن اثر-علامت قالماياجاق.


text:
واخت گلئب، او گون يِتئشئب. قوي آلان سِوئنمه‌سئن، ساتان دا ماتم توتماسين، چونکي بوتون جاماعاتين اوستونه قضب ياغاجاق.


text:
حتّا اونلار ياشاسالار دا، ساتيجي ساتديغي تورپاغا قاييتماياجاق، چونکي بو وحی اونلارين بوتون جاماعاتينادير؛ هدفئندن دؤنمَز. هچ کس تقصئري ائله حياتيني داوام اتدئره بئلميه‌جک.


text:
کَره‌ناي چاليبلار و هر شيی حاضير ادئبلر، لاکئن موحارئبه‌يه گِدن يوخدور. چونکي قضبئم بوتون جاماعاتين اوستونه ياغير.


text:
اِشئکده قيلينج وار، ائچلرئنده وبا و آجليق. چؤلده اولان، قيلينجدان اؤله‌جک، شهرده اولاني، آجليق و وبا يئيه‌جک.


text:
صاغ قالانلاري قاچيب قورتولسا دا، دره‌لرده‌کي گؤيرچئنلر کئمي داغلاردا ياشاياجاق، هر کس تقصئرئندن اؤتري ائنلَيه‌جک.


text:
گوموشلرئني کوچه‌لره آتاجاقلار، قيزيل‌لاري ناپاک ساييلاجاق؛ ربّئن قضب گونونده قيزيل-گوموشلري اونلاري قورتارا بئلميه‌جک، بدنلرئني يِدئرتميه‌جک، قارينلاريني دويدورماياجاق، چونکي بو شيلر اونلارين تقصئرلره باتماسينا باعئث اولدو.


text:
ربّئن بَزَکلرئنئن گؤزل‌لئيي اونلاري کئبئرلَندئردي. بو شيلردن ائيرنج و منفور بوتلرئني دوزه‌لتدئلر. اونا گؤره ده بونلاري اؤزلري اوچون نجئس بئر شيه چِوئرئرم.


text:
بونلاري قنئمت کئمي اؤزگه‌لره، قارت مالي کئمي دونيادانين پئس آداملارينين اَلئنه وره‌جيم و اونلاري نجئسلَيه‌جکلر.


text:
من خالقدان اوز دؤندره‌جيم و اونلار دَيَرلي مسکنئمي نجئسلَيه‌جکلر. حرامئلر ائچه‌ري گئرئب اوراني نجئسلَيه‌جک.


text:
مئلّتلرئن لاپ قدّاريني اونلارين اوستونه گتئره‌جيم و اِولرئني اَللرئندن آلاجاقلار. گوجلولرئن کئبئرئنه آخير قوياجاغام، موقدّس مکانلاري نجئسلَنه‌جک.


text:
بلا اوستوندن بلا گله‌جک، قارا خبر دالينجا قارا خبر چاتاجاق؛ او واخت پيغمبردن رؤيا ائستيه‌جکلر، کاهئنئن شرئعت اؤيرَتمه‌يي بئته‌جک، آغساقّاللار نصئحت ورميه‌جکلر.


text:
پادشاه ياس توتوب، اَمئرلري چاره‌سئزلئک بورويوب، اؤلکه خالقينين اَلي دهشتدن فلج اولوب. اونلارا يوللارينين عوضئني وره‌جيم، حؤکملرئنه موطابئق حؤکم اده‌جيم. او واخت بئله‌جکلر کي، رب منم.»""


text:
اسئرلئيئمئزئن آلتينجي ائلئنده، آلتينجي آيين بِشئنجي گونو من اِوده اوتورموشدوم و يهودا آغساقّاللاري دا قاباغيمدا اَيلَشمئشدئلر. او زامان اورادا اوستومه پروردئگار ربّئن اَلي اِندي.


text:
من باخيب ائنسانا اوخشار بئر صورت گؤردوم؛ بِلئندن آشاغي اودا بَنزه‌يئردي، آمّا بِلئندن يوخاري دمئر کئمي پاريلداييردي.


text:
او، اَله بَنزَر بئر شي اوزاتدي و منی باشيمين ساچيندان توتدو. او واخت روح منی يِرله گؤي آراسينا قالديردي و تارينين رؤيالاريندا اورشَلئمه، ائچه‌ري حيطئن شئمال قاپيسينين گئرئش يرئنه گتئردي. اورادا تارينين قيرتئني آلوولانديران حسودلوق تئمثالي قورولموشدو.


text:
او منه ددي: "ای بشر اوغلو، ائندي باشيني شئمال طرفه قالدير."" من باشيمي شئمال طرفه قالديريب گؤردوم کي، قوربانگاه قاپيسينين شئماليندا همئن حسودلوق بوتو اونون گئرئش يِرئنده‌دئر.


text:
او منه ددي: "ای بشر اوغلو، آيا گؤرورسن نه ادئرلر؟ گؤر، منی موقدّس مکانيمدان اوزاقلاشديرماق اوچون ائسرايئل نسلی بورادا نه چوخ ائيرنج ائشلر ادئرلر؟ حله بوندان دا ائيرنج شيلر گؤره‌جکسن."


text:
من ائچه‌ري گئرئب گؤردوم کي، هر جور سورولَنلرئن، منفور حيوانلارين صورتي و ائسرايئل نسلئنئن بوتلرئنئن هاميسينين تصوئري هر طرفدن دووارا چکئلئب.


text:
ائسرايئل نسلئنئن آغساقّاللاريندان يتمئش نفر اونلارين قاباغيندا دورموشدو. شافان اوغلو يَعَزَنيا دا اونلارين آراسيندا دايانميشدي. هر بئرئنئن اَلئنده بوخوردان وار ائدي و بوخورون عطري بولود کئمي گؤيه قالخيردي.


text:
او واخت منه ددي: "ای بشر اوغلو، آيا گؤرورسن ائسرايئل نسلئنئن آغساقّاللاري قارانليقدا، هر کس اؤز تئمثاللاري اوتاغيندا نه ادئر؟ اونا گؤره کي ديئرلر: «رب بئزي گؤرمور، رب اؤلکه‌ني ترک ادئب.»""


text:
او واخت منی ربّئن معبدئنئن شئمال طرفده‌کي قاپيسينين گئرئش يرئنه گتئردي. باخ، تَمّوز بوتو اوچون آغلايان آروادلار اورادا اوتورموشدولار.


text:
سونرا منی ربّئن معبدئنئن ائچه‌ري حيطئنه گتئردي. باخ، ربّئن معبدئنئن گئرئش يِرئنده، اِيوانلا قوربانگاه آراسيندا، تخمئنن ائيئرمي بش کئشي وار ائدي کي، آرخالاري ربّئن معبدئنه، اوزلري ده شرقه طرف چِورئلمئشدي. اونلار شرقه اوز توتوب گونشي پرستئش ادئردئلر.


text:
او منه ددي: "گؤرورسن، بشر اوغلو؟ مگر يهودا نسلی اوچون بورادا اتدئکلري ائيرنج ائشلر آز ائدي کي، اوسته‌لئک اؤلکه‌ني قدّارليقلا دولدورورلار و بونونلا منی داها دا قضبلَندئرئرلر؟ باخ، اونلار بوداغي بورونلارينا سوخورلار.


text:
بونا گؤره من ده دوغرودان قضبله رفتار اده‌جيم. اونلارا يازيغيم گلميه‌جک و رحم اتميه‌جيم؛ منئم قولاغيما اوجادان باغيرسالار دا، اونلارا قولاق آسماياجاغام."


text:
سونرا اوجادان قولاغيما قيشقيريب ددي: "قوي شهري جزالانديرانلارين هر بئري اؤز قيرغين سئلاحي اَلئنده شهره ياخينلاشسين."


text:
باخ، شئمال طرفده‌کي يوخاري قاپينين يولو ائله آلتي نفر گلدي. هر بئرئنئن توپّوزو اَلئنده ائدي. اونلارين آراسيندا کتان پالتار گِيئنمئش، بِلئنده يازي قوطوسو اولان بئر آدام وار ائدي. اونلار ائچه‌ري گئردئلر و بورونج قوربانگاهين يانيندا دايانديلار.


text:
ائسرايئل تاريسينين عئزّتي دايانديغي کَرّوبون اوستوندن قالخيب معبدئن آستاناسينا گِتمئشدي. رب کتان پالتار گِيئنمئش، بِلئنده يازي قوطوسو اولان آدامي چاغيريب


text:
اونا ددي: "شهري، اورشَلئم شهرئني گَز و او آداملارين آلنينا کي، اورادا ادئلَن بوتون ائيرنج ائشلردن اؤتري ناله ادئرلر، علامت قوي."


text:
سونرا او بئري آداملارا بونو ددئيئني اشئتدئم: "اونون دالينجا شهري گَزئن و آداملاري قيرين؛ يازيغينيز گلمه‌سئن و رحم اتمه‌يئن.


text:
قوجاني، جاواني، اَره گتمه‌مئش قيزي، اوشاقلارلا آروادلاري اؤلَنه‌جک وورون. لاکئن اوستونده علامت اولان آداملارا توخونمايين؛ منئم موقدّس مکانيمدان باشلايين."" اونلار دا قيرماغي معبدئن قاباغيندا اولان آغساقّاللاردان باشلاديلار.


text:
رب اونلارا ددي: "معبدي نجئسله‌يئن، حيطلري جسدلرله دولدورون. داوام ادئن!"" سونرا اونلار گدئب شهرده‌کئلري قيرديلار.


text:
اونلار آداملاري قيرارکَن، من تک قالميشديم. اوزو اوسته دوشوب فرياد اتدئم: "آمان، يارب پروردئگار! اورشَلئم اوستونه قضبئني تؤکَرکَن، مگر ائسرايئلئن بوتون يرده قالانلاريني دا هلاک اده‌جکسن؟""


text:
او واخت او منه ددي: "ائسرايئل و يهودا نسلئنئن تقصئري بؤيوکدور، چوخ بؤيوکدور. اؤلکه قانلا، شهر حاقسيزليقلا دولودور. چونکي ديئرلر کي، «رب اؤلکه‌ني ترک ادئب، رب گؤرمور.»


text:
من گؤردوم کي، بِلئنده يازي قوطوسو اولان، کتان پالتار گِيئنمئش آدام خبر گتئرئب ددي: "منه امر اتدئيئن شيه عمل اتدئم."


text:
سونرا باخديم، و باخ، کَرّوبلارين باشي اوستونده‌کي قوبّه‌نئن اوستونده لاجورد داشي کئمي بئر شي آشکار اولدو کي، گؤرونوشجه بئر تخته بَنزه‌يئردي.


text:
رب کتان گِيئنمئش آداما بله ددي: "کَرّوبلارين آلتيندا اولان فيرلانان چرخلرئن آراسينا گئر. کَرّوبلارين آراسيندان ائکي اوووج اودلو کؤز گؤتور و شهرئن اوستونه سَپه‌له."" و او آدام گؤزومون قاباغيندا اورايا گئردي.


text:
او آدام اورايا گئرنده، کَرّوبلار معبدئن جنوب طرفئنده دورموشدولار. بو زامان بولود ائچه‌ري حيطي دولدوردو.


text:
ربّئن عئزّتي کَرّوبون اوستوندن قالخيب معبدئن آستاناسينا گتدي. معبدي بولود بورودو و حيط ربّئن شؤوکتئنئن جلاسي ائله دولدو.


text:
کَرّوبلارين قانادلارينين سَسي بايير حيطه قدر گلئردي. بو سَس قادئري موطلقئن سَسي کئمي اوجا ائدي، او زامان کي، دانيشير.


text:
او زامان کي، رب کتان گِيئنمئش آداما امر اتدي: "کَرّوبلارين و فيرلانان چرخلرئن آراسيندان اود گؤتور."" او آدام ائچه‌ري گئرئب بئر چرخئن يانيندا دوردو.


text:
او واخت کَرّوبلاردان بئري، کَرّوبلارين آراسيندان، اَلئني اوزاديب اونلارين اورتاسيندا اولان اودون بئر آزيني گؤتوردو و کتان گِيئنمئش آدامين اووجونا قويدو. او آدام دا اودو گؤتوروب چيخدي.


text:
من باخيب گؤردوم کي، کَرّوبلارين يانيندا دؤرد چرخ وار؛ هر کَرّوبون يانيندا بئر چرخ. چرخلر زبرجد کئمي پاريلداييردي.


text:
گتدئکلري زامان صاغا-سولا دؤنمه‌دن دؤرد طرفئن هر بئرئنه حرکت ادئردئلر؛ قاباقداکي هانسي طرفه گدئردي، او بئرئلري ده صاغا-سولا دؤنمه‌دن اونون دالينجا گِدئردئلر.


text:
اونلارين هر بئرئنئن دؤرد اوزو وار ائدي: بئرئنجئسي کَرّوب اوزو ائدي، ائکئنجئسي ائنسان اوزو، اوچونجوسو آصلان اوزو و دؤردونجوسو قارتال اوزو.


text:
کَرّوبلار گِدنده، اونلارين يانيندا اولان چرخلر ده گتدئلر. کَرّوبلار يردن قالخماق اوچون قانادلاريني قالديراندا، چرخلر اونلارين يانيندان آيريلميردي.


text:
اونلار داياناندا، بونلار دا دايانيرديلار. اونلار يردن قالخاندا، بونلار دا بئرلئکده يردن قالخيرديلار، چونکي جانلي مخلوقلارين روحو چرخلرده ائدي.


text:
کَرّوبلار گِدنده قانادلاريني قالديريب گؤزومون قاباغيندا يردن قالخديلار، چرخلر ده يانلاريندا ائدي. اونلار ربّئن معبدئنئن شرق دروازاسينين گئرئش يِرئنده دايانديلار. ائسرايئل تاريسينين عئزّتي يوخاريدا، اونلارين اوستونده ائدي.


text:
بونلار همئن جانلي مخلوقلار ائدئلر کي، کِبار چايينين قيراغيندا ائسرايئل تاريسينين آلتيندا گؤردوم. من بئلئردئم کي، اونلار کَرّوبدور.


text:
هر بئرئنئن دؤرد اوزو و دؤرد قانادي وار ائدي. قانادلاري آلتيندا ائنسان اَللرئنه بَنزر بئر شي وار ائدي.


text:
اونلارين اوزلرئنئن بَنزه‌يئشي کِبار چايي قيراغيندا گؤردويوم اوزلره اوخشاييردي. هر بئري اوز توتدوغو طرفه ائره‌لي‌له‌يئردي.


text:
روح منی يردن قالديردي و ربّئن معبدئنئن شرق دروازاسينا گتئردي کي، شرقه طرف باخير. باخ، اورادا دروازانين گئره‌جيئنده ائيئرمي بش نفر وار ائدي. من اونلارين آراسيندا خالقين باشچيلاري عَزّور اوغلو يَعَزَنياني و بِنايا اوغلو پِلَطياني گؤردوم.


text:
رب منه ددي: "ای بشر اوغلو، بونلار او آداملارديرلار کي، پئس شيلره نئيّت قورورلار و بو شهرده ياوا مصلحتلر ورئرلر.


text:
ربّئن روحو اوستومه اِندي و منه ددي: "دِه کي، رب بله ديئر: «ای ائسرايئل نسلي، سئز بله دوشونورسونوز. سئزئن نه دوشوندويونوزو، من بئلئرم.


text:
بونا گؤره ده پروردئگار رب بله ديئر: «شهرده قويدوغونوز اؤلولر اَت، شهر ده قازان‌دير. آنجاق من سئزي شهردن چيخارداجاغام.


text:
بو شهر سئزه قازان اولماياجاق، سئز ده اونون ائچئنده اَت اولماياجاقسينيز. سئزي ائسرايئل سرحدئنده جزالانديرجاغام.


text:
او واخت بئله‌جکسئنئز کي، رب منم. چونکي سئز قايدالاريما موطابئق ياشاماييبسينيز، حؤکملرئمدن ائطاعت اتمه‌يئبسئنئز، لاکئن اطرافينيزدا اولان مئلّتلرئن حؤکملرئنه گؤره عمل ادئبسئنئز.»""


text:
من نبئلئک ادن زامان، بِنايا اوغلو پِلَطيا اؤلدو. من اوزو اوسته يِره ييخيلديم و اوجادان فرياد ادئب ددئم: "آمان، يارب پروردئگار! مگر سن ائسرايئلئن يرده قالانلاريني کامئل محو اده‌جکسن؟""


text:
"ای بشر اوغلو، اؤز قارداشلارين، بلی قارداشلارين، ياخين قوحوملارين، بوتون ائسرايئل نسلي، اونلارين هاميسي، اورشَلئمده ياشايانلار بله ديئبلر: «ربدن اوزاق اولون. بو اؤلکه مولک اولاراق بئزه ورئلئب.»


text:
بونا گؤره ده دِه کي، پروردئگار رب بله ديئر: «گرچي اونلاري اوزقداکي مئلّتلرئن آراسينا آپاريب اؤلکه‌لر آراسينا سَپه‌لَندئرمئشم، لاکئن اونلار اوچون گتدئکلري اؤلکه‌لرده قيسا بئر مودّت اوچون موقدّس مکان اولموشدوم.»


text:
بونا گؤره ده دِه کي، پروردئگار رب بله ديئر: «سئزي خالقلار آراسيندان بئر يِره ييغاجاغام، سَپه‌لَندئيئنئز اؤلکه‌لردن بئر يِره ييغاجاغام. ائسرايئل تورپاغيني سئزه وره‌جيم.


text:
من اونلارا تک بئر اورَک وره‌جيم، اونلارين ائچئنه تزه بئر روح قوياجاغام. سئنه‌لرئندن داش اوره‌يي چيخارديب اونلارا اَتدن اولان اورَک وره‌جيم کي،


text:
قايدالاريما موطابئق ياشاسينلار، حؤکملرئمي ساخلاييب اونلاردان ائطاعت اتسئنلر. او زامان اونلار منئم خالقيم، من ده اونلارين تاريسي اولاجاغام.


text:
آنجاق اورَکلري اؤز منفور و ائيرنج شيلرئنئن دالينجا گِدنلره گلئنجه، من اونلارين عمل‌لرئنئن عوضئني باشلارينا گتئره‌جيم.» پروردئگار رب بويورور."


text:
بو زامان کرّوبلار قانادلاريني قالديرديلار، چرخلر ده اونلارين يانيندا ائدي. ائسرايئل تاريسينين عئزّتي يوخاريدا، اونلارين اوستونده ائدي.


text:
روح منی قالديريب تارينين روحوندان گلن رؤيادا کَلده اؤلکه‌سئنه، اسئر اولونانلارين يانينا گتئردي. سونرا منه گؤرونَن رؤيا قِيب اولدو.


text:
"ای بشر اوغلو، سن عاصي بئر خالقين آراسيندا ياشاييرسان. اونلارين گؤرمک اوچون گؤزلري وار، آمّا گؤرمورلر، اشئتمک اوچون قولاقلاري وار، آمّا اشئتمئرلر، چونکي اونلار عاصي بئر خالقدير.


text:
سنه گلئنجه، ای بشر اوغلو، سن اسئرلئيه گتمک اوچون شيلرئني حاضيرلا و اونلارين گؤزو قاباغيندا گوندوز چاغي کؤچ. اونلارين گؤزو قاباغيندا اسئرلئيه گِدن کئمي اؤز يِرئندن باشقا بئر يِره کؤچ ات. عاصي بئر خالق اولسالار دا، بلکه بونو باشا دوشدولر.


text:
اؤز شيلرئني اسئرلئيه گتمک اوچون لازيم اولان شيلر کئمي، اونلارين گؤزو قاباغيندا گوندوز چاغي چيخارت. اؤزون ده هامينين گؤزو قاباغيندا آخشام اوستو اسئرلئيه گتمه‌لي اولان بئري کئمي چيخ.


text:
هامينين گؤزو قاباغيندا شيلرئني چئينئنده داشي و قارانليقدا چيخارت. اوزونو ده اؤرت کي، اؤلکه‌ني گؤرميه‌سن، چونکي سني ائسرايئل نسلئنه بئر علامت اتمئشم."


text:
منه نجه امر اولونموشدو، اِلَجه ده اتدئم. شيلرئمي اسئرلئيه گتمک اوچون لازيم اولان شيلر کئمي، گونون گوندوز چاغي چيخارتديم و آخشام اوستو دوواري اؤز اَللرئمله دِشدئم. شيلرئمي قارانليقدا چيخارتديم و اونلارين گؤزو قاباغيندا چئينئمده داشيديم.


text:
سن اونلارا دِه: پروردئگار رب بله ديئر: «بو ائخطار اورشَلئمده اولان رهبر و اورادا ياشايان بوتون ائسرايئل نسلی اوچوندور.»


text:
سن بله دِه: «من سئزئن اوچون علامتم. من نجه اتمئشم، اونلارا دا بله ادئله‌جک. اسئرلئيه و اسارته گده‌جکلر.


text:
آرالاريندا ياشايان رهبر شيلرئني قارانليقدا چئينئنده داشيياجاق و باييرا چيخاجاق. دوواري دِشه‌جکلر کي، اونو اورادان چيخارتسينلار. او، اوزونو اؤرته‌جک کي، اؤلکه‌ني گؤزلري ائله گؤرمه‌سئن.


text:
اونون اوستونه تور سَره‌جيم و منئم تله‌مه دوشه‌جک. اونو بابئله-کَلده اؤلکه‌سئنه گتئره‌جيم. آمّا گئنه ده اوراني گؤرميه‌جک، اورادا اؤله‌جک.


text:
اطرافينداکي‌لارين هاميسيني-کؤمکچئلرئني و بوتون قوشونلاريني، اَسن هر کوله‌يئن اَلئنه ورئب سَپه‌جيم و اونلارين داليسيجا قيلينج چکه‌جيم.


text:
آنجاق اونلاردان بئر آزيني قيلينجدان، آجليقدان و وبادان صاغ بوراخاجاغام کي، اؤز ائيرنج ائشلرئنئن هاميسيني، آرالارينا گده‌جکلري مئلّتلره دانيشسينلار. او واخت بئله‌جکلر کي، رب منم.»""


text:
اؤلکه خالقينا دِه کي، ائسرايئل تورپاغيندا، اورشَلئمده ياشايانلار اوچون پروردئگار رب بله ديئر: «اونلار چؤرکلرئني ائضطئرابلا يئيه‌جکلر، سولاريني دهشتله ائچه‌جکلر. بلجه اؤلکه‌لري، اورادا ياشايانلارين هاميسينين قدّارليغيندان اؤتري بوللوقدان محروم اولاجاق.


text:
"ای بشر اوغلو، ائسرايئل تورپاغيندا نه اوچون بو مثلي ائشله‌دئرسئنئز: «گونلر کچئر، هر رؤيا پوچ اولور»؟


text:
بونا گؤره ده اونلارا دِه کي، پروردئگار رب بله ديئر: «بو مثله آخير قوياجاغام، آرتيق ائسرايئلده بو مثلي ائشلَتميه‌جکلر. لاکئن اونلارا دِه کي، هر رؤيانين يرئنه يِته‌جيي گونلر ياخيندير.


text:
چونکي رب منم؛ من سؤز دئيه‌جيم و نه سؤز دِسَم، يرئنه يِتئشه‌جک، آرتيق تأخئره دوشميه‌جک. لاکئن، ای عاصي خالق، بو سؤزو سئزئن گونلرئنئزده ديئه‌جيم و اونو يرئنه يتئره‌جيم.» پروردئگار رب بويورور."


text:
"ای بشر اوغلو، ائسرايئل نسلی بله ديئر: «اونا گلن رؤيا اوزون مودّت سونرا باش وره‌جک، او، اوزاق گله‌جک باره‌ده نبئلئک ادئر.»


text:
بونا گؤره ده اونلارا دِه کي، پروردئگار رب بله ديئر: «هچ بئر سؤزومو تأخئره سالماياجاغام، دِدئيئم سؤز يرئنه يِتئشه‌جک.» پروردئگار رب بويورور."


text:
"ای بشر اوغلو، نبئلئک ادن ائسرايئل پيغمبرلرئنه ضئدّ نبئلئک ات و اؤز- اؤزلرئندن نبئلئک ادن آداملارا دِه: ربّئن سؤزونو اِشئدئن.


text:
پروردئگار رب بله ديئر: «واي او آخماق پيغمبرلرئن حالينا کي، اؤز روحلاريندان ائلهاملانيرلار و هچ بئر رؤيا گؤرمه‌يئبلر.


text:
ای پيغمبرلر، سئز دووارين دَلئکلرئني قورومادينيز، ربّئن گونونده دؤيوشده بَرک دايانماق اوچون ائسرايئل نسلئنئن اطرافيندا دووار قورمادينيز.


text:
اونلار بوش شيلر گؤروبلر، فالچيليق ادئب يالان دانيشيرلار. ديئرلر: ‹رب بويورور›، حال بو کي، رب اونلاري گؤندرمه‌يئب. آمّا حله ده اونا اومئد باغلاييرلار کي، اونلارين سؤزلرئني يرئنه يتئرسئن.


text:
مگر سئزئن گؤردويونوز رؤيا بوش و اتدئيئنئز فالچيليق يالان ديئل؟ سئز بونلارا ‹رب بويورور› ديئرسئنئز، حال بو کي، هچ بئر شي دِمه‌مئشم.»""


text:
بونا گؤره ده پروردئگار رب بله ديئر: «ائندي کي يالانلاري ديئب يالان شيلر گؤروبسونوز، من سئزه ضئدّم.» پروردئگار رب بويورور.


text:
«اَلئم او پيغمبرلرئن ضئدّئنه اولاجاق کي، يالان گؤرونتولر گؤرورلر و يالانلارلا فالچيليق ادئرلر. اونلار منئم خالقيمين مجلئسئنده اولماياجاقلار، ائسرايئل نسلئنئن سئياهيسينا يازيلماياجاقلار، ائسرايئل تورپاغينا دا گئرميه‌جکلر. او واخت بئله‌جکسئنئز کي، پروردئگار رب منم.


text:
بونو اونا گؤره اده‌جيم کي، اونلار صولح اولماديغي حالدا ‹صولح› ديئب خالقيمي آزديريبلار. خالق دووار تئکَنده، بو پيغمبرلر اونا سوواق وورورلار.


text:
سن او سوواق وورانلارا دِه کي، او دووار اوچاجاق. شئدّتلي ياغيش ياغاجاق و سن، ای دولو دنه‌لرئني، گؤيدن ياغاجاقسان و بؤيوک بئر کولَک اَسه‌جک.


text:
بونا گؤره ده پروردئگار رب بله ديئر: «من اؤز قضبئمده طوفان کولَه‌يي اَسدئره‌جيم، اؤز حئدّتئمده شئدّتلي ياغيش و دولو ياغديراجاغام کي، دووار قضبئمله محو اولسون.


text:
بلجه سوواق ووردوغونوز دوواري اوچوردوب يِرله بئر اده‌جيم و بونؤوره‌سي گؤرونه‌جک. سئز ده ييخيلان دووارين آلتيندا هلاک اولاجاقسينيز. او واخت بئله‌جکسئنئز کي، رب منم.


text:
اؤز قِيضئمي دووارين و اونا سوواق وورولانلارين اوستونده بلجه تؤکه‌جيم. سئزه دئيه‌جيم: نه دووار وار، نه ده اونا سوواق ووران ائسرايئل پيغمبرلري.


text:
او پيغمبرلر اورشَلئم اوچون نبئلئک اتدئلر و صولح اولماديغي حالدا، اورادا صولح اولاجاغي باره‌ده رؤيالار گؤردولر.» پروردئگار رب بله بويورور.


text:
سن، ای بشر اوغلو، اؤز-اؤزلرئندن نبئلئک ادن خالقينين قيزلارينا اوزونو توت و اونلارين ضئدّئنه نبئلئک ات.


text:
اونلارا دِه کي، پروردئگار رب بله ديئر: «واي او آروادلارين حالينا کي، جانلاري شئکار اتمک اوچون هر کَسئن بئله‌يئنه اووسون ياستيقچالار تئکئرلر و هر بويدا اولان آدامين باشينا اؤرتوکلر دوزه‌لدئرلر! اِله بئلئرسئنئز کي، خالقيمين جانلاريني شئکار اتمکله اؤز جانينيزي سالامات ساخلاياجاقسينيز؟


text:
منئم حؤرمتئمه خالقيمين قاباغيندا بئر نِچه اوووج آرپا و بئر نِچه چؤرک اوچون اهانت ادئبسئنئز. يالانا قولاق آسان خالقيما يالان دئيه‌رَک، اؤلميه لايئق اولمايانلاري اؤلدوروبسونوز و ياشاماغا لايئق اولمايانلاري ياشاتديريبسينيز.»


text:
بونا گؤره ده پروردئگار رب بله ديئر: «باخين، من سئزئن اووسون ياستيقچالارينيزا کي، اونلارلا اورادا آداملاري قوش کئمي شئکار ادئرسئنئز، ضئدّم. من اونلاري قول‌لارينيزدان قوپارداجاغام. قوش کئمي شئکار اتدئيئنئز آداملاري آزاد اده‌جيم.


text:
اؤرتوکلرئنئزي ده ييرتاجاغام و خالقيمي اَلئنئزدن قورتاراجاغام. اونلار بئر داها شئکار کئمي سئزئن اَلئنئزده اسئر اولماياجاقلار. او واخت بئله‌جکسئنئز کي، رب منم.


text:
سئز يالانلارلا کَدَرلَنمه‌سئني ائستمه‌دئيئم صالح آدامين اوره‌يئني کَدَرلَندئرئبسئنئز، پئس آدامين قولونا گوج ورئبسئنئز کي، اؤز پئس يولوندان دؤنمه‌سئن و جا‌نيني قورتارماسين.


text:
بونا گؤره ده آرتيق بوش رؤيالار گؤرميه‌جکسئنئز و فالچيليق اتميه‌جکسئنئز. من اؤز خالقيمي سئزئن اَلئنئزدن قورتاراجاغام. او واخت بئله‌جکسئنئز کي، رب منم.»""


text:
"ای بشر اوغلو، بو آداملار اؤز بوتلرئنه اورَکلرئنده يِر ورئبلر و تقصئر اتمه‌لرئنه باعئث اولان شيلري اوز قاباقلارينا قويوبلار. مگر ائجازه وره‌رم کي، بو آداملار مندن مصلحت آلماغا گلسئنلر؟


text:
بونا گؤره ده اونلارلا دانيش و اونلار دِه: پروردئگار رب بله ديئر: «ائسرايئل نسلئندن هر کس کي، اؤز بوتلرئنه اوره‌يئنده يِر ورئب تقصئر اتمه‌لرئنه باعئث اولان شيلري اوز قاباغينا قويوب، و حله ده پيغمبرئن يانينا گلئر، من رب اونا بوتلرئنئن چوخلوغونا موطابئق جاواب وره‌جيم.


text:
بونا گؤره ده ائسرايئل نسلئنه دِه کي، پروردئگار رب بله ديئر: «تؤوبه ادئن و بوتلرئنئزدن دؤنون. بوتون ائيرنج ائشلرئنئزدن اوز دؤنده‌رئن.


text:
اگر ائسرايئل نسلئندن هر کس، يا دا ائسرايئلده ياشايان قرئبلردن کئمسه منی ترک اتسه، اؤز بوتونه اوره‌يئنده يِر ورسه، تقصئر اتمه‌لرئنه باعئث اولان بئر شيي اوزو قاباغينا قويسا، سونرا اؤزو باره‌ده مندن مصلحت آلماق اوچون پيغمبرئن يانينا گلسه، من رب اؤزوم اونا جاواب وره‌جيم.


text:
من اوزومو همئن آدامين ضئدّئنه چِوئره‌جيم؛ اونو عئبرت و کئنايه هدفي اده‌جيم، خالقيمين آراسيندان سئلئب آتاجاغام. او واخت بئله‌جکسئنئز کي، رب منم.


text:
اگر پيغمبر يولدان آزيب بئر سؤز دِسه، بئلئن کي، او پيغمبرئن يولدان آزماسينا سبب اولان، من رَبّم. من اونون ضئدّئنه اَلئمي قالديراجاغام و اونو خالقيم ائسرايئلئن آراسيندان سئلئب آتاجاغام.


text:
اونلار اؤز تقصئرلرئنئن جزاسيني چکه‌جکلر. پيغمبردن سوروشانين جزاسي نجه اولسا، پيغمبرئن ده جزاسي اِله اولاجاق.


text:
بونو اونا گؤره اده‌جيم کي، ائسرايئل نسلی بئر داها منئم يولومدان ساپماسين و بئر داها بوتون گوناهلاري ائله اؤزلرئني نجئس اتمه‌سئن. بلجه اونلار منئم خالقيم، من ده اونلارين تاريسي اولارام.» پروردئگار رب بويورور."


text:
"ای بشر اوغلو، اگر بئر اؤلکه منه خائن چيخيب گوناه اتسه، من اونون ضئدّئنه اَلئمي قالديرارام، چؤره‌يئنئن کؤکونو کَسئب اوستونه آجليق گؤنده‌ره‌رم و اورادان ائنسانلا حيواني سئلئب آتارام.


text:
«اگر بو اوچ آدام، نوح، دانيال و ايّوب اورادا اولسا بِله، صالحلئکلري ائله آنجاق اؤز جانلاريني قورتارا بئلرلر.» پروردئگار رب بله بويورور.


text:
«اگر من بو اؤلکه‌يه وحشي حيوانلار گؤنده‌رسَم و اونلار اوراني ساکئنسئز قويسالار، اِله کي، اورا بو حيوانلارا گؤره خارابا قاليب کِچئلمَز اولسون،


text:
بو اوچ آدام اورادا اولسا بِله» پروردئگار رب بويورور، «وارليغيما آند اولسون، نه اوغوللاريني، نه ده قيزلاريني قورتارارلار. آنجاق اؤز جانلاريني قورتارارلار، آمّا اؤلکه خارابا قالار.


text:
و يا اگر او اؤلکه‌نئن اوستونه قيلينج گتئرسَم و اونا ‹ای قيلينج، اؤلکه‌ني کِچئب قير› دئيه‌رَک ائنساني و حيواني اورادان سئلئب آتسام،


text:
بو اوچ آدام اورادا اولسا بِله» پروردئگار رب بويورور «وارليغيما آند اولسون، نه اوغوللاريني، نه ده قيزلاريني قورتارارلار، آنجاق اؤز جانلاريني قورتارارلار.


text:
و يا اگر او اؤلکه‌يه وبا گؤنده‌رسَم، قان تؤکمکله اونون اوستونه قضبئمي ياغديراراق ائنساني و حيواني اورادان سئلئب آتسام،


text:
حتّا اگر نوح، دانيال و ايّوب اورادا اولسا بله» پروردئگار رب بويورور «وارليغيما آند اولسون، نه اوغوللاريني، نه ده قيزلاريني قورتارارلار، صالحلئکلري ائله آنجاق اؤز جانلاريني قورتارارلار.»


text:
چونکي پروردئگار رب بله ديئر: «داها نه‌لر اولاجاق او زامان کي، من اورشَلئمدن ائنساني و حيواني سئلئب آتماق اوچون دؤرد آغير جزامي-قيلينجي، آجليغي، وحشي حيوانلاري و وباني اونون اوستونه گؤنده‌رئم!


text:
آمّا اورادا بئر عئدّه سالامات قالاجاق. صاغ قالان اوغلانلار و قيزلار اورادان چيخاريلاجاقلار. باخ، اونلار سئزئن يانينيزا گلنده، اونلارين عمل‌لرئني و ائشلرئني گؤره‌جکسئنئز. او واخت اورشَلئم اوستونه گتئردئيئم بلايا گؤره، اورايا اتدئيئم هر شيدن اؤتري تسلّی تاپاجاقسينيز.


text:
اونلارين عمل‌لرئني و ائشلرئني گؤردويونوز زامان، بو سئزه تسلّی اولاجاق. او واخت بئله‌جکسئنئز کي، اورادا اتدئيئم هر شيي بوش-بوشونا اتمه‌‌مئشم.» پروردئگار رب بله بويورور."


text:
"ای بشر اوغلو، اوزوم تَنه‌يئنئن آغاجي نه ائله هر هانسي بئر مِشه آغاجينداکي بوداغين آغاجيندان اوستوندور؟


text:
مگر اوندان آغاج آلينير کي، بئر ائشده ائستئفاده ادئلسئن؟ مگر اوندان پاياجيق دوزه‌لدئلئر کي، اوستونه اشيالار آسيلسين؟


text:
باخ، او يانماق اوچون اودا آتيلير. اود اونون ائکي اوجونو يانديراندان و اورتاسي قوورولاندان سونرا مگر داها بئر ائشه يارار؟


text:
باخ، بوتؤو اولاندا هچ بئر ائشه ياراميردي، اود اونو يانديريب-قورتاراندا و اورتاسي قوورولاندا سونرا کي، اصلا هچ بئر ائشه ياراماياجاق.


text:
بونا گؤره ده پروردئگار رب بله ديئر: «مِشه آغاجلاري آراسيندا اوزوم تَنه‌يئني يانان شي کئمي نجه اودا وردئم، اورشَلئمده ياشايانلاري دا اِلَجه اودا آتاجاغام.


text:
من اوزومو اونلارين ضئدّئنه چِوئره‌جيم. اوددان قاچسالار دا، اود گئنه اونلاري يانديراجاق. اوزومو اونلارين ضئدّئنه چِوئرَنده بئله‌جکسئنئز کي، رب منم.


text:
پروردئگار رب اورشَلئمه بله ديئر: «اصلئن و دوغومون کَنَعان تورپاغيندان‌دير: آتان بئر اِمورلو ائدي، آنان دا بئر خئتلي.


text:
دوغولدوغون گون، گؤبَک باغين کَسئلمه‌دي، سني سو ائله يويوب تمئزلَمه‌دئلر، دوزلا اووولمادين و قونداغا بَلَنمه‌دئن.


text:
هچ کس سنه شَفقَتله باخمادي، رحم اتمه‌دي کي، بونلارين بئرئني سنه اتسئن. دوغولدوغون گون سندن ائيرَندئکلري اوچون چؤله آتيلدين.


text:
من سنئن يانيندان کِچَرکَن اؤز قانين ائچئنده قيميلدانديغيني گؤردوم و اؤز قانيندا ائکَن سنه ‹ياشا!› ددئم. بلی، اؤز قانيندا ائکَن سنه ‹ياشا!› ددئم.


text:
سني چؤل بئتکئلري کئمي چوخالتديم. سن بوي آتيب بؤيودون و حدّي-بولوغا چاتدين. دؤشلرئن بؤيودو، ساچلارين اوزاندي. آمّا حله ده لوت و چيلپاق ائدئن.


text:
من سنئن يانيندان کِچَنده سني گؤردوم. بو واخت سنئن محبّت چاغين ائدي. من سنئن اوستونه اَته‌يئمي آتيب لوتلويونو اؤرتدوم. آند ائچئب سنئنله عهد باغلاديم.» پروردئگار رب بويورور، «سن ده منئم اولدون.


text:
سنه اَلوان ناخيشلي پالتار گِيئندئردئم، آياغينا سو ائتي دَرئسئندن چاريق گِيدئردئم، بِلئنه نازئک کتان قورشاق باغلاديم و سني ائپَکلرله اؤرتدوم.


text:
بلجه سن قيزيل گوموشله بَزَندئن، نازئک کتاندان، ائپَکدن و اَلوان ناخيشلي قوماشدان پالتار گِيئندئن. نارين اون، بال و زيتون ياغي يِدئن. حدّئندن آرتيق گؤزل اولدون و پادشاهليق حئشمتئنه اوجالدين.


text:
گؤزل‌لئيئنه گؤره مئلّتلر آراسيندا شؤهرتلَندئن. منئم سنه وردئيئم عظمتدن اؤتري گؤزل‌لئيئن کامئل ائدي،» پروردئگار رب بويورور.


text:
«لاکئن سن گؤزل‌لئيئنه بِل باغلادين، شؤهرتلَندئيئنه گؤره فاحئشه‌لئک اتدئن، هر يولدان کِچَنه اؤزونو تسلئم اتدئن و گؤزل‌لئيئنه او مالئک اولدو.


text:
اؤز پالتارلاريندان گؤتوروب اؤزونه رنگ‌به‌رنگ پرستئشگاهلار دوزه‌لتدئن و اونلارين اوستونده فاحئشه‌لئک اتدئن. بِله‌سي نه اولموشدو، نه ده اولاجاق.


text:
منئم سنه وردئيئم قيزيل-گوموشومدن حاضيرلانان زئنتلرئني گؤتوروب، اؤزونه کئشي صورتلري دوزه‌لتدئن و اونلارلا فاحئشه‌لئک اتدئن.


text:
اَلوان ناخيشلي پالتاريني گؤتوروب اونلارين اوستونه اؤرتدون، زيتون ياغيمي و بوخورومو اونلارين قاباغينا قويدون.


text:
سنه وردئيئم چؤره‌يئمي، سنه يِدئرتدئيئم نارين اونو، زيتون ياغيني و بالي دا عطئرلي بوخور اولاراق اونلارين قاباغينا قويدون. بو ائش باش وردي.» پروردئگار رب بويورور.


text:
«منئم اوچون دوغدوغون اوغوللار و قيزلاريني گؤتوروب بوتلرئن يِمه‌يي اوچون اونلارا قوربان اتدئن. مگر فاحئشه‌لئيئن آز ائدي کي،


text:
بوتون ائيرنج ائشلرئني و فاحئشه‌لئيئني اِدَرکَن، اؤز جاوانليق گونلرئني خاطيرلامادين؛ او گونلري کي، لوت و چيلپاق ائدئن و اؤز قانين ائچئنده قيميلدانيردين.»


text:
هر يولون باشيندا اؤز پرستئشگاهلاريني دوزه‌لتدئن. اؤز گؤزل‌لئيئني نجئس اتدئن، هر يولدان کِچَنه آياقلاريني آرالادين و فاحئشه‌لئيئني آرتيردين.


text:
مئصئرلی‌لرله ده کي، سنئن شهوتران قونشولارين ائدئلر، فاحئشه‌لئک اتدئن، منی قضبلَندئرمَک اوچون فاحئشه‌لئيئني آرتيردين.


text:
بونا گؤره ده اَلئمي سنئن ضئدّئنه اوزاديب سنه تعيئن اولونان پايي آزالتديم. سني سنئن دوشمنلرئنئن طاماحينا، يعني فئلئسطلی‌لرئن قيزلارينا کي، سنئن عئفّتسئز عمل‌لرئندن اوتانيرديلار، تسلئم اتدئم.


text:
آشورلولارلا دا فاحئشه‌لئک اتدئن، چونکي دويموردون؛ بلی، اونلارلا فاحئشه‌لئک اتدئن، آمّا حله ده دويماميشدين.


text:
اؤز فاحئشه‌لئيئني تئجارت اؤلکه‌سي اولان کَلده تورپاغينا قدر يايدين، لاکئن بو دا سنه کئفايت اتمه‌دي.»


text:
پروردئگار رب بويورور: «بوتون بونلاري اِدَرکَن، يعني حياسيز فاحئشه‌نئن عمل‌لرئني، گؤر سنئن اوره‌يئن نه قدر ناخوشدور!


text:
هر يولون باشيندا معبدلر قوردون، بوتون ميدانلاردا پرستئشگاهلار دوزه‌لتدئن. آمّا حله ده فاحئشه کئمي ده اولمادين، چونکي ائشئنئن عوضئنده ورئلَن اوجرته خور باخدين.


text:
کئشئلر بوتون فاحئشه‌لره هدئيّه‌لر ورئرلر، آمّا بوتون اويناشلارينا سن هدئيّه‌لر وردئن. اونلارا روشوت وردئن کي، هر طرفدن سنئن يانينا گلسئنلر و سنئنله فاحئشه‌لئک اتسئنلر.


text:
بلجه فاحئشه‌لئک اتمکده باشقا آروادلاردان فرقئن وار ائدي. چونکي هچ کس سنئن دالينجا دوشمه‌دي کي، فاحئشه‌لئک اده‌سن، عکسئنه، بونون اوچون سن هدئيّه وردئن، سنه هدئيّه ورئلمه‌دي. بو جهتدن سنئن فرقئن وار ائدي.»


text:
پروردئگار رب بله ديئر: «حياسيزليغين اورتايا تؤکولدويو اوچون، اويناشلارينلا فاحئشه‌لئک اِدَرکَن لوتلويون آچيلديغي اوچون، بوتون ائيرنج بوتلرئندن و اونلارا قوربان وردئيئن اوغوللارينين قانيندان اؤتري-


text:
بوتون بونلارا گؤره کِف اتدئيئن بوتون اويناشلاريني-سنئن سِودئکلرئني ده، نئفرت اتدئکلرئني ده بئر يِره ييغاجاغام. اونلاري هر طرفدن سنئن ضئدّئنه بئر يِره ييغاجاغام. اونلارين قاباغيندا سني چيلپاق اده‌جيم کي، عاييبيني کامئل بئر شکئلده گؤرسونلر.


text:
زئنا ادن و قان تؤکَن آروادلارا ورئلَن جزا ائله سني جزالانديراجاغام، قضب و قيرتئمده سني قانا بولاياجاغام.


text:
سني اويناشلارينين اَلئنه وره‌جيم. معبدلرئني داغيداجاقلار، پرستئشگاهلاريني اوچورداجاقلار، پالتارلاريني اَينئندن سويوندوراجاقلار، زئنتلرئني اَلئندن آلاجاقلار، سني لوت و چيلپاق قوياجاقلار.


text:
اِولرئنه اود ووراجاقلار، چوخلو آروادين گؤزو قاباغيندا سني جزالانديراجاقلار. فاحئشه‌لئيئنه آخير قوياجاغام و داها اويناشلارينا اوجرت ورميه‌جکسن.


text:
ائندي کي سن جاوانليق گونلرئني يادينا سالماييبسان، آمّا بوتون بو عمل‌لرئنله منی قضبه گتئرئبسن، من ده عمل‌لرئنئن عوضئني باشينا گتئره‌جيم.» پروردئگار رب بويورور. «مگر بوتون ائيرنج ائشلرئنه عئفّتسئزلئک ده علاوه اتمه‌‌يئبسن؟


text:
سن او آروادين قيزي‌سان کي، اَرئندن و اؤولادلاريندان نئفرت ادئر؛ سن او باجيلارينين باجيسي‌سان کي، اَرلرئندن و اؤولادلاريندان ائکراه ادئر. آنانيز خئتلي، آتانيز دا اِمورلو ائدي.


text:
بؤيوک باجين سامئره‌دئر کي، قيزلاري ائله سنئن شئماليندا ياشاييردي. کئچئک باجين دا سودومدور کي، قيزلاري ائله سنئن جنوبوندا ياشاييردي.


text:
لاکئن سن اونلارين يولو ائله ده گتمه‌دئن، اونلارين اتدئيي ائيرنج ائشلر قدر ده اتمه‌دئن؛ بوتون بونلاري کئچئک بئر ائش ساييب، بوتون اؤز عمل‌لرئنده اونلاردان دا فاسئد اولدون.


text:
وارليغيما آند اولسون» پروردئگار رب بويورور، «باجين سودوملا قيزلاري سنئنله قيزلارينين اتدئيي ائشلري اتمه‌دئلر.


text:
باخ، باجين سودومون و اونون قيزلارينين گوناهي بو ائدي: کئبئر، توخلوق و رئفاه ائچئنده ياشايارکَن، يوخسولا و مؤحتاجا کؤمک اَلي اوزاتماديلار.


text:
سامئره سنئن اتدئيئن گوناهلارين ياريسيني بِله، اتمه‌مئشدي. ائيرنج ائشلرده اونلاري دا اؤتوب کچدئن. اتدئيئن بوتون ائيرنج ائشلرله باجيلاريني صالح کئمي گؤرستدئن.


text:
سن ده اؤز روسوايچيليغينين يوکونو داشي، چونکي باجيلاريني تمئزه چيخارتدين. اتدئيئن گوناهلار اونلارينکيندان دا ائيرنج اولدوغونا گؤره، اونلار سندن داها دوز گؤرونورلر. خجالتئندن اوتان، اؤز روسوايچيليغينين يوکونو داشي، چونکي باجيلاريني صالح کئمي گؤرستدئن.


text:
سودومدان و اونون قيزلاريندان اسئر اولونموشلاري، سامئره‌دن و اونون قيزلاريندان اسئر اولونموشلاري تزه‌دن اؤز يِرلرئنه قايتاراجاغام و اونلارلا بئرلئکده سندن اسئر اولونموشلاري دا گری قايتاراجاغام،


text:
اَله کي، اونلارا تسلّی اولدوغون اوچون اؤز روسوايچيليغينين يوکونو داشيياسان و اتدئيئن هر ائشدن اوتاناسان.


text:
باجيلارين سودوملا قيزلاري اوّلکي وضعئيّتلرئنه قاييداجاقلار، سامئره ائله قيزلاري اوّلکي وضعئيّتلرئنه قاييداجاقلار، سن و قيزلارين دا اوّلکي وضعئيّتئنئزه قاييداجاقسينيز.


text:
ائندي سن، اَرام قيزلارينين و اطرافينداکي‌لارين، فئلئسط قيزلارينين و اطرافينداکي‌لارين مسخره‌سي اولوبسان، سنئن اطرافيندا اولانلار سني تحقئر ادئرلر.


text:
بلی، پروردئگار رب بله ديئر: «سن عهدي پوزوب آندا خور باخدين. بونا گؤره ده سن نجه اتدئن، من ده سنه اِله اده‌جيم.


text:
لاکئن من جاوانليق گونلرئنده سنئنله باغلاديغيم عهدئمي يادا سالاجاغام و سنئنله ابدی بئر عهد باغلاياجاغام.


text:
او واخت سن، بؤيوک و کئچئک باجيلاريني يانينا آلديغين زامان، اؤز عمل‌لرئني يادا ساليب اوتاناجاقسان. سنئنله باغلاديغيم عهدده اولماديغي حالدا اونلاري سنه قيز يرئنه وره‌جيم.


text:
اِلَجه بوتون اتدئکلرئني باغيشلاديغيم زامان، بونو يادا ساليب اوتاناجاقسان، روسوايچيليغيندان بئر داها آغزيني آچماياجاقسان.» پروردئگار رب بويورور."


text:
دِه کي، پروردئگار رب بله ديئر: «قانادلاري بؤيوک، توکلري اوزون، اوستو رنگ‌به‌رنگ ائري بئر قارتال لوبنانا اوچدو و سئدر آغاجينين باشينداکي زوغو گؤتوردو.


text:
سونرا او تورپاغين توخومونو گؤتوروب بَهَرلي تورپاقدا اَکدي. سؤيود آغاجي اَکئلَن کئمي اونو گور آخان سولارين کناريندا يِرلَشدئردي.


text:
او دا بؤيويوب اِنلي، بالاجا بوي بئر اوزوم مِينه‌سي اولدو. بوداقلاري قارتالا طرف اَيئلئردي، کؤکلري ده آلتيندا قاليردي. بلجه شاخه ورن، بوداق سالان بئر اوزوم تَنه‌يي اولدو.


text:
بؤيوک قانادلاري، چوخلو توکلري اولان باشقا ائري قارتال دا وار ائدي. اوزوم تَنه‌يي کؤکلرئني اونا طرف دؤنده‌ردي، بوداقلاريني اَکئلدئيي لَکلردن اونا طرف اوزاتدي کي، سولانسين.


text:
او، گور آخان سولارين کناريندا، بَهَرلي تورپاقدا اَکئلمئشدي کي، قول-بوداق آتسين، مِيوه يتئرسئن و اصئل بئر اوزوم تَنه‌يي اولسون.»


text:
سن دِه کي، پروردئگار رب بله ديئر: «بو اوزوم تَنه‌يي بَهَرلي مگر اولاجاق؟ مگر اوّلکي قارتال اونون کؤکلرئني قيريب مِيوه‌لرئني قوپارماياجاق کي، قوروسون؟ اِله کي، اونون تزه بئتن بوتون شاخه‌لري قوروسون؟ اونو کؤکوندن قيريب آتماق اوچون گوجلو بئر قولا و يا چوخلو آداما احتئياج اولماياجاق.


text:
بلی، او اَکئلئب، آمّا مگر بَهَرلي اولاجاق؟ شرق کوله‌يي اونا توخونان کئمي مگر کامئل قوروماياجاق؟ مگر بئتدئيي لَکلرده قوروماياجاق؟»""


text:
"ائندي او عاصي نسله دِه: «مگر بو شيلرئن معناسيني بئلمئرسئنئز؟» اونلارا دِه: «باخ، بابئل پادشاهي اورشَلئمه گلدي، اورانين پادشاهيني و باشچيلاريني گؤتوروب بابئله، اؤز يانينا آپاردي.


text:
پادشاه نسلئندن بئر نفري گؤتوروب اونونلا عهد باغلادي و اونا آند ائچدئردي، اؤلکه‌نئن آغا آداملاريني دا گؤتوروب آپارميشدي


text:
لاکئن او، اونون ضئدّئنه عوصيان ادئب مئصئره اِلچئلر گؤنده‌ردي کي، اونا آتلار و بؤيوک بئر قوشون ورسئنلر. مگر او، اوغور قازانار؟ بو ائشلري گؤرَن مگر سالامات قالار؟ عهدي پوزان مگر سالامات قالار؟»


text:
پروردئگار رب بويورور: «وارليغيما آند اولسون کي، اونو تخته اوتوردان پادشاهين اؤلکه‌سئنده يعني بابئلده اؤله‌جک، چونکي ائچدئيي آندا خور باخدي، باغلاديغي عهدي پوزدو.


text:
بابئللی‌لر چوخلو آدام قيرماق اوچون، تورپاق قالاغي و موحاصئره دووارلاري دوزه‌لدن زامان، فئرعون گوجلو قوشونو ائله، بؤيوک قوشونو ائله موحارئبه‌ده اونا کؤمک اتميه‌جک.


text:
او، عهدي پوزاراق ائچدئيي آندا خور باخدي، و باخ، سؤز وردئيي حالدا بوتون بو ائشلري اتدي؛ قاچيب قورتارا بئلميه‌جک.»


text:
بونا گؤره ده پروردئگار رب بله ديئر: «وارليغيما آند اولسون کي، حوضورومدا ائچدئيي آندا خور باخديغينا گؤره، عهدئمي پوزدوغو اوچون اونا عوضئني وره‌جيم.


text:
تورومو اونون اوستونه سَره‌جيم و او منئم تله‌مه دوشه‌جک. اونو بابئله گتئره‌جيم و اونو اورادا موحاکئمه اده‌جيم چونکي منه خيانت ادئب.


text:
اونون بوتون فراري عسگرلري قيلينجلا هلاک اولاجاقلار، يرده قالانلار کوله‌يئن اَسدئيي دؤرد طرفه داغيلاجاقلار. او واخت بئله‌جکسئنئز کي، من رب بونو ددئم.»


text:
پروردئگار رب بله ديئر: «من اوجا سئدر آغاجينين باشيندان بئر زوغ گؤتوروب اَکه‌جيم. اونون بوداقلارينين باشيندان ظرئف بئر بوداق قوپارداجاغام و اونو اوجا، دئک بئر داغين اَته‌يئنده اَکه‌جيم.


text:
اونو ائسرايئلئن اوجا داغينا اَکه‌جيم کي، او، قول-بوداق آتسين و مِيوه ورئب اصئل بئر سئدر آغاجي اولسون. هر جور قوش اونون آلتينا سيغيناجاق؛ بوداقلارينين کؤلگه‌سئنده يووا قوراجاق.


text:
بوتون چؤل آغاجلاري بئله‌جکلر کي، رب منم؛ آلچاغي اوجا ادئرم و اوجاني آلچاق. ياشيل آغاجي قورودورام و قورو آغاجي ياشيللاشديريرام. بونو من دِمئشم و يرئنه يتئره‌جيم.»""


text:
"نه دِمَک ائسته‌يئرسئنئز کي، ائسرايئل تورپاغي اوچون بو مثلي تکرار ادئرسئنئز: «آتالار کال اوزوم يدئلر، اوغوللارين دئشي قاماشير»؟


text:
باخين، بوتون جانلار منئمدئر؛ آتانين جاني دا منئمدئر، اوغولون جاني دا منئمدئر. گوناه ائشله‌دن جان اؤله‌جک.


text:
داغلاردا گتئرئلَن قورباندان يِمئر، گؤزلرئني ائسرايئل نسلئنئن بوتلرئنه دئکمئر، قونشوسونون آرواديني لَکه‌له‌مئر، آيباشي اولان آروادلا ياخينليق اتمئر،


text:
کئمسه‌يه حاقسيزليق اتمئر، لاکئن بورجلونون گئرووونو قايتارير، قارت اتمئر، آج اولانا چؤرک ورئر، لوت اولاني گِيئندئرئر،


text:
سَلَمله پول بورج ورمئر، موعامئله گؤتورمور، پئس عملدن اَلئني اوزاق ساخلايير، ائکي آدام آراسيندا عدالتله حؤکم ادئر،


text:
منئم قايدالاريما موطابئق رفتار ادئر، حؤکملرئمه صداقتله عمل ادئر؛ بو آدام صالح‌دئر و البتّه، ياشاياجاق.» پروردئگار رب بويورور.


text:
آتاسي بونلاردان هچ بئرئني اتمه‌دئيي حالدا، اوغول داغلاردا گتئرئلَن قورباندان يِيئر، قونشوسونون آرواديني لَکه‌له‌يئر،


text:
فاغيرا و يوخسولا حاقسيزليق ادئر، قارَت ادئر، گئرووو قايتارمير، گؤزلرئني بوتلره دئکئر، ائيرنج ائشلر گؤرور،


text:
سَلَمله پول بورج ورئب موعامئله گؤتورور، بله اوغول مگر ياشاياجاق؟ خِير، او ياشاماياجاق. بوتون بو ائيرنج ائشلري گؤردويو اوچون البتّه کي، اؤلمه‌لي‌دئر. اؤلومو ده اؤز بوينونا اولاجاق.


text:
دئيَک کي بو اوغولون دا بئر اوغلو اولور. بو اوغول آتاسينين اتدئيي بوتون گوناهلاري گؤرور؛ او گؤرور، آمّا بله ائشلر اتمئر؛


text:
داغلاردا گتئرئلَن قورباندان يِمئر، گؤزلرئني ائسرايئل نسلئنئن بوتلرئنه دئکمئر، قونشوسونون آرواديني لَکه‌له‌مئر،


text:
کئمسه‌يه حاقسيزليق اتمئر، گئروو آلمير، قارت اتمئر، لاکئن آج اولانا چؤرک ورئر و لوت اولاني گِيئندئرئر،


text:
يوخسولا ظولم اتمئر، سَلَم آلمير، موعامئله گؤتورمور، حؤکملرئمه عمل ادئب قايدالاريما گؤره رفتار ادئر، آتاسينين گوناهينا گؤره اؤلميه‌جک؛ البتّه، ياشاياجاق.


text:
بو اوغولون آتاسي دا ائنصافسيزليقلا قدّارليق اتدئيي اوچون، قارداشيني قارت اتدئيئنه گؤره، خالقي ائچئنده ياخشي ائشلر اتمه‌دئيي اوچون اؤز تقصئرئندن اؤتري، البتّه، اؤله‌جک.


text:
آمّا سئز حله ده ديئرسئنئز: ‹آتانين اتدئيي تقصئر اوچون نه اوچون اوغول عذاب چکمه‌سئن؟› اوغول عدالتلي و صالح ائشلر گؤردو، بوتون قايدالاريما رئعايت ادئب اونلارا عمل اتدي. البتّه، بو آدام ياشاياجاق.


text:
گوناه ائشله‌دن جان اؤله‌جک. اوغول آتانين تقصئري آلتيندا قالماياجاق، آتا دا اوغولون تقصئري آلتيندا قالماياجاق. صالح آدام صالحلئيئنئن، پئس آدام دا پئسلئيئنئن عوضئني آلاجاق.


text:
آمّا اگر پئس آدام اتدئيي بوتون گوناهلاردان دؤنسه، بوتون قايدالاريمي رئعايت ادئب ائنصافلي و صالح عمل‌لر اتسه، البتّه، اؤلمه‌يئب ياشاياجاق.


text:
پروردئگار رب بويورور: «اِله بئلئرسئنئز کي، من پئس آدامين اؤلوموندن کِف ادئرم و ائسته‌مئرم کي، او اؤز يولوندان دؤنسون و ياشاسين؟


text:
آمّا اگر صالح آدام اؤز صالحلئيئندن دؤنوب پئسلئک اتسه، پئس آدامين اتدئيي بوتون ائيرنج ائشلري گؤرسه، مگر ياشاياجاق؟ اتدئيي صالح ائشلرئندن هچ بئري خاطيرلانماياجاق؛ اتدئيي خائنلئک و اِله‌دئيي گوناهيندان اؤتري اؤله‌جکدئر.


text:
آنجاق سئز حله ده ديئرسئنئز: ‹پروردئگارين يولو ائنصاف ديئل.› ائندي، ای ائسرايئل نسلي، قولاق آسين: مگر منئم يولوم ائنصاف ديئل؟ ائنصافسيز اولان مگر سئزئن يوللارينيز ديئل؟


text:
لاکئن ائسرايئل نسلی ديئر: ‹پروردئگارين يولو ائنصاف ديئل.› ای ائسرايئل نسلي، مگر منئم يوللاريم ائنصاف ديئل؟ ائنصافسيز اولان مگر سئزئن يوللارينيز ديئل؟


text:
بونا گؤره، ای ائسرايئل نسلي، سئزئن هر بئرئنئزي عمل‌لرئنئزه گؤره موحاکئمه اده‌جيم.» پروردئگار رب بويورور. «تؤوبه ادئن و بوتون گوناهلارينيزدان دؤنون کي، تقصئر سئزئن ييخيلماغينيزا باعئث اولماسين.


text:
اتدئيئنئز گوناهلارين هاميسيني اوستونوزدن آتين، اؤزونوزه تزه بئر اورَک و تزه بئر روح يارادين! نه اوچون اؤله‌سئنئز، ای ائسرايئل نسلي؟»


text:
«سنئن آنان نه ائدي؟ شئرلر آراسيندا دئشي بئر شئر! او، جاوان آصلانلارين ائچئنده ياتاردي، بالالاريني يِتئشدئرئردي.


text:
او، بالالاريندان بئرئني بؤيوتدو، بالا، جاوان بئر شئر اولدو. شئکار اتمه‌يي اؤيرَندي؛ آداملاري يِمَيه باشلادي.


text:
مئلّتلر اونون خبرئني اشئتدئلر، بو شئر اونلارين قويوسونا دوشوب اَله کچدي. بورنونا حالقا تاخيب اونو مئصئر تورپاغينا گتئردئلر.


text:
دئشي شئر بوش يِره گؤزله‌دئيئني، اومئد قالماديغيني گؤرنده، بالالاريندان بئرئني گؤتوروب جاوان بئر شئر اتدي.


text:
بو بالا، شئرلر آراسيندا گَزدي. او دا جاوان بئر شئر اولوب شئکار اتمه‌يي اؤيرَندي؛ آداملاري يِمَيه باشلادي.


text:
اونلارين قالالاريني داغيتدي، شهرلرئني وئران اتدي. بو شئرئن نعره سَسئندن اؤلکه و اونون اهالئسي دهشت ائچئنده ائدي.


text:
اطراف وئلايتلرئن خالقلاري اونون اوستونه گلدئلر، اؤز تورلاريني اوستونه آتديلار؛ بو شئر اونلارين قويوسونا دوشوب اَله کچدي.


text:
اونون بورنونا حالقا تاخيب قفسه سالديلار. اونو بابئل پادشاهينين يانينا گتئردئلر؛ سونرا قالايا سالديلار کي، ائسرايئل داغلاري اوستونده بئر داها سَسي اِشئدئلمه‌سئن.


text:
سنئن آنان دا چاي کنارينداکي باغيندا اَکئلمئش بئر اوزوم تَنه‌يي کئمي ائدي. بول سولاردان بَهَرلي اولدو، چوخلو قول-بوداق وردی.


text:
اونون بوداقلاري پادشاه عصاسي اولدولار؛ بويو اوجا آغاجلارا قدر اوجالدي، اونون چوخلو بوداقلاري ائله اوجاليغي گؤرونوردو.


text:
لاکئن تَنه‌يي قضبله کؤکوندن چيخارديب يِره آتديلار؛ شرق کولَه‌يي اونون مئيوه‌سئني قوروتدو، مؤحکم بوداقلاري قوپاريلدي و سولدو اونلاري اود يانديريب ياخدي.


text:
ساقه‌سئنئن بوداقلاريندان اود چيخيب، اونون مئيوه‌سئني يانديريب ياخيب، اِله کي، اوندا پادشاهليق عصاسي اولماق اوچون، هچ مؤحکم بئر بوداق قالمير.» بو، بئر مرثئيه‌دئر، و مرثئيه اولاراق دا قاليب."


text:
اسئرلئيئمئزئن يدّئنجی ائلئنده، بِشئنجي آيين اونونجو گونو ائسرايئلئن بعضی آغساقّاللاري ربدن مصلحت آلماق اوچون گلئب قاباغيمدا اوتوردولار.


text:
"ای بشر اوغلو، ائسرايئل آغساقّاللارينا ديئب بئلدئر کي، پروردئگار رب بله ديئر: «آيا سئز مندن مصلحت آلماق اوچون گلدئنئز؟ وارليغيما آند اولسون کي، مندن مصلحت آلماغي سئزه ائجازه ورميه‌جيم.» پروردئگار رب بويورور.


text:
آيا اونلاري موحاکئمه اده‌جکسن، ای بشر اوغلو، موحاکئمه اده‌جکسن؟ اونلارا آتالارينين ائيرنج ائشلرئني بئلدئرئب دِه کي،


text:
پروردئگار رب بله بويورور: «او گون من ائسرايئلي سِچدئيئم زامان، يعقوب نسلئنئن اؤولادلارينا آند ائچدئم و مئصئر تورپاغيندا اؤزومو اونلارا آشکار اتدئم؛ اونلارا ‹تارينيز رب منم› ديئب آند ائچدئم.


text:
او گون اونلارا آند ائچدئم کي، اونلاري مئصئر تورپاغيندان او اؤلکه‌يه گتئرئم کي، اونلار اوچون نظرده توتموشدوم؛ بوتون اؤلکه‌لردن گؤزل اولان، سود و بال آخان اؤلکه‌يه.


text:
من اونلارا ددئم: ‹سئزلردن هر بئرئنئز، گؤزونه خوش گلن ائيرنج شيلري آتسين. اؤزونوزو مئصئر بوتلري ائله نجئسلَمه‌يئن، تارينيز رب منم.›


text:
آمّا اونلار منئم ضئدّئمه عاصي اولدولار و قولاق آسماق ائستمه‌دئلر. هچ بئري گؤزونه خوش گلن ائيرنج شيلري آتمادي و مئصئر بوتلرئندن اَل چکمه‌دي. اونا گؤره من ددئم: ‹مئصئر تورپاغيندا قضبئمي اوستلرئنه تؤکه‌جيم، حدسئز قِيضئمي اونلارا گؤرسده‌جيم.›


text:
آنجاق من اؤز آديمين خاطئرئنه اِله اتدئم کي، آرالاريندا ياشاديقلاري مئلّتلرئن گؤزونده آديم لَکه‌لَنمه‌سئن، چونکي بو مئلّتلرئن گؤزو قاباغيندا ائسرايئل اؤولادلاريني مئصئردن چيخارتماقلا اؤزومو اونلارا گؤرستدئم.


text:
اونلارا قايدالاريمي ورئب حؤکملرئمي بئلدئردئم کي، اونلارا عمل ادن هر کس، اونلارين واسئطه‌سئله ياشايار.


text:
بوندان علاوه، اونلارا اؤز سَبّت گونلرئمي ده وردئم کي، منئمله اونلارين آراسيندا علامت اولسون و بئلسئنلر کي، من، اونلاري تقدئس ادن ربّم.


text:
لاکئن ائسرايئل نسلی صحرادا منئم ضئدّئمه عوصيان قالديرديلار. قايدالاريما گؤره رفتار اتمه‌دئلر، حؤکملرئمي ردّ اتدئلر کي، اونلارا عمل ادن هر کس، اونلارين واسئطه‌سئله ياشايار. اونلار منئم سَبّت گونلرئمي ده نجئس اتدئلر. او واخت ددئم: ‹صحرادا قضبئمي اونلارين اوستلرئنه تؤکه‌جيم کي، اونلاري کامئل محو اِدئم.›


text:
آنجاق من اؤز آديمين خاطئرئنه اِله اتدئم کي، مئلّتلرئن گؤزونده آديم لَکه‌لَنمه‌سئن، چونکي بو مئلّتلرئن گؤزو قاباغيندا ائسرايئل اؤولادلاريني مئصئردن چيخارتميشديم.


text:
بوندان علاوه، صحرادا اونلارا آند ائچدئم کي، اونلاري بوتون اؤلکه‌لردن گؤزل اولان، اونلارا وردئيئم سود و بال آخان تورپاغا گتئرميه‌جيم.


text:
چونکي اونلار حؤکملرئمي ردّ اتدئلر، قايدالاريما گؤره رفتار اتمه‌دئلر و سَبّت گونلرئمي ده نجئس اتدئلر؛ اونا گؤره کي، اونلارين اورَکلري بوتلرئنه طرف چکئلئردي.


text:
صحرادا اونلارين اؤولادلارينا ددئم: ‹آتالارينيزين قايداسينا گؤره رفتار اتمه‌يئن، حؤکملرئني رئعايت اتمه‌يئن و اونلارين بوتلري ائله اؤزونوزو نجئسلَمه‌يئن.


text:
سَبّت گونلرئمي موقدّس ساخلايين کي، منئمله سئزئن آرانيزدا علامت اولسون و بئله‌سئنئز کي، تارينيز رب منم.›


text:
لاکئن اؤولادلار دا منئم ضئدّئمه عوصيان قالديرديلار. قايدالاريما گؤره رفتار اتمه‌دئلر. حؤکملرئمدن ائطاعت اتميه دئقّت اتمه‌دئلر کي، اونلارا عمل ادن هر کس اونلارين واسئطه‌سئله ياشايار؛ اونلار منئم سَبّت گونلرئمي ده نجئس اتدئلر. اونا گؤره من ددئم: ‹صحرادا قضبئمي اوستلرئنه تؤکه‌جيم و حدسئز قِيضئمي اونلارا گؤرسده‌جيم.›


text:
آنجاق من اونلاردان اَل گؤتوردوم و بونو اؤز آديمين خاطئرئنه اتدئم کي، مئلّتلرئن گؤزونده آديم لَکه‌لَنمه‌سئن. چونکي بو مئلّتلرئن گؤزو قاباغيندا ائسرايئل اؤولادلاريني چيخارتميشديم.


text:
بوندان علاوه، صحرادا اونلارا آند ائچئب ددئم کي، اونلاري مئلّتلر آراسينا ياياجاغام، اونلاري اؤلکه‌لر آراسينا سَپه‌لَيه‌جيم.


text:
چونکي منئم حؤکملرئمدن ائطاعت اتمه‌دئلر، قايدالاريمي ردّ اتدئلر، سَبّت گونلرئمي نجئس اتدئلر و گؤزلري آتالارينين بوتلرئنه دئکئلدي.


text:
ائمکان وردئم کي، هر ائلک دوغولان اؤولادي اوددان کچئرتسئنلر و قوربان اتدئکلري هدئيّه‌لرله اؤزلرئني نجئسله‌سئنلر. بونو اتدئم کي، اونلار دهشته گلئب بئلسئنلر کي، رب منم.»


text:
بونا گؤره، ای بشر اوغلو، ائسرايئل نسلئنه دانيش و اونلارا دِه کي، پروردئگار رب بله ديئر: «آتالارينيز بوندا دا خيانت اده‌رک منه کوفر ددئلر.


text:
من اونلاري، وره‌جيئم حاقدا آند ائچدئيئم تورپاغا گتئرندن سونرا، هر اوجا تپه‌ني گؤردوکده، هر سيخ يارپاقلي آغاجي گؤردوکده، قوربانلاريني اورادا کَسدئلر، منئم قضبئمه سبب اولان قوربانلاريني اورادا تقدئم اتدئلر؛ عطئرلي تقدئملرئني اورادا گؤيه قالديرديلار و مايع تقدئملرئني اورادا سَپدئلر.


text:
اونا گؤره من اونلارا ددئم: ‹گتدئيئنئز پرستئشگاهلار نه‌دئر؟› بونا گؤره اونا ائندئيه قدر باما ديئلئر.»


text:
بونا گؤره ده ائسرايئل نسلئنه دِه کي، پروردئگار رب بله ديئر: «سئز مگر آتالارينيزين يولو ائله گده‌جکسئنئز و اونلارين ائيرنج ائشلري ائله عئفّتسئزلئک ادئب اؤزونوزو مگر نجئس اده‌جکسئنئز؟


text:
او زامان کي، هدئيّه‌لرئنئزي تقدئم ادئب اوغوللارينيزي اوددا قوربان ادئرسئنئز، اؤزونوزو بوتون بوتلرئنئزله بو گونه قدر نجئس ادئرسئنئز. حله بونونلا دا مندن مصلحت آلماغا گلئرسئنئز، ای ائسرايئل نسلي؟» پروردئگار رب بويورور: «وارليغيما آند اولسون کي، مندن سوروشماغينيزا ائجازه ورميه‌جيم.


text:
فئکرئنئزده اولان شي هچ واخت باش ورميه‌جک. سئز ديئرسئنئز: ‹مئلّتلر، ياداِللي طايفالار کئمي، گلئن، بئز ده آغاجا و داشا سئتايئش اده‌جيئک.›»


text:
پروردئگار رب بويورور: «وارليغيما آند اولسون کي، سئزئن اوستونوزده قووّتلي اَل‌له، اوزانان قول‌لا و گوجلو قضبله قطعن پادشاهليق اده‌جيم.


text:
من سئزي قووّتلي اَل‌له، اوزانان قول‌لا و گوجلو قضبله خالقلار آراسيندان چيخارداجاغام، سَپه‌لَندئيئنئز اؤلکه‌لردن سئزي بئر يِره ييغاجاغام.


text:
آتالارينيزي مئصئر تورپاغينين صحراسيندا نجه موحاکئمه اتدئم، سئزي ده اِلَجه موحاکئمه اده‌جيم،» پروردئگار رب بله بويورور.


text:
سئزئن آرانيزدان منئم ضئدّئمه عاصي اولانلاري و گوناه ادنلري آييراجاغام. اونلاري مووقّتي قالديقلاري اؤلکه‌دن چيخارداجاغام، آمّا ائسرايئل تورپاغينا گئرميه‌جکلر. او واخت بئله‌جکسئنئز کي، رب منم.»


text:
پروردئگار رب بله ديئر: «سئز، ای ائسرايئل نسلي، گدئن، هر بئرئنئز اؤز بوتلرئنئزه قوللوق ادئن. آنجاق بوندان سونرا منه قولاق آساجاقسينيز، هدئيّه‌لرئنئز و بوتلرئنئزله بئر داها موقدّس آديمي لَکه‌لَمَيه‌جکسئنئز.»


text:
پروردئگار رب بويورور: «موقدّس داغيم اولان ائسرايئلئن اوجا داغيندا، همئن اؤلکه‌ده هامي-بوتون ائسرايئل نسلی منه قوللوق اده‌جک. اورادا اونلاري قبول اده‌جيم، اورادا بوتون موقدّس شيلرئنئزله بئرلئکده، تقدئملرئنئزي و لاپ سِچمه هدئيّه‌لرئنئزي سئزدن قبول اده‌جيم.


text:
سئزي خالقلار آراسيندان چيخارتديغيم و سَپه‌لَندئيئنئز اؤلکه‌لردن ييغديغيم زامان، عطئرلي تقدئم کئمي سئزدن راضي اولاجاغام. مئلّتلرئن گؤزو قاباغيندا سئزئن آرانيزدا تقدئس اولوناجاغام.


text:
سئزي ائسرايئل تورپاغينا، آتالارينيزا ورمه‌سئني آند ائچدئيئم تورپاغا گتئردئيئم زامان بئله‌جکسئنئز کي، رب منم.


text:
اورادا عمل‌لرئنئزي و بوتون ائشلرئنئزي کي، اونلارلا اؤزونوزو نجئس اتدئنئز، يادا سالاجاقسينيز. اتدئيئنئز بوتون پئسلئکلره گؤره اؤزونوزدن ائيرَنه‌جکسئنئز.


text:
ای ائسرايئل نسلي، او زامان کي، سئزئنله پئس عمل‌لرئنئزه موطابئق يوخ، فاسئد ائشلرئنئزه موطابئق يوخ، اؤز آديمين خاطئرئنه سئزئنله رفتار ادئرم، بئله‌جکسئنئز کي، رب منم.» پروردئگار رب بله بويورور."


text:
نِگِب مِشه‌سئنه دِه کي، ربّئن سؤزونو اشئت: پروردئگار رب بله ديئر: «باخ، من سنئن ائچئنده بئر اود يانديراجاغام و بو اود سنده اولان بوتون ياشيل و قورو آغاجلاري يانديريب ياخاجاق. آليشان آلوو سؤنميه‌جک، بوتون اوزلر جنوبدان شئمالا قدر اوددا قوورولاجاق.


text:
او واخت من ددئم: "آه، ای پروردئگار رب! اونلار منئم بارَمده ديئرلر: «مگر بو آدام اِله مثل‌لرله دانيشان ديئل؟»""


text:
"ای بشر اوغلو، اوزونو اورشَلئمه طرف چِوئر و موقدّس مکانلارين ضئدّئنه دانيش. ائسرايئل تورپاغينين ضئدّئنه نبئلئک ات.


text:
ائسرايئل تورپاغينا دِه کي، رب بله ديئر: «باخ، من سنئن ضئدّئنه‌يَم. قيلينجيمي قينيندان چيخارديب سنئن ائچئنده اولان صالح آدامي دا، پئس آدامي دا قيريب تؤکه‌جيم.


text:
سنئن ائچئنده اولان صالح آدامي دا، پئس آدامي دا قيريب تؤکه‌جَيئم اوچون قيلينجيم قينيندان چيخاجاق کي، جنوبدان شئمالاجاق، اراضئده ياشايان بوتون بشرئن اوستونه اِنسئن.


text:
اونلار سنه دئيَنده کي، «نه‌يه گؤره ناله چکئرسن؟» اونلارا دئيَرسن: «گلن خبره گؤره. هر اورَک اَرئيه‌جک، هر اَل يانينا دوشه‌جک، بوتون روحلار ضعئفلَيه‌جک و بوتون دئزلر سو کئمي تئترَيه‌جک. باخ، او خبر گلئر و يرئنه يِتئشه‌جک.» پروردئگار رب بله بويورور."


text:
"ای بشر اوغلو، نبئلئک ادئب دِه کي، پروردئگار بله ديئر: «دِه کي، قيلينج، بئر قيلينج ائتئله‌نئب، جئلالانيب.


text:
اؤلدورمک اوچون ائتئله‌نئب، شئمشَک کئمي چاخماق اوچون جئلالانيب! نجه سِوئنه بئله‌رئک؟ اوغلومون عصاسي بوتون آغاجلارا خور باخير.


text:
قيلينج اَلده توتولماق اوچون جئلالانماغا ورئلئب. اؤلدوره‌نئن اَلئنه ورئلمک اوچون ائتئله‌نئب، جئلالانيب.


text:
ای بشر اوغلو، باغير، شئون ات. چونکي بو قيلينج خالقيمين ضئدّئنه‌دئر، بوتون ائسرايئل رهبرلرئنئن ضئدّئنه‌دئر. اونلار خالقيملا بئرلئکده قيلينجا تسلئم ادئلئبلر. بونون اوچون بودونو دؤي.»


text:
پروردئگار رب بويورور: «قاباقدا ائمتاحان وار. حتّا اگر خور باخان عصا داها سالامات قالمازسا، نه اولار؟


text:
سن ای بشر اوغلو، نبئلئک ات، اَللرئني بئربئرئنه وور. قوي قيلينج ائکي، اوچ دفه وورسون. او اؤلدورَن بئر قيلينجدير، چوخلو آدام قيران، ائنساني هر طرفدن آرايا سالان قيلينجدير کي،


text:
اونلارين اوره‌يي اَرئسئن، و بوتون دروازالاريندا چوخ آدام يِره سَرئلسئن. قيرغين قيلينجيني ورمئشم. آه، او، شئمشَک کئمي چاخيب وورماق اوچون دوزه‌لئب، اؤلدورمک اوچون حاضير دورور.


text:
"سن، ای بشر اوغلو، بابئل پادشاهينين قيلينجينين گلمه‌سي اوچون ائکي يول حاضيرلا؛ ائکئسي ده بئر اؤلکه‌دن چيخسين. بئر يرده نئشان قوي، اونو شهر يولونون باشينا قوي.


text:
چونکي بابئل پادشاهي يولون آيريلديغي يرده، ائکي يولون باشيندا دايانير کي، فالچيليق اتسئن؛ اوخلاري سئلکَله‌يئر، اِو بوتلرئندن مصلحت آلير، کَسئلَن بئر حيوانين قارا جئيه‌رئنه باخير.


text:
اونون صاغ اَلئنده اورشَلئمي گؤرسه‌دن فال وار کي، مانجاناقلاري قويسون، اؤلدورمک امري ورسئن، دؤيوش هاراييني اوجالتسين، مانجاناقلاري دروازالارين قاباغيندا قويسون، تورپاق قالاغي و موحاصئره دووارلاري دوزه‌لتسئن.


text:
اونونلا آند ائچئب سازئش باغلايانلار فالين يالان اولدوغونو گومان اده‌جکلر. لاکئن پادشاه تقصئرلرئني خاطيرلايير کي، اونلار اسئر آلينسينلار.


text:
بونا گؤره ده پروردئگار رب بله ديئر: «ائندي کي تقصئرئنئزي اِله ادئبسئنئز کي، يادلاردا قالسين و بوندا سئزئن خاطالارينيز آشکارا چيخيب، اِله کي، بوتون عمل‌لرئنئزده گوناهلارينيز بَلّي‌دئر، يادا دوشدويونوز اوچون اسئر آليناجاقسينيز.


text:
پروردئگار رب بله ديئر: «عمّامه‌ني و تاجي گؤتور؛ داها بو بله اولماياجاق. آلچالاني اوجالت، اوجالاني آلچالت.


text:
وئران، وئران، وئران قوياجاغام اوراني! بو دا اولماياجاق، او زاماناجاق کي، حاق صاحئبي گلسئن و من اوراني اونا وره‌جيم.»


text:
سن ای بشر اوغلو، نبئلئک ادئب دِه کي، عَمّونلولار و اونلارين اتدئکلري تحقئر باره‌ده پروردئگار رب بله ديئر: ده: «بئر قيلينج، بئر قيلينج هلاک اتمک اوچون سئيرئلئب. قيرغين اوچون جئلالانيب کي، شئمشَک کئمي پارلاسين.


text:
اِله بئر زاماندا کي، سنه بوش رؤيالار گؤرورلر، سنه يالان فالچيليق آچيرلار کي، سني اؤلمه‌لي اولان پئس آداملارين بويونلارينا اِندئرسئنلر، ای قيلينج! بو آداملارين گونو چاتدي، سون جزا واختي گلدي.


text:
قضبئمي اوستونه تؤکه‌جيم؛ حئدّتئمئن اودونو اوستونه پوفلَيه‌جيم و سني وحشي آداملارا کي، محو اتمکده ماهئردئرلر، تسلئم اده‌جيم.


text:
سن اودا اودون اولاجاقسان؛ اؤلکه ائچئنده قانين تؤکوله‌جک. داها يادا سالينماياجاقسان، چونکي من رب بونو دِمئشم.»""


text:
"سن، ای بشر اوغلو، آيا موحاکئمه اده‌جکسن، قان تؤکَن شهري موحاکئمه اده‌جکسن؟ اوندا بوتون ائيرنج ائشلرئني اونا بئلدئر.


text:
اونا دِه کي، پروردئگار رب بله ديئر: «اجلي گلمک اوچون اؤز ائچئنده قان تؤکَن، بوتلر دوزه‌لده‌رک اؤزونو موردارلايان شهر!


text:
سن تؤکدويون قانا گؤره تقصئرکار اولوبسان، دوزه‌لتدئيئن بوتلره گؤره نجئس اولوبسان. بلجه اجلئني ياخينلاشديريبسان، عؤمرون آخيرا چاتيب؛ بونا گؤره ده سني مئلّتلر ائچئنده روسوايچيليق، بوتون اؤلکه‌لر آراسيندا ائستِهزا هدفئنه چِوئرمئشم.


text:
سنئن ائچئنده اونلار آتا-آنايا حؤرمت اتمه‌يئبلر، سنئن ائچئنده قرئب آداما قدّارليق، يِتئمه و دول آروادا حاقسيزليق ادئبلر.


text:
سنئن ائچئنده قان تؤکمک ائسته‌يَن بؤهتانچي آداملار اولوب. سنئن ائچئنده داغلاردا گتئرئلَن قورباندان يِيئبلر. سنئن ائچئنده شهوترانليغا قاپيليبلار.


text:
سنئن ائچئنده آتالارينين ناموسو ائله ياتيبلار؛ سنئن ائچئنده آيباشي عادتئنئن نجئسلئيئنده اولان آروادي زورلاييبلار.


text:
سنئن ائچئنده بئري قونشوسونون آروادي ائله ائيرنج ائش ادئب، بئري حَياسيزليقلا گلئنئني نجئس ادئب. بئري ده باجيسيني، اؤز آتاسينين قيزيني زورلاييب.


text:
سنئن ائچئنده قان تؤکمَک اوچون روشوت آليبلار؛ سَلَم و موعامئله ائله پول بورج ورئبسن، قدّارليقلا قونشولاريندان حاقسيز اوجرت آليبسان. و منی ياددان چيخارديبسان.» پروردئگار رب بله بويورور.


text:
«باخ، اَله گتئردئيئن حاقسيز اوجرتدن اؤتري و سنئن ائچئنده تؤکولَن قانا گؤره اَللرئمي بئربئرئنه چيرپيرام.


text:
سنئن ضئدّئنه قالخديغيم گون اوره‌يئنده مگر طاقت اولار، قوللاريندا مگر قووّت قالار؟ من رب بونو دِمئشم و اونو يرئنه يتئره‌جيم.


text:
سني مئلّتلر آراسينا ياياجاغام، اؤلکه‌لر آراسينا سَپه‌لَيه‌جيم، ائچئنده‌کي نجئسلئيي سندن محو اده‌جيم.


text:
"ای بشر اوغلو، منئم اوچون ائسرايئل نسلی چوروف کئمي اولوب؛ هاميسي کوره ائچئنده قالان بورونجه، قالايا، دمئره و قورغوشونا بَنزه‌يئر، گوموش چوروفو کئمئدئرلر.


text:
بونا گؤره ده پروردئگار رب بله ديئر: «ائندي کي هامينيز چوروف کئمي اولوبسونوز، باخين، من سئزي اورشَلئمئن اورتاسينا ييغاجاغام.


text:
گوموشو، بورونجو، دمئري، قورغوشونو و قالايي نجه کوره‌ده توپلاييرلار کي، اونلارا اود اوفوروب اَرئتسئنلر، من ده اِلَجه سئزي قضب و حئدّتئمله بئر يِره ييغاجاغام، سئزي شهره قويوب اَرئده‌جيم.


text:
کوره ائچئنده گوموش نجه اَرئدئلئر، سئز ده شهرئن ائچئنده اِلَجه اَرئيه‌جکسئنئز. او واخت بئله‌جکسئنئز کي، اوستونوزه قضبئمي تؤکَن من ربّم.»""


text:
اؤلکه‌نئن پيغمبرلري نَرئلده‌يَن، شئکاريني پارچالايان آصلان کئمي اورادا فئتنه قالديريبلار؛ جانلاري اودوبلار، خزئنه و قئيمتلي شيلر اَله کچئردئبلر، شهرده چوخلو آروادلاري دول قويوبلار.


text:
کاهئنلري منئم قانونومو پوزوبلار، موقدّس شيلرئمي نجئسله‌يئبلر؛ موقدّس شيي نجئس شيدن آييرماييبلار، نجئس شيله تمئز شي آراسينداکي فرقي اؤيرَتمه‌يئبلر. اونلار منئم سَبّت گونلرئمه گؤز يومورلار و منئم موقدّسلئيئم اونلارين آراسيندا نجئسله‌نئب.


text:
اؤلکه ائچئنده‌کي باشچيلاري، شئکاريني پارچالايان جاناوار کئمئدئرلر، حاقسيز اوجرتله اَله گتئرمک اوچون قان تؤکورلر، جانلار هلاک ادئرلر.


text:
پيغمبرلري ساختا رؤيالارلا، يالان فال آچاراق بو گوناهلارين اوستونه سوواق وورورلار. ديئرلر: ‹پروردئگار رب بله ديئر› حال بو کي، رب دانيشماييبدير.


text:
اؤلکه خالقي بئربئرئني قارت اده‌رک سويغونچولوقلا مشغولدور. اونلار مظلومو و مؤحتاجي ائنجئدئب، حاقسيز يِره قرئبه ظولم ادئبلر.


text:
اونلارين ائچئنده بئر آدام آختارديم کي، دوواري تعمئر اتسئن و منئم حوضورومدا اؤلکه‌نئن خاطئرئنه دووارداکي دَلئکده دايانسين، اِله کي، من اوراني يِرله بئر اتمه‌يئم؛ لاکئن بله آدام تاپماديم.


text:
بونا گؤره ده اوستلرئنه قضبئمي تؤکموشم؛ آغزيمين حئدّتي ائله اونلاري يانديريب محو اتمئشم. عمل‌لرئنئن عوضئني باشلارينا گتئرمئشم.» پروردئگار رب بله بويورور."


text:
اونلار مئصئرده فاحئشه‌لئک اتدئلر. جاوانليقلاريندا اولارکن فاحئشه‌لئک اتدئلر. اونلارين دؤشلرئنه اَل دَيدي، قيزليق سئنه‌لرئنه اَل سورتولدو.


text:
بو آروادلاردان بؤيوکونون آدي اوهولا، باجيسينينکي دا اوهولئبا ائدي. اونلار منئم اولدولار، اوغوللار و قيزلار دوغدولار. آدلارينا گلئنجه، اوهولا سامئره‌‌دئر، اوهولئبا ده اورشَلئمدئر.


text:
اونلارين هاميسي لاجورد پالتار گِيئنمئش والئلر و باشچيلار، جاذئبه‌لي جاوانلار، آتلارا مئنمئش آداملار ائدئلر.


text:
اونلارلا فاحئشه‌لئک اتدي. اونلارين هاميسي آشورون لاپ سِچمه آداملاري ائدئلر. اوهولا کئمه آلوده اولدو، اونون بوتون بوتلري ائله اؤزونو نجئس اتدي.


text:
مئصئرده باشلاديغي فاحئشه‌لئيئندن اَل چکمه‌دي؛ چونکي جاوانليغيندا کئشئلر اونونلا ياتميشديلار، قيزليق سئنه‌سئنه اَل سورتموشدولر، شهوتلرئني اونون اوستونه تؤکموشدولر.


text:
اونلار اوهولا‌نين عاييبيني آچديلار؛ اوغوللاريني و قيزلاريني اَلئندن آلديلار، لاکئن اؤزونو قيلينجلا اؤلدوردولر. بلجه او، آروادلار آراسيندا روسواي اولدو، اونون حؤکمونو يرئنه يتئردئلر.


text:
اونون باجيسي اوهولئبا بونو گؤردو، آمّا اوهولئبا‌نئن شهوتي داها آلوولانان، فاحئشه‌لئيي باجيسيندان داها بَتَر ائدي.


text:
او دا قونشولاري آشورلولارا، والئلره و باشچيلارا، دبدبه ائله گِيئنمئش، آتلارا مئنمئش آداملارا آلوده اولدو. اونلارين هاميسي جاذئبه‌لي جاوانلار ائدئلر.


text:
بِل‌لرئنه قورشاق، باشلارينا بؤيوک عمّامه باغلاميش کَلدانئلرئن قيرميزي رنگلي شکئل‌لرئني گؤردو. اونلارين هاميسي اصئل‌لرئنه گؤره کَلده اؤلکه‌سئندن اولان بابئل سرکرده‌لرئنه بَنزه‌يئردئلر.


text:
بابئللی‌لر اوهولئبا‌نئن يانينا، عئشرت ياتاغينا گلئب شهوتلري ائله اونو نجئسله‌دئلر. او اونلارلا نجئس اولاندان سونرا اونلاردان ائيرَندي.


text:
فاحئشه‌لئيئني آشکارا چيخارتدي، عئصمتئني گؤز قاباغينا قويدو؛ او واخت اوندان ائيرَندئم، نجه کي، باجيسيندان ائيرَنمئشدئم.


text:
آمّا او مئصئر تورپاغيندا فاحئشه‌لئک اتدئيي جاوانليق چاغيني يادا ساليب فاحئشه‌لئيئني داها دا آرتيردي.


text:
بلجه سن جاوانليق چاغيندا اتدئيئن عئفّتسئزلئيه قاييتدين. او زامان مئصئرلی‌لر سنئن سئنه‌نه اَل سورته‌رک جاوان دؤشلرئني سيخميشديلار.


text:
بونا گؤره ده، ای اوهولئبا، پروردئگار رب بله ديئر: «باخ، ائيرَندئيئن اويناشلاريني سنئن ضئدّئنه قالديراجاغام، اونلاري هر طرفدن سنئن اوستونه گتئره‌جيم.


text:
بابئللی‌لرله بوتون کَلدانئلري، پِقود، شوعَع و قوعَع خالقيني، و بوتون آشورلولاري اونلارلا گتئره‌جيم؛ هاميسي جاذئبه‌لي جاوانلار، والئلر، باشچيلار، سرکرده‌لر و مشهور آداملار، هاميسي دا آتلارا مئنمئش.


text:
اونلار سئلاحلارلا، دؤيوش و يوک عارابالاري ائله، چوخ دؤيوشچو بئر قوشونلا اوستونه گله‌جکلر، سئپَرلرله، قالخانلا، دَبئلقه ائله هر طرفدن سنئن ضئدّئنه دوزوله‌جکلر. حؤکم اتمک ائختئياريني اونلارا وره‌جيم و اونلار اؤز رسملرئنه موطابئق سني موحاکئمه اده‌جکلر.


text:
قيرتئمي سنئن ضئدّئنه چِوئره‌جيم کي، سنئنله قضبله رفتار اتسئنلر. اونلار سنئن بورنونو و قولاقلاريني کَسه‌جکلر، صاغ قالانلارين قيلينجلا هلاک اولاجاقلار. اوغوللاريني و قيزلاريني اسئر آلاجاقلار، صاغ قالانلاريني اود يانديريب محو اده‌جک.


text:
بلجه مئصئر تورپاغيندان گتئردئيئن عئفّسئزلئيئنه و فاحئشه‌لئيئنه آخير قوياجاغام، اِله کي، بو شيلرئن حسرتئني بئر داها چکميه‌‌سن، مئصئري ده بئر داها يادا سالماياسان.»


text:
چونکي پروردئگار رب بله ديئر: «باخ، سني نئفرت اتدئيئن آداملارا تسلئم اده‌جيم، او آداملارا کي، اؤزون ده اونلاردان ائيرَنئرسن.


text:
اونلار سنئنله نئفرتله رفتار اده‌جکلر، بوتون زحمتئنئن بهره‌سئني اَلئندن آلاجاقلار، سني لوت و چيلپاق قوياجاقلار. بلجه فاحئشه‌لئيئنئن عاييبي، هم عئفّتسئزلئيئن هم ده فاحئشه‌لئيئن اوزه چيخاجاق.


text:
بونلار سنئن باشينا گله‌جک، چونکي باشقا مئلّتلرله زئنا اتدئن، اونلارين بوتلري ائله اؤزونو نجئس اتدئن.


text:
پروردئگار رب بله ديئر: «سن باجينين کاساسيندان ائچه‌جکسن. او، درئن و گِنئشدئر. سنه گولوب، سني ائستِهزا اده‌جکلر، کاسا دوپ‌دولودور.


text:
بو کاسادان ائچه‌جکسن، اونو آخيراجاق ائچه‌جکسن. کاسانين دئبئنه اوتوراني گَمئره‌جکسن، سئنه‌ني ييرتاجاقسان.» چونکي بونو من دِمئشَم، پروردئگار رب بويورور.


text:
بونا گؤره ده پروردئگار رب بله ديئر: «ائندي کي منی ياددان چيخارديبسان، منی آرخانا آتيبسان، عئفّتسئزلئيئنئن و فاحئشه‌لئيئنئن جزاسيني چک.»""


text:
رب منه داها ددي: «ای بشر اوغلو، آيا اوهولا‌ني و اوهولئبا‌ني موحاکئمه اده‌جکسن؟ اگر اِله‌دئر ائيرنج ائشلرئني اؤزلرئنه بئلدئر.


text:
چونکي اونلار خيانت ادئبلر و اَللري قانا باتيب. اونلار بوتلرله زئنا ادئب، حتّا منئم اوچون دوغدوقلاري اوغوللاريني اوددا بوتلره تقدئم ادئبلر کی، اونلارا يمک اولسون.


text:
بوندان علاوه، منئم ضئدّئمه حله بونلاري دا ادئبلر: هَمن گون موقدّس مکانيمي نجئس ادئبلر و سَبّت گونلرئمه محل قويماييبلار.


text:
اونلار بوتلري اوچون اؤولادلاريني کَسدئکدن سونرا، همئن گون موقدّس مکانيما گئردئلر کي، اوراني نجئس اتسئنلر. باخ، بونو منئم معبدئمئن ائچئنده اتدئلر.


text:
بوندان باشقا، قاصئدلر گؤنده‌رئب اوزاقدان گلن آداملار گتئرتدئلر. بو آداملار گلنده سن اونلار اوچون يويوندون، گؤزلرئنه سورمه چکدئن و اؤزونه بَزَک تاخدين.


text:
مؤحتشم بئر دئوان اوستونده اوتوردون. اونون قاباغيندا حاضيرلانميش سوفره وار ائدي. منئم بوخورومو و زيتون ياغيمي اونون اوستونه قويدون.


text:
اطرافيندا کِف ادن بئر دسته‌نئن گورولتوسو گؤيه قالخدي. صحرادان کِفلي آداملار دسته‌سي ائله اورايا گتئرئلدي. او ائکي آروادين بئلَکلرئنه دستبندلر، باشلارينا دا گؤزل تاجلار قويدولار.


text:
من فاحئشه‌لئکده قرق اولموش آرواد باره‌ده ددئم: «بله اولدوغو حالدا، مگر ائندي اونونلا زئنا اده‌جکلر؟»


text:
لاکئن اونلار فاحئشه‌نئن يانينا گئرن کئمي اونون يانينا گئردئلر. بلجه اونلار عئفّتسئز آروادلار اوهولا و اوهولئبا‌نئن يانينا گئردئلر.


text:
آمّا صالح آداملار اونلارا زئنا ادن آروادين جزاسيني، قان تؤکَن آروادين جزاسيني وره‌جکلر، چونکي بو آروادلار زئناکارديرلار و اَللري قانا باتيب.


text:
بو جاماعات اونلاري داشا باساجاق و قيلينجلا دوغراياجاق؛ اوغوللاريني و قيزلاريني اؤلدوروب اِولرئني يانديراجاقلار.


text:
بلجه اؤلکه‌ده اولان عئفّتسئزلئيه آخير قوياجاغام کي، بوتون آروادلار بوندان درس آليب سئزئن کئمي عئفّتسئزلئک اتمه‌سئنلر.


text:
عئفّتسئزلئيئزئن جزاسي اؤز باشينيزا گله‌جک. بوتلرئنئزئن پرستئش اتمه‌سئنئن عوضئني آلاجاقسينيز. او واخت بئله‌جکسئنئز کي، پروردئگار رب منم.»""


text:
"ای بشر اوغلو، بو گونون، همئن بو گونون تارئخئني ياز. چونکي بابئل پادشاهي محض بو گون اورشَلئمي موحاصئره‌يه آليب.


text:
بو عاصي خالقا بئر مثل دا‌نيشيب دِه کي، پروردئگار رب بله ديئر: «قازاني اودا قوي، اودا قوي، ائچئنه سو دا دولدور.


text:
سورودن لاپ ياخشي قويونلاري گؤتور، قازانين آلتينا دا اودون ييغ. قوي ائچئنده‌کي سو قايناسين کي، قازانداکي سوموکلر ده پئشسئن.»


text:
بلجه پروردئگار رب بله ديئر: «قان تؤکَن شهرئن واي حالينا! او قازانا کي، پاسلانيب، و پاسي اوندان تمئزلَنمه‌يئب. پوشک آتمادان اَتي تئکه-تئکه قازاندان چيخاردين.


text:
چونکي اونون تؤکدويو قان حله ائچئنده‌دئر؛ اونو چيلپاق قايانين اوستونه قويدو، اونو يِره تؤکمه‌دي کي، توزلا اوستو اؤرتولسون.


text:
من ده قضبي آلوولانديراراق قئصاص اوچون اونون قانيني چيلپاق بئر قايانين اوستونه تؤکموشم کي، اوستو اؤرلتولمه‌سئن.»


text:
سونرا قازاني اونون کؤزلري اوستونه قوي کي، قيزسين، بورونجو قيزارسين، کثئفلئيي اونون ائچئنده اَرئسئن، پاسيندان تمئزلَنسئن.


text:
مشقّتله اؤزونو طاقتدن ساليب، آمّا حله ده قالين پاسي اوندان تمئزلَنمه‌يئب. قوي پاسي اود ائچئنده قالسين!


text:
عئفّتسئزلئک سنئن کثئفلئيئنده‌دئر، چونکي سني تمئزله‌مئش اولارديم، آمّا سن حله ده کثئفلئيئندن تمئز ديئلسن. سنئن باشينا قضبئمي تؤکمه‌ينه قدر اؤز کثئفلئيئندن تمئزلَنميه‌جکسن.


text:
من، رب، بونو دِمئشم؛ او واخت گلئر و من بونا عمل اده‌جيم. چکئنميه‌جيم، آجيماياجاغام، پِشمان اولماياجاغام؛ يوللارينا و عمل‌لرئنه گؤره سني موحاکئمه اده‌جيم.» پروردئگار رب بله ديئر."


text:
"ای بشر اوغلو، باخ، گؤزونده چوخ دَيَرلي اولان بئر نفري بئر ضربه ائله اَلئندن آلاجاغام. آمّا سن ياس توتماياجاقسان، آغلاماياجاقسان، گؤز ياشي دا تؤکمه‌يه‌جکسن.


text:
سَس‌سئز ناله چک؛ اؤلولر اوچون ياس توتما. عمّامه‌ني باشينا قوي، چاريغيني دا آياغينا گِي. اوزونون بوغونو اؤرتمه، ياس توتانلارين چؤره‌يئني ده يِمه."


text:
من سحر خالقا بو سؤزلري ددئم. آخشام‌اوستو آرواديم اؤلدو. او گونون صاباحي، سحر منه امر اولوناني يرئنه يتئردئم.


text:
ائسرايئل نسلئنه دِه کي، پروردئگار رب بله ديئر: «باخ، قووّتئنئزئن فخرئني، گؤزونوزده لاپ عزئز اولان شيي، اوره‌يئنئزئن آرزوسو اولان موقدّس مکانيمين نجئسلَنمه‌سئنه ائجازه وره‌جيم. آرخادا قويدوغونوز اوغوللارينيز و قيزلارينيز قيلينجدان کچئرئله‌جکلر.


text:
من نه اتدئم، سئز ده اِله اده‌جکسئنئز؛ اوزونوزون بوغونو اؤرتميه‌جکسئنئز، ياس توتانلارين چؤره‌يئني يِميه‌جکسئنئز.


text:
عمّامه‌لرئنئز باشينيزدا، چاريغينيز آياغينيزدا اولاجاق. ياس توتماياجاقسينيز، آغلاماياجاقسينيز، آنجاق تقصئرلرئنئزئن ائچئنده کوفسه‌يئب يوخ اولاجاقسينيز، باش-باشا ورئب ناله چکه‌جکسئنئز.


text:
حِزقيال سئزه بئر علامت اولاجاق: او نه اده‌جک، سئز ده اونو اده‌جکسئنئز؛ بو حادئثه‌لر باش ورنده بئله‌جکسئنئز کي، پروردئگار رب منم.»


text:
سن، ای بشر اوغلو، قالالاريني، شادليق و عئزّتلرئني، گؤزلرئندن عزئز اولان شيي، اورَکلرئنئن آرزوسونو، اوغوللاري ائله قيزلاريني اونلاردان آلديغيم واخت-


text:
او گون بو قاچاغين يانيندا دئلئن آچيلاجاق، دانيشاجاقسان و آرتيق دئلسئز قالماياجاقسان. بلجه اونلار اوچون بئر علامت اولاجاقسان. اونلار دا بئله‌جکلر کي، رب منم."


text:
عَمّون اؤولادلارينا دِه: پروردئگار ربّئن سؤزونو اِشئدئن. پروردئگار رب بله ديئر: «سئز موقدّس مکانيم لَکه‌لَنَنده، ائسرايئل تورپاغي وئران ادئلَنده و يهودا نسلی اسئرلئيه گدنده ‹نه ياخشي› دِدئنئز.


text:
بونا گؤره ده من سئزي شرق خالقلارينين اَلئنه ورئرم کي، سئزه مالئک اولسونلار. اونلار تورپاغينيزدا يورد سالاجاقلار، چادير قوراجاقلار. ميوه‌لرئنئزي اونلار يئيه‌جک، سودونوزو اونلار ائچه‌جک.


text:
رَبّاني دَوه‌لر اوچون اوتلاغا، عَمّون اؤولادلارينين تورپاغيني سورولر اوچون آغيلا چِوئره‌جيم. او واخت بئله‌جکسئنئز کي، رب منم.»


text:
پروردئگار رب بله ديئر: «ائندي کي سئز اَل‌لرئنئزي بئربئرئنه چيرپيب آياقلارينيزي يِره دؤيدونوز و ائسرايئل تورپاغيني تحقئر ادئب فلاکتئنه بوتون اوره‌يئنئزله سِوئندئنئز،


text:
من ده اَلئمي سئزئن ضئدّئنئزه اوزاتميشام و سئزي قارت مالي کئمي مئلّتلره وره‌جيم. خالقلار سيراسيندان سئزي سئلئب آتاجاغام، اؤلکه‌لر ائچئندن سئزي يوخ اده‌‌جيم؛ سئزي محو اده‌جيم. او واخت بئله‌جکسئنئز کي، رب منم.»


text:
پروردئگار رب بله ديئر: «موآب و سِعئر خالقي ديئر کي، باخ، يهودا نسلئنئن باشقا خالقلاردان فرقي يوخدور.


text:
بونا گؤره ده من موآبين سرحدئني آچيب اؤلکه‌نئن شؤهرتي اولان سرحد شهرلرئني، بِيت‌يِشئموتو، بَعَل-مِعونو و قئرياتايئمي مودافئعه‌سئز قوياجاغام.


text:
اونلاري عَمّونلولارلا بئرلئکده شرق خالقلارينا وره‌جيم، اِله کي، عَمّونلولار مئلّتلر آراسيندا بئر داها خاطيرلانماياجاقلار.


text:
پروردئگار رب بله ديئر: «اِدوم قئصاص آلاراق يهودا نسلی ائله پئس رفتار اتدي، اونلاردان ائنتئقام آلاراق بؤيوک خاطايا باتدي.»


text:
بونا گؤره ده پروردئگار رب بله ديئر: «اِدوم تورپاغينا اَلئمي اوزاديب ائنساني دا، حيواني دا اورادان سئلئب آتاجاغام. اؤلکه‌ني وئران اده‌جيم؛ تِيماندان دِدانا قدر قيلينجلا وورولوب هلاک اولاجاقلار.


text:
من خالقيم ائسرايئل واسئطه‌سئله اِدومدان اؤز قئصاصيمي آلاجاغام. ائسرايئللی‌لر اِدومدا قضب و حئدّتئمه موطابئق رفتار اده‌جکلر. بلجه اِدوملولار منئم قئصاصيمين نه اولدوغونو آنلاياجاقلار.» پروردئگار رب بله بويورور.


text:
پروردئگار رب بله ديئر: «فئلئسطلی‌لر يهودادان قئصاص آلاراق پئس رفتار اتدئلر، اورَکلرئنده‌کي ابدی عداوتله، تحقئرله اونو يِرله بئر ادئب ائنتئقام آلديلار.»


text:
بونا گؤره ده پروردئگار رب بله ديئر: «باخ، من اَلئمي فئلئسطلی‌لرئن ضئدّئنه اوزاداجاغام، حتّا کِرِتلی‌لري ده سئلئب آتاجاغام، دهنز ساحئلئنده ياشايانلاردان سالامات قالانلاري محو اده‌جيم.


text:
"ای بشر اوغلو، اورشَلئمئن ضئدّئنه صور بله ديئب: «نه ياخشي کي، خالقلارين قاپيسي اولان شهر داغيلدي، دروازالاري منئم اوچون آچيلدي. ائندي کي، او داغيليب، من وارلاناجاغام.»


text:
بو سؤزلره گؤره پروردئگار رب بله ديئر: «باخ، ای صور، من سنئن ضئدّئنه گلئرم. دهنز نجه شپه‌لرئني جوشدورور، من ده اِلَجه چوخ مئلّتي سنئن اوستونه جوشدوراجاغام.


text:
اونلار صورون دووارلاريني داغيداجاقلار و بورجلرئني اوچورداجاقلار؛ تؤکونتولرئني سئلئب سوپوره‌جيم، اونو چيلپاق بئر قايايا چِوئره‌جيم.


text:
صور دهنزئن اورتاسيندا تورلارين سَرئلدئيي بئر يِر اولاجاق، چونکي من بونو دِمئشم، پروردئگار رب بويورور. صور مئلّتلر اوچون قارت مالي اولاجاق.


text:
پروردئگار رب بله ديئر: «من پادشاهلار پادشاهي اولان بابئل پادشاهي نِبوکَدنِصّري آتلار، دؤيوش عارابالاري، آتلي‌لار و چوخلو خالقدان عئبارت اولان قوشونلا بئرلئکده شئمالدان صورون اوستونه گتئره‌جيم.


text:
او سنئن ساحئلئنده اولان قيز شهرلرئنده ياشايان قيزلاريني قيلينجلا اؤلدوره‌جک، سنئن ضئدّئنه موحاصئره دووارلاري، تورپاق قالاغي قوراجاق و سئپرئني سنئن ضئدّئنه قالديراجاق.


text:
آتلارينين چوخ اولدوغوندان اونلارين توزو سني اؤرته‌جک؛ او زامان کي، او، سنئن دروازالاريندان حاصاري ييخيلميش بئر شهر کئمي گئرئر، دووارلارين آتلي‌لارين، يوک عارابالارينين و دؤيوش عارابالارينين گورولتوسوندن تئترَيه‌جک.


text:
او اؤز آتلارينين ديرناقلاري ائله سنئن بوتون کوچه‌لرئني تاپدالاياجاق، خالقيني قيلينجلا اؤلدوره‌جک؛ مؤحکم سوتونلارين يِرله بئر اولاجاق.


text:
اونلار ثروتئني تالان اده‌جکلر، تئجارت ماللاريني قارت اده‌جکلر. سنئن دووارلاريني داغيداجاقلار، گؤزل اِولرئني اوچورداجاقلار، داشلاريني، تاختالاريني و تؤکونتولرئني سويا آتاجاقلار.


text:
سني چيلپاق بئر قايايا چِوئره‌جيم؛ تورلارين سَرئلدئيي بئر يِر اولاجاقسان. بئر داها تئکئلميه‌جکسن.» چونکي من رب بونو دِمئشم. پروردئگار رب بله بويورور.


text:
پروردئگار رب صورا بله ديئر: «سنده قيرغين اولاندا، يارالي‌لار ناله چکنده داغيلماغينين گورولتوسوندن مگر ساحئل خالقلاري تئتره‌ميه‌جک؟


text:
بوتون دهنز اؤلکه‌لرئنئن رهبرلري تختلرئندن اِنه‌جکلر، لئباسلاريني چيخارداجاقلار، الوان ناخيشلي پالتارلاريني سويوناجاقلار. اونلار دهشته بورونه‌جکلر؛ يِره اوتوراجاقلار، هر آن تئتره‌يئب سنئن باره‌ده حيرتدن مات قالاجاقلار.


text:
اونلار سنئن اوچون مرثئيه اوخويوب دئيه‌جکلر: ‹ای دهنزچئلرئن ياشاديغي مشهور شهر، سن نجه محو اولدون؟ دهنزده گوجلو ائدئن. سن و سنئن اهالئن ساحئلده ياشايانلارين هاميسيني دهشته سالميشدينيز.


text:
ائندي داغيلديغين گون ساحئل اؤلکه‌لري تئتره‌يئرلر، بلی، ساحئل خالقلاري سنئن ييخيلماغيندان حيرته دوشور.›»


text:
پروردئگار رب بله ديئر: «سني ساکئنسئز قالميش شهرلر کئمي خارابا بئر شهره چِوئردئيئم زامان، لاپ درئن دهنزلرله سني قرق اتدئيئم واخت، درئن سولار سني اؤرتَن زامان،


text:
سني قَبئره اِنَنلرله بئرلئکده اِندئره‌جيم، قدئم زامانلارين خالقينين يانينا! سني يِرئن لاپ اسفلئنده ساکئن اده‌جيم، قدئم خاراباليقلار کئمي، او آداملارلا کي، قويويا اِنئرلر. اِله کي، بئر داها سنده هچ کس ساکئن اولماياجاق؛ لاکئن شؤوکتي دئرئلر ياشايان اؤلکه‌يه قوياجاغام.


text:
سنئن باشينا دهشتلر تؤکه‌جيم و آرتيق اولماياجاقسان. سني آختاراجاقلار، لاکئن سني بئر داها تاپماياجاقلار.» پروردئگار رب بله بويورور."


text:
اونا دِه کي، سن ای دهنز قاپيلاريندا يِرلَشَن، چوخلو ساحئل خالقي ائله تئجارت ادن شهر، پروردئگار رب بله ديئر: «ای صور، سن ددئن: ‹من گؤزل‌لئکده کامئلم.›


text:
بوتون تاختالاريني صِنئرئن شام آغاجلاريندان دوزه‌لدئبلر. سنه دئرَک قاييرماق اوچون لوبناندان سئدر آغاجلاري گتئرئبلر.


text:
کورَکلرئني باشانين پاليد آغاجلاريندان قاييريبلار، دَکَلئني فئل دئشي ائله بَزه‌نَن، کئتّئم ساحئللرئندن گتئرئلَن سَرو آغاجلاريندان دوزه‌لدئبلر.


text:
سنئن يِلکه‌نئن مئصئرئن ناخيشلي کتانيندان اولدو، اِله کي، سنئن بايراغين اولسون. تالوارين اِلئشا ساحئل‌لرئنئن لاجورد و ارغوان پارچالاريندان ائدي.


text:
صئدوندا و اَروَدده ياشايانلار سنئن آوار چکَنلرئن ائدئلر. ای صور، سنده باجاريقلي آداملار وار ائدي، گَمئچئلرئن اونلاردان ائدي.


text:
گَمئلرئنده‌کي ياريقلاري تعمئر ادنلر گِبَلئن تجروبه‌لي و باجاريقلي آداملاري ائدئلر. دهنزده‌کي بوتون گَمئلر و دهنزچئلر ماللاريني دَيئشمَک اوچون سنئن يانينا گلئردئلر.


text:
فارس، لود و پوت عسگرلري سنئن قوشونوندا خئدمت ادئردي. قالخانلاريني، دَبئلقه‌لرئني دووارلاريندان آسيرديلار، سنه عظمت ورئردئلر.


text:
اَروَددن گلنلر و سنئن قوشونون هر طرفدن دووارلاريني قورويوردو. گَمّادلي‌لار بورجلرئنده گؤزَتچي ائدئلر. قالخانلاريني دووارلاريندان آسيرديلار؛ گؤزل‌لئيئني کامئل ادئردئلر.


text:
سنده هر جور مالين بول اولدوغو اوچون تَرشئش سنئنله تئجارت ادئردي، مال‌لارينين عوضئنه سنه گوموش، دمئر، قالاي و قورغوشون ورئردئلر.


text:
ياوان، توبال و مِشِک سنئنله تئجارت ادئردئلر؛ مال‌لارينين عوضئنه سنه قوللار و بورونج قابلار ورئردئلر.


text:
دِدان خالقي سنئنله تئجارت ادئردي، چوخلو ساحئل خالقي سنئن موشترئن ائدي، سندن آلديقلاري مالين عوضئنه فئل دئشي و آبنوس آغاجي ورئردئلر.


text:
سنئن شيلرئنئن چوخ اولدوغو اوچون اَرام سنئنله تئجارت ادئردي، مال‌لارينين عوضئنده سنه فئروزه، ارغواني قوماش، ناخيشلي پالتارلار، نازئک کتان، مَرجان و ياقوت ورئردئلر.


text:
يهودا و ائسرايئل اؤلکه‌سي سنئنله تئجارت ادئردي، مال‌لارينين عوضئنه سنه مئنّئت بوغداسي، داري، بال، زيتون ياغي و بالزام ورئردئلر.


text:
سنئن شيلرئنئن چوخ اولدوغو اوچون، سنده هر جور مال بول اولدوغونا گؤره دَمَشق سنئنله تئجارت ادئردي، خِلبون شرابي، صَخار يونو ائله تئجارت ادئردي.


text:
وِدان و اوزالدان گلن ياوان سنئنله تئجارت ادئردئلر. سنه گتئرئلَن ماللار آراسيندا ائشلَنمئش دمئر، دارچين و عطئرلي قاميش وار ائدي.


text:
عَرَبئستان و بوتون قِدار رهبرلری سنئن موشتري‌لرئن ائدي، قوزو، قوچ و اِرکَک کِچي ائله سنئنله تئجارت ادئردئلر.


text:
شِبا و رَعما تاجئرلري سنئنله تئجارت ادئردي. مال‌لارينين عوضئنه سنه هر جور دَيَرلي عطرئيّات، قئيمتلي داشلار و قيزيل ورئردئلر.


text:
اونلار بازارلاريندا گؤزل پالتار، لاجورد قوماش، ناخيشلي پالتارلار، سيخ توخونموش، ائپلري باغلانميش رنگلي خالچالارلا سنئنله تئجارت ادئردئلر.


text:
گَمئن قضايا توتولدوغو گون وار-دؤولتئن، ماللارين، تئجارت شيلرئن، گَمئچئلرئن، سوکانچيلارين، ياريقلاريني تعمئر ادنلرئن، تئجارت شرئکلرئن، بوتون دؤيوشچولرئن-ائچئنده اولان بوتون جاماعات دهنزئن درئنلئکلرئنه باتاجاق.


text:
آوار چکَنلرئن هاميسي گَمي‌لرئني ترک اده‌جکلر، گَمئچئلرله سوکانچيلارين هاميسي گَمئلرئندن دوشوب قورودا داياناجاقلار.


text:
اوجا سَسله سَسلرئني سنه اشئتدئره‌جکلر، آجي-آجي فرياد اده‌جکلر. باشلارينا تورپاق سَپه‌لَيه‌جکلر، کولده اِشه‌لَنه‌جکلر.


text:
سنئن اوچون ساچلاريني اولگوجله قيرخاجاقلار، چولا بورونه‌جکلر. سنئن اوچون آجي-آجي آغلاييب ياس توتاجاقلار.


text:
ياسلاريندان سنئن اوچون مرثئيه اوخويوب بله دئيه‌جکلر: ‹دهنزئن اورتاسيندا صور شهري کئمي سوسدورولان بئر شهر مگر وار، گؤره‌سن؟›


text:
مال‌لارين دهنزئن او تايينا چاتاندا چوخلو خالقي دويدوروردون. بؤيوک وار-دؤولتئنله، مالينلا دونيا پادشاهلاريني ثروت صاحئبي ادئردئن.


text:
ائندي کي، دهنزده، سولارين درئنلئيئنده سينيبسان، مال-دؤولتئن و بوتون جاماعاتين سنئنله بئرلئکده باتيب.


text:
ساحئل‌لرده ياشايانلارين هاميسي باشينا گلنلردن حيرته دوشوبلر. اونلارين پادشاهلارينين توکلري بئز-بئز اولوب، پرئشانديرلار.


text:
مئلّتلرئن آراسينداکي تاجئرلر سنه گؤره فئت چاليرلار؛ عاقئبتئن دهشتلي اولوب، سن ابده کئمي يوخ اولاجاقسان.»""


text:
"ای بشر اوغلو، صور حؤکمدارينا دِه کي، پروردئگار رب بله ديئر: "کئبئرلَندئن و بونو ددئن: ‹من بئر تارييام، دهنزلرئن قوينوندا، تاريلارين تختئنده اوتورورام.› اوره‌يئنده اؤزونو تاري گومان اتدئن، لاکئن سن تاري يوخ، ائنسانسان.


text:
تئجارتده چوخ باجاريقلي اولدوغون اوچون ثروتئني آرتيريبسان. وار-دؤولتئن چوخلوغونا گؤره اؤزونه کئبئرله‌نئبسن.»


text:
من ده ياد اِللي‌لري، لاپ رحمسئز مئلّتلري اوستونه گتئره‌جيم. اونلار سنئن حئکمتئنئن گؤزل‌لئيئنه قيلينجلاريني چکئب عظمتئني نجئسلَيه‌جکلر.


text:
سني اؤلدورَنلرئن حوضوروندا مگر ‹من تارييام› دئيه‌جکسن؟ سني اؤلدورَنلرئن اَلئنده سن تاري ديئل، ائنسانسان.


text:
ياداِللي‌لرئن اَلئنده ختنه‌سئزلرئن اؤلومو ائله اؤله‌جکسن.» چونکي من بونو دِمئشم. پروردئگار رب بله بويورور."


text:
"ای بشر اوغلو، صور پادشاهي اوچون مرثئيه اوخويوب اونا دِه کي، پروردئگار رب بله ديئر: «سن کامئل‌لئيئن مؤهورو ائدئن؛ حئکمتدن دولو، گؤزل‌لئکده کامئل.


text:
سن تارينين باغي عَدنده ائدئن. جوربه‌جور قئيمتلي داشلارلا- ياقوت، توپاز، آغ عقئق، زبرجد، دامارلي عقئق، يَشَم داشي، لاجورد داش، فئروزه و زومرودله بَزَنمئش ائدئن. نِگئنلرئن و اويما ائشلرئن قيزيلدان ائدي. بونلار ياراديلديغين گون حاضيرلانميشدي.


text:
سن مسح ادئلمئش، کؤلگه سالان بئر کرّوب ائدئن. اورايا من سني قويموشدوم. تارينين موقدّس داغينين اوستونده ائدئن، اودلو داشلارين آراسيندا گَزئردئن.


text:
بول تئجارتئندن اؤتري ائچئن قدّارليقلا دولدو، سن گوناه اتدئن. بونا گؤره ده سني نجئس بئر شي کئمي تارينين داغيندان آتديم، اودلو داشلارين آراسيندان سني قوودوم، ای کؤلگه سالان کرّوب!


text:
گؤزل اولدوغون اوچون اوره‌يئن کئبئرلَندي، عظمتئنه گؤره حئکمتلي اولدوغونو کورلادين. بلجه سني يِره آتديم، پادشاهلارين قاباغيندا سني تاماشايا چِوئردئم.


text:
چوخلو تقصئر اتدئيئن اوچون، تئجارتده اَلي اَيرئلئيئنه گؤره موقدّس مکانلاريني نجئسله‌دئن. بونا گؤره ده من سنئن ائچئندن بئر اود چيخارتميشام؛ او سني يانديريب ياخيب. بوتون سِير ادنلرئن گؤزو قاباغيندا سني يِر اوزونده کوله چِوئرمئشم.


text:
خالقلار آراسيندا سني تانييانلار فلاکتئنه حيرت ادئرلر. دهشت آماجينا دؤنوبسن، آرتيق همئشه‌لئک قالماياجاقسان.»""


text:
پروردئگار رب بله ديئر: «باخ، ای صئدون، من سنئن ضئدّئنه‌يَم، سنئن ائچئنده عئزّت قازاناجاغام. من اونون ساکئنلرئني موحاکئمه ادنده، بئله‌جکلر کي، رب منم. و من اوندا موقدّسلئيئمي گؤرسده‌جيم.


text:
اَهالئنئن ائچئنه وبا، کوچه‌لرئنه قان گؤنده‌ره‌جيم. هر طرفدن اونلارين اوستونه گلن قيلينجلا وورولوب هلاک اولاجاقلار. او واخت بئله‌جکلر کي، رب منم.


text:
ائسرايئل نسلئنئن اطرافيندا اولوب اونلاري تحقئر ادن هچ بئر خالق، بئر داها ائسرايئل اوچون باتان بئر تئکان، سانجان بئر قانقال اولماياجاقلار. او واخت بئله‌جکلر کي، پروردئگار رب منم.»


text:
پروردئگار رب بله ديئر: «ائسرايئل خالقيني آرالارينا سَپه‌له‌دئيئم خالقلارين ائچئندن ييغاندا، مئلّتلرئن گؤزو قاباغيندا موقدّسلئيئمي اونلارا گؤرسدنده، اونلار قولوم يعقوبا وردئيئم تورپاقلاريندا ساکئن اولاجاقلار.


text:
اورادا آسايئش ائچئنده ياشاياجاقلار، اِولر تئکه‌جک و اوزوم باغلاري سالاجاقلار. اونلاري تحقئر ادن بوتون اطراف خالقلاري موحاکئمه اتدئيئم زامان، اونلار آسايئش ائچئنده ياشاياجاقلار. او واخت بئله‌جکلر کي، رب منم.»""


text:
"ای بشر اوغلو، اوزونو مئصئر پادشاهي فئرعونا طرف چِوئر، اونون و بوتون مئصئرئن ضئدّئنه نبئلئک ادئب دِه کي،


text:
پروردئگار رب بله ديئر: «ای اؤز چايلاري ائچئنده ياتان بؤيوک اَژداها مئصئر پادشاهي فئرعون، باخ، من سنئن ضئدّئنه‌يَم. او ديئب: ‹نئل چايي منئمدئر، اونو اؤزوم اوچون ياراتميشام.›


text:
سنئن چَنه‌نه قارماق کچئرده‌جيم، چايلارينداکي باليقلاري سنئن پولجوقلارينا ياپيشديراجاغام. سني چايلارينين ائچئندن چيخارداجاغام، چايلارينين بوتون باليقلاري سنئن پولچوقلارينا ياپيشاجاقلار.


text:
سني ده، چايلارينداکي بوتون باليقلاري دا صحرايا آتاجاغام. چؤل‌لره دوشه‌جکسن؛ ييغيليب توپلانيلماياجاقسان. سني يِم کئمي يِرئن وحشي حيوانلارينا، گؤيده‌کي قوشلارا وره‌جيم.


text:
او واخت مئصئرده ياشايان هر کس بئله‌جک کي، رب منم. چونکي سن ائسرايئل خالقي اوچون قاميشدان اولان بئر دَيَنَک اولدون.


text:
سندن ياپيشديقلاري زامان قيريليب اونلارين چئيئنلرئني ياردين؛ سنه سؤيکَندئکلري زامان قوپوب اونلارين بِل‌لرئني بورخوتدون.»


text:
بونا گؤره ده پروردئگار رب بله ديئر: «باخ، من سنئن اوستونه قيلينج گتئره‌جيم، ائنساني دا، حيواني دا اوستوندن سئلئب محو اده‌جيم.


text:
مئصئر اؤلکه‌سي کئمسه‌سئز قالاجاق و خاراباليغا چِورئله‌جک. او واخت بئله‌جکلر کي، رب منم. چونکي سن ددئن: ‹نئل چايي منئمدئر، اونو من ياراتديم.›


text:
بونا گؤره ده باخ، من سنئن و چايلارينين ضئدّئنه‌يَم. مئصئر تورپاغيني مئگدولدان سِوِنه، کوش سرحدئنه قدر کئمسه‌سئز قوياجاغام و خاراباليغا چِوئره‌جيم.


text:
مئصئري خارابا قالان اؤلکه‌لر آراسيندا خاراباليغا چِوئره‌جيم. شهرلري وئران اولموش شهرلر آراسيندا قيرخ ائل کئمسه‌سئز قالاجاق. مئصئرلی‌لري مئلّتلر آراسينا ياياجاغام، اؤلکه‌لر آراسينا سَپه‌لَيه‌جيم.»


text:
پروردئگار رب بله ديئر: «قيرخ ائلدن سونرا مئصئرلی‌لري سَپه‌لَندئکلري خالقلارين آراسيندان بئر يِره ييغاجاغام.


text:
اسئر اولونان مئصئرلی‌لري پَتروس تورپاغينا يعني اؤز وطنلرئنه گری قايتاراجاغام. اونلار اورادا ضعئف بئر مملکت اولاجاقلار.


text:
اونلار مملکتلرئن لاپ گوجسوزو اولاجاقلار، بئر داها مئلّتلرئن اوستونده آغاليق اتميه‌جکلر. اونلاري اِله کئچئک اده‌جيم کي، بئر داها مئلّتلره حؤکمران اولماسينلار.


text:
مئصئر بئر داها ائسرايئل خالقينين بِل باغلاديغي يِر اولماياجاق. مئصئرلی‌لر اونلارا مئصئره اوز گتئرمکله گوناه اتدئکلرئني خاطيرلاداجاقلار. ائسرايئللی‌لر اوندا بئله‌جکلر کي، پروردئگار رب منم.»""


text:
"ای بشر اوغلو، بابئل پادشاهي نِبوکَدنِصّر صورلا موحارئبه‌ده اؤز اوردوسونا چوخ زحمت وردی. عسگرلرئن ساچي تؤکولدو، آغير يوک داشيماقدان چئيئنلرئنئن دَرئسي آچيلدي. لاکئن نه او نه ده قوشونو صوردان بئر شي آلا بئلدئلر کي، اونون ضئدّئنه موحارئبه‌ده چکدئيي زحمتئن عوضي اولسون.


text:
بونا گؤره ده پروردئگار رب بله ديئر: «باخ، من مئصئر اؤلکه‌سئني بابئل پادشاهي نِبوکَدنِصّره وره‌جيم؛ او، ثروتئني آپاريب اؤلکه‌ني قارت و تالان اده‌جک. قوشونونون اوجرتي بو اولاجاق.


text:
چکدئيي زحمتئن عوضئنده مئصئر اؤلکه‌سئني اونا ورمئشم، چونکي او دا، قوشونو دا بو ائشي منئم اوچون اتدي.» پروردئگار رب بله بويورور.


text:
«او گون ائسرايئل نسلئنئن گوجونو اؤزونه قايتاراجاغام. اونلارين آراسيندا سنئن دئلئني آچاجاغام. او واخت بئله‌جکلر کي، رب منم.»""


text:
مئصئرئن اوستونه قيلينج گله‌جک، کوش درد ائچئنده ياتاجاق او زامان کي، مئصئرده آداملار هلاک اولورلار، اؤلکه‌نئن ثروتي قارت اولونور، بونؤوره‌‌لري داغيلير.


text:
مئصئرله بئرلئکده کوش، پوت، لود، بوتون عَرَبئستان، کوب و عهد باغلاديغي اؤلکه‌نئن آداملاري قيلينجدان کچئرئله‌جکلر.»


text:
رب بله ديئر: «مئصئره آرخا اولانلار ييخيلاجاقلار، اونون کئبئرلَندئيي قودرت ييخلاجاق؛ مئگدولدان سِوِنه‌يه قدر اراضئده قيلينجدان کچئرئلَنه‌جکلر.» پروردئگار رب بله بويورور.


text:
«مئصئر خارابا قالميش اؤلکه‌لر آراسيندا خارابا قالاجاق. شهرلري وئران اولموش شهرلر آراسيندا وئران قالاجاق.


text:
او گون گَمئلرله قاصئدلر گؤنده‌ره‌جيم کي، لاقيد اولان کوش اهالئسئني قورخوتسونلار. اونلار مئصئرئن داغيلديغي گون گلنده ائضطئرابا دوشه‌جکلر. باخ، او گون گلئر!»


text:
او و قوشونو کي، مئلّتلر آراسيندا لاپ رحمسئزدئرلر، اؤلکه‌ني يِرله بئر اتمک اوچون گتئرئله‌جک. مئصئرئن ضئدّئنه قيلينج چکه‌جکلر، اؤلکه‌ني اؤلولرله دولدوراجاقلار.


text:
چايلاري قورودوب، اؤلکه‌ني پئس آداملارا ساتاجاغام. اؤلکه‌ني ده، اورادا اولان هر شيي ده ياداِللي‌لرئن اَلي ائله وئران اده‌جيم.» من رب بونو ددئم.


text:
پروردئگار رب بله ديئر: «بوتلري محو اده‌جيم، نوفداکي بوتلري يوخ اده‌جيم؛ آرتيق مئصئرده رهبر قالماياجاق؛ بلجه مئصئر اؤلکه‌‌سئني قورخوويا سالاجاغام.


text:
مئصئري اودا وره‌جيم، صئن شهري آغير بئر آغرييا دوشه‌جک، نو شهرئنئن دوواري ياريلاجاق. نوف هر گون ائضطئراب ائچئنده ياتاجاق.


text:
تَخپَنخِسده مئصئرئن يوغونو قيرديغيم زامان اورادا گوندوز قارانليغا چِورئله‌جک، کئبئرلَندئيي قودرت محو اولاجاق. شهر بولودلارلا اؤرتولَنه‌جک، قيز شهرلري اسئر اولوناجاق.


text:
"ای بشر اوغلو، مئصئر پادشاهي فئرعونون قولونو قيرديم. باخ، قولو ساغالماق اوچون باغلانماييب، اونا مَرهم قويولماييب کي، قيلينج اَله آلاجاق قدر گوجلَنسئن.


text:
بونا گؤره ده پروردئگار رب بله ديئر: «باخ، من مئصئر پادشاهي فئرعونون ضئدّئنه‌يَم. هر ائکي قولونو-صاغ اولاني دا، سيناني دا قيراجاغام، قيلينجي اَلئندن سالاجاغام.


text:
بابئل پادشاهينين قولونا گوج وره‌جيم، قيلينجيمي اونون اَلئنه وره‌جيم. آمّا فئرعونون قول‌لاريني قيراجاغام. او، بابئل پادشاهينين قاباغيندا آغير يارالي کئمي ناله چکه‌جک.


text:
بابئل پادشاهينين قولونا گوج وره‌جيم، لاکئن فئرعونون قول‌لاري يانينا دوشه‌جک. قيلينجيمي بابئل پادشاهينين اَلئنه ورنده، او دا بو قيلينجي مئصئر اؤلکه‌سئنه اوزاداندا بئله‌جکلر کي، رب منم.


text:
مئصئرلی‌لري مئلّتلر آراسينا ياياجاغام و اؤلکه‌لر آراسينا سَپه‌لَيه‌جيم. او واخت بئله‌جکلر کي، رب منم.»""


text:
"ای بشر اوغلو، مئصئر پادشاهي فئرعونا و اونون بوتون جاماعاتينا دِه: «عظمتده کئم سنئنله موقايئسه ادئله بئلر؟


text:
باخ، آشور لوبنانداکي سئدر آغاجينا بَنزه‌يئردي، مِشه‌يه کؤلگه سالان گؤزل بوداقلاري وار ائدي، چوخ اوجا ائدي، باشي بولودلارا چاتيردي.


text:
اونو سولار بؤيوتدو؛ درئن سو قايناقلاري اونون بويونو اوجالتدي. چايلاري اَکئلدئيي يري اَحاطه اتدي، آرخلاري چؤلده‌کي بوتون آغاجلارا چاتيردي.


text:
بونا گؤره ده چؤلده‌کي بوتون آغاجلاردان بؤيوک اولدو؛ بول سو ائچدئيي اوچون قول-بوداق آتيب شاخه‌لري اوزاندي.


text:
بوتون گؤي قوشلاري اونون بوداقلاريندا يووا قوردولار؛ بوتون چؤلون وحشي حيوانلاري اونون شاخه‌لري آلتيندا بالالادي، بوتون بؤيوک مئلّتلر کؤلگه‌سئنده ياشادي.


text:
تارينين باغچاسينداکي سئدر آغاجلاري دا بويدا اونا چاتمازدي، شام آغاجلاري بويدا اونون بوداقلارينا يِتمَزدي، چئنار آغاجلاري اونون شاخه‌لري کئمي ديئلدي، تارينين باغچاسينداکي آغاجلاردان هچ بئري اونون کئمي گؤزل ديئلدي.


text:
چوخلو بوداقلارلا او سئدر آغاجيني گؤزل‌لَشدئردئم، تارينين باغچاسي اولان عَدنده‌کي بوتون آغاجلار، اونا پاخيلّيق اتدئلر.»


text:
بونا گؤره ده پروردئگار رب بله ديئر: «ائندي کي بويو اوجاليب باشي بولودلارا چاتاندا، اوجاليغينا گؤره اوره‌يي کئبئرلَندي،


text:
من ده اونو مئلّتلرئن گوجلو بئرئنه تسلئم اده‌جيم. او دا اونون پئسلئيئنئن عوضئني وره‌جک. من اونو قووموشام.


text:
ياد-اِللي مئلّتلرئن لاپ رحمسئزي اونو کَسئب تک-تنها بوراخيب. بوداقلاري داغلارا و بوتون دره‌لره دوشوب. شاخه‌لري اؤلکه‌نئن بوتون وادئلرئنده قيريليب قاليب. يِر اوزونون بوتون خالقلاري کؤلگه‌سئندن چکئلئب اونو ترک ادئبلر.


text:
گؤيده‌کي بوتون قوشلار اونون ييخيلميش گؤوده‌سي اوستونه قونورلار، چؤلون بوتون وحشي حيوانلاري اونون شاخه‌لري آراسيندا ياشاييرلار.


text:
بو اونا گؤره اولوب کي، بئر داها سولارين ياخينليغيندا بئتَن هچ بئر آغاج بوي-بوخون آتماسين، باشيني بولودلارا چاتديرماسين، بول سو ائچَن هچ بئر آغاج بو قدر اوجالماسين. چونکي اونلارين هاميسي قبئره اِنَن ائنسانلارلا بئرلئکده، اؤلومه–يِرئن درئنلئکلرئنه تسلئم ادئلئبلر.»


text:
پروردئگار رب بله ديئر: «سئدر آغاجي اؤلولر دئيارينا اِندئيي گون ياس توتدوردوم؛ درئن سو قايناقلاريني اونا آخماقدان دايانديرديم، چايلارينين قاباغيني کَسدئم، گور سولارين چوخلاري کَسئلدئلر. او آغاج اوچون لوبنانا ياس توتدوردوم و بوتون چؤل آغاجلاري اونون اوزوندن سولدولار.


text:
قبئره اِنَنلرله بئرلئکده اونو اؤلولر دئيارينا اِندئردئيئم زامان، داغيلماسينين گورولتوسوندن مئلّتلري لرزه‌يه سالديم. او زامان عدن باغينداکي بوتون آغاجلار، لوبنانين لاپ سِچئلمئش، لاپ ياخشي و بول سولانان آغاجلاري يِرئن درئنلئکلرئنده تسلّی تاپدي.


text:
کؤلگه‌سئنده ياشايانلار، مئلّتلر آراسيندا اونا آرخا دورانلار دا اونونلا بئرلئکده اؤلولر دئيارينا، قيلينجلا اؤلدورولموش آداملارين يانينا اِندئلر.


text:
عدن آغاجلاريندان هانسي عئزّت و عظمتده سنئنله موقايئسه ادئله بئلر؟ آنجاق سن عدن آغاجلاري ائله بئرلئکده يِرئن درئنلئکلرئنه اِندئرئله‌جکسن. قيلينجلا اؤلدورولموش ختنه‌سئزلرئن آراسيندا ياتاجاقسان. فئرعونون و اونون جاماعاتينين عاقئبتي بله اولاجاق.» پروردئگار رب بويورور."


text:
"ای بشر اوغلو، مئصئر پادشاهي فئرعون اوچون مرثئيه اوخويوب اونا دِه: «مئلّتلر ائچئنده اؤزونو جاوان بئر آصلانا بَنزَتدئن، آمّا سن بئر دهنز اژداهاسي کئمي‌سن. چايلاري قاريشديريرسان، آياقلارينلا سولاري چالخالاييب چايلاري بولانديريرسان«»


text:
پروردئگار رب بله ديئر: «چوخلو خالقدان عئبارت بئر قوشون گؤنده‌رئب تورومو اوستونه آتاجاغام. اونلار سني توروملا قالديريب چيخارداجاقلار.


text:
سني قورويا چيخارداجاغام، چؤلون اوزونه آتاجاغام، گؤيده‌کي قوشلاري اوستونه قوندوراجاغام. بوتون يِر اوزونون وحشي حيوانلاريني سنئنله دويدوراجاغام.


text:
سني محو اتدئيئم زامان گؤيلري باغلاياجاغام، اولدوزلاري قارالداجاغام، گونشي بولودلا اؤرته‌جيم، آي، ائشيغيني ورميه‌جک.


text:
سنئن اوستونده نور ساچان بوتون گؤي جئسئملرئني قارالداجاغام، اؤلکه‌ني قارانليغا قرق اده‌جيم.» پروردئگار رب بله بويورور.


text:
«سنئن محو اولماق خبرئني، مئلّتلرئن آراسينا، تانيماديغين اؤلکه‌لره چاتديرديغيم زامان بئر چوخ خالقلارين اوره‌يئني کَدَرلَندئره‌جيم.


text:
سنئن باشينا گلنلرله بئر چوخ خالقي حيرته سالاجاغام. اونلارين قاباغيندا قيلينجيمي يِلله‌دئيئم زامان سنه گؤره پادشاهلارينين توکلري بئز-بئز اولاجاق. ييخيلديغين گون اونلارين هاميسي اؤز جانلاري اوچون دورمادان قورخو ائچئنده تئترَيه‌جک.»


text:
مئلّتلرئن لاپ رحمسئز ائگئدلرئنه ائجازه وره‌جيم کی، سنئن چوخلو خالقيني قيلينجدان کچئرتسئنلر. مئصئرئن تکبّورونو قيراجاقلار، بوتون چوخلو خالقيني محو اده‌جکلر.


text:
بول سولارين يانيندا اوتلايان بوتون مال-حيواني يوخ اده‌جيم. بوندان سونرا ائنسان آياغي دا، حيوان آياغي دا سولاري قاريشديريب بولانديرماياجاق.


text:
«مئصئري خاراباليغا چِوئردئيئم زامان، اؤلکه‌ هر شيدن محروم اولاندا، اورادا ياشايان هر کسي محو اتدئيئم زامان بئله‌جکلر کي، رب منم.»


text:
مئصئر اوچون اوخونان مرثئيه بودور. مئلّتلرئن قيزلاري بو مرثئيه‌ني اوخوياجاقلار. مئصئر و اونون چوخلو خالقي اوچون بو مرثئيه‌ني اوخوياجاقلار. پروردئگار رب بله بويورور."


text:
«ای بشر اوغلو، مئصئرئن چوخلو خالقي اوچون ياس توت. اونلاري و گوجلو مئلّتلرئن قيزلاريني قبئره اِنَنلرله بئرلئکده يِرئن درئنلئکلرئنه اِندئر.


text:
اونلارا دِه: «مگر سن باشقالاريندان داها گؤزَلسن؟ يِرئن آلتينا اِن و اوراداکي ختنه‌سئزلرله بئرلئکده اوزان.»


text:
مئصئر خالقي قيلينجلا اؤلدورولَنلرئن آراسينا دوشه‌جک. بو خالق قيلينجين ائختئيارينا ورئلدي. قوي مئصئر چوخلو خالقي ائله بئرلئکده سوروکلَنسئن.


text:
قودرتلي باشچيلار اؤلولر دئياريندان مئصئر و اونا آرخا اولانلار اوچون بله دئيه‌جک: «يِرئن آلتينا اِندئلر، قيلينجلا اؤلدورولَن ختنه‌سئزلر کئمي ائندي بورادا ياتيرلار.»


text:
اونلارين مزارلاري قبئرئن لاپ دئبئنده، قوشونو مزارينين اطرافيندا اوزانيب. دئرئلر آراسينا قورخو سالانلارين هاميسي قيلينجدان کچئرئلئب اؤلدورولموشدور.


text:
عِيلام اورادادير و اونون چوخلو خالقي اؤز مزارلارينين اطرافيندا اوزانيب. اونلارين هاميسي قيلينجدان کچئرئلمئش، اؤلموش و ختنه‌سئز حالدا يِرئن درئنلئکلرئنه اِنمئشدئر. دئرئلر آراسينا قورخو سالميشديلار، ائندي آمّا خجالت ائچئنده قبئره اِنَنلره قوشولدولار.


text:
عِيلام اوچون اؤلدورولَنلر آراسيندا بئر ياتاق حاضيرلاندي. اونون چوخلو خالقي مزارينين اطرافيندادير. اونلارين هاميسي ختنه‌سئز حالدا قيلينجدان کچئرئلئب اؤلدورولموشدور. دئرئلر آراسينا قورخو سالميشديلار، ائندي آمّا خجالت ائچئنده قبئره اِنَنلره قوشولوب اؤلدورولَنلرئن آراسينا قويولدولار.


text:
مِشِک، توبال اورادادير و اونلارين چوخلو خالقي اؤز مزارلارينين اطرافيندا اوزانيب. اونلارين هاميسي ختنه‌سئز حالدا قيلينجدان کچئرئلئب اؤلدورولموشدور. دئرئلر آراسينا قورخو سالميشديلار.


text:
اونلار دا دؤيوش سئلاحلاري ائله اؤلولر دئيارينا اِنَن، قيلينجلاري باشلارينين آلتينا قويولان، سوقوط اتمئش ختنه‌سئز ائگئدلرله بئرلئکده مزارا اوزاناجاقلار. اونلارين تقصئري اؤزلرئنئن اوستونه گلدي. صاغ ائکَن بو ائگئدلر دئرئلر آراسينا قورخو سالميشديلار.


text:
سن ده، ای فئرعون، قيريلاجاقسان، قيلينجلا اؤلدورولَنلرله بئرلئکده ختنه‌سئزلرئن آراسيندا اوزاناجاقسان.


text:
اِدوم، پادشاهلاري و بوتون رهبرلري اورادادير. گوجلو اولمالارينا باخماياراق، قيلينجلا اؤلدورولَنلرئن يانينا قويولدولار. قبئره اِنَنلرئن، ختنه‌سئزلرئن يانينا اوزانيرلار.


text:
بوتون شئمال اؤلکه‌لرئنئن باشچيلاري، بوتون صئدونلولار اورادادير. گوجلري ائله قورخو سالديقلاري حالدا اؤلدورولَنلرله بئرلئکده روسوايچيليق ائچئنده يِرئن آلتينا اِندئلر. ختنه‌سئز حالدا قيلينجلا اؤلدورولَنلرله بئرلئکده خجالت ائچئنده قبئره اِنَنلرئن يانينا اوزانديلار.


text:
«فئرعون و اونون بوتون قوشونو، قيلينجلا اؤلدورولموش بو بؤيوک جاماعاتي گؤرنده تسلّی تاپاجاق.» پروردئگار رب بله بويورور.


text:
«دئرئلر آراسينا قورخو سالماسينا ائجازه وردئيئمه باخماياراق، فئرعون و اونون چوخلو خالقي قيلينجلا اؤلدورولَنلرله بئرلئکده ختنه‌سئزلرئن يانينا اوزاناجاق.» پروردئگار رب بله بويورور."


text:
"ای بشر اوغلو، خالقينا منصوب اولانلارلا دانيش و اونلارا بله دِه: «اگر من بئر اؤلکه‌نئن اوستونه قيلينج گؤنده‌رَنده، اؤلکه خالقي، ائچئندن بئر نفري سِچئب اؤزلري اوچون گؤزَتچي قويسون،


text:
او زامان کئم کَره‌ناي سَسئني اشئدئب بو ائخطارا دئقّت اتمه‌سه و قيلينج گلئب اونو اؤلدورسه، اونون قاني اؤز باشينا اولاجاق.


text:
او، کَره‌ناي سَسئني اشئتدي، لاکئن بو ائخطارا دئقّت اتمه‌‌دي؛ بونا گؤره ده قاني اؤز باشينا اولاجاق. آمّا اگر ائخطارا دئقّت اتسَيدي، جا‌نيني خئلاص اِدَردي.


text:
لاکئن اگر گؤزَتچي گؤرسون کي، قيلينج گلئر و کَره‌ناي چالماسين و خالقين بوندان خبري اولماسين و قيلينج دا گلئب اونلاردان بئرئني هلاک اتسئن، او آدام اؤز تقصئري ائچئنده اؤلدورولموشدور، لاکئن قاني گؤزَتچئنئن بوينونا اولاجاق.


text:
سنه گلئنجه، ای بشر اوغلو، من سني ائسرايئل نسلی اوچون گؤزَتچي قويموشام؛ نه زامان آغزيمدان بئر سؤز اشئده‌سن، گرک اونلارا منئم طرفئمدن ائخطار وره‌سن.


text:
او زامان کي، پئس آداما ديئرَم؛ ‹ای پئس آدام، سن قطعن اؤله‌جکسن› و سن اونونلا دانيشماييب اونا خبر ورمئرسن کي، اؤز يولوندان دؤنسون. او پئس آدام اؤز تقصئرئنه ائچئنده اؤله‌جک، لاکئن اونون قانيني سنئن بوينونا قوياجاغام.


text:
آمّا اگر سن پئس آداما ائخطار وره‌سن کي، اؤز يولوندان دؤنسون، لاکئن او اؤز يولوندان دؤنمه‌سه، اؤز تقصئري ائچئنده اؤله‌جک، آمّا سن اؤز جا‌نيني قورتارميش اولورسان.»


text:
سن، ای بشر اوغلو، ائسرايئل اِوئنه بله دِه: «سئز ديئبسئنئز کي، عوصيانلاريميز و گوناهلاريميز بوينوموزدادير و بئز اونلارين ائچئنده اَرئيئب يوخ اولوروق؛ بله حالدا نجه ياشايا بئله‌رئک؟»


text:
اونلارا دِه: «وارليغيما آند اولسون، پئس آدامين اؤلوموندن کِف اتمئرم، اونون اؤز يولوندان دؤنوب ياشاماسيندان کِف ادئرم.» پروردئگار رب بويورور. «دؤنون، پئس يوللارينيزدان دؤنون. نه اوچون اؤله‌سئنئز، ای ائسرايئل نسلي؟»


text:
سن، ای بشر اوغلو، اؤز هموطنلرئنه دِه: «عوصيان اتدئيي حالدا، صالحئن صالحلئيي اونو خئلاص اتمَز. پئس آداما گلئنجه، اگر او اؤز پئسلئيئندن دؤنسه، بوندان اؤتري هلاک اولماز. صالح آدام گوناه اتدئيي حالدا، اؤز صالحلئيي ائله ياشايا بئلمز.


text:
صالح آداما ‹البتّه، ياشاياجاقسان› دِدئيئم زامان، اگر او اؤز صالحلئيئنه اعتئماد ادئب پئسلئک اتسه، صالح ائشلرئندن هچ بئري يادا سالينماياجاق؛ اتدئيي پئسلئيه گؤره اؤله‌جک.


text:
گئرووونو گری ورسه، سويغونچولوقلا آلديغيني گری قايتارسا، پئسلئک اتمه‌دن حيات ورئجي قايدالارا گؤره رفتار اتسه، البتّه، ياشاييب اؤلميه‌جک.


text:
بو آدامين اتدئيي گوناهلاردان هچ بئري اونون ضئدّئنه يادا سالينماياجاق. او عدالت و صالحلئکله عمل ادئب؛ البتّه، ياشاياجاق.»


text:
آنجاق سئز حله ده ديئرسئنئز: «ربّئن يولو دوز ديئل.» سئزئن هر بئرئنئزي اؤز عملئنه گؤره موحاکئمه اده‌جيم، ای ائسرايئل نسلي!""


text:
اسئرلئيئمئزئن اون ائکئنجي ائلئنده، اونونجو آيين بِشئنجي گونو، اورشَلئمدن قاچيب قورتولموش بئر نفر گلئب منه ددي: "شهر آليندي."


text:
آخشام واختي، او قاچقين منئم يانيما گلمه‌مئشدن قاباق، ربّئن اَلي منئم اوستومده ائدي؛ سحر او آدامين يانيما گلدئيي واخت، رب دئلئمي آچدي؛ دئلئم آچيلدي، آرتيق دانيشا بئلئردئم.


text:
"ای بشر اوغلو، ائسرايئلئن خارابا قالميش شهرلرئنده ياشايانلار بله ديئرلر: «ائبراهئم تک بئر آدام ائدي، آمّا گئنه ده اؤلکه‌يه مالئک اولدو؛ بئز ده مالئک اولا بئله‌رئک، بوندان علاوه، چوخوق دا.»


text:
بو سؤزلردن اؤتري اونلارا دِه کي، پروردئگار رب بله ديئر: «اَتي قاني ائله يِيئرسئنئز، قان تؤکَرکَن بوتلرئنئزه باخيرسينيز. بله اولدوغو حالدا اؤلکه‌ني مگر مولک آلا بئلرسئنئز؟


text:
سئز قيلينجينيزا بِل باغلاييرسينيز، ائيرنج ائشلر گؤرورسونوز، هر کس اؤز قونشوسونون آرواديني نجئس ادئر. بله اولدوغو حالدا اؤلکه‌ني مگر مولک آلا بئلرسئنئز؟»


text:
اونلارا دِه کي، پروردئگار رب بله ديئر: «وارليغيما آند اولسون کي، خارابا قالان شهرلرده ياشايانلار قطعن قيلينجلا هلاک اولاجاقلار. چؤلده قالانلاري وحشي حيوانلارا يِم اده‌جيم. قالالاردا و ماغارالاردا اولانلار دا وبادان اؤله‌جکلر.


text:
اؤلکه‌ني خارابا و ساکئنسئز قوياجاغام. کئبئرلَندئکلري قودرت هچ اولاجاق؛ ائسرايئل داغلاري ساکئنسئز قالاجاق، اورادان کئمسه کِچميه‌جک.


text:
اتدئکلري بوتون ائيرنج ائشلردن اؤتري، اؤلکه‌ني خارابا و ساکئنسئز قويدوغوم زامان، بئله‌جکلر کي، رب منم.


text:
سنه گلئنجه، ای بشر اوغلو، هموطنلرئن دووارلارين دئبئنده، اِولرئن قاپيسي قاباغيندا سنئن حاقّيندا دانيشيرلار. بئربئرلرئنه ديئرلر: ‹گلئن گِدَک، رب طرفئندن نازئل اولان سؤزه قولاق آساق.›


text:
خالق هر واخت اولدوغو کئمي سنئن يانينا گلئرلر. منئم خالقيم اولاراق قاباغيندا اوتورورلار، سؤزلرئنه قولاق آسيرلار، آمّا ددئکلرئمه عمل اتمئرلر. چونکي شهوتلي سؤزلر آغيزلاريندا ائکَن عمل ادئرلر، و اورَکلري حارام قازانج دالينجا گِدئر.


text:
باخ، سن اونلار اوچون گؤزل سَسله سِوگي نغمه‌لري اوخويان ياخشي بئر ساز چالان کئمي‌سن. سؤزلرئنه قولاق آسيرلار، آمّا اونلارا عمل اتمئرلر.


text:
بلجه بوتون بونلار دوغرو چيخاندا کي، قطعن ده دوغرو چيخاجاق، آرالاريندا بئر پيغمبر اولدوغونو باشا دوشه‌جکلر.»""


text:
"ای بشر اوغلو، نبئلئک ات، ائسرايئلئن چوبانلارينين ضئدّئنه نبئلئک ادئب اونلارا دِه کي، پروردئگار رب بله ديئر: «ائسرايئل چوبانلارينين واي حالينا کي، آنجاق اؤزلرئني يِدئردئرلر! مگر چوبانلار گرک سورونو يِدئرتمه‌سئنلر؟


text:
سئز ياغي يِيئرسئنئز، يوندان پالتار گِيئنئرسئنئز، بَسلَنمئش قويون-کِچئني کَسئرسئنئز، سورونو يِدئرتمه‌يئرسئنئز.


text:
ضعئفلره قووّت ورمه‌يئبسئنئز، ناخوش اولاني صاغالتماييبسينيز، سيناني باغلاماييبسينيز، آزاني گری قايتارماييبسينيز، ائته‌ني آختارماييبسينيز؛ آنجاق زور و قدّارليقلا اونلارا آغاليق ادئبسئنئز.


text:
منئم سوروم بوتون داغلاردا و اوجا تپه‌لرده سرگردان اولدو. منئم سوروم بوتون يِر اوزونه داغيليشدي. بئر سوروشان، بئر آختاران دا يوخ ائدي.»


text:
پروردئگار رب بويورور: «وارليغيما آند اولسون، ائندي کي، چوبان اولماديغي اوچون سوروم قارت ادئلئب، بوتون وحشي حيوانلارا يِم اولوب، چوبانلاريم دا سورومو آختارماييب اونلاري يِدئرتمه‌يئبلر، لاکئن اؤز-اؤزلرئني يِدئردئبلر–


text:
پروردئگار رب بله ديئر: ‹من بو چوبانلارين ضئدّئنه‌يَم. سوروم اوچون اونلاردان حساب ورمه‌لرئني طلب اده‌جيم. سورونو اوتارماق ائشئني بئر داها اونلارا ورميه‌جيم. بلجه چوبانلار آرتيق اؤزلرئني کؤکَلتميه‌جکلر. سورومو اونلارين دئشلرئندن قورتاراجاغام کي، بئر داها اونلارا يِم اولماسينلار.›»


text:
داغيليشميش قويونلارينين آراسيندا اولان بئر چوبان نجه سوروسونون قيدئنه قالار، من ده سورومون قيدئنه اِله قالاجاغام. بولودلو و قارانليق بئر گونده اطرافا سَپه‌لَندئکلري هر يردن اونلاري قورتاراجاغام.


text:
اونلاري خالقلارين آراسيندان چيخارداجاغام، اؤلکه‌لردن ييغيب اؤز تورپاقلارينا گتئره‌جيم؛ ائسرايئل داغلاريندا، دره‌لرده، اؤلکه‌نئن بوتون مسکوني يِرلرئنده اونلاري يِدئرده‌جيم.


text:
اونلاري گؤزل بئر اوتلاقدا يِدئرده‌جيم. يايلاقلاري ائسرايئلئن اوجا داغلاري اوستونده اولاجاق. اورادا گؤزل بئر يايلاقدا ياتاجاقلار. ائسرايئل داغلاري اوستونده اولان بَهَرلي اوتلاقدا اوتلاياجاقلار.


text:
«ائتمئشي آختاراجاغام، آزاني گری قايتاراجاغام، يارالي اولاني باغلاياجاغام، ناخوش اولانا قووّت وره‌جيم، آمّا بَسلَنمئش و گوجلو اولاني هلاک اده‌جيم. من قويونلاريمي عدالتله اوتاراجاغام.»


text:
سئزه گلئنجه، ای منئم سوروم، پروردئگار رب بله ديئر: .باخ، قويونلا قويون آراسيندا، قوچلارلا کِچئلر آراسيندا من حؤکم اده‌جيم.


text:
گؤزل اوتلاقدا اوتلاماغينيز سئزه آز ائدي کي، اوتلاقلارينيزين قالانيني دا آياقلارينيز آلتيندا تاپدالاييرسينيز؟ دورو سو ائچمه‌يئنئز سئزه آز ائدي کي، آرتيغيني دا آياقلارينيزلا بولانديريرسينيز؟


text:
منئم سورومه گلئنجه، سئزئن آياقلارينيزلا تاپدالاديقلارينيزي اونلار گرک يِسئنلر، آياقلارينيزلا بولانديرديقلارينيزي اونلار گرک ائچسئنلر!»


text:
بونا گؤره ده پروردئگار رب اونلارا بله ديئر: «باخين، من، بلی، من بَسلَنمئش قويونلا آريخ قويونون آراسيندا حؤکم اده‌جيم.


text:
سئز بوتون آريخ قويونلاري بؤيرونوزله، چئينئنئزله ائته‌له‌يئرسئنئز، اونلاري کنارا چيخارتماق اوچون بوينوزلارينيزلا وورورسونوز.


text:
بونا گؤره ده من سورومو خئلاص اده‌جيم. اونلار داها قارت مالي اولماياجاقلار و قويونلا قويون آراسيندا من حؤکم اده‌جيم.


text:
او واخت باشلارينا تک بئر چوبان، قولوم داوودو قوياجاغام و او، اونلاري اوتاراجاق و اونلارين چوبانلاري اولاجاق.


text:
«اونلارلا بئر صولح عهدي باغلاياجاغام، اؤلکه‌دن ضررلي حيوانلاري قوواجاغام کي، اونلار چؤلده آسايئش ائچئنده ياشاييب مِشه‌لرده ياتسينلار.


text:
اونلارين اؤزلرئنه ده، تپه‌مئن اطرافينداکي يِرلره ده برکت وره‌جيم. ياغيشي واختيندا ياغديراجاغام؛ برکتلي ياغيشلار اولاجاق.


text:
چؤلده‌کي آغاجلار ميوه يتئره‌جکلر، تورپاق محصول وره‌جک. خالق اؤز اؤلکه‌سئنده آسايئش ائچئنده ياشاياجاق. يوغ ائپلرئني قيريب اونلاري قول ادنلرئن اَلئندن قورتارديغيم زامان بئله‌جکلر کي، رب منم.


text:
آرتيق مئلّتلرئن قارت مالي اولماياجاقلار، وحشي حيوانلارين يِمي اولماياجاقلار. آسايئش ائچئنده ياشاياجاقلار، اونلاري قورخودان دا اولماياجاق.


text:
اونلار اوچون شؤهرتلي بئر باغئستان يِتئشدئره‌جيم. داها اؤلکه‌ده آجليقدان تلف اولماياجاقلار، مئلّتلرئن تحقئرلرئنه ده دؤزميه‌جکلر.


text:
او واخت بئله‌جکلر کي، من، اونلارين تاريسي رب، اونلارلايام و اونلار، ائسرايئل نسلي، ده منئم خالقيمدير.» پروردئگار رب بويورور.


text:
«سئزه گلئنجه، منئم قويونلاريم، اوتلاغيمين قويونلاري، سئز ائنسانلارسينيز، من ده سئزئن تارينيزام.» پروردئگار رب بله بويورور."


text:
دِه کي، پروردئگار رب بله ديئر: «ای سِعئر داغي، من سنئن ضئدّئنه‌يَم. من اَلئمي سنئن ضئدّئنه اوزاداجاغام، سني خارابا و کئمسه‌سئز بئر يِره چِوئره‌جيم.


text:
مادام کي، ائسرايئللی‌لره دائم کئن باغلادين، فلاکته دوشدوکلرئنده، جزالانديريلمالارينين زاماني يرئنه يِتئشدئکده اونلاري قيلينجا تسلئم اتدئن،»


text:
پروردئگار رب بويورور، «وارليغيما آند اولسون کي، من ده سني قانا بولاشديراجاغام، قان سني تعقئب اده‌جک؛ قان تؤکمکدن نئفرت اتمه‌دئيئنه گؤره، قان سني تعقئب اده‌جک.


text:
داغلاريني اؤلولرله دولدوراجاغام. قيلينجدان کچئرئلَنلر سنئن تپه‌لرئنده، وادئلرئنه و دره‌لرئنده ييخيليب هلاک اولاجاق.


text:
سن بله ددئن: ‹رب او يِرلرده اولسا دا، بو ائکي مئلّت، بو ائکي اؤلکه منئم اولاجاق، اونلاري اؤزومه مولک اده‌جيم.›»


text:
بونا گؤره ده پروردئگار رب بويورور: «وارليغيما آند اولسون کي، خالقيما کئن باغلاديغينا موطابئق اونلارلا نجه قضب و حسودلوقلا رفتار اتدئيئنه موطابئق، من ده سنئنله اِله رفتار اده‌جيم. سني موحاکئمه اتدئيئم زامان اونلارا دا اؤزومو تانيتاجاغام.


text:
او زامان بئله‌جکسن کي، من رب منم.» ائسرايئل داغلارينين ضئدّئنه ددئيئن تحقئرلرئن هاميسيني اِشئتمئشم. سن بله دِمئشدئن: ‹يِرله بئر اولدولار، يِيئلمک اوچون بئزه ورئلدئلر.›


text:
ائسرايئل خالقينين ائرثي يِرله بئر اولاندا سن نجه سِوئندئن، من ده سنئنله اِله رفتار اده‌جيم. ای سِعئر داغي، وئران اولاجاقسان، بوتون اِدوم دا وئران اولاجاق. او واخت بئله‌جکلر کي، رب منم.»


text:
سن، ای بشر اوغلو، ائسرايئل داغلاري اوچون نبئلئک ادئب دِه کي، ای ائسرايئل داغلاري، ربّئن سؤزونو اِشئدئن.


text:
پروردئگار رب بله ديئر: «دوشمن سئزئن حاقّينيزدا ديئب: ‹نه ياخشي، بو قدئم تپه‌لر بئزئم مولکوموز اولدو.›»


text:
بونا گؤره ده نبئلئک ادئب دِه کي، پروردئگار رب بله ديئر: «دوغرودان دا سئزي وئران اتدئلر، هر طرفدن سيخيشديريب تاپدالاديلار، اِله کي، باشقا مئلّتلر مولکونوزه صاحئب اولسون، سئز دئل‌لره دوشه‌سئنئز، و خالقين حقارتلي دانيشمالارينا چِورئله‌سئنئز.»


text:
بوتون بونلارا گؤره، ای ائسرايئل داغلاري، پروردئگار ربّئن سؤزونو اِشئدئن. پروردئگار رب داغلارا، تپه‌لره، دره‌لره، وادئلره، وئران اولموش خاراباليقلارا و ترک ادئلمئش شهرلره کي، اطرافداکي باشقا مئلّتلرئن، قارت و کئنايه هدفي اولوبلار، بله ديئر.


text:
بونا گؤره ده، پروردئگار رب بله ديئر: «قيرتئمئن آلوولانان اودوندا باشقا مئلّتلرئن ضئدّئنه و بوتون اِدومون ضئدّئنه دانيشميشام. اونلار بوتون اورَکلري ائله سِوئنئب حقارت اده‌رک، اؤلکَمه صاحئب چيخديلار کي، اونو قارت اتسئنلر.»


text:
بونا گؤره ده ائسرايئل اؤلکه‌سي اوچون نبئلئک ادئب داغلارا، تپه‌لره، دره‌لره و وادئلره دِه کي، پروردئگار رب بله ديئر: «باخين، مئلّتلرئن تحقئرئنه دؤزدويونوز اوچون قيرت و قضبئمله دانيشميشام.»


text:
بونا گؤره ده پروردئگار رب بله ديئر: «آند ائچمئشم کي، اطرافينيزداکي مئلّتلر ده قطعن خجالت ائچئنده قالاجاقلار.


text:
آمّا سئز، ای ائسرايئل داغلاري، سئز قول-بوداق آتاجاقسينيز، خالقيم ائسرايئل اوچون ميوه وره‌جکسئنئز، اونا گؤره کي، اونلار تزلئکله اؤز يوردونا قاييداجاق.


text:
اؤلکه‌نئزده آداملارين ساييني، بلی، بوتون ائسرايئل نسلئنئن ساييني چوخالداجاغام؛ شهرلرده ائنسانلار ساکئن اولاجاقلار، خاراباليقلار آباد ادئله‌جک.


text:
اؤلکه‌نئزده آداملارين و حيوانلارين ساييني چوخالداجاغام، تؤره‌يئب چوخالاجاقلار؛ کِچمئشده اولدوغو کئمي اؤلکه‌نئزي ائنسانلارلا مسکونلاشديراجاغام و سئزه اوّلکئندن ده آرتيق ياخشيليق اده‌جيم. او واخت بئله‌جکسئنئز کي، رب منم.


text:
اؤلکه‌نئزده خالقيم ائسرايئلدن اولان ائنسانلاري گَزدئره‌جيم و اونلار سئزه صاحئب اولاجاقلار. سئز ده اونلارين ائرثي اولاجاقسينيز. اونلاري بئر داها اؤولادلاريندان محروم اتميه‌جکسئنئز.»


text:
پروردئگار رب بله ديئر: «چونکي اونلار سنه ديئرلر کي، {سن آدام يئيَن و مئلّتئني اؤولاددان محروم ادن بئر اؤلکه‌سن}،


text:
اونا گؤره، بوندان سونرا سن داها آدام يِمَيه‌جکسن، مئلّتئني اؤولاددان دا بئر داها محروم اتميه‌جکسن.» پروردئگار رب بله بويورور.


text:
«قويماجاغام کي، مئلّتلرئن تحقئرلرئني بئر داها اِشئده‌سن. خالقلارين کئنايه‌سئنه بئر داها دوچار اولماياجاقسان. مئلّتئنئن بئر داها ييخيلماسينا ائجازه ورميه‌جيم.» پروردئگار رب بله بويورور."


text:
"ای بشر اوغلو، ائسرايئل نسلی اؤز تورپاغيندا ياشاياندا، يوللار و عمل‌لري ائله اونو نجئس اتدئلر. اونلارين يوللاري منئم حوضورومدا آروادين آيباشي اولدوغو واختداکي نجئسلئيي کئمي ائدي.


text:
من ده قضبئمي اونلارين اوستونه تؤکدوم، چونکي اؤلکه‌ده قان تؤکموشدولر، بوتلري ائله اونو نجئس اتمئشدئلر.


text:
اونلاري مئلّتلر آراسينا يايديم، و اونلار اؤلکه‌لر آراسينا سَپه‌لَندئلر. اونلاري يوللارينا و عمل‌لرئنه موطابئق موحاکئمه اتدئم.


text:
مئلّتلرئن آراسيندا، گتدئکلري هر يرده موقدّس آديمي لَکه‌له‌دئلر. چونکي اونلارا بله ديئلدي: «بو خالق ربّئن خالقي اولدوغو حالدا، اؤلکه‌سئندن چيخماغا مجبور اولوب.»


text:
لاکئن من موقدّس آديمين عئزّتدن دوشمه‌سي باره‌ده نئگاران ائدئم کي، ائسرايئل نسلی اونو گتدئيي مئلّتلر آراسيندا لَکه‌له‌مئشدئلر.


text:
بونا گؤره ده ائسرايئل نسلئنه دِه کي، پروردئگار رب بله ديئر: «ای ائسرايئل نسلي، بونو سئزئن خاطئرئنئزه يوخ، موقدّس آديمين خاطئرئنه ادئرم کي، سئز اونو، گتدئيئنئز مئلّتلر آراسيندا لَکه‌له‌يئبسئنئز.


text:
مئلّتلر آراسيندا لَکه‌له‌دئيئنئز بؤيوک آديمين موقدّسلئيئني گئنه گؤرسده‌جيم. مئلّتلرئن گؤزو قاباغيندا سئزئن ائچئنئزده موقدّسلئيئمي گؤرسه‌دن زامان مئلّتلر بئله‌جکلر کي، رب منم.» پروردئگار رب بله بويورور.


text:
او زامان اوستونوزه تمئز سو سَپه‌جيم، و تمئز اولاجاقسينيز؛ سئزي بوتون نجئسلئيئنئزدن و بوتلرئنئزدن تمئزلَيه‌جيم.


text:
من سئزه تزه بئر اورَک وره‌جيم، ائچئنئزه تزه بئر روح قوياجاغام. سئنه‌نئزدن داش اوره‌يي چيخارديب سئزه اَتدن اولان اورَک وره‌جيم.


text:
اؤز روحومو سئزئن ائچئنئزه قوياجاغام. اِله اده‌جيم کي، سئز قايدالاريما گؤره رفتار اده‌سئنئز، حؤکملرئمي دئقّتله رئعايت اده‌سئنئز.


text:
او زامان آتالارينيزا وردئيئم اؤلکه‌ده ياشاياجاقسينيز؛ سئز منئم خالقيم، من ده سئزئن تارينيز اولاجاغام.


text:
سئزي بوتون نجئسلئيئزدن خئلاص اده‌جيم. بوغدايا امر ادئب اونو چوخالداجاغام، اوستونوزه آجليق گتئرميه‌جيم.


text:
آغاجين مئيوه‌سئني، زَمئنئن محصولونو چوخالداجاغام کي، مئلّتلر ائچئنده بئر داها آجليق روسوايچيليغيني چکميه‌سئنئز.


text:
او زامان پئس عمل‌لرئنئزي، ياوا ائشلرئنئزي يادا سالاجاقسينيز. تقصئرلرئنئزدن و ائيرنج ائشلرئنئزدن اؤتري اؤزونوزدن ائيرَنه‌جکسئنئز.


text:
بئلئن کي، بونو سئزئن خاطئرئنئزه اتمئرم.» پروردئگار رب بويورور: «اوتانين و يولارينيزدان خجالت چکئن، ای ائسرايئل نسلي!»


text:
پروردئگار رب بله ديئر: «سئزي بوتون تقصئرلرئنئزدن تمئزله‌دئيئم واخت شهرلري مسکونلاشديراجاغام، خارابا يِرلر آباد اولاجاق.


text:
او واخت دئيه‌جکلر: ‹وئران اولان بو تورپاق عدن باغي کئمي اولوب. خارابا و وئران قالميش، داغيديلميش شهرلرئن ائستِحکاملاري تئکئلئب، اونلارين ائچئنده آداملار ياشايير.›


text:
او واخت اطرافينيزدا قالان مئلّتلر بئله‌جکلر کي، داغيديلميش يِرلري من رب تئکمئشم، چؤله چِورئلمئش يِرلري من آباد اتمئشم. من رب بونو دِمئشم و قطعن اونو يرئنه يتئره‌جيم.»


text:
پروردئگار رب بله ديئر: «من ائسرايئل نسلئنئن خاهئشلرئني قبول ادئب اونلار اوچون بونو اده‌جيم: اهالئسئني سورو کئمي چوخالداجاغام.


text:
بايرام گونلرئنده اورشَلئمده قوربانليق حيوان سورولري نجه چوخ اولور، وئران ادئلمئش شهرلر ده اِلَجه ائنسان سورولري ائله دولو اولاجاق. او واخت بئله‌جکلر کي، رب منم.»""


text:
ربّئن اَلي اوستومده ائدي. رب اؤز روحو ائله منی باييرا چيخارديب وادئنئن اورتاسينا قويدو؛ وادي سوموکلرله دولو ائدي.


text:
او منی اونلارين اوستونده گَزدئرئب هر طرفه آپاردي. گؤردوم کي، وادئنئن اوستونده سايسيز-حسابسيز سوموک وار. اونلار بَرک قوروموشدو.


text:
رب منه ددي: "ای بشر اوغلو، بو سوموکلر مگر دئرئله بئلر؟" من جاواب وردئم: "ای پروردئگار رب، بونو سن بئلئرسن."


text:
اوستونوزه وَتَرلر قوياجاغام، اَت بئتئره‌جيم، سئزي دَري ائله اؤرته‌جيم، ائچئزه نفس قوياجاغام کي، سئز دئرئله‌‌سئنئز؛ او واخت بئله‌جکسئنئز کي، رب منم.»""


text:
منه امر اولوندوغو کئمي نبئلئک اتدئم. من نبئلئک اِدَرکَن بئر گورولتو قوپدو، بئر تاقّيلتي اِشئدئلدي. سوموکلر بئربئرلرئنه ياخينلاشديلار، سوموک سومويه بئتئشدي.


text:
من باخيب گؤردوم کي، اونلارين اوستونه وَتَرلر گلدي، اَت بئتدي، بونلاري دا دَري اؤرتدو. لاکئن اونلاردا نفس يوخ ائدي.


text:
رب منه ددي: "ای بشر اوغلو، نفس اوچون نبئلئک ات، نبئلئک ادئب نفسه دِه کي، پروردئگار رب بله ديئر: «ای نفس، کوله‌يئن اَسدئيي دؤرد سمتدن گل، بو اؤلدورولَن آداملارين اوستونه اوفور کي، دئرئلسئنلر.»""


text:
منه امر اتدئيي کئمي نبئلئک اتدئم. نفس اونلارين ائچئنه گئردي و اونلار دئرئلئب آياق اوسته قالخديلار. چوخ بؤيوک بئر قوشون ياراندي.


text:
او واخت رب منه ددي: "ای بشر اوغلو، بو سوموکلر بوتون ائسرايئل نسلئني تمثئل ادئر. باخ، اونلار بله ديئرلر: «سوموکلرئمئز قورويوب، اومئدئمئز يوخ اولوب، کامئل کَسئلمئشئک.»


text:
بونا گؤره ده نبئلئک ادئب اونلارا دِه کي، پروردئگار رب بله ديئر: «ای خالقيم، من قبئرلرئنئزي آچيب سئزي اورادان چيخارداجاغام و ائسرايئل تورپاغينا گتئره‌جيم.


text:
من ائچئنئزه اؤز روحومو قوياجاغام و سئز دئرئله‌جکسئنئز. سئزي اؤز تورپاغينيزا يِرلَشدئره‌جيم. او واخت بئله‌جکسئنئز کي، من رب بونو دِمئشم و يرئنه يتئره‌جيم.» رب بله بويورور."


text:
"سن، ای بشر اوغلو، اَلئنه بئر عصا گؤتور و اونون اوستونه ياز: «يهودا و اونون همراهي اولان ائسرايئل اؤولادلاري اوچون.» سونرا باشقا بئر عصا گؤتور و اونون اوستونه ياز: «اِفرايئمئن عصاصي اولان يوسئف و اونون همراهي اولان بوتون ائسرايئل نسلی اوچون.»


text:
اونلارا دِه کي، پروردئگار رب بله ديئر: «اِفرايئمئن اَلئنده‌کي عصاني، يعني يوسئفئن عصاسيني و اونون همراهي اولان ائسرايئل قبئله‌لرئنئن عصاسيني گؤتوره‌‌جيم و يهودانين عصاسي ائله بئرلَشدئرئب بئر عصا اده‌جيم. اونلار اَلئمده بئر اولاجاقلار.


text:
اونلارا دِه کي، پروردئگار رب بله ديئر: باخين، من ائسرايئل اؤولادلاريني، يانلارينا گتدئکلري مئلّتلرئن آراسيندان گؤتوره‌جيم، اونلاري هر يردن ييغيب اؤز تورپاقلارينا گتئره‌جيم.


text:
اونلاري اؤلکه‌ده، ائسرايئل داغلاري اوستونده واحئد بئر مئلّت اده‌جيم. هاميسينين واحئد پادشاهي اولاجاق. داها ائکي آيري مئلّت اولماياجاقلار، ائکي پادشاهليغا دا بؤلونميه‌جکلر.


text:
آرتيق بوتلري ائله، ائيرنج شيلري ائله، عوصيانلاري ائله اؤزلرئني نجئس اتميه‌جکلر. اونلاري ياشاديقلاري و ائچئنده گوناه اتدئکلري يِرلردن قورتاريب تمئز اده‌جيم. اونلار منئم خالقيم، من ده اونلارين تاريسي اولاجاغام.


text:
قولوم داوود اونلارين پادشاهي اولاجاق، اونلارين هاميسينا واحئد چوبان اولاجاقدير. اونلار منئم حؤکملرئمه گؤره رفتار اده‌جکلر و قايدالاريمي ساخلاييب يرئنه يتئره‌جکلر.


text:
قولوم يعقوبا وردئيئم، آتالارينين ياشاديقلاري اؤلکه‌ده ياشاياجاقلار، اؤزلري، اوغوللاري و نوه‌لري ابده کئمي اورادا ياشاياجاقلار. قولوم داوود دا ابده کئمي اونلارين رهبري اولاجاقدير.


text:
من اونلارلا صولح عهدي باغلاياجاغام. بو اونلارلا ابدی بئر عهد اولاجاق. اونلاري اورادا يِرلَشدئرئب سايلاريني چوخالداجاغام. موقدّس مکانيمي ابده کئمي اونلارين آراسيندا قوراجاغام.


text:
موقدّس مکانيمي ابده کئمي اونلارين آراسيندا يِرلَشدئرَنده، مئلّتلر بئله‌جکلر کي، ائسرايئلي تقدئس ادن من رَبّم.»""


text:
"ای بشر اوغلو، ماگوگ اؤلکه‌سئندن اولان مِشِکئن و توبالين باش رهبري گوگا اوز توت و اونون ضئدّئنه نبئلئک ادئب دِه کي،


text:
سني گری قايتاراجاغام، چنه‌لرئنه چنگل‌لر تاخاجاغام. سني، بوتون قوشونو، آتلاري، بوتون تجهئز اولونموش آتلي‌لاري، سئپر، قالخان و قيلينجلا سئلاحلانميش بؤيوک قوشونو قوووب چيخارداجاغام.


text:
گومِري و اونون بوتون قوشونلاريني، اوزاق شئمالدان بِيت توگَرماني و اونون بوتون قوشونلاريني، بونلارلا بئرلئکده بئر چوخ خالقلاري قوووب چيخارداجاغام.


text:
اوزون مودّتدن سونرا دؤيوشه چاغيريلاجاقسان. گله‌جک ائل‌لرده قيلينجدان قورتولوب راحاتلانان اؤلکه‌يه هوجوم اده‌جکسن. او اؤلکه‌نئن ساکئنلري چوخلو خالقلارين ائچئندن ائسرايئل داغلارينا ييغيليبلار. بو داغلار همئشه خاراباليق ائدي، آمّا اونلارين ساکئنلري خالقلار آراسيندان گری قايتاريليبلار و هاميسي آسايئش ائچئنده ياشاييرلار.


text:
سن، بوتون قوشونون و سنئنله بئرلئکده بئر چوخ خالق چيخيب طوفان کئمي گله‌جکسئنئز، اؤلکه‌نئن اوستونو توتان بولودا بَنزه‌يه‌جکسئنئز.»


text:
دئيه‌جکسن: ‹دووارسيز کَندلري اولان او اؤلکه‌يه هوجوم اده‌جيم. آسايئش و آرامليق ائچئنده ياشايان آداملارين اوستونه گده‌جيم. بو کَندلرئن هاميسي دووارسيزدير، دروازالاري دا، سورگولري ده يوخدور.


text:
وئران اولموش شهرلرده ياشايان خالقي قارت ادئب ماليني تالان اده‌جيم.› سوروسو و مالي اولان، دونيانين اورتاسيندا ياشايان بو مئلّتلرئن آراسيندان ييغيلميش خالقين ضئدّئنه اَلئني اوزاداجاقسان.


text:
شِبا و دِدان اهالئسي، تَرشئش تاجئرلري، و بوتون کَندلرئنئن اهالئسي سنه دئيه‌جکلر: ‹قارت اوچون گلئبسن؟ تالان اتمک، قيزيل-گوموش گؤتورمک، مال-حيوان و اشيا آپارماق، بول قنئمت اَله کچئرتمک اوچوندور کي، قوشون ييغيبسان؟›»


text:
بونا گؤره ده، ای بشر اوغلو، نبئلئک ادئب گوگا دِه کي، پروردئگار رب بله ديئر: «او گون خالقيم ائسرايئل آسايئش ائچئنده ياشاياندا بونو مگر درک اتميه‌جکسن؟


text:
سن و سنئنله بئرلئکده بئر چوخ خالقلاردان اولان و هاميسي آتا مئنمئش بؤيوک بئر قوشون، گوجلو بئر قوشون اؤز يِرئندن، اوزاق شئمالدان گله‌جکسئنئز.


text:
اؤلکه‌ني بورويَن بئر بولود کئمي خالقيم ائسرايئلئن اوستونه هوجوم اده‌جکسئنئز. ای گوگ، گله‌جکده سني اؤز اؤلکه‌مئن اوستونه گتئره‌جيم کي، گؤزلري قاباغيندا موقدّسلئيئمي سنئن واسئطَنله گؤرستدئيئم زامان مئلّتلر منی تانييا بئلسئن.»


text:
پروردئگار رب بله ديئر: «مگر سن او آدام ديئلسن کي، قدئم زامانلاردا ائسرايئل پيغمبرلري واسئطه‌سئله اونون حاقّيندا دانيشديم؟ سني اونلارين اوستونه گتئره‌جيئم باره‌ده بو پيغمبرلر او واخت ائللر نبئلئک اتدئلر.


text:
دهنزده‌کي باليقلار، گؤيده‌کي قوشلار، چؤلده‌کي حيوانلار، يرده سورونن بوتون جانلي‌لار و يِر اوزونده‌کي بوتون ائنسانلار حوضورومدا تئترَيه‌جکلر. داغلار يِرله بئر اولاجاق، قاياليقلار اوچاجاق، بوتون دووارلار ييخيلاجاق.


text:
بوتون داغلاريمدا گوگون اوستونه گتمه‌يه بئر قيلينج چاغيراجاغام.» پروردئگار رب بويورور، «هر کس قارداشينين اوستونه قيلينج چکه‌جک.


text:
اوستونه وبا گتئرئب قانيني تؤکه‌رک اونو موحاکئمه اده‌جيم. اونون، قوشونلارينين و يانيندا گلن چوخلو خالقلارين اوستونه لِيسان ياغيشي، ائري دولو دنه‌لري، اود و گوگورد ياغديراجاغام.


text:
بلجه عظمتئمي و موقدّسلئيئمي گؤرسه‌دئب، بئر چوخ مئلّتلرئن گؤزو قاباغيندا اؤزومو تانيداجاغام. او واخت بئله‌جکلر کي، رب منم.»


text:
سن، ای بشر اوغلو، گوگون ضئدّئنه نبئلئک ادئب دِه کي، پروردئگار رب بله ديئر: «ای مِشِکئن و توبالين باش رهبري گوگ، من سنئن ضئدّئنه‌يَم.


text:
سن بوتون قوشونلارينلا، يانيندا اولان خالقلارلا بئرلئکده ائسرايئل داغلاري اوستونده هلاک اولاجاقسان. سني يمک اولماق اوچون هر جور ييرتيجي قوشا و وحشي حيوانلارا وره‌جيم.


text:
«من ماگوگون و ساحئل اؤلکه‌لرئنده اَمئن-آمانليق ائچئنده ياشايانلارين اوستونه اود گؤنده‌ره‌جيم. او واخت بئله‌جکلر کي، رب منم.


text:
خالقيم ائسرايئلئن آراسيندا موقدّس آديمي تانيداجاغام، آرتيق موقدّس آديمين لَکه‌لَنمه‌سئنه ائجازه ورميه‌جيم. او واخت مئلّتلر بئله‌جکلر کي، من ربّم، ائسرايئلده موقدّس اولانام.


text:
او واخت ائسرايئل شهرلرئنده ياشايانلار چيخيب اود قالاياجاقلار. سئلاحلاري، قالخانلاري، سئپرلري، کامانلاري، اوخلاري، توپّوزلاري و نئزه‌لري بو اوددا يانديراجاقلار. اونلاري يدّي ائل عرضئنده يانديراجاقلار.


text:
چؤلدن اودون داشيماياجاقلار، مِشه‌لردن آغاج کَسميه‌جکلر، چونکي سئلاحلارلا اود قالاياجاقلار. اونلاري قارت ادنلري قارت اده‌جکلر، ماللاريني تالان ادنلري تالان اده‌جکلر.» پروردئگار رب بله بويورور.


text:
«او گون دهنزئنئن شرقئنده، سيّاحلار دره‌سئنده گوگا ائسرايئلده بئر قبئرئستانليق وره‌جيم. اورادا گوگ و بوتون قوشونو باسديريلاجاق. بو يِره هامون-گوگ دره‌سي ديئله‌جک. بو يِر، يولدان کِچَنلرئن قاباغيني کَسه‌جک.


text:
اونلاري بوتون اؤلکه خالقي باسديراجاق. منئم عئزّتلَندئيئم گون اونلار اوچون ائفتئخار اولاجاق.» پروردئگار رب بويورور.


text:
«اؤلکه‌ني تمئزله‌مک اوچون آداملار تعيئن اولوناجاق؛ بعضئلري اؤلکه‌ني دايانمادان دولاشاجاقلار، بعضئلري ده يرده قالان جسدلري باسديراجاقلار. يدّي آيدان سونرا آختاريشلارا باشلاياجاقلار.


text:
بو آداملار اؤلکه‌نئن هر يِرئني دولاشاجاقلار. ائنسان سومويو گؤرنده يانينا بئر نئشان قوياجاقلار، او زاماناجاق کي، قبئرقازانلار اونو هامون-گوگ دره‌سئنده باسديرسينلار.


text:
سن، ای بشر اوغلو، پروردئگار رب بله ديئر: «هر جور قوشا و هر جور وحشي جانلي مخلوقا دِه: ييغيلين، گلئن. سئزئن اوچون کَسه‌جيئم قوربانين يانينا ييغيلين، ائسرايئل داغلاري اوستونده‌کي بؤيوک قوربانين يانينا هر طرفدن ييغيلين کي، اورادا اَت يِيئب قان ائچه‌‌سئنئز.


text:
سئز ائگئدلرئن اَتئني يِيئب يِر اوزونون رهبرلرئنئن قانيني ائچه‌جکسئنئز؛ اِله بئل کي، باشانين بَسلَنمئش حيوانلارينين، قوچلارينين، قوزولارينين، کِچئلرئنئن و گاميشلارينين اَتئني يِيئب قانيني ائچئرسئنئز.


text:
سوفرَمده آتلاردان، آتلي‌لاردان، ائگئدلردن و هر جور عسگردن بول-بول يِيئب دوياجاقسيز،" پروردئگار رب بويورور.


text:
"شؤوکتئمي مئلّتلر آراسيندا گؤرسده‌جيم. بوتون مئلّتلر اونلارا وردئيئم جزاني و اوستلرئنه قويدوغوم اَلئمي گؤره‌جکلر.


text:
مئلّتلر بئله‌جکلر کي، ائسرايئل نسلی اؤز تقصئرلرئندن اؤتري اسئرلئيه گتدي. چونکي اونلار منه خيانت اتدئلر. و من اونلاردان اوز دؤنده‌ردئم. بلجه اونلاري دوشمنلرئنه تسلئم اتدئم و هاميسي قيلينجلا هلاک اولدولار.


text:
بونا گؤره پروردئگار رب بله ديئر: «يعقوب نسلئندن اسئر اولونانلاري ائندي گری قايتاراجاغام، بوتون ائسرايئل نسلئنه مرحمت ادئب موقدّس آديمين خاطئرئنه قيرت گؤرسده‌جيم.


text:
تورپاقلاريندا اَمئن-آمانليق ائچئنده ياشاياندا، اونلاري قورخودان بئر کس اولماياندا روسواچيليقلاريني و منه اتدئکلري بوتون خيانتلري ياددان چيخارداجاقلار.


text:
اونلاري مئلّتلر آراسيندان گری قايتاريب دوشمن اؤلکه‌لردن ييغديغيم زامان، اونلارين واسئطه‌‌سي ائله بئر چوخ مئلّته موقدّسلئيئمي گؤرسده‌جيم.


text:
او واخت بئله‌جکلر کي، اونلارين تاريسي رب منم. چونکي اونلاري مئلّتلر آراسينا اسئرلئيه گؤنده‌ردئم. و سونرا تزه‌دن اونلاري اؤز تورپاقلارينا قايتارديم. آرتيق هچ بئرئني قالديغي اؤلکه‌سئنده قويوب گتميه‌جيم.


text:
بئر داها اونلاردان اوز دؤنده‌رميه‌جيم، چونکي ائسرايئل نسلی اوستونه اؤز روحومو تؤکه‌جيم.» پروردئگار رب بله بويورور."


text:
اسئرلئيئمئزئن ائيئرمي بِشئنجي ائلئنده، ائلئن باشلانيشيندا، بئرئنجي آيين اونونجو گونو، اورشَلئم شهرئنئن سوقوطونون اون دؤردونجو ائلي–همئن او گون ربّئن اَلي منئم اوستومده ائدي. او منی اورايا آپاردي.


text:
رؤيادا تاري منی ائسرايئل اؤلکه‌سئنه آپاريب چوخ اوجا بئر داغين باشينا قويدو. داغين جنوبوندا شهره بَنزَر تئکئلي‌ وار ائدي.


text:
تاري منی اورايا آپاردي. من اورادا گؤرونوشجه بورونجه بَنزَر آدام گؤردوم. اونون اَلئنده بئر کتان ائپ و اؤلچمک اوچون بئر قاميش وار ائدي. او، دروازادا دورموشدو.


text:
او آدام منه ددي: "ای بشر اوغلو، گؤزونله، قولاغينلا اشئت و سنه گؤرسده‌جيئم هر شيه دئقّت ات. اونا گؤره بورايا گتئرئلدئن کي، بونلاري سنه گؤرسه‌دئم. گؤردويون هر شيي ائسرايئل نسلئنه بئلدئر."


text:
باخ، معبدي هر طرفدن اَحاطه‌يه آلان بئر دووار وار ائدي. اؤلچمک اوچون او آدامين اَلئنده بئر قاميش وار ائدي کي، اوزونلوغو آلتي قول‌آچ ائدي. هر قول‌آچا بئر اوووج اوزونلوق علاوه ادئلمئشدي. او آدام دوواري اؤلچدو: قالينليغي بئر قاميش، بويو دا بئر قاميش ائدي.


text:
سونرا شرقه طرف اولان دروازايا طرف گتدي و اونون پئلّه‌کَنلري ائله يوخاري قالخدي. دروازانين آستاناسيني اؤلچدو: اِني بئر قاميش ائدي. او بئري آستانانين اِني بئر قاميش ائدي.


text:
کشئکچي اوتاقلارينين هر بئرئنئن اوزونلوغو و اِني بئر قاميش ائدي. کشئکچي اوتاقلارينين آراسي بش قول‌آچ ائدي. معبده باخان اِيوانين يانينداکي دروازا آستاناسي بئر قاميش اوزونلوغوندا ائدي.


text:
شرق دروازاسينين هر ائکي يانيندا اوچ-اوچ کشئکچي اوتاغي وار ائدي. اوچونون ده اؤلچوسو بئر ائدي. هر ائکي طرفده اولان سوتونلارين دا اؤلچوسو بئر ائدي.


text:
او، دروازانين آستاناسينين اِنئني اؤلچدو: اون قول‌آچ ائدي. دروازانين اوزونلوغو دا اون اوچ قول‌آچ ائدي.


text:
هر ائکي طرفده اولان کشئکچي اوتاقلارينين قاباغيندا، بئر قول‌آچ اوجاليغيندا بئر آراکَسمه وار ائدي. هر ائکي طرفده کشئکچي اوتاقلاري دؤردبوجاقلي ائدي. کنارلاري هر طرفدن آلتي قول‌آچ ائدي.


text:
سونرا او، دروازانين اِنئني–کشئکچي اوتاقلارينين دووارلارينين آراسيني اؤلچدو: ائيئرمي بش قول‌آچ ائدي؛ دروازالار بئربئرئنئن موقابئلده ائدئلر.


text:
دروازانين ائچه‌ري طرفئنئن هر يانيندا کشئکچي اوتاقلارينين و بؤلمه دووارلارينين ائچه‌رئيه باخان موشَبّک پنجره‌لري وار ائدي. اِيوانلاردا دا بله ائدي. هر يانين ائچه‌ري طرفئندن پنجره‌لر وار ائدي. هر بؤلمه‌نئن دوواري اوستونده خورما آغاجي تصوئر اولونموشدو.


text:
او آدام منی بايير حيطه گتئردي. باخ، اورادا بايير حيطي اَحاطه‌يه آلان اوتاقلار و داش يول وار ائدي. داش يول بويونجا اوتوز اوتاق وار ائدي.


text:
او آدام حيطئن اِنئني آشاغي دروازادان ائچه‌ري حيطئن دروازاسينا قدر اؤلچدو: شرقده و شئمالدا اولان مسافه يوز قول‌آچ ائدي.


text:
بورانين هر ائکي طرفئنده اوچ-اوچ کشئکچي اوتاغي وار ائدي. بؤلمه دووارلاري و اِيوانلاري بئرئنجي دروازانين اؤلچوسونه برابر ائدي: اوزونلوغو اَلّي قول‌آچ، اِني ائيئرمي بش قول‌آچ ائدي.


text:
پنجره‌لرئن، اِيوانين و خورما آغاجي تصوئرلرئنئن اؤلچوسو شرقه باخان دروازانين اؤلچوسونه برابر ائدي. اورايا يدّي پئلّه‌‌کَنله چيخيرديلار، بونلارين موقابئلئنده اِيوان وار ائدي.


text:
شرق دروازاسيندا اولدوغو کئمي شئمال دروازاسينا دا باخان بئر ائچه‌ري حيط دروازاسي وار ائدي. او آدام بو ائکي دروازا آراسينداکي مسافه‌ني اؤلچدو: يوز قول‌آچ ائدي.


text:
او آدام منی جنوبا طرف آپاردي. اورادا جنوبا باخان بئر دروازا گؤردوم. او، دروازانين يان تاختالاريني و اِيواني اؤلچدو: اؤلچولري او بئرئلرئنئن اؤلچولرئنه برابر ائدي.


text:
او بئرئلرئنده اولدوغو کئمي، بو دروازا ائله اِيوانين هر طرفئنده ده پنجره‌لر وار ائدي. اِيوانين اوزونلوغو اَلّي قول‌آچ، اِني ائيئرمي بش قول‌آچ ائدي.


text:
اورايا يدّي پئلّه‌‌کَنله چيخيرديلار. بونلارين موقابئلئنده اِيوان وار ائدي. دروازانين يان تختلري هر ائکي طرفدن بئر خورما آغاجي تصوئري ائله بَزَنمئشدي.


text:
ائچه‌ري حيطئن جنوبا باخان بئر دروازاسي وار ائدي. او آدام بو ائچه‌ري دروازادان جنوبا باخان دروازايا قدر اولان مسافه‌ني اؤلچدو: يوز قول‌آچ ائدي.


text:
او آدام منی جنوب دروازاسيندان ائچه‌ري حيطه آپاردي. جنوب دروازاسيني اؤلچدو: اؤلچولري او بئرئلرئنئن اؤلچولرئنه برابر ائدي.


text:
کشئکچي اوتاقلارينين، بؤلمه دووارلارينين و اِيوانين اؤلچولري او بئرئلرئنئن اؤلچولرئنه برابر ائدي. دروازا ائله اِيوانين هر طرفئنده پنجره‌لر وار ائدي. دروازانين اوزونلوغو اَلّي قول‌آچ، اِني ائيئرمي بش قول‌آچ ائدي.


text:
اِيواني بايير حيطه باخيردي. دروازانين يان تختلري خورما آغاجي تصوئرلري ائله بَزَنمئشدي. اورايا سکّئز پئلّه‌‌کَنله چيخيرديلار.


text:
او آدام منی شرقده‌کي ائچه‌ري حيطه آپاردي. اوراداکي دروازاني اؤلچدو. اؤلچوسو او بئرئلرئنئن اؤلچوسونه برابر ائدي.


text:
کشئکچي اوتاقلارينين، بؤلمه دووارلارينين و اِيوانينين اؤلچوسو او بئرئلرئنئن اؤلچوسونه برابر ائدي. دروازا ائله اِيوانينين هر طرفئنده پنجره‌لر وار ائدي. دروازانين اوزونلوغو اَلّي قول‌آچ، اِني ائيئرمي بش قول‌آچ ائدي.


text:
اِيواني بايير حيطه باخيردي. دروازانين يان تاختالاري ائکي طرفدن خورما آغاجي تصوئرلري ائله بَزَنمئشدي. اورايا سکّئز پئلّه‌‌کَنله چيخيرديلار.


text:
سونرا او آدام منی شئمال دروازاسينين يانينا آپاردي. او، قاپيني اؤلچدو: اؤلچوسو او بئرئلرئنئن اؤلچوسونه برابر ائدي.


text:
کشئکچي اوتاقلارينين، بؤلمه دووارلارينين و اِيوانينين اؤلچوسو او بئرئلرئنئن اؤلچوسونه برابر ائدي. دروازانين هر طرفئنده پنجره‌لر وار ائدي. دروازانين اوزونلوغو اَلّي قول‌آچ، اِني ائيئرمي بش قول‌آچ ائدي.


text:
يان تاختالاري بايير حيطه باخيردي. دروازانين يان تاختالاري هر ائکي طرفدن خورما آغاجي تصوئرلري ائله بَزَنمئشدي. اورايا سکّئز پئلّه‌‌کَنله چيخيرديلار.


text:
ائچه‌ري حيطئن دروازالارينداکي اِيوانلارين يانيندا قاپيسي اِيوانا آچيلان بئر اوتاق وار ائدي. يانديرما قوربانلاري بورادا يويولوردو.


text:
دروازا اِيوانينين هر ائکي طرفئنده ائکي سيرا قوشا مئز وار ائدي. يانديرما قورباني، گوناه قورباني و تقصئر قورباني اولاجاق حيوانلار بو مئزلرئن اوستونده کَسئلئردي.


text:
اِيوانين بايير دووارينين يانيندا، شئمال دروازاسينين پئلّه‌کَنلرئنئن هر ائکي طرفئنده ائکي سيرا قوشا مئز ده وار ائدي.


text:
بلجه قوربانليق حيوانلاري کَسمک اوچون سکّئز مئز وار ائدي کي، دروازانين هر ائکي طرفئنده دؤرد-دؤرد قويولموشدولار.


text:
يانديرما قوربانلاري اوچون يونولموش داشدان دؤرد مئز وار ائدي. هر مئزئن اوزونلوغو و اِني بئر ياريم قول‌آچ، بويو دا بئر قول‌آچ ائدي. يانديرما قوربانلارينين و باشقا قوربانلارين کَسئلمه‌سئنده ائستئفاده اولونان آلَتلري بونلارين اوستونه قويوردولار.


text:
دووارلارين هر طرفئنه ماشالار آسيلميشدي: هر بئري بئر اوووج اوزونلوغوندا ائدي. مئزلر تقدئم ادئلَن حيوانين اَتي اوچون نظرده توتولموشدو.


text:
ائچه‌ري دروازانين بايير حئصّه‌سئنده، ائچه‌ري حيطده نغمه‌چئلر اوچون اوتاقلار وار ائدي. بونلاردان بئري شئمال دروازاسينين يانيندا ائدي و جنوبا باخيردي، او بئري جنوب دروازاسينين يانيندا ائدي و شئمالا باخيردي.


text:
شئمالا باخان اوتاق دا قوربانگاه اوچون جاوابده اولان کاهئنلره مخصوصدور. اونلار لاوئنئن نسلئندن اولان و ربّه خئدمت اتمک اوچون اونا ياخينلاشان صادوق اؤولادلاريديرلار."


text:
او آدام حيطي اؤلچدو: حيط دؤردبوجاقلي ائدي؛ اوزونلوغو يوز قول‌آچ، اِني ده يوز قول‌آچ ائدي. معبدئن قاباغيندا قوربانگاه وار ائدي.


text:
سونرا او آدام منی معبدئن اِيوانينا آپاريب اِيوانين قاپيسينين يان تاختالاريني اؤلچدو. دروازانين هر ائکي طرفئنده‌کي سوتونلارين اِني بش قول‌آچ ائدي. دروازانين هر ائکي طرفئنئن اِني ده اوچ قول‌آچ ائدي.


text:
اِيوانين اوزونلوغو ائيئرمي قول‌آچ، اِني اون ائکي قول‌آچ ائدي. اورايا پئلّه‌‌کَنله چيخيرديلار. دروازانين يان تاختالارينين يانيندا ائکي سوتون وار ائدي: بئري بو طرفئنده، او بئري ده او طرفئنده ائدي.


text:
سونرا او آدام منی معبدئن بؤيوک اوتاغينا گتئرئب يان تاختالاريني اؤلچدو: يان تاختالارين اِني هر طرفدن آلتي قول‌آچ ائدي.


text:
گئرئشئنئن اِني اون قول‌آچ ائدي، اونا هر ائکي طرفدن بئر دووار بئتئشئردي کي، هر دووارينين اِني بش قول‌آچ ائدي. او آدام معبدئن بؤيوک اوتاغيني دا اؤلچدو: اوزونلوغو قيرخ، اِني ائيئرمي قول‌آچ ائدي.


text:
سونرا او ائچ اوتاغا گئرئب گئرئشئن يان تاختالاريني اؤلچدو: هر بئرئنئن اِني ائکي قول‌آچ ائدي. گئرئشئن اِني آلتي قول‌آچ ائدي، اونا هر ائکي طرفدن بئتئشَن دووارلارين اِني يدّي قول‌آچ ائدي.


text:
او آدام بؤيوک اوتاغين او بئري طرفئنده‌کي ائچ اوتاغي اؤلچدو: هم اوزونلوغو، هم ده اِني ائيئرمي قول‌آچ ائدي. او منه ددي: "بورا لاپ موقدّس يِردئر."


text:
سونرا معبدئن دوواريني اؤلچدو: قالينليغي آلتي قول‌آچ ائدي. معبدئن اطرافينداکي يان اوتاقلاردان هر بئرئنئن اِني دؤرد قول‌آچ ائدي.


text:
بو يان اوتاقلار اوچ مرتبه ائدي، هر مرتبه‌ده او بئري مرتبه‌نئن اوستونده، و هر مرتبه‌ده اوتوز اوتاق وار ائدي. معبدئن دووارلاري بويو، چيخينتي‌لار وار ائدي کي، يان اوتاقلار اوچون داياق ائدئلر، اِله کي، داياقلار معبدئن دووارلارينا گئرمه‌سئن.


text:
معبدئن اطرافينداکي يان اوتاقلار يوخاري مرتبه‌‌يه طرف چيخديقجا گِنئشله‌نئردي. معبدئن اطرافينداکي تئکئلئنئن يوخارييا قالخان طبقه‌لري وار ائدي. يوخارييا طرف چيخديقجا يان اوتاقلار گِنئشله‌نئردي. پئلّه‌کَن ائله آشاغي مرتبه‌دن اورتا مرتبه‌‌يه، اورادان دا اوست مرتبه‌‌يه چيخيرديلار.


text:
معبدئن اطرافيندا اوجا بئر دؤشَمه گؤردوم کي، يان اوتاقلارين بونؤوره‌سئني تشکئل ورئردي: اوزونلوغو بئر قاميش کامئل، يعني آلتي قول‌آچ ائدي.


text:
يان اوتاقلارين بايير دووارينين قالينليغي بش قول‌آچ ائدي. معبدئن يان اوتاقلاري ائله کاهئن اوتاقلاري آراسيندا آچيق بئر ساحه وار ائدي.


text:
يان اوتاقلارين گئرئشلري آچيق ساحه‌يه باخيردي: بئري شئمالدا، او بئري ده جنوبدا ائدي. آچيق ساحه‌يه بئتئشَن بونؤوره‌نئن اِني هر طرفدن بش قول‌آچ ائدي.


text:
معبدئن قربئنده آچيق ساحه‌يه باخان بئر تئکئلي وار ائدي: اِني يتمئش قول‌آچ ائدي. دووارينين قالينليغي هر طرفدن بش قول‌آچ، اوزونلوغو دوخسان قول‌آچ ائدي.


text:
سونرا او آدام معبدي اؤلچدو: اوزونلوغو يوز قول‌آچ ائدي. آچيق ساحه، تئکئلي و اونون دووارلاري يوز قول‌آچ اوزونلوغوندا ائدي.


text:
او آدام معبدئن آرخاسينداکي آچيق ساحه‌يه باخان تئکئلئنئن و هر ائکي طرفئنده‌کي دهلئزلرئن اوزونلوغونو اؤلچدو: يوز قول‌آچ ائدي. معبدئن بؤيوک اوتاغي، ائچ اوتاق، حيطه باخان ايوان،


text:
آستانالار، موشَبّک پنجره‌لر، آستانانين موقابئلئنده اوچ مرتبه‌ني اَحاطه ادن دهلئزلر، دؤشَمه‌دن پنجره‌لره قدر، آغاجلا اؤرتولموشدو. پنجره‌لر آچيليب-باغلانيردي.


text:
کَرّوب و خورما آغاجي اويما تصوئرلري ائله دوزه‌لدئلمئشدي. ائکي کَرّوب آراسيندا بئر خورما آغاجي تصوئري وار ائدي. هر کَرّوبون ائکي اوزو وار ائدي:


text:
بئر ياندان خورما آغاجينا باخان ائنسان اوزو، او بئري ياندان خورما آغاجينا باخان شئر اوزو. معبد هر طرفدن بو اويما تصوئرلري ائله بَزَنمئشدي.


text:
دؤشَمه‌دن گئرئشئن اوستونده‌کي حئصّه‌يه قدر معبدئن بؤيوک اوتاغينين دووارلاري کَرّوب و خورما آغاجلارينين اويما تصوئرلري ائله دوزه‌لدئلمئشدي.


text:
بؤيوک اوتاغين قاپيسينين يان تاختالاري دؤردبوجاقلي شکلئنده ائدي. لاپ موقدّس يِرئن قاباغينداکي قاپينين يان تاختالاري دا او بئرئلرئنه بَنزه‌يئردي.


text:
اورادا اوچ قول‌آچ هوندورلويونده، ائکي قول‌آچ اوزونلوغوندا آغاجدان دوزه‌لدئلمئش بئر قوربانگاه وار ائدي. اونون کونجلري، آلتليغي و يانلاري دا آغاجدان ائدي. او آدام منه ددي: "ربّئن قاباغيندا اولان مئز بودور."


text:
هر قاپينين ائکي طرفه ائکي قانادي وار ائدي: بئر قاپي اوچون ائکي قاناد، او بئري قاپي اوچون ائکي قاناد.


text:
دووارلار اوستونده اولدوغو کئمي، بؤيوک اوتاغين قاپيلاريندا دا کَرّوب و خورما آغاجلارينين اويما تصوئرلري دوزه‌لدئلمئشدي. باييردا، ايوانين قاباغيندا آغاجدان اولان بئر آسما تاوان وار ائدي.


text:
اِيوانين يان دووارلارينداکي قفسلي پنجره‌لرئن هر ائکي طرفي خورما آغاجلارينين اويما تصوئرلري ائله اؤرتولموشدو. معبدئن يان اوتاقلارينين آسما تاوانلاري دا وار ائدي.


text:
او آدام منی شئمالا گِدن يولدان بايير حيطه چيخارتدي، و او اوتاغا آپاردي کي، آچيق ساحه‌يه و بايير حيطئن شئمالينداکي تئکئلی‌لره باخيردي.


text:
ائچه‌ري حيطئن ائيئرمي قولاجليق حئصّه‌سي ائله بايير حيطئن داش يولونا باخان اوچ مرتبه‌نئن دهلئزلري اوز-اوزه ائدي.


text:
اوتاقلارين قاباغيندا اِني اون قول‌آچ، اوزونلوغو دا يوز قول‌آچ اولان بئر ائچه‌ري دهلئز وار ائدي. قاپيلاري شئمالا باخيردي.


text:
تئکئلئنئن اوست مرتبه‌ده‌کي اوتاقلاري، آلت و اورتا مرتبه‌ده‌کي اوتاقلاردان داها دار ائدي، چونکي اوست مرتبه‌ده‌کي دهلئزلر داها چوخ يِر توتوردو.


text:
حيطلرده سوتونلار اولدوغو حالدا، اوچونجو ‌مرتبه‌‌ده اولان اوتاقلارين سوتونلاري يوخ ائدي. بونا گؤره ده اوست مرتبه‌ده‌کي اوتاقلار، آلت و اورتا مرتبه‌ده‌کي اوتاقلاردان داها دار ائدئلر.


text:
اوتاقلارين قاباغيندا، اوتاقلارلا و بايير حيطله ياناشي بئر بايير دووار وار ائدي: اَلّي قول‌آچ اوزونلوغوندا ائدي.


text:
چونکي بايير حيطئن يانينداکي يان‌بايان اوتاقلارين اوزونلوغو اَلّي قول‌آچ ائدي. معبدئن بؤيوک اوتاغينا داها ياخين يان‌بايان اوتاقلارين اوزونلوغو دا يوز قول‌آچ ائدي.


text:
دووارين اوزونلوغو بويونجا ائچه‌ري حيطئن جنوبو بويو باشقا اوتاقلار وار ائدئلر کي، آچيق ساحه‌يه و بايير حيطده‌کي تئکئلی‌لره باخيرديلار.


text:
شئمال طرفده‌کي اوتاقلاردا اولدوغو کئمي، بو اوتاقلارين قاباغيندا دا بئر کِچئش وار ائدي. اوتاقلارين اوزونلوغو و اِني هَمن ائدي، چيخيشلاري و اؤلچولري شئمال طرفده اولان اوتاقلارينکي کئمي ائدي.


text:
جنوبداکي اوتاقلارين قاپيلاري دا شئمالداکيلار کئمي ائدي. کِچئدئن باشلانيشيندا بئر قاپي وار ائدي. آرخا دووارلار بويونجا شرقه اوزانان بو کِچئش اوتاقلارا آچيليردي.


text:
سونرا او آدام منه ددي: "معبدئن آچيق ساحه‌سئنه باخان شئمالداکي و جنوبداکي اوتاقلار موقدّسدئر. ربّئن حوضوروندا خئدمت ادن کاهئنلر اورادا لاپ موقدّس تقدئملردن يئيه‌جکلر. لاپ موقدّس تقدئملري-تاخيل تقدئملرئني، گوناه قوربانلاريني و تقصئر قوربانلاريني اورادا قوياجاقلار، چونکي اورا موقدّسدئر.


text:
کاهئنلر موقدّس ساحه‌يه گئرَنده، خئدمت اِدَرکَن، اَيئنلرئنده‌کي گِيئملري اورادا قويمادان بايير حيطده چيخماسينلار، چونکي بو پالتارلار موقدّسدئرلر. اونلار خالقين اولدوغو يِرلره گتمه‌دن قاباق باشقا پالتارلار گِيمه‌لي‌دئرلر."


text:
او آدام معبدئن ائچ اوتاغيني اؤلچوب قورتاراندان سونرا، منی شرق قاپيسيندان باييرا آپاردي و هر طرفدن بو ساحه‌ني اؤلچدو.


text:
بلجه ساحه‌نئن دؤرد طرفئني اؤلچدو. ساحه‌نئن اطرافيندا بئر دووار وار ائدي کي، موقدّس اولاني موقدّس اولماياندان آييريردي: اوزونلوغو و اِني هر بئري بش يوز قول‌آچ ائدي.


text:
من گؤردوم کي، شرق يولوندان ائسرايئل تاريسينين عئزّتي گلئر. اونون سَسي گور آخان سولارين سَسي کئمي ائدي، عئزّتئندن يِر پاريلداييردي.


text:
گؤردويوم رؤيا او گؤرونتويه بَنزه‌يئردي کي، تاري، شهري محو اتمه‌يه گلدئيي واخت گؤرموشدوم؛ کِبار چايي قيراغيندا گؤردويوم گؤرونتو کئمي. من بو زامان اوزو اوسته يِره ييخيلديم.


text:
او منه بله ددي: «ای بشر اوغلو، تَختئمئن يِري، آياقلاريمين دابانلاري دَيَن، ائسرايئل اؤولادلاري آراسيندا ابدی ياشاياجاغيم يِر بورادير. بوندان سونرا ائسرايئل خالقي ائله پادشاهلاري فاحئشه‌لئکلري ائنَن، اؤلَن پادشاهلارين جَسَدلري ائله بئر داها موقدّس آديمي نجئسله‌مَيه‌جکلر.


text:
اونلار آستانالاريني آستاناما، قاپيلارينين يان تاختالاريني قاپيمين يان تاختالارينا بئتئشدئردئلر. منئمله اونلارين آراسيندا فقط بئر دووار وار ائدي. اتدئکلري نجئس ائشلري ائله موقدّس آديمي نجئسله‌دئلر. من ده قضبئم ائله اونلاري قيريب تؤکدوم.


text:
ائندي قوي زئنالاريني، پادشاهلارينين جَسَدلرئني مندن اوزاقلاشديرسينلار، من ده ابده‌جک اونلارين آراسيندا ياشايارام.


text:
سن، ای بشر اوغلو، بو معبدي ائسرايئل نسلئنه توصئف ات کي، تقصئرلرئندن اوتانسينلار و معبدئن نَقشه‌سئني اؤلچسونلر.


text:
اگر اتدئکلري بوتون ائشلردن اوتانيرلار، معبدئن شَکلئني، نئظاميني، چئخيش-گئرئش يِرلرئنئ–بوتون شکئل‌لرئني، بوتون قايدالاريني، قورولوشلاريني و قانونلاريني اونلارا بئلدئر. اونلارين گؤزو قاباغيندا بونلاري بئر يِره ياز. قوي بوتون قورولوش و قايدالارينا عمل ادئب اونلاري يرئنه يتئرسئنلر.


text:
معبدئن قانوني بودور: داغين باشيندا هر طرفدن اونون بوتون اَراضئسي چوخ موقدّس اولاجاق. بلی، معبدئن قانوني بودور.


text:
قوربانگاهين قول‌آچينان اؤلچولري بله‌دئر. هر قولاچا بئر اوووج علاوه ادئلمئشدئر: قوربانگاهي اَحاطه‌يه آلان خَنده‌يئن درئنلئيي بئر قول‌آچ، اِني بئر قول‌آچ، اطرافينداکي چيخينتي بئر قاريش اولاجاق. قوربانگاهين بويو دا بله‌دئر:


text:
قوربانگاهين يرده‌کي خَندَقدن آلت چيخينتييا قدرکي حئصّه‌سئنئن بويي ائکي قول‌آچ، اِني بئر قول‌آچ، کئچئک چيخينتيدان بؤيوک چيخينتييا قدرکي حئصّه‌نئن بويي دؤرد قول‌آچ، اِني بئر قول‌آچ،


text:
قوربانگاهين قوربان يانديريلان اوست حئصّه‌سئنئن بويي دؤرد قول‌آچ اولاجاق. اوست حئصّه‌دن يوخارييا طرف دؤرد بوينوز اوزاناجاق.


text:
قوربانگاهين اوست حئصّه‌سي دؤردبوجاقلي شَکلئنده اولاجاق. اونون اوزونلوغو اون ائکي، اِني اون ائکي قول‌آچ اولاجاق.


text:
اوست چيخينتينين دؤرد طرفدن اوزونلوغو و اِني هر بئري اون دؤرد قول‌آچ اولاجاق. اطرافينداکي کنار ياريم قول‌آچ، خَنده‌يئن دؤوره‌سي بئر قول‌آچ اولاجاق. قوربانگاهين پئلّه‌کَنلري شرقه باخاجاق.»


text:
او آدام منه ددي: «ای بشر اوغلو، پروردئگار رب بله ديئر: "قوربانگاه تئکئله‌جَيي گون، اوستونده يانديرما قوربانلاري گتئرمَک و قان تؤکمَک باره‌ده اولان قايدالار بله‌دئر.


text:
منه خئدمت اتمک اوچون حوضوروما چيخان، صادوق نسلئندن لاوئلي کاهئنلره گوناه قورباني اولاراق جاوان بئر گاميش ور" پروردئگار رب بله بويورور.


text:
"گاميشين قانيندان گؤتوروب قوربانگاهين دؤرد بوينوزونا، اوست چيخينتينين دؤرد کونجونه و اطرافينداکي کنارين اوستونه سورت. بلجه قوربانگاهي تمئز ادئب اونون اوچون کفّاره ات.


text:
ائکئنجي گون گوناه قورباني اولاراق قوصورسوز بئر اِرکَک کِچي تقدئم ات. قوربانگاه گاميشين قاني ائله تمئز ادئلدئيي کئمي کِچئنئن قاني ائله ده تمئز ادئلسئن.


text:
پاک اتمک ائشئني قورتاراندان سونرا قوصورسوز جاوان بئر گاميش ائله سورودن قوصورسوز بئر قوچ قوربان گتئر.


text:
اونلاري ربّئن حوضورونا گتئر. کاهئنلر اونلارين اوستونه دوز سَپئب ربّه يانديرما قورباني اولاراق تقدئم اتسئن.


text:
يدّي گونون گوناه قورباني اولاراق، هر گون بئر اِرکَک کِچي حاضيرلا. قوصورسوز جاوان بئر گاميشينان سورودن بئر قوچ دا حاضيرلانسين.


text:
يدّي گون تاماملانان سونرا، کاهئنلر سکّئزئنجي گون و اوندان سونرا يانديرما و باريش قوربانلاريزي قوربانگاهين اوستونده تقدئم اتسئنلر. او زامان سئزدن راضي اولاجاغام."" پروردئگار رب بويورور.»


text:
رب منه ددي: "بو دروازا باغلي قالاجاق، آچيلماياجاق، هچ کس اورادان ائچه‌ري گئرميه‌جک، چونکي ائسرايئلئن تاريسي رب اورادان ائچه‌ري گئرئب، بونا گؤره ده باغلي قالاجاق.


text:
فقط رهبر، رهبرلئيئنه گؤره، ربّئن حوضوروندا چؤرک يمک اوچون اورادا اوتوراجاق. دروازا ايواني يولوندان گئرئب، او يولدان دا چيخاجاقدير."


text:
او آدام منی شئمال دروازاسي يولوندان معبدئن قاباغينا گتئردي. من باخيب گؤردوم کي، ربّئن عئزّتي اؤز معبدئني دولدوروب. بو زامان اوزو اوسته دوشدوم.


text:
رب منه ددي: "ای بشر اوغلو، ربّئن معبدئنئن بوتون قايدا-قانونلاري باره‌ده دئيه‌جيئم سؤزلره ياخشي-ياخشي قولاق آس، گؤزلرئنله گؤر، اونلارا قولاق آس، هر شيه دئقّتله باخ. معبدئن گئرئشئنه و موقدّس مکانين بوتون چيخيشلارينا دئقّت ات.


text:
عاصي اولان ائسرايئل نسلئنه دِه کي، پروردئگار رب بله ديئر: «ای ائسرايئل نسلي، آرتيق بَسدئر! اتدئيئنئز ائيرنج ائشلره داها آخير قويون.


text:
اوره‌يي و بدني ختنه ادئلمه‌مئش ياد اِلّي‌لري موقدّس مکانيما گتئردئنئز، منه يمک اولماق اوچون پئي و قان تقدئم اتمکله معبدئمي نجئسله‌دئنئز. بلجه ائيرنج ائشلرئنئزله عهدئمي پوزدونوز.


text:
موقدّس شيلرئم حاقّيندا اولان وظئفه‌ني يرئنه يتئرمه‌دئنئز. موقدّس مکانيمدا بو شيلره نظارت اتمه‌يي آيريلارينا تاپشيردينيز.»


text:
پروردئگار رب بله ديئر: «ائسرايئل خالقي آراسيندا ياشايان اوره‌يي و بدني ختنه ادئلمه‌مئش هچ بئر ياد-اِللي موقدّس مکانيما گئرمه‌سئن.


text:
او لاوئلي‌لر کی، ائسرايئل يولدان آزديغي زامان مندن اوزاقلاشديلار و يولدان آزيب بوتلري دالينجا گِتدئلر، اؤز گوناهلارينين جزاسيني چکه‌جکلر،


text:
لاکئن موقدّس مکانيمدا بو ائشلري گؤره‌جکلر: معبدئن دروازالارينا نظارت اده‌جکلر، معبدئن خئدمت ائشلرئني گؤره‌جکلر، خالق اوچون يانديرما قوربانلاري و باشقا قوربانليق حيوانلاري کَسه‌جکلر، خالقين قاباغيندا دوروب اونلارا خئدمت اده‌جکلر.


text:
ائندي کي اونلار بوتلرئنئن قاباغيندا ائسرايئل نسلئنه خئدمت اده‌رَک خالقي گوناها باتيرديلار، من رب ده آند ائچمئشم کي، اونلاري گوناهلارينا گؤره جزالانديريم.» پروردئگار رب بويورور.


text:
«اونلار کاهئن آديندا خئدمت اتمک اوچون منه ياخينلاشماياجاقلار، بوتون موقدّس شيلرئمه، لاپ موقدّس قوربانلاريما توخونماياجاقلار. اتدئکلري ائيرنج عمل‌لرئنئن روسوايچيليغيني چکه‌جکلر.


text:
آنجاق ائسرايئل اؤولادلاري منی قويوب يولدان آزديغي زامان، موقدّس مکانيمين خئدمت وظئفه‌سئني يرئنه يتئردئيي صادوق نسلئندن لاوئلي کاهئنلر حوضورومدا خئدمت اتمک اوچون منه ياخينلاشاجاق. اونلار پئي و قان تقدئم اتمک اوچون حوضوروما چيخاجاقلار.» پروردئگار رب بويورور.


text:
« اونلار موقدّس مکانيما گئره‌جکلر، حوضورومدا خئدمت اتمک اوچون سوفره‌مه ياخينلاشيب امرئمي يرئنه يتئره‌جکلر.


text:
کاهئنلر، ائچه‌ري حيطئن دروازالاريندان گئره‌جکلري زامان، گرک کتان گِيئم اَيئنلرئنده اولسون، ائچه‌ري حيطئن دروازالاريندا و يا معبدده خئدمت اِدَرکَن يون پالتار گِيمه‌سئنلر.


text:
باشلارينا کتان عمّامه ساريسينلار، بِل‌لرئنه کتان آلت پالتاري گِيسئنلر. بدنلرئني تَرله‌دن بئر شي گِيئنمه‌سئنلر.


text:
بايير حيطده، بايير حيطده اولان خالقين يانينا چيخمادان قاباق، او گِيئملری کی، خئدمت اِدَرکَن اَيئنلرئنده وار ائدی، چيخارديب موقدّس اوتاقلارا قويسونلار و باشقا پالتارلار گِيسئنلر کي، گِيئملري ائله خالقي تقدئس اتمه‌سئنلر.


text:
کاهئنلر دول و يا بوشانميش آرواد آلماسينلار، آمّا ائسرايئل نسلئندن اولان بئر باکئره قيز و يا دا باشقا کاهئندن دول قالميش آروادي آلا بئلرلر.


text:
موباحئثه‌لي ائشلرده اونلار داور اولاجاقلار؛ حؤکملرئمه گؤره قرار ورمه‌لي‌دئرلر. بايراملاريملا باغلي، قايدا-قانونلاريما عمل اتمه‌لي، سَبّت گونلرئمي موقدّس سايمالي‌ديرلار.


text:
کاهئن بئر اؤلويه ياخينلاشيب اؤزونو نجئسلَمه‌سئن، آمّا اگر اؤلو آناسي، آتاسي، اوغلو، قيزي، قارداشي و يا باکئره سوباي باجيسي اولسا، اؤزونو نجئسلَيه بئلر.


text:
معبدده خئدمت اتمک اوچون ائچه‌ري حيطه گئره‌جيي گون، اؤزو اوچون بئر گوناه قورباني تقدئم اتسئن.» پروردئگار رب بله بويورور.


text:
کاهئنلر تاخيل تقدئملرئني، گوناه و تقصئر قوربانلاريني يِسئنلر. ائسرايئلده ربّه وقف اولونان هر شي اونلارينکي اولسون.


text:
بوتون نوبارلارين لاپ ياخشيسي و بوتون خوصوصي هدئيّه‌لرئنئز کاهئنلرئنکي اولسون. تاخيلينيزين ائلکئني اونلارا ورئن کي، اِوئنئزه برکت ياغسين.


text:
اؤلکه‌ني ائرث اولاراق پايلاياجاغينيز زامان رب اوچون تورپاقدان پاي اولاراق ائيئرمي بش مئن قول‌آچ اوزونلوغوندا، ائيئرمي مئن قول‌آچ اِنئنده موقدّس بئر بؤلگه آييرين. بوتون بو بؤلگه موقدّس اولاجاق.


text:
بو بؤلگه‌دن دؤردبوجاقلي شکلئنده اوزونلوغو و اِني بش يوز قول‌آجليق بئر حئصّه موقدّس مسکن اوچون، اَلّي قول‌آجليق بئر يِر ده اطرافينداکي آچيق ساحه اوچون آيريلسين.


text:
بو ساحه‌دن بئر حئصّه اؤلچ: اوزونلوغو ائيئرمي بش مئن قول‌آچ و اِني اون مئن قول‌آچ اولسون. موقدّس مکان–لاپ موقدّس يِر اورادا اولاجاق.


text:
بو، اؤلکه‌نئن موقدّس پايي اولاجاق. بو يِر او کاهئنلره آيريلاجاق کي، معبدده خئدمت اتمک اوچون ربّه ياخينلاشيرلار. بورادا کاهئنلرئن اِولري، موقدّس مکان اوچون موقدّس بؤلگه اولاجاق.


text:
معبدده خئدمت ادن لاوئلی‌لره مولک اولاراق ائيئرمي بش مئن قول‌آچ اوزونلوغوندا، اون مئن قول‌آچ اِنئنده بئر بؤلگه ورئلسئن. اورادا ياشامالاري اوچون اونلارا مخصوص شهرلر اولاجاق.


text:
موقدّس بؤلگه‌يه دوشَن حئصّه ائله بئرلئکده شهر اوچون اِني بش مئن، اوزونلوغو ائيئرمي بش مئن قول‌آچ اولان بئر حئصّه آييرين. بو بوتون ائسرايئل خالقي اوچوندور.


text:
موقدّس بؤلگه‌يه دوشَن حئصّه ائله شهره دوشَن حئصّه‌نئن هر ائکي طرفئنده‌کي تورپاقلار رهبره ورئله‌جک. بو تورپاقلار قربدن-قربه، شرقدن-شرقه طرف اوزاناجاق و قرب سرحدئندن شرق سرحدئنه قدر اوزونلوغو بئر حئصّه قدردئر.


text:
بو تورپاق ائسرايئل رهبرئنئن پايي اولاجاق. بوندان سونرا رهبرلرئم خالقيما بئر داها ظولم اتميه‌جکلر، آمّا اؤلکه‌ني قبئله‌لرئنه گؤره ائسرايئل نسلئنه وره‌جکلر.»


text:
پروردئگار رب بله ديئر: «ای ائسرايئل رهبرلري، آرتيق بَسدئر! قدّارليق و ظولمدن اَل چکئن، عدالتلي و صالح عمللر ادئن. خالقيمي اؤز تورپاقلاريندان قوومايين.» پروردئگار رب بويورور.


text:
اِفا ائله بَت هَمن چکئده اولسون. بَت خومِرئن اوندا بئرئنه، اِفا دا خومِرئن اوندا بئرئنه برابر اولمالي‌دير. ائکئسئنئن چکئسي ده خومِره گؤره اولسون.


text:
بئر شِکِل ائيئرمي گِرايا برابر اولمالي‌دير. ائيئرمي، ائيئرمي بِش، اون بش شِکِل بئرلئکده، بئر مئنايا برابر اولمالي‌دير.


text:
گتئره‌جيئنئز تقدئملر بونلاردير: هر خومِر بوغدادان اِفانين آلتيدا بئري قدر بوغدا، هر خومِر آرپادان اِفانين آلتيدا بئري قدر آرپا ورئن.


text:
لاکئن زيتون ياغيني بَت چکئسئنه گؤره اؤلچون و هر کور زيتون ياغيندان بَتئن اوندا بئري قدر تقدئم ادئن. بئر کور اون بَت و يا بئر خومِره برابردئر. چونکي اون بَت بئر خومِره برابردئر.


text:
ائسرايئلئن سولو اوتلاقلارينداکي سورودن ائکي يوز قويوندان بئر قويون گؤتورولسون. بو قويونلاردان تاخيل تقدئمي، يانديرما و باريش قورباني اوچون ائستئفاده ادئلسئن کي، خالق کفّاره اولونسون.» پروردئگار رب بله بويورور.


text:
ائسرايئل نسلئنئن بوتون بايراملاريندا-شَنلئکلرئنده، تزه آي مراسئملرئنده و سَبّت گونلرئنده يانديرما قوربانلاري، تاخيل و ائچمه تقدئملرئني تامئن اتمک رهبرئن ائشي اولاجاق. گوناه قوربانيني، تاخيل تقدئمئني، يانديرما و باريش قوربانيني رهبر تامئن اده‌جک کي، ائسرايئل نسلی اوچون کفّاره ورسئن.


text:
کاهئن گوناه قوربانينين قانيندان بئر آزيني گؤتوروب معبدئن دروازاسينين يان تاختالارينا، قوربانگاهين اوست چيخينتيسينين دؤرد کونجونه، ائچه‌ري حيطئن دروازاسينين يان تاختالارينا سورتسون.


text:
سَهوَن و يا بئلمه‌دن گوناه اتمئش آدام اوچون ده همئن آيين يدّئنجی گونو هَمن شيي ات. بلجه معبد اوچون کفّاره وره‌جکسن.


text:
يدّي گون بايرام عرضئنده هر گون ربّه يانديرما قورباني اولاراق قوصورسوز يدّي گاميشلا يدّي قوچ، گوناه قورباني اولاراق بئر اِرکَک کِچي تأمئن اتسئن.


text:
تاخيل تقدئمي اولاراق هر گاميش و قوچ اوچون بئر اِفا تاخيل، هر اِفا اوچون بئر هئن زيتون ياغي تأمئن اتسئن.


text:
يدّئنجی آيين اون بِشئنجي گونو باشلايان و يدّي گون داوام ادن بايرامدا رهبر گوناه قوربانيني، يانديرما قوربانلاريني، تاخيل تقدئمئني و زيتون ياغيني هر گون هَمن مئقداردا تأمئن اتسئن.»


text:
پروردئگار رب بله ديئر: «ائچه‌ري حيطئن شرقه باخان دروازاسي آلتي ائش گونو باغلي قالمالي‌‌دير، لاکئن سَبّت گونو و تزه آي مراسئمي گونلري آچيق اولمالي‌دير.


text:
رهبر باييردان، دروازا اِيواني يولوندان ائچه‌ري گئرئب دروازانين يان تاختاسينين يانيندا دورسون. کاهئنلر اونون يانديرما قوربانيني و باريش قوربانلاريني تقدئم اتسئنلر. رهبر دروازا آستاناسيندا عئبادت اتسئن، سونرا باييرا چيخسين، آمّا دروازا آخشاما قدر آچيق قالسين.


text:
سَبّت گونلري و تزه آي مراسئمي گونلري اؤلکه خالقي بو دروازانين گئرئشئنده ربّئن قاباغيندا عئبادت اتسئن.


text:
رهبرئن سَبّت گونو ربّه يانديرما قورباني اولاراق تقدئم اده‌جيي گرک آلتي قوصورسوز قوزو و بئر قوچ اولسون.


text:
قوچ اوچون ورئله‌جک تاخيل تقدئمي بئر اِفا اولسون، لاکئن قوزولار اوچون ائسته‌دئيي قدر تاخيل تقدئمي وره بئلر. هر اِفا تاخيل اوچون بئر هئن زيتون ياغي ورسئن.


text:
گاميش و قوچ اوچون تاخيل تقدئمي اولاراق هَره‌سئنه بئر اِفا تاخيل تأمئن اتسئن. قوزولار اوچون ائسته‌دئيي قدر تاخيل تأمئن اده بئلر. هر اِفا تاخيل اوچون بئر هئن زيتون ياغي تأمئن اتسئن.


text:
اؤلکه خالقي بايراملاردا، ربّئن حوضورونا گلدئيي زامان، شئمال دروازاسيندان عئبادت اوچون گئرن آدام، گرک جنوب دروازاسيندان چيخسين، جنوب دروازاسيندان گئرن آدام دا گرک شئمال دروازاسيندان چيخسين. هچ کس گئردئيي دروازادان چيخماسين، هر کس گئردئيي دروازانين موقابئلئنده‌کي دروازادان چيخسين.


text:
بايراملاردا و موقدّس گونلرده گاميش و قوچ اوچون تاخيل تقدئمي اولاراق هَره‌سئنه بئر اِفا تاخيل ورسئن. لاکئن قوزولار اوچون ائسته‌دئيي قدر تاخيل تأمئن اده بئلر. هر اِفا تاخيل اوچون بئر هئن زيتون ياغي ورسئن.


text:
رهبر ربّه اؤز گؤيلو ائله اولاراق وردئيي يانديرما قورباني و يا باريش قوربانلاري تقدئم اده‌جيي زامان، شرقه باخان دروازا اونون اوزونه آچيلسين. يانديرما قورباني و يا باريش قوربانلاريني سَبّت گونو قوربان گتئردئيي کئمي تأمئن اتسئن، سونرا باييرا چيخسين. او چيخديقدان سونرا دروازا باغلانسين.


text:
بونونلا ياناشي، هر سحر تاخيل تقدئمي اولاراق اِفانين آلتيدا بئري قدر تاخيل و نارين اونو ائسلاتماق اوچون بئر هئنئن اوچده بئرئ قدر زيتون ياغي تأمئن ات. بو تاخيل تقدئمئنئن ربّه ورئلمه‌سي دائمي بئر قايدا اولسون.


text:
پروردئگار رب بله ديئر: «اگر رهبر اوغوللاريندان بئرئنه اؤز مولکوندن پاي ورسه، اؤز ائرثي کئمي نسلئنه ده کچسئن، ائرث اولاراق بو پاي اونلارين مولکو اولسون.


text:
لاکئن اگر رهبر اؤز مولکوندن قوللوقچولاريندان بئرئنه پاي ورسه، بو پاي آزادليق ائلئنه قدر قوللوقچونونکو اولسون، آمّا سونرا رهبره قايتاريلسين. لاکئن رهبرئن ائرثي اوغوللارينا کِچه بئلر و اونلارين اولاجاق.


text:
رهبر خالقي مولکوندن قوواراق ائرثئندن محروم اتمه‌مه‌لي‌دئر. او، اوغوللارينا فقط اؤز مولکوندن ائرث وره بئلر، اونا گؤره کي، خالقيمدان اولان هچ کس مولکونو ترک ادئب کنارا گتمه‌سئن.»""


text:
سونرا او آدام منی دروازانين يانينداکي گئرئشدن شئمالا باخان، کاهئنلره مخصوص موقدّس اوتاقلارا گتئردي و منه قرب طرفئن لاپ داليندا اولان بئر يِر گؤرستدي.


text:
او منه ددي: "بورا او يِردئر کي، کاهئنلر تقصئر قورباني ائله گوناه قوربانينين اَتئني اورادا قايناداجاقلار و تاخيل تقدئمئني پئشئره‌جکلر. اونا گؤره کي بونلاري بايير حيطه چيخارديب موقدّسلئکلرئني خالقا کچئرتمه‌سئنلر."


text:
سونرا او آدام منی بايير حيطه چيخارديب حيطئن دؤرد کونجوندن کچئرتدي. گؤردوم کي، حيطئن هر کونجونده کئچئک بئر حيط وار.


text:
حيطئن دؤرد کونجونده اولان بو باغلي حيطلرئن هر بئرئنئن اوزونلوغو قيرخ، اِني ده اوتوز قول‌آچ ائدي. کونجلرده‌کي حيطلر هَمن بويدا ائدي.


text:
دؤرد حيطئن هر بئرئنئن اطرافيندا داش دووار وار ائدي. دووارين دئبئنده يمک پئشئرمک اوچون يِرلر دوزه‌لدئلمئشدي.


text:
او آدام گئنه منی معبدئن گئرئشئنه گتئردي. معبدئن آستاناسينين آلتيندان شرقه طرف سولارين آخديغيني گؤردوم. چونکي معبد شرقه باخيردي. گؤردوم کي، سولار معبدئن جنوب طرفئنئن آلتيندان، قوربانگاهين جنوبوندان آشاغي‌يا آخيردي.


text:
او منی اورادان-شئمال دروازاسيندان چيخارديب بايير يولدان شرقه باخان بايير دروازاسينا آپاردي. سولار جنوب طرفدن آخيردي.


text:
او آدام اَلئنده بئر ائپله شرقه طرف گتدي. او، مئن قول‌آچ اؤلچدو و منی توپوغا قدر چيخان سولارين ائچئنه گتئردي.


text:
داها مئن قول‌آچ اؤلچدو و منی دئزه قدر چيخان سولارين ائچئنه گتئردي. گئنه مئن قول‌آچ اؤلچدو و منی بله قدر چيخان سولارين ائچئنه گتئردي.


text:
داها مئن قول‌آچ اؤلچدو و سولار کِچه بئلمه‌دئيئم بئر چايا دؤندو. سولار آرتميشدي، ائچئندن پئيادا کِچمک مومکون ديئلدي، آدام اوزَن قدر درئن بئر چايا چِورئلمئشدي.


text:
او آدام منه ددي: "بو سولار شرق بؤلگه‌سئنه طرف آخير، اورادان عَرَبا دره‌سئنه، سونرا دا دهنزه تؤکولور. دهنزه تؤکولَن کئمي اوراداکي سو، شئرئن سويا چِورئله‌جک.


text:
او زامان چايين آخديغي هر يرده هر جور قايناشان جانلي مخلوق ياشاياجاق، چوخلو باليق اولاجاق، چونکي بو سولار اورايا آخير، اوراداکي دوزلو سويو شئرئن سويا چِوئرئر. چاي آخديغي هر يِره حيات گتئره‌جک.


text:
چايين قيراغيندا باليقچيلار داياناجاقلار. عِين‌گِدئدن عِين‌عِگله‌يئمه قدر تور سَرئلَن يِرلر اولاجاق. اورادا دا بؤيوک دهنزده‌کي کئمي چوخلو باليق نؤوعلري اولاجاقدير.


text:
چايين هر ائکي قيراغيندا هر جور ميوه آغاجي يِتئشه‌جک. اونلارين يارپاقلاري سولماياجاق، ميوه‌لري توکَنميه‌جک. هر آي ميوه وره‌جکلر، چونکي موقدّس مکاندان چيخان سولار اورايا آخير. ميوه‌لرئندن يمک اوچون، يارپاقلاريندان دا شفا اوچون ائستئفاده اولوناجاق."


text:
پروردئگار رب بله ديئر: «اؤلکه‌ني ائرث اولاراق ائسرايئلئن اون ائکي قبئله‌سي آراسيندا بو سرحدلرله بؤلون: يوسئفه ائکي پاي دوشسون.


text:
اؤلکه‌ني هر قبئله‌يه برابر اولاراق پايلايين. من اؤلکه‌ني سئزئن آتالارينيزا وره‌جيئمه آند ائچدئم. بو اؤلکه سئزه ائرث اولاراق ورئله‌جک.


text:
بِروتا و دَمَشقله خَماتين تورپاقلاري آراسيندا يِرلَشَن سئبره‌يئمه، حَوران سرحدئنده اولان خاصِر-حَتّئکونا قدر اوزاناجاق.


text:
سرحد دهنزدن خَصَر-عِينانا، دَمَشقئن شئمال سرحدي بويونجا اوزاناجاق، خَمات سرحدي شئمالدا اولاجاق. شئمال سرحدي بله‌دئر.


text:
شرقده سرحدي خَورانلا دَمَشق آراسيندان باشلاييب گئلعادي ائسرايئلدن آييران اوردون چايي بويونجا شرق دهنزئنه قدر اؤلچون. شرق سرحدي بله‌دئر.


text:
جنوبدا سرحد تاماردان مِرئبا-قِدِش سولارينا، مئصئر وادئسي بويونجا بؤيوک دهنزه قدر اوزاناجاق. جنوب سرحدي بله‌دئر.


text:
اؤلکه‌ني اؤز آرانيزدا و آرانيزدا ياشايارکَن اؤولادلاري دوغولان ياد-اِللي‌لرله ائرث اولاراق بؤلوشدوره‌جکسئنئز. اونلاري دا ائسرايئل اؤولادلاري آراسيندا يِرلی‌لر کئمي حساب ادئن. اونلارين دا ائسرايئل قبئله‌لري آراسيندا سئزئن کئمي ائرثلري اولاجاق.


text:
ياد-اِللي هانسي قبئله‌ده ياشايير، اورادا اونا دوشَن پايي ائرث اولاراق ورئن.» پروردئگار رب بله بويورور.


text:
«قبئله‌لرئن آدلاري بله‌دئر: شئمال سرحدئنده اولان دانا بئر پاي ورئله‌جک. دانين سرحدي خِتلون يولوندان خَمات کِچئدئنه قدر اوزاناجاق. خَصَر-عِينان و خَماتا ياخين دَمَشقئن شئمال سرحدي شرقدن قربه قدر اوزانان سرحدئن بئر حئصّه‌سئني توتاجاق.


text:
يهودانين شرقدن قربه قدر اوزانان سرحدئنه بئتئشئک تورپاقلار آييراجاغينيز خوصوصي پاي اولاجاق. اِني ائيئرمي بش مئن قول‌آچ، شرقدن قربه اوزونلوغو دا بئر قبئله‌يه دوشَن پاي قدر اولاجاق. موقدّس مکان اورانين اورتاسيندا اولاجاق.


text:
بو موقدّس پاي کاهئنلر اوچون اولاجاق. شئمالدا اوزونلوغو ائيئرمي بش مئن قول‌آچ، قربده اِني اون مئن قول‌آچ، شرقده اِني اون مئن قول‌آچ، جنوبدا اوزونلوغو ائيئرمي بش مئن قول‌آچ اولاجاق. ربّئن موقدّس مکاني اورانين اورتاسيندا اولاجاقدير.


text:
بو بؤلگه صادوق نسلئندن تقدئس اولونموش کاهئنلر اوچون اولاجاق. اونلار امرئمي يرئنه يتئردئلر، ائسرايئل اؤولادلاري يولدان آزان زامان، لاوئلی‌لر ده يولدان آزديلار، آمّا اونلار يولدان آزماديلار.


text:
او يِر اؤلکه‌نئن موقدّس پاييندان مخصوص بئر پاي اولاراق اونلارا ورئله‌جک. اورا لاوئلی‌لرئن تورپاقلارينا بئتئشئک چوخ موقدّس بئر بؤلگه اولاجاقدير.


text:
کاهئنلرئن سرحدي ياخينليغيندا لاوئلی‌لرئن ائيئرمي بش مئن قول‌آچ اوزونلوغوندا، اون مئن قول‌آچ اِنئنده بئر پايلاري اولاجاق. بو بؤلگه‌نئن اوزونلوغو ائيئرمي بش مئن قول‌آچ، اِني اون مئن قول‌آچ اولاجاقدير.


text:
لاوئلی‌لر اوراني ساتماسينلار و باشقا يِرله دَيئشمه‌سئنلر. بو، اؤلکه‌نئن لاپ ياخشي حئصّه‌سي‌دئر و باشقا آدامين اَلئنه کِچمه‌مه‌لي‌دئر، چونکي اورا ربّه وقف ادئلمئشدئر.


text:
بو مخصوص پايين قالان ائيئرمي بش مئن قول‌آچ اوزونلوقدا و بش مئن قول‌آچ اِنئنده‌کي حئصّه‌سي موقدّس ديئل و شهر اوچوندور. بو يِر اِولره، اوتلاقلارا آيريلاجاق. شهر اونون اورتاسيندا اولاجاق.


text:
شهرئن اؤلچولري بله اولاجاق: شئمال طرفي دؤرد مئن بش يوز قول‌آچ، جنوب طرفي دؤرد مئن بش يوز قول‌آچ ، شرق طرفي دؤرد مئن بش يوز قول‌آچ، قرب طرفي دؤرد مئن بش يوز قول‌آچ.


text:
شهر اوچون آيريلان اوتلاغين اؤلچولري بله اولاجاق: شئمالدا ائکي يوز اَلّي قول‌آچ ، جنوبدا ائکي يوز اَلّي قول‌آچ، شرقده ائکي يوز اَلّي قول‌آچ، قربده ائکي يوز اَلّي قول‌آچ.


text:
موقدّس بؤلگه‌نئن سرحدئنده قالان يِرئن هم شرق طرفي، هم ده قرب طرفي اون مئن قول‌آچ اولاجاق. موقدّس بؤلگه‌يه بئتئشئک تورپاقلاردا يِتئشَن محصول شهرده ائشله‌يَنلره مخصوص اولاجاق.


text:
بو بؤلگه‌نئن اَراضئسي دؤردبوجاقلي شکلئنده‌دئر، هر ياني ائيئرمي بش مئن قول‌آچ‌دير. سئز موقدّس بئر پاي اولاراق دؤرد بوجاقلي شکلئنده، شهرئن مولکو ائله بئرلئکده آييرين.


text:
موقدّس بؤلگه‌يه عاييد اولان حئصّه ائله شهره عاييد اولان حئصّه‌دن باشقا، آييرديغينيز مخصوص پايدان هر ائکي طرفده قالان تورپاقلار رهبره ورئله‌جک. بو تورپاقلار موقدّس بؤلگه‌يه عاييد اولان ائيئرمي بش مئن قولاجليق حئصّه‌نئن شرقئندن و قربئندن اؤلکه‌نئن شرق و قرب سرحدلرئنه قدر اوزاناجاق. قبئله‌لره دوشَن پايلار بويونجا اوزانان بو ائکي بؤلگه، رهبره مخصوص اولاجاق. موقدّس بؤلگه‌يه عاييد اولان حئصّه ائله معبدئن موقدّس مکاني اورانين اورتاسيندا اولاجاقدير.


text:
بلجه لاوئلی‌لره دوشَن مولکله شهره عاييد اولان مولک رهبره ورئلَن تورپاقلارين آراسيندا قالاجاق. رهبره ورئله‌جک تورپاقلار يهودا ائله بِنيامئنئن سرحدي آراسيندا اولاجاق.


text:
جاد سرحدي اؤلکه‌نئن جنوب سرحدي اولوب، تاماردان مِرئبا-قادِش سولارينا، اورادان دا مئصئر وادئسي بويونجا بؤيوک دهنزه قدر اوزاناجاق.


text:
ائرث اولاراق ائسرايئل قبئله‌لري آراسيندا بؤلوشدوره‌جيئنئز تورپاق بودور. اونلارا دوشه‌جک پايلار بونلاردير.» پروردئگار رب بله بويورور.


text:
«شهرئن چيخيش يِرلري بونلاردير: دؤرد مئن بش يوز قول‌آچ اوزونلوغوندا اولان شئمال طرفده دروازالار اولاجاق.


text:
شهرئن دروازالارينا ائسرايئل قبئله‌لرئنئن آدلاري ورئله‌جک. شئمال طرفده اوچ دروازا اولاجاق: بئری رِعوبئن دروازاسي، بئری يهودا دروازاسي، بئری لاوي دروازاسي.


text:
دؤرد مئن بش يوز قول‌آچ اوزونلوغوندا اولان شرق طرفده اوچ دروازا اولاجاق: بئری يوسئف دروازاسي، بئری بِنيامئن دروازاسي، بئری دان دروازاسي.


text:
دؤرد مئن بش يوز قول‌آچ اوزونلوغوندا اولان جنوب طرفده اوچ دروازا اولاجاق: بئری شَمعون دروازاسي، بئری يئسّاکار دروازاسي، بئری زِبولون دروازاسي.


text:
دؤرد مئن بش يوز قول‌آچ اوزونلوغوندا اولان قرب طرفده اوچ دروازا اولاجاق: بئری جاد دروازاسي، بئری آشِر دروازاسي، بئری نَفتالي دروازاسي.


text:
يهودا پادشاهي يِهوياقئمئن پادشاهليغينين اوچونجو ائلئنده بابئل پادشاهي نِبوکَدنِصّر اورشَلئمه هوجوم ادئب اوراني موحاصئره‌يه آلدي.


text:
پروردئگار يهودا پادشاهي يِهوياقئمي و تاري معبدئنئن اشيالاريندان بئر حئصّه‌سئني اونا تسلئم اتدي. نِبوکَدنِصّر اونلاري شئنعار تورپاغينا، اؤز آللاهينين معبدئنه آپاردي و اشيالاري اؤز آللاهينين خزئنه‌سئنه قويدو.


text:
پادشاه حرم-‌آغالار ريئسي اَشپِنَزه امر اتدي کي، پادشاه و اصئلزاده‌لر نسلئندن اولان ائسرايئللی‌لرئن آراسيندان


text:
بدنلرئنده قوصور اولمايان، ياراشيقلي، هر حئکمتده باجاريقلي، بئلئکلي، درّاکه‌لي، سارايدا پادشاها خئدمت اتمه‌يه باشاريلي اولان جاوانلار سِچئب اونلارا کَلدانئلرئن دئلئني و ادبئيّاتيني اؤيرَتسئن.


text:
پادشاه اونلارا اؤزونون يِدئيي يمکلردن و ائچدئيي شرابدان گونده‌لئک يمک پايي تعيئن اتدي. اونلار گرک اوچ ائل اونلاردا تربئيه آليب و سونرا دا پادشاهين خئدمتئنه گئره‌جک ائدئلر.


text:
حرم-آغالار ريئسي اونلارا تزه آد قويدو: دانيالي بِلطِشَصّر، خَنَنياني شَدرَک، مئشااِلي مِشَک و عَزَرياني عَبِدنِگو آدلانديردي.


text:
دانيال قرارا آلدي کي، پادشاهين يِدئيي يمکلرله و ائچدئيي شرابلا اؤزونو نجئس اتمه‌سئن. بونا گؤره ده حرم-آغالار ريئسئندن ائسته‌دي کي، اونا اؤزونو نجئس اتمه‌مه‌سئنه ائجازه ورسئن.


text:
حرم-آغالار ريئسي دانيالا ددي: "سئزئن يِيئب- ائچدئيئنئزي تعيئن ادن آغام پادشاهدان قورخورام. نه اوچون او سئزئن اوزونوزو، هَم‌ياشيدينيز اولان جاوانلارين اوزوندن سولغون گؤرسون؟ سئز بونونلا پادشاهين يانيندا منئم باشيمي بلايا سالارسينيز."


text:
سونرا دا سنئن حوضوروندا هم بئزئم اوزوموزه، هم ده پادشاه يمکلرئندن يئيَن جاوانلارين اوزونه باخسينلار. بونو گؤرَندن سونرا قوللارينلا گؤردويونوزه موطابئق عمل ادئن."


text:
اون گون سونرا اونلارين سئماسي پادشاه يمکلرئندن يئيَن بوتون باشقا جاوانلارين سئماسيندان داها گؤزل گؤروندو و اونلار بدنجه داها دولغون ائدئلر.


text:
تاري بو دؤرد جاوانا هر جور ادبئيّاتي و حئکمت اؤيرنمَک اوچون بئلئک و درّاکه وردی. دانيالدا بو معرئفت وار ائدي کي، هر جور رؤيالاري و يوخولاري يوزسون.


text:
اونلارين گتئرئلمه‌سي اوچون پادشاهين امر اتدئيي گون چاتاندا، حرم-‌آغالار ريئسي اونلاري نِبوکَدنِصّرئن حوضورونا گتئردي.


text:
پادشاه اونلارلا دانيشدي و هامينين آراسيندا دانيال، خَنَنيا، مئشااِل و عَزَريا کئمئسي تاپيلمادي. بونا گؤره ده اونلار پادشاهين حوضوروندا خئدمته قويولدولار.


text:
پادشاه اونلاردان هر جور حئکمت و معرئفت باره‌ده سوروشاندا گؤردو کي، بونلار بوتون اؤلکه‌سئنده‌کي سِحربازلارين و اووسونچولارين هاميسيندان اون قات اوستوندورلر.


text:
پادشاه امر اتدي کي، اونون يانينا سِحربازلار، اووسونچولار، جادوگرلر و مونجّئملر چاغيريلسين، اِله کي، پادشاهين يوخوسونو اونا دسئنلر. اونلار گلئب پادشاهين حوضوروندا دايانديلار.


text:
مونجّئملر اَرامي دئلئنده پادشاها ددئلر: "پادشاه صاغ اولسون، يوخونو بو قوللارينا دانيش، بئز اونون تعبئرئني دئيه‌رئک."


text:
پادشاه مونجّئملره جاواب وردی: "من بله قرارا گلمئشم: اگر سئز منه هم يوخونو، هم ده اونون تعبئرئني دِميه‌سئنئز، پارچا-پارچا ادئله‌جکسئنئز، اِولرئنئز ده وئران ادئله‌جک.


text:
آمّا اگر يوخونو و اونون تعبئرئني دئيه‌سئنئز، مندن هدئيّه‌لر، پاداشلار و بؤيوک حؤرمت آلاجاقسينيز. ائندي منه يوخونو و اونون تعبئرئني بئلدئرئن."


text:
اونلار گئنه جاواب وردئلر: "قوي پادشاه يوخونو بو قوللارينا دانيشسين، بئز ده اونون تعبئرئني دئيه‌رئک."


text:
پادشاه جاواب وردی: "يقئن بئلئرم کي، سئز واخت قازانماق ائسته‌يئرسئنئز، چونکي گؤرورسونوز کي، منئم قراريم قطعي‌دئر.


text:
اگر يوخونو منه دِميه‌سئنئز، سئزئن اوچون فقط بئر جزا اولاجاق. سئز سؤزله‌شئبسئنئز کي، وضعئيّتئن دَيئشئلمه‌يئنه‌جک منه يالان و اويدورما سؤزلر دئيه‌سئنئز. ائندي منه يوخونو بئلدئرئن. اوندا بئله‌رم کي، سئز اونو يوزا بئلرسئنئز."


text:
مونجّئملر پادشاها جاواب وردئلر: "يِر اوزونده پادشاهين طلبئني يرئنه يتئره بئلَن آدام يوخدور. هچ پادشاه، نه قدر عظمتلي و قودرتلي اولسا دا، بله بئر شيي هچ سِحربازدان، اووسونچودان و يا مونجّئمدن ائستَمه‌يئب.


text:
پادشاهين ائسته‌دئيي شي اِله چتئندئر کي، آللاهلاردان باشقا هچ کس بونو پادشاها آشکار اده بئلمز. اونلارين دا مسکني ائنسانلار آراسيندا ديئل."


text:
بِلجه حئکمتلی‌لري اؤلدورمک باره‌ده امر چيخدي؛ و اونلار دانيال و اونون يولداشلاريني آختارديلار کي، اؤلدورسونلر.


text:
او زامان دانيال کشئکچئلر ريئسي اَريوکلا کي، بابئلئن حئکمتلی‌لرئني اؤلدورميه گتمئشدي، حئکمت و بصئرتله دانيشدي.


text:
او، پادشاهين حَربي ريئسي اَريوکدان سوروشدو: "نئيه پادشاه بله بئر عاجئل امر ورئب؟" او واخت اَريوک اَحوالاتي دانيالا دانيشدي.


text:
دانيال ائچه‌ري گئرئب پادشاهدان خاهئش اتدي کي، يوخونون تعبئرئني پادشاها بئلدئرمک اوچون اونا واخت ورسئن.


text:
و اونلارا ددی کي، بو سئرّ باره‌ده گؤيلرئن تاريسيندان مرحمت ائسته‌سئنلر و دانياللا اونون يولداشلاري باشقا بابئل حئکمتلی‌لري ائله بئرلئکده محو اولماسينلار.


text:
واختي و دؤورو دَيئشدئرَن اودور. او، پادشاهلاري تختدن سالار و تخته قويار، حئکمتلی‌لره حئکمت، عاقئل‌لره عاغيل وِرَر.


text:
ای آتالاريمين تاريسي، سنه شوکور و حمد اولسون کي، منه حئکمت و قودرت وردئن، ائندي سندن ائسته‌دئيئمئز شيي منه آشکار اتدئن. بلجه پادشاهين مَسَله‌سئني بئزه بئلدئردئن."


text:
بلجه دانيال اَريوکون يانينا کی، پادشاه اونو بابئلئن حئکمتلی‌لرئني اؤلدورمک اوچون تعيئن اتمئشدي، گلئب اونا ددي: "بابئلئن حئکمتلی‌لرئني اؤلدورمه. منی پادشاهين يانينا آپار، اونا يوخوسونون معناسيني بئلدئره‌رم."


text:
او واخت اَريوک دانيالي تَله‌سئک پادشاهين يانينا گتئرئب اونا ددي: "من اسئر اولونموش يهودالي‌لار آراسيندان بئر آدام تاپميشام کي، پادشاهين يوخوسونو تعبئر اده بئلر."


text:
پادشاه، بِلطِشَصّر آدلانان دانيالدان سوروشدو: "آيا قادئرسن کي، گؤردويوم يوخونو و اونون تعبئرئني منه دئيه‌سن؟""


text:
دانيال پادشاها جاواب وردی: "پادشاهين سوروشدوغو سئرّي حئکمتلی‌لر، اووسونچولار، سِحربازلار و فالچيلار اونا آچا بئلمزلر.


text:
آنجاق گؤيلرده سئرّلري آچان بئر تاري وار و گله‌جکده نه اولاجاغيني پادشاه نِبوکَدنِصّره او بئلدئرئب. ياتارکن گؤردويون يوخو و رؤيالار بله‌دئر:


text:
ای پادشاه، سن اؤز ياتاغيندا اولارکن بو فئکئرلر گلدي کي، بوندان سونرا نه اولاجاق؟ سئرّلري آچان دا نه اولاجاغيني سنه گؤرستدي.


text:
منه بو سئرّ اونون اوچون آچيلمادي کي، گويا باشقا آداملاردان داها چوخ حئکمتئم وار. آنجاق بونون اوچون کي، يوخو پادشاها بئلدئرئلسئن و سن ده اؤز اوره‌يئنئن دوشونجه‌لرئني بئله‌سن.


text:
ای پادشاه، سن يوخودا بؤيوک بئر موجسّمه گؤروبسن. چوخ بؤيوک و چوخ عظمتلي اولان بو موجسّمه، سنئن قاباغيندا دوردو. اونون گؤرونوشو قورخولو ائدي.


text:
سن باخارکن، اَل دَيمه‌دن بئر داش يِرئندن قوپاريلدي، موجسّمه‌نئن دمئر و گئل آياقلاريندان ووروب اونلاري تئکه-تئکه اتدي.


text:
او زامان دمئر، گئل، بورونج، گوموش و قيزيل بئرلئکده پارچالاندي و ياي خرمنلرئنده‌کي سامان چؤپو کئمي سوورولدو. کولَک اونلاري آپاردي و اونلاردان اثر-علامت قالمادي. لاکئن موجسّمه‌ني داغيدان داش، بؤيوک بئر داغ اولدو و بوتون دونياني توتدو.


text:
او هر يرده ياشايان بشر اؤولادلاريني، چؤلون حيوانلاريني و گؤيون قوشلاريني سنئن ائختئيارينا ورمکله، سني اونلارا حؤکمدار ادئب. قيزيلدان اولان باش سنسن!


text:
سندن سونرا سندن آشاغي مرتبه‌ده اولان باشقا پادشاهليق ظوهور اده‌جک. اوندان سونرا دا بورونجدن اولان، بوتون دونيايا حؤکمرانليق ادن اوچونجو بئر پادشاهليق اولاجاق.


text:
دؤردونجو پادشاهليق دا دمئر کئمي مؤحکم اولاجاق، نجه دمئر هر شيي اَزئب قيرار، او دا بوتون باشقالاريني، هر شيي قيران دمئر کئمي اَزئب قيراجاق.


text:
آياقلارين و بارماقلارين بئر حئصّه‌سئنئن کوزه‌گر گئلئندن، بئر حئصّه‌سئنئن ده دمئردن اولدوغونو گؤرمه‌يئنئن معناسي بودور کي، او بؤلونموش پادشاهليق اولاجاق. اوندا بئر قدر دمئر مؤحکملئيي قالاجاق، نجه کي سن دمئري کوزه‌گر گئلي ائله قاريشيق گؤروبسن.


text:
آياق بارماقلارينين بئر حئصّه‌سي دمئردن، بئر حئصّه‌سي گئلدن اولدوغو کئمي، بو پادشاهليغينين دا بئر حئصّه‌سي مؤحکم، بئر حئصّه‌سي ضعئف اولاجاق.


text:
دمئري کوزه‌گر گئلي ائله قاريشيق گؤردويونون معناسي بودور کي، اونلار اِولَنمک واسئطه‌سئله بئربئرلري ائله قاريشاجاقلار ، لاکئن دمئر گئل‌له بئرلَشمه‌دئيي کئمي، اونلار دا بئربئرلري ائله بئرلَشميه‌جکلر.


text:
او پادشاهلارين دؤورونده گؤيلرئن تاريسي هچ واخت داغيلمايان بئر پادشاهليق قوراجاق و بو پادشاهليق باشقا خالقين اَلئنه کِچميه‌جک. او بوتون اوّلکي پادشاهليقلاري اَزئب داغيداجاق، و اؤزو ابدی قالاجاق.


text:
سن گؤردون کي، داغدان بئر داش اَل دَيمه‌دن قوپاريلدي، دمئري، بورونجو، گئلي، گوموشو و قيزيلي تئکه-تئکه اتدي. بلجه بؤيوک تاري بوندان سونرا نه اولاجاغيني پادشاها بئلدئرئب. بو يوخو دوغرودور و اونون تعبئري ده ائنانمالي‌دير."


text:
او زامان پادشاه نِبوکَدنِصّر اوزو اوسته دوشوب دانيالا سجده اتدي و امر اتدي کي، اونون اوچون تقدئم گتئرئب بوخور يانديرسينلار.


text:
پادشاه دانيالا ددي: "ائندي کي، سن بو سئرّي آچا بئلدئن، حقئقتن، سئزئن تارينيز، آللاهلارين تاريسي و پادشاهلارين آغاسي‌دير، سئرّلري آچان دا اودور."


text:
بوندان سونرا پادشاه دانيالي اوجا وظئفه‌يه قويدو و اونا چوخ قئيمتلي هدئيّه‌لر وردی. اونو بابئل وئلايتئنئن باشچيسي و بوتون بابئلئن حئکمتلی‌لرئنئن باش ريئسي تعيئن اتدي.


text:
دانيال پادشاهدان خاهئش اتدي و او دا شَدرَکي، مِشَکي و عَبِدنِگونو بابئل وئلايتئنه مأمور قويدو. لاکئن دانيال پادشاهين ساراييندا قالدي.


text:
پادشاه نِبوکَدنِصّر بئر قيزيل موجسّمه دوزلتدي. اونون بويو آلتميش قول‌آچ ، اِني آلتي قول‌آچ ائدي. اونو بابئل وئلايتئنده اولان دورا اوواسيندا قويدو.


text:
سونرا پادشاه نِبوکَدنِصّر خبر گؤندردي کي، ساتراپلاري، قاييم‌مقاملاري، والئلري، موشاوئرلري، خزئنه‌دارلاري، حاکئملري، وکئل‌لري، خولاصه، بوتون وئلايتلرئن مأمورلاريني ييغسينلار و قويدوغو موجسّمه‌نئن وقف اتمه مراسئمئنه گلسئنلر.


text:
او زامان ساتراپلار، قاييم‌مقاملار، والئلر، موشاوئرلر، خزئنه‌دارلار، حاکئملر، وکئللر، خولاصه، بوتون وئلايتلرئن مأمورلاري پادشاه نِبوکَدنِصّرئن قويدوغو موجسّمه‌نئن وقف اتمه مراسئمئنه ييغيلديلار. اونلار نِبوکَدنِصّرئن قويدوغو موجسّمه‌نئن قاباغيندا دوردولار.


text:
بوينوز، ني، طنبور، چنگ، آرفا، بالابان و هر جور موسئقي آلَتلرئنئن سَسئني اشئدن واخت، يِره اَيئلئب پادشاه نِبوکَدنِصّرئن قويدوغو قيزيل موجسّمه‌يه سجده اده‌سئنئز.


text:
بِلَجه، بوتون خالقلارا، مئلّتلره و دئل‌لره منصوب آداملار بوينوز، ني، طنبور، چنگ، آرفا و هر جور موسئقي آلتلرئنئن سَسئني اشئدن زامان يِره اَيئلئب پادشاه نِبوکَدنِصّرئن قويدوغو قيزيل موجسّمه‌يه سجده اتدئلر.


text:
سن امر ادئبسن کي، بوينوز، ني، طنبور، چنگ، آرفا، بالابان و هر جور موسئقي آلَتلرئنئن سَسئني اشئدن هر کس يِره اَيئلئب قيزيل موجسّمه‌يه سجده اتسئن.


text:
سنئن بابئل وئلايتئنه مأمور قويدوغون شَدرَک، مِشَک و عَبِدنِگو آدلي يهودئلر وار. ای پادشاه، بو آداملار سني سايماييبلار، سنئن آللاهلارينا خئدمت اتمه‌يئرلر و قويدوغون قيزيل موجسّمه‌يه ده سجده اتمئرلر."


text:
او زامان نِبوکَدنِصّر آلوولانان قضبله امر اتدي کي، شَدرَکي، مِشَکي و عَبِدنِغونو گتئرسئنلر. بو آداملار پادشاهين حوضورونا گتئرئلدي.


text:
نِبوکَدنِصّر اونلارا ددي: "ای شَدرَک، مِشَک و عَبِدنِغو، بو دوغرودور کي، سئز منئم آللاهلاريما قوللوق اتمئرسئنئز؟ منئم قويدوغوم قيزيل موجسّمه‌يه سجده اتمئرسئنئز؟


text:
ياخشي اولار کي، ائندي بوينوز، ني، طنبور، چنگ، آرفا، بالابان و هر جور موسئقي آلَتلرئنئن سَسئني اشئدن زامان يِره اَيئلئب دوزلتدئيئم موجسّمه‌يه سجده اده‌سئنئز. اگر سجده اتميه‌سئنئز، او ساعات آلوولانان اود کوره‌سئنه آتيلاجاقسينيز. او زامان سئزي هانسي تاري منئم اَلئمدن قورتارا بئلر؟""


text:
شَدرَک، مِشَک و عَبِدنِگو پادشاها جاواب وردئلر: "ای نِبوکَدنِصّر، بئزئم بو ائش اوچون سنئن قاباغيندا اؤزوموزدن مودافئعه اتمه‌يئمئزه احتئياج يوخدور.


text:
اگر بله اولسا، قوللوق اتدئيئمئز تاريميز قادئردئر کي، بئزي آلوولانان اود کوره‌سئندن خئلاص اتسئن و او بئزي سنئن اَلئندن قورتاراجاق، ای پادشاه.


text:
آمّا اگر اتمه‌سه ده، سنه معلوم اولسون کي، ای پادشاه، بئز سنئن آللاهلارينا قوللوق ادن ديئلئک و سنئن قويدوغون قيزيل موجسّمه‌يه ده سجده اتميه‌جيئک."


text:
او زامان نِبوکَدنِصّر بَرک قضبلَندي و شَدرَکئن، مِشَکئن، و عَبِدنِگونون ضئدّئنه سئماسي دَيئشئلدي. او امر اتدي کي، اود کوره‌سئني عادتن قيزديرديقلاريندان يدّي دفه آرتيق قيزديرسينلار.


text:
قوشونونون گوجلو عسگرلرئنه امر اتدي کي، شَدرَکئن، مِشَکئن و عَبِدنِگونون اَل- قولونو باغلاييب اونلاري آلوولانان اود کوره‌سئنه آتسينلار.


text:
او واخت بو آداملارين اَل- قولونو باغلاديلار و اَيئنلرئنده شالوار، جوبّه، عمّامه و باشقا پالتارلاري ائله آلوولانان اود کوره‌سئنه آتديلار.


text:
پادشاهين امري عاجئل اولدوغونا گؤره، اود کوره‌سي ده حدّئندن آرتيق قيزديريلديغي اوچون، اود آلووسو شَدرَکي، مِشَکي و عَبِدنِگونو اودا آتان آداملاري قاپيب اؤلدوردو.


text:
بو اوچ نفر-شَدرَک، مِشَک و عَبِدنِگو دا اَل-قوللاري باغلانميش حالدا آلوولانان اود کوره‌سئنئن ائچئنه ييخيلديلار.


text:
او زامان پادشاه نِبوکَدنِصّر حيرته گلئب تَله‌سئک آياغا قالخدي و اؤز موشاوئرلرئنه ددي: "مگر بئز اوچ نفر اَل-قولو باغلانميش آدامي اودا آتماديق؟" اونلار جاوابيندا پادشاها ددي: "دوغرودور، ای پادشاه!""


text:
او ددي: "باخ، من اودون ائچئنده اَل- قولو آچيق دؤرد نفرئن گَزدئيئني گؤرورَم و اونلارا هچ نه اولمور. اونلاردان دؤردونجوسو آللاهلارين اوغلونا بَنزه‌يئر."


text:
او زامان نِبوکَدنِصّر آلوولانان اود کوره‌سئنئن قاپيسينا ياخينلاشدي و سَسله‌يئب ددي: "ای اوجالاردا اولان تارينين قوللاري شَدرَک، مِشَک و عَبِدنِگو! چيخين و بورايا گلئن."" او واخت شَدرَک، مِشَک و عَبِدنِگو اودون ائچئندن چيخديلار.


text:
اطرافا ييغيلميش ساتراپلار، امئرلر، والئلر و پادشاهين موشاوئرلري گؤردولر کي، اود بو آداملارين بدنئنه هچ بئر ضرر وورماييب: نه اونلارين ساچلاري يانميش، نه ده پالتارلاري دَيئشمئشدي، حتّا اودون حئسي ده اونلارا اوتورماميشدي.


text:
او واخت نِبوکَدنِصّر ددي: "شَدرَکئن، مِشَکئن و عَبِدنِگونون تاريسينا شوکور اولسون کي، اؤز مَله‌يئني گؤنده‌رئب اونا بِل باغلايان قوللاريني خئلاص اتدي. اونلار پادشاهين امرئنه ضئدّ چيخيب حاضير اولدولار کي، جانلاريندان کچسئنلر، لاکئن اؤزلرئنئن تاريسيندان باشقا بئر آللاها قوللوق و يا سجده اتمه‌سئنلر.


text:
بونا گؤره من بله فرمان ورئرم: هر خالقا، مئلّته، و دئله عاييد اولان هر کس کي، شَدرَکئن، مِشَکئن و عَبِدنِگونون تاريسينا کوفر دئيه‌، تئکه-تئکه اولوناجاقدير و اونلارين اِولري زئبئل‌لئيه چِورئله‌جک. چونکي بو جور خئلاص اتميه قادئر اولان باشقا بئر تاري يوخدور."


text:
پادشاه نِبوکَدنِصّر بوتون دونيادا ياشايان خالقلارا، مئلّتلره و دئل‌لره منصوب آداملارا اعلان اتدي: "باريشينيز بول اولسون!


text:
اونون علامتلري نجه ده بؤيوکدور، اونون مؤجوزه‌لري نجه ده قودرتلي‌دئر! اونون پادشاهليغي ابدی پادشاهليقدير، اونون حؤکمرانليغي نسئلدن نسله داوام ادئر."


text:
او واخت سحربازلار، اووسونچولار، مونجّئملر و فالچيلار گلدئلر. من يوخومو دانيشديم، لاکئن اونلار يوخونو منه يوزا بئلمه‌دئلر.


text:
نهايت، آللاهيمين آديندا گلن بِلطِشَصّر آدلانان و موقدّس آللاهلارين روحونا مالئک اولان دانيال حوضوروما گلدي. من يوخومو اونا دانيشاراق ددئم:


text:
"ای سحربازلارين لاپ بؤيوکو بِلطِشَصّر! بئلئرم کي، سنده موقدّس آللاهلارين روحو وار و سنئن اوچون هر هانسي بئر سئرّي آچماق چتئن ديئل. ائندي يوخودا گؤردويوم رؤيالاري و اونلارين تعبئرئني منه دِه.


text:
اونون گؤزل يارپاقلاري و چوخلو ميوه‌لري وار ائدي، اوستونده هر کس اوچون يمک وار ائدي. آغاجين آلتيندا چؤل حيوانلاري کؤلگه تاپيرديلار، بوداقلاريندا يِرئن قوشلاري يووا ساليرديلار و بوتون جانلي مخلوقلار اوندان يمک يِيئردئلر.


text:
او اوجادان اعلان ادئب ددي: «بو آغاجي کَسئن، بوداقلاريني يارين، يارپاقلاري يولون و مئيوه‌سئني سَپه‌له‌يئن. قوي حيوانلار اونون آلتيندان، قوشلار دا بوداقلاريندان قاچسين.


text:
لاکئن کؤتويو ائله کؤکلرئني دمئر و بورونجله چَنبَرله‌يئب تورپاغين ائچئنده، چؤل اوتلاري آراسيندا ساخلايين. قوي او، گؤيلرئن شِحي ائله ائسلانسين و حيوانلارلا بئرلئکده يِرئن اوتو ائله يمک ورئلسئن.


text:
نظارت ادن ملکلر بله امر ادئب، موقدّس ملکلر بله قرارا گلئب کي، ائندي ياشايانلار بونو بئلسئنلر: ائنسان پادشاهليقلاري اوستونده اوجالاردا اولان تاري حؤکمرانليق ادئر، پادشاهليغي کئمه ائسته‌يئر، اونا ورئر و ائنسانلار آراسيندا لاپ آشاغي اولاني اونلارا باشچي قويور.»


text:
من پادشاه نِبوکَدنِصّر بله بئر يوخو گؤردوم. ای بِلطِشَصّر، سن بو يوخونو تعبئر ات، چونکي پادشاهليغيمين حکئم آداملاريندان هچ بئري بو يوخونون معناسيني منه بئلدئره بئلمئر. آمّا سن بونو اده بئلرسن، چونکي سنده موقدّس آللاهلارين روحو وار."


text:
او زامان بِلطِشَصّر آدلانان دانيال بئر مودّت حيرت ائچئنده قالدي و فئکئرلري اونو واهئمه‌يه سالدي. پادشاه اونا بله ددي: "ای بِلطِشَصّر، قويما بو يوخو و اونون تعبئري سني واهئمه‌يه سالماسين."" بِلطِشَصّر جاواب وردی: "ای آغام، قوي بو يوخو سندن نئفرت ادنلرئن، اونون تعبئري سنئن دوشمنلرئنئن نصئبي اولسون!


text:
يارپاقلاري گؤزل، ميوه‌لري چوخ و هر کس اوچون يِمه‌يي اولان، آلتيندا چؤل حيوانلاري کؤلگه تاپان و بوداقلاريندا يِرئن قوشلاري يووا قوران


text:
آغاج سنسن، ای پادشاه. سن بؤيويوب مؤحکملَندئن، عظمتئن آرتيب گؤيلره، حاکئمئيّتئن دونيانين هر طرفئنه چاتدي.


text:
پادشاه يوخودا گؤردو کي، نظارت ادن موقدّس بئر ملک گؤيلردن اِنئب ددي: «بو آغاجي کَسئب محو ادئن، آمّا کؤتويو ائله کؤکلرئني دمئر و بورونجله چَنبَرله‌يئب تورپاغين ائچئنده، چؤل اوتلاري آراسيندا ساخلايين. قوي او، گؤيلرئن شِحي ائله ائسلانسين و يدّي زامان کِچَنه قدر پايي چؤلون حيوانلاري ائله اولسون.»


text:
سن ائنسانلار آراسيندان قووولاجاقسان، چؤل حيوانلاري ائله ياشاياجاقسان، سنه اؤکوز کئمي اوت يِدئرده‌جکلر، گؤيلرئن شِحي ائله ائسلاناجاقسان و يدّي زامان کچه‌جک، او زاماناجاق کي، سن درک اده‌سن کی، ائنسان پادشاهليغي اوستونده اوجالاردا اولان حؤکمرانليق ادئر و اونو کئمه ائسته‌سه، اونا ورئر.


text:
آغاجين کؤتويو ائله کؤکلرئنئن قالماسي باره‌ده اولان فرمانين معناسي بودور کي، سن گؤيلرئن حؤکمرانليق اتدئيئني درک ادندن سونرا پادشاهليغين سنه قايتاريلاجاق.


text:
بونا گؤره ده ای پادشاه، قوي منئم مصلحتئم سنه مقبول اولسون: عدالتله رفتار اتمکله گوناهلاريندان اَل چک، يوخسوللارا مرحمت اتمکله تقصئرلرئندن اَل چک کي، بلکه بونونلا سنئن رئفاهينين مودّتي اوزاديلسين."


text:
سؤز پادشاهين آغزيندان چيخماميشدي کي، گؤيلردن بئر سَس گلدي: "ای پادشاه نِبوکَدنِصّر، سنه ديئلئر کي، پادشاهليغين اَلئندن آليندي.


text:
سن ائنسانلار آراسيندان قووولاجاق، چؤل حيوانلاري ائله ياشاياجاقسان، سنه اؤکوز کئمي اوت يِدئرده‌جکلر. يدّي زامان کچه‌جک، او قدر کي، درک اده‌سن کی، ائنسان پادشاهليغي اوستونده اوجالاردا اولان حؤکمدارليق ادئر و اونو کئمه ائسته‌سه، اونا ورئر."


text:
ديئلَن حادئثه‌لر او ساعات نِبوکَدنِصّرئن باشينا گلدي: او، ائنسانلار آراسيندان قووولدو، اؤکوز کئمي اوت يِمَيه باشلادي و گؤيلرئن شِحي ائله ائسلاندي. اونون توکو قارتال توکو کئمي، ديرناغي قوش ديرناغي کئمي اوزاندي.


text:
"او گونلرئن آخيريندا من نِبوکَدنِصّر اوزومو گؤيلره توتدوم و عاغليم باشيما قاييتدي. اوجالاردا اولان تاريني حمد اتدئم، ابدی ياشاياني مدح ادئب عئزّتلَندئردئم، چونکي اونون حؤکمرانليغي ابدي‌دئر و پادشاهليغي نسئلدن نسله داوام ادئر.


text:
دونيادا ياشايانلارين هاميسي هچ بئر شي ساييلير. او هم گؤي قوشونونون، هم ده دونيادا ياشايانلارين آراسيندا اؤز حؤکمونو يِرئدئر. اونون اَلئني ساخلايان و اونا «نه ادئبسن؟» دئيَن بئر کس ده يوخدور.


text:
او زامان عاغليم باشيما گلدي. پادشاهليغيمين عئزّتي اوچون جاه-جلاليم گئنه اؤزومه قاييتدي. موشاوئرلرئم و اعيانلاريم منی آختاريب تاپديلار. من گئنه اؤز تختئمه قاييتديم و عظمتئم داها دا آرتدي.


text:
ائندي من نِبوکَدنِصّر گؤيلرئن پادشاهينا حمد ادئرم و اونو مدح ادئب عئزّتلَندئرئرَم، چونکي اونون بوتون ائشلري دوز، يوللاري دا عدالتلي‌دئر و قودرتي وار کی، کئبئرله گَزَنلري آلچالتسين."


text:
بَلشَصّر شراب ائچه‌رکَن امر اتدي کي، آتاسي نِبوکَدنِصّرئن اورشَلئمده‌کي معبددن چيخارتديغي قيزيل و گوموش قابلاري گتئرسئنلر و پادشاه، اعيانلاري، آروادلاري و جارئيه‌لري اونلارلا شراب ائچسئنلر.


text:
او واخت معبددن-تارينين اورشَلئمده اولان اِوئندن چيخاريلميش قيزيل قابلار گتئرئلدي. پادشاه، اعيانلاري، آروادلاري و جارئيه‌لري بونلارلا شراب ائچمه‌يه باشلاديلار.


text:
اِله بو آن بئر ائنسان اَلئنئن بارماقلاري گؤروندو و شامدانين يانيندا پادشاه سارايينين دووارينين سوواغي اوستونه يازي يازدي. پادشاه يازان اَلي گؤردو.


text:
او واخت پادشاهين رنگي سولدو و دوشونجه‌لري اونو واهئمه‌يه سالدي. بِلئنئن عَضَله‌لري ضعئفله‌دي و دئزلري بئربئرئنه دَيميه باشلادي.


text:
پادشاه اوجادان قيشقيردي کي، اووسونچولاري، مونجّئملري و فالچيلاري گتئرسئنلر. بابئلئن حئکمتلی‌لرئنه بله ددي: "کئم بو يازيلاني منه اوخويوب معناسيني تشرئح اتسه، اونا ارغواني لئباس گِيئندئرئله‌جک، بوينونا قيزيل زنجئر آسيلاجاق و پادشاهليقدا اوچونجو آدام اولاجاق."


text:
پادشاهين بوتون حئکمتلی‌لري ائچه‌ري گئردئلر، لاکئن يازيلاني نه اوخويا، نه ده معناسيني پادشاها تشرئح اده بئلدئلر.


text:
ملکه پادشاهين و اعيانلارينين سؤزلرئني اشئدئب ضئيافت اوتاغينا گلدي. ملکه بله ددي: "قوي پادشاه همئشه صاغ اولسون، فئکئرلرئن سني واهئمه‌يه سالماسين، رنگئن ده سولماسين.


text:
سنئن پادشاهليغيندا موقدّس آللاهلارين روحونا مالئک اولان بئر آدام وار. سنئن آتانين دؤورونده او ائشيق، فهم و حئکمت آللاهلارين حئکمتي کئمي اوندا وار ائدي. آتان پادشاه نِبوکَدنِصّرئن اؤزو، اونو سحربازلارين، اووسونچولارين، مونجّئملرئن و فالچيلارين باشچيسي قويموشدو.


text:
چونکي پادشاهين بِلطِشَصّر آدلانديرديغي بو آدام يعني دانيال خارئقولعاده بئر روحا، معرئفته، و بصئرته صاحئبدئر، يوخولاري تعبئر اتمه‌يه، موعمّالاري آچماغا و چتئنلئکلري حلّ اتمه‌يه ده قابئلئيّتي وار. ائندي قوي دانيالي چاغيرسينلار، او سنه بونون معناسيني تشرئح اده‌جک."


text:
او واخت دانيالي پادشاهين حوضورونا گتئردئلر و پادشاه اوندان سوروشدو: "آتام پادشاهين يهودادان اسئر ادئب گتئردئيي يهودالي‌لاردان اولان دانيال آيا سنسن؟


text:
باخ، حوضوروما حئکمتلی‌لر و اووسونچولار گتئرئلدي کي، بو يازيلاني اوخويوب معناسيني منه آچسينلار، لاکئن اونلار بونو منه تشرئح اده بئلمه‌دئلر.


text:
لاکئن سنئن حاقّيندا اِشئتمئشم کي، تعبئر ادئب چتئنلئکلري حلّ اده بئلئرسن. اگر ائندي بو يازيلاني اوخويوب معناسيني تشرئح اده بئله‌سن، سنه ارغواني لئباس گِيئندئرئله‌جک، بوينونا قيزيل زنجئر آسيلاجاق و پادشاهليقدا اوچونجو آدام اولاجاقسان."


text:
او واخت دانيال پادشاها جاواب وردی: "قوي هدئيّه‌لرئن اؤزونه قالسين، پاداشيني دا آيريسينا ور. آمّا يازيلاني من پادشاها اوخويوب معناسيني تشرئح اده‌جيم.


text:
تارينين اونا وردئيي عظمته گؤره بوتون خالقلارين، مئلّتلرئن و دئل‌لرئن آداملاري اوندان قورخوب اسئردئلر. او ائسته‌دئيي آدامي اؤلدورَردي، ائسته‌دئيي آدامي صاغ بوراخاردي، ائسته‌دئيي آدامي اوجالداردي، ائسته‌دئيي آدامي آلچالداردي.


text:
آمّا او زامان کی، اوره‌يي کئبئرله‌نئب روحو کئبئرله عئنادکار اولدو، پادشاهليق تختئندن ساليندي و عئزّتي اَلئندن آليندي.


text:
او، ائنسانلار آراسيندان قووولدو، آغلي حيوان آغلينا چِورئلدي و وحشي اِششَکلرله ياشاماغا باشلادي. اونا اؤکوز کئمي اوت يِدئرئردئلر، بدني گؤيلرئن شِحي ائله ائسلانيردي. او قدر کي، نهايت، درک اتدي کي، اوجالاردا اولان تاري ائنسان پادشاهليقلاري اوستونده حؤکمرانليق ادئر و کئمي ائسته‌يئر، اونلارا باشچي قويور.


text:
عکسئنه، گؤيلرئن پروردئگارينين ضئدّئنه کئبئرلَندئن. اونون معبدئنئن قابلاريني سنئن حوضورونا گتئردئلر و سن، اعيانلارين، آروادلارين، جارئيه‌لرئن بونلارلا شراب ائچدئنئز. سن قيزيل-گوموش، بورونج، دمئر، آغاج و داشدان اولان آللاهلارا کي، نه گؤرورلر، نه اِشئدئرلر، نه ده آنلاييرلار، حمد اتدئن. لاکئن او تاريني کي، نفسئن اونون اَلئنده‌دئر و بوتون طرئقلرئن اونوندور، عئزّتلَندئرمه‌دئن.


text:
او واخت بَلشَصّرئن امري ائله دانيالا ارغواني لئباس گِيئندئردئلر، بوينونا قيزيل زنجئر آسديلار و او، پادشاهليقدا اوچونجو آدام اعلان اولوندو.


text:
داريوشا موناسئب گؤروندو کي، اؤلکه‌يه باشچيليق اتمک اوچون پادشاهليغينين بوتون اراضئسئنه يوز ائيئرمي ساتراپ تعيئن اتسئن،


text:
و اونلارا اوچ وزئر باشچيليق اتسئن. بو ساتراپلار اونلارا حسابات ورسئنلر، اِله کي، پادشاها زئيان دَيمه‌سئن. همئن اوچ وزئردن بئري دانيال ائدي.


text:
دانيال باشقا وزئرلردن و ساتراپلاردان يوخاري ائدي، چونکي اوندا خارئقولعاده بئر روح وار ائدي. بونا گؤره ده پادشاه قرارا گلمئشدي کي، اونو بوتون اؤلکه‌يه باشچي قويسون.


text:
بله اولاندا، باشقا وزئرلر و ساتراپلار بئر بهانه آختارماغا باشلاديلار کي، اونونلا دانيالدان پادشاهليغين ائداره‌سي حاقّيندا شئکايت اتسئنلر، آمّا هچ بئر بهانه و تقصئر تاپا بئلمه‌دئلر، چونکي دانيال صادئق بئر آدام ائدي و اوندا هچ بئر سهو و يا تقصئر تاپيلمادي.


text:
نهايت، بو آداملار ددئلر: "بئز دانيالين ضئدّئنه هچ بئر بهانه تاپماياجاغيق مگر بو کي، دانيالين تاريسينين دئنئنده اونون ضئدّئنه بئر شي تاپاق."


text:
او واخت بو وزئرلر و ساتراپلار بئرله‌شئب پادشاهين يانينا گلدئلر و اونا بله ددئلر: "قوي پادشاه داريوش همئشه صاغ اولسون!


text:
اؤلکه‌نئن بوتون وزئرلري، قاييم‌مقاملاري، ساتراپلاري، موشاوئرلري و والئلري بئرلئکده راضيلاشديلار کي، پادشاه بله بئر فرماني و قدغن امرئني صادئر اتسئن: ای پادشاه، اوتوز گون عرضئنده کئم سندن باشقا بئر آللاها، يا دا ائنسانا دوعا اتسه، شئرلر اولان قويويا آتيلسين.


text:
ای پادشاه، ائندي بو قدغن امرئني ور، ماد و فارس قانونلارينا اَساسن دَيئشئلمَز و هچ واخت پوزولمايان بو فرماني ائمضالا."


text:
دانيال بله بئر فرمانين ائمضالانديغيني اؤيرَندئکده اؤز اِوئنه قاييتدي. اونون يوخاري اوتاغينين اورشَلئمه طرف اولان پنجره‌لري آچيق ائدي. دانيال اوّللر اتدئيي کئمي گونده اوچ دفه دئزه دوشوب اؤز تاريسينا دوعا اتدي و اونون قاباغيندا شوکور اتدي.


text:
سونرا گلئب پادشاها اؤز قدغن امري باره‌ده ددئلر: "ای پادشاه، مگر سن بله بئر قدغن امرئني ائمضالاييبسان کي، اوتوز گون عرضئنده کئم سندن باشقا بئر آللاها، يا دا ائنسانا دوعا اتسه، شئرلر اولان قويويا آتيلسين؟" پادشاه جاواب وردی: "بو قرار دَيئشئلمَز اولان ماد و فارس قانونلارينا اَساسن قطعي‌دئر."


text:
او واخت اونلار پادشاها ددئلر: "ای پادشاه، اسئر اولونموش يهودالي‌لاردان اولان دانيال نه سنه اهمئيّت ورئر، نه ده ائمضالاديغين قدغن امرئنه! گونده اوچ دفه دوعا ادئر."


text:
پادشاه بو سؤزلري اشئدنده چوخ کَدَرلَندي و اوره‌يئنده نئيّت اتدي کي، دانيالي قورتارسين. پادشاه حتّا گونش باتانا قدر اونو خئلاص اتمه‌يه چاليشدي.


text:
لاکئن او آداملار بئرلئکده پادشاهين يانينا گلئب اونا ددئلر: «ای پادشاه، بونو بئل کي، ماد و فارس قانونلارينا گؤره پادشاهين تصدئق اتدئيي قدغن امري و فرماني دَيئشئلمَز."


text:
بلجه پادشاه امر اتدي و دانيالي گتئرئب شئرلر اولان قويويا آتديلار. پادشاه دانيالا بله ددي: "قوي همئشه قوللوق اتدئيئن تارين سني قورتارسين!""


text:
سونرا بئر داش گتئرئلئب قويونون آغزينا قويولدو. پادشاه اؤزونون مؤهور اوزويو و اعيانلارينين اوزوکلري ائله داشي مؤهورله‌دي کي، دانيال حاقّيندا هچ بئر شي دَيئشئلمه‌سئن.


text:
سونرا پادشاه اؤز سارايينا قاييتدي. گجه‌ني اوروج توتدو، کِف اوچون اونا هچ بئر شي گتئرئلمه‌دي، و يوخوسو دا قاچدي.


text:
اورايا ياخينلاشاندا، کَدَرلي سَسله دانيالي چاغيريب ددي: "ای دانيال، وار اولان تارينين قولو! همئشه قوللوق اتدئيئن تارين آيا سني شئرلردن قورتارا بئلدي؟""


text:
تاريم اؤز مَله‌يئني گؤنده‌رئب شئرلرئن آغزيني باغلادي و اونلار منه هچ زئيان يتئرمه‌يئبلر، چونکي منئم تارينين حوضوروندا تقصئرسئز اولدوغوم بئلئنئب. ای پادشاه، سنئن ده ضئدّئنه هچ بئر ائش گؤرمه‌مئشم."


text:
او واخت پادشاه چوخ سِوئندي و امر اتدي کي، دانيالي قويودان چيخارتسينلار. بلجه دانيال قويودان چيخاريلدي و اونون بدنئنده هچ بئر زَده يوخ ائدي، چونکي اؤز تاريسينا بِل باغلاميشدي.


text:
پادشاه امر اتدي و دانيالا ائتّئهام ووران آداملار گتئرئلدي. اونلاري، اوشاقلاري و آروادلاري ائله بئرلئکده شئرلرئن اولدوغو قويويا آتديلار. قويونون دئبئنه چاتماميش شئرلر اونلاري قاپيب سوموکلرئني تئکه-تئکه اتدئلر.


text:
او زامان داريوش پادشاه بوتون دونيادا ياشايان خالقلارين، مئلّتلرئن و دئل‌لرئن آداملارينا بله يازدي: "باريشينيز بول اولسون!


text:
فرمان ورئرم کي، بوتون پادشاهليغيمين اَراضئسئنده اولان آداملار دانيالين تاريسيندان قورخوب تئتره‌سئنلر، چونکي او، وار اولان تاري‌دير، ابدی اولان اودور، اونون پادشاهليغي داغيلماز و حؤکمرانليغي ابدي‌دئر.


text:
او قورتاريب خئلاص اِدَر، گؤيلرده و يرده علامتلر، مؤجوزه‌لر گؤرسه‌دَر. دانيالي شئرلرئن پنجه‌سئندن او قورتاريب."


text:
بابئل پادشاهي بَلشَصّرئن پادشاهليغينين بئرئنجي ائلئنده دانيال ياتارکَن بئر يوخو گؤردو و اونا رؤيالار گلدي. سونرا يوخونو يازيب مضمونونو قيد اتدي.


text:
دانيال دانيشماغا باشلاييب ددي: من گجه گلن گؤرونتوده گؤردوم کي، باخ، گؤيلرئن دؤرد کولَه‌يي بؤيوک دهنزئن اوستونده چارپيشير.


text:
بئرئنجئسي شئره بَنزه‌يئردي، آمّا اونون قارتال قانادلاري وار ائدي. من باخارکن اونون قانادلاري قوپاريلدي و او يردن قالديريليب ائنسان کئمي آياق اوسته قالخدي. اونا ائنسان اوره‌يي ورئلمئشدي.


text:
آيري بئرئسي، ائکئنجي حيوان بئر آيي‌يا بَنزه‌يئردي. او، بئر ياني طرفه قالديريلدي. اونون آغزيندا، دئشلري آراسيندا اوچ قابيرغا سومويو وار ائدي. اونا بله ديئلدي: "قالخ چوخلو اَت يِه."


text:
بوندان سونرا من پلنگه بَنزه‌ين باشقا بئر حيوان گؤردوم. حيوانين بِلئنده دؤرد قوش قانادي وار ائدي. اونون دؤرد باشي وار ائدي و اونا حاکئمئيّت ورئلمئشدي.


text:
بوندان سونرا من گجه گلن رؤيالاردا دهشتلي، هيبتلي و چوخ گوجلو اولان دؤردونجو حيواني گؤردوم. اونون بؤيوک دمئر دئشلري وار ائدي. او هر شيي اَزئب يِدي، قاليقلاري دا آياقلاري آلتيندا تاپدالادي. او، قاباقکي حيوانلارين هاميسيندان فرقله‌نئردي و اون بوينوزو وار ائدي.


text:
من بوينوزلاري دوشونَرکن، اونلارين آراسيندان گئنه کئچئک بئر بوينوز چيخدي و اوّلکي بوينوزلاردان اوچو اونون قاباغيندان گؤتورولدو. بو بوينوزون ائنسان گؤزلري کئمي گؤزلري و تکبّورله دانيشان آغزي وار ائدي.


text:
باخارکَن گؤردوم کي، تختلر قورولدو و ازلدن وار اولان اؤز تختئنه اوتوردو. اونون اَينئنده قار کئمي آغ پالتار وار ائدي و ساچلاري يون کئمي آغاپّاق ائدي. تختي آلوو دئل‌لري کئمي، چرخلري يانار اود کئمي ائدي.


text:
قاباغيندان اودلو چاي چيخيب آخيردي. مئنلرجه مئنلر اونا خئدمت ادئردئلر، اون مئنلرجه اون مئنلر اونون حوضوروندا دورموشدولار. محکمه ائجلاسي باشلاندي و کئتابلار آچيلدي.


text:
او واخت باخماغا داوام وردئم، چونکي بوينوزون ددئيي تکبّورلو سؤزلر منئم دئقّتئمي اؤزونه چکمئشدي. باخارکن گؤردوم کي، حيوان گؤزلرئمئن قاباغيندا اؤلدورولدو و بدني پارچالانيب يانان اودا آتيلدي.


text:
هَمچئنئن باشقا حيوانلارين دا حاکئمئيّتي اَللرئندن آليندي، آمّا عؤمورلري موعيّن مودّته قدر اوزاديلدي.


text:
گجه گلن رؤيالاردا گؤردوم کي، باخ، ائنسان اوغلونا بَنزَر بئرئسي گؤيون بولودلاري ائله گلدي. او، ازلدن وار اولانا ياخينلاشدي و اونون حوضورونا گتئرئلدي.


text:
اونا حاکئمئيّت، عئزّت و پادشاهليق ورئلمئشدي کي، بوتون خالقلارين، مئلّتلرئن و دئل‌لرئن آداملاري اونا خئدمت اتسئنلر. اونون حاکئمئيّتي آخيرا گلميه‌جک، ابدی حاکئمئيّتدئر. اونون پادشاهليغي اصلا يوخ اولماياجاق.


text:
اورادا دوران آداملاردان بئرئنه ياخينلاشيب بوتون بو شيلرئن حقئقي معناسي حاقّيندا سوروشدوم. او آدام بو شيلرئن معناسيني منه تشرئح ادئب بئلدئردي:


text:
سونرا پادشاهليغي حاق-تاعالانين موقدّسلري آلاجاقلار، و پادشاهليغا ابده‌جک، ابددن ابده‌جک صاحئب اولاجاقلار."


text:
او واخت من باشقالاريندان فرقله‌نَن دؤردونجو حيوان باره‌ده ائسته‌دئم کی، حقئقي معناني بئلئم. او، چوخ قورخولو ائدي، دمئر دئشلري و بورونج ديرناقلاري ائله اَزئب يِيئردي، قاليقلاري دا آياقلاري آلتيندا تاپدالاييردي.


text:
ائسته‌دئم اونون باشيندا اولان اون بوينوز حاقّيندا و داها چيخان او بئري بوينوز حاقّيندا و اوچو اونون قاباغيندا دوشدويو باره‌ده بئر بئلئم. بو همئن او بوينوز ائدي کي، گؤزلري و تکبّورله دانيشان آغزي وار ائدي و گؤرونوشو او بئري بوينوزلاريندان داها هيبتلي ائدي.


text:
او واختا قدر کي، ازلدن وار اولان گلدي، حاق-تاعالانين موقدّسلرئنئن خِيرئنه حؤکم ورئلدي و پادشاهليغا موقدّسلرئن صاحئب اولدوغو واخت يِتئشدي.


text:
او بونو بله تشرئح اتدي: "دؤردونجو حيوان يِر اوزونده اولاجاق دؤردونجو پادشاهليقدير. او بوتون باشقا پادشاهليقلاردان فرقلي اولوب بوتون يِر اوزونو اوداجاق و هر شيي تاپدالاييب اَزه‌جک.


text:
اون بوينوزون معناسي بودور کي، بو پادشاهليقدان اون پادشاه چيخاجاق. اونلاردان سونرا دا اوّلکئلردن فرقلي باشقا بئر پادشاه چيخيب اوچ پادشاهي ييخاجاق.


text:
حاق-تاعالانين ضئدّئنه سؤزلر دئيه‌جک و حاق-تاعالانين موقدّسلرئني ذلئل اده‌جک. دوشونه‌جک کي، حتّا مؤوسوملري و قانونلاري دا دَيئشسئن. اونلار بئر زامان، ائکي زامان و ياريم زامان عرضئنده اونا تسلئم ادئله‌جک.


text:
پادشاهليق، حاکئمئيّت و گؤيلرئن آلتينداکي بوتون پادشاهليقلارين عظمتي حاق-تاعالانين موقدّس خالقينا ورئله‌جک. اونون پادشاهليغي ابدی پادشاهليق اولاجاق و بوتون حاکئمئيّتلر اونا قوللوق ادئب ائطاعت اده‌جک."


text:
بورادا سؤز بئتئر. من دانيالا گلئنجه، دوشونجه‌لرئم منی واهئمه‌يه سالدي و رنگئم آتدي. لاکئن بو سؤزلري اوره‌يئمده ساخلاديم.


text:
اوّل منه گلن رؤيادان سونرا، بَلشَصّر پادشاهين حؤکمدارليغينين اوچونجو ائلئنده من دانيالا باشقا بئر رؤيا گلدي.


text:
رؤيادا اؤزومو عِيلام وئلايتئنئن شوشَن قالاسيندا گؤردوم. همئن رؤيادا من "اوله‌ي" کانالينين کناريندا دايانميشديم.


text:
باشيمي قالديريب گؤردوم کي، کانالين کناريندا بئر قوچ دوروب. اونون ائکي بوينوزو وار ائدي. بوينوزلارينين هر ائکئسي اوزون ائدي، بئري او بئرئسئندن اوزون ائدي و اوزون اولان سونرادان چيخدي.


text:
من گؤردوم کي، بو قوچ قربه، شئمالا و جنوبا طرف بوينوز وورور. هچ بئر حيوان اونون قاباغيندا دورا بئلمئردي و اونون اَلئندن قورتاران يوخ ائدي. او ائسته‌دئيئني اتدي و اؤزونو بؤيوک اتدي.


text:
من بو باره‌ده دوشونَرکَن، قربدن بئر اِرکَک کِچي گلدي. اونون گؤزلري آراسيندا گؤزه چارپان بئر بوينوزو وار ائدي. او، آياغي يِره توخونمادان، بوتون يِر اوزونو کِچدي.


text:
او، کانالين کناريندا دوردوغونو گؤردويوم ائکي بوينوزو اولان قوچون يانينا گلدي و بؤيوک حئدّتله اونون اوستونه يوگوردو.


text:
من گؤردوم کي، او قِيضه گلئب قوچا هوجوم اتدي و قوچو ووروب ائکي بوينوزونو قيردي. قوچدا اونون قاباغيندا دورماغا قووّت يوخ ائدي. او، قوچو يِره ييخيب تاپدالادي. قوچو اونون اَلئندن قورتاران يوخ ائدي.


text:
سونرا کِچي چوخ بؤيودو، لاکئن قووّتلي زامانيندا بؤيوک بوينوزو قيريلدي. اونون عوضئنه گؤزه چارپان دؤرد بوينوز چيخدي کي، گؤيون دؤرد يِلئنئن طرفئنه يؤنَلمئشدي.


text:
حتّا بو قوشونون باشچيسينا قدر اؤزونو اوجالتدي. اونون دائمي يانديرما قورباني دايانديريلدي و موقدّس مکاني يِره ييخيلدي.


text:
عاصئلئک اوزوندن بو قوشون و دائمي يانديرما قورباني کئچئک بوينوزا تسلئم اولوندو. او، حقئقتي يِره چيرپيب، اتدئيي هر ائشده اوغور قازاندي.


text:
من بئر موقدّسئن سَسئني اشئتدئم و باشقا بئر موقدّس، دانيشانا ددي: "دائمي يانديرما قورباني باره‌ده اولان رؤيا نه واختا قدر اوزانير، هم ده وئرانه‌لئک گتئرن عاصئلئک حاقّيندا اولان رؤيا نه قدر چکئر؟ موقدّس يِرئن و قوشونون تاپدالانماسينا نه واختا قدر ائجازه ورئله‌جک؟""


text:
من دانيال بو گؤرونتونو گؤرنده ائسته‌دئم کي، اونون معناسيني بئلئم. بو زامان قاباغيمدا ائنسان گؤرونوشونده اولان بئر نفر داياندي.


text:
من اوله‌ي کاناليندان بئر ائنسان سَسي اشئتدئم. او نئدا ادئب ددي: «ای جَبراييل، بو گؤرونتونو اونا باشا سال."


text:
او، دايانديغيم يِره ياخينلاشدي. يانيما چاتاندا، من دهشته دوشوب اوزو اوسته ييخيلديم. لاکئن او منه ددي: "ای بشر اوغلو، بئل کي، بو رؤيا آخير زامانا عاييددئر."


text:
او منئمله دانيشديغي واخت، اوزو اوسته ييخيليب درئن يوخويا گتدئم. آمّا او منه توخونوب منی آياق اوسته قالديردي


text:
و ددي: "باخ، سنه بئلدئرئرم کی، تارينين نهايت زامانينين قضب گونلرئنده نه باش وره‌جک. چونکي رؤيا آخير زامانين موعيّن واختينا عاييددئر.


text:
توکلو اِرکَک کِچي ده يونان پادشاهي‌دير، اونون گؤزلري آراسيندا اولان بؤيوک بوينوز، بئرئنجي پادشاهدير.


text:
قيريلان بوينوزون يرئنه چيخان دؤرد بوينوز، او مئلّتدن چيخاجاق دؤرد پادشاهليغي تمثئل ادئر. لاکئن اونلار بئرئنجي پادشاه قدر گوجلو اولماياجاقلار.


text:
اونلارين حاکئمئيّتئنئن آخيريندا، او زامان کي، عاصئلر حدلرئندن آشيبلار، بئر پادشاه چيخاجاق کی، حياسيزليقدا و حئيله‌‌گرلئکده ماهئردئر.


text:
او چوخ گوجلَنه‌جک، آمّا اؤز گوجو ائله يوخ! عجايئب داغينتي‌لار عمله گتئره‌جک، اتدئيي هر ائشده اوغور قازاناجاق، ائگئد آداملاري و موقدّس آداملاري قيراجاق.


text:
اؤز حئيله‌گَرلئيي ائله مکرلي ائشلرئنده اوغور قازاناجاق و اوره‌يئنده اؤزونه کئبئرلَنه‌جک. ائخطار ورمه‌دن چوخلو آدامي هلاک اده‌جک. باشچيلار باشچيسينا ضئدّ چيخاجاق، آمّا ائنسان اَلي دَيمه‌دن محو اولاجاق.


text:
آخشام و سحر باره‌ده سنه گؤرسدئلَن بو رؤيا حقئقتدئر. آنجاق سن بو گؤرونتونو مؤهورله، چونکي او، اوزاق دؤوره عاييددئر."


text:
او واخت من دانيال طاقتدن دوشدوم و بئر نِچه گون ناخوش اولدوم. سونرا قالخيب پادشاهين ائشلري ائله مشغول اولماغا باشلاديم. لاکئن من بو رؤيادان حِيرت ائچئنده ائدئم و اونو باشا دوشموردوم.


text:
ماد طايفاسيندان اَخَشوِروشون اوغلو داريوشون پادشاهليغينين بئرئنجي ائلي ائدي. او، کَلدانئلر اوستونه پادشاه قويولموشدو.


text:
اونون پادشاهليغينين بئرئنجي ائلئنده، من دانيال، کئتابلاردان اؤرشَلئمئن وئران قالاجاغينين نِچه ائل چکه‌جيئني اؤيرَندئم کي، ربّئن سؤزو اونو اِرِميا پيغمبره آشکار اتمئشدي؛ يعني يتمئش ائل.


text:
من پروردئگار تارييا اوز توتدوم، چول گِيئب کوله اوتوردوم، اوروج توتاراق دوعا و يالواريشلا اونو آختارديم.


text:
تاريم ربّه دوعا اتدئم و اِعتئراف اده‌رک ددئم: "سنه دوعا ادئرم، ای بؤيوک و زَهملي پروردئگار تاري! سن، سني سِوَنلر و امرلرئنه عمل ادنلر اوچون عهدئنه صادئق قاليب محبّت گؤرسه‌دئرسن.


text:
بئز گوناه و خاطا اتمئشئک، پئسلئک ادئب سنه عاصي اولموشوق. سنئن امرلرئندن و حؤکملرئندن اوز دؤنده‌رمئشئک.


text:
بئز سنئن پيغمبرلرئنه کي، سنئن آدينلا پادشاهلاريميزا، باشچيلاريميزا، آتالاريميزا و اؤلکه‌نئن بوتون خالقينا دانيشيرديلار، قولاق آسماميشيق.


text:
ای پروردئگار، صالحلئک سنه عاييددير، لاکئن بئزه بو گونکو کئمي اوز قاراليغي! بو اوز قاراليغي، يهودا آداملارينا، اورشَلئمده ياشايانلارا و بوتون اوزاقدا و ياخيندا اولان ائسرايئل‌لی‌لره عايئددير کي، سن اونلاري سنه اتدئکلري خائنلئک اوزوندن بوتون اؤلکه‌لرده اسئر اتدئن.


text:
يارب، بئزئم، پادشاهلاريميزين، باشچيلاريميزين و آتالاريميزين اوزو قارادير، چونکي سنئن ضئدّئنه گوناه اتمئشئک.


text:
تاريميز ربّئن سؤزونه قولاق آسماميشيق، اؤز قوللاري پيغمبرلر واسئطه‌سئله بئزه وردئيي قانونلارينا عمل اتمه‌مئشئک.


text:
بوتون ائسرايئللی‌لر سنئن قانونونو پوزوب آزديلار، سنئن سؤزونه قولاق آسماديلار. بونا گؤره ده سن آند ائچدئيئن لعنتي کي، تارينين قولو موسانين قانونوندا يازيلميشدي، باشيميزا ياغديردين، چونکي اونون ضئدّئنه گوناه اتمئشئک.


text:
او دا باشيميزا بؤيوک بلا گتئره‌رک بئزئم و حؤکم ادن حاکئملرئمئزئن ضئدّئنه ددئيي سؤزلري يرئنه يتئردي، چونکي اورشَلئمه گلن بلا گؤيلر آلتيندا اولان هچ بئر يِره گلمه‌يئب.


text:
موسانين قانونوندا يازيلديغي کئمي بوتون بو بلا باشيميزا گلدي؛ آمّا حله ده تاريميز ربّئن ائلتئفاطيني آختارماميشيق کي، تقصئرلرئمئزدن دؤنَک و اونون حقئقتئني درک اِدَک.


text:
رب ده حاضيرلاديغي بو بلاني باشيميزا گتئردي. چونکي تاريميز رب اتدئيي بوتون ائشلرئنده صالحدئر، و بئز اونون سَسئنه قولاق آسماميشيق.


text:
ای تاريميز پروردئگار، سن اؤز خالقيني مئصئر تورپاغيندان قووّتلي اَلئنله چيخارتدين و بو گونه قدر اؤزون اوچون بئر آد قازاندين! آمّا بئز گوناه ائشلَتدئک، پئسلئک اتدئک.


text:
ای پروردئگار، بوتون صالحلئيئنه گؤره سنه يالواريرام، قِيض و قضبئني اؤز شهرئن اورشَلئمدن، موقدّس داغيندان دؤنده‌ر. چونکي بئزئم گوناهلاريميزدان و آتالاريميزين تقصئرلرئندن اؤتري اورشَلئم و سنئن خالقين بوتون اطراف خالقلار آراسيندا روسواي اولدو.


text:
ای تاريميز، ائندي قولونون دوعاسيني و يالواريشلاريني اشئت. ای پروردئگار، اؤز آدينين خاطئرئنه ائشيقلي اوزونو وئران اولان موقدّس مکانينا طرف چِوئر.


text:
ای تاريم، قولاق ورئب اشئت، گؤزونو آچيب بئزئم وئرانليقلاريميزي و سنئن آدينلا چاغيريلان شهري گؤر. چونکي اؤز صالحلئيئمئزه گؤره يوخ، سنئن بؤيوک مرحمتئنه گؤره يالواريشلاريميزي سنئن حوضورونا تقدئم ادئرئک.


text:
ای پروردئگار، اشئت، ای پروردئگار، باغيشلا، ای پروردئگار، دئقّت ات و حرکته گل. ای تاريم، اؤز آدينين خاطئري اوچون يوباتما، چونکي شهرئن و خالقين سنئن آدينلا چاغيريلير."


text:
من حله دانيشيب دوعادا اؤزومون و خالقيم ائسرايئلئن گوناهلاريني اعتئراف اده‌رک تاريمين موقدّس داغي اوچون يالواريشيمي تاريم ربّه تقدئم ادئردئم کي،


text:
حله دوعا اِدَرکَن، اوّل گؤرونتوده گؤردويوم آدام-جَبراييل- آخشام قورباني ورئلَن واخت جلد اوچاراق يانيما گلدي.


text:
سنئن دوعانين باشلانيشيندا تاري جاواب وردی و من ده گلدئم کي، اونو سنه چاتديريم، چونکي تاري سني چوخ سِوئر. بونا گؤره ائندي سؤزوم باره‌ده دوشون و رؤياني بئل.


text:
سنئن خالقين و موقدّس شهرئن اوچون يتمئش هفته تعيئن اولونوب کي، عاصئلئک بئتسئن، گوناه آخيرا چاتديريلسين، تقصئرلر اوچون کفّاره ورئلسئن، ابدی صالحلئک گتئرئلسئن، رؤيا و نبئلئک مؤهورلَنسئن، لاپ موقدّس يِر مسح ادئلسئن.


text:
بونو بئل و آنلا: اورشَلئمي برپا ادئب تئکمک اوچون ورئلَن فرمانين چيخماسيندان مسح اولونموش حؤکمدارا قدر، يدّي هفته و آلتميش ائکي هفته اولاجاق. اورشَلئم تزه‌دن کوچه‌لر و خندقله تئکئله‌جک، آمّا بو چتئن واختلاردا اولاجاق.


text:
آلتميش ائکي هفته‌دن سونرا مسح اولونان هلاک اولاجاق، آمّا بو اؤزو اوچون اولماياجاق. گله‌جک حؤکمدارين خالقي، شهري و موقدّس يري وئران اده‌جک. اونون آخيري سل کئمي اولاجاق. موحارئبه آخيرا قدر داوام اده‌جک. وئرانه‌لئکلر اولاجاغينا قرار ورئلئب.


text:
او، بئر هفته عرضئنده چوخلاري ائله عهد باغلاياجاق، آمّا هفته‌نئن اورتاسيندا قوربانلا تقدئمي دايانديراجاق. ائيرنجلرئن قانادي اوستونده وئرانه‌لئک گتئرن گله‌جک. او زاماناجاق کي، تعيئن ادئلمئش عاقئبتي وئرانه‌لئک گتئره‌نئن باشينا تؤکولسون."


text:
فارس پادشاهي کوروشون حؤکمدارليغينين اوچونجو ائلئنده بِلطِشَصّر آدلانان دانيالا بئر وحی گلدي. بو وحی حقئقي ائدي و بؤيوک بئر ساواشدان سؤز ادئردي. او بو وحيي باشا دوشدو و رؤيا باره‌ده فهمي وار ائدي.


text:
اوچ هفته قورتارانا قدر، من دادلي يمک يِمه‌دئم، اَت و شراب دئلئمه دَيمه‌دي و هچ بئر عطئرلي ياغ سورتمه‌دئم.


text:
اونون بدني زبرجد کئمي، اوزو شئمشيه بَنزَر، گؤزلري يانار مشعل‌لر کئمي، قول‌لاري و آياقلاري جئلانميش بورونج کئمي ائشيلداييردي، اونون دانيشيغينين سَسي بؤيوک بئر جاماعات گورولتوسو کئمي ائدي.


text:
فقط من دانيال بو رؤياني گؤردوم، منئمله بئرلئکده اولان آداملار بونو گؤرمه‌دئلر. آنجاق اونلارين آراسينا اِله ولوله دوشدو کي، گئزلَنمک اوچون قاچديلار.


text:
من اونون دانيشيق سَسئني اشئتدئم. دانيشيق سَسئني اشئدنده درئن يوخويا گتدئم و اوزو اوسته دوشوب يِره اوزانديم.


text:
او منه ددي: "ای چوخ سِوئلَن دانيال! سنه دِدئيئم سؤزلري درک ات و آياغا قالخ، چونکي ائندي سنئن يانينا گؤندرئلمئشم."" او بو سؤزلري دئيَنده، من تئتره‌يه‌رک آياغا قالخديم.


text:
سونرا منه ددي: "قورخما، دانيال! اوره‌يئني فهم قازانماغا قويدوغون ائلک گوندن، تارينين حوضوروندا اؤزونو باشي‌آشاغي اتدئيئن ائلک گوندن سؤزلرئن اِشئدئلئب و من سنئن سؤزلرئنه گؤره گلمئشم.


text:
لاکئن فارس اؤلکه‌سئنئن ريئسي ائيئرمي بئر گون منئم ضئدّئمه داياندي. لاکئن باش ريئسلردن بئري اولان مئکاييل کؤمه‌يئمه گلدي، چونکي من اورادا فارس اؤلکه‌سئنئن ريئسلري ائله بئرلئکده قالميشديم.


text:
ائندي گلدئم کي، گله‌جکده خالقينين باشينا نه گله‌جيئني سنه باشا ساليم، چونکي بو رؤيا گله‌جک دؤوره عاييددير."


text:
بو واخت بشر اؤولادلارينا بَنزه‌ين بئر نفر دوداقلاريما توخوندو. او واخت آغزيمي آچيب دانيشماغا باشلاديم و قاباغيمدا دورانا ددئم: "ای آغام، بو رؤيايا گؤره عذاب ائچئنده قرق اولموشام و طاقتئم قالماييب.


text:
او ددي: "ای چوخ سِوئلَن، قورخما، سنه آرامليق اولسون، قووّتلي اول، جسور اول!"" او منئمله دانيشاندا، من قووّت تاپيب ددئم: "ای آغام، دانيش، چونکي سن منه گوج وردئن."


text:
او ددي: "آيا بئلئرسن کي، سنئن يانينا نئيه گلمئشم؟ ائندي من قاييديرام کي، فارس ريئسي ائله موبارئزه اِدئم. من گدئنجه يونان ريئسي گله‌جک.


text:
آنجاق اوّلجه من حقئقت کئتابيندا يازيلميش شيلري سنه بئلدئره‌جيم. اونلارين ضئدّئنه اولان موبارئزه‌ده منه کؤمکچي اولان هچ کس يوخدور، مگر سنئن ريئسئن مئکاييل.


text:
من مادلي داريوشون پادشاهليغينين بئرئنجي ائلئنده، اونون يانيندا قالديم کي، اونو تشوئق اِدئب اونا قووّت ورئم.


text:
ائندي حقئقتي سنه بئلدئره‌جيم: فارس اؤلکه‌سئنده داها اوچ پادشاه اولاجاق. دؤردونجوسونون هاميسيندان چوخ وار-دؤولتي اولاجاق. وار-دؤولتئنئن وسئله‌سي ائله قووّتلَنَنده، هاميني يونان پادشاهليغينين ضئدّئنه قالديراجاق.


text:
لاکئن اونون گلدئيي آن، پادشاهليغي داغيليب گؤيلرئن دؤرد کوله‌يئنئن سمتئنه بؤلونه‌جک، اونون نسلئنه کِچميه‌جک و اونون حؤکمرانليغي کئمي، گوجلو اولماياجاق. چونکي اونون پادشاهليغي داغيلاجاق و نسلئندن اولمايان آداملارا قالاجاق.


text:
سونرا جنوب پادشاهي گوجلَنه‌جک، لاکئن ريئسلرئندن بئري اوندان داها گوجلو اولاجاق. او حؤکمرانليق اده‌جک و قودرتلي حؤکمدار اولاجاق.


text:
بئر نِچه ائلدن سونرا اونلار بئربئرلرئنه قوشولاجاقلار. جنوب پادشاهينين قيزي شئمال پادشاهينين يانينا گده‌جک کي، صولح سازئشي باغلاسين. آمّا بو آرواد گوجونو ساخلايا بئلميه‌جک. شئمال پادشاهينين عؤمرو ده، حاکئمئيّتي ده اوزون سورمه‌يه‌جک. آرواد، اونونلا همراه اولانلار، و اونا آتاليق ادن آتاسي، و اونا داياق اولان تسلئم ادئله‌جک.


text:
آروادين نسلئندن بئري جنوب پادشاهينين يرئنه کچه‌جک. او، شئمال پادشاهينين قوشونونا هوجوم ادئب اونون قالاسينا گئره‌جک. اونلارلا ووروشوب قالئب گله‌جک.


text:
حتّا اونلارين آللاهلاريني، تؤکمه بوتلرئني قئيمتلي قيزيل و گوموش قابلاري ائله بئرلئکده مئصئره چکئب آپاراجاق. بئر نچه ائل عرضئنده شئمال پادشاهيني راحات بوراخاجاق.


text:
سونرا شئمال پادشاهينين اوغوللاري موحارئبه‌يه حاضيرلانيب چوخلو قوشون ييغاجاقلار. قوشون سل کئمي گلئب کچه‌جک و ائره‌لئلَيه‌رَک جنوب پادشاهينين قالاسينا هوجوم اده‌جک.


text:
جنوب پادشاهي قضبله‌نئب چيخاجاق و اونونلا يعني شئمال پادشاهي ائله ووروشاجاق. او دا بؤيوک بئر قوشون چيخارداجاق، لاکئن بو قوشون جنوب پادشاهينا تسلئم ادئله‌جک.


text:
قوشون مغلوب اولاندا، جنوب پادشاهينين اوره‌يي کئبئرله‌نئب، اون مئنلرله آدامي هلاک اده‌جک، آمّا قَلَبه‌سي اوزون سورمه‌يه‌جک.


text:
چونکي شئمال پادشاهي قاييديب اوّلکئندن داها بؤيوک قوشون چيخارداجاق و بئر نِچه ائلدن سونرا تام سئلاحلانميش بؤيوک بئر قوشونلا گله‌جک.


text:
او زامان بئر چوخو جنوب پادشاهينين ضئدّئنه چيخاجاق. سنئن خالقيندان قولو-‌زورلولار آياغا قالخاجاقلار کي، رؤياني يرئنه يتئرسئنلر، لاکئن اوغور قازانماياجاقلار.


text:
شئمال پادشاهي گله‌جک و حاصارلارا تورپاق ييغاراق، تپه‌لر دوزه‌لدئب قالالي شهري آلاجاق. جنوبون قووّه‌لري اونون قاباغيندا تاب گتئرميه‌جک، لاپ سِچمه قوشونو دا موقاوئمت گؤرسده بئلميه‌جک.


text:
اونا هوجوم گتئرن شئمال پادشاهي ائسته‌دئيئني اده‌جک و هچ کس اونون قاباغيندا دورا بئلميه‌جک. گؤزل اؤلکه‌ده قالاجاق و اوراني وئران اتمک قودرتي اونون اَلئنده اولاجاق.


text:
شئمال پادشاهي قرارا آلاجاق کي، اؤلکه‌سئنئن بوتون قووّه‌لري ائله بئرلئکده گلسئن. او صولح سازئشئنئن شرطلرئني تکلئف ادئب يرئنه يتئره‌جک. جنوب پادشاهليغيني محو اتمک اوچون اونا آروادلارين قيزيني وره‌جک، آمّا حئيله‌سي باش توتماياجاق و اونا کؤمک اولماياجاق.


text:
سونرا نظرئني ساحئل اؤلکه‌لرئنه چِوئره‌جک و اونلارين چوخونو آلاجاق. لاکئن بئر سرکرده اونون اتدئيي حقارته آخير قوياجاق، دوغرودان دا، حقارتئني اؤز باشينا گتئره‌جک.


text:
سونرا نظرئني اؤز اؤلکه‌سئنئن قالالارينا طرف چِوئره‌جک. لاکئن بودره‌يئب ييخيلاجاق و اوندان بئر اثر قالماياجاق.


text:
اونون يرئنه کِچَن پادشاه، پادشاهليغين شؤوکتي اوچون، اؤز خراج ييغانيني گؤنده‌ره‌جک، آمّا بئر نچه گون عرضئنده او دا قضبسئز و ساواشسيز ييخيلاجاق.


text:
اونون يرئنه نامرد بئر آدام کچه‌جک کي، پادشاهليق حؤرمتي اونا ورئلميه‌جک. او اَمئن-آمانليق زامانيندا گلئب يالتاقليقلا حاکئمئيّتي قصب اده‌جک.


text:
اونونلا ائتّئفاق باغلانديقدان سونرا، او حئيله ائشله‌ده‌جک و گلئب کئچئک بئر عئدّه ائله گوج قازاناجاق.


text:
او اَمئن-آمانليق زامانيندا لاپ وارلي تورپاقلارا گله‌جک و آتالارينين و بابالارينين گؤرمه‌دئيي ائشلري گؤره‌جک. تالاني، قارت اولونموشو، و مال-دؤولتي آداملارينا پايلاياجاق و قالالارا هوجوم اتمک اوچون نئيّتلر قوراجاق. لاکئن بو، اوزون سورمه‌يه‌جک.


text:
سونرا گوج و جسارت ييغيب بؤيوک بئر قوشونلا جنوب پادشاهينين ضئدّئنه چيخاجاق. جنوب پادشاهي دا بؤيوک و چوخ گوجلو بئر قوشونلا دؤيوشه گئره‌جک، آمّا موقاوئمت گؤرسه‌ده بئلميه‌جک، چونکي اونون ضئدّئنه قصد قوراجاقلار.


text:
حتّا اونونلا بئر سوفره‌ده اوتورانلار اونو محو اده‌جکلر. قوشونو سوپوروله‌جک و چوخلو تلفات اولاجاقدير.


text:
بو پادشاهلارين هر ائکئسئنئن ده اوره‌يي پئسلئک اتمه‌يه چکئله‌جک و بئر سوفره آرخاسيندا يالان دانيشاجاقلار. لاکئن هچ بئر شي باش توتماياجاق، چونکي اونلارين آخيري موعيّن واختدا اولاجاق.


text:
شئمال پادشاهي بؤيوک ثروتله اؤز اؤلکه‌سئنه قاييداجاق، لاکئن اوره‌يي موقدّس عهدئن ضئدّئنه چکئله‌جک. ائسته‌دئيئني ادئب اؤز اؤلکه‌سئنه دؤنه‌جک.


text:
کئتّئم گَمئلري اونون ضئدّئنه گله‌جک و او، روحدان دوشوب گری دؤنه‌جک. قضبله‌نئب موقدّس عهده ضئدّ چيخاجاق و گئنه موقدّس عهدي بوراخانلارلا ياخشي رفتار اده‌جک.


text:
اونون گؤنده‌ردئيي قوشونلار قالخيب قالاني، موقدّس مکاني نجئسلَيه‌جک، دائمي يانديرما قوربانيني دايانديراجاق و وئرانه‌لئک گتئرن ائيرنج شيي قوياجاقلار.


text:
او، عهده خيانت ادنلري يالتاقليقلا يولدان آزديراجاق، لاکئن اؤز تاريسيني تاني‌يان خالق قووّتله‌نئب عمله گئره‌جک.


text:
خالقين آغيلّي آداملاري، چوخونا فهم وره‌جکلر، لاکئن بئر مودّت قيلينجلا اؤلدوروله‌جکلر، يانديريلاجاقلار، اسئر دوشه‌جکلر و قارت ادئله‌جکلر.


text:
آغيلّي آداملاردان بعضئسي هلاک اولاجاق کي، قالانلاري آخير زامانا قدر خالئصله‌شئب تمئزلَنسئن و لکه‌سئز اولسون. چونکي آخير زامان گئنه ده موعيّن واختدا اولاجاق.


text:
پادشاه، ائسته‌دئيئني اده‌جک، کئبئرله‌نئب اؤزونو بوتون آللاهلاردان يوخاري ساياجاق، آللاهلارين تاريسينين ضئدّئنه، چوخ ياوا دانيشاجاق و تارينين قضبي تاماملاياناجاق اوغور قازاناجاق، چونکي موعيّن ادئلَن شي يرئنه يِتئشمه‌لي‌دئر.


text:
هچ بئر آللاها احتئرام گؤرسدميه‌جک، نه اؤز آتالارينين آللاهلارينا، نه آروادلارين سِودئيئنه، نه ده هر هانسي بئر تارييا. چونکي اؤزونو بوتون آللاهلاردان يوخاري ساياجاق.


text:
آنجاق اونون عوضئنه قالالار آللاهيني عئزّتلَندئره‌جک؛ آتالارينين تانيماديغي بئر آللاهي. او بو آللاهي قيزيل، گوموش، قئيمتلي داشلار و گؤزل اشيالارلا عئزّتلَندئره‌جک.


text:
او، ياد بئر آللاها بِل باغلاماقلا لاپ گوجلو قالالارا هوجوم اده‌جک. اونو قبول ادنلري حدّئندن آرتيق عئزّتلَندئره‌جک و اونلاري چوخلو آداملارا باشچي قوياجاق و اؤلکه‌ني اوجرت اولاراق اونلارين آراسيندا بؤلوشدوره‌جک.


text:
آمّا آخير زاماندا جنوب پادشاهي اونونلا ووروشاجاق. شئمال پادشاهي اؤز دؤيوش عارابالاري، آتلي‌لاري و چوخلو گَمئلري ائله طوفان کئمي اونون اوستونه هوجوم چکه‌جک، موختلئف اؤلکه‌لري ائستئلا اده‌جک و اونلاردان سل کئمي کچه‌جک.


text:
گؤزل اؤلکه‌يه ده گئره‌جک. چوخلو اؤلکه ائشغال اولوناجاق، لاکئن اِدوم، موآب و عَمّونلولارين باشچي‌لاري اونون اَلئندن قورتاراجاقدير.


text:
مئصئرئن قيزيل-گوموش خزئنه‌لرئني و بوتون ثروتلرئني اَله کچئرده‌جک. لئبيالي‌لار و کوشلولار دا اونا تابع اولاجاقلار.


text:
لاکئن شرقدن و شئمالدان گلن خبرلر اونو ناراحات اده‌جک. بؤيوک حئدّتله يولا دوشه‌جک کي، بئر چوخلاريني اؤلدوروب محو اتسئن.


text:
اؤز پادشاه چاديرلاريني دهنزله گؤزل موقدّس داغين آراسيندا قوراجاق. آنجاق اونون عاقئبَتي چاتاجاق و هچ کس اونا کؤمک اده بئلميه‌جک.


text:
او دؤورده سنئن خالقيني قورويان باش ملک مئکاييل قالخاجاق و اِله بئر عذابلي دؤور گله‌جک کي، هچ مئلّتئن ياراناندان او واختا قدر بِله‌سي اولماييب. لاکئن او دؤورده سنئن خالقيندان کئتابدا آدي يازيلميش اولان هر کس خئلاص اولاجاق.


text:
تورپاغين آلتيندا ياتانلارين چوخو ابدی حيات اوچون، لاکئن بعضئسي ابدی خجالت و روسوايچيليق اوچون اوياناجاق.


text:
آغيلّي آداملار گؤي قوبّه‌سئنئن پاريلتيسي کئمي، چوخونو صالحلئيه دؤنده‌رَنلر ده اولدوزلار کئمي ابدی و دائم پارلاياجاقلار.


text:
آنجاق، سن ای دانيال، آخير زامانا قدر بو سؤزلري سئرّ ساخلا و بو کئتابي مؤهورله؛ چوخ آدام اؤزونو اورا-بورا ووراجاق و بئلئک آرتاجاق."


text:
او واخت من دانيال گؤردوم کي، باشقا ائکي آدام، بئري چايين بو تاييندا، او بئري ده چايين او تاييندا دوروب.


text:
بئري چايين سولاري اوستونده اولان کتان گِيئنمئش آداما ددي: "بو عجايئب حادئثه‌لرئن باشا گلمه‌سي نه قدر زامان آلاجاق؟""


text:
من اشئتدئم کي، چايين سولاري اوستونده اولان کتان گِيئنمئش آدام صاغ و سول اَلئني گؤيه قالديريب، ابدی ياشايانين آدينا آند ائچدي: "بئر زامان، ائکي زامان و ياريم زامان کچه‌جک، موقدّس خالقين گوجو کامئل آرادان گِدندن سونرا بوتون بونلار قورتاراجاق."


text:
چوخلاري پاکلانيب لکه‌سئز و خالئص اولاجاق، آمّا پئس آداملار شر ائشلرئندن دؤنميه‌جکلر. پئس آداملاردان هچ بئري بو سؤزلري باشا دوشميه‌جک، لاکئن آغيلّي آداملار باشا دوشه‌جکلر.


text:
دائمي يانديرما قوربانلارينين دايانديريلديغي و وئرانه‌لئک گتئرن ائيرنج شيئن قويولدوغو واختدان مئن ائکي يوز دوخسان گون کچه‌جک.


text:
آمّا سنه گلئنجه، سن اؤز يولونا آخيراجاق داوام ات. سن راحاتينا قوووشاجاقسان و گئنه قالخاجاقسان کي، آخئرت گونو قئسمتئني آلاسان."


text:
بو ربّئن سؤزودور کي، يهودا پادشاهلاري عوزئيّا، يوتام، آحاز، خئزقئيا و ائسرايئل پادشاهي يِهوآش اوغلو يَروبعامين دؤورونده بِعِري اوغلو هوشه‌يه نازئل اولدو.


text:
رب هوشه‌يئن واسئطه‌سئله دانيشماغا باشلايارکَن، اونا بله ددي: "گت فاحئشه بئر آرواد آل و اوندان زئنا اوشاقلارين اولسون، چونکي اؤلکه‌نئن خالقي ربدن اوز دؤنده‌رئب اونا حدسئز خيانت ادئر."


text:
رب هوشَه‌يه ددي: "اونون آديني يئزرِعِل قوي، چونکي عنقرئب من يئزرِعِلده تؤکولَن قانين جزاسيني يِيهو نسلئنه چکدئره‌جيم و ائسرايئل نسلئنئن پادشاهليغينا آخير قوياجاغام.


text:
گومِر گئنه بويلو اولوب بئر قيز دوغدو. رب هوشَه‌يه ددي: "اونون آديني لو-روخاما قوي، چونکي من داها ائسرايئل نسلئنه مرحمتلي اولماياجاغام کي، اونلاري باغيشلاييم.


text:
آمّا يهودا نسلئنه من مرحمت گؤرسه‌ده‌جيم و اونلاري کامان، قيلينج، موحارئبه، آتلار و آتلي‌لار وسئله‌سئله يوخ، اونلارين رب تاريسي وسئله‌سئله خئلاص اده‌جيم."


text:
آنجاق ائسرايئل اؤولادلاري دهنز قومو کئمي سايسيز-حسابسيز اولاجاق. اونلارا «سئز منئم خالقيم ديئلسئنئز» ديئلَن يرده، «سئز وار اولان تارينين اؤولاديسينيز» ديئله‌جک.


text:
يهودا و ائسرايئل اؤولادلاري بئر يِره ييغيليب اؤزلرئنه واحئد باشچي تعيئن اده‌جک. اونلار اؤلکه‌دن چيخاجاقلار، چونکي يئزرِعِل گونو مؤحتشم بئر گون اولاجاق.


text:
باشلايين آنانيزين ضئدّئنه اولان داعواني، باشلايين، چونکي او، منئم آرواديم ديئل، من ده اونون اَري ديئلم. قوي اوزونده گؤرونَن فاحئشه‌لئيي، سئنه‌لرئنئن آراسيندا اولان فاحئشه‌لئيي آتسين.


text:
يوخسا اونو چيل-چيلپاق سويوندوروب لوت، آنادان‌گلمه اده‌‌جيم. من اونو صحرا کئمي، قورو تورپاق کئمي اده‌جيم، سوسوزلوقدان اؤلدوره‌جيم.


text:
اونلارين آناسي فاحئشه‌لئک اتدي. اونلارا بويلو قالان آرواد رذئل‌لئک اتدي، چونکي ددي: «اويناشلاريمين دالينجا گده‌جيم، چؤره‌يئمي، سويومو، يونومو، کتانيمي، زيتون ياغيمي و ائچکئمي ورن اونلاردير.»


text:
بونا گؤره ده، باخ، اونون يولونو تئکانلارلا کَسئب قاباغينا حاصار چکه‌جيم، اِله کي، اؤز يولونو تاپا بئلميه‌جک.


text:
اويناشلارينين دالينجا گده‌جک، لاکئن اونلارا چاتماياجاق. اونلاري آختاراجاق، آمّا تاپماياجاق. او زامان دئيه‌جک: «قوي اؤز اوّلکي اَرئمئن يانينا قاييديم، چونکي او واخت حاليم ائندئکئندن ياخشي ائدي.»


text:
آمّا او بئلمئردي کي، اونا تاخيلي، تزه شرابي، زيتون ياغيني ورن منم. بَعَل بوتو اوچون صرف اتدئکلري قيزيل-گوموشو چوخالدان منم.


text:
بونا گؤره ده محصول واختيندا تاخيليمي، اؤز مؤوسومونده تزه شرابيمي گری آلاجاغام. چيلپاقليغيني اؤرتمک اوچون اونا وردئيئم يونو و کتاني اَلئندن آلاجاغام.


text:
سونرا اويناشلارينين قاباغيندا اونون عاييبيني اوزه چيخارداجاغام. کئمسه اونو اَلئمدن قورتارا بئلميه‌جک.


text:
اونون بوتون شادليقلارينا، بايراملارينا، تزه آي مراسئملرئنه، سَبّت گونلرئنه و بوتون طنطنه‌لي ييغيناقلارينا آخير قوياجاغام.


text:
مِينه‌لرئني، اَنجئر آغاجلاريني محو اده‌جيم. او بونلار باره‌ده ديئردي: «بو، اويناشلاريمين منه وردئيي اوجرَتدئر.» باغلاريني تئکانليغا چِوئره‌جيم، وحشي حيوانلار اونلاري يئيه‌جکلر.


text:
بَعَل بوتلرئنه بوخور يانديرديغي گونلر اوچون اونو جزالانديرجاغام. او واخت گوشوارالار و جواهئراتلا اؤزونو بَزه‌يه‌رک اويناشلارينين دالينجا گتدي، لاکئن منی ياددان چيخارتدي."" رب بله بويورور.


text:
اورادا اونا اوزوم باغلاريني وره‌جيم، آکور دره‌سئني اومئد قاپيسينا چِوئره‌جيم. جاوانليق گونلرئنده اولدوغو کئمي، مئصئر تورپاغيندان چيخديغي گون کئمي، اورادا نغمه اوخوياجاق."


text:
او گون سنئن اوچون چؤل حيوانلاري، گؤي قوشلاري، و يرده سوروننلرله عهد کَسه‌جيم. اؤلکه‌دن کاماني، قيلينجي، موحارئبه‌ني گؤتوره‌جيم، سني اَمئن-آمانليقدا ياتيرداجاغام.


text:
سني ابدی اولاراق اؤزومه نئشانلاياجاغام، صالحلئک، عدالت، مهرئبانليق و شَفقَتله سني اؤزومه نئشانلاياجاغام.


text:
خالقيمي اؤلکه‌ده اؤزوم اوچون اَکه‌جيم، مرحمت تاپماميش اولانا دا مرحمت گؤرسده‌جيم. «خالقيم ديئل» دِدئيئمه خالقيم اولمايانا «سئز خالقيمسينيز!» دئيه‌جيم. اونلار دا منه «تاريميزسان» دئيه‌جکلر."


text:
رب گئنه منه ددي: "گت گئنه ده باشقا بئرئنئن سِودئيي آروادي کي، فاحئشه‌دئر ده، سِو. نجه کي رب ائسرايئل اؤولادلاريني سِوئر، گرچي اونلار باشقا آللاهلارا اوز توتوب بونلارا تقدئم ادئلَن کئشمئش لاواشالاريني سِوئرلر."


text:
اونا ددئم: "اوزون مودّت منئم يانيمدا قالاجاقسان؛ زئنا اتميه‌جکسن، باشقا بئر کئشي ائله اولماياجاقسان، منئمله ده اولماياجاقسان.


text:
اونا گؤره کي، ائسرايئل اؤولادلاري اوزون مودّت پادشاهسيز و باشچيسيز قالجاقلار و قوربان و موقدّس سوتون، اِفود و اِو بوتلري اولمادان ياشاياجاقلار.


text:
سونرا ائسرايئل اؤولادلاري دؤنوب اؤزلرئنئن تاريسي ربّی و پادشاهلاري داوودو آختاراجاقلار. آخير گونلرده لرزه ائچئنده ربّه و اونون خيئرخاهليغينا طرف گله‌جکلر."


text:
"ای ائسرايئل اؤولادلاري، ربّئن سؤزونو اِشئدئن، چونکي بو اؤلکه‌ده ياشايانلارلا ربّئن داعواسي وار. بو يرده نه صداقت قاليب، نه محبّت، نه ده تاريني تانيماق.


text:
بوندان اؤتري اؤلکه ياس توتور، اورادا ياشايان هر کس سولوب. چؤل حيوانلاري دا، گؤي قوشلاري دا، حتّا دهنزده‌کي باليقلار دا محو اولور.


text:
آنجاق هچ کس داعوا اتمه‌سئن، هچ کس باشقاسيني تقصئرلَندئرمه‌سئن، چونکي سنئن خالقين کاهئنله چکئشَنلره بَنزه‌يئر.


text:
خالقيم بئلئکسئزلئکدن محو اولور. سن بئلئيي ردّ اتدئيئن اوچون، من ده سني ردّ اده‌جيم کي، بئر داها منه کاهئنلئک اتميه‌سن. ائندي کي اؤز تارينين قانونونو ياددان چيخارديبسان، من ده سنئن بالالاريني ياددان چيخارداجاغام.


text:
نه قدر چوخالديلار، منئم ضئدّئمه او قدر ده چوخ گوناه اتدئلر. اونلارين عئزّتئني روسوايچيليغا چِوئره‌جيم.


text:
خالقين باشينا گلن کاهئنئن ده باشينا گله‌جک. توتدوقلاري يول اوچون اونلاري جزالانديرجاغام. عمل‌لرئنئن عوضئني اونلارا وره‌جيم.


text:
يئيه‌جکلر، آمّا دويماياجاقلار؛ فاحئشه‌لئک اده‌جکلر، آمّا چوخالماياجاقلار، چونکي اونلار ربّی ترک ادئب اونا محل قويمورلار.


text:
خالقيم آغاج تئکه‌سئندن مصلحت آختارير، عصالاري اونلارا مشورت ورئر، چونکي فاحئشه‌لئک روحو اونلاري آزديريب، فاحئشه‌لئک اتمکله اؤزلرئنئن تاريسيندان آيريليبلار.


text:
داغلارين باشيندا قوربان کَسئرلر، تپه‌لرده، پاليد، سِپئدار و چؤل پوسته‌سي آلتيندا کؤلگه‌لري گؤزل اولدوغو اوچون بوخور يانديريرلار. بونا گؤره ده قيزلارينيز فاحئشه‌لئک ادئرلر، گلئنلرئنئز ده زئناکارديرلار.


text:
فاحئشه‌لئک ادن قيزلارينيزي، زئنا ادن گلئنلرئنئزي جزالانديرماياجاغام؛ چونکي کئشئلر اؤزلري ده فاحئشه‌لرله اويناشيرلار، بوت معبدلرئنئن فاحئشه‌لري ائله بئرلئکده قوربان کَسئرلر. بونا گؤره ده، درّاکه‌سئز خالق محو اولاجاق.


text:
ای ائسرايئل، گرچي سن فاحئشه‌لئک ادئرسن، هچ اولماسا قويما يهودا تقصئرکار اولسون. گئلگالا گئرمه‌يئن، بِيت‌آوِنه چيخمايين. «وار اولان ربّئن حاقّي اوچون» ديئب آند ائچمه‌يئن.


text:
بلی، ائسرايئل عئنادکار بئر بوزوو کئمي عئناد ادئر. ائندي رب اونلاري اوتلاقدا قوزو اوتاران کئمي نجه اوتارسين؟


text:
اونلار ائچکئلري قورتاراندان سونرا اؤزلرئني فاحئشه‌لئيه ورئرلر. اونلارين باشچيلاري روسوايچيليغي چوخ سِوئرلر.


text:
ای کاهئنلر، بونو اِشئدئن! ای ائسرايئل نسلي، دئقّتله اِشئدئن! ای پادشاه ساراييندا اولانلار، قولاق ورئن! سئزئن باره‌نئزده حؤکم چيخاريلدي، چونکي سئز مئصپادا بئر تله، تابور داغينا سَرئلمئش بئر تور اولوبسونوز.


text:
اِفرايئمي تاني‌ييرام، ائسرايئل مندن گئزلي ديئل، چونکي ائندي سن فاحئشه‌لئک ادئبسن، ای اِفرايئم، ائسرايئل ده نجئسله‌نئب.


text:
عمل‌لري قويمور کي، اونلار اؤزلرئنئن تاريسينا طرف گری دؤنسونلر، چونکي ائچلرئنده فاحئشه‌لئک روحو وار، ربّی ده تانيميرلار.


text:
ائسرايئلئن تکبّورو اؤزونون ضئدّئنه شهادت ورئر. ائسرايئلله اِفرايئم تقصئرلرئندن اؤتري هِل‌لَنئب. يهودا دا اونلارلا بئرلئکده هِلله‌نئر.


text:
قويون-کِچئلري ائله، مال-حيوانلاري ائله ربّی آختارماغا گده‌جکلر، آمّا تاپماياجاقلار، چونکي رب اونلاري ترک ادئب.


text:
اونلار ربّه خيانت ادئبلر، چونکي بئج اوشاقلار دوغوبلار. ائندي تزه آي مراسئمي اونلاري زَمئلري ائله بئرلئکده يِيئب اوداجاق.


text:
اِفرايئم ناخوشلوغونو، يهودا ياراسيني گؤردوکده، اِفرايئم آشورا گتدي، بؤيوک پادشاهدان کؤمک ائسته‌دي، آمّا او سئزه شفا وره‌ بئلمز، يارانيزي صاغالتماز.


text:
چونکي من اِفرايئملی‌لره بئر شئر کئمي، يهودا نسلی اوچون جاوان بئر آصلان کئمي اولاجاغام. من، بلی من اونو پارچالاييب گده‌جيم، سورويه‌جيم و کئمسه اَلئمدن قورتارماياجاق.


text:
سونرا قاييديب اؤز مسکنئمه گده‌جيم، او واختاجاق کي، اؤزلرئني گوناهکار ساياراق منئم حوضورومو آختاراجاقلار. بلايا دوشَنده قيرتله منی آختاراجاقلار."


text:
"گلئن ربّه قاييداق. چونکي بئزي او پارچالاييب، لاکئن بئزه شفا وره‌جک. او بئزي يارالاييب، آمّا ياراميزي ساريياجاق.


text:
گلئن ربّی تانيياق، اونو تانيماغا قيرت گؤرسه‌دَک. اونون چيخيشي گونشئن طولوعسو کئمي يقئن اولاجاق، ياغيش کئمي، تورپاغي سولايان ياز ياغيشي کئمي يانيميزا گله‌جک."


text:
"ای اِفرايئم، سنه نه اِدئم؟ ای يهودا، بس سنه نه اِدئم؟ چونکي وفانيز سحر دوماني، اِرکَن اوچوب گدن شِح کئمي‌دئر.


text:
بونا گؤره ده اونلاري پيغمبرلر واسئطه‌سئله پارچالاميشام، آغزيمدان چيخان سؤزلرله اؤلدورموشم. سئزئن اوستونوزده حؤکملرئم نور کئمي چاخير.


text:
چونکي من قورباندان يوخ، وفادان خوشلانيرام. يانديرما قوربانلاريندان چوخ تاريني تانيماغينيزي ائسته‌يئرم.


text:
حرامي دسته‌لري نجه ائنسان اوچون کمئنه ياتيرلار، کاهئن دسته‌لري ده شِکِمه گِدن يولدا آدام اؤلدورورلر؛ بلی، اونلار خبئثلئک ادئرلر.


text:
ائسرايئله شفا ورمک ائسته‌د‌ئيئمده، اِفرايئمئن گوناهلاري، سامئره‌نئن پئسلئکلري اورتايا چيخير. چونکي حئيله ائله رفتار ادئرلر. اِولره اوغرو گئرئر، کوچه‌ده حرامي دسته‌سي سويغونچولوق ادئر.


text:
اورَکلرئنده دوشونمورلر کي، من اونلارين بوتون پئسلئکلرئني يادا ساليرام. ائندي عمل‌لري اونلاري دؤوره‌له‌يئب؛ گؤزومون قاباغينداديرلار.


text:
هاميسي زئناکارديرلار، چؤرک پئشئره‌نئن يانان تندئري کئمي‌دئرلر؛ يوغرولان خمئر آجييانا قدر، تندئرچي اودونو قوردالاماغا احتئياج گؤرمور.


text:
پادشاهيميزين آد گونونده باشچيلار شرابين ائستئسئندن ناخوشلاديلار، پادشاه دا ائستِهزاچيلارلا اَل-اَله وردی.


text:
کمئنده ياتارکَن اورَکلري کوره کئمي قيزار؛ قضبلري بوتون گجه توستوله‌نَر، سحر ده آلوولو اود کئمي يانار.


text:
اونلارين هاميسي کوره کئمي قيزميشدير. اؤز حاکئملرئني يانديريب ياخيرلار، بوتون پادشاهلاري ييخيليب. هچ بئري منی چاغيرمير.


text:
گرچي ائسرايئلئن تکبّورو اونون ضئدّئنه شهادت ورئر، حله ده اؤزلرئنئن تاريسي ربّه طرف دؤنمه‌يئبلر، بوتون بونلار اوچون اونو آختارماييبلار.


text:
بلجه اِفرايئم سَفِه اولوب، درّاکه‌سئز بئر گؤيرچئن کئمي اولوب. گاه مئصئرلی‌لري چاغيريرلار، گاه آشورا گِدئرلر.


text:
اونلار گِدن زامان، من اونلارين باشينا تورومو آتاجاغام. گؤيده‌کي قوشلار کئمي اونلاري ووروب يِره سالاجاغام. مجلئسلرئنده اعلان اولوندوغو کئمي اونلاري تنبه اده‌جيم.


text:
واي اونلارين حالينا! چونکي مندن اوزاقلاشيبلار! باشلارينا هلاکت گلسئن! چونکي منئم ضئدّئمه عوصيان ادئبلر. من ائسته‌يئردئم کی، اونلاري قورتاريم، آمّا اونلار منئم حاقّيمدا يالان دانيشيرلار.


text:
ياتاقلارينين ائچئنده اولايان واخت، اورَکدن منه باغيرميرلار. تاخيل و تزه شراب اوچون بئر يِره ييغيليرلار. مندن اوز دؤنده‌رئرلر.


text:
دؤنورلر، لاکئن اوجالاردا اولانا طرف يوخ. هدفي اَيري ووران کامان کئمي‌دئرلر. دئل‌لرئنئن عارسيزليغي اوزوندن باشچيلاري قيلينج آغزينا دوشه‌جک. مئصئر اؤلکه‌سئنده کئنايه هدفي اولاجاقلار.


text:
کَره‌ناي چالماغا حاضيرلاش! ربّئن اِوئنئن اوستونه دوشمن حاضيردير کی، کرکس کئمي هوجوم چکسئن. چونکي ائسرايئللی‌لر منئم عهدئمي پوزوبلار، منئم قانونوما عاصي چيخيبلار.


text:
اؤزلرئنه پادشاه قويدولار، آمّا منئم واسئطَمله يوخ. من بئلمه‌دن اؤزلرئنه باشچيلار سِچدئلر. اؤزلرئنه قيزيل و گوموشلرئندن، اؤلوملرئنه يول آچان بوتلر دوزلتدئلر.


text:
ای سامئره، سنئن دانا بوتونو ردّ اتمئشم! منئم قضبئم اونلارين ضئدّئنه آلوو چکئر. نه واختا قدر معصوم اولماياجاقلار؟


text:
چونکي بو بوت ائسرايئلئن ائشئدئر؛ اوستا بئري اونو دوزه‌لدئب، اونا گؤره ده تاري ديئل. سامئره‌ده‌کي دانا بوتو تئکه-تئکه اولاجاق.


text:
ائسرايئل اودولموشدور، ائندي اونلار مئلّتلر آراسينداديرلار، هچ کَسئن بَيَنمه‌دئيي بئر قاب کئمي اولوبلار.


text:
حتّا اگر مئلّتلر آراسيندا اوجرَتله اويناش توتسالار دا، من ائندي اونلاري بئر يِره ييغاجاغام. اونلار پادشاهين و باشچيلارين ظولموندن آزالماغا باشلاياجاقلار.


text:
اِفرايئم گوناه تقدئمي اوچون، چوخلو قوربانگاه تئکدئيئنه گؤره، بونلار اونون گوناها باتيران قوربانگاهلاري اولوب.


text:
منه کَسئلَن قوربانلارا گلئنجه، اَتي منه قوربان گتئرئب اؤزلري يِيئرلر. رب اونلاردان راضي ديئل. ائندي اونلارين تقصئرلرئني يادا سالاجاق، گوناهکارلاريني جزالانديراجاق. اونلار مئصئره قاييداجاقلار.


text:
چونکي ائسرايئل يارادانيني ياددان چيخارديب، اؤزونه سارايلار تئکئب. يهودا دا چوخلو قالالي شهرلر بئنا ادئب، لاکئن من اونون شهرلرئنه اود ياغديراجاغام کي، سارايلاريني آلوو يِسئن.


text:
ای ائسرايئل، سِوئنمه! باشقا خالقلار کئمي شادليقدان آتيليب دوشمه، چونکي فاحئشه‌لئک ادئبسن، اؤز تاريني اونودوبسان. بوتون خرمنلرده فاحئشه‌لئک موزدونه کؤنول ورئبسن.


text:
ربّه تقدئم اولاراق شراب تؤکميه‌جکلر، قوربانلاري اونا مقبول اولماياجاق. قوربانلار اونلارا ياس چؤره‌يي اولاجاق؛ اونو يئيَنلرئن هاميسي نجئس اولاجاقلار. چؤرکلري آنجاق اؤز قارينلاريني دويوراجاق، ربّئن اِوئنه گتئرئلميه‌جک.


text:
چونکي باخ، هلاکتدن قاچسالار دا، مئصئر اونلاري ييغاجاق؛ موف اونلاري قبئره باسديراجاق. اونلارين گوموش خزئنه‌لرئني گئجئتکَن توتاجاق، چاديرلاريندا تئکان بئته‌جک.


text:
اونلارين جزا گونلري گلئب، حاق-حساب گونلري يِتئشئب. قوي ائسرايئل بونو بئلسئن! تقصئرلرئنئزئن چوخلوغوندان، دوشمنچئلئيئنئزئن بؤيوکلويوندن، پيغمبر اَبله اولوب، روحاني آدام دَلئيه دؤنوب.


text:
پيغمبر منئم تاريملا اِفرايئم اوستونه کشئک چکر. آمّا اونون گتدئيي هر يرده تله قورولوب، تاريسينين اِوئنده دوشمنچئلئک وار.


text:
گئبعا گونلرئنده اولدوغو کئمي اونلار اؤزلرئني اولدوقجا فَسادا چکئبلر. تاري اونلارين تقصئرلرئني يادا سالاجاق، گوناهلاري اوچون اونلاري جزالانديراجاق.


text:
صحرادا اوزوم تاپان کئمي من ائسرايئلي تاپديم. ائلک دفه محصول ورن انجئر نوباري کئمي من آتالارينيزي گؤردوم. آمّا اونلار بَعَل-پِعورا چاتديقلاريندا اؤزلرئني روسوايچي بوتلره وقف اتدئلر. اؤزلري ده سِودئکلري شيلر کئمي ائيرنج اولدولار.


text:
اِفرايئمئن جلالي بئر قوش کئمي اوچوب گده‌جک. نه دوغوم اولاجاق، نه بويلولوق. هچ کس ده حامئله اولماياجاق.


text:
اوشاقلاريني بؤيوتسه‌لر ده، اؤلومله بالالاريني اَللرئندن آلاجاغام، اونلاري کئمسه‌سئز قوياجاغام. من اونلاري ترک اتدئکده واي اونلارين حاللارينا!


text:
اِفرايئم، نجه کي، گؤرموشدوم، صور شهري کئمي گؤزل بئر يرده مسکن سالميشدي. آمّا اِفرايئم اؤز اؤولادلاريني جَلّادين قاباغينا چيخارداجاق."


text:
رب ديئر: "اونلار بوتون پئسلئيي گئلگالدا ادئرلر، دوغرودان دا اورادا اونلارا نئفرت اتدئم. اتدئکلري پئس عمل‌لردن اؤتري اونلاري اِوئمدن قوواجاغام. آرتيق اونلاري سِوميه‌جيم. بوتون باشچيلاري عاصئدئرلر.


text:
اِفرايئم وورولوب، کؤکلري قورويوب. اونلار بار ورميه‌جکلر. اگر دوغسالار دا، بطنلرئنئن عزئز باريني من اؤلومه وره‌جيم."


text:
ائسرايئل بئر قوللو-بوداقلي مِينه‌دئر کي، اؤزونه بول-بول بار گتئرئر. باري آرتديقجا داها چوخ قوربانگاهلار تئکدي. تورپاغي برکتلي اولدوقجا داها گؤزل موقدّس سوتونلار قوردولار.


text:
اونلارين اورَکلري يالانلا دولودور، ائندي گرک خاطالارينين جزاسيني داشيسينلار. رب اونلارين قوربانگاهلاريني داغيداجاق، موقدّس سوتونلاريني سينديراجاق.


text:
او واخت اونلار دئيه‌جک: "بئزئم پادشاهيميز يوخدور، چونکي بئز ربدن قورخموروق. پادشاهيميز اولسا دا، بئزئم اوچون نه اده‌ بئله‌جک؟""


text:
آنجاق بوش سؤزلر دانيشيرلار؛ بوش آندلارلا عهد باغلاييرلار، بونا گؤره ده محکمه ائشلري شوخوملانميش زَمئده‌کي زَهَرلي اوت کئمي بؤيويور.


text:
سامئره ساکئنلري بِيت‌آوِنده‌کي دانا بوتونه گؤره تئتره‌يئرلر. اونون اوچون خالقي ياس توتور. اونون بوتپرست کاهئنلري ده شئون چکئر، چونکي جلالي اوندان آيريليب.


text:
بوت اؤزو آشورا، بؤيوک پادشاها خراج آپاريلاجاق. اِفرايئم بي‌آبير اولاجاق، ائسرايئل آلديغي مصلحتدن اوتاناجاق.


text:
آوِنده‌کي اوجا يِرلرده اولان پرستئشگاهلار کي، ائسرايئلئن گوناهي ائدئلر، يوخ اولاجاقلار. اونون قوربانگاهلاريندا تئکان و قانقال بئته‌جک. او زامان داغلارا "بئزي اؤرتون!""، تپه‌لره ده "اوستوموزه ييخيلين!"" دئيه‌جکلر.


text:
"گئبعادا کچئرتدئيئن گونلردن بَري، گوناه ادئبسن، ای ائسرايئل؛ اورادا اؤز ائشلرئني داوام اتدئرئبلر. مگر موحارئبه حاقسيزليق اؤولادلاريني گئبعادا ياخالاماز؟


text:
من، ائسته‌دئيئم زامان، اونلاري تنبه اده‌جيم. خالقلار اونلارين ضئدّئنه بئرله‌شئب، ائکي‌قات تقصئرلرئندن اؤتري اونلاري اسئر اده‌جک.


text:
اِفرايئم تربئيه ورئلمئش، تاخيل دؤيمه‌يي سِوَن دانا کئمي‌ ائدي. من اونون گؤزل بوينونو اسئرگه‌دئم. ائندي آمّا اِفرايئمي يوغ آلتينا وره‌جيم؛ يهودا گرک يِر شوخوملاسين، يعقوب گرک اؤزو اوچون ديرميق چکسئن.


text:
اؤزونوز اوچون صالحلئک اَکئن، محبّت بَهَرئني بئچئن. دئنجه قويولموش تورپاغينيزي شوخوملايين، چونکي ربّی آختارماق واختيدير. اِله کي، گلسئن و اوستونوزه صالحلئک ياغديرسين.


text:
سئز شرارت اَکئبسئنئز، ظولم بئچئبسئنئز. يالانين بَهَرئني يِيئبسئنئز. چونکي اؤز يوللارينيزا، چوخلو جنگاورلرئنئزه بِل باغلاييبسينيز.


text:
بونا گؤره، خالقينيزين ائچئنده موحارئبه گورولتوسو قوپاجاق، بوتون قالالارينيز داغيلاجاق، نجه کي شَلمَن، موحارئبه گونونده بِيت‌اَربِلي داغيتدي؛ آنالار اوشاقلاري ائله بئرلئکده يِره چيرپيليب پارچالانديلار.


text:
ای بِيت‌ائل، پئسلئيئنئن چوخلوغو اوزوندن سنئنله ده بله رفتار ادئله‌جک. سحر آچيلاندا ائسرايئل پادشاهي بوسبوتون هلاک اولاجاق.


text:
نه قدر چوخ چاغيريلديلار، او قدر چوخ اوزاقلاشديلار. بَعَل بوتلرئنه قوربان کَسدئلر، اويما بوتلره بوخور يانديرديلار.


text:
آمّا حله ده اِفرايئمه يِرئمه‌يي من اؤيرَتدئم، اونلاري قول‌لاريم اوستونه آلديم. آنجاق بئلمه‌دئلر کي، اونلارا من شفا وردئم.


text:
اونلاري مهرئبانليق ائپلري ائله، محبّت باغلاري ائله چکدئم. اونلار اوچون چَنه‌لرئندن يوغو قالديران بئر کس اولدوم، اَيئلئب اونلارا يمک وردئم.


text:
مئصئره قاييتماياجاقلار، لاکئن آشور اونلارا پادشاه اولاجاق. چونکي اونلار منه دؤنمه‌يه ائمتئناع اتدئلر.


text:
شهرلرئنئن ائچئنده قيلينج فيرلاناجاق، اونلارين دروازا چفته‌لرئني قيراجاق. فئتنه‌لري اوزوندن اونلاري يِيئب اوداجاق.


text:
خالقيم مندن اوزاقلاشماق اوچون قرارلي‌دير. اوجالاردا ساکئن اولاني چاغيرسالار دا، اونلاري هچ واخت قالديرماياجاق.


text:
ای اِفرايئم، سني نجه اَلدن وره‌بئله‌رم؟ ای ائسرايئل، سني نجه تسلئم اده‌بئله‌رم؟ اَدمايا اتدئيئمي سنه نجه اده‌بئله‌رم؟ سني نجه صِبويئم کئمي اده‌بئله‌رم؟ سئنَمده اوره‌يئم آلت-اوست اولور، شَفقَتئم آلوولانير.


text:
من آلوولانان قضبئمي تؤکميه‌جيم، اِفرايئمي بئر داها محو اتميه‌جيم. چونکي من تارييام، ائنسان ديئلم، آرانيزدا موقدّس اولانام. قضبله اوستونوزه گلميه‌جيم.


text:
اونلار آصلان کئمي نعره چکن ربّئن داليسيجا گده‌جک. او، نعره چکنده، اؤولادلاري قربدن تئتره‌يه‌رک گله‌جک.


text:
مئصئردن قوشلار کئمي، آشور اؤلکه‌سئندن گؤيرچئنلر کئمي تئتره‌يه‌رک گله‌جکلر. اونلاري اِولرئنده ساکئن اده‌جيم."" رب بويورور.


text:
اِفرايئم يالانلا، ائسرايئل نسلی حئيله ائله اطرافيمي آليب، لاکئن يهودا حله ده تارييا باغلي‌دير، حله ده موقدّس اولانا وفالي‌دير.


text:
اِفرايئم يِل‌له بَسله‌نئر، بوتون گون شرق کوله‌يئنئن دالينجا گِدئر. يالاني، قدّارليغي آرتيرير. آشورلا عهد باغلايير، مئصئره زيتون ياغي گؤنده‌رئر.


text:
ربّئن يهودا ائله داعواسي وار، يعقوبو گتدئيي يوللارا گؤره جزالانديراجاق، عمل‌لرئنه گؤره اونا عوض وره‌جک.


text:
مَلَکله گوله‌شئب اونا قالئب گلدي، آغلاياراق اوندان ائلتئفاط ائسته‌دي. او تاري ائله بِيت‌ائلده گؤروشدو، اورادا تاري اونونلا دانيشدي؛


text:
اِفرايئم ديئر: "دوغرودان دا، من وارلي‌يام، اؤزوم اوچون ثروت ييغميشام. چکدئيئم بوتون زحمتلرده، گوناه ساييلاجاق بئر تقصئر منده تاپا بئلميه‌جکلر."


text:
"لاکئن سني مئصئردن چيخاردان تارين رب منم. بايرام گونلرئنده اولدوغو کئمي سني گئنه اؤز چاديرلاريندا ساکئن اده‌جيم.


text:
گئلعاد خالقي تقصئرلئدئر، دوغرودان دا، يارامازدير. گئلگالدا گاميشلاري قوربان کَسئرلر. اونلارين قوربانگاهلاري شوخوملانميش زَمئده‌کي داش قالاقلاري کئمئدئر.


text:
يعقوب اَرام تورپاغينا قاچدي، اورادا ائسرايئل آرواد اوچون قول اولدو، آروادا گؤره قويون قوروقچوسو اولدو.


text:
اِفرايئم تاريني بَرک قضبلَندئرئب، اونا گؤره ده تؤکدويو قانين تقصئري اؤز بوينوندا اولاجاق. اونون پروردئگاري، اونون روسوايچيليغيني اؤزونه قايتاراجاق.


text:
اِفرايئم دانيشاندا هامي تئتره‌يئردي. ائسرايئلده اوجالميشدي، آمّا بَعَله سيغينيب گوناها باتاندا، محو اولدو.


text:
ائندي گوناه اوستونه گوناه ادئرلر، گوموشلرئندن اؤزلرئنه تؤکمه بوتلر، مهارتله دوزه‌لمئش بوتلر دوزه‌لدئرلر. هاميسي اوستا ائشئدئر. اونلار باره‌ده ديئلئر: "قوربان گتئرن آداملار، دانالاري اؤپسونلر!""


text:
بونا گؤره ده سحر دوماني کئمي، اِرکَن اوچوب گدن شِح کئمي، خرمنده سوورولان سامان چؤپو کئمي، باجادان چيخان توستو کئمي اولاجاقلار.


text:
"آنجاق سني مئصئردن چيخاردان تارين رب منم. سن مندن باشقا تاري تانيمامالي‌سان، و مندن باشقا خئلاصکار يوخدور.


text:
اونلاري کؤکَلتدئيئمه گؤره دويدولار، دوياندان سونرا اونلارين اوره‌يي کئبئرلَندي، بونا گؤره ده منی ياددان چيخارتديلار.


text:
بالالاري اوغورلانميش آيي کئمي اونلارا هوجوم چکه‌جيم، اورَکلرئنئن پرده‌سئني ييرتاجاغام. دئشي آصلان کئمي اونلاري يِيئب قورتاراجاغام، وحشي بئر جاناوار اونلاري پارچالاياجاق.


text:
ائندي پادشاهين هارادادير کي، بوتون شهرلرئنده سني خئلاص اتسئن؟ حاکئملرئن هارادادير؟ سن کي اونلار باره‌ده ديئردئن: «منه بئر پادشاه ور، باشچيلار ور.»


text:
اِفرايئمئن آنادان دوغولما واختينين آغريلاري توتوب؛ لاکئن او، آغيلسيز اوغولدور. چونکي واختي چاتاندا بطندن چيخماغا لَنگئيئر.


text:
آيا اونلاري اؤلولر دئيارينين اَلئندن قورتاريم؟ اونلاري اؤلومدن خئلاص اِدئم؟ ای اؤلوم، بلالارين هاني؟ ای اؤلولر دئياري، سانجماغين هاني؟ شَفقَت گؤزومدن گئزلي‌دئر.


text:
اِفرايئم اؤز قارداشلاري آراسيندا بارلي-بَهَرلي اولسا دا، شرق يِلي، صحرادان قالخان ربّئن کوله‌يي گله‌جک، اونون بولاغي قوروياجاق، چِشمه‌سئنئن سويو کَسئله‌جک. بوتون قئيمتلي شيلر خزئنه‌سي قارت اولوناجاق.


text:
سامئره خاطاسينين جزاسيني چکه‌جک، چونکي تاريسينا عاصي اولدو. اونلار قيلينج آغزينا دوشوب اؤله‌جکلر. بالالاري يِره چيرپيليب پارچالاناجاق، حامئله آروادلارينين قارني ياريلاجاق."


text:
اؤزونوزله سؤزلر گؤتورون و ربّه طرف دؤنون. اونا بله ديئن: "بوتون تقصئرلرئمئزي بئزدن گؤتور، بئزي ياخشيليقلا قبول ات. گاميشلار يرئنه آغزيميزدان چيخان شوکورلري تقدئم ادئرئک.


text:
آشور بئزي خئلاص اتميه‌جک، آتلارين بِلئنه مئنميه‌جيئک، آرتيق اَل ائشلرئمئزه «تاريميز» دِميه‌جيئک. چونکي يِتئم سندن مرحمت گؤره‌جک."


text:
آداملار گئنه ده کؤلگه‌سي آلتيندا اوتوروب بوغدا کئمي جوجه‌ره‌جکلر، مِينه کئمي چئچکلَنه‌جکلر، شؤهرتلري لوبنان شرابي کئمي اولاجاق.


text:
اِفرايئم دئيه‌جک: «آرتيق بوتلر نه‌يئمه گرکدئر؟» منم کي، سنئن سَسئني اشئدئب سني قورويورام. من همئشه ‌ياشيل شام آغاجي کئمي‌يَم، سنئن بار ورمه‌يئن مندن گلئر.


text:
کئم حئکمتلي‌دئر، بو سؤزلري درک اتسئن، کئم درّاکه‌لي‌دئر، بونلاري باشا دوشسون. چونکي ربّئن يوللاري دوزدور. صالحلر او يوللارلا گدئرلر، لاکئن عاصئلر او يوللاردا بودره‌يئرلر."


text:
ای آغساقّاللار، بونو اِشئدئن. ای بوتون اؤلکه اهالئسي، بونا قولاق آسين، سئزئن زامانينيزدا، يا دا آتالارينيزين زامانيندا، بله بئر شي مگر اولوب؟


text:
سئز بونو اؤولادلارينيزا دانيشين. اؤولادلارينيز دا اؤز اؤولادلارينا، اونلارين اؤولادلاري دا گله‌جک نسله دانيشسينلار.


text:
کَسئجي چَيئرتکه‌لردن قالاني، قايناشان چَيئرتکه يِيئب، قايناشان چَيئرتکه‌دن قالاني، توللانان چَيئرتکه يِيئب، توللانان چَيئرتکه‌دن قالاني، داغيديجي چَيئرتکه يِيئبدئر.


text:
آييلين، ای کِفلی‌لر و آغلايين. ای شراب کِفلی‌لري، هامينيز باغيرين، اونا گؤره کي، شئرئن شراب آغزينيزدان آليندي.


text:
چونکي منئم تورپاغيمين اوستونه قووّتلي و سايسيز-حسابسيز بئر مئلّت هوجوم ادئب. اونلارين دئشلري آصلان دئشلري کئمي‌دئر، اونلاردا دئشي آصلانين ييرتيجي دئشلري وار.


text:
منئم اوزوم آغاجيمي محو ادئب، انجئر آغاجيمي تئکه‌-تئکه ادئر، قابيقلاريني کامئل سويوب يِره آتيب، بوداقلاري آغ قاليب.


text:
بوغدا و آرپايا گؤره ای اَکئنچئلر، اوتانين! ای باغبانلار، باغيرين! چونکي تورپاغين محصوللاري يوخا چيخيب،


text:
تَنَک قورويوب، انجئر آغاجي سولوب، نار، خورما، آلما، چؤلون بوتون آغاجلاري قورويوب. دوغرودان دا بشر اؤولادلاري آراسيندان شادليق يوخ اولوب.


text:
ای کاهئنلر، چول گِيئنئن، ياس توتون! ای قوربانگاه خئدمتچئلري، باغيرين! ای تاريما خئدمت ادنلر، گلئن چولدا گجه‌ني سحر ادئن، چونکي تارينيزين اِوئندن تاخيل و مايع تقدئملرئني دايانديريليب.


text:
اوروج اوچون واخت تعيئن ادئن، موقدّس بئر ييغين چاغيرين. آغساقّاللاري، اؤلکه‌نئن بوتون اَهالئسئني تارينيز ربّئن اِوئنه ييغين، ربّه فرياد ادئن.


text:
تورپاق کَسَکلري آلتيندا توخوملار چورويور، زئرزَمي‌لر بوش قاليب، آنبارلار آلت-اوست اولوب، چونکي تاخيللار قورويوب.


text:
حيوانلار نجه ده ائنئلده‌يئرلر! مال-حيوان ناخيري گئج قاليب، چونکي اونلار اوچون هچ اوتلاق يوخدور، قويون سورولري ده جزا آلتينداديرلار.


text:
يارب، سنه فرياد ادئرم، چونکي چؤلون اوتلاقلاريني آلوو يانديريب ياخيب، بوتون زَمئنئن آغاجلاري اوددا قوورولوب.


text:
حتّا چؤلون حيوانلاري دا سنه حسرت چکئر، چونکي آخار سولار قورويوب، چؤلون اوتلاقلاريني آلوو يانديريب ياخيب.


text:
صَحيوندا کَره‌ناي چالين، موقدّس داغيمدا بَرکدن چالين. قوي اؤلکه‌نئن بوتون اهالئسي تئتره‌سئن، چونکي ربّئن گونو گلئر، دوغرودان دا بو گون ياخيندادير.


text:
قارانليق و ظولمتلي بئر گون! بولودلو و قالين قارانليق بئر گون! بئر قوشون گلئر؛ داغلار اوستونده ياييلان سحر شفقي کئمي چوخسايلي و قووّتلي بئر قوشون. اِله بئر قوشون کي، ازلدن بَري بونون کئمئسي اولماييب، بوندان سونرا دا نسئل‌لر بويو اولماياجاقدير.


text:
قاباقلارينداکي هر شيي اود يانديريب ياخير، آرخادا اولانلاري آلوو قووورور. قاباقلارينداکي اؤلکه عدن باغينا بَنزَر يِردئر، لاکئن آرخالاريندا اولان ائزسئز بئر صحرادير، هچ نه اونلاردان قاچيب قورتارا بئلمئر.


text:
دؤيوش عارابالارينا بَنزه‌يَن سَسله، کوله‌شي يانديريب ياخان اود- آلووون سَسي ائله، سيچرايا-سيچرايا داغلاري آشيرلار. اونلار هوجوم اوچون دوزولَن گوجلو بئر قوشونا بَنزه‌يئرلر.


text:
ائگئدلر کئمي قاچيرلار، دؤيوشچولر کئمي دووارا ديرماشيرلار. هر کس نئظاملا گِدئر، هامي سيراسيني پوزمادان گِدئر،


text:
بئربئرئنه تَنه وورمورلار، هر کس اؤز يولو ائله ائره‌له‌يئر. مودافئعه خطلرئني ياريب کچنده، سيراني پوزمورلار.


text:
قاباقلاريندا يِر تئتره‌يئر، گؤيلر لرزه‌يه گلئر، گونش و آي قارالير، اولدوزلار ائشيقلاريني گئزله‌دئرلر.


text:
رب اؤز قوشونو قاباغيندا سَس سالير: دوغرودان دا قوشونلارينين سايي-حسابي يوخدور. اونون سؤزونو يرئنه يتئرَن گوجلودور. ربّئن گونو مؤحتشم و چوخ دهشتلي‌دئر. بونا کئم دؤزه بئلر؟


text:
پالتارلارينيزي يوخ، اوره‌يئنئزي ييرتين، ائندي تارينيز ربّه طرف قاييدين. چونکي او، فَيّاضدير، شَفقَتلي‌دئر، تِز قضبلَنمَز، بول محبّتلي‌دئر، بلا گؤنده‌رمز.


text:
کئم بئلئر، بلکه رحم ادئب دؤنَر، آرخاسيندا برکت بوراخار؛ رب تارينيز اوچون تاخيل و مايع تقدئملري بوراخار؟


text:
خالقي بئر يِره ييغين، جاماعاتي تقدئس ادئن، آغساقّاللاري ييغين، اوشاقلاري و سود اَمن کؤرپه‌لري ييغين. قوي بَي اؤز اوتاغيندان، گلئن ده اؤز گَرده‌يئندن چيخسين.


text:
ربّه خئدمت ادن کاهئنلر معبدئن اِيواني ائله قوربانگاه آراسيندا آغلاييب دسئنلر: "يارب، خالقينا اوره‌يئن يانسين! اؤز ائرثئني روسواي اولماغا قويما! قويما اونلار مئلّتلرئن دئلئنه دوشسونلر. نه اوچون خالقلار آراسيندا بله ديئلسئن: «بس هاني اونلارين تاريسي؟»""


text:
رب خالقينا بله جاواب وره‌جک: "باخين، سئزه تاخيل، تزه شراب و زيتون ياغي گؤنده‌ره‌جيم، بونلارلا دوياجاقسينيز، آرتيق سئزي مئلّتلر آراسيندا روسواي اتميه‌جيم.


text:
شئمال طرفدن گلن قوشونو سئزدن اوزاقلاشديراجاغام. اونو قوراق، ائزسئز بئر يِره، قاباقداکي قوشونو شرق دهنزئنه، آرخادان گلنلري ده قرب دهنزئنه آپاراجاغام. اونلار قوخوياجاقلار، قوخولاري گؤيه قالخاجاق."" چونکي بؤيوک ائشلر ادئب.


text:
قورخمايين، ای چؤل حيوانلاري، چونکي چؤلون اوتلاقلاري گؤيه‌رئر. آغاج ميوه‌سي ائله يوکله‌نئر، انجئر آغاجي، اوزوم آغاجي بهره‌لرئني ورئر.


text:
ای صَحيون اؤولادلاري، سِوئنئن. تارينيز ربده شادلانين، چونکي پاييز ياغيشيني سئزه صحئح اولان قدر ورئب. اوّلکي کئمي پاييز ياغيشي ائله ياز ياغيشيني ياغديرير.


text:
"آرانيزا گؤنده‌ردئيئم بؤيوک قوشونومون – کَسئجي چَيئرتکه‌نئن، قايناشان چَيئرتکه‌نئن، توللانان چَيئرتکه‌نئن و داغيديجي چَيئرتکه‌نئن يِيئب-قورتارديغي ائللرئن عوضئني سئزه وره‌جيم.


text:
بول-بول، دويونجا يئيه‌جکسئنئز، سئزئن اوچون عجايئب شيلر ادن تارينيز ربّئن آدينا شوکورلر اده‌جکسئنئز. خالقيم بئر داها روسواي اولماياجاق.


text:
او واخت بئله‌جکسئنئز کي، من ائسرايئلئن آراسيندايام، تارينيز رب منم، آيريسي يوخدور. خالقيم بئر داها روسواي اولماياجاق.


text:
اوندان سونرا روحومو بوتون بشر اوستونه تؤکه‌جيم. اوغوللارينيز و قيزلارينيز نبئلئک اده‌جکلر، آغساقّاللارينيز رؤيالار، جاوانلارينيز رؤيالار گؤره‌جکلر.


text:
و اِله اولاجاق کي، ربّئن آديني چاغيران هر کس قورتولاجاق، چونکي ربّئن ددئيي کئمي، صَحيون داغيندا و اورشَلئمده قورتولوب صاغ قالانلار آراسيندا، ربّئن چاغيراجاغي کئمسه‌لر اولاجاقدير.


text:
بوتون مئلّتلري ييغيب يِهوشافاط وادئسئنه اِندئره‌جيم. او واخت اورادا، خالقيم و ائرثئم ائسرايئلدن اؤتري مئلّتلري موحاکئمه اده‌جيم، چونکي خالقيمي مئلّتلر آراسيندا داغيتديلار، تورپاغيمي دا بؤلدولر.


text:
خالقيم اوچون پوشک آتديلار، اوغلان اوشاغيني فاحئشه عوضئنه وردئلر، قيزي شرابا ساتديلار کي، شراب ائچسئنلر."


text:
"ای صورلولار، صئدونلولار و بوتون فئلئسطلي وئلايتلرئنئن اهالئسي، سئزئن منئمله نه ائشئنئز وار؟ آيا منه عوض ورميه چاليشيرسينيز؟ اگر منه عوض وره‌سئنئز، تزلئکه هچ يوباتمادان من سئزئن اتدئيئنئزئن عوضئني اؤز باشينيزا گؤنده‌ره‌رم.


text:
اوغوللارينيز و قيزلارينيزي يهودا خالقينا ساتاجاغام، يهودا خالقي دا اونلاري اوجقار بئر مئلّته-شِبالي‌لارا ساتاجاقلار."" رب بله ديئب.


text:
"مئلّتلر آراسيندا بونو اعلان ادئن: دؤيوشه حاضيرلاشين، ائگئدلري قالديرين، بوتون دؤيوشچولر ياخينلاشيب يوخاري چيخسينلار.


text:
کوتانلارينيزي چکوجلا دؤيوپ، قيلينج دوزه‌لدئن، اوراقلارينيزي نئزه دوزه‌لدئن. قوي ضعئف اولان «گوجلويَم» دسئن.


text:
قوي مئلّتلر حرکته گلسئنلر، يِهوشافاط وادئسئنه چيخسينلار، چونکي هر طرفده‌کي بوتون مئلّتلري موحاکئمه اتمک اوچون اورادا اوتوراجاغام.


text:
اوراق سالين، چونکي محصول يِتئشئب. گلئن آياغينيزلا اَزئن، چونکي اوزوم‌سيخانلار دولودور، تَنَکلر داشير؛ چونکي اونلارين پئسلئيي بؤيوکدور."


text:
رب صَحيوندان گورولدايير، اورشَلئمده سَس سالير، گؤي و يِر تئتره‌يئر. لاکئن رب اؤز خالقي اوچون سيغيناجاق يِر، ائسرايئل اؤولادلاري اوچون قالادير.


text:
"او زامان بئله‌جکسئنئز کي، موقدّس داغيم اولان صَحيوندا مسکن سالان تارينيز رب منم! اورشَلئم موقدّس اولاجاق، ياد اِللی‌لر بئر داها اورادان کچميه‌جکلر.


text:
او گونده داغلاردان شئرئن شراب داماجاق، تپه‌لردن سود آخاجاق، يهودانين بوتون آرخلاريندا سولار آخاجاق. ربّئن اِوئندن بئر بولاق چيخاجاق کي، شئتّئم وادئسئني سولاسين.


text:
مئصئر وئرانه‌يه، اِدوم ائزسئز چؤله دؤنه‌جک، چونکي يهودا خالقينا قدّارليق اتدئلر، معصوم ائنسانلارين قانيني تؤکدولر.


text:
بو، سورو صاحئبي اولان تِقوعَعلي عاموسون سؤزلري‌دئر. او، يهودا پادشاهي عوزئيّانين و ائسرايئل پادشاهي يِهوآش اوغلو يَروبعامين دؤورونده، زلزله‌دن ائکي ائل قاباق ائسرايئل باره‌ده بله رؤيا گؤرموشدو.


text:
عاموس بله ددی: "رب صَحيوندان نعره چکئر، اورشَلئمدن گورولدايير. چوبانلارين اوتلاقلاري ياس توتور، کَرمِل داغينين باشي قورويور.


text:
رب بله ديئر: «دَمَشقلی‌لري جزاسيز بوراخماياجاغام، چونکي گوناه اوستونه گوناه اتدئلر، دَمئردئشلي دؤيَنلرله گئلعاد خالقيني دؤيدولر.


text:
دَمَشقئن دروازالارينين سورگوسونو قيراجاغام، آوِن دره‌سئندن اَهالئني سئلئب-آتاجاغام، بِيت‌عِدِنده عصا گَزدئره‌ني کَسه‌جيم، اِله کي، اَرام خالقي قئره اسئرلئيه آپاريلسين.» رب بله ديئر.


text:
رب بله ديئر: «غَزّه‌لي‌لري جزاسيز بوراخماياجاغام، چونکي گوناه اوستونه گوناه اتدئلر. بوتون جاماعاتي اسئر ادئب اِدوما تسلئم اتدئلر.


text:
اَشدوددان اَهالئني سئلئب-آتاجاغام، اَشقِلوندان عصا گَزدئره‌ني کَسه‌جيم. عَقرونون ضئدّئنه اَلئمي قالديراجاغام، فئلئسطلی‌لرئن صاغ قالانلاري يوخ اولاجاقلار.» پروردئگار رب بله ديئر.


text:
رب بله ديئر: «صورلولاري جزاسيز بوراخماياجاغام، چونکي گوناه اوستونه گوناه اتدئلر، بوتون جاماعاتي اِدوما اسئر ادئب قارداشليق عهدئني خاطيرلاماديلار.


text:
رب بله ديئر: «اِدوملولاري جزاسيز بوراخماياجاغام، چونکي گوناه اوستونه گوناه اتدئلر، مرحمت حئسّئني بوغدولار، اؤز قارداش خالقيني قيلينجلا قوودولار، قضبلري دائم ييرتيجي ائدي، حئرصلرئني آخيراجاق ساخلاديلار.


text:
رب بله ديئر: «عَمّونلولاري جزاسيز بوراخماياجاغام، چونکي گوناه اوستونه گوناه اتدئلر، اونلار اَراضي‌لرئني گِنئشلَندئرمک اوچون گئلعاددا بويلو آروادلارين قارينلاريني ييرتديلار.


text:
بونا گؤره ده رَبّانين دوواريندا اود آلوولانديراجاغام کي، اورانين قالالاريني يانديريب-ياخسين. بو يِر دؤيوش زاماني قيشقيرتي ائله طوفان گونو طوفانلا داغيلاجاق.


text:
رب بله ديئر: «موآبلي‌لاري جزاسيز بوراخماياجاغام، چونکي گوناه اوستونه گوناه اتدئلر، اِدوم پادشاهينين سوموکلرئني يانديريب اوندان اَهَنگ حاضيرلاديلار.


text:
بونا گؤره ده موآبا اود ياغديراجاغام کي، قِرئيّوتون قالالاريني يانديريب-ياخسين. موآب قيشقيرتي و کَره‌ناي سَسي آلتيندا، سَس-کويله محو اولاجاق.


text:
رب بله ديئر: «يهودالي‌لاري جزاسيز بوراخماياجاغام، چونکي گوناه اوستونه گوناه اتدئلر، اونلار ربّئن قانونونو ردّ ادئب، قايدالاريني رئعايت اتمه‌دئلر، آتالارينين پِيرو اولدوقلاري ساختا بوتلر، اونلاري دا يوللاريندان آزديردي.


text:
رب بله ديئر: «ائسرايئللی‌لري جزاسيز بوراخماياجاغام، چونکي گوناه اوستونه گوناه اتدئلر، صالح آداملاري گوموشه، مؤحتاجلاري دا بئر جوت چاريغا ساتيرلار،


text:
يوخسول‌لارين باشيني توز-تورپاغين ائچئنده اَزئرلر، مظلوملارين حاقّيني تَرسه اِدئرلر. آتا و اوغول هَمن قيزلا ياتيب، موقدّس آديمي لَکله‌يئرلر.


text:
هر قوربانگاهين يانيندا، گئروو گؤتوردوکلري پالتارين اوستونده ياتيرلار، اؤزلرئنئن تاريسينين معبدئنده جرئمه اوچون گتئرئلَن شرابي ائچئرلر.


text:
لاکئن من ائدئم کي، سئدر آغاجي کئمي اوجا اولان، پاليد آغاجي کئمي مؤحکم اولان اِمورلولاري اونلارين قاباقلاريندا ييخديم، حتّا اونلارين ميوه‌سئني يوخاريدان و کؤکونو آشاغيدان کَسدئم.


text:
من ائدئم کي، سئزي مئصئر تورپاغيندان چيخارديب قيرخ ائل صحرادا گَزدئردئم، اِله کي، سئز اِمورلولارين تورپاغينا صاحئب اولاسينيز.


text:
اوغوللارينيزدان پيغمبرلر، جاوان اوغلانلارينيزدان نذئره‌لر تعيئن اتدئم. ای ائسرايئللی‌لر، بو مگر بله ديئل؟» رب بويورور.


text:
بَرک قاچان، قاچيب قورتولا بئلميه‌جک، قووّتلي ده گوجونو گؤرسده بئلميه‌جک، ائگئد جا‌نيني قورتارا بئلميه‌جک.


text:
ياي چکَن يِرئنده دورا بئلميه‌جک. آياقدان چابوک اولان قورتولا بئلميه‌جک، آتلي دا جا‌نيني قورتارا بئلميه‌جک.


text:
ای ائسرايئل اؤولادلاري، ربّئن سئزئن ضئدّئنئزه ددئيي سؤزو اِشئدئن! رب مئصئر تورپاغيندان چيخارتديغي بو نسلئن هاميسينا بله ديئر:


text:
«يِر اوزونده‌کي بوتون نسئللرئن آراسيندا فقط سئزي سِچمئشم؛ اونا گؤره ده بوتون تقصئرلرئنئز اوچون سئزي جزالانديراجاغام.»


text:
شئکاري اولمايان شئر مِشه‌ده مگر نعره چکر؟ هچ نه شئکار اتمه‌مئش جاوان آصلان يوواسيندا مگر نَرئلده‌ير؟


text:
اَشدودون قالالاريندا، مئصئر تورپاغينين قالالاريندا بله اعلان ادئن: «سامئره داغلارينين اوستونه ييغيلين. اوراداکي بؤيوک قاريشيقليغي، اونون ائچئنده‌کي ظولملري گؤرون.»


text:
رب بويورور: «لاکئن اونلار دوز ائش گؤرمه‌يي باجارميرلار. اونلار قالالارينا قدّارليق و قارت ييغيرلار.»


text:
اونا گؤره ده پروردئگار رب بله ديئر: «بئر دوشمن، بلی بئري گلئب اؤلکه‌ني موحاصئره‌يه آلاجاق، سني گوجدن سالاجاق، قالالارين قارت اولوناجاق.»


text:
رب بله ديئر: «چوبان شئر آغزيندان نجه ائکي بود سومويو، و يا قولاغين بئر پارچاسيني چکئب قورتارير، سامئره‌ده ياتاق گوشه‌لرئنده، دئوان ياستيقلاريندا اوتوران ائسرايئل اؤولادلاري دا اِلَجه خئلاص اولاجاقلار.


text:
«من ائسرايئللی‌لري تقصئرلرئنه گؤره جزالانديراجاغيم گون، بِيت‌ائلده‌کي قوربانگاهلاري دا جزالانديرجاغام. او قوربانگاهين بوينوزلاري کَسئلئب يِره توللاناجاق.


text:
من قيشلاق اِولرئني يايلاق اِولري ائله بئرلئکده ييخاجاغام، فئل دئشي ائله بَزَنمئش اِولر داغيلاجاق، بؤيوک کوشکلر وئران قالاجاقلار.» رب بله بويورور.


text:
ای سئزلر، سامئره داغيندا بَسله‌نَن باشان ائنکلري! بو سؤزو اِشئدئن، ای يوخسوللارا ظولم ادن، مؤحتاجلاري اَزَن، اَرلرئنه «گتئر ائچک» دئيَن آروادلار!


text:
پروردئگار رب اؤز موقدّسلئيي آدينا بله آند ائچئب. «باخ، اوستونوزه اِله واخت گلئر کي، سئزي چَنگللرله، لاپ آخير قالانلارينيزي باليق چکن چَنگللرله چکئب آپاراجاقلار.


text:
هر بئرئنئز دووارين دَلمه-دِشئيئندن چيخاجاق، موستقئم گده‌جک؛ خِرمونا طرف آتيلاجاقسينيز.» رب بله بويورور.


text:
«بِيت ائله گدئب گوناه ائشله‌دئن! گئلگالا گلئب گوناهلارينيزي چوخالدين! هر سحر قوربانلارينيزي گتئرئن، هر اوچ گوندن بئر قازانجينيزين اوندا بئر حئصّه‌سئني ورئن.


text:
تشکّور اوچون مايالي چؤرک يانديريب تقدئم ادئن، گؤنولدن وردئيئنئز تقدئملرئنئزي اعلان ادئب اشئتدئرئن. چونکي سئز ای ائسرايئل اؤولادلاري، بوندان خوشلانيرسينيز!» پروردئگار رب بله بويورور.


text:
«من بوتون شهرلرئنئزده آغزينيزي بوش قويدوم. هر يرده سئزه چؤرک قيتليغي وردئم. لاکئن گئنه منئم طرفئمه دؤنمه‌دئنئز.» رب بويورور.


text:
«بوندان علاوه، من بئچئن واختينا اوچ آي قالميش سئزدن ياغيشي کَسدئم. بئر شهرئن اوستونه ياغيش ياغديرديم، آمّا او بئرئنئن اوستونه ياغديرماديم. ياغيش بئر اَکئن اوستونه ياغدي، لاکئن او بئرئنئن اوستونه ياغماديغيندان، او قورودو.


text:
ائکي-اوچ شهر سو ائچمک اوچون باشقا بئر شهره گتدي، آمّا دويونجا سو ائچمه‌دي. لاکئن گئنه منئم طرفئمه دؤنمه‌دئنئز.» رب بله بويورور.


text:
«اَکئنئزه ائستي يِل و کوف گؤندره‌رک سئزي دفه‌لرله ووردوم. باغلارينيزي و اوزوملوکلرئنئزي، انجئر و زيتون آغاجلاريني چَيئرتکه يِدي. لاکئن گئنه منئم طرفئمه دؤنمه‌دئنئز.» رب بله بويورور.


text:
«مئصئرده اولدوغو کئمي آرانيزا وبا گؤنده‌ردئم. جاوانلارينيزي قيلينجلا اؤلدورتدوم. آتلارينيزي سوروب آپارتديرديم. قوشونونوزدان مِيئت ائيئني بورنونوزا چاتديرديم. لاکئن گئنه منئم طرفئمه دؤنمه‌دئنئز.» رب بله بويورور.


text:
«من سودوملا گوموراني نجه داغيتديم، سئزدن بعضئلرئني ده اِله داغيتديم. سئز اوددان گؤتورولَن اودون کئمي ائدئنئز. لاکئن گئنه منئم طرفئمه دؤنمه‌دئنئز.» رب بله بويورور.


text:
«ای ائسرايئللی‌لر، بونا گؤره ده سئزئنله بله رفتار اده‌جيم. بو رفتاريما گؤره تارينيزي پئشواز اتمَيه حاضير اولون، ای ائسرايئللی‌لر!»


text:
اودور داغلارا قورولوش ورن، يِلي يارادان، نه دوشوندويونو ائنسانا بئلدئرَن، سحر ائشيغيني قارانليق ادن، يِر اوزونون اوجا يِرلرئنه آياق باسان- اونون آدي قوشونلار تاريسي رَبدئر.


text:
«باکئره قيز ائسرايئل ييخيليب، بئر داها قالخماياجاق. اؤز تورپاغي اوسته سَرئلمئش بوراخيليب، اونو قالديران يوخدور.»


text:
چونکي پروردئگار رب بله ديئر: «ائسرايئل نسلئندن، بئر شهردن مئن نفر دؤيوشه چيخسا، يوز نفري صاغ قالاجاق، يوز آدام دؤيوشه چيخسا، اون نفر صاغ قالاجاق.»


text:
بِيت‌ائله دؤنمه‌يئن، گئلگالا گتمه‌يئن، بئرشئباعا کِچمه‌يئن، چونکي گئلگال قطعن اسئرلئيه گده‌جک، بِيت‌ائل بئر هِچه دؤنه‌جک.»


text:
ربّه طرف دؤنون کي، صاغ قالاسينيز! يوخسا او، اود کئمي آليشيب آلوولانار، ای يوسئف نسلي، بِيت‌ائلي يانديريب ياخار، سؤندورن ده اولماز.


text:
اودور اولکَر و اوريون بورجلرئني يارادان، قارانليغي آيدين سحره چِوئرَن، گوندوزو گجه ادئب قارالدان، دهنز سولاريني امري ائله يِر اوزونه تؤکَن- اونون آدي ربدئر.


text:
کاسيبي آياق آلتينا سالديغينيزا گؤره، اوندان تاخيل ائسته‌دئيئنئزه گؤره، يونولموش داشدان اِولر تئکئب، اونلارين ائچئنده ياشاماياجاقسينيز. گؤزل اوزوملوکلر ساليب، اونلارين شرابيني ائچمَيه‌جکسئنئز.


text:
چونکي تقصئرلرئنئزئن چوخ اولدوغونو، گوناهلارينيزين آغير اولدوغونو بئلئرم. ای صالح آدامي ائنجئدنلر، روشوت آلانلار، مؤحتاجلارين حاقّيني اونلاردان اسئرگه‌يَنلر!


text:
پئسلئکدن ياخشيليغا دؤنون کي، صاغ قالاسينيز! بلجه ائدّئعا اتدئيئنئز کئمي قوشونلار تاريسي رَب، حقئقتن، سئزه يار اولاجاق.


text:
پئسلئکدن نئفرت ادئن، ياخشيليغي سِوئن، محکمه‌ده عدالته اوستونلوک ورئن. بلکه قوشونلار تاريسي رب قالان يوسئف اؤولادلارينا لوطف اِدَر.


text:
قوشونلار تاريسي پروردئگار رب بله ديئر: «بوتون مِيدانلاردان فغان قوپاجاق، بوتون کوچه‌لرده واي-واي سَسي قالخاجاق. کَندلی‌لر ياس توتماغا، مرثئيه اوخويانلاري دا فغان اتميه چاغيريلاجاقلار.


text:
واي حالينيزا، ای ربّئن گونونون حسرتئني چکَنلر! ربّئن گونونو نه اوچون گؤزله‌يئرسئنئز؟ او گون ائشيق يوخ، قارانليق اولاجاق.


text:
شئردن قاچان آدامين قاباغينا آيي نجه چيخارسا، و يا اِوه گلئب اَلئني دووارا داياناني ائلان نجه سانجارسا،


text:
رب بله ديئر: «بايراملارينيزدان نئفرت ادئرم، اونلاري ردّ ادئرم، طنطنه‌لي ييغينتي‌لارينيزدان خوشلانميرام.


text:
منه يانديرما قوربانلارينيزي، تاخيل تقدئملرئنئزي گتئره‌سئنئز ده، قبول اتميه‌جيم. منه کؤکَلدئلمئش حيوانلارينيزدان باريش قورباني تقدئم اده‌سئنئز ده، اونلارا نظر سالماياجاغام.


text:
اؤز دوزه‌لتدئيئنئز سئکّوت پادشاهينيزي، کئيّون بوتلرئنئزي، اولدوز آللاهلارينيزي اؤزونوزله گتئرمئشدئنئز.


text:
اِله بونا گؤره ده سئزي دَمَشقئن او تايينا اسئرلئيه آپاراجاغام.» رب بله ديئر. اونون آدي قوشونلار تاريسي‌دير.


text:
واي حالينيزا، ای صَحيوندا لاقيد اولانلار، سامئره داغيندا آرخايين اوتورانلار، مئلّتلرئن باشچيسي اولان ائسرايئلئن آدلي-سانلي‌لاري، ائسرايئل خالقينين اونلارا موراجئعَت اتدئيي!


text:
کَلنِيه کِچئب گؤرون، اورادان بؤيوک خَماتا گدئن، فئلئسطلی‌لرئن گَت شهرئنه اِنئن. اونلارين حالي مگر سئزئن بو مملکتلرئنئزدن داها ياخشي‌دير؟ اونلارين اَراضئسي سئزئنکئندن مگر بؤيوکدور؟


text:
ای فئل دئشي ائله بَزَنمئش ياتاقلاردا اوزانانلار، دئوانلارا سَرئلَنلر، سوروده‌کي قوزولاردان، آخورون يانينداکي دانالاردان گؤتوروب يئيَنلر!


text:
شرابي کاسالارلا ائچَنلر، بدنلرئنه اعلا ياغلار سورتَنلر، لاکئن يوسئف نسلئنئن محو اولماسيندان ناراحات اولمايانلار!


text:
پروردئگار رب اؤز حاقّينا آند ائچئب، قوشونلار تاريسي رب بويوروب: «يعقوب نسلئنئن کئبئرئندن زَهلَم گِدئر، قالالاريندان نئفرت ادئرم. بونا گؤره ده شهري ائچئنده اونلارلا بئرلئکده تسلئم اده‌جيم.»


text:
اؤلَن بئر نفرئن قوحومو گله‌جک کي، اونون جسدئني اِودن گؤتوروب يانديرسين. او قوحوم اِوئن ائچئنده اولانا «آيا يانيندا بئري وار؟» ديئب سوروشاندا، او دا «هچ کئم» دئيه‌جک. او واخت او قوحوم جاواب وره‌جک: «هئس، ربّئن آديني چکمَک اولماز.»


text:
چونکي رب عنقرئب امر اده‌جک کي، بؤيوک اِولر پارچا-پارچا اولوب ييخيلسين، کئچئک اِولر ده قيريق-قيريق اولوب داغيلسين.


text:
قايا اوستونده مگر آتلار چاپار؟ اورادا کئم اؤکوزلرله کوتان سورَر؟ لاکئن سئز عدالتي زَهَره دؤنده‌رئبسئنئز، صالحلئک ميوه‌سئني ده يووشانا چِوئرئبسئنئز.


text:
قوشونلار تاريسي رب بله بويورور: «باخ، ای ائسرايئل نسلي! من سئزئن ضئدّئنئزه بئر مئلّت چيخارديرام. خَمات گئرئشئندن عَرَبا دره‌سئنه قدر اونلار سئزي ذلئل اده‌جکلر.»


text:
پروردئگار رب منه بو رؤياني گؤرستدي: پادشاهين پايينا دوشَن اوتلار بئچئلمئشدي. باخ، ياز اوتلاري بئتمه‌يه باشلايارکَن، او، چَيئرتکه سوروسو دوزه‌لدئردي.


text:
چَيئرتکه‌لر اؤلکه‌ده بئتکئلري يِيئب قورتارميشديلار کي، من ددئم: «ای پروردئگار رب، يالواريرام، باغيشلا. بونا يعقوب نسلی نجه دؤزَر؟ آخي او کئچئکدئر.»


text:
سونرا پروردئگار رب منه بو رؤياني گؤرستدي: باخ، پروردئگار رب جزا ورمک اوچون آلوو چاغيردي. آلوو دهنزلري دئبئندن يانديريب ياخماغا باشلادي، تورپاغي دا يانديريب ياخدي.


text:
او واخت من ددئم: «اي پروردئگار رب، يالواريرام، اَل ساخلا. بونا يعقوب نسلی نجه دؤزَر؟ آخي او کئچئکدئر.»


text:
سونرا او منه بو رؤياني گؤرستدي: باخ، پروردئگار دومدوز تئکئلمئش بئر دووارين يانيندا دايانميشدي و اونون اَلئنده بئر شاقول وار ائدي.


text:
رب مندن سوروشدو: «عاموس، سن نه گؤرورسن؟» من جاواب وردئم: «بئر شاقول.» پروردئگار منه ددي: «باخ، عنقرئب خالقيم ائسرايئلئن آرالارينا بئر شاقول قوياجاغام. آرتيق اونلاري اسئرگَميه‌جيم.


text:
ائسحاق نسلئنئن پرستئشگاهلاري خارابا قالاجاق، ائسرايئلئن موقدّس مکانلاري وئران اولاجاق. سونرا يَروبعام نسلئنئن ضئدّئنه قيلينجلا چيخاجاغام.»""


text:
بِيت‌ائلده‌کي کاهئن اَمَصيا، ائسرايئل پادشاهي يَروبعاما بله خبر گؤنده‌ردي: "عاموس ائسرايئل نسلی آراسيندا سنئن ضئدّئنه قصد حاضيرلايير. بو اؤلکه اونون هچ بئر سؤزونه آرتيق دؤزه بئلمز.


text:
چونکي عاموس بله ديئر: «يَروبعام قيلينج آغزينا دوشوب اؤله‌جک. ائسرايئل خالقي اؤز تورپاغيندان قطعن اسئرلئيه آپاريلاجاق.»""


text:
سونرا اَمَصيا عاموسا ددي: "ای گؤروجو، بورادان گت، يهودا تورپاغينا قاچ. نَبئلئيئني اورادا ات، اونلارين چؤره‌يئني يِه.


text:
عاموس اَمَصيايا جاواب ورئب ددي: "من نه پيغمبرم، نه ده بئر پيغمبر اوغلو. من فقط بئر چوبانام، وحشي انجئر آغاجلاريني يِتئشدئرئرم.


text:
ائندي ربّئن سؤزونو اشئت: سن ديئرسن «ائسرايئلئن ضئدّئنه نبئلئک اتمه و ائسحاق نسلئنئن ضئدّئنه دانيشما.»


text:
بونا گؤره ده رب بله ديئر: «سنئن آروادين شهرده فاحئشه‌لئک اده‌جک، اوغوللارين و قيزلارين قيلينجدان کچئرئله‌جک، تورپاغين اؤلچولوب پايلاناجاق. سن ده نجئس بئر اؤلکه‌ده اؤله‌جکسن. ائسرايئل خالقي اؤز تورپاغيندان قطعن اسئرلئيه آپاريلاجاق.»


text:
او مندن سوروشدو: "عاموس، سن نه گؤرورسن؟" من جاواب وردئم: "بئر سبد ياي ميوه‌سي."" رب منه ددي: "خالقيم ائسرايئلئن آخير گونو يِتئشئب. آرتيق اونلاري اسئرگَميه‌جيم.


text:
همئن گون ساراي نغمه‌لري شئونه چِورئله‌جک. مِيئت، مِيئت اوسته دوشه‌جک، اونلاري هر طرفه آتاجاقلار، هچ بئر سَس چيخماياجاق."" پروردئگار رب بله بويورور.


text:
ديئرسئنئز: "تزه آي مراسئمي نه واخت آخيرا چاتاجاق کي، تاخيل ساتاق؟ سَبّت گونو نه واخت قورتاراجاق کي، بوغداني ساتيشا قوياق؟ اؤلچونو آزالداق، قئيمتي ده آرتيراق؟ آلداديجي تَره‌زي قوراق؟


text:
اِله کي، يوخسوللاري پولا، مؤحتاجلاري بئر جوت چاريغا ساتين آلاق؟ بوغدانين تؤر-تؤکونتوسونو ده ساتاق؟""


text:
بوندان اؤتري مگر ديئل کي، يِر تئتره‌يه‌جک، اورادا ياشايان هر کس ياسا باتاجاق؟ دوغرودان دا بوتون يِر نئل چايي کئمي قاباراجاق، مئصئرده‌کي نئل چايي کئمي، جوشاندان سونرا چکئله‌جک.


text:
پروردئگار رب بويورور: "اِله او گونده، گونشي گون‌اورتاچاغي باتيراجاغام، گوندوز ائشيغيندا يِر اوزونو قارانليغا بورويه‌جيم.


text:
بايراملارينيزي ياسا دؤنده‌ره‌جيم، بوتون ماهني‌لارينيزي مرثئيه‌يه چِوئره‌جيم. هر کَسئن بِلئنه چول باغلاياجاغام، هر باشين ساچيني قيرخديراجاغام. او گونو بئري-بئردانه اوغولا توتولان ياسا چِوئره‌جيم، آخيري آجي اولاجاقدير."


text:
پروردئگار رب بويورور: "باخ، اِله گونلر گله‌جک کي، اؤلکه‌يه قحطي گؤنده‌ره‌جيم. بو گونلرده چؤرک و سويون قيتليغي يوخ، ربّئن سؤزلرئنئن قيتليغي اولاجاق.


text:
ائنسانلار ربّئن سؤزونو آختاراجاقلار؛ دهنزدن دهنزه، شئمالدان شرقه قدر اورايا-بورايا قاچاجاقلار، لاکئن اونو تاپماياجاقلار.


text:
سامئره‌نئن بوتلري آدينا آند ائچئب «ای دان، سنئن آللاهينين حاقّي!»، «بئرشئباعا گِدن يول حاقّي!» دئيَن آداملار ييخيلاجاقلار و بئر داها قالخماياجاقلار."


text:
پروردئگاري گؤردوم کي، قوربانگاه يانيندا دورموشدو. او منه ددی: "سوتون باشليقلاريني اِله وور کي، آستانالار تئتره‌سئن. بئناني هامينين باشينا اوچورت. صاغ قالانلاري من قيلينجدان کچئرده‌جيم. اونلاردان هچ کئم قاچيب قورتولا بئلميه‌جک.


text:
اگر يري قازيب اؤلولر دئيارينا گئرسه‌لر بِله، اونلاري اورادان توتاجاغام. گؤيلره قالخسالار بِله، اونلاري اورادان اِندئره‌جيم.


text:
کَرمِل داغينين تپه‌سئنده گئزلَنسه‌لر بِله، اونلاري آختاريب اورادان گؤتوره‌جيم. گؤزومدن گئزله‌نئب دهنزئن دئبئنه گئرسه‌لر بِله، اورادا ائلانا امر اده‌جيم کي، اونلاري سانجسين.


text:
دوشمن قاباغيندا اسئر آپاريلسالار بِله، قيلينجا امر اده‌جيم کي، اونلاري قيرسين. گؤزلرئمي اونلارين اوستونه ياخشيليق اوچون يوخ، پئسلئک اوچون دئکه‌جيم."


text:
قوشونلار ربّی پروردئگاردير کي، توخونوب يري اَرئدَر، اورادا ياشايان هر کس ياسا باتار، بوتون يِر نئل چايي کئمي قابارار، مئصئرده‌کي نئل چايي کئمي چکئلر.


text:
اودور کي، يوخاري اوتاقلاريني گؤيلرده تئکَر، طاغيني يِرئن اوستونه قورار، دهنز سولاريني اؤزونه چاغيريب اونلاري يِر اوزونه تؤکَر- اونون آدي ربدئر.


text:
رب بويورور: "ای ائسرايئل اؤولادلاري! مگر سئز منئم اوچون کوشلولار کئمي ديئلسئنئز؟ مگر من ائسرايئلي مئصئر اؤلکه‌سئندن، فئلئسطلی‌لري کَفتوردان ، اَراملي‌لاري قئردن چيخارتماديم؟


text:
باخ، پروردئگار ربّئن گؤزلري بو گوناهکار مملکته دئکئلئر. اونلاري ير اوزوندن محو اده‌جيم. آنجاق يعقوب نسلئني کامئل محو اتميه‌جيم."" رب بله بويورور.


text:
"چونکي، باخ، من بله امر ادئرم: من ائسرايئل نسلئني بوتون مئلّتلر آراسيندا خَلبئردن کچئردن کئمي کچئرده‌جيم. بئر چينقيل بِله، يِره دوشميه‌جک.


text:
خالقيمدان بوتون گوناه ائشله‌دنلر قيلينجلا اؤله‌جکلر، اونلار کي، ديئردئلر: «بلا بئزه ياخينلاشماز، بئزه راست گلمز.»


text:
اِله او گون داوودون ييخيلان چاديريني بَرپا اده‌جيم. اونون دَلمه-دِشئکلرئني توتوب وئران يِرلرئني تئکه‌جيم. اونو اوّلکي حالينا سالاجاغام.


text:
اِله کي قالان اِدوملولارا و منئم آديملا چاغيريلان بوتون مئلّتلره صاحئب اولسونلار."" بونو اده‌جک اولان رب بويورور.


text:
رب بويورور: "باخ، اِله گونلر گله‌جک کي، کوتان سورَن، بئچئنچئيه يِتئشه‌جک، اوزوم سيخان، مِينه توخوم اَکَنله راستلاشاجاق، داغلاردان شئرئن شراب داماجاق، بوتون تپه‌لردن ده آخاجاق.


text:
خالقيم ائسرايئلي اسئرلئکدن قايتاراجاغام، وئران شهرلري تئکئب اونلاردا ياشاياجاقلار. اوزوملوکلري اَکئب شرابيني ائچه‌جکلر، باغلار ساليب ميوه‌سئندن يئيه‌جکلر.


text:
اونلاري اؤز تورپاقلاريندا اَکه‌جيم، اونلارا وردئيئم تورپاقدان بئر داها قوپاريلماياجاقلار."" تارين رب بله ديئر.


text:
بو، عوبَديايا ظاهئر اولان رؤيادير. پروردئگار رب اِدوم باره‌سئنده بله ديئر: بئز ربدن بئر خبر اشئتدئک، مئلّتلر آراسينا بئر قاصئد گؤنده‌رئلئب کي، دسئن: "قالخين، گلئن اِدومون ضئدّئنه قالخيب اونونلا دؤيوشَک!""


text:
ای سن قايا چاتلاقلاريندا مسکن سالان، اِوئني اوجالاردا قوران! اوره‌يئنئن تکبّورو سني آلداديب، قلبئنده ديئرسن: «منی کئم يِره ييخا بئلر؟»""


text:
رب بويورور: "سن قارتال کئمي يوخاري اوچاسان دا، يوواني اولدوزلار آراسيندا قوراسان دا، من سني اورادان يِره ييخاجاغام.


text:
اگر گجه يانينا اوغرولار و حرامئلر گلسَيدئلر، نجه هلاک اولاردين! مگر آنجاق اؤز ائسته‌دئکلري قدر اوغورلامازديلار؟ باغينا اوزوم ييغانلار گلسَيدئلر، مگر بئر نِچه سالخيمي بوراخمازديلار؟


text:
سنئنله عهد باغلايانلارين هاميسي سني اؤلکَندن قوواجاقلار، موتّفئق‌لرئن سني آلداديب مغلوب اده‌جکلر. سنئنله چؤرک يئيَنلر سنه تله قوراجاقلار، هچ کس ده بونو آنلاماياجاق."


text:
او واخت ای تِيمان، ائگئد آداملارين اِله قورخويا دوشه‌جک کي، عئسو داغلارينين هر ساکئني قيرغيندا اؤلدوروله‌جک.


text:
ياداِللي‌لر اونون ثروتئني آپاران گون سن اوزاقدا دوروب تاماشا اتدئن. اَجنبي‌لر اونون شهر دروازالاريندان گئرئب اورشَلئم اوچون پوشک آتان گون، سن ده اونلاردان بئري کئمي رفتار اتدئن.


text:
قارداشلارينين بدبختلئک گونوندن ذؤوق آلما، يهودا نسلئنئن هلاک اولدوقلاري گون سِوئنمه، اونلارين هلاکتي گونده، اونلارين پرئشانليغيندا، سن فخر اتمه.


text:
خالقيمين موصئبت گونونده اونلارين شهر دروازالاريندان گئرمه‌يئن، باشلارينا بلا گلن گون اونلارين فلاکتئني شادليقلا تاماشا اتمه‌يئن، باشلارينا بلا گلن گون اونلارين مالينا اَل اوزاتمايين!


text:
قاچان يهودا اؤولادلاريني اؤلدورمک اوچون يول آيريجيندا دايانمايين، او عذابلي گون قورتولانلاري دوشمنه تسلئم اتمه‌يئن!


text:
چونکي ربّئن گونو بوتون مئلّتلر اوچون ياخينلاشير، ای اِدوم، سن نه جور ادئبسن، سنه ده بله ادئله‌جک، عمل‌لرئنئن عوضي اؤز باشينا گله‌جک!


text:
نجه سئز منئم موقدّس داغيمدا ائچدئنئز، بوتون خالقلار دا دورمادان ائچه‌جکلر، ائچئب اوداجاقلار، اِله بئل کي، هچ واخت يوخ ائمئش.


text:
لاکئن قورتولوش تاپانلار صَحيون داغينا ييغيلاجاقلار، او داغ موقدّس اولاجاق. يعقوب نسلی اؤز مولکونه صاحئب اولاجاق!


text:
او واخت يعقوب نسلی اود، يوسئف نسلی آلوو، لاکئن عئسو نسلی کولَش اولاجاق، اونلار عئسو نسلئني يانديريب محو اده‌جکلر. عئسو نسلئندن قورتولان اولماياجاق. چونکي رب بله ديئب.


text:
نِگِب ساکئنلري عئسو داغيني، هامار بؤلگه‌ده ياشايانلار فئلئسطلی‌لرئن بؤلگه‌سئني، اونلار اِفرايئمله سامئره زَمئلرئني، بِنيامئنلی‌لر ده گئلعادي آلاجاقلار.


text:
اسئر اولان بو ائسرايئل قوشونو کي، صارِفَته قدر کَنَعانلي‌لارين آراسينداديرلار، اورشَلئم اسئرلري کي، صِفارَدده‌دئرلر، نِگِب شهرلرئني ضبط اده‌جکلر.


text:
"قالخ، نِينَوايا، او بؤيوک شهره گت و اونون ضئدّئنه جار چک، چونکي اوراداکي‌لارين پئسلئيي گلئب حوضوروما قدر چاتيبدير."


text:
لاکئن يونوس قالخدي کي، ربّئن حوضوروندان تَرشئشه قاچسين. يافايا اِنئب تَرشئشه گِدن بئر گَمي تاپدي. يول حاقّيني ورئب اونا مئندي کي، ربّئن حوضوروندان اوزاقلاشيب اونلارلا تَرشئشه گتسئن.


text:
رب دهنز اوستونده گوجلو کولَک قالديردي، دهنزده بؤيوک بئر طوفان اولدو و گَمي آز قالا پارچالاناجاق ائدي.


text:
گَمئچئلر قورخويا دوشوب هر بئري اؤز آللاهيني چاغيردي و گَمئده اولان يوکلري دهنزه آتديلار کي، اونو يونگوللَشدئرسئنلر. آمّا يونوس گَمئنئن آشاغي حئصّه‌سئنه اِنمئشدي و اوزانيب بَرک يوخويا گتمئشدي.


text:
گَمي ريئسي اونون يانينا گلئب ددي: "سن نه ياتيرسان؟ قالخ، اؤز آللاهيني چاغير. بلکه آللاه بئزي يادا سالار و بئز محو اولماريق."


text:
گَمئچئلر بئربئرلرئنه ددئلر: "گلئن، پوشک آتاق، گؤرَک کئمه گؤره بو بلا باشيميزا گلئب؟" پوشک آتديلار و پوشک يونوسا دوشدو.


text:
او زامان يونوسدان سوروشدولار: "بئزه دِه، باشيميزا گلن بو بلا کئمه گؤره‌دئر؟ سنئن صَنَتئن نه‌دئر؟ هارادان گلئرسن؟ وطنئن هارادير؟ هانسي خالقدانسان؟""


text:
اونلار چوخ قورخدولار و اونا ددئلر: "سن بله بئر ائشي نجه اتدئن؟" چونکي يونوسون ربدن اوزاقلاشماق اوچون قاچديغيني بئلئردئلر، بونو اونلارا اؤزو نقل اتمئشدي.


text:
دهنز داها جوشدوغونا گؤره، اونلار يونوسدان سوروشدولار: "سنئنله نه اِدَک کي، دهنز قاباغيميزدا ساکئتلَشسئن؟""


text:
يونوس اونلارا ددي: "منی گؤتوروب دهنزه آتين. اوندا دهنز قاباغينيزدا ساکئتله‌شَر، چونکي بئلئرم، بو بؤيوک طوفان منه گؤره سئزئن باشينيزا گلئب."


text:
لاکئن گَمئچئلر ساحئله يان آلماق اوچون سَعي‌له آوار چکدئلر، آمّا باجارماديلار. چونکي دهنز اونلارين ضئدّئنه داها دا جوشوردو.


text:
او واخت اونلار ربّه فرياد ادئب ددئلر: "يارب، سنه يالواريريق، قويما بو آدامين جانيندان اؤتري محو اولاق. گوناهسيز قاني دا اوستوموزه قويما! چونکي سن، يارب، اؤز ائسته‌دئيئني ادئبسن."


text:
"عذابيم ائچئنده ربّی چاغيرديم، او منه جاواب وردی. اؤلولر دئيارينين باغريندان فرياد اتدئم، سن منئم سَسئمي اشئتدئن.


text:
سن منی درئنه، دهنزئن قوينونا آتدين، سِللر منی آرايا آلدي، سنئن بوتون لَپه‌لرئن و شَپه‌لرئن اوستومدن کِچدي.


text:
من ددئم: «سنئن گؤزلرئنئن قاباغيندان قووولموشام.» لاکئن گئنه سنئن موقدّس معبدئنئن طرفئنه نجه باخاجاغام؟


text:
نَفَسئم کَسئلَنه قدر منی سولار بورودو، درئن درئنلئکلر منی آرايا آلدي، دهنزئن بئتکي‌لري باشيما ساريلدي.


text:
داغلارين دئبئنه قدر اِندئم، يِر منی ابده‌جک اؤزونده حبس اتدي؛ لاکئن، يارب تاريم، سن جانيمي درئن چوخوردان چيخارديبسان.


text:
يونوس ربّئن سؤزونه موطابئق قالخيب نِينَوايا گتدي. نِينَوا تارينين نظرئنده بؤيوک شهر ائدي. اوراني اوچ گونه گَزئب دولاشماق اولاردي.


text:
يونوس شهري گَزمه‌يه باشلاييب بئر گونلوک يول گتدي و جار چکه‌رک ددي: "قيرخ گوندن سونرا نِينَوا آلت-اوست اولاجاق!""


text:
بو خبر نِينَوا پادشاهينا چاتاندا، او، تختئندن قالخيب شاهليق شئنِلئني اَينئندن چيخارتدي و چول گِيئنئب کولون اوستونده اوتوردو.


text:
پادشاه نِينَوادا بئر اعلان صادئر اتدي کي، ديئردي: "پادشاهين و اونون اصئلزاده‌لرئنئن حؤکمونه موطابئق: نه ائنسانلار، نه حيوانلار، نه ناخيرلار، نه ده سورولر هچ نه يِمه‌سئنلر. اوتلاغا گتمه‌سئنلر و سو ائچمه‌سئنلر.


text:
هم ائنسانلار، هم ده حيوانلار چول گِيئنسئنلر و قووّتله تارييا فرياد اتسئنلر. هر کس اؤز پئس يولوندان و اَللرئنئن قدّارليغيندان دؤنسون.


text:
کئم بئلئر، بلکه تاري فئکئرئني دَيئشدئرئب رحمه گلر، آلوولانان قضبئني بئزدن دؤنده‌رَر و بئز محو اولماريق."


text:
او زامان کي، تاري اونلارين پئس يولدان دؤندوکلري عمل‌لري گؤردو، اونلارا رحمي گلدي و گؤنده‌ره‌جيئني ددئيي بلاني اونلارين اوستونه گؤنده‌رمه‌دي. تاري بلاني گؤنده‌رمه‌دي.


text:
او، ربّه دوعا ادئب ددي: "يارب! من حله اؤلکَمده ائکن مگر بونو دِمئردئم؟ بونا گؤره ده من تَرشئشه قاچديم، چونکي بئلئردئم کي، سن فيّاض و شَفقَتلي بئر تاريسان، گِج قضبله‌نَن و بول محبّتلي‌سن و رحم ادئب بلا گؤنده‌رمَزسن.


text:
يونوس شهردن چيخدي و شهرئن شرق طرفئنده اوتوردو. اورادا اؤزونه چارداق دوزه‌لدئب کؤلگه‌سئنده اوتوردو کي، شهرده نه باش وره‌جيئني گؤرسون.


text:
رب تاري يونوسون باشي اوستونه گَنه‌گَرچک بئتکئسي بئتئردي کي، بؤيويوب يونوسون باشي اوستونه کؤلگه سالسين و اونو پئس حاليندان قورتارسين. يونوس بو بئتکئيه گؤره چوخ سِوئندي.


text:
گونش چيخاندا تاري ائستي بئر کولَک شرقدن يتئردي. گونشئن ائستئسي يونوسون باشيني ووروب ياخدي و او، طاقتدن دوشدو. اؤزو اوچون اؤلوم آرزو ادئب ددي: "منئم اوچون اؤلمک ياشاماقدان داها ياخشي‌دير."


text:
تاري يونوسا ددي: "بو بئتکئيه گؤره حئرصلَنمکله مگر ياخشي ائش ادئرسن؟!"" او ددي: "اؤلمَيه قدر حئرصلي اولماغيم منه ياخشي‌دير."


text:
او واخت رب ددي: "سن زحمتئني چکمه‌دئيئن و يِتئشدئرمه‌دئيئن، بئر گجه‌ده بئتَن و بئر گجه‌ده محو اولان بئتکئيه اوره‌يئن يانير.


text:
بس من نجه نِينَوايا، بو بؤيوک شهره کي، صاغ اَلئني سول اَلئندن آييرا بئلمه‌ين يوز ائيئرمي مئندن چوخ ائنساني و چوخلو حيواني وار، اورَک يانديرماييم؟!""


text:
يهودا پادشاهلاري يوتام، آحاز و خئزقئيانين دؤورونده، سامئره و اورشَلئم باره‌سئنده، مورِشِتلي مئکايا رؤيا واسئطه‌سئله ربّئن بو سؤزو نازئل اولدو.


text:
اِشئدئن، سئز، ای بوتون خالقلار، قولاق آسين، ای ير اوزو و اورادا ياشايانلار! قوي پروردئگار رب سئزئن ضئدّئنئزه شهادت ورسئن؛ پروردئگار موقدّس معبدئندن.


text:
داغلار اونون آياقلاري آلتيندا اود يانيندا اَرئيَن موم کئمي اَرئيه‌جکلر، دره‌لر، تپه‌لردن آشاغي آخان سِللر کئمي، ياريلاجاق.


text:
بوتون بونلار يعقوب اؤولادلارينين عاصئلئيئنه، ائسرايئل خالقينين گوناهلارينا گؤره‌دئر. يعقوب اؤولادلارينين عاصئلئيي نه‌دئر؟ مگر سامئره ديئل؟! يهودانين بوت پرستئشگاهي نه‌دئر؟ مگر اورشَلئم ديئل؟!


text:
"بونا گؤره من سامئره‌ني يِرله بئر اده‌جيم، يِرئنده اوزوملوک ساليناجاق. داشلاريني دره‌يه تؤکه‌جيم، بونؤوره‌لرئني آچيق قوياجاغام.


text:
سامئره‌نئن بوتون بوتلري پارچا-پارچا قيريلاجاق، معبدئنه ورئلَن هدئيّه‌لر يانديريلاجاق، بوتون تئمثال‌لاريني داغيداجاغام. بو هدئيّه‌لر فاحئشه‌لئک موزدو ائله ييغيلديغينا گؤره، گئنه ده فاحئشه‌لر اوچون ائشله‌دئله‌جک."


text:
بونا گؤره ده من مئکا، گرک آغلاييب گؤزياشي تؤکوم، آياق‌يالين، لوت-عوريان گَزئم، چاقّال کئمي اولاييم، بايقوش کئمي شئون چکئم.


text:
چونکي سامئره‌نئن يارالاري صاغالان ديئل، يهوداياجاق ياييليب، خالقيمين دروازالاريناجاق، حتّا اورشَلئمه‌جک چاتيب.


text:
سئز ای شافئر ساکئنلري، لوت-عوريان، خجالت ائچئنده کِچئب گدئن! صَعَناندا ياشايانلار اورادان قاچا بئلميه‌جکلر. بِيت‌اِصِل اَهلي ياس توتاجاق؛ او، کؤمه‌يئني سئزدن کَسه‌جک.


text:
ای لاکئش ساکئنلري، آتلارينيزي دؤيوش عاربا‌لارينا قوشون. صحيون قيزيني سئز گوناها باتيردينيز، چونکي سئزده ائسرايئلئن عاصئلئيي تاپيلدي!


text:
بونا گؤره مورِشِت‌گَته آيريلماق هدئيّه‌‌لري وره‌جکسئنئز، اَکزئب شهري ائسرايئل پادشاهلاريني آلداداجاق.


text:
ای مارِشا ساکئنلري، رب اوستونوزه گئنه ائستئلاچي گتئره‌جک، عَدولّام ماغاراسينا ائسرايئلئن آدلي-سانلي آداملاري سيغيناجاق.


text:
ای يهودا، عَزئز بالالاريندان اؤتري ساچيني قيرخ، قوي باشين کَرکس باشي کئمي کِچَل اولسون، چونکي اؤولادلارين اسئرلئيه آپاريلاجاق!


text:
واي او آداملارين حالينا کي، ياتاقلاريندا شر نئيّت قورولار، و سحر آچيلديقدا اونا عمل ادئرلر! چونکي گوجلري بونا چاتير.


text:
زَمئلره طاماح ساليب زورلا آليرلار، اِولره گؤز دئکئب اونلارا صاحئب دورورلار. اِو صاحئبي ائله عايئله‌سئنه ظولم ادئرلر، آداملاري مئراثيندان محروم ادئرلر!


text:
بونا گؤره ده رب بله ديئر: "باخ، بو خالقا بلا گتئرميه حاضيرلاشيرام، اوندان بويون قاچيردا بئلميه‌جکسئنئز. سئز بئر داها دئکباش گَزميه‌جکسئنئز، چونکي پئس زامان گلئر.


text:
او گون سئزي مئثال چکئب، بله يانيقلي مرثئيه اوخوياجاقلار: «بئز تامام محو اولدوق! خالقيمين پاييني باشقاسينا ورئر! گؤر نجه اونو مندن آلير! زَمئلرئمئزي نجه بؤلوب خائنلره پايلايير!»


text:
بونا گؤره ربّئن جاماعاتي آراسيندا هچ کس تاپيلماياجاق کي، سنئن اوچون پوشکله اؤلچو چکئب يِر بؤلوشدورسون."


text:
ای يعقوب نسلي، مگر گرک بو ديئلسئن: "ربّئن روحو مگر صبئرسئز اولوب؟ مگر بونلار اونون ائشلري‌دئر؟" منئم سؤزلرئم مگر دوزگون يوللا گدنلرئن خيرئنه ديئل؟


text:
اِله بو ياخين زامانلاردا، خالقيم منئم ضئدّئمه قالخيب دوشمن اولوبلار. موحارئبه‌دن قاييدانلارين، يولدان اَمئن-آمانليقدا کِچَنلرئن اَينئندن، پالتارلاريني آليب اونلاري سويورسونوز.


text:
خالقيمين آروادلاريني راحات اِولرئندن قووورسونوز، اوشاقلاريندان منئم وردئيئم شؤوکتي همئشه‌لئک گؤتورورسونوز.


text:
قالخين و گدئن، چونکي بورا ائستئراحت اتمک يري ديئل. بو يِر نجئسلَندئيئنه گؤره دهشتلي صورتده دارماداغين اولاجاق.


text:
اگر يالانچي بئر آدام، حئيله‌گر بئر آدام گلئب يالاندان دِسه: "سنه شراب و کِفلَندئرن ائچکئلر باره‌ده وعظ اده‌جيم."" البتّه، بله خالقين بله واعئظي اولار!


text:
ای يعقوب اؤولادلاري، من قطعن سئزئن هامينيزي بئر يِره ييغاجاغام، ائسرايئلئن صاغ قالانلاريني بئر يِره ييغاجاغام. اونلاري آغيلداکي سورو کئمي بئر يِره ييغاجاغام. اوتلاقداکي سورو کئمي اؤلکه آداملارلا دولاجاق.


text:
آزاد ادن اونلارين قاباقلاريندا گدئر؛ دروازاني قيريرلار، اوندان اِشئيه چيخيرلار. اونلارين پادشاهي اونلارين قاباغيندا گدئر، رب اونلارين باشچيسي‌دير.


text:
او واخت من ددئم: "قولاق آسين، ای يعقوب رهبرلري، ای ائسرايئل خالقينين باشچيلاري! مگر عدالتئن نه اولماسيني بئلمک سئزه گرکلي ديئل؟!


text:
سئز کي، ياخشيدان نئفرت ادئرسئنئز، پئسلئيي سِوئرسئنئز، خالقيمين دَرئسئني سويورسونوز، اَتئني سوموکلرئندن قوپارديرسينيز،


text:
سئز کي، خالقيمين اَتئني يِيئرسئنئز، دَرئسئني سويورسونوز، سومويونو قيريرسينيز. خالقيمي قازاندا، تاوادا پئشئرئلَن اَت کئمي دوغراييرسينيز.


text:
او واخت اونلار ربّه فرياد اده‌جکلر، لاکئن رب اونلارا جاواب ورميه‌جک. او زامان رب اوزونو اونلاردان گئزلَده‌جک، چونکي پئس ائشلره عمل ادئبلر."


text:
خالقيني آزديران پيغمبرلرئن ضئدّئنه، رب بله ديئر: "يِمه‌يه بئر شيلري اولاندا «صولح» باغيريرلار. آمّا آغيزلارينا بئر شي ورميه‌نئن ضئدّئنه موقدّس موحارئبه اعلان ادئرلر."


text:
بونا گؤره سئزه رؤياسيز گجه گله‌جک، فالچيليق ادئله بئلمه‌ين قارانليق گله‌جک، پيغمبرلر اوچون گونش باتاجاق، گوندوز اونلار اوچون ظولمت اولاجاق.


text:
گؤروجولر روسواي اولاجاقلار، فالچيلار بي‌آبير اولاجاقلار، دوغرودان دا اونلارين هاميسي بوندان اوتانيب آغيزلاريني باغلاياجاقلار، چونکي تاريدان جاواب اولماياجاق.


text:
آمّا من قووّتله، ربّئن روحو ائله، عدالت و جسارتله دولويام کي، يعقوب اؤولادلارينا اونلارين عاصئلئيئني، ائسرايئله ده اونون گوناهيني بئلدئرئم.


text:
بونو اِشئدئن، ای يعقوب اؤولادلارينين رهبرلري، ای ائسرايئل خالقينين باشچيلاري! سئز عدالتدن نئفرت ادئرسئنئز، هر جور دوزلويو اَيِرئيه چِوئرئرسئنئز.


text:
رهبرلري روشوتله حؤکم ادئرلر، کاهئنلري اوجرتله تعلئم ورئرلر، پيغمبرلري فالچيليق ادئب پول آليرلار، لاکئن حله ده ربّه بِل باغلاييب ديئرلر: "مگر رب بئزئم آراميزدا ديئل؟ اوستوموزه بلا گلمَز."


text:
بونا گؤره ده سئزئن اوزونوزدن، صحيون زَمي کئمي شوخوملاناجاق، اورشَلئم داش قالاغينا، معبدئن تئکئلدئيي داغ دا مِشه‌لي تپه‌لره چِورئله‌جک.


text:
آخير گونلرده ربّئن اِوي اولان داغ داغلارين لاپ اوجاسي، تپه‌لرئن لاپ اوجاسي اوجالاجاق. خالقلار اونا ساري گله‌جکلر.


text:
چوخ مئلّتلر گلئب دئيه‌جکلر: "گلئن، ربّئن داغينا، يعقوبون تاريسينين اِوئنه قالخاق، قوي رب بئزه اؤز يوللاريني اؤيرَتسئن، و بئز اونون طَرئقلري ائله گِدَک."" چونکي شرئعت صَحيوندان، ربّئن سؤزو اورشَلئمدن ياييلاجاق.


text:
رب چوخ خالقلار آراسيندا حؤکم اده‌جک، گوجلو اوزاق مئلّتلر حاقّيندا قرار چيخارداجاق. اونلار قيلينجلاري کَچوجلارلا دؤيوب اونلاردان کوتان، نئزه‌لردن ده حَرَس اَره‌سي دوزه‌لده‌جکلر. مئلّت، مئلّتئن ضئدّئنه قيلينج قالديرماياجاق، آرتيق موحارئبه اتمه‌يي اؤيرَنميه‌جک.


text:
هر کس اؤز اوزوم آغاجينين، اؤز انجئر آغاجينين آلتيندا اَيلَشه‌جک، اونلاري قورخودان اولماياجاق. چونکي قوشونلار ربّئنئن آغزي بله ديئب.


text:
بوتون خالقلار، اؤز آللاهلارينين آدي ائله ياشاسالار بِله، بئز، ابددن ابده‌جک تاريميز ربّئن آدي ائله ياشاياجاغيق.


text:
شئکَستلري صاغ قالان خالق اده‌جيم، قووولانلاري گوجلو مئلّته چِوئره‌جيم. رب اونلارا صحيون داغيندان، ائندئدن ابده‌ کئمي حؤکم اده‌جک."


text:
سنه گلئنجه، ای سورويه نظارت ادن بورج، ای صحيون قيزينين قالاسي، اوّلکي حاکئمئيّت سنه تزه‌دن ورئله‌جک، اورشَلئم قيزينين سلطنتي گله‌جک.


text:
ائندي نه اوچون اوجا سَسله باغيريرسان؟ نئيه دوغان آرواد کئمي آغري چکئرسن؟ مگر سنئن يانيندا پادشاه يوخدور؟ مصلحت وره‌نئن مگر هلاک اولوب؟


text:
ای صحيون قيزي، آغريدان قوورول، دوغان آرواد کئمي بَرکدن قيشقير، چونکي ائندي شهري ترک ادئب، چؤلده قالاجاقسان، بابئله قدر گده‌جکسن. اورادا قورتولوش تاپاجاقسان؛ اورادا رب سني دوشمنلرئنئن اَلئندن ساتين آلاجاق.


text:
آمّا ائندي چوخ مئلّتلر سنئن ضئدّئنه بئرله‌شئب ديئرلر: "قوي صحيون روسواي اولوب نجئسلَنسئن! بونو اؤز گؤزوموزله گؤرَک!""


text:
لاکئن اونلار ربّئن دوشونجه‌لرئني بئلمئرلر، اونون مقصدئني آنلاميرلار؛ چونکي رب اونلاري، خرمنده ييغيلان دَرزلر کئمي بئر يِره ييغيب.


text:
رب بله ديئر: "ای صحيون قيزي، قالخ، خرمنده‌کي تاخيليني دؤي! چونکي سنئن بوينوزونو دمئر کئمي، ديرناقلاريني بورونج کئمي اده‌جيم. اِله کي، چوخ خالقلاري اَزه‌سن، اونلارين حاقسيزليقلا آلان قنئمتئني، مال-دؤولتئني بوتون يِر اوزونون پروردئگارينا وقف اده‌سن.


text:
ای قوشونلار قيزي، ائندي قوشونلاريني بئر يِره ييغ! بئزي دؤوره‌يه آليبلار، ائسرايئل حؤکمدارينين اوزونه دَيَنَکله ووراجاقلار.


text:
آمّا سن ای بِيت‌لِخِم اِفراتا، يهودا نسئل‌لرئنئن کئچئيي اولاسان دا، منئم اوچون ائسرايئل اوستونده حؤکمدار سندن چيخاجاق. اونون نسلی چوخ قدئملردن، ازلي گونلردندئر.


text:
دوغوم آغريسيني چکن آرواد دوغانا قدر، رب اؤز خالقيني تسلئم اده‌جک. ائسرايئل اؤولادلارينين يانينا، قالان قارداشلاري قاييداجاق.


text:
بو حؤکمدار قالخاجاق و تارينين قووّتئنده، تاريسي ربّئن عظمتلي آديندا سوروسونه چوبانليق اده‌جک. خالق اَمئن-آمانليق ائچئنده ياشاياجاق، چونکي بوتون ير اوزو اوستونه بؤيوک، او اولاجاق.


text:
بو بئزئم صولحوموز اولاجاق. آشورلولار اؤلکه‌مئزه گلدئيي واخت، قالالاريميزا آياق آچديغي واخت، اونلارين ضئدّئنه يدّي چوبان و سکّئز رهبر قالديراريق.


text:
اونلار آشور تورپاقلارينا، نَمرود اؤلکه‌سئنئن گئرئشلرئنه، قيلينجلا چوبانليق اده‌جکلر؛ آشورلولار تورپاغيميزا گلنده، سرحدئمئزي کِچَنده، او بئزي قورتاراجاق.


text:
يعقوب نسلئنئن صاغ قالانلاري چوخلو خالقلارين آراسيندا اولاجاقلار. ربّئن گؤنده‌ردئيي شح کئمي، اوت اوستونه تؤکولَن ياغيش کئمي کي، کئمسه‌ني گؤزله‌مَز. کئمسه‌نئن گلمه‌سئنه ده مونتظئر اولماز.


text:
يعقوب نسلئنئن صاغ قالانلاري چوخلو خالقلارين، چوخلو مئلّتلرئن آراسيندا اِله بئل کي، مِشه حيوانلاري آراسينداکي شئر، قويون سوروسو آراسينداکي جاوان آصلاندير. سورونون ائچئنه گئرسه، اَزئب دئدَر، هچ کس اوندان قورتولا بئلمز.


text:
سئزئن بوتلرئنئزي، سئزئن موقدّس سوتونلارينيزي سئزئن آرانيزدان قيريب آتاجاغام. بلجه اَل‌لرئنئزله دوزه‌لتدئيئنئز شيلره آرتيق سجده اتميه‌جکسئنئز.


text:
ربّئن نه ددئيئني ائندي اِشئدئن: "قالخين، داغلار قاباغيندا داعوانيزي دئله گتئرئن، قوي تپه‌لر سَسئنئزي اشئتسئنلر.


text:
ای داغلار، ای يِرئن مؤحکم بونؤوره‌لري، ربّئن ائتّئهاميني اِشئدئن! چونکي رب اؤز خالقينين ضئدّئنه داعوا آچيب؛ حتّا ائسرايئلله بله داعوا اده‌جک.


text:
دوغرودان دا، من ائدئم کي، سني مئصئر اؤلکه‌سئندن چيخارتديم، نؤکرچئلئک دئياريندان سني ساتين آلديم، موساني، هارونو، مريمي سنئن قاباغيندا گؤنده‌ردئم.


text:
ای خالقيم، سنئن ضئدّئنه موآب پادشاهي بالاقين نئيّتلرئني، بِعور اوغلو بَلعامين اونا نه جاواب وردئيئني خاطيرلا، شئطّئمدن گئلگالا گِدنده، يولدا نه باش وردئيئني خاطيرلا کي، ربّئن صالح عمل‌لرئني بئله‌سن."


text:
ربّئن حوضورونا نه ائله گدئم؟ اوجا تارينين حوضوروندا نجه سجده ادئم؟ اونون حوضورونا يانديرما قوربانلاري ائله- بئر ائلّئک دانالارلا مگر چيخيم؟


text:
ربّه مئن-مئن قوچ قوربانلاري، زيتون ياغينين اون مئنلرجه سِل‌لري مگر خوش گلر؟ عاصئلئيئمه گؤره ائلک اوغلومو، گوناهيم اوچون اؤز اؤولاديمي مگر ورئم؟


text:
ای ائنسانلار، تاري سئزه ياخشي اولاني بئلدئرئب. رب سئزدن عادئل اولماقدان باشقا، محبّت گؤرسدمه‌يي سِومَکدن باشقا، تارينيزين حوضوروندا باشي‌آشاغي ياشاماقدان باشقا نه ائسته‌يئر کي؟


text:
ربّئن سَسي شهره نئدا ادئر، سنئن آديندان قورخماق حئکمتدئر. "تنبه آغاجينا، اونو تعيئن اده‌نه دئقّت ادئن.


text:
يئيه‌جکسئنئز، آمّا دويماياجاقسينيز، قارينلارينيز بوش قالاجاق. ثروت ييغاجاقسينيز، آمّا ساخلاماياجاقسينيز، هر نه ساخلاديغينيزي دا، من قيلينج آغزينا وره‌جيم.


text:
سئز اَکه‌جکسئنئز، آمّا بئچميه‌جکسئنئز، زيتون سيخاجاقسينيز، لاکئن اؤزونوزه ياغ سورتميه‌جکسئنئز؛ اوزوم سيخاجاقسينيز، آمّا شراب ائچميه‌جکسئنئز.


text:
پادشاه عومرئنئن قايدالاري رئعايت اولونور، اَخاب سولاله‌سئنئن بوتون ائشلري يرئنه يتئرئلئر، اونلارين مصلحتئنه موطابئق ياشاييرسينيز، بونا گؤره ده سئزي هلاکته تسلئم اده‌جيم، ساکئنلرئنئزي رئشخند هدفئنه چِوئره‌جيم، بلجه منئم خالقيمين روسوايچيليغيني داشيياجاقسينيز."


text:
واي منئم حاليما! من بئر آداما بَنزه‌يئرم کي، ياي مؤوسوموندن سونرا ميوه‌سي تامام ييغيلميش، تَنَکلري ده تمئزلَنمئشدئر؛ اوندا يمک اوچون نه اوزوم سالخيمي قاليب، نه ده نوبارليق بئر انجئر کي، اونا هوس اِدئم.


text:
اؤلکه‌ده تاريني تانييان آدام قالماييب، ائنسانلار آراسيندان صادئق آدام محو اولوب. هامي قان تؤکمک اوچون کمئنده دورور، قارداش قارداشا تله قورور.


text:
پئس ائشلره اَللرئنئن ائکئسي ده زئرَکدئر، هم ريئسلر، هم ده حاکئملر روشوت طلب ادئرلر، گوجلو آدام جانينين ائسته‌دئيئني اعلان ادئر، هاميسي نئيّتلر قورورلار.


text:
بونلارين لاپ ياخشيسي تئکاندان دَيَرسئزدئر، اَن صالح آدامي دا خاشاکدان پئسدئر. اونون گؤزَتچئلرئنئن ائخطار اتدئيي گون، سنئن جزا گونون گلئب. ائندي اونلار چاشباش قاليبلار.


text:
قونشونوزا ائنانمايين، دوستونوزا بِل باغلامايين، حتّا قوينونوزدا ياتان آروادينيزدان بِله، آغزينيزي مؤحکم ساخلايين.


text:
چونکي اوغول آتاسينا خور باخير، قيز آناسينين، گلئن ده قايين‌آناسينين ضئدّئنه قالخير. آدامين دوشمنی اؤزونون اِو اهلي اولوب.


text:
حاليما سِوئنمه، ای دوشمنئم! من ييخيلسام دا، قالخاجاغام. قارانليقدا ساکئن اولسام دا، رب منئم نوروم اولاجاق!


text:
ربّئن قضبئنه دؤزه‌جيم، چونکي من اونا گوناه اتمئشم، او زاماناجاق کي، او منئم داعواما يِتئشسئن، و عدالت يرئنه يِتئشسئن. او منی ائشيغا چيخارداجاق، اونون صالحلئيئني گؤره‌جيم.


text:
دوشمنئم بونو گؤره‌جک، خجالت ائچئنده بوغولاجاق. او منه دمئشدي: "تارين رب هارادادير؟" گؤزلرئم بو دوشمنه باخاجاق، و او واخت او، کوچه‌لرده تاپدالانان پالچيق کئمي اولاجاق.


text:
او گون خالقين آشوردان، مئصئر شهرلرئندن، مئصئردن فرات چايينا قدر اوزانان تورپاقلاردان، دهنزدن دهنزه‌جک، داغدان داغاجاق، سنئن يانينا قاييداجاق.


text:
اؤز خالقينا، مئراثين اولان سورونه، اَلئنده اولان عصا ائله چوبانليق ات. او، مِشه‌لئکده ائندي تَک باشينا ساکئندئر؛ محصول‌لو بئر زَمئنئن آراسيندا. قوي کِچمئش گونلرده‌کي کئمي باشان و گئلعاددا اوتلاسينلار.


text:
مئلّتلر بونو گؤره‌جکلر، بوتون قووّتلرئندن اوتاناجاقلار. اَل‌لري ائله آغيزلاريني يوماجاقلار، قولاقلاري کار اولاجاق.


text:
ائلان کئمي تورپاغي يالاياجاقلار، يِر اوزونون سوروننلري کئمي، يووالاريندان اَسه-اَسه چيخاجاقلار. دهشت ائچئنده رب تاريميزين حوضورونا گله‌جکلر، سندن قورخاجاقلار.


text:
سنئن کئمي بئر تاري کئمدئر، سن کي، خاطاني باغيشلاييرسان، مئراثيندان صاغ قالانلارين عاصئلئيئني عَفو ادئرسن؟! او کي، قضبئني ابده‌جک ساخلامير، چونکي محبّت گؤرسدمَيي خوشلايير.


text:
گئنه بئزه شَفقَت گؤرسده‌جک؛ بوتون خاطالاريميزي آياق آلتينا آتاجاق. بلی، سن بئزئم بوتون گوناهلاريميزي دهنزئن درئنلئکلرئنه آتاجاقسان.


text:
قدئم زاماندا آتالاريميزا آند ائچدئيئن کئمي يعقوب نسلئنه حقئقتي، ائبراهئم اؤولادلارينا دَيئشئلمَز محبّتئني گؤرسده‌جکسن.


text:
رب قِيرَتلي‌‌دئر، قئصاص آلان تاريدير، ائنتئقام آلار، قضبله دولودور، خصملرئندن قئصاص آلار، دوشمنلرئنئن ضئدّئنه قضبئني ساخلايار.


text:
رب گِج قضبلَنَندئر، قودرتده گوجلو، تقصئرکاري اصلا جزاسيز قويماز، ربّئن يولو طوفاندادير، کولَکده‌دئر، بولودلار آياقلارينين توزودور،


text:
دهنزه آجيقلانار و اونو قورودار، بوتون چايلارين سولاريني دا قورودار. باشانين، کَرمِلئن ياشيلليق‌لاري سارالير، لوبنانين گول-چئچه‌يي سولور.


text:
ربّئن حوضوروندان داغلار تئتره‌يئر، تپه‌لر اَرئيئر، ربّئن حوضوروندا يِر اوزو، دونيا و اوندا ساکئن اولانلار يِرلرئندن قالديريرلار.


text:
اونون قضبئنئن قاباغيندا کئم دورا بئلر؟ حئدّتلي قيضئنه کئم تاب گتئرَر؟ ربّئن حئرصي اود کئمي تؤکولور، قاباغيندا قايالار تئکه-تئکه اولار.


text:
بئربئرئنه دولاشيق تئکانلار کئمي، ائچکئلرئندن کِفلي اولان مستلر کئمي، قورو کولَش کئمي کامئل ياناجاقلار.


text:
رب بله ديئر: "آشورلولار گوجلو و چوخ اولسا دا، گئنه ده محو اولوب گده‌جکلر. ای خالقيم ائسرايئل، گرچي سني ذلئل اتمئشم، سني بئر داها ذلئل اتميه‌جيم.


text:
ای نِينَوا، رب سنئن حاقّيندا بله امر ورئب: "آرتيق اؤولادلارين اولماياجاق، آديني داشيماياجاق. آللاهلارينين معبدئندن اويما بوتلري، تؤکمه بوتلري محو اده‌جيم. قَبئر قازاجاغام سنه، چونکي آلچاقسان!


text:
باخ، موژده گتئره‌نئن آياقلاري داغلاري آشير، گلئر، باريش خبري گتئرئر! ای يهودا، بايراملاريني کچئرت، نذئرلرئنه وفا ات! او پئس مئلّتئن آياغي اؤلکَندن آرتيق کِچمَيه‌جک؛ او، کامئل محو اولوب.»


text:
ای نِينَوا، او داغيدان بئري سنئن ضئدّئنه چيخيب، ائستِحکاميني موحافئظت ات، يولونو موحافئظت ات، بِلئني مؤحکم قورشا، بوتون گوجونو بئر يِره ييغ!


text:
چونکي رب يعقوب نسلئني، ائسرايئلئن اوّلکي عظمتئنه قايتاراجاق. گرچي دارماداغين ادنلر اونو دارماداغين ادئبلر، اوزوم آغاجلاريني محو ادئبلر.


text:
ائگئدلرئنئن قالخانلاري قيرميزي‌دير، دؤيوشچولرئن پالتارلاري قيپ‌قيرميزي‌دير. اونلار حاضير اولان گون، دؤيوش عارابالارينين دمئرلري نجه ده پاريلدايير، شام آغاجيندان اولان نئزه‌لر هاوادا اوينايير!


text:
دؤيوش عارابالاري کوچه‌لردن دَلي کئمي قاچيب کچئرلر، مِيدانلاردا اورايا-بورايا هوجوم گتئرئرلر، اونلارين گؤرونوشو مشعللر کئمي پاريلدايير، شئمشَک کئمي جَلد قاچيرلار.


text:
نِينَوا پادشاهي سِچمه عسکرلرئني ييغير، يوروش اِدَرکَن بئربئرئنه ائلئشئب ييخيليرلار. تَله‌سئک شهر دووارينا طرف قاچيرلار، مودافئعه حاصارلاري قورورلار.


text:
نِينَوا خالقي قاچيب گدئر، بوشالان بئر حوووضون سويو کئمي، باغيريرلار: "دايانين، دايانين!"" آمّا گری دؤنَن يوخدور.


text:
گوموشو تالان ادئن، قيزيلي تالان ادئن، چونکي ثروتلرئن آخيري يوخدور، بول مئقداردا قئيمتلي اشيالار وار.


text:
نِينَوا وئران اولوب، بلی، تالان اولوب، خارابا قاليب! اورکلر اَرئيئر، دئزلر طاقتدن دوشوب. هامينين بدنلرئنه آغري دوشوب! هامينين رنگي آتيب.


text:
نه اولدو آصلانلار يوواسينا؟ نه اولدو جاوان آصلانلارين يِدئيي يِره؟ اورايا کي، شئرله دئشي‌سي، بالالاري ائله اورادا قورخوسوز گَزئردي؟


text:
آصلان اؤز بالالارينا کئفايت قدر اوو شئکار ادئر، دئشئسي اوچون شئکاريني بوغازلاييب. ماغاراسيني شئکار اتدئيي حيوانلارلا، يوواسيني شئکارلا دولدوروب.


text:
قوشونلار ربّی بويورور: "من سئزئن ضئدّئنئزه‌يَم، دؤيوش عارابالارينيزي توستوده يانديراجاغام، جاوان آصلانلاريني قيلينج يئيه‌جک، اؤلکه‌دن شئکاريني کَسه‌جيم، قاصئدلرئنئن سَسي بئر داها اشئدئلميه‌جک."


text:
آتلي‌لار هوجوم ادئرلر، قيلينجلار پاريلدايير، نئزه‌لر برق وورور، اؤلَنلر ييغين-ييغين، جسدلرئن سايي يوخ، ائنسانلارين آياغي مِيئتلره دولاشير!


text:
بونلارين هاميسي او فاحئشه‌نئن حدسئز فاحئشه‌لئيئندن اولدو؛ او جاذئبه‌لئنئن، سِحربازليق ملکه‌سئنئن کي، مئلّتلري فاحئشه‌لئيي ائنن ساتير، عايئله‌لري ده سِحربازليغي ائله!


text:
قوشونلار ربّی بويورور: "ای نِينَوا، من سنئن ضئدّئنه‌يم! پالتارينين اَته‌يئني اوزونه قالديراجاغام، چيلپاقليغيني مئلّتلره گؤرسده‌جيم، عاييبيني اؤلکه‌لره آچاجاغام.


text:
سني گؤرَنلرئن هاميسي سندن قاچيب بله دئيه‌جکلر: «نِينَوا وئران قالدي! اونون اوچون کئم آغلاياجاق؟ هارادان سنه تسلّی ورنلر تاپاجاغام؟»


text:
مگر سنئن نو-آموندان نه‌يئن آرتيقدير؟ او شهر نئل چايلاري آراسيندا يِرلَشمئشدي، سولارلا اَحاطه اولموشدو، سئپري دهنز، قالا دوواري دا سولار ائدي.


text:
لاکئن اسئر آپاريلدي، اسئرلئيه گتدي، اؤولادلاري پارچا-پارچا دوغراندي، هر کوچه باشينا آتيلدي، آدلي-سانلي آداملاري اوچون پوشک آتديلار، اعيانلاريني قانداللارا سالديلار.


text:
بوتون ائستِحکاملارين انجئر آغاجينين ائلک يِتئشَن ميوه‌لري کئمئدئر کي، سئلکه‌لَنَنده يئيه‌نئن آغزينا دوشور.


text:
باخ، سنئن آراندا، سنئن خالقين آرواد کئمئدئر! اؤلکه‌نئن دروازالاري دوشمنلرئن اوزونه تاي‌باتاي آچيليب. قاپي چفته‌لرئني اود ياخيب محو ادئر.


text:
موحاصئره واختي اوچون اؤزونه سو چک، قالالاريني مؤحکملَندئر! زيغا گئر، پالچيغي تاپدا! کرپئج قالئبلرئني حاضيرلا!


text:
اورادا اود سني يِيئب قورتاراجاق، قيلينج سني کَسئب قيراجاق، چَيئرتکه‌لرئن يِدئکلري اَکئن کئمي يوخ اولاجاقسان. ساييني چَيئرتکه کئمي آرتير، اؤزونو قايناشان چَيئرتکه کئمي چوخالت!


text:
گؤزَتچئلرئن چَيئرتکه کئمي، مأمورلارين چَيئرتکه سوروسو کئمئدئرلر؛ سويوق گونده چَپَرلره يِرله‌شئرلر، گون دوغاندا اوچوب گِدئرلر، گتدئکلري يِر بئلئنمئر.


text:
ای آشور پادشاهي، چوبانلارين يوخويا گدئب، آدلي-سانلي آداملارين ياتيب. خالقين داغلارا سَپَله‌نئب، اونلاري بئر يِره ييغان يوخدور.


text:
سنئن دردئنه درمان يوخدور، يارالارين صاغالماز. سنئن حاقّيندا خبر اشئدنلر سِوئنئب اَل چالير. چونکي سنئن بو سونسوز پئسلئيئن کئمه دَيمه‌يئب؟


text:
يارب، نه واختا قدر سني ائمدادا چاغيريم، و سن اشئتميه‌سن؟ سنه "قدّارليق وار!"" ديئب فرياد اِدَم، و سن قورتارماياسان؟


text:
نئيه منه عدالتسئزلئيي گؤرسه‌دئرسن، نه اوچون منی حاقسيزليغا باخماغا چکئرسن؟ هارايا نظر سالسام، اورادا هلاکت و قدّارليق وار، داعوالارين، چکئشمه‌لرئن آخيري يوخدور.


text:
بونا گؤره قايدا-قانون قووّه‌دن دوشوب، عدالت هچ واخت قاباغا گتمئر. پئس آداملار صالحلري دؤوره‌يه آليرلار، اِله کي، عدالت تحرئف اولونسون.


text:
او بئري مئلّتلره باخين، گؤردوکلرئنئزه کامئل مات قالين. چونکي سئزئن گونلرئنئزده اِله ائشلر گؤره‌جيم کي، سئزه دانيشسايديلار دا، ائنانمازدينيز.


text:
چونکي باخ، من قدّار و آمانسيز مئلّتي- دونيانين دؤرد طرفئنه قوشون چکن، باشقالارينين تورپاقلاريني ضبط ادن کَلدانئلری سئزئن ضئدّئنئزه قالديريرام.


text:
آتلاري پلنگدن چابوک، اؤزلري ده گجه گَزَن قورددان داها آزغينديرلار، آتلي‌لاري يري دِشه‌رَک اوزاقدان گلئرلر، شئکاريني يِميه جومان قارتال کئمي اوچورلار.


text:
قدّارليق اوچون اونلارين هاميسي گلئر، قوشونلاري صحرادان اَسن يِل کئمي قاباغا گدئر، اسئرلري قوم کئمي ييغير.


text:
پادشاهلارا رئشخند ادئرلر، حؤکمدارلارا گولورلر، هر قالالي شهره لاغ ادئرلر، دووارلارين قاباغيندا تورپاقدان تپه قوروب اونو اَله کچئرئرلر.


text:
يارب، ازلدن بَري وار اولان مگر سن ديئلسن؟ يارب، تاريم، موقدّس اولانيم، بئز اؤلميه‌جَيئک. يارب، سن کَلده‌لئلره ائجازه ورئبسن کي، حؤکمو يرئنه يتئرسئنلر. ای قاياميز، اونلاري تعيئن ادئبسن کي، جزالانديرسينلار.


text:
سنئن گؤزلرئن طاهئردئر، شري گؤرَن گؤزون يوخدور، پئس عمل‌لره گؤز دئکه بئلمزسن. بس خيانتکارلارا نجه باخا بئلرسن؟ پئس آدام اوندان داها صالح اولانين باشيني يئيَنده آخي نئيه سوسورسان؟


text:
بونا گؤره تورلاري اوچون قوربان کَسئر، تورلاري اوچون بوخور يانديرير، چونکي بو تورلاري ائله، بوللوق ائچئنده ياشايير و لذّتلي يمکلردن بهره آلير.


text:
گؤزَتچي يِرئمده دوراجاغام، قالا دووارينين اوستونده داياناجاغام، گؤز اولاجاغام کي، گؤروم رب منه نه دئيه‌جک، شئکايتلرئم باره‌ده نه جاواب وره‌جيم."


text:
رب منه بله جاواب وردی: "رؤياني ياز، لؤوحه‌لرده اِله آچيقلا کي، قاچاراق گِدن آدام دا اونو اوخويا بئلسئن.


text:
چونکي بو رؤيا موعيّن واخت اوچوندور، يرئنه يِتمه‌سئنه طرف گِدئر و يالان ديئل. گرچي گِجئکئر، آمّا گؤزله‌يئن، چونکي حتمن گله‌جک، يوبانماياجاق.


text:
دوغرودان دا، شراب آلداديجي‌دير، تکبّورلو آدام آرام توتماز، اؤلولر دئياري کئمي آج‌گؤزدور، اؤلوم کئمي هچ دويماز. بوتون مئلّتلري اؤزونده ييغار، بوتون خالقلاري اؤزونده توپلايار.


text:
بونلارين هاميسي مگر اونو لاغ اتمَيه‌جک؟ مسخره‌يه قويوب دِمَيه‌جک: «واي اونون حالينا کي، اؤزونه عاييد اولمايانلاري آرتيرير، گئروو گؤتورولَنلرله اؤزونو وارلي ادئر! نه واختا قدر بله اولاجاق؟»


text:
سئزه گئروو ورنلر بئر گون مگر قَفلَتَن قئيام اتميه‌جکلر؟ اويانيب سئزي مگر قورخوتماياجاقلار؟ او واخت سئز، اونلار اوچون تالان مالي کئمي اولاجاقسينيز.


text:
بئر چوخ مئلّتلري سويدوغونوز اوچون، مئلّتلرئن بوتون صاغ قالانلاری سئزي سوياجاقلار. چونکي سئز، ائنسان قاني تؤکوبسونوز؛ اؤلکه‌لره، شهرلره اورادا ياشايان هر کَسه قدّارليق ادئبسئنئز.


text:
واي او آدامين حالينا کي، اِوئني حارام قازانجلا دولدورور، پئسلئيئن اَلئندن قاچماق اوچون يوواسيني اوجا يرده قورور!


text:
خالقلارين چکدئيي زحمتئنئن يانماسي، مئلّتلرئن بوش يِره اؤزلرئني يورماسي قوشونلار ربّئنئن ائشي مگر ديئل؟


text:
واي او آدامين حالينا کي، قونشولارين چيلپاق بدنلرئنه تاماشا اتمک اوچون شراب ائچدئرئب اونلاري مست ادئر، ائچکئيه زَهرئمار قاتير!


text:
عئزّت عوضئنه خجالتله دولاجاقسينيز! ائندي سئزئن واختينيزدير! ائچئن و چيلپاقليغينيز گؤرونسون! جزا جامي ربّئن صاغ اَلي ائله سئزه گلئر، عئزّتئنئز روسواچيليغا دؤنه‌جک.


text:
لوبنانا اتدئيئنئز قدّارليق اؤز باشينيزا گله‌جک. قيرديغينيز حيوانلار سئزي دهشته سالاجاق. چونکي سئز قان تؤکوبسونوز؛ اؤلکه‌لره، شهرلره وَ اورادا ياشايان هر کَسه قدّارليق ادئبسئنئز.


text:
صَنَتکارين اويدوغو بئر بوتون نه دَيَري وار؟ يالان اؤيره‌دن تئمثالين نه خِيري وار؟ بوتو دوزه‌لدن صَنَتکار، دانيشا بئلمه‌ين بوتلر دوزلتمکله، اؤز ائشئنه بِل باغلايير.


text:
واي او آدامين حالينا کي، تاختايا «دئرئل»، دئلسئز داشا «اويان» ديئر! بوت مگر يول گؤرسده بئلر؟ او، قيزيللا، گوموشله اؤرتولموشدور؛ ائچئنده حيات نفسي اصلا يوخدور.


text:
يارب، سنئن شؤهرتئن حاقّيندا اشئتمئشم، يارب، گؤردويون ائشلره گؤره قورخو ائچئنده‌يَم. بئزئم واختيميزدا دا او ائشلري تزه‌دن جانلاندير، بئزئم دؤوروموزده ده بونلاري بئلدئر! قضبلَنَنده مرحمتي خاطيرلا!


text:
تاري تِيماندان، او موقدّس اولان، پاران داغيندان گلدي. سِلا اِحتئشامي گؤيو بورودو، حمد-ثنالاري يِر اوزونو توتدو.


text:
او دوردو، يري تَرپَتدي، باخدي، مئلّتلري تئترَتدي، قدئم داغلار داغيلدي، ازلدن قالان تپه‌لر يِره قاپاندي. تارينين يولو ابدي‌دئر.


text:
من باخيب گؤردوم کي، کوشان چاديرلاري چاره‌سئزلئک ائچئنده‌دئر، مئديان چاديرلارينين پرده‌لري لرزه‌يه گلدي.


text:
يارب، مگر سن چايلارين ضئدّئنه قضبلَي ائدئن؟ آجيغين مگر سو آرخلارينين ضئدّئنه‌ ائدي؟ مگر دهنزئن ضئدّئنه حئدّتلَندئن کي، آتلارينا، موظفّر دؤيوش عارابالارينا مئندئن؟


text:
سن اؤز خالقينين قورتولماسي اوچون، مسح اتدئيئنئن خئلاص اولماسي اوچون چيخدين، شرئرئن اِوئنئن باشچيسيني اَزدئن، تپه‌دن ديرناغا قدر اونو سويدون، سِلاه.


text:
جنگاورلري طوفان کئمي بئزي داغيتماغا گلنده، سن اونلارين باشيني اؤز نئزه‌لري ائله دِشدئن. اونلارين سِوئنجي بو ائدي کي، يازيقلاري گئزلَنَن يرده محو اتسئنلر.


text:
اشئتدئم، ائچئم لرزه‌يه دوشدو، سَسئندن دوداقلاريم اَسدي. سوموکلرئم چورودو، دئزلرئم تئتره‌دي. آمّا بئزه هوجوم ادن خالقين فلاکته دوشدويو گونو صبئرله گؤزلَيه‌جيم.


text:
انجئر آغاجي تومورجوقلانماسا دا، مِينه‌لر بار گتئرمَسه ده، زيتون آغاجلارينا چکدئيئم زحمت بوشا چيخسا دا، تارلالار محصول يِتئشدئرمَسه ده، قويون-کچي آغيل‌لاردا، مال-حيوان تؤوله‌لرده يوخ اولسا دا،


text:
پروردئگار رب منئم قووّتئمدئر، آياقلاريمي مارال آياقلاري کئمي ادئر، منی اوجا يِرلرده گَزدئرئر. موسئقي رهبري اوچون: تِلّي آلتلرئمئن موشايئعَتي ائله.


text:
آمون اوغلو يهودا پادشاهي يوشئيانين حؤکم اتدئيي دؤورده، خئزقئيا اوغلو اَمَريا اوغلو گِدَليا اوغلو کوشي اوغلو صِفَنيايا ربّئن سؤزو نازئل اولدو.


text:
رب بله بويورور: "ائنسانلاري، حيوانلاري، گؤيده‌کي قوشلاري، دهنزده‌کي باليقلاري، پئس آداملاري ائله شر اوچون قورولان تله‌لرئني سئلئب سوپوره‌جيم، ائنساني ير اوزوندن يوخ اده‌جيم.


text:
اَلئمي اوزاديب يهودا و اورشلئم ساکئنلرئنئن هاميسيني جزالانديرجاغام، بَعَل بوتلرئندن قالانلاري بورادان سئلئب آتاجاغام، بوتپرست دئن خادئملري ائله کاهئنلرئنئن آدلاريني دا بورادان سئلئب آتاجاغام.


text:
پروردئگار ربّئن حوضوروندا ساکئت اولون، چونکي اونون گونو ياخينلاشير، رب قوربان حاضيرلاييب، قوناقلاريني تقدئس ادئب.


text:
او گون آستاناسيندان تولّانيب کِچَنلري، اؤز آغالارينين اِولرئني قدّارليق و حئيله ائله دولدورانلاري جزالانديرجاغام."


text:
رب بويورور: "او گون باليقلار دروازاسيندان فغان سَسي، ائکئنجي محلّه‌دن شئون سَسي، تپه‌لردن ده بؤيوک گورولتو اِشئدئله‌جک."


text:
ای بازار محلّه‌سئنئن ساکئنلري، شئون ادئن! بوتون تاجئرلر محو اولاجاق، تَره‌زئده گوموش چکن آداملار قيريلاجاق.


text:
او زامان اورشَلئمئن هر طرفئني چيراقلارلا آختاراجاغام، خوشبخت ياشايان لاقيدلري، چؤکونتوسو دئبئنه چؤکموش شراب کئمي اولانلاري، اورَکلرئنده "رب هچ نه اتمَز، نه ياخشيليق، نه ده پئسلئک" دئيَنلري جزالانديرجاغام.


text:
وار-دؤولتلري تالان اولاجاق، اِولري خارابا قالاجاق، تئکدئکلري اِولرده ياشاماياجاقلار، اونلار، سالديقلاري اوزوملوکلرئن شرابلاريني ائچميه‌جکلر.


text:
ربّئن مؤحتشم گونو ياخينلاشير، ياخينلاشير، تِز گله‌جک. اشئت! ربّئن گونونده فرياد سَسي آجي اولاجاق، ائگئد آدام بِله، فرياد اده‌جک.


text:
او گون قضب گونو اولاجاق: اذئيّت و مشقّت گونو، وئران و محو گونو، قارانليق و ظولمت گونو، قارا بولودلارين بورودويو گونو اولاجاق!


text:
او گون ائستِحکاملي شهرلره، اوجا بوي کونج بورجلرئنئن ضئدّئنه دؤيوش اوچون چالينان کَره‌نايلارين، دؤيوش نعره‌لرئنئن سَسلَندئيي گونو اولاجاق!


text:
آداملارا اِله بلا گؤنده‌ره‌جيم کي، کور کئمي هارايا گده‌جکلرئني بئلميه‌جکلر، چونکي ربّئن ضئدّئنه گوناه ادئبلر. قانلاري توز کئمي تؤکوله‌جک، باغيرساقلاري يرده چورويوب پِيئن اولاجاق."


text:
ربّئن قضب گونونده قيزيل-گوموشلري اونلاري قورتارا بئلميه‌جک، اونون قيرتلي قضبئنئن آلوووندا بوتون اؤلکه يانيب يوخ اولاجاق، چونکي او، اؤلکه‌نئن ساکئنلرئني کامئل بئر شکئلده قيراجاق.


text:
فرمان چيخمادان، او گون سامان چؤپو کئمي اوچمادان، ربّئن آلوولانان قيضي باشينيزا گلمه‌دن، ربّئن قضب گونو سئزه يِتئشمه‌دن قاباق توپلاشين!


text:
ای ربّئن حؤکمونه عمل ادن سئزلر، اؤلکه‌ده‌کي باشي‌آشاغي ائنسانلار، ربّی آختارين! صالحلئيي آختارين! حئلئم‌لئيي آختارين! بلکه ربّئن قضب گونونده سئزئن بئر پناهينيز اولسون.


text:
غَزّه بومبوش قالاجاق، اَشقِلون خاراباليغا دؤنه‌جک، اَشدود اهالئسي گون اورتا چاغي قووولاجاق، عِقرون کؤکوندن سؤکوله‌جک!


text:
دهنز ساحئلئنده ياشايان کِرِتلي خالقينين واي حالينا! ای فئلئسطلی‌لرئن تورپاغي کَنَعان، ربّئن سؤزو سئزئن ضئدّئنئزه‌دئر: "سئزي يوخ اده‌جيم، اؤلکه‌ده هچ بئر ساکئن صاغ قالماياجاق!""


text:
بو ساحئل اؤلکه‌سي يهودا نسلئندن قالانلارين اَلئنه کچه‌جک، سورولرئني اورادا اوتاراجاقلار، آخشام اَشقِلونداکي اِولرئنده ياتاجاقلار، چونکي اؤزلرئنئن تاريسي رب اونلاري يادا سالاراق. گئنه قاباقکی حاللارينا دؤنده‌ره‌جک.


text:
ائسرايئلئن تاريسي، قوشونلار ربّی بله بويورور: "موآبلي‌لارين رئشخندلرئني، عَمّونلولارين تحقئرلرئني اشئتدئم. خالقيما رئشخند ادئب لووغاناراق ددئلر کي، خالقيمين سرحدلرئني کچه‌جکلر.


text:
بونا گؤره ده وارليغيما آند اولسون، موآب قطعن سودوم کئمي، عَمّون گومورا کئمي اولاجاق: اورالاري آلاقلار و دوزلو چالالار باساجاق، ابدی وئرانه‌لئيه دؤنه‌جکلر. خالقيمين قالانلاري اوراني تالان اده‌جک، تورپاقلارينا مئلّتئمدن صاغ قالانلار صاحئب اولاجاقلار."


text:
بو اونلارين مغرورلوغونون عوضي اولاجاق، چونکي بو خالقلار قوشونلار ربّئن خالقينا رئشخند ادئب لووغالانديلار.


text:
رب اونلاري دهشته سالاجاق، يِر اوزونون بوتون آللاهلاريني يوخ اده‌جک. ساحئل‌لرده ياشايان بوتون مئلّتلر اولدوقلاري يِرلرده اونا سجده اده‌جکلر.


text:
اورايا سورولرئن، هر جور حيوانين ياتديغي يِر اولاجاق. اورادا سوتون باشلاريندا، بايقوشلار، چؤل بايقوشلاري يووا قوراجاق، اونلار پنجره‌لردن اولاياجاقلار، قارغالار آستانالاردان قاريلداياجاقلار، اِولرده سئدر تئرلري گؤرونه‌جک.


text:
بو شهر ذؤوق-صفالي شهر ائدي، اَمئن-آمانليق ائچئنده ياشاييردي. سن اوره‌يئنده ديئرسن: "من منم، مندن باشقاسي يوخدور!"" نجه ده بو شهر خاراباليغا دؤندو، وحشي حيوانلارين يوواسي اولدو! يانيندان کِچَن هر کس واهئمه‌دن باشيني تَرپه‌دئر.


text:
باشچيلاري اونون ائچئنده نَرئلده‌يَن آصلانلارا بَنزه‌يئر، حاکئملري آخشام گَزَن قوردلار کئمي‌دئر کي، سحره قدر بئر شي قويماز.


text:
آمّا شهرئن ائچئنده اولان رب صالح‌دئر، او حاقسيزليق اِتمَز. هر سحر دورمادان عدالتئني آشکار اِتدئرَر، لاکئن حاقسيز آدام اوتانماق بئلمز.


text:
رب بله ديئر: "مئلّتلري محو اتمئشم، کونج بورجلري داغيليب. کوچه‌لرئني وئران قويموشام، اونلاردان آرتيق گلئب کِچَن يوخدور! شهرلري خاراباليغا دؤنوب، اورادا هچ بئر ساکئن ده قالماييب.


text:
من ددئم: «يقئن کي، مندن قورخارسينيز، عئبرت درسي آلارسينيز.» او واخت مسکنلري داغيديلماز، وردئيئم جزالارين هاميسي اوستلرئنه گلمز، لاکئن اونلار حله ده هر جور پوزغون ائش گؤرمکدن ذؤوق آلديلار."


text:
رب بويورور: "بونا گؤره تالان اوچون قالخاجاغيم گونه قدر منی گؤزله‌يئن. چونکي من قرارا آلميشام کي، مئلّتلري بئر يِره ييغيم، پادشاهليقلاري بئر يِره توپلاييم. اوستلرئنه قِيضئمي، آلوولانان بوتون قضبئمي تؤکوم. چونکي قِيرَتلي قضبئمئن اودو ائله بوتون ير اوزو تلف اولاجاق.


text:
او زامان من خالقلارين نئطقئني دَيئشئب، اونلارا تمئز دئل وره‌جيم کي، هامي ربّئن آديني چاغيرسين، اونا چئيئن-چئيئنه خئدمت اتسئنلر.


text:
او گون سن، ای خالقيم، منئم ضئدّئمه عاصئلئک اتدئيئنه گؤره، داها خجالتلي اولماياجاقسان. چونکي قورورلو، تکبّورلو آداملاري سنئن آراندان اوزاقلاشديراجاغام، و سن آرتيق موقدّس داغيمدا بئر داها مغرور اولماياجاقسان.


text:
ائسرايئلدن صاغ قالانلار داها حاقسيزليق اتميه‌جکلر! يالان دِمَيه‌جکلر، آغيزلاريندا حئيله تاپيلماياجاق. چونکي اونلار قارني توخ ياتاجاقلار، اونلاري قورخودان اولماياجاق."


text:
ای صحيون قيزي، ترنّوم ات، ای ائسرايئل، اوجا سَسله چيغير! ای اورشَلئم قيزي، بوتون قَلبئنله سِوئن و فَرَحلَن!


text:
رب سنئن جزاني لغو ادئب، دوشمنلرئني قوووب! ائسرايئلئن پادشاهي رب سنئن آراندادير، آرتيق پئسلئکدن قورخماياجاقسان!


text:
تارين رَب، قووّتلي قورتاريجين سنئن آراندادير! او سنئن اوچون سِوئنئب شادلاناجاق، سني محبّتي ائله آرام اده‌جک، سنئن اوچون شادليق ادئب اوخوياجاق!


text:
باخ، او واخت من سئزه ظولم ادنلرئن هاميسيني جزالانديرجاغام، شئکَستلري قورتاراجاغام، قووولانلاري ييغاجاغام، چکدئکلري خجالتي بوتون دونيادا شان-شؤهرَته چِوئره‌جيم.


text:
او زامان سئزي ييغيب گری قايتاراجاغام. من سئزي گؤزونوزون قاباغيندا گئنه قاباکي حالينيزا دؤنده‌رَنده، بوتون دونيا خالقلاري آراسيندا سئزه شان-شؤهرت وره‌جيم."" رب بويورور.


text:
داريوش پادشاهين حاکئمئيّتئنئن ائکئنجي ائلي، آلتينجي آيين بئرئنده، شِاَلتي‌اِل اوغلو يهودا والئسي زِروبّابئله و يِهوصاداق اوغلو باش کاهئن يوشَعه پيغمبر حَجَه‌ي واسئطه‌سئله ربّئن سؤزو نازئل اولدو:


text:
"بو معبد خارابا قالديغي حالدا، مگر سئزئن اوچون واختي‌دير کي، دامي ياراشيقلي اِولرئنئزده اوتوراسينيز؟""


text:
چوخ اَکئبسئنئز، آمّا آز گؤتوروبسونوز. يِيئرسئنئز، آمّا دويمورسونوز. ائچئرسئنئز، آمّا سوسوزلوغونوز ياتمير. گِيئنئرسئنئز، آمّا پالتارينيز سئزي ائستي ساخلامير. مَواجئبئنئز جيريق کئسه‌يه قويولور."


text:
داغلارا چيخيب آغاج گتئرئن و معبدي تزه‌دن قورون کي، منئم اوندان خوشوم گلسئن و عئزّتله‌نئم."" بونو دئيَن ربدئر.


text:
"چؤخ شي گؤزله‌دئنئز، آمّا باخ، آز اولدو. آز اولاني دا اِوه گتئرنده اونلاري سوووردوم. نه اوچون؟" قوشونلار ربّی بويورور: "منئم معبدئم خارابا قالديغي حالدا، سئز اؤز اِولرئنئزله مشغولسونوز.


text:
يِره، داغلارا، تاخيلا، تزه شرابا، زيتون ياغينا، تورپاغين يتئردئيي هر محصولا، ائنسانا، حيوانا و اَللرئنئزئن بوتون زحمتئنه من قوراقليق اعلان اتدئم."


text:
شِاَلتي‌اِل اوغلو زِروبّابئل‌له يِهوصاداق اوغلو باش کاهئن يوشَع و خالقين صاغ قالانلاري اؤزلرئنئن تاريسي ربّئن ددئکلرئندن، يعني پيغمبر حَجه‌يئن سؤزوندن ائطاعت اتدئلر. چونکي اونو اونلارين تاريسي رب گؤنده‌رمئشدي. خالق ربدن قورخدو.


text:
رب شِاَلتي‌اِل اوغلو يهودا والئسي زِروبّابئلي، يِهوصاداق اوغلو باش کاهئن يوشَعي و خالقين بوتون صاغ قالانلاريني روحلانديردي. خالق گلدي و اؤزلرئنئن تاريسي اولان قوشونلار ربّئن معبدئنده ائشلَمَيه باشلادي.


text:
"ائندي شِاَلتي‌اِل اوغلو يهودا والئسي زِروبّابئله، يِهوصاداق اوغلو باش کاهئن يوشَعه و خالقين صاغ قالانلارينا بله دِه:


text:
«سئزئن آرانيزدا کئم صاغ قالير، بورادا اولان معبدي اوّلکي عظمتئنده اولان حالدا گؤرموش اولسون؟ ائندي بوراني نجه گؤرورسونوز؟ گؤزونوز قاباغيندا سانکي بئر هِچه مگر چِورئلمه‌يئب؟


text:
ائندي آمّا، ای زِروبّابئل، قووّتلَن!» رب بويورور: «قووّتلَن، ای يِهوصاداق اوغلو باش کاهئن اولان يوشَع! ای بوتون اؤلکه خالقي، قووّتله‌نئن و ائشله‌يئن! چونکي من سئزئنله‌يَم.» قوشونلار ربّی بله بويورور:


text:
بوتون مئلّتلري لرزه‌يه سالاجاغام و بوتون مئلّتلرئن قئيمتلي خزئنه‌لري بورايا گله‌جک و بو معبدي جلاللا دولدوراجاغام.» قوشونلار ربّی بله بويورور.


text:
«آخيرکي معبدئن عظمتي، اَوّلکئندن اوستون اولاجاق.» قوشونلار ربّی بله بويورور: «بو يِره اَمئن-آمانليق وره‌جيم.» قوشونلار ربّی بله بويورور."


text:
داريوشون حاکئمئيّتئنئن ائکئنجي ائلي، دوقّوزونجو آيين ائيئرمي دؤردونده ربّئن سؤزو پيغمبر حَجه‌يه نازئل اولدو.


text:
«کئمسه جوبّه‌سئنئن اَته‌يئنده تقدئس اولونموش اَت گَزدئرَن زامان، اَته‌يي ائله چؤره‌يه، شوربايا، شرابا، زيتون ياغينا و يا هر هانسي بئر اَرزاغا اگر توخونسا، مگر اونلاري تقدئس اِدَر؟»" کاهئنلر بو سوآلا جاواب وردئلر: "خِير."


text:
حَجه‌ي ددي: "بس جسده توخونوب نجئسله‌نَن بئر آدام همئن ارزاقلاردان بئرئنه اگر توخونسا، او ارزاقي مگر نجئسله‌يَر؟" کاهئنلر جاواب وردی: "نجئسله‌يَر."


text:
حَجه‌ي سونرا بله ددي: "رب بله بويورور: «بو خالق-بو مئلّت منئم گؤزومده بله‌دئر. اونلارين اَل‌لرئنئن هر عملي بله‌دئر. منه تقدئم اتدئکلري هر شي نجئسدئر.


text:
ائندي بو گوندن اعتئبارن ياخشي دوشونون. ربّئن معبدئنئن داشي، داش اوستونه قويولمادان قاباق، ائشله‌رئنئز نجه گدئردي؟


text:
او زامان هر کئم ائيئرمي کئسه محصول اگر گؤزله‌يئردي، اون کئسه اولوردو. شراب چَنئندن کئم اَلّي قاب شراب چکمک ائسته‌يئردي، ائيئرمي قابليق شراب تاپيردي.»


text:
رب بله بويورور: «اؤزونوزو و اَللرئنئزئن بوتون زحمتئني ائستي يِل، کوف و دولو ائله ووردوم. آمّا گئنه ده منه ساري دؤنمَزدئنئز.


text:
ائندي بو گوندن اعتئبارن ياخشي دوشونون. دوقّوزونجو آيين ائيئرمي دؤردوندن يعني ربّئن معبدئنئن بونؤوره‌سي قويولان گوندن سونرا، ياخشي دوشونون.


text:
مگر آنباردا توخوم قاليب؟ مگر اوزوم، انجئر، نار و زيتون آغاجي بار گتئرمه‌يئب؟ بو گوندن اعتئبارن سئزه برکت وره‌جيم!»""


text:
پادشاهليقلارين تختئني آلت-اوست اده‌جيم. مئلّتلرئن سلطنتلرئنئن گوجونو دارماداغين اده‌جيم. دؤيوش عارابالاري ائله سوروجولرئني آشيراجاغام، آتلارلا آتلي‌لار يِره سَرئله‌جکلر. هامي قارداش قيلينجي ائله قيريلاجاق.»""


text:
قوشونلار ربّی بويورور: "او گون، ای شِاَلتي‌اِل اوغلو قولوم زِروبّابئل،" رب بويورور، "سني گؤتوروب مؤهورلو اوزوک اده‌جيم، چونکي سني من سِچمئشم."" قوشونلار ربّی بله بويورور.


text:
داريوشون حاکئمئيّتئنئن ائکئنجي ائلئنده، سکّئزئنجي آيدا عئدّو اوغلو بِرِکيا اوغلو زِکَرئيّا پيغمبره ربّئن بو سؤزو نازئل اولدو:


text:
اونا گؤره ده سن اونلارا دِه کي، قوشونلار ربّئن سؤزو بله‌دئر: «منه طرف قاييدين.» قوشونلار ربّی بويورور، «من ده سئزه طرف قاييدارام.» قوشونلار ربّی ديئر.


text:
"آتالارينيز کئمي اولمايين! قاباقکی پيغمبرلر اونلارا اعلان اتدئلر کي، قوشونلار ربّی اونلارا ديئر: ‹پئس عمل‌لرئنئزدن و پئس ائشلرئنئزدن قاييدين.› آمّا اونلار اشئتمه‌دئلر و منه قولاق آسماديلار.» رب بله بويورور.


text:
آمّا قوللاريم پيغمبرلره امر اتدئيئم سؤزلرئم و قايدالاريم، مگر اونلارين باشلارينا گلمه‌دي؟» اونلار دا تؤوبه ادئب ددئلر: «قوشونلار ربّی عمل‌لرئمئزه و ائشلرئمئزه گؤره بئزه نه اتمه‌يي دوشونوب، بئزئمله اِله ده رفتار ادئب.»""


text:
داريوشون حاکئمئيّتئنئن ائکئنجي ائلئنده، اون بئرئنجي آي اولان شِبات آيينين ائيئرمي دؤردونجو گونو، عئدّو اوغلو بِرِکيا اوغلو زِکَرئيّا پيغمبره ربّئن بو سؤزو نازئل اولدو:


text:
گجه ياريسي گؤردوم کي، قيرميزي آتا مئنمئش بئر نفر، دره‌نين دئبئنده، مَرسئن آغاجلاري آراسيندا دوروب. اونون آرخاسيندا دا قيرميزي، کَهر و آغ آتلار وار ائدي.


text:
من سوروشدوم: "آي آغام، بونلار نه‌دئر؟" منئمله دانيشان ملک ددي: "بونلارين نه اولدوغونو سنه گؤرسه‌ده‌جيم."


text:
اونلار مَرسئن آغاجلاري آراسيندا دوران ربّئن مَله‌يئنه جاواب وردئلر: "بئز دونياني گَزدئک و گؤردوک کي، بوتون دونيا آسايئش و اَمئن-آمانليق ائچئنده‌دئر."


text:
او واخت ربّئن مَله‌يي ددي: "ای قوشونلار ربّي، بو يتمئش ائل عرضئنده قضبلَندئيئن اورشَلئمه و باشقا يهودا شهرلرئنه، نه واختا قدر مرحمت اتمَيه‌جکسن؟""


text:
منئمله دانيشان مَلَک منه ددي: "سؤزو اعلان ادئب دِه کي، قوشونلار ربّی بله ديئر: «اورشَلئم و صحيون اوچون بؤيوک قيرت واريمدير.


text:
لاقيد اولان مئلّتلرئن ضئدّئنه چوخ قضبلئيَم. چونکي من بئر آز قضبلَنمئشدئم، لاکئن اونلار وضعئيّتي داها دا پئسلَشدئردئلر.»


text:
بونا گؤره ده رب بله ديئر: «من مرحمتله اورشَلئمه قاييتديم. اِوئم گئنه اورادا قورولاجاق، اورشَلئمئن اوستونه اؤلچو ائپي چکئله‌جک.» قوشونلار ربّی بويورور.


text:
سن بئر داها اعلان ادئب دِه کي، قوشونلار ربّی بله ديئر: «شهرلرئم گئنه بوللوقلا دولوب داشاجاق. رب صحيونا گئنه تسلّی وره‌جک، گئنه اورشَلئمي سِچه‌جک.»""


text:
منئمله دانيشان مَلَکدن سوروشدوم: "بونلار نه‌دئر؟" او منه جاواب وردی: "بونلار يهوداني، ائسرايئلي و اورشَلئمي داغيتميش بوينوزلاردير."


text:
سوروشدوم: "بونلار نه اتمه‌يه گلئرلر؟" او جاواب وردی: "بو بوينوزلار يهوداني اِله داغيتديلار کي، هچ کس باشيني قالديرا بئلمه‌دي. بو اوستالار دا گلدئلر کي، يهودا اؤلکه‌سئني داغيتماق اوچون بوينوز قالديران مئلّتلري دهشته گتئرئب بوينوزلاريني يِره چيرپسينلار."


text:
سوروشدوم: "هارايا گِدئرسن؟" او منه ددي: "اورشَلئمي اؤلچمه‌يه. گِدئرَم کي، اونون اِن و اوزونلوغونون نه قدر اولدوغونو اؤيره‌نئم."


text:
و اونا ددي: "قاچ، او جاوانا دِه کي، ائچئنده آداملارين و حيوانلارين چوخ اولدوغو اوچون، اورشَلئم دووارسيز بئر شهر اولاجاق.


text:
"گلئن، گلئن! شئمال اؤلکه‌سئندن قاچين."" رب ديئر، "چونکي سئزي گؤيده دؤرد طرفه اَسن کولَک کئمي داغيتميشام."" رب بويورور.


text:
چونکي قوشونلار ربّی ديئر: "عئزّتي اوچون منی سئزي قارَت اتمئش مئلّتلرئن يانينا گؤنده‌ردي. سئزه توخونان اونون گؤز بَبه‌يئنه توخونموش اولور.


text:
من او مئلّتلرئن ضئدّئنه اَلئمي قالديراجاغام. اسارتلرئنده اولانلار، اونلاري تالان اده‌جکلر. او واخت بئله‌جکسئنئز کي، منی قوشونلار ربّی گؤنده‌رئبدئر.


text:
«او گون چوخلو مئلّتلر ربّه باغلاناجاقلار و منئم خالقيم اولاجاقلار. او زامان آرانيزدا ياشاياجاغام. سئز بئله‌جکسئنئز کي، منی يانينيزا قوشونلار ربّی گؤنده‌رئبدئر.


text:
رب منه بونو گؤرستدي: ربّئن مَله‌يئنئن قاباغيندا باش کاهئن يوشَع دورموشدو. شيطان دا اونون ساغيندا دورموشدو کي، اونا ائتّئهام وورسون.


text:
رب شيطانا ددي: "رب سنه آجيقلانسين، ای شيطان! اورشَلئمي سِچَن رب، سنه آجيقلانسين. مگر بو آدام اوددان چيخاريلميش، ياريسي يانميش اودون تئکه‌سئنه بَنزه‌مئر؟""


text:
بو مَلَک قاباغيندا دورانلارا ددي: "اونون اَينئندن چئرکلي پالتاري چيخاردين."" سونرا يوشَعه ددي: "باخ گوناهيني سنئن اوستوندن گؤتوردوم، ائندي سنه بايرام پالتاري گِيئندئره‌جيم."


text:
او واخت من ددئم: "قوي باشينا دا تمئز عمّامه قويسونلار."" باشينا تمئز عمّامه قويوب اونا پالتار گِيئندئردئلر. ربّئن مَله‌يي ده يانيندا دورموشدو.


text:
"قوشونلار ربّی بله ديئر: «اگر يوللاريملا گده‌سن، وردئيئم امرئمي ساخلاياسان، اِوئمه سن باشچيليق اده‌جکسن، صحنلرئمي سن قوروياجاقسان. بورادا دورانلارين آراسيندا ائچه‌ري کچمک حاقّيني سنه ورئرم.»


text:
ای باش کاهئن يوشَع، سن و سنئن قاباغيندا اوتوران يولداشلارين، قولاق آسين! چونکي اونلار گله‌جک حادئثه‌لرئن علامتئدئر. من «شاخه» آدلي قولومو گتئره‌جيم.


text:
يوشَعئن قاباغينا قويدوغوم داشا باخين! او تَک داشين يدّي گؤزو وار. اونون اوستونه بئر يازي اويوب يازاجاغام."" قوشونلار ربّی بويورور، "بئر گون ائچئنده بو اؤلکه‌نئن گوناهيني اورتادان گؤتوره‌جيم.


text:
او گون هر بئرئنئز قونشوسونو اؤز تَنه‌يي آلتينا، انجئر آغاجي آلتينا دعوت اده‌جک."" قوشونلار ربّی بويورور.


text:
او مندن سوروشدو: "نه گؤرورسن؟" من ددئم: "تامامن قيزيلدان اولان بئر چيراقدان گؤرورَم. اونون باشيندا زيتون ياغي اوچون بئر قاب، اوستونده يدّي چيراق، چيراقلاردا دا يدّي لوله وار.


text:
او منه جاواب وردی: "زِروبّابئله ربّئن سؤزو بودور: «گوجله، قودرتله يوخ، آنجاق منئم روحوملا.» قوشونلار ربّی بويورور.


text:
سن کئمسن، ای اوجا داغ؟ زِروبّابئلئن قاباغيندا هامارليغا چِورئله‌جکسن. او «ربّئن لوطفو اونونلا اولسون، ربّئن لوطفو اونونلا اولسون» نئدالاري آلتيندا معبدئن تپه داشيني گؤتوره‌جک."


text:
"بو اِوئن بونؤوره‌لرئني زِروبّابئلئن اَللري قويدو، اونون اَللري ده بونو آخيرا چاتديراجاق. او واخت بئله‌جکسن کي، قوشونلار ربّی منی سئزئن يانينيزا گؤنده‌رئب.


text:
کئچئک ائشلري يرئنه يتئرمه گونونه کئم حقارتله باخا بئلر؟ آداملار زِروبّابئلئن اَلئنده شاقولو گؤرنده سِوئنه‌جکلر. بو يدّي چيراق ربّئن بوتون يِر اوزونده گَزَن گؤزلري‌دئر."


text:
سونرا گئنه سوروشدوم: "بو ائکي زيتون بوداغي نه‌دئر کي، ائچئندن قيزيل ياغ آخان او ائکي قيزيل لوله‌نئن يانيندادير؟""


text:
او منه ددي: "بونلار او ائکي مسح اولونموش آداملاردير کي، بوتون يِر اوزونون صاحئبئنئن يا‌نيندا دورورلار."


text:
مَلَک مندن سوروشدو: "نه گؤرورسن؟" جاواب وردئم: "اوچان بئر طومار گؤرورَم: اونون اوزونلوغو ائيئرمي قول‌آچ ، اِني ده اون ‌قول‌آچ‌دير."


text:
او ددي: "بو او لعنتدئر کي، بوتون يِر اوزونه گله‌جک. طومارين بئر اوزونه يازيلانلارا موطابئق، اوغورلوق ادن هر کس کَسئلئب آتيلاجاق، او بئري اوزونه يازيلانلارا موطابئق ده يالاندان آند ائچَن هر کس کَسئلئب آتيلاجاقلار.


text:
لعنت گؤنده‌ره‌جيم."" قوشونلار ربّی بويورور، "اوغرونون اِوئنه و منئم آديملا يالاندان آند ائچَن آدامين اِوئنه لعنت گئره‌جک، او اِوئن ائچئنده قالاجاق، تاختالاري و داشلاري ائله بئرلئکده اونو ييخيب محو اده‌جک."


text:
من سوروشدوم: "بو نه‌دئر؟" او، جاواب وردی: "بو اورتايا چيخان شي بئر اؤلچو قابي‌دير."" سونرا علاوه اتدي: "بو بوتون اؤلکه خالقينين تقصئري‌دئر."


text:
مَلَک ددي: "بو آرواد پئسلئکدئر."" و آروادي اؤلچو قابينين ائچئنه آتيب اوستونه قورغوشون قاپاغيني باسدي.


text:
من باشيمي قالديريب باخاندا گؤردوم کي، ائکي آرواد چيخدي، اونلارين قانادلاريندا کولَک وار ائدي. اونلارين لِيلَک قانادلارينا بَنزَر قانادلاري وار ائدي. اونلار قابي يِرله گؤي آراسينا قالديرديلار.


text:
او منه ددي: "شئنعار اؤلکه‌سئنه آپاريرلار کي، اورادا اونا بئر اِو تئکسئنلر. اِو حاضير اولاندا قاب اورايا، اؤز يرئنه قويولاجاق."


text:
گئنه باشيمي قالديريب گؤردوم کي، ائکي داغين آراسيندان دؤرد دؤيوش عاراباسي چيخير. او داغلار بورونجدن ائدي.


text:
مَلَک منه جاواب وردی: "بونلار گؤيلرئن دؤرد سَمتئنئن روحودورلار کي، بوتون يِر اوزونون صاحئبئنئن حوضوروندان چيخيرلار.


text:
قارا آتلاري اولان دؤيوش عاراباسي شئمال اؤلکه‌سئنه، آغ آتلاري اولان دؤيوش عاراباسي قرب اؤلکه‌سئنه، خاللي آتلاري اولان دؤيوش عاراباسي دا جنوب اؤلکه‌سئنه طرف گِدئر."


text:
قووّتلي آتلار چيخديلار و يِر اوزونو گَزمَک اوچون گتمک ائسته‌دئلر. مَلَک ددي: "گدئن يِر اوزونو گَزئن."" اونلار دا گدئب يِر اوزونو گَزدئلر.


text:
"قيزيل و گوموشو اسئرلئکدن قاييدانلاردان يعني بابئلدن گلن خِلده‌يدن، طوبئيادان و يِدَعيادان گؤتور و همئن گون صِفَنيا اوغلو يوشئيانين اِوئنه گت.


text:
اونا دِه کي، قوشونلار ربّی بله ديئر: «باخ ‹شاخه› آدلانان آدام بودور! او، اولدوغو يردن، قول-بوداق آتاجاق و ربّئن معبدئني تئکه‌جک.


text:
ربّئن معبدئني تئکَن اودور. او عئزّتلَنه‌جک، تختئنده اوتوروب حؤکمرانليق اده‌جک. تختئنده اوتوران کاهئن اولاجاق و ائکئسئنئن آراسيندا تام راضيليق اولاجاقدير.»


text:
بو تاج خالِمئن ، طوبئيانين، يِدَعيانين، صِفَنيا اوغلو يوشئيانين يادبودو کئمي ربّئن معبدئنه قويولاجاق.


text:
اوزاقدا اولانلار دا گلئب ربّئن معبدئنئن تئکئنتئسئنده چاليشاجاقلار. او واخت بئله‌جکسئنئز کي، منی قوشونلار ربّی سئزئن يانينيزا گؤنده‌رئبدئر. اگر تارينيز ربّئن سَسئنه ياخشي قولاق آساسينيز، بونلار باش وره‌جکدئر."


text:
داريوش پادشاهين حاکئمئيّتئنئن دؤردونجو ائلئنده، دوقّوزونجو آي اولان کئسلِو آيينين دؤردونجو گونو، زِکَرئيّايا ربّئن سؤزو نازئل اولدو.


text:
او واخت بِيت‌ائل اهالئسي شَر-اِصِري، رِگِم-مِلِکي و اونون آداملاريني ربّئن حوضورونا گؤنده‌ردئلر کي، يالوارسينلار و


text:
قوشونلار ربّئنئن اِوئنده اولان کاهئنلردن و پيغمبرلردن سوروشسونلار: "آيا گرک بِشئنجي آيدا، بو چوخ ائل‌لر عرضئنده اتدئيئمئز کئمي، گئنه ده ياس توتوب اؤزوموزو يمکدن اوزاق ساخلاياق؟""


text:
"بوتون اؤلکه خالقينا و کاهئنلره دِه: «يتمئش ائل عرضئنده بِشئنجي و يدّئنجی آيلاردا اوروج توتوب ياس ساخلاديغينيز زامان، مگر منئم اوچون اوروج توتوردونوز؟


text:
مگر ربّئن بو سؤزلري هَمن سؤزلر ديئل کي، اورشَلئمئن و اطرافينداکي شهرلرئن اَمئن-آمانليق ائچئنده ياشايديغي زامان نِگِب و هامار بؤلگه‌ده ائنسانلارين ساکئن اولدوغو زامان اوّلکي پيغمبرلرئن واسئطه‌سئله ديئلمئشدي؟""


text:
دول آروادا، يِتئمه، قرئبه و يوخسولا ظولم اتمه‌يئن. اوره‌يئنئزده بئربئرئنئزئن ضئدّئنه پئس نئيّتلر توتمايين.»


text:
آنجاق اونلار اشئتمَکدن بويون قاچيرتديلار، عئنادکارليقلا آرخا چِوئردئلر، اشئتمه‌مَک اوچون قولاقلاريني باغلاديلار.


text:
اورَکلرئني داش کئمي بَرک اتدئلر کي، قوشونلار ربّئن اؤز روحو ائله اوّلکي پيغمبرلر واسئطه‌سئله گؤنده‌ردئيي قانونو و سؤزلري اشئتمه‌سئنلر. بونا گؤره ده قوشونلار ربّی اونلارا چوخ قضبلَندي.


text:
قوشونلار ربّی ديئر: «من چاغيرديغيم زامان، اونلار قولاق آسماديلار. بونا گؤره ده، اونلار چاغيرديغي زامان، من ده قولاق آسماياجاغام.


text:
اونلاري طوفان کئمي تانيماديقلاري بوتون مئلّتلرئن آراسينا سَپَله‌دئم. آرخادا قويدوقلاري اؤلکه اِله وئران قالدي کي، اورايا گدئب-گلن اولمادي. گؤزل تورپاق خاراباليغا چِوئرئلدي.»""


text:
رب بله ديئر: "صحيونا قاييتديم، آرتيق اورشَلئمده ياشاياجاغام. اورشَلئم حقئقت شهري، قوشونلار ربّئن داغي موقدّس داغ چاغيريلاجاق."


text:
قوشونلار ربّی بله ديئر: "گئنه اورشَلئم ميدانلاريندا قوجا کئشئلر و آروادلار اوتوراجاق، هر کس ياشي چوخ اولدوغونا گؤره اَلئنه عصا آلاجاق.


text:
قوشونلار ربّی بله ديئر: "او گونلر بو خالقين صاغ قالانلارينين گؤزونده بلکه ده عجايئب بئر ائش گؤرونسون، لاکئن مگر منه ده بله گؤرونه‌جک؟" قوشونلار ربّی بويورور.


text:
"من اونلاري گتئره‌جيم و اونلار اورشَلئمده ياشاياجاقلار. اونلار منئم خالقيم اولاجاقلار، من ده صداقت و صالحلئکله اونلارين تاريسي اولاجاغام."


text:
قوشونلار ربّی بله ديئر: "قوي اَللرئنئز قووّتلَنسئن، ای او آداملار کي، پيغمبرلرئن آغزيندان بو سؤزلري بو گونلر اِشئدئرسئنئز؛ او پيغمبرلر کي، قوشونلار ربّئنئن اِوئنئن بونؤوره‌سي قويولان گونده ددئلر، اِله کي، معبد بئنا اولسون.


text:
او واختدان قاباق ائنسان و يا جانلي مخلوقا هچ بئر عوض ورئلمئردي. دوشمن اوزوندن هچ کس اَمئن-آمانليق ائچئنده گدئب-گله بئلمئردي. چونکي بوتون آداملاري بئربئرئنئن اوستونه ساليشديرميشديم.


text:
"چونکي اَکئلَن توخوم بَهَرلي اولاجاق: تَنَک بهره‌سئني، تورپاق محصولونو، گؤيلر شِحئني وره‌جکدئر. بونلارين هاميسيني بو خالقين صاغ قالانلارينا مولک اولاراق وره‌جيم.


text:
ای يهودا و ائسرايئل نسلي، سئز نجه مئلّتلر آراسيندا لعنت هدفي اولدونوز، سئزي قورتاراجاغام و سئز برکت قايناغي اولاجاقسينيز. قورخمايين، قولونوزا گوج گلسئن."


text:
قوشونلار ربّی بله ديئر: "آتالارينيز منی قضبلَندئرَن زامان ائسته‌دئم کي، باشينيزا فلاکت گتئرئم و فئکرئمدن دؤنمه‌دئم."" قوشونلار ربّی بويورور.


text:
بله ادئن: هر کس اؤز قونشوسونا حقئقتي دانيشسين، اَمئن-آمانليق اوچون شهر دروازالاريندا صداقت و عدالتله موحاکئمه ادئن.


text:
بئربئرئنئزئن ضئدّئنه اورَه‌يئنئزده پئس نئيّت توتمايين، يالاندان آند ائچمَيه جان آتمايين، چونکي بونلارين هاميسي منئم نئفرت اتدئيئم شيلردئر."" رب بويورور.


text:
قوشونلار ربّی بله ديئر: "دؤردونجو، بِشئنجي، يدّئنجی و اونونجو آيلارين اوروجلاري، يهودا خالقي اوچون شادليق و شادليق دولو گؤزل بايراملار اولاجاق. بونا گؤره سئز دوزگونلويو و باريشي سِوئن."


text:
بئر شهرده ياشايانلار باشقا شهره گدئب دئيه‌جکلر: «گلئن يولا دوشَک، ربّئن حوضوروندا يالواراق، قوشونلار ربّئني آختاراق. من ده گِدئرَم.»


text:
بئر چوخ خالقلار و قودرتلي مئلّتلر اورشَلئمه گله‌جکلر کی، قوشونلار ربّئني آختارسينلار و ربّئن حوضوروندا يالوارسينلار."


text:
قوشونلار ربّی ديئر: "او گونلرده موختَلئف دئللرده دانيشان مئلّتلردن اولان اون آدام، بئر يَهودئنئن اَته‌يئندن ياپيشيب دئيه‌جک: «قوي سئزئنله گِدَک، چونکي اشئتمئشئک کی، تاريسئزئنله‌دئر.»""


text:
بو ائخطار ربّئن سؤزودور کی، حَدراخ اؤلکه‌سي و اونون راحاتليق يري دَمَشق شهرئنئن ضئدّئنه نازئل اولدو. چونکي ائنسانلارين و بوتون ائسرايئل قبئله‌لرئنئن گؤزو ربّه باخير.


text:
اَشقِلون بونو گؤروب قورخاجاق، غَزّه ده چوخ آغري چکه‌جک، عِقرون دا اِلَجه، چونکي اومئدي سؤنه‌جک. غَزّه‌ده پادشاه اولماياجاق، اَشقِلون ساکئنسئز قالاجاق.


text:
آغيزلاريندان قاني دامان اَتي، دئشلرئنئن آراسيندان حارام يمکلري آلاجاغام. اونلارين صاغ قالانلاري تاريميزا عاييد اولوب، يهودانين بئر قبئله‌سي کئمي اولاجاقلار. عِقرونلولار دا يِبوسلولار کئمي اولاجاقلار.


text:
هوجوم ادن قوشونون ضئدّئنه، هر گلئب-گده‌نئن ضئدّئنه، اِوئمئن اطرافيندا اوردوگاه قوراجاغام. هچ بئر ائستئلاچي داها خالقيمين اوستونه تؤکولميه‌جک. چونکي آرتيق خالقيما من کشئک چکئرم.


text:
ای صحيون قيزي، بؤيوک شادليقلا جوش، ای اورشَلئم قيزي، هايقير! باخ، پادشاهين سنه طرف گلئر. او، صالحدئر، خئلاصا مالئکدئر. او، حلئمدئر و بئر اِششه‌يه، سيپايا، اِششه‌يئن بالاسينا مئنئب گلئر.


text:
دؤيوش عارابالاريني اِفرايئمدن، آتلاري اورشَلئمدن اوزاقلاشديراجاغام. دؤيوش کامانلاري قيريلاجاق. پادشاهينيز مئلّتلره صولح اعلان اده‌جک. اونون حؤکمرانليغي دهنزدن دهنزه، چايدان دونيانين اوجقارلارينا قدر اوزاناجاق.


text:
سئزه گلئنجه، عهد قوربانينين قانيندان اؤتري اسئرلئکده‌کي خالقينيزي، سوسوز قويودان چيخارديب خئلاص اده‌جيم.


text:
قالانيزا قاييدين، ای اومئد اسئرلري! بو گون سئزه بئلدئرئرَم کي، سئزه زحمتئنئزئن ائکي قات عوضئني وره‌جيم.


text:
يهوداني اؤزوم اوچون کامان کئمي چکه‌جيم، اِفرايئمي اوخ کئمي اونا قوياجاغام. ای صحيون، اؤولادلاريني يونان اؤولادلارينين اوستونه قالديراجاغام. سني بئر دؤيوشچو قيلينجي کئمي اده‌جيم.


text:
او واخت رب خالقينين اوستونده گؤرونه‌جک، اونون اوخو شئمشک کئمي چاخاجاق. پروردئگار رب کَره‌ناي چالاجاق، جنوب کولَکلري ائله ائره‌لي گده‌جک.


text:
اونلاري قوشونلار ربّی قوروياجاق. دوشمنلرئني تلف اده‌جکلر، ساپاند داشلاري ائله قيريب ظفر تاپاجاقلار. اونلارين قانيني شراب کئمي ائچئب هاي-کوي سالاجاقلار. قوربان قاني تؤکولَن قابلار کئمي، قوربانگاهين کونج-بوجاقلاري کئمي قانلا دولو قالاجاقلار.


text:
او گون اؤزلرئنئن تاريسي رب خالقينين سوروسو کئمي اونلاري خئلاص اده‌جک. اونلار اونون تورپاغيندا تاجين جواهئرلري کئمي پاريلداياجاقلار.


text:
ياز ياغيشي مؤوسومونده ربدن، شئمشک چاخديران ربدن ياغيش ائسته‌يئن. او، ائنسانلارا بوللوجا ياغيش و هر کَسئن زَمئسئنه اوت وره‌جک.


text:
بوتلر بوش شيلر دانيشيرلار. فالچيلار يالان رؤيالار گؤرورلر، معناسيز يوخولار دانيشاراق عبث يِره تسلّی ورئر. بونا گؤره ده خالق سورو کئمي داغينيقدير، عذاب آلتيندادير، چونکي بئر چوبان يوخدور.


text:
رب ديئر: "چوبانلارين ضئدّئنه قضبئم آلوولاندي، باشچيلارينا جزا وره‌جيم. قوشونلار ربّی اؤز سوروسو اولان يهودا نسلئنئن قيدئني چکه‌جک. اونلاري عظمتلي دؤيوش آتلاري کئمي اده‌جکدئر.


text:
اونلار دؤيوشده، دوشمنی کوچه‌لرده پالچيقدا تاپدالايان ائگئدلر کئمي اولاجاقلار، رب اونلارلا اولدوغو اوچون دؤيوشه‌جکلر، آتلي‌لاري اوتانديراجاقلار.


