# verses

text:
گؤيلرئن تاريسينا يانديرما قوربانلاري ورمک اوچون، احتئياجلارينا گؤره، جاوان گاميشلار، قوچ و قوزولار، اورشلئمده‌کي کاهئنلرئن ائسته‌دئيي مئقداردا بوغدا، دوز، شراب، زيتون ياغي اَسکئک ادئلمه‌دن هر گون اونلارا ورئلسئن.


text:
اونلار گؤيلرئن تاريسينا مقبول اولان قوربانلار تقدئم اتسئنلر و پادشاهلا اؤولادلاري اوچون دوعا اتسئنلر کي، جانلاري صاغ اولسون.


text:
امر ادئرم کي، بو فرماني دَيئشدئرَن آدامين اِوئندن بئر دئرَک چيخارديليب دئک باسديريلسين و همئن آدام بو دئره‌يئن اوستونه ميخلانسين. قوي بله اِو خاراباليغا چِورئلسئن.


text:
بو معبدي اؤز آدي اوچون مسکن ادن تاري، بو فرماني دَيئشدئرميه جهد ادن و اورشلئمده‌کي معبدئن داغيلماسيني ائسته‌ين هر پادشاهي و خالقي يوخ اتسئن. من، داريوش امر ادئرم، امرئم سؤزسوز يرئنه يتئرئلسئن."


text:
او زامان فَرات چايينين قرب تورپاقلارينين والئسي تَتِنه‌ي، شِتَربوزِنه‌ي و يولداشلاري ائله بئرلئکده داريوش پادشاهين گؤندردئيي بو امري سؤزسؤز يرئنه يتئردئلر.


text:
يهودئلرئن آغساقّاللاري بئنا ائشئني داوام اتدئردئلر و پيغمبر خَگّه‌ي ائله عئدّو اوغلو زِکَريانين پيغمبرلئک سؤزلرئنه اَساسن، اونلارين ائشلري باجاريقلي گدئردي. ائسرايئل تاريسينين امرئنه گؤره، فارس پادشاهلاري کوروش، داريوش و اَرتَخشَستانين امري ائله معبدي تئکئب قورتارديلار.


text:
ائسرايئل اؤولادلاري يعني کاهئنلر، لاوئلی‌لر و اسئرلئکدن قاييدانلار بو تاري معبدئنئن وقف مراسئمئني شادليقلا توتدولار.


text:
تارينين معبدئنئن تقدئسي اوچون يوز گاميش، ائکي يوز قوچ، دؤرد يوز قوزو و بوتون ائسرايئل اوچون قبئله‌لرئنئن سايينا گؤره، گوناه قورباني اولاراق اون ائکي اِرکَک کچي تقدئم اتدئلر.


text:
سونرا اونلار اورشلئمده، تارييا خئدمت اوچون، کاهئنلري اؤز دسته‌لرئنده و لاوئلی‌لري اؤز بؤلمه‌لرئنده دوزدولر، نجه کي، موسانين کئتابيندا يازيلميشدي.


text:
چونکي کاهئنلرله لاوئلی‌لر اؤزلرئني تمئز اتدئکلري اوچون هاميسي تمئز ائدئلر. لاوئلی‌لر بوتون اسئرلئکدن قاييدانلار اوچون، کاهئن قارداشلاري و اؤزلري اوچون پاسخا قورباني کَسدئلر.


text:
اسئرلئکدن قاييدان ائسرايئل اؤولادلاري و ائسرايئلئن تاريسي ربّه سئتايئش اتمک اوچون اؤزلرئني اطراف مئلّتلرئن نجئسلئيئندن آييرانلارين هاميسي قوربان اَتي يدئلر.


text:
يدّي گون شادليقلا ماياسيز چؤرک بايرامي کچئرتدئلر، چونکي اونلاري سِوئندئرَن رب ائدي. رب آشور پادشاهينين اوره‌يئنده ميل ياراتميشدي کي، ائسرايئل تاريسينين معبدئنئن تئکئلمه‌سي باشا گلسئن.


text:
بو ائشلردن سونرا فارس پادشاهي اَرتَخشَستانين پادشاهليغيندا باش کاهئن هارون اوغلو اِلعازار اوغلو پئنِخاس اوغلو اَبئشوعَع اوغلو


text:
بو عِزرا ائسرايئلئن تاريسي ربّئن موسايا وردئيي قانوني ياخشي بئلن شرئعت شوناس ائدي. تاريسي ربّئن اَلي اونون اوستونده اولدوغونا گؤره، پادشاه عِزرا‌نئن ائسته‌دئيي هر بئر شيي ورمئشدي.


text:
پادشاه اَرتَخشَستانين حاکئمئيّتئنئن يدّئنجی ائلئنده ائسرايئل اؤولادلاريندان، کاهئنلردن، لاوئلی‌لردن، نغمه‌چئلردن، معبدده‌کي قاپيچيلاردان و قوللوقچولاردان بعضئلري اورشلئمه قاييتديلار.


text:
او، بئرئنجي آيين بئرئنجي گونونده بابئلدن يولا دوشوب، بشئنجي آيين بئرئنده اورشلئمه چاتدي، چونکي تارينين ياخشي اَلي اونون اوستونده ائدي.


text:
عِزرا اوره‌يئني بونا باغلاميشدي کي، ربّئن قانونونو اوخويوب ائجرايا قويسون و اونون قانون و حؤکملرئني ائسرايئلده اؤيرَتسئن.


text:
بودور او مکتوبون صورتي کي، پادشاه اَرتَخشَستا اونو شرئعت شوناس، کاهئن و ربّئن امرلرئني و ائسرايئله بويوردوغو قايدالاري اؤيره‌دن عِزرايا وردی:


text:
من فرمان صادئر اتمئشم کي، سلطنتئمده اولان ائسرايئل خالقيندان، کاهئنلردن، لاوئلی‌لردن اؤز گؤيلو ائله اولاراق اورشلئمه گتمک ائسته‌ين هر کس سنئنله گتسئن.


text:
ائندي سن پادشاهلا يدّي مصلحتچئسي طرفئندن گؤندرئلئرسن کي، اَلئنده اولان تاري قانونلارينا اَساسن يهودا و اورشلئمده‌کي وضعئيّتي اؤيرَنه‌سن.


text:
و پادشاهين و مصلحتچئلرئنئن اؤز گؤيلو ائله تقدئم اتدئکلري قيزيل-گوموشو ائسرايئلئن تاريسينا کي، اورشلئمي اؤزونه مسکن ادئب، آپاراسان.


text:
بونلارلا برابر خالقين و کاهئنلرئن اؤز گؤيلو ائله صورتده وردئکلري هدئيّه‌لري ده کي، ائسرايئلئن تاريسينين اورشلئمده‌کي معبدئنه ورئبلر، گؤتور. بابئل وئلايتئنئن هر طرفئندن تاپاجاغين قيزيل-گوموشون هاميسيني دا گؤتور.


text:
بو پوللا تِز گاميشلار، قوچلار، قوزولار، تاخيل و مايع تقدئملرئني آلارسان. اونلاري تارينيزين اورشلئمده‌کي معبدئنئن قوربانگاهيندا تقدئم اِدَرسئنئز.


text:
سن و قارداشلارين قيزيل-گوموشون قالان حئصّه‌سئني تارينين ائراده‌سئنه موناسئب، ائسته‌دئيئن کئمي ائستئفاده اده بئلرسئنئز.


text:
تارينين معبدئنده عئبادت زاماني ائشلَتمَک اوچون سنه قايتاريلان قابلاري دا اورشلئم تاريسينين حوضوروندا تحوئل ور.


text:
من، پادشاه اَرتَخشَستا، فَرات چايينين قرب تورپاقلارينين بوتون خزئنه‌دارلارينا امر ادئرم کي، گؤيلرئن تاريسينين قانونونون شرئعت شوناسي کاهئن عِزرانين هر ائسته‌يي دئقّتله يرئنه يتئرئلسئن.


text:
حتّا يوز تالانتا قدر گوموش، يوز کورا قدر بوغدا ، يوز باتا قدر شراب ، يوز باتا قدر زيتون ياغي و ائسته‌دئيي قدر دوز ورئن.


text:
گؤيلرئن تاريسينين معبدي اوچون، گؤيلرئن تاريسي طرفئندن هر نه امر اولونارسا، قيرتله اونا عمل ادئلسئن، اله کي، اؤلکه، پادشاه، و اونون اؤولادلاري قضب آلتيندا قالماسين.


text:
سئزه بئلدئرئرئک کي، کاهئنلردن، لاوئلی‌لردن، نغمه‌چئلردن، بو تارينين معبدئنئن قاپيچيلاريندان، قوللوقچولاريندان، و آيري خئدمتچئلرئندن خراج، جزيه و باج ائستمه‌يه ائجازه يوخدور.


text:
سن، عِزرا، تارينين سنه وردئيي حئکمته گؤره داورلر و قاضي‌لار تعيئن ات. قوي اونلار فَرات چايينين قربئنده اولان بوتون خالقا، يعني سنئن تارينين قانونلاريني بئلَنلرئن هاميسينا حؤکم اتسئنلر. بئلمه‌ينلري ده سن اؤيرَتمه‌لي‌سن.


text:
سنئن تارينين قانونونا و پادشاهين قانونونا عمل اتمه‌ين آدام گرک اؤلوم، تبعئد، اَملاک موصادئره‌سي و يا حبس جزالاري ائله جزالانسين."


text:
آتالاريميزين تاريسي رب موبارک اولسون کي، پادشاهين قلبئنده ربّئن اورشلئمده اولان معبدئنه بله حؤرمت گؤرسدمک ائسته‌يئني قويوب


text:
و پادشاهين، اونون مصلحتچئلرئنئن و بوتون گوجلو ريئسلرئنئن حوضوروندا منه مهرئبانليق ياراديب. بلجه تاريم ربّئن اوستومده اولان اَلئنه گؤره قووّتلَندئم و ائسرايئلئن باشچيلاريندان بعضئلرئني يانيما ييغديم کي، منئمله گتسئنلر.


text:
اونلاري اَخه‌وايا طرفه آخان کانال يانينا ييغديم و اوچ گون اورادا قالديق. خالقي و کاهئنلري گؤزدن کچئرتدئم، لاکئن اورادا لاوي اؤولادلاريندان هچ کئمي تاپماديم.


text:
باشچيلاردان اِلئعِزِري، اَري‌اِلي، شِمَعياني، اِلناتاني، يارئبي، اِلناتاني، ناتاني، زِکَرياني، مِشولّامي، موعلّئملردن ده يويارئبي و اِلناتاني چاغيرتديرديم.


text:
اونلاري عئدّونون يانينا گؤندردئم کي، کاسئفيا ديئلَن يرده باشچيليق ادئردي. اونلارا اؤيرَتدئم کي، کاسئفيا ديئلَن يرده عئدّو و قارداشلارينا، و معبدئن قوللوقچولارينا نه دسئنلر، يعني تاريميزين معبدئنه خئدمت ادن آداملاري بئزه گتئرسئنلر.


text:
تاريميزين ياخشي اَلي اوستوموزده اولدوغونا گؤره، ائسرايئل اوغلو لاوي اوغلو مَخلي اؤولادلاريندان بصئرتلي اولان شِرِبياني گتئردئلر، هم ده اوغوللاريني و قارداشلاريني، جَمي اون سکّئز نفري.


text:
خَشَبياني، اونونلا برابر مِراري اؤولادلاريندان اِشَعياني و قارداشلاري ائله اونلارين اؤولادلاريندان ائيئرمي نفري،


text:
معبد قوللوقچولاريندان ائکي يوز ائيئرمي نفري ده کي، لاوئلی‌لره کؤمک اتمک اوچون داوودلا باشچيلاري تعيئن اتمئشدئلر. اونلارين هاميسي آدباآد قيد اولموشدو.


text:
او واخت اورادا، اَخه‌وا کانالينين يانيندا اوروج اعلان اتدئم کي، تاريميزين قاباغيندا اؤزوموزو کئچئلدئب اوندان اؤزوموز، اؤولادلاريميز و بوتون ماليميز اوچون خطرسئز يول آرزو اتدئک.


text:
چونکي اوتانيرديم کي، دوشمنئن قاباغيندا يولدا بئزه کؤمک اتمک اوچون پادشاهدان عسگر و آتلي‌لار ائسته‌يئم. بئز پادشاهلا دانيشيب بله دِمئشدئک: "تاريميزين اَلي ياخشيليق اتمک اوچون اونو آختارانلارين اوستونده‌دئر. لاکئن اوندان دؤنَنلرئن هاميسينا اؤز گوجونو و قضبئني گؤرسدئر."


text:
کاهئنلرئن رهبرلري آراسيندان اون ائکي نفري يعني شِرِبيا، خَشَبيا و اونلارلا اون نفر قارداشلاريني سچدئم


text:
و او قيزيل، گوموش، و قابلاري چکئب اونلارا وردئم کي، پادشاه، مصلحتچئلر، ريئسلر و اورادا اولان بوتون ائسرايئللی‌لر، تاريميزين معبدي اوچون تقدئم اتمئشدئلر.


text:
مئن دِرهَملئک دَيَري اولان ائيئرمي قيزيل کاسا چکئب اونلارا وردئم. پارلاق مئسدن ائکي گؤزل قابي دا کي، قيزيل قدر قئيمتلي ائدي، چکئب وردئم.


text:
سونرا اونلارا ددئم: «سئز ربّئن موقدّسلرئسئنئز، بو قابلار دا موقدّسدئر. بو قيزيللا گوموش آتالارينيزين تاريسي رب اوچون اؤز گؤيلو ائله ادئلَن تقدئمدئر.


text:
دئقّتلي اولون! اونلاري کاهئنلرئن رهبرلري، لاوئلی‌لر و ائسرايئلئن نسئل باشچيلاري قاباغيندا اورشلئمده‌کي ربّئن معبدئنئن آنبارلاريندا چکئب تحوئل ورنه قدر موواظئب اولون.»


text:
کاهئنلر و لاوئلی‌لر چکئلمئش قيزيل و گوموش ائله قابلاري گؤتوردولر کي، اونلاري اورشلئمه، تاريميزين معبدئنه آپارسينلار.


text:
بئرئنجي آيين اون ائکئنجي گونو اَخه‌وا کانالينين يانيندان يولا دوشدوک کي، اورشلئمه گِدَک. تاريميزين اَلي اوستوموزده ائدي و بئزي دوشمنئن اَلئندن، يولوموزداکي کَمئنلردن قورتاردي.


text:
دؤردونجو گون تاريميزين معبدئنده قيزيل-گوموش قابلاري چکئب کاهئن اورئيانين اوغلو مِرِموتون اَلئنه وردئک. پئنِخاس اوغلو اِلعازار، لاوئلی‌لردن اولان يوشَع اوغلو يوزاباد و بئنّوي اوغلو نوعَديا دا اونلارلا ائدئلر.


text:
اسئرلئکدن قاييدانلار ائسرايئلئن تاريسينا بوتون ائسرايئل اوچون يانديرما قورباني اولاراق اون ائکي گاميش، دوخسان آلتي قوچ، يتمئش يدّي قوزو و گوناه قورباني اولاراق اون ائکي اِرکَک کچي تقدئم اتدئلر. بونلارين هاميسي ربّه يانديرما قوربانلاري ائدي.


text:
سونرا اونلار پادشاهين فرمانلاريني پادشاهين ساتراپلارينا و فَرات چايينين قرب طرفئنده‌کي والئلرئنه وردئلر. اونلار دا خالقا و تارينين معبدئنه کؤمک اتدئلر.


text:
بو ائشلر قورتاراندان سونرا، رهبرلر منه ياخينلاشيب ددئلر: "ائسرايئل خالقي کاهئنلر و لاوئلی‌لر اؤزلرئني اطرافلارينداکي خالقلاردان يعني کَنَعانلي‌لاردان، خئتلی‌لردن، پِرِزلی‌لردن، يِبوسلولاردان، عَمّونلولاردان، موآبلي‌لاردان، مئصئرلی‌لردن، اِمورلولاردان و ائيرنج روسوملاريندان اوزاق ساخلاماييبلار.


text:
بله کي اونلار اؤزلرئنه و اوغوللارينا اطرافلارينداکي خالقلارين قيزلاريندان آليبلار. بونونلا موقدّس خالق اؤلکه‌نئن آيري خالقلاري ائله قاريشيب. دوغرودان دا کي، بو خيانته ائلک يول آچانلار ريئسلرله رهبرلر ائمئشلر."


text:
اسئرلئکدن قاييدانلاردان هر کس کي، بو خيانت باره‌ده ائسرايئل تاريسينين سؤزلرئني اشئتدي، اَسمه‌يه دوشوب يانيما ييغيلدي. من آخشام قوربانينين تقدئمي واختاجاق مات اوتوردوم.


text:
آخشام قورباني واختي پرئشان حالدا آياغا قالخديم. پالتاريم و جوبّم جيريق ائدي. دئز چؤکوب اَللرئمي تاريم ربّه آچيب


text:
بله دوعا اتدئم: "ای تاريم، اوتانيرام! اوزومو سن تاريما قالديرماغا خجالت چکئرم، چونکي گوناهلاريميز باشيميزدان آشيب، تقصئرلرئمئز بؤيويوب گؤيلره چاتيب.


text:
آتالاريميزين دؤوروندن بو گونه قدر بؤيوک تقصئر ائچئنده‌يئک. اونا گؤره ده بوگونکي کئمي بئز، پادشاهلاريميز، کاهئنلرئمئز تقصئرلرئمئز اوزوندن ياداِللي پادشاهلارا تسلئم ادئلئب قيلينجا، اسئرلئيه، تالانا، روسوايچيليغا دوچار اولدوق.


text:
آمّا ائندي بئزه تاريميز رب طرفئندن قيسا بئر مودّت اوچون فيض گؤرسدئلئب. اسئرلئکدن قورتولوب صاغ قالان بئر نچه آدامي تاريميز بئزئم اوچون ساخلاييب کي، موقدّس مکانيندا بئزه مؤحکم بئر ير ورسئن. گؤزوموزه نور ورسئن، نؤکرچئلئيئمئزده بئزه بئر آز حيات باغيشلاسين.


text:
بئز نؤکرئک، لاکئن تاريميز بئزي نؤکرچئلئيئمئزده ترک اتمه‌يئب. فارس پادشاهلارينين اوره‌يئنده بئزه مهرئبانليق ياراديب کي، قووّتلَنَک و قالخيب تاريميزين معبدئني تئکَک و اونون خاراباليقلاريني آباد اِدَک و يهودا ائله اورشلئمده بئزه بئر قورونما دوواري اولسون.


text:
سن امرلرئني قوللارين پيغمبرلر واسئطه‌سئله ورئب ددئن: «مولک اولاجاق اوچون گتدئيئنئز اؤلکه نجئسدئر، اؤز اهالئسئنئن نجئسلئيي ائله، اوراني باشدان- باشا دولدوران ائيرنج رسم-روسوملاري و ناپاکليقلاري ائله چئرکابا باتان اؤلکه‌دئر.


text:
بونا گؤره ده نه قيزلارينيزي اونلارين اوغوللارينا ورئن، نه ده قيزلاريندان اوغوللارينيزا آلين. اگر ائسته‌يئرسئنئز کي، قووّتلي اولوب بو تورپاغين نعمتلرئندن يئيه‌سئنئز، هچ واخت اونلارين آرامليغي و بوللوغو اوچون چاليشمايين. او واخت بو تورپاغي اؤولادلارينيزا ائرث اولاراق ابدی ساخلايارسينيز.»


text:
بوندان سونرا هر شي پئس ائشلرئمئزدن و بؤيوک تقصئرلرئمئزدن اؤتري باشيميزا گلئب، لاکئن، ای تاريميز، سن بئزي تقصئرلرئمئزئن جزاسيندان داها آز جزالانديريبسان. اسئرلئکدن قورتولوب صاغ قالان بئر نچه آدامي يعني بونلاري بئزه ورئبسن.


text:
گئنه مگر امرلرئني پوزاجاغيق؟ بله ائيرنج ائشلر گؤرَن خالقلارلا قوحوم اولاجاغيق؟ مگر سن قضبله‌نئب بئزي هلاک اتمَيه قالخمازسان، اله کي، بئزدن نه صاغ قالان اولسون نه ده قورتولا بئلَن؟


text:
ای ائسرايئلئن تاريسي رب، سن صالحسن! بوگونکي کئمي کئچئک بئر دسته ساخلاييبسان. باخ، سنئن حوضوروندا تقصئر ائچئنده‌يئک و بونا گؤره هچ کس سنئن حوضوروندا دايانا بئلمز."


text:
عِزرا تارينين معبدئنئن قاباغيندا دوعا ادئب اعتئراف ادئردي، آغلاييب يره سَرئلمئشدي. ائسرايئللی‌لردن چوخ بؤيوک بئر جاماعات، کئشئلر، آروادلار و اوشاقلار اونون يانينا ييغيلميشديلار. خالق دا آجي-آجي آغلاييردي.


text:
عِيلام اؤولادلاريندان يِخي‌اِل اوغلو شِکَنيا عِزرايا ددي: "بئز تاريميزا خيانت ادئب اؤلکه‌نئن خالقلاريندان ياداِللي آروادلار آلميشيق. بونا باخماياراق حله ده ائسرايئل اوچون اومئد وار.


text:
قوي ائندي تاريميزلا عهد باغلاياق و بوتون بو آروادلاريميزي اوشاقلاري ائله آتاق. قوي بو شرئعته اَساسن، آغامين و تاريميزين امري قاباغيندا اَسنلرئن مصلحتئنه موطابئق يرئنه يِتئشسئن.


text:
او واخت عِزرا آياغا قالخدي. کاهئنلرئن رهبرلرئنه، لاوئلی‌لره و بوتون ائسرايئللی‌لره بو سؤزو يرئنه يتئرمه‌لري اوچون آند ائچدئردي. اونلار دا آند ائچدئلر.


text:
عِزرا تاري معبدئنئن قاباغيندان آيريليب، اِلياشئبئن اوغلو يِهوخانانين اوتاغينا گئردي. گجه‌ني اورادا کچئردئب آمّا نه چؤرک يِدي، نه ده سو ائچدي، چونکي اسئرلئکدن قاييدانلارين بو خيانتئنه گؤره ياس توتوردو.


text:
باشچي‌لارين و آغساقّاللارين مصلحتئنه گؤره، اوچ گون عرضئنده بورايا گلمه‌ين هر آدامين بوتون املاکي موصادئره ادئله‌جک و اؤزو ده اسئرلئکدن قاييدان جاماعاتين ائچئندن چيخاريلاجاق.


text:
يهودانين و بِنيامئنئن بوتون آداملاري اوچ گون عرضئنده اورشلئمه ييغيلدي. بو، دوقّوزونجو آيين ائيئرمئسئنده اولدو. بوتون خالق تارينين معبدئنئن قاباغينداکي ميداندا اوتوردو و بو حادئثه‌دن، هم ده ياغيشدان اؤتري اسئردي.


text:
او واخت کاهئن عِزرا آياغا قالخيب اونلارا ددي: "سئز خيانت ادئبسئنئز. ائسرايئلئن تقصئرئني داها دا آرتيريب ياداِللي آروادلار آليبسينيز.


text:
ائندي آتالارينيزين تاريسي ربّه اؤز گوناهلارينيزي اعتئراف ادئن و اونون ائراده‌سئني يرئنه يتئرئن. اطرافينيزداکي خالقلاردان، ياداِللي آروادلاردان آيريلين."


text:
آمّا خالق چوخدور، ياغيش واختي‌دير، باييردا دايانماغا طاقَتئمئز يوخدور. بو ائش ده بئر-ائکي گونون ائشي ديئل. چونکي بو باره‌ده تقصئرئمئز چوخ بؤيوکدور.


text:
قوي بوتون خالقي رهبرلرئمئز تمثئل اتسئن. قوي شهرلرئمئزده‌کي هر ياداِللي آرواد آلان شخص شهر آغساقّاللاري و حاکئملرله ابرابر تعيئن اولوناجاق واختدا بورايا گلسئن، اِله کي، تاريميزين بو باره‌ده قالخان حئدّتلي قضب سؤنسون."


text:
بونون ضئدّئنه آنجاق عَساهِل اوغلو يوناتان و تئقوا اوغلو يَخزِيا چيخديلار. مِشولّاملا لاوئلي شَبّته‌ي ده اونلارلا بئر اولدولار.


text:
آمّا اسئرلئکدن قاييدانلار بو سؤزه عمل اتدئلر. کاهئن عِزرا هر نسئلدن، نسئل باشچيسيني آدباآد سچدي. بلجه اونونجو آيين بئرئنده اوتوروب بو ائشي آراشديرماغا باشلاديلار.


text:
اونلار بئرئنجي آيين بئرئنجي گونونه قدر ياداِللي آرواد آلانلارين هاميسي باره‌ده آراشديرماني باشا چاتديرديلار.


text:
کاهئن اؤولادلاري آراسيندا ياداِللي آرواد آلانلاردان بونلار دا تاپيلدي: يوصاداقين اوغلو يوشَع اؤولادلاريندان و قارداشلاريندان مَعَسِيا، اِلئعِزِر، يارئب و گِدَليا؛


text:
اونلار بويونا آلديلار کي، آروادلاريني بوشاسينلار. اونلار اؤز تقصئرلرئنه گؤره سورودن بئر قوچ تقدئم اتدئلر.


text:
قارداشلاريمدان بئري خَناني و يهودادان بعضی آداملار گلدئلر. من اونلاردان اسئرلئکدن قاچيب قورتولان يهودئلرله اورشلئم باره‌ده سوروشدوم.


text:
منه بله ددئلر: "اسئرلئکدن قاچيب قورتولانلار اورادا، وئلايتده بؤيوک مشقّت و خجالت ائچئنده ياشاييرلار. اورشلئمئن دوواري وئران اولوب، دروازالاري دا يانديريليبدير."


text:
بو سؤزلري اشئتدئکده اوتوروب آغلاديم. گونلرله ياس توتدوم؛ گؤيلر تاريسينين حوضوروندا اوروج توتوب دوعا ادئردئم.


text:
ددئم: "يالواريرام، ای گؤيلرئن تاريسي رب! ای بؤيوک و زَهملي تاري کي، سني سِوَنلرله، امرلرئنه عمل ادنلرله اؤز عهدئنه صادئق قاليب محبّت گؤرسدئرسن!


text:
قوي قولاغين اشئتسئن، گؤزلرئن گؤرسون کي، حوضوروندا ائندي اتدئيئم دوعاني اِشئده‌سن. گجه-گوندوز قوللارين اولان ائسرايئل اؤولادلاري اوچون دعا ادئب، سنه اتدئيئمئز گوناهلاري اعتئراف ادئرم. من ده آتالاريم دا گوناه اتمئشئک.


text:
قولون موسايا بويوردوغون سؤزو خاطيرلا کي، دِمئشدئن: «اگر خيانت اده‌سئنئز، سئزي خالقلار آراسينا سَپَلَيه‌جيم.


text:
آمّا اگر منه طرف دؤنه‌سئنئز و امرلرئمي توتوب اونلارا عمل اده‌سئنئز، گؤيلرئن او باشينا قووولسونوز بِله، اورادان سئزي بئر يره ييغاجاغام. او يره گتئره‌جيم کي، آديمي اورادا ساکئن اتمَيه سچمئشم.»


text:
يارب، يالواريرام، بو قولونون دوعاسينا و او قوللارينين دوعاسينا کی، سنئن آدينا احتئرام اتمکدن ذؤوق آليرلار، دئقّتله قولاق آس! بو گون قولونون ائشئني اوغورلو ات و بو کئشئنئن گؤزونده اونا لوطف قازاندير."" من او واخت پادشاهين ساقئسي ائدئم.


text:
پادشاه اَرتَخشَستانين حاکئمئيّتئنئن ائيئرمئنجي ائلي، نئسان آيي ائدي. پادشاهين قاباغينا شراب قويولموشدو. من شراب جاميني قالديريب اونا وردئم. او گونه قدر من هچ واخت اونون حوضوروندا کَدَرلي گؤرونمه‌مئشدئم.


text:
پادشاه منه ددي: "گرچي ناخوش ديئلسن، اوزون نئيه بله قملي‌دئر؟ بو آنجاق اورَک قمي اولا بئلر."" او واخت من چوخ قورخدوم.


text:
پادشاها ددئم: "پادشاه همئشه صاغ اولسون! آتالاريمين دفن ادئلدئيي شهر خاراباليغا دؤنوب، دروازالاري دا يانديريليب. نجه قملي اولماييم؟""


text:
و پادشاها جاواب وردئم: "اگر پادشاها بو خوش گلئر و قولون سنئن گؤزونده لوطف تاپيب، منی يهودايا، آتالاريمين دفن ادئلدئيي شهره گؤندر کي، اوراني تزه‌دن تئکئم."


text:
ملکه ده پادشاهين يانيندا اوتورموشدو. پادشاه مندن سوروشدو: "بو سفرئن نه قدر چکر؟ نه واخت قاييداجاقسان؟" منی گؤنده‌رمک پادشاها مقبول اولدو و من قاييداجاغيم واختي موعيّن اتدئم.


text:
سونرا پادشاها ددئم: "اگر پادشاها خوش گلئر، فَرات چايينين قربئنده‌کي وئلايتلرئن والئلري اوچون منه نامه‌لر ورئلسئن کي، يهودايا چاتانا قدر منی وئلايتلرئندن کچئرتسئنلر.


text:
هم ده پادشاهين مِشه نظارتچئسي آسافا نامه گؤندرئلسئن کي، تئر دوزَلتمک اوچون معبدئن يانينداکي قالا دروازالارينا، شهرئن دووارينا و ائقامتگاهيما آغاج ورسئن.» تارينين مرحمتلي اَلي اوستومده اولدوغونا گؤره، پادشاهدان نه ائسته‌دئم، منه وردی.


text:
فَرات چايينين قربئنده‌کي والئلرئن يانينا گتدئم و پادشاهين نامه‌لرئني وردئم. پادشاه منئمله بئرلئکده قوشون سرکرده‌لري ائله آتلي‌لار دا گؤندرمئشدي.


text:
خورونلو سنبَلّط و عَمّونلو مأمور طوبئيا بونو اشئتدئکده، ائسرايئل اؤولادلارينين خِيرئنه چاليشان بئر نفرئن گلدئيئندن خوشلانماديلار.


text:
گجه ائکن قالخيب يانيما بئر نچه آدام آلديم. هچ کسه آچماديم کي، تاري اورشلئم اوچون نه اتمک باره‌ده اوره‌يئمه نه قويوب. مئندئيئمدن باشقا هچ بئر حيوان دا گؤتورمه‌مئشدئم.


text:
گجه دره دروازاسيندان چيخيب اژداها قويوسونا و پِيئن دروازاسينا طرف گتدئم، اورشلئمئن داغيديلان دووارلارينا و يانديريلان دروازالارينا نظر سالديم.


text:
بلجه گجه وادي بويونجا چيخيب دوواري گؤزدن کچئرتدئم. سونرا دؤنوب دره دروازاسيندان گئردئم و گری قاييتديم.


text:
حؤکومت مأمورلاري هارايا گتدئيئمي و نه اتدئيئمي بئلمئردئلر. يهودئلره، کاهئنلره، اعيانلارا، مأمورلارا و آيري وظئفه‌لي‌لره ده هچ بئر شي دانيشماميشديم.


text:
سونرا اونلارا ددئم: "دوشدويوموز بو پئس وضعئيّتي گؤرورسونوز؛ اورشلئم خاراباليغا چِورئلئب، دروازالارينا دا اود وورولوبدور. گلئن اورشلئمئن دوواريني تزه‌دن تئکَک کي، بوندان آرتيق روسوايچيليق ائچئنده قالماياق."


text:
اونلارا ددئم کي، نجه تارينين مرحمتلي اَلي اوستومده ائدي و پادشاه منه نه سؤزلر ددی. او واخت اونلار ددئلر: "گلئن قالخاق، بورالاري تزه‌دن تئکَک."" بلجه اونلار بو خيئرلي ائش اوچون اَل-‌بئر اولدولار.


text:
لاکئن خورونلو سنبَلّط، عَمّونلو مأمور طوبئيا و عَرب گِشِم بوندان خبر توتاندا، بئزي اَله سالديلار و تحقئر ادئب ددئلر: "بو نه ائشدئر کي، ادئرسئنئز؟ مگر پادشاهين ضئدّئنه عوصيان قالديريرسينيز؟""


text:
من اونلارا جاواب ورئب ددئم: "گؤيلرئن تاريسي ائشئمئزي اوغورلو اده‌جک. اونون قوللاري اولان بئزلر قالخيب بوراني تئکه‌جيئک. سئزئن ده اورشلئمده نه پايينيز، نه حاقّينيز، نه ده آدينيز اولاجاق."


text:
باش کاهئن اِلياشئبله قارداشلاري قالخيب قويون دروازاسيني تئکدئلر. اونو تقدئس ادئب قاپي تايلاريني يرئنه قويدولار. اونلار دوواري يوز بورجونه و خَنه‌نِل بورجونه قدر تقدئس اتدئلر.


text:
اِلياشئبئن يانينداکي حئصّه‌ني ‌ده اَرئحا ساکئنلري تئکدئلر. اونلارين يانيندا ائمري اوغلو زَکّور تئکدي.


text:
باليقلار دروازاسيني هَسّناعا اوغوللاري تئکدئلر. اونلار تئرلري يرئنه قويدولار، قاپي تايلاريني، رَزه‌لرئني و چفته‌لرئني يرئنه تاخديلار.


text:
اونلارين يانيندا دا حَقّوص اوغلو اورئيا اوغلو مِرِموت تعمئر ائشلرئني گؤردو. مِرِموتون يانيندا مِشِزه‌بِل اوغلو بِرِکيا اوغلو مِشولّام تعمئر ائشلرئني گؤردو. اونلارين يانيندا دا بَعَنا اوغلو صادوق تعمئر ائشلرئني گؤردو.


text:
صادوقون يانيندا تِقوعَع ساکئنلري تعمئر ائشلرئني گؤردولر، لاکئن اورانين اصئل‌زاده‌لري نظارتچئلرئن وردئيي ائشلره بويون اَيمه‌دئلر.


text:
کؤهنه دروازاسيني پاسِه‌اَخ اوغلو يوياداع و بِسوديا اوغلو مِشولّام تعمئر اتدئلر. اونلار تئرلري يرئنه قويوب قاپي تايلاريني، رَزه‌لري و چفته‌لري تاخديلار.


text:
اونلارين يانيندا گئبعونلو مِلَطيا، مِرونوتلو يادون، گئبعون و مئصپا ساکئنلري تعمئر ائشلرئني گؤردولر. مئصپا فَرات چايينين قربئنده‌کي تورپاقلارين والئسئنئن والئلئک مکاني ائدي.


text:
اونلارين يانيندا دا زرگرلردن خَرهَيا اوغلو اوزّي‌اِل تعمئر ائشلرئني گؤردو. اوزّي‌اِلئن يانيندا عطرئيّاتچي‌لاردان بئري اولان خَنَنيا تعمئر ائشلرئني گؤردو. اونلار اورشلئمي گِنئش دووارا قدر تزه‌دن تئکدئلر.


text:
اونلارين يانينداکي دوواري خور اوغلو رِفايا تعمئر اتدي کي، اورشلئم شهرئنئن ياري حئصّه‌سئنئن مأمورو ائدي.


text:
خَرومَف اوغلو يِدايا دا اونون يانيندا اؤز اِوئنئن موقابئلئنده تعمئر ائشلرئني گؤردو. اونونلا ياناشي خَشَبنِيا اوغلو خَطّوش تعمئر اتدي.


text:
مَلکئيانين و خَشّوبون يانيندا هَلّوخِش اوغلو شَلّوم کي، اورشلئم شهرئنئن او بئري ياريسينين مأمورو ائدي، قيزلاري ائله بئرلئکده تعمئر اتدي.


text:
وادي دروازاسيني خانون و زانواَخ ساکئنلري تعمئر اتدئلر. اونلار دروازاني تئکئب قاپي تايلاريني، رَزه‌لرئني و چفته‌لرئني يرئنه تاخديلار. پِيئن دروازاسينا قدر مئن قول‌آچ مسافه‌يه دوواري تعمئر اتدئلر.


text:
پِيئن دروازاسيني بِيت‌هَکّرِم وئلايتئنئن مأمورو رِکاب اوغلو مَلکئيا برپا اتدي. اوراني تئکئب قاپي تايلاريني، رَزه‌لرئني و چفته‌لرئني يرئنه تاخدي.


text:
چشمه دروازاسيني مئصپا وئلايتئنئن مأمورو کول‌خوزه اوغلو شَلّون برپا اتدي. اوراني تئکئب اوستونو اؤرتدو و قاپي تايلاريني، رَزه‌لرئني، چفته‌لرئني يرئنه تاخدي. او، پادشاه باغچاسينين يانيندا شِلَخ حوووضونون دوواريني دا داوودون شهرئندن اِنَن پئلّه‌کنه قدر تئکدي.


text:
شَلّوندان سونرا عَزبوق اوغلو نِحِميا کي، بِيت‌صور وئلايتئنئن ياري حئصّه‌سئنئن مأمورو ائدي، دوواري داوودون عايئله قَبئرلرئنئن قاباغينا، حوووضا و ائگئدلر اِوئنه قدر تئکدي.


text:
اوندان سونرا دا لاوئلی‌لر باني اوغلو رِخومون رهبرلئيي آلتيندا تعمئر اتدئلر. رِخومون يانيندا قِعئلا وئلايتئنئن ياري حئصّه مأمورو خَشَبيا اؤز ايالتي اوچون تعمئر ائشلرئني گؤردو.


text:
خَشَبيادان سونرا اونلارين قارداشلاري خِناداد اوغلو بَوّه‌يئن نظارتي آلتيندا کي، قِعئلا وئلايتئنئن ياري حئصّه مأمورو ائدي، تعمئر ائشلرئني گؤردولر.


text:
اونون يانيندا يوشَع اوغلو عِزِر کي، مئصپا وئلايتئنئن مأمورو ائدي، سئلاح آنبارينا چيخان يولون قاباغيندان دووارين کونجونه قدر باشقا ساحه‌ني تعمئر اتدي.


text:
اونون يانيندا زَبّه‌ي اوغلو باروک دووارين کونجوندن باش کاهئن اِلياشئبئن اِوئنئن گئرئشئنه قدر اولان باشقا بئر ساحه‌ني قيرتله تعمئر اتدي.


text:
اوندان سونرا حَقّوص اوغلو اورئيا اوغلو مِرِموت، اِلياشئبئن اِوئنئن گئرئشئندن آخيرينا قدر تعمئر اتدي.


text:
اونلاردان سونرا بِنيامئن و خَشّوب اؤز اِولرئنئن يانينداکي ساحه‌ني تعمئر اتدئلر. اونلاردان سونرا عَنانيا اوغلو مَعَسِيا اوغلو عَزَريا اؤز اِوئنئن يانينداکي ساحه‌ني تعمئر اتدي.


text:
عَزَريادان سونرا خِناداد اوغلو بئنّوي، عَزَريانين اِوئندن دووارين کونج-بوجاغينا قدر اولان ساحه‌ني تعمئر اتدي.


text:
اوزاي اوغلو پالال دووارين کونجوندن و پادشاهين يوخاري ساراييندان ائره‌لي چيخان کشئکچي حَيَطئنئن يانيندا اولان گؤزَتچي بورجوندن باشلاييب تعمئر ائشلرئني گؤردو. اوندان سونرا پَرعوش اوغلو پِدايا ائله تعمئر اتدئلر.


text:
عوفِلده ياشايان معبد قوللوقچولاري شرقه طرف سو دروازاسينين قاباغينا و گؤزَتچي بورجونه قدر ساحه‌ني تعمئر اتدئلر.


text:
اونلارين يانيندا تِقوعَع ساکئنلري بؤيوک گؤزَتچي بورجوندن عوفِل دووارينا قدر آيري بئر ساحه‌ني تعمئر اتدئلر.


text:
کاهئنلردن سونرا ائمّر اوغلو صادوق اؤز اِوئنئن قاباغيني تعمئر اتدي. اوندان سونرا شرق قاپيسينين گؤزَتچئسي شِکَنيا اوغلو شِمَعيا تعمئر ائشلرئني گؤردو.


text:
اوندان سونرا شِلِميا اوغلو خَنَنيا و صالافين آلتينجي اوغلو خانون باشقا بئر ساحه‌ني برپا اتدئلر. خَنَنيا و خانوندان سونرا بِرِکيا اوغلو مِشولّام اؤز اِوئنئن قاباغيني تعمئر اتدي.


text:
اوندان سونرا مَلکئيا آدلي بئر زرگر معبد قوللوقچولارينين و تاجئرلرئن نظارت دروازاسينين موقابئلئنده‌کي بئناسينا و دووارين کونج طرفده‌کي يوخاري اوتاغا قدر ساحه‌ني تعمئر اتدي.


text:
سنبَلّط دوواري تئکدئيئمئز باره‌ده اشئدنده قاني قارالدي، چوخ قضبلَندي و يهودئلري اَله سالماغا باشلادي.


text:
او هموطنلرئنئن و وارلي سامئره‌لي‌لرئن قاباغيندا بله ددي: "بو عاجئز يهودئلر نه ادئرلر؟ اونلار بوراني تزه‌دن مگر قوراجاقلار؟ قوربان مگر کَسه‌ بئلرلر؟ بو ائشي مگر بئر گونده قورتارا بئلرلر؟ مگر بو يانميش تورپاق وئرانه‌سئندن تزه‌دن داشلار يارادا بئلرلر؟""


text:
اونون يانيندا اولان عَمّونلو طوبئيا ددي: "اگر تئکدئکلري داش دووارين اوستونه بئر تولکو آتيلسا، اونلارين داش دوواريني ييخاجاق."


text:
"اشئت، ای تاريميز، گؤر بئزه نجه حقارتله باخيرلار! حقارتلرئني اؤز باشلارينا دوندَر و اونلاري اسئرلئک تورپاغيندا تالانچيلارا تسلئم ات.


text:
اونلارين تقصئرئني عفو اتمه. قوي گوناهلاري سنئن ياديندان چيخماسين! چونکي اونلار بنّالاري روحدان ساليبلار.‎""


text:
بلجه بئز دووارين تئکمه‌سئنه داوام وردئک و اونون هر يري اوجاليغينين ياريسينا قدر بئتئشدئرئلدي. چونکي خالق اورَکدن چاليشيردي.


text:
سنبَلّط، طوبئيا، عربلر، عَمّونلولار، و اَشدودلولار اورشلئم دووارينين تعمئر ائشلرئنئن داواميني و داغيديلميش يرلرئن تئکئلدئيئني اشئدنده چوخ حئرصلَندئلر.


text:
اونلارين هاميسي بئرلَشدئلر کي، گلئب اورشلئمئن ضئدّئنه دؤيوشسونلر و اورادا قارماقاريشيقليق سالسينلار.


text:
او زامان يهودادا ديئلدي: "ائشله‌يَنلر طاقتدن دوشوب، زئل-زئبئل حله ده چوخدور. بئز اؤزوموز قادئر ديئلئک کي، بو دوواري تزه‌دن تئکَک."


text:
دوشمنلرئمئز ددئلر: "گلئن اونلار بئلمه‌دن، بئزي ده گؤرمه‌دن آرالارينا گئرئب اونلاري اؤلدورَک و بو ائشي دايانديراق."


text:
اونلارين يانيندا ياشايان يهودئلر گلئب بئزه اون دفه ددئلر کي: "بئزه قوشولون، يوخسا سئزه هر طرفدن هوجوم اده‌جکلر."


text:
بونا گؤره ده من قيلينجلي، نئزه‌لي، اوخ-کامانلي آداملاري، نسئل‌به‌نسئل، دووارين آرخاسينداکي لاپ آشاغيداکي آچيق يرلره دوزدوم.


text:
بو وضعئيّتي گؤرنده، قالخيب اصئل‌زاده‌لره، حؤکومت مأمورلارينا و خالقين قالانينا ددئم: "اونلاردان قورخمايين! بؤيوک و زَهملي ربّی خاطيرلايين! سئز هموطنلرئنئز، اوغوللارينيز، قيزلارينيز، آروادلارينيز و اِولرئنئز خاطئرئنه ووروشون."


text:
دوشمنلرئمئز اشئتدي کي، بو ائش بئزه معلوم اولوب، چونکي تاري اونلارين نئيّتئني بوشا چيخارتميشدي. بونا گؤره هاميميز ائشئمئزه، دووارين تئکئلمه‌سئنه قاييتديق.


text:
او گوندن سونرا آداملاريمين ياريسي تئکئنتئده چاليشدي. ياريسي دا نئزه‌لري، قالخانلاري، اوخ-کامانلاري توتوب زئرِه گِيدي. سرکرده‌لر بوتون دووار تئکَن يهودا خالقينين آرخاسيندا کشئک چکدئردئلر.


text:
اصئلزاده‌لره، حؤکومت مأمورلارينا و خالقين قالانينا ددئم: "ائش چوخدور، تئکئنتي ساحه‌مئز گِنئشدئر. بئز دووار اوستونده بئربئرئمئزدن آيري‌ييق، اوزاقداييق.


text:
او واخت من جاماعاتا ددئم: "هر کس اؤز نؤکري ائله بئرلئکده گجه‌ني اورشلئمده کچئرتسئن و گجه کشئکده دوروب، گوندوز ده ائشله‌سئن."


text:
نه من، نه هموطنلرئم، نه نؤکرلرئم، نه ده آرخامدا دايانان کشئکچئلر، هچ پالتارلاريميزي سويونماديق. سو باشينا گدنده ده سئلاح اَلئمئزده ائدي.


text:
بعضئلري بله ديئردئلر: "بئز، اوغوللاريميز و قيزلاريميز چوخوق. بونا گؤره ده قويون تاخيل تاپاق کي، يِيئب ياشاياق."


text:
بعضئلري ده بله ديئردئلر: "قيتليغين اوزوندن زَمئلرئمئزي، اوزوم باغلاريميزي و اِولرئمئزي گئروو قويوروق کي، تاخيل تاپاق."


text:
بله دئيَنلر ده وار ائدي: "پادشاهين زَمئلرئمئزه و اوزوم باغلاريميزا قويدوغو خراجي ورمک اوچون پول بورج آلميشيق.


text:
ائندي بئزئمله هموطنلرئمئز هَمن نسئلدئر، اوشاقلاريميز دا اونلارينکي‌ کئمي‌دئر. لاکئن باخ، بئز مجبوروق کي، اوغوللاريميزي و قيزلاريميزي قول کئمي ساتاق. آرتيق قيزلاريميزدان بعضئلري بله ساتيليب. بئز چاره‌سئزئک، چونکي زَمئلرئمئز و اوزوم باغلاريميز آيريلارين اَلئنده‌دئر."


text:
جئدّي دوشوندوکدن سونرا اعيانلارلا حؤکومت مأمورلاريني تنبه ادئب بله ددئم: "قارداشلارينيزدان سَلَم پولو آليرسينيز."" اونلارين ضئدّئنه بؤيوک بئر ييغين ييغديم.


text:
من اونلارا ددئم: "بئز ياد اِللي‌لره قول ساتيلان يهودي قارداشلارينيزي گوجوموز چاتانا قدر ساتين آلميشيق. ائندي سئز قارداشلارينيزي ساتيرسينيز کي، اونلاري تزه‌دن بئزه ساتسينلار؟" اونلار دِمَيه بئر سؤز تاپماييب ساکئت قالديلار.


text:
گئنه ددئم: "اتدئيئنئز بو ائش ياخشي ديئل. مگر سئز دوشمنلرئمئز اولان ياداِللي مئلّتلرئن دانلاغيندان تاريميزين حؤرمتئنده ياشامالي ديئلسئنئز؟


text:
من ده قارداشلاريم و نؤکرلرئمله بئرلئکده اونلارا پول و تاخيل بورج ورئرم. گلئن بو سَلَمچئلئيي دايانديراق.


text:
خاهئش ادئرم اله ائندي بو گون اونلارا زمئلرئني، اوزوم باغلاريني، زيتونلوقلاريني، اِولرئني، اونلاردان آلديغينيز پولون، تاخيلين، تزه شرابين و ياغين يوزده-بئر سَلَمئني گری قايتاراسينيز."


text:
اونلار ددئلر: "بئز بونلاري قايتاراريق و داها اونلاردان هچ بئر شي طَلَب اتمه‌رئک. سن نجه ديئرسن، بئز ده اِله اده‌رئک."" من کاهئنلري چاغيرديم و بو سؤزه عمل اده‌جکلري باره‌ده اونلارا آند ائچدئردئم.


text:
سونرا اَته‌يئمي سئلکَله‌يئب ددئم: "قوي بو سؤزه عمل اتمه‌يَن هر کسي تاري اِوئندن، مال-مولکوندن بلجه سئلکَله‌سئن و او، سئکَله‌نئب بوشا چيخسين."" بوتون جاماعات ددي: "آمئن!"" و ربّه حمد اتدئلر. سونرا جاماعات بو سؤزه موطابئق عمل اتدئلر.


text:
بوندان علاوه پادشاه اَرتَخشَستانين حؤکمدارليغينين ائيئرمئنجي ائلئندن اوتوز ائکئنجي ائلئنه قدر، يهودا تورپاغينا والي تعيئن ادئلدئيئم گوندن بَري، اون ائکي ائل من و هموطنلرئم والئلره تعيئن اولونموش آذوقه‌ني يِمه‌دئک.


text:
آمّا مندن اَوّلکي والئلر خالقين اوستونده يوک اولموشدولار. اونلاردان يمک و شرابدان علاوه قيرخ شِکِل گوموش آليرديلار. حتّا او والئلرئن نؤکرلري ده خالقا آغاليق ادئردئلر. لاکئن من تاري قورخوسونا گؤره بله اتمئردئم.


text:
من اؤزومو بو دووارين برپاسينا وقف اتدئم. بئز بئر زمي بِله، آلماديق. بوتون نؤکرلرئم اورايا، ائش باشينا ييغيلميشديلار.


text:
اطراف مئلّتلردن يانيميزا گلنلردن علاوه، يهودئلردن و مأمورلاردان دا يوز اَلّي آدام سوفره‌مده اوتورارديلار.


text:
هر گون منئم اوچون بئر اؤکوز، آلتي سچمه قويون و تويوقلار کَسئلردي. اون گوندن بئر جوربه‌جور شراب بوللوقلا گتئرئلردي. لاکئن گئنه ده من والئلره تعيئن اولونموش آذوقه‌ني طلب اتمئردئم، اونسوز دا خالقين يوکو آغير ائدي.


text:
دووارين تزه‌دن تئکدئيئمي و اورادا دَلئک-دِشئيئن قالماديغيني سنبَلّطه، طوبئيايا، عرب گِشِمه و آيري دوشمنلرئمئزه خبر وردئلر. گرچي حله او واختا قدر دروازالارين قاپي تايلاريني يرئنه وورماميشديم.


text:
سنبَلّط و گِشِم يانيما آدام گؤندرئب ددئلر: "گل اونون هامارليغينداکي کَندلرئن بئرئنده گؤروشَک."" آمّا اونلار منه پئسلئک اتمک نئيّتئنده ائدئلر.


text:
من اونلارين يانينا قاصئد گؤندرئب ددئم: "بؤيوک بئر ائشله مشغولام و اورايا اِنه بئلمه‌رم. بو ائشي قويوب يانينيزا اِندئيئم مودّت عرضئنده ائش نه اوچون دايانسين؟""


text:
سنبَلّط بِشئنجي دفه نؤکرئني هَمن خبره منئم يانيما يوللادي و اونون اَلئنده مؤهورلَنمه‌مئش نامه وار ائدي.


text:
مکتوبدا بله يازيلميشدي: "آيري مئلّتلر آراسيندا سؤز ياييليب و گِشِم ديئر کي، سن و يهودئلر عوصيان اتمک نئيّتئنده ائمئشسئنئز. دوواري دا بونا گؤره تئکئرمئشسئز. شايئعه‌لره گؤره سن اونلارين پادشاهي اولماق ائسته‌يئرمئشسن.


text:
اورشلئمده ده پيغمبرلر تعيئن ادئبسن کي، اؤزون حاقّيندا جار چکئب دسئنلر: «يهودادا پادشاه وار.» ائندي بو سؤزلر پادشاها چاتاجاق. بونا گؤره ده، گل، بو باره‌ده بئرلئکده مصلحتلَشَک."


text:
او واخت من سنبَلّطئن يانينا آدام گؤندرئب ددئم: "ددئيئن شيلرئن هچ بئري اولماييب، سن اونلاري اؤزوندن چيخارديرسان."


text:
چونکي هامي بئزي قورخوتماغا چاليشيب ديئردي: "بو ائشدن اَللري سويوياجاق و بو ائش باش توتماياجاق."" ای تاري، ائندي سن اَللرئمه قووّت ور!


text:
من مِحِطَبِل اوغلو دِلايا اوغلو شِمَعيانين اِوئنه گتدئم. او، اِوئنه قاپانيب قالميشدي. منه ددي: "گل تارينين اِوئنده، معبدده گؤروشَک و قاپيلاريني باغلاياق. چونکي سني اؤلدورمَيه آداملار گله‌جک. بلی، گجه ائکن سني اؤلدورميه گله‌جکلر."


text:
لاکئن ددئم: "منئم کئمي آدام مگر قاچار؟ جانيني قورتارماق اوچون مگر منئم کئمي بئر آدام معبدده گئزلَنَر؟ اصلا بله اتمه‌رم!""


text:
بونو باشا دوشدوم کي، شَمَعياني تاري گؤندرمه‌مئشدي. بو پيغمبرلئک سؤزونو منئم ضئدّئمه اونا گؤره دمئشدي کي، طوبئيا ائله سنبَلّط اونو پوللا توتموشدولار.


text:
او منی قورخوتماق اوچون اوجرَتله توتولموشدو کي، من ددئيئني ادئب گوناها باتيم. بلجه منی پئسله‌يئب حؤرمتدن سالا بئلسئنلر.


text:
ای تاريم، طوبئيا ائله سنبَلّطي، هم ده منی قورخوتماق ائسته‌يَن نَبئيّه نوعَديه‌ني و دئگر پيغمبرلري بو عمل‌لرئنه گؤره ياددا ساخلا!


text:
بوتون دوشمنلرئمئز، اطرافيميزداکي خالقلار بونو اشئدئب قورخدولار و جسارتلرئني اَلدن وردئلر؛ چونکي اونلار باشا دوشدولر کي، بو ائش تاريميزين کؤمه‌يي ائله ادئلئب.


text:
هم ده او گونلر يهودانين اعيانلاري طوبئيايا چوخ نامه گؤندرئردئلر و طوبئيادان دا اونلارا جاوابلار گلئردي.


text:
يهودادا چوخ آدام طوبئيا ائله باغلي قالاجاغينا آند ائچمئشدي. چونکي طوبئيا آرَخ اوغلو شِکَنيانين دامادي ائدي. هم ده طوبئيانين اوغلو يِهوخانان بِرِکيا اوغلو مِشولّامين قيزيني آلميشدي.


text:
اعيانلار اونون ياخشي ائشلري حاقّيندا منئم يانيمدا دانيشيرديلار و منئم سؤزلرئمي اونا چاتديريرديلار. طوبئيا منی قورخوتماق اوچون نامه‌لر گؤندردي.


text:
او زامان کي، دووار تئکئلئب قورتارميشدي و من قاپيلارين تايلاريني وورموشدوم، قاپيچي‌لار، نغمه‌چئلر و لاوئلی‌لر ده تعيئن اولونموشدو.


text:
قارداشيم خَنانئني و قالا ريئسي خَنَنياني اورشلئمه مأمور تعيئن اتدئم. چونکي او بئر صادئق ائدي و تاريدان باشقالاردان داها چوخ قورخوردو.


text:
سونرا اونلارا ددئم: "گون قيزانا قدر اورشلئمئن دروازالاري آچيلماسين. آداملار اوياق اولدوغو مودّت قاپيلاري باغلاييب قيفيللايين. اورشلئمده ياشايانلاردان دا کشئکچي تعيئن ادئن، قوي هامي اؤز اِوئنئن قاباغيندا کشئک چکسئن."


text:
تاريم اوره‌يئمه سالدي کي، اعيانلاري، حؤکومت مأمورلاريني و خالقي ييغيب سئياهييا آليم. سونرا ائلک قاييدانلارين نسئل شجره‌لرئنئن سئياهيسيني تاپيب، ائچئنده بله بئر يازييا راست گلدئم:


text:
"بابئل پادشاهي نَبوکَدنِصّرئن آپارديغي بو اسئرلر، ياشاديقلاري وئلايتدن اورشلئمه و يهوداداکي اؤز شهرلرئنه قاييتديلار."


text:
اونلار زِروبّابئل، يوشَع، نِحِميا، عَزاريا، رَعَميا، موردوکاي، بئلشان، مئسپِرِت، بئگواي، نِخوم، بَعَنا ائله گلدئلر. اسئرلئکدن قاييدان ائسرايئللی‌لرئن سايي:


text:
معبد قاپيچيلاري: شَلّوم اؤولادلاري، عاطِر اؤولادلاري، طَلمون اؤولادلاري، عَقّوب اؤولادلاري، خَطئطا اؤولادلاري، شوباي اؤولادلاري–۱۳۸ نفر.


text:
بونلاردير اونلار کي، تِل‌مِلَخدن، تِل‌خَرشادان، کِروبدان، اَدّوندان، ائمّردن قاييتديلار، آنجاق عايئله‌لرئنئن و نسئل‌لرئنئن ائسرايئل اؤولادلاريندان اولدوغونو ثوبوت اده بئلمئردئلر:


text:
کاهئنلردن: خوبايا اؤولادلاري، حَقّوص اؤولادلاري، بَرزئل‌له‌ي اؤولادلاري کي، گئلعادلي بَرزئل‌له‌يئن قيزلاريندان آرواد آليب، قايين‌آتاسينين آديني گؤتورموشدولر.


text:
بونلار نسئل شجره‌سئني آختارديلار، لاکئن اؤز آدلاريني تاپا بئلمه‌دئلر و بونا گؤره ده نجئس ساييليب کاهئنلئکدن چيخاريلديلار.


text:
والي اونلارا امر اتدي کي، اورئم و تومّئمي ائشله‌دن بئر کاهئن اولمايينجا، اونلار لاپ موقدّس يمکلردن يِمه‌سئنلر.


text:
نسئل باشچيلارينين بعضئلري ائشئن گؤرولمه‌سي اوچون ائعانه‌لر وردئلر. والي خزئنه‌يه ۱۰۰۰ درهم قيزيل، ۵۰ لَيَنچه، ۵۳۰ کاهئن پالتاري وردی.


text:
کاهئنلر، لاوئلی‌لر، قاپيچيلارلا نغمه‌چئلر، خالقين بعضئسي، معبد قوللوقچولاري و بوتون ائسرايئللی‌لر اؤز شهرلرئنده يِرلَشدئلر. يدّئنجی آي گلدئکده آرتيق ائسرايئللی‌لر اؤز شهرلرئنده ائدئلر.


text:
بوتون خالق بئر نفر کئمي سو دروازاسينين قاباغيندا ميدانا ييغيلدي. خالق شرئعت شوناس عِزرادان سوروشدو کي، ربّئن ائسرايئللی‌لره امر اتدئيي موسانين شرئعت کئتابيني گتئرسئن.


text:
يدّئنجی آيين بئرئنجي گونو کاهئن عِزرا بوتون جاماعاتين حوضورونا، کئشئلرئن، آروادلارين و بوتون اشئدئب آنلايا بئلَن آداملارين حوضورونا گتئردي.


text:
عِزرا سو دروازاسينين قاباغينداکي ميداندا کئشئلرئن، آروادلارين و آنلاييب بئلَنلرئن قاباغيندا، سحر آچيلاندان گون‌اورتايا قدر، بو کئتابدان اوخودو. بوتون خالق شرئعت کئتابينا قولاق آسدي.


text:
شرئعت شوناس عِزرا بو ائش اوچون تاختادان دوزَلدئلمئش اوجا کورسونون اوستوده داياندي. اونون صاغ طرفئنده مَتّئتيا، شِمَع، عَنايا، اورئيا، خئلقئيا و مَعسِيا، سولوندا دا پِدايا، مئشاعِل، مَلکئيا، خاشوم، خَشبَدّانا، زِکَريا و مِشولّام دايانميشدي.


text:
عِزرا بوتون خالقين گؤزو قاباغيندا کئتابي آچدي، چونکي او بوتون خالقدان داها اوجادا دورموشدو. او کئتابي آچاندا، بوتون خالق آياغا قالخدي.


text:
عِزرا بؤيوک تارييا، ربّه حمد اتدي و بوتون خالق اَللرئني قالديراراق "آمئن! آمئن!"" ديئب جاواب وردئلر. سونرا باش اَيدئلر و اوزو اوسته يره دوشوب ربّه سجده قيلديلار.


text:
يوشَع، باني، شِرِبيا، يامئن، عَقّوب، شَبِتّه‌ي، هودئيا، مَعَسِيا، قِلئطا، عَزَريا، يوزاباد، خانان، پِلايا، و لاوئلی‌لر قانوني خالقا تشرئح اتدئلر. خالق دا يرئنده دايانميشدي.


text:
اونلار تارينين شرئعت کئتابيندان اوخويوب آيدينلاشديرديلار و معناسيني جاماعاتا تشرئح اتدئلر کي، اوخونان متن باشا دوشولسون.


text:
والي نِحِميا، کاهئن و شرئعت شوناس عِزرا و خالقي اؤيره‌دن لاوئلی‌لر هامييا ددئلر: "بو گون تارينيز رب اوچون موقدّس گوندور. بونا گؤره ده ماتم توتوب آغلامايين."" چونکي بوتون خالق شرئعتئن سؤزلرئني اِشئدَرکَن آغلاييردي.


text:
نِحِميا دا اونلارا ددي: "گدئن، ياغلي يمک ييئن، شئرئن ائچکي ائچئن و حاضيرليق اتمه‌يَنلره ده پاي گؤنده‌رئن، چونکي بو گون رَبّئمئز اوچون موقدّسدئر. کَدَرلَنمه‌يئن، چونکي ربّئن وردئيي شادليق سئزئن قووّتئنئزدئر."


text:
بوتون خالق يِيئب-ائچمه‌يه، پايلار گؤندرمَيه و بؤيوک شَنلئک اتمه‌يه گتدي. چونکي خالق اونا ديئلَنلري باشا دوشدو.


text:
ائکئنجي گون بوتون خالقين نسئل باشچيلاري، کاهئنلر و لاوئلی‌لر شرئعت شوناس عِزرا‌نين يانينا ييغيلديلار کي، شرئعتئن سؤزلري باره‌ده فهم قازانسينلار.


text:
ربّئن موسا واسئطه‌سئله بويوردوغو قانوندا بو يازييا راست گلدئلر کي، ائسرايئللی‌لر يدّئنجی آيين بايراميندا چارداقلاردا ياشامالي‌ديرلار.


text:
اونلار بوتون شهرلرده و اورشلئمده بو خبري اعلان ادئب يايديلار: "تپه‌لره‌ چيخين، يازيلديغي کئمي چارداق قورماق اوچون زيتون، ائيده، مَرسئن، خورما و سيخ يارپاقلي آغاجلارين بوداقلاريني اورايا آپارين."


text:
خالق چيخيب بوداق گتئردي، هر کس اؤز اِوئنئن داميندا، حَيَطئنده، تارينين معبدئنئن حَيَطئنده، سو دروازاسينداکي ميداندا و اِفرايئم دروازاسينداکي ميداندا اؤزلرئنه چارداق دوزلتدي.


text:
بوتون اسئرلئکدن گری قاييدان جاماعات چارداقلار قوروب اورادا قالديلار. اصلئنده نون اوغلو يوشَعئن دؤوروندن بو گونه قدر ائسرايئللی‌لر بله اتمه‌مئشدئلر. اورادا چوخ بؤيوک شادليق اولدو.


text:
عِزرا بئرئنجي گوندن آخيرينجي گونه قدر، هر گون، تارينين شرئعت کئتابيندان اوخويوردو. اونلار يدّي گون بايرام کچئرتدئلر، سکّئزئنجي گون ده قايدا-قانونا گؤره موقدّس بئر ييغين قورولدو.


text:
همئن آيين ائيئرمي دؤردونجو گونو، ائسرايئللی‌لر اوروج توتاراق، اَيئنلرئنده چول و باشلاري توز-تورپاق ائچئنده ييغيلديلار.


text:
ائسرايئل اؤولادلاري اؤزلرئني بوتون ياداِللي‌لردن آييريب دوردو و اؤز گوناهلاريني و آتالارينين تقصئرلرئني اعتئراف اتدي.


text:
اونلار اولدوقلاري يرده دايانيب، گونون دؤردده بئر حئصّه‌سئني تاريلاري ربّئن شرئعت کئتابيندان اوخودولار. گونون دؤردده بئر حئصّه‌سئني ده گوناهلاريني اعتئراف ادئب، تاريلاري ربّه عئبادت اتدئلر.


text:
يوشَع، باني، قَدمي‌اِل، شِبَنيا، بونّي، شِرِبيا، باني و کِناني لاوئلی‌لرئن پئلّه‌کَنئن اوستونه قالخيب، تاريلاري ربّه اوجا سَسله يالوارديلار.


text:
سونرا لاوئلی‌لر، يوشَع، قَدمِل، باني، خَشَبنِيا، شِرِبيا، هودئيا، شِبَنيا، و پِتَخيا ددئلر: "آياغا قالخين و ابدی اولان تارينيز ربّه حمد ادئن! قوي سنئن عئزّتلي آدين موبارک اولسون و اتدئيئنئز بوتون حمدلردن، شوکورلردن ده چوخ اوجالديلسين!


text:
رب فقط سنسن، گؤيلر و گؤيلرئن لاپ گؤيونو و بوتون گؤي جئسئملرئني، ير اوزونو و اونون بوتون مخلوقلاريني، دهنزلرئني و ائچئنده‌کي هر شيي سن ياراديبسان و هاميسينا حيات ورئرسن. گؤي جئسئملري سني پرستئش ادئر!


text:
سن اؤز حوضوروندا اونون اوره‌يئني وفالي گؤردون. و اونونلا عهد باغلادين کي، کَنَعانلي‌لارين، خئتلی‌لرئن، اِمورلولارين، پِرئزلی‌لرئن، يِبوسلولارين و گئرگاشلي‌لارين دئياريني اونا و اونون اؤولادلارينا وره‌سن. و وردئيئن وعده‌ني يرئنه يتئرئبسن. چونکي سن صالحسن.


text:
سونرا فئرعونلا بوتون اعيانلارينا و اؤلکه‌سئنئن بوتون خالقينا علامتلر و مؤجوزه‌لر گؤرستدئن. چونکي مئصئرلی‌لرئن آتالاريميزا کئبئرلي رفتارلاريني گؤردون و اؤزونه بئر آد آچدين، نجه کي، بو گوندور.


text:
آتالاريميزين قاباغيندا دهنزي ياردين، اله کي، اونلار دهنزئن اورتاسيندا قورو يردن کچئب گتدئلر. اونلاري تعقئب ادنلري ده درئنلئکلره، جوشقون سولارا آتيلان بئر داش کئمي آتدين.


text:
آتالاريميزا گوندوز بولود دئره‌يي ائله، گجه‌لر ده اود دئره‌يي ائله يول گؤرستدئن کي، گده‌جکلري يولو نورلانديراسان.


text:
سئنا داغينين اوستونه اِنئب، اونلارلا گؤيلردن دانيشدين. اونلارا عدالتلي حؤکملر، دوغرو قانونلار، ياخشي قايدالار و امرلر وردئن.


text:
سن موقدّس سَبّت گونونو اونلارا بئلدئردئن و قولون موسا واسئطه‌سئله امرلري، قايدالاري و قانونو بويوردون.


text:
آتالاريميز آجاندا اونلارا گؤيلردن چؤرک گؤندردئن. سوسوز اولاندا اونلار اوچون قايادان سو چيخارتدين. آتالاريميزا بويوردون کي، ورمه‌سئني آند ائچدئيئن تورپاغا گئرئب اونا صاحئب اولسونلار.


text:
ائطاعت اتمک ائستمه‌يئب، سنئن اونلارين آراسيندا گؤرستدئيئن حيرتلي عمل‌لرئني يادا سالماديلار؛ بلجه دئکباشليق ادئب، بئر باشچي تعيئن اتدئلر کي، مئصئرده اولان نؤکرچئلئک حياتلارينا قاييتسينلار. لاکئن سن باغيشلاماغي سِوَن، فيّاض، رحملي، گج قضبلَنَن و بول محبّتئلي تاري اولدوغونا گؤره اونلاري ترک اتمه‌دئن.


text:
حتّا اؤزلري اوچون تؤکمه دانا دوزَلدئب «باخ، بو دا سني مئصئردن چيخاردان تارين!» ددئکلري زامان دا، بؤيوک کوفرلر اتدئکلري زامان دا،


text:
سن اؤز بؤيوک مرحمتئنده اونلاري صحرادا تَک بوراخمادين. بولود دئره‌يي گوندوز اونلاري ترک اتمه‌يئب اونلارا گتدئکلري يولدا بَلَدچئلئک اتدي، گجه‌لر ده اود دئره‌يئني کي، گده‌جکلري يولا ائشيق سالسين.


text:
اؤز ياخشي روحونو اونلارا وردئن کي، اونلارا تعلئم ورسئن. ائسرايئل اؤولادلارينين آغيزلاريندان مانّاني اسئرگَمه‌دئن، سوسوز اولاندا اونلارا سو وردئن.


text:
قيرخ ائل اونلاري صحرادا کؤکَلتدئن و اونلار هچ نَدن کورلوق چکمه‌دئلر. نه پالتارلاري کؤهنَله‌دي، نه آياقلاري شئشدي.


text:
اؤلکه‌لري و خالقلاري دا اونلارا تسلئم اتدئن و تورپاقلاريني آرالاريندا بؤلوشدوردون. اونلار خِشبون پادشاهي سئخونون اؤلکه‌سئنه و باشان پادشاهي عوگون اؤلکه‌سئنه مالئک اولدولار.


text:
اؤولادلاريني دا گؤيده‌کي اولدوزلار قدر چوخالتدين. اونلاري او تورپاغا گتئردئن کي، آتالارينا گئرئب اورايا مالئک اولاجاقلاريني دِمئشدئن.


text:
اونلارين اؤولادلاري او تورپاغا گئرئب مالئک اولدولار. سن اورانين اهالئسئني، يعني کَنَعانلي‌لاري اونلارا تابع اتدئرئب پادشاهلاريني اؤلکه‌نئن اهالئسي ائله برابر اونلارا تسلئم اتدئردئن کي، او آداملارلا ائسته‌دئکلري کئمي رفتار اتسئنلر.


text:
اونلار مؤحکملَنمئش شهرلري و برکتلي تورپاغي اَله کچئرتدئلر. مال-دؤولَتله دولو اِولره، قازيلميش قويولارا، اوزوم باغلارينا، زيتونلوقلارا و بول-بول مِيوه آغاجلارينا صاحئب اولدولار. بلجه يِيئب دويدولار، کؤکَلدئلر و وردئيئن بؤيوک نعمتلرله کِف اِله‌دئلر.


text:
لاکئن اونلار ائطاعتسئزلئک ادئب سنئن ضئدّئنه عاصي اولدولار. قانونونا آرخا چِوئردئلر، سنه طرف دؤنمَک اوچون اونلارا ائخطار ورن پيغمبرلرئني اؤلدوردولر و بؤيوک کوفرلر اتدئلر.


text:
او واخت سن اونلاري دوشمنلرئن اَلئنه تسلئم اتدئن. دوشمنلري ده اونلارا ظولم اتدئلر. لاکئن دارليق واختلاريندا سنه فرياد ادنده، سن اونلاري گؤيلردن اشئتدئن و اؤز بؤيوک مرحمتئنه گؤره اونلارا قورتاريجي‌لار گؤندردئن. اونلار دا ائسرايئللی‌لري دوشمن اَلئندن قورتارديلار.


text:
لاکئن راحات اولان کئمي گئنه سنئن حوضوروندا پئس ائشلر گؤردولر. بونا گؤره ده سن اونلاري دوشمنلرئنه تسلئم اتدئن، دوشمنلري ده اونلارا حاکئم اولدولار. اونلار گئنه ده سنه فرياد اتدئلر، سن اونلاري گؤيلردن اشئدئب، اؤز مرحمتئنه گؤره دفه‌لرله اونلاري قورتاردين.


text:
اونلارا ائخطار وردئن کي، سنئن قانونونا طرف دؤنسونلر. آمّا گئنه ده تکبّورلو اولوب امرلرئنه قولاق آسماديلار و حؤکملرئني پوزوب گوناه اتدئلر. حالبوکي او حؤکملره عمل ادن هر کس حيات تاپار. اونلار عئنادکارليغينان سنه آرخا چِوئرئب، دئکباشليق و ائطاعتسئزلئک اتدئلر.


text:
لاکئن سن ائللر بويو اونلارلا صبئرله رفتار اتدئن. اؤز روحونلا، پيغمبرلرئن واسئطه‌سئله اونلارا ائخطار وردئن. لاکئن گئنه ده قولاق آسماديلار. اونا گؤره ده سن اونلاري اؤلکه‌لرئن خالقلارينا تسلئم اتدئن.


text:
لاکئن سن بؤيوک مرحمتئنه گؤره ائسرايئللی‌لري محو اولماغا قويمادين، اونلاري ترک اتمه‌دئن، چونکي سن فيّاض و رحملي تاريسان.


text:
ائندي ای عهدئنه صادئق اولان، بؤيوک، قودرتلي، زهملي تاريميز! آشور پادشاهلارينين دؤوروندن بو گونه قدر بئزئم چکدئيئمئز پادشاهلاريميزين، آغالاريميزين، کاهئنلرئمئزئن، پيغمبرلرئمئزئن، آتالاريميزين و خالقينين چکدئيي بوتون عذاب-اَذئيّت سنئن گؤزونده کئچئک گؤرونمه‌سئن.


text:
سن باشيميزا گلن هر ائشده بئزئمله عادئل اولوبسان، بئزئمله وفالي رفتار ادئبسن؛ آمّا بئز شرارت اتمئشئک.


text:
چونکي پادشاهلاريميز، ريئسلرئمئز، کاهئنلرئمئز، آتالاريميز سنئن قانونونو ساخلاماييبلار. سنئن امرلرئنه و وردئيئن ائخطارلارا قولاق آسماييبلار.


text:
اونلار اؤز اؤلکه‌لرئنده وردئيئن بؤيوک نعمتلر ائچئنده، گِنئش، برکتلي تورپاقدا بِله، سنه قوللوق اتمه‌دئلر و پئس عمل‌لرئندن اَل چکمه‌دئلر.


text:
باخ، بو گون بئز نؤکرئک. آتالاريميزا مئيوه‌سئني و گؤزل محصولونو يمک اوچون وردئيئن او تورپاقدا بئز نؤکرچئلئک ادئرئک.


text:
اونون بول محصولو گوناهيميز اوچون اوستوموزده حؤکم سورَن پادشاهلارا نصئب اولور. بئزئم بدنلرئمئزه ده، حيوانلاريميزا دا ائسته‌دئکلري کئمي حؤکم سورورلر. بئز بؤيوک دارليقداييک.


text:
بوتون بونلارا گؤره سنئنله يازيلي بئر عهد باغلاييريق. ريئسلرئمئز، لاوئلی‌لرئمئز و کاهئنلرئمئز ده بو عهدي مؤهورله‌يئرلر."


text:
قالان خالق، کاهئنلر، لاوئلی‌لر، معبد قاپيچيلاري، نغمه‌چئلر، معبد قوللوقچولاري، تارينين قانونونا گؤره اطراف خالقلاردان آيريلان هر کس آروادلاري، آغلي کَسن اوغوللاري و قيزلاري ائله برابر


text:
هموطنلري و اعيانلاري ائله بئرلَشدئلر و آند ائچدئلر کي، تارينين قولو موسانين اَلي ائله وردئيي شرئعته موطابئق ياشاسينلار و پروردئگاريميز ربّئن بوتون امرلرئني، حؤکملرئني و قايدالاريني رئعايت اتسئنلر. آند ائچئب عمل اتمه‌يَن هر کسه لعنت قويدولار.


text:
آند ائچدئک کي، قيزلاريميزي اؤلکه‌نئن خالقلارينا ورمه‌يئب اونلارين قيزلاريني اؤز اوغوللاريميزا آلماياجاغيق.


text:
اؤلکه‌نئن خالقلاريندان دا کي، بئزه سَبّت گونونده اشيا و تاخيل گتئرئب ساتيرلار، سَبّت گونو و يا آيري موقدّس بئر گونده اونلاردان هچ نه آلماياجاغيق. يدّي ائلده بئر دفه تورپاغي دئنجه قوياجاغيق و بوتون بورجلاري لَغو اده‌جيئک.


text:
بو پول تقدئم چؤرکلري، دائمي تاخيل تقدئمي، دائمي يانديرما قورباني، سَبّت گونلري، تزه آي مراسئملري و آيري بايراملار، موقدّس شيلر، ائسرايئل اؤولادلارينين گوناهيني کفّاره اتمک اوچون گوناه قوربانلاري و تاريميزين معبدئنئن آيري ائشلري اوچوندور.


text:
بئز کاهئنلر، لاوئلی‌لر و خالق هر ائل موعَيّن واختدا تاريميزين معبدئني اودونلا تأمئن اتمک اوچون آتالاريميزين نسئل‌لرئنه گؤره پوشک آتديق. بو اودونلار شرئعتده يازيلديغي کئمي تاريميز ربّئن قوربانگاهيندا يانديريلمالي ائدي.


text:
شرئعتده يازيلديغي کئمي ائلک دوغولان اوغوللاريميزي، حيوانلاريميزي، مال-حيوان و قويون-کچئمئزي تاريميزين معبدئنه، اورادا خئدمت ادن کاهئنلرئن يانينا گتئرمه‌لي‌يئک.


text:
هم ده خمئرئمئزئن، تاخيل تقدئملرئمئزئن، هر جور آغاجلاريميزين مئيوه‌سئنئن، تزه شرابلاريميزين، زيتون ياغيميزين نوباريني کاهئنلره، تاريميزين معبدئنئن آنبارلارينا، تورپاق محصوللاريميزين اوندا بئرئني ده لاوئلی‌لره گتئرمه‌لي‌يئک. چونکي ائشله‌دئيئمئز بوتون شهرلرده اوندا بئر حئصّه‌سئني لاوئلی‌لر آليرلار.


text:
لاوئلی‌لر اوندا بئر حئصّه‌سئني آلارکَن هارون اوغوللاريندان اولان کاهئن اونلارلا اولاجاق. لاوئلی‌لر ده آلاجاقلاري اوندا بئر حئصّه‌نئن اوندا بئرئني تاريميزين معبدئنه، آنبار اوتاقلارينا آپاراجاقلار.


text:
چونکي ائسرايئللی‌لر و لاوئلی‌لر تاخيلين، تزه شرابين و زيتون ياغينين تقدئملرئني آنبار اوتاقلارينا گتئرمه‌لي‌دئرلر. اورادا موقدّس مکانين قابلاري، خئدمت ادن کاهئنلر، معبد قاپيچيلاري و نغمه‌چئلر اولاجاق. بلجه بئز تاريميزين معبدئنه لاقيد اولماياجاغيق.


text:
خالقين ريئسلري اورشلئمده يِرلَشدئلر. خالقين يرده قالاني دا پوشک آتدي کي، هر اون نفردن بئري ياشاماق اوچون اورشلئمه، بو موقدّس شهره گتسئن، او بئري دوقّوزو دا او بئري شهرلرده ياشاسين.


text:
اورشلئمده يِرلَشَن وئلايت باشچيلاري بونلاردير. آنجاق بعضی ائسرايئللی‌لر، کاهئنلر، لاوئلی‌لر، معبد قوللوقچولاري و سوليمانين اعيانلارينين اوغوللاري يهودا شهرلرئنده، هر کس اؤز شهرئنده‌کي مولکونده يِرلَشدي.


text:
يهودا و بِنيامئن اؤولادلاريندان بعضئلري ده اورشلئمده ساکئن اولدولار. يهودا اؤولادلاريندان: پِرِص نسلئندن مَخَلِه‌لِل اوغلو شِفَطيا اوغلو اَمَريا اوغلو زِکَريا اوغلو عوزّئيا اوغلو عَتايا،


text:
و شِلا نسلئندن زِکَريا اوغلو يويارئب اوغلو عَدايا اوغلو خَزايا اوغلو کول‌خوزه اوغلو باروک اوغلو مَعَسِيا.


text:
بِنيامئن اؤولادلاري بونلاردير: اِشَعيا اوغلو ائتي‌اِل اوغلو مَعَسِيا اوغلو قولايا اوغلو پِدايا اوغلو يوعِد اوغلو مِشولّام اوغلو سَلّو


text:
اَخئطوب اوغلو مِرايوت اوغلو صادوق اوغلو مِشولّام اوغلو خئلقئيا اوغلو تارينين معبدئنئن باشچيسي سِرايا


text:
و معبدده ائش گؤرَن قوحوملاري؛ ۸۲۲ نفر؛ مَلکئيا اوغلو پَشخور اوغلو زِکَريا اوغلو اَمصي اوغلو پِلَليا اوغلو يِروخام اوغلو عَدايا


text:
و اونون نسئل باشچيسي اولان قوحوملاري؛ ۲۴۲ نفر؛ ائمّر اوغلو مِشئل‌لِموت اوغلو اَخزه‌ي اوغلو عَزه‌رِل اوغلو عَمَشسه‌ي


text:
آساف اوغلو زَبدي اوغلو مئکا اوغلو مَتّنيا شوکور دوعاسيني اوخويان معبد نغمه‌چئلرئن دسته رهبري و قارداشلاريندان بَقبوقيا اونون موعاوئني ائدي. يِدوتون اوغلو گالال اوغلو شَمّوعَع اوغلو اَبدا دا وار ائدي.


text:
ائسرايئللی‌لرئن، کاهئنلرئن، لاوئلی‌لرئن يرده قالانلاري بوتون يهودا شهرلرئنده ياشاييرديلار. هر کس اؤز مولکونده ياشاييردي.


text:
تارينين معبدئنده‌کي عئبادته نغمه‌چئلر آساف اؤولادلاريندان مئکا اوغلو مَتّنيا اوغلو خَشَبيا اوغلو باني اوغلو عوزّي اورشلئمده لاوئلی‌لرئن رهبري ائدي.


text:
بو نغمه‌چئلر پادشاهين فرمانينا تابع ائدئلر و هر گون وظئفه‌لرئني موعَيّن ادن امرلري يرئنه يتئرئردئلر.


text:
يهودا اوغلو زِراخ اؤولادلاريندان مِشِزَبِل اوغلو پِتَخيا ائسرايئل خالقينين عومومي ائشلرئنده فارس پادشاهينا کؤمک ادئردي.


text:
کَندلره و زَمئلرئنه گلئنجه، يهودا اؤولادلاريندان بعضئلري قئريَت اَربَعله قصبه‌لرئنده، دئبونونلا قصبه‌لرئنده، يِقَبصِه‌اِل‌له کَندلرئنده،


text:
زانواَخده، عَدولّاملا کَندلرئنده، لاکئشله زَمئلرئنده، عَزِقا ائله قصبه‌لرئنده قالديلار. ياشاديقلاري منطقه بئرشئباعدان خئنّوم دره‌سئنه قدر ائدي.


text:
سِألتئيِل اوغلو زِروبّابئل و يوشَعله قاييدان کاهئنلر و لاوئلی‌لر بونلار ائدئلر: سِرايا، اِرِميا، عِزرا،


text:
لاوئلی‌لر: يوشَع، بئنّوي، قَدمي‌اِل، شِرِبيا، يهودا، مَتّنيا. مَتّنيا قارداشلاري ائله بئرلئکده شوکور نغمه‌لري اوچون مسعوليّت داشي‌ييردي.


text:
يوياقئمئن دؤورونده نسئل باشچيلاري اولان کاهئنلر بونلار ائدئلر: سِرايا نسلئندن مِرايا، اِرِميا نسلئندن خَنَنيا،


text:
اِلياشئب، يوياداع، يوخانان و يَدّوعَعئن گونلرئنده لاوئلي نسئل باشچيلاري و کاهئنلر فارس پادشاهي داريوشون حؤکمرانليغي زامان قيد ادئلمئشدئلر.


text:
لاوئلی‌لرئن باشچيلاري خَشَبيا، شِرِبيا و قَدمي‌اِل اوغلو يوشَع بئر طرفده، قارداشلاري دا او بئري طرفده دايانيب تاري آدامي داوودون تشرئحئنه موطابئق بئربئرئنئن جاوابيندا حمدلر و شوکورلر ادئردئلر.


text:
مَتّنيا، بَقبوقيا، عوبَديا، مِشولّام، طَلمون و عَقّوب قاپيچيليق ادئب دروازالارداکي آنبارلاري قورويوردولار.


text:
بونلار يوصاداق اوغلو يوشَع اوغلو يوياقئمئن گونلرئنده، والي نِحِميا و شرئعت شوناس کاهئن عِزرا‌نين دؤورونده ياشاييرديلار.


text:
اورشلئم دووارينين تقدئس‌اتمه مراسئمئنده لاوئلی‌لر ياشاديقلاري هر يردن چاغيريليب اورشلئمه گتئرئلدئلر کي، تقدئس اتمه مراسئمئني شادليقلا، شوکورله، نغمه‌لرله، سئنج، چنگ و طنبورلار کچئرتسئنلر.


text:
بِيت‌گئلگالدان و گِبَعله عَزماوِت چؤللرئندن نغمه‌چئلر ييغيلديلار. چونکي نغمه‌چئلر اورشلئم اطرافيندا اؤزلري اوچون کَندلر تئکمئشدئلر.


text:
او واخت من يهودا ريئسلرئني دووارين اوستونه چيخارتديم و شوکور نغمه‌لري اوخويان ائکي بؤيوک دسته تعيئن اتدئم. اونلاردان بئري دووارين اوستو ائله صاغ طرفدن پِيئن دروازاسينا طرف گدئردي.


text:
کاهئن اوغوللاريندان بعضئلري ده کَره‌ناي اَللرئنده، يعني آساف اوغلو زَکّور اوغلو مئکايا اوغلو مَتّنيا اوغلو شِمَعيا اوغلو يوناتان اوغلو زِکَريا،


text:
قوحوملاري شِمَعيا، عَزَرِل، مئله‌له‌ي، گئله‌له‌ي، ماعه‌ي، نِته‌نِل، يهودا، خَناني، تاري آدامي داوودون موسئقي آلَتلري ائله گدئردئلر. شرئعت شوناس عِزرا اونلارين قاباغيندا گدئردي.


text:
چشمه دروازاسي يانيندا و اونلارين قاباغيندا دووار يوخوشوندا داوودون شهرئنئن پئلّه‌کَنلري ائله چيخيب، داوودون سارايينين اوست طرفئندن شرقه طرف، سو دروازاسينا قدر گتدئلر.


text:
شوکور نغمه‌لري اوخويانلارين او بئري دسته‌سي، دووارين اوستو ائله سول طرفه گدئردي. من خالقين ياريسي ائله اونلارين دالينجا يِرئيئردئم. تَندئرلر بورجوندن کچئب گِنئش دووارا قدر،


text:
اِفرايئم دروازاسينين اوستوندن کؤهنه دروازا، باليقلار دروازاسي، خَنه‌نِل بورجو، يوز بورجو و قويون دروازاسينا قدر گتدئک. اونلار کشئکچئلر دروازاسيندا دايانديلار.


text:
شوکور نغمه‌لري اوخويانلارين ائکي دسته‌سي تاري معبدئنئن يانيندا آياق ساخلادي. من ده حؤکومت مأمورلارين ياريسي ائله دايانديم.


text:
کَره‌ناي چالان کاهئنلر بونلار ائدئلر: اِلياقئم، مَعَسِيا، مئنيامئن، مئکايا، اِليوعِنه‌ي، زِکَريا و خَنَنيا؛


text:
مَعَسِيا، شِمَعيا، اِلعازار، عوزّي، يِهوخانان، مَلکئيا، عِيلام و عِزِر. نغمه‌چئلر يئزرَخيانين رهبرلئيي آلتيندا نغمه اوخودولار.


text:
او گون بؤيوک قوربانلار کَسئلدي و شادليق اولدو، چونکي تاري خالقا بؤيوک شادليق ورمئشدي. آروادلار و اوشاقلار دا سِوئنئردئلر و اورشلئمئن شَنلئيي اوزاقلاردان اِشئدئلئردي.


text:
اِله او گون آداملار تعيئن اولوندو کي، ائعانه‌لرئن، ائلک محصولون و اوندا بئر حئصّه‌لرئن ييغيلاجاغي آنبارلاري حئفظ اتسئنلر. بوتون بونلار شرئعتده کاهئنلر و لاوئلی‌لر اوچون نظرده توتولان شهرلرئن اطرافينداکي زَمئلردن آنبارلارا گتئرئلمه‌لي ائدي. چونکي يهودالي‌لار عئبادت ادن کاهئنلرله لاوئلی‌لردن راضي ائدئلر.


text:
اونلار، نغمه‌چئلرله معبد قاپيچيلاري داوود و اوغلو سوليمانين امرئنه اَساسن، اؤز تاريلارينا خئدمت ادئب طاهئر اولما مراسئمئني يرئنه يتئردئلر.


text:
چونکي قدئم زامانلاردا، داوودون و آسافين گونلرئنده نغمه‌چئلر باشچيلاري وار ائدي و تارييا حمد و شوکور نغمه‌لري اوخونوردو.


text:
بلجه زِروبّابئلئن و نِحِميانين دؤورونده بوتون ائسرايئللی‌لر هر گون نغمه‌چئلري و معبد قاپيچيلاريني گونده‌لئک پايلارلا تأمئن اتدئلر. اونلار لاوئلی‌لره دوشَن پايي آييرديلار. لاوئلی‌لر ده هارون اؤولادلارينا دوشَن پايي آييرديلار.


text:
او گون موسانين کئتابيندان اوخوندو و خالق قولاق آسيردي. بو کئتابدا بله بئر يازي تاپيلدي: "تارينين جاماعاتينا عَمّونلو و يا موآبلي هچ واخت داخئل اولا بئلمز."


text:
چونکي موآب و عَمّون اؤولادلاري ائسرايئل اؤولادلاريني چؤرک و سو ائله پئشواز اتمه‌مئشدئلر. آمّا بَلعامي اوجرَتله توتموشدولار کي، ائسرايئل اؤولادلاريني لعنت اتسئن. گرچي تاريميز او لعنتي برکته چِوئردي.


text:
بوندان اَوّل کاهئن اِلياشئب کي، تاريميزين معبدئنئن آنبارلارينا نظارتچي تعيئن ادئلمئشدي، طوبئيا ائله قوحوم ائدي


text:
و اونا بؤيوک بئر اوتاق حاضيرلاميشدي. اورايا اَوّللر تاخيل تقدئملري، کوندور، معبد اشيالاري، شرئعته موطابئق لاوئلی‌لره، نغمه‌چئلره و معبد قاپيچيلارينا ورئلَن تاخيلين، تزه شرابين و زيتون ياغينين اوندا بئر حئصّه‌لري و کاهئنلره ورئلَن ائعانه‌لر قويولاردي.


text:
بو ائش باش ورنده من اورشلئمده ديئلدئم. اونا گؤره کي، بابئل پادشاهي اَرتَخشَستانين حاکئمئيّتئنئن اوتوز ائکئنجي ائلئنده اونون حوضورونا گتمئشدئم. بئر مودّت سونرا پادشاهدان ائجازه آليب


text:
اورشلئمه قاييتديم. اِلياشئبئن اتدئيي پئسلئيي، يعني تاري معبدئنئن حَيَطئنده طوبئيايا بئر اوتاق حاضيرلاديغي باره‌ده خبر آلديم.


text:
سونرا امر وردئم و اونلار اوتاقلاري تمئزله‌دئلر؛ تاري معبدئنئن اشيالاريني، تاخيل تقدئملرئني، کوندورله بئرلئکده اورايا گری گتئردئم.


text:
بئر ده خبر توتدوم کي، لاوئلی‌لرئن پايلاري اونلارا ورئلمه‌يئب و خئدمت ادن لاوئلی‌لرله نغمه‌چئلر هر بئري اؤز تورپاغينا قاييديبلار.


text:
من حؤکومت مأمورلاريني تنبه ادئب ددئم: "نه اوچون تارينين معبدئنه اِهمال اولونوب؟" سونرا لاوئلی‌لرله نغمه‌چئلر ييغيب وظئفه‌لرئنه قايتارديم.


text:
او واخت بوتون يهودالي‌لار تاخيلين، تزه شرابين و زيتون ياغينين اوندا بئر حئصّه‌لرئني آنبارلارا گتئردئلر.


text:
کاهئن شِلِمياني، شرئعت شوناس صادوقو و لاوئلی‌لردن پِداياني آنبارلارا نظارتچي، مَتّنيا اوغلو زَکّور اوغلو خاناني دا اونلارين کؤمکچئسي تعيئن اتدئم. بو آداملار اعتئمادا لايئق ساييليرديلار و هموطنلرئنه پاي‌بؤلمه ائشي اونلارا دوشدو.


text:
ای تاريم، بونا گؤره منی ياددا ساخلا. تاريمين معبدي و اوراداکي خئدمتلر اوچون اتدئيئم ياخشي ائشلرئمي يوخا چيخارتما!


text:
او گونلر يهودادا گؤردوم کي، بعضی آداملار سَبّت گونو اوزوم سيخيلان يرده آياقلاري ائله اوزوم سيخيرديلار و تاخيل دسته‌لرئني گتئرئب اِششَکلرئن اوستونه يوکله‌يئردئلر. شراب، اوزوم، اَنجئر و هر جور يوکلري ده سَبّت گونونده اورشلئمئن ائچئنه گتئرئردئلر. بونا گؤره اِله او گون ارزاق ساتانلارا آجيقلانديم.


text:
اورادا ياشايان صورلولار دا باليق و موختَلئف ماللار گتئرئب سَبّت گونو اورشلئمده يهودالي‌لارا ساتيرديلار.


text:
آتالارينيز مگر بله ائشلر اتمه‌دئلر؟ تاريميز بوتون بو بلاني بئزئم و بو شهرئن اوستونه بونا گؤره مگر گتئرمه‌دي؟ سئز حله ده سَبّت گونونو نجئس ادئب اونون قضبئني ائسرايئل اؤولادلارينا آرتيريرسينيز."


text:
اورشلئم دروازالاريندا سَبّتئن باشلاياجاغي آخشامچاغي امر اتدئم کي، قاپيلار قيفيلّانسين. تاپشيرديم کي، سَبّت قورتارانا قدر قاپيلاري آچماسينلار. بعضی نؤکرلرئمي ده دروازالارين قاباغينا قويدوم کي، سَبّت گونو شهره هچ بئر يوک گتئرئلمه‌سئن.


text:
اونلارا ائخطار ورئب ددئم: "نه اوچون دووارين قاباغيندا گِجَله‌يئرسئنئز؟ بئر ده بله اده‌سئنئز، سئزه اَل قالديرارام!"" تاجئرلر ده او واختدان سَبّت گونو گلمه‌دئلر.


text:
سونرا لاوئلی‌لره امر اتدئم کي، سَبّت گونونو تقدئس اتمک اوچون اؤزلرئني تمئزله‌يئب گلسئنلر و قاپيچي اولاراق دروازالارين کِشئيئني چکسئنلر. ای تاريم، بوندان اؤتري منی ياددا ساخلا و بؤيوک محبّتئننه گؤره رحم اِله!


text:
اونلارين اوشاقلارينين ياريسي اَشدود دئلئنده، يا دا اؤز خالقينين دئلئنده دانيشيردي و يهودي دئلئنده دانيشا بئلمئردي.


text:
من اونلاري تنبه و لعنت اتدئم. بعضئلرئني ده دؤيوب ساچلاريني يولدوم. او آداملارا تاري حاقّينا آند ائچدئرئب ددئم: "قيزلارينيزي ياداِللي اوغوللارينا ورمه‌يئن، اوغوللارينيزا و اؤزونوزه اونلارين قيزلاريني آلمايين.


text:
ائسرايئل پادشاهي سوليمان مگر بونا گؤره گوناها باتمادي؟ چوخ مئلّتلرئن آراسيندا اونون کئمي پادشاه يوخ ائدي و او، تاريسينين سِوئملئسي ائدي. تاري اونو بوتون ائسرايئل اوستونه پادشاه اتدي، لاکئن ياداِللي آروادلار اونو بله گوناها سالديلار.


text:
ائندي بئز سئزئن باره‌ده اِشئدَک کي، تاريميزا خيانت ادئب ياداِللي آروادلار آلماقلا بو بؤيوک پئسلئيه عمل ادئبسئنئز؟""


text:
حتّا باش کاهئن اِلياشئبئن اوغلو يويادا‌عين اوغوللاريندان بئري خورونلو سنبَلّطئن کوره‌کَني ائدي. بونا گؤره ده اونو يانيمدان قوودوم.


text:
ای تاريم، اونلاري ياددا ساخلا، چونکي اونلار کاهئنلئيي، کاهئنلرله کَسدئين عهدي و لاوئلی‌لري نجئس ادئبلر!


text:
بِلَجه، خالقي بوتون ياداِللي شيلردن تمئزله‌دئم. کاهئنلر و لاوئلی‌لرئن وظئفه‌لرئني موعَيّن اتدئم. هر کسي اؤز ائشئنئن باشينا قويدوم.


text:
ترتئبات وردئم کي، اودون و نوبار محصولو تعيئن ادئلمئش واختدا گتئرئلسئن. ای تاريم، منئم خيئرئمه بونلاري ياددا ساخلا!


text:
بو حادئثه‌لر اَخَشوِروشون دؤورونده باش ورمئشدي. اَخَشوِروش هودّودان کوشا قدر يوز ائيئرمي يدّي وئلايت اوستونده پادشاهليق ادئردي.


text:
پادشاهليغينين اوچونجو ائلئنده او بوتون ريئسلري و اعيانلاري اوچون بئر ضئيافت قوردو. فارسين و مئديانين سرکرده‌لري، اصئل‌زاده‌لري و وئلايت باشچي‌لاري اونون حوضوروندا ائدئلر.


text:
او، اوزون مودّت عرضئنده، يعني يوز هشتاد گون اؤز پادشاهليغينين جاه-جلاليني، عظمتئني و پارلاق شؤهره‌تئني نومايئش وردی.


text:
بو ضئيافت گونلري قورتاراندان سونرا، پادشاه شوشَن قالاسيندا بؤيوکدن کئچئيه قدر بوتون خالقا، سارايينين حَيَط باغچاسيندا يدّي گون آيري بئر ضئيافت وردی.


text:
باغچادا ارغواني ظرئف کتان قايتانلارلا پامبيق پارچادان آغ و لاجورد پرده‌لر وار ائدي کي، مرمر سوتونلارداکي گوموش حالقالارا کچئردئلمئشدي. سوماقداشي، مرمر، صدف و آيري قئيمتلي داشلاردان دوزَلدئلمئش دؤشَمه اوستونده قيزيل و گوموش کورسولر قويولموشدو.


text:
شرابلار جوربه‌جور قيزيل جاملار دا قوناقلارا ورئلئردي و پادشاهين سخاوتئنه لايئق شاهانه شراب بول-بول تقدئم ادئلئردي.


text:
پادشاهين امري ائله شراب ائچميه مجبورئيّت يوخ ائدي، چونکي پادشاه شراب مأمورلارينا امراتمئشدي کي، هر کسه ائسته‌يئنه گؤره خئدمت گؤرسدئلسئن.


text:
يدّئنجی گون پادشاهين اوره‌يي شرابدان نَعشه‌لَنَنده، مَهومان کي، پادشاه اَخَشوِروشون حوضوروندا خئدمت ادئردي، بئزِتا، خَربونا، بئگتا، اَبَگتا، زِتَر و کَرکس آدلي يدّي حرم‌آغاسينا امر اتدي کي،


text:
ملکه وَشتي، باشيندا ملکه‌لئک تاجي ائله، پادشاهين حوضورونا گتئرئلسئن. او ائسته‌يئردي کي، ملکه‌نئن گؤزل‌لئيئني خالقا و ريئسلره نومايئش اتدئرسئن. چونکي ملکه گؤزل ائدي.


text:
لاکئن ملکه وَشتي پادشاه امرئندن کي، حرم‌آغالاري واسئطه‌سئله گؤندرئلمئشدي، اونون حوضورونا گلمک ائستمه‌دي. پادشاه بونا چوخ قضبلَندي و قضب اوره‌يئني يانديريب ياخدي.


text:
پادشاه زامانلاري بئلَن حئکمتلي آداملارلا مصلحتلَشدي، چونکي پادشاها عادت ائدي کي، قانون و عدالتي بئلَن بوتون آداملارلا دانيشسين.


text:
کَرشِنا، شِتار، اَدماتا، تَرشئش، مِرِس، مَرسِنا، مِموکان پادشاهين ياخين آداملاري ائدئلر و فارس و ماد پادشاهليغينين يدّي ريئسي، پادشاهلا اوز-اوزه گؤروشه بئلردئلر و پادشاهليقدا لاپ اوجا روتبه صاحئبي ائدئلر.


text:
پادشاه سوروشدو: "قانونا اَساسن ملکه وَشتئيه نه گرک ادئلسئن؟ او، پادشاه اَخَشوِروشون حرم‌آغالاري واسئطه‌سئله گؤندردئيي امردن ائطاعت اتمه‌دي."


text:
مِموکان پادشاهين و ريئسلرئن حوضوروندا ددي: "ملکه وَشتي فقط پادشاها يوخ، بوتون ريئسلرئن و پادشاه اَخَشوِروشون بوتون وئلايتلرئنده‌کي خالقلارين حاقّيندا ياوا رفتار ادئب.


text:
چونکي ملکه‌نئن بو حرکتي هانسي آروادين قولاغينا چاتسا، اؤز اَرئنه حقارتله باخيب دئيه‌جک: «پادشاه اَخَشوِروش امر اتدي کي، ملکه وَشتي اونون حوضورونا گتئرئلسئن، آمّا او ائمتئناع اتدي.»


text:
ملکه‌نئن بو گون گؤردويو ائشي اشئدن فارس و ماد خانيملاري، پادشاهين بوتون ريئسلري ائله بله رفتار اده‌جکلر. بونونلا دا چوخ حقارتلر و قضبلر اولاجاق.


text:
اگر پادشاهين گؤزونده خوش گؤرونسه، قوي پادشاه طرفئندن امر ورئلسئن کي، وَشتي بئر داها پادشاه اَخَشوِروشون حوضورونا چيخماسين. پادشاه دا اونون ملکه‌لئيئني داها ياخشيسينا ورسئن. قوي بو امر فارسلارين و مادلي‌لارين قانونلاري آراسينا يازيلسين کي، دَيئشدئرئلمه‌سئن.


text:
پادشاهين وردئيي فرمان اؤز بؤيوک پادشاهليغينين هر يرئنده اعلان ادئلَنده، بوتون آروادلار، بؤيوکدن کئچئيه قدر، اؤز اَرلرئنه حؤرمتله رفتار اده‌جکلر."


text:
پادشاهين بوتون وئلايتلرئنه يازيلي امرلر گؤندردي کي، هر کئشي اؤز عايئله‌سئنده آغادير و خالقينين دئلئنده دانيشان دا اودور. بو امرلر هر وئلايته اؤز يازيسي و هر خالقا اؤز دئلي ائله يازيليب اعلان ادئلدي.


text:
بئر مودّت کِچَندن سونرا، پادشاه اَخَشوِروشون قضبي سويودو. او، وَشتئني، اونون اتدئيي ائشي و ضئدّئنه وردئيي فرمانيني خاطيرلادي.


text:
پادشاهين قوللوغوندا دايانان خئدمتچئلري ددئلر: "قوي پادشاه اوچون باکئره، جاوان و گؤزل قيزلار آختاريلسين.


text:
پادشاه اؤز پادشاهليغينين بوتون وئلايتلرئنه موشاهئده‌چئلر تعيئن اتسئن. قوي گؤزل جاوان باکئره قيزلارين هاميسي شوشَن قالاسينا، حرمخانايا ييغيليب پادشاهين حرم‌آغاسي هِگه‌يه تحوئل ورئلسئن؛ گؤزل‌لَشمه‌لري اوچون نه لازيمدير، اونلارا ورئلسئن.


text:
پادشاهين خوشونا گلن قيز وَشتي‌نئن يرئنه ملکه اولسون."" بو فئکئر پادشاهين خوشونا گلدي و اونا عمل اتدي.


text:
شوشَن قالاسيندا موردوکاي آدلي بئر يهودي وار ائدي. او، بِنيامئن قبئله‌سئندن قئش اوغلو شئمعي اوغلو ياعئر اوغلو ائدي.


text:
يهودا پادشاهي يِهوياکئن اسئر آليناندا، قئش ده اورشلئمئن ساکئنلري ائله برابر اسئر آپاريلميشدي. اونلاري اسئر آپاران بابئل پادشاهي نِبوکَدنِصّر ائدي.


text:
موردوکايين عَمئسي قيزي هَده‌سّانين، يعني اِستِرئن، آتا-آناسي يوخ ائدي. بو قيزي موردوکاي بؤيوتموشدو. اِستِر گؤزل قامتلي و گؤزل صورتلي ائدي. آتا-آناسي اؤلَن گوندن، موردوکاي اونو قيزليغا گؤتورموشدو.


text:
پادشاهين امري و فرماني اِشئدئلَنده، شوشَن قالاسينا هِگه‌يئن نظارتي آلتينا چوخ قيز ييغيلدي. او زامان اِستِر ده پادشاه ساراييندا حرم‌آغاسي هِگه‌يئن نظارتي آلتينا آپاريلدي.


text:
بو قيز هِگه‌يئن خوشونا گلدي و اونون رغبتئني قازاندي. هِگه‌ي تزلئکله اونا گؤزل‌لَشمه لوازئماتي و يمکلر تأمئن اتدي. اِستِره پادشاه ساراييندان يدّي خئدمتچي قيز سچئب، اونونلا خئدمتچي قيزلاريني حرمخانانين لاپ ياخشي يرئنه آپارتديردي.


text:
اِستِر اؤز مئلّئيَتئني و خالقيني هچ کئمه بئلدئرمه‌دي. چونکي موردوکاي اونا تاپشيرميشدي کي، بونو هچ کئمه بئلدئرمه‌سئن.


text:
موردوکاي هر گون حرمخانانين حَيَطي قاباغيندا دولانيردي کي، اِستِرئن نه وضعئيّتده اولدوغونو و اونا نه ادئله‌جيئني اؤيرَنسئن.


text:
هر جاوان قيزين پادشاه اَخَشوِروشون حوضورونا چيخماغا نؤوبه‌سي گلدئيئنده، آروادلار اوچون اولان قايدايا اَساسن، اون ائکي آيين آخيريندا کي، اونلارين گؤزل‌لَشدئرمه زاماني باشا چاتيردي-گؤزل‌لَشدئرمه مودّتي بوندان عئبارتدئر کي، اونلارا آلتي آي مور ياغي، آلتي آي دا عطئرلر و گؤزل‌لئشدئرئجي لوازئمات چکئردئلر-


text:
او، آخشام پادشاهين يانينا گِدَردي و سحر آچيلاندا چيخيب ائکئنجي حرمخانايا کي، شَعَشگَزئن نظارتي آلتيندا ائدي، گؤندرئلردي. شَعَشگَز جارئيه‌لرئن ناظئري اولان پادشاهين حرم آغاسي ائدي. فقط پادشاهين بَيَندئيي و آدي ائله چاغيرديغي قيز بئر داها اونون يانينا گله بئلردي.


text:
پادشاهين يانينا گلمک اوچون نؤوبه موردوکايين قيزليغا گؤتوردويو عَمئسي اَبئخه‌يئلئن قيزي اِستِره چاتاندا، او، پادشاهين حرم‌آغاسي هِگه‌يئن مصلحت گؤردويوندن آيري هچ نه ائستمه‌دي. حرمخانا هِگه‌يئن نظارتي آلتيندا ائدي. اِستِر اونو گؤرَنلرئن هاميسينين گؤزونده لوطف قازاندي.


text:
پادشاه اَخَشوِروشون حؤکمدارليغينين يدّئنجی ائلئنئن اونونجو آييندا، طِبِت آييندا اِستِر پادشاهين سارايينا آپاريلدي.


text:
پادشاه اِستِري آيري آروادلاردان چوخ بَيَندي. او، پادشاهين حوضوروندا بوتون آيري باکئره‌لردن داها لوطف و رغبت قازاندي. پادشاه اِستِرئن باشينا ملکه‌لئک تاجيني قويوب وَشتي‌نئن يرئنه ملکه اتدي.


text:
سونرا دا اِستِرئن شرفئنه بؤيوک بئر ضئيافت قوردو. بو ضئيافته پادشاهين بوتون ريئسلري و اعيانلاري دعوت اؤلموشدو. پادشاه بوتون وئلايتلرده بايرام اعلان اتدي و اؤز سخاوتئنه گؤره هدئيّه‌لر وردی.


text:
اِستِر ده موردوکايين امر اتدئيي کئمي اؤز خالقيني و مئلّئيَتئني مَعلوم اتمه‌مئشدي. او، موردوکايين تربئيه‌سي آلتيندا اولان واختلاردا اولدوغو کئمي اونون امرلرئنه عمل ادئردي.


text:
موردوکايين پادشاهين ساراي دروازاسيندا وظئفه صاحئبي اولدوغو گونلرده، پادشاهين بئگتان و تِرِش آدلي ائکي خادئمي کي، ساراي دروازاسينين کشئکچئلرئندن ائدئلر، قضبلَندئلر و پادشاه اَخَشوِروشا سوئي-قصد اتمک نئيّتئنه دوشدولر.


text:
بو ائش موردوکايا معلوم اولدو و بونو ملکه اِستِره بئلدئردي. اِستِر ده موردوکايين آديندان بونو پادشاها خبر وردی.


text:
تفتئش زاماني بو خبرئن حقئقت اولدوغو اوزه چيخاريلدي و هر ائکئسي دار آغاجيندان آسيلدي. بو حادئثه پادشاهين حوضوروندا سالنامه‌لر کئتابينا يازيلدي.


text:
بئر مودّت کچندن سونرا پادشاه اَخَشوِروش اَگاگلي هَمِدّاتا اوغلو هاماني شَرَفلَندئرئب روتبه‌سئني قالديردي. اونا يانينداکي بوتون ريئسلردن اوستون منصب وردی.


text:
پادشاهين امرئنه گؤره، پادشاهين ساراي دروازاسيندا اولان بوتون خادئملر هامانا باش اَيئب قاباغيندا تعظئم ادئردئلر. لاکئن موردوکاي هامانا باش اَيمه‌يئب تعظئم اتمئردي.


text:
پادشاهين سارايينين دروازاسيندا اولان خادئملر موردوکايدان سوروشدولار: "نئيه پادشاهين امرئني آياق آلتينا قويورسان؟""


text:
بونو اوندان هر گون سوروشوردولار، لاکئن موردوکاي اونلارا اهمئيّت ورمئردي. بونون خبري هامانا چاتدي، چونکي موردوکاي اونلارا يهودي اولدوغونو دمئشدي. هامي بئلمک ائسته‌يئردي کي، موردوکاي بله رفتار اتدئيئني داوام اتدئره‌جک، يا يوخ.


text:
لاکئن تَکجه موردوکايي اؤلدورمک اونو راضي اتمئردي. موردوکايين هانسي خالقدان اولماسي هامانا معلوم ادئلمئشدي. اونا گؤره ده او، بو نئيّته دوشدو کی، موردوکايين خالقيني، يَعنی اَخَشوِروشون پادشاهليغينين هر طرفئنده ياشايان بوتون يهودئلري اؤلدورسون.


text:
بو ائشئن گؤروله‌جَيي گونو و آيي موعَيّنلَشدئرمک اوچون، پادشاه اَخَشوروشون پادشاهليغينين اون ائکئنجي ائلئنده، بئرئنجي آي اولان نئسان آييندا هامانين قاباغيندا پور، يعني پوشک آتديلار. پوشک اون ائکئنجي آي اولان اَدارا دوشدو.


text:
سونرا هامان پادشاه اَخَشوِروشا ددي: "بئر خالق وار کي، سنئن سلطنتئنئن هر وئلايتئنئن خالقلاري آراسينا داغيليب. اونلارين قانونلاري بوتون خالقلارين قانونلاريندان فرقلي‌دئر و پادشاهين قانونلارينا عمل اتمئرلر. اونلاري بو حالدا قويماق پادشاها ياخشي ديئل.


text:
اگر پادشاهين خوشونا گلسه، قوي اونلارين محو اولونماسينا دايئر فرمان يازيلسين. بونا گؤره پادشاهين خزئنه‌سئنه، بو ائشي گؤرَنلر اوچون اون مئن تالانت گوموش چکئب گؤندره‌رم."


text:
پادشاه بارماغيندان مؤهور اوزويونو چيخارديب يهودئلرئن دوشمنئنه، يعني اَگاگلي هَمِدّاتا اوغلو هامانا وردی.


text:
پادشاه هامانا ددي: "گوموش ده سنئن ائختئياريندادير، او خالق دا. بو خالقا گؤزونده نه خوشدور، اونو دا ات."


text:
بئرئنجي آيين اون اوچونجو گونونده پادشاهين مئرزه‌لري چاغيريلدي. هامانين امري هر وئلايته اؤز يازيسي و هر خالقا اؤز دئلي ائله يازيليب شاهين ساتراپلارينا، بوتون وئلايتلرئن والئلرئنه و خالقلارين ريئسلرئنه گؤندرئلدي. بو امر پادشاه اَخَشوِروشون آدي ائله يازيلدي و پادشاهين مؤهورلو اوزويو ائله مؤهورلَندي.


text:
پادشاهين بوتون وئلايتلرئنه چاپارلار وسئله‌سي ائله مکتوبلار گؤندرئلدي کي، بوتون يهودئلري، هم جاوان هم ده قوجالاري، هم آرواد هم ده اوشاقلاري بئر گونده قيريب کؤکوندن محو اتسئنلر؛ اون ائکئنجي آي اولان اَدار آيينين اون اوچونجو گونونده. ماللاريني دا تالان اتسئنلر.


text:
بو فرمانين صورتي هر وئلايتده قانون کئمي دست‌خطه يازيلمالي و بوتون خالقلارا بئلدئرئلمه‌لي ائدي کي، او گون اوچون حاضير اولسونلار.


text:
چاپارلار پادشاهين امري ائله جَلد يولا دوشدولر. فرمان شوشَن قالاسيندان صادئر اولوندو. پادشاهلا هامان اَيله‌شئب شراب ائچَرکَن، شوشَن شهري پرئشان قالميشدي.


text:
موردوکاي باش ورمئش بو حادئثه‌لردن خبر توتاندا، پالتارلاريني جيردي و چولا بورونوب باشينا کول تؤکدو. شهرئن مرکزئنه چيخيب اوجا سَسله آجي شئون اتدي.


text:
پادشاهين بو امري و فرماني هانسي وئلايته چاتميشدي، اوراداکي يهودئلر آراسيندا بؤيوک ماتم، اوروج، آغلاشما و فغان وار ائدي. بئر چوخو دا چولا بورونوب کول اوستونده اوزانميشديلار.


text:
اِستِرئن خئدمتچي قيزلاري و حرم‌آغالاري گلئب بو خبري اونا چاتديرديلار. ملکه بوندان چوخ پرئشان اولدو. او، موردوکاي اوچون پالتار گؤندردي کي، چولونو چيخارتسين، لاکئن موردوکاي بونو قبول اتمه‌دي.


text:
او واخت اِستِر هَتاکي کي، پادشاهين اونون خئدمتئنه تعيئن اتدئيي حرم‌آغالاريندان بئري ائدي، چاغيردي و تاپشيردي کي، موردوکايين يانينا گدئب بو ائشئن نه اولدوغونو و نئيه باش وردئيئني اؤيرَنسئن.


text:
موردوکاي باشينا گلن بوتون حال-قضئيّه‌ني اونا دانيشدي و اونا ددی کي، يهودئلرئن محو ادئلمه‌سي اوچون هامان پادشاهين خزئنه‌لرئنه نه قدر گوموش ورمه‌سئني وعده ورئب.


text:
سونرا يهودئلرئن محو ادئلمه‌سي اوچون شوشاندا دست‌خطه يازيلان فرمانين صورتلرئندن بئرئني وردی کي، بونو گؤرسدئب اِستِره تشرئح اتسئن، هم ده اونا تاپشيرسين کي، پادشاهين يانينا گدئب اؤز خالقي اوچون يالوارسين و اوندان مرحمت ائسته‌سئن.


text:
"پادشاهين بوتون خادئملري و پادشاه وئلايتلرئنئن خالقلاري بئلئرلر کي، هر کس، ائستر کئشي اولسون، ائستر آرواد، پادشاهين چاغيريشي اولمادان ائچه‌ري حَيَطه گئرسه، اونون حاقّيندا تَکجه اؤلوم حؤکمو ورئله‌جک. فقط پادشاه قيزيل عصاصيني کئمه اوزاتسا، او صاغ قالار. اوتوز گوندور کي، پادشاهين يانينا گتمک اوچون چاغيريشيم يوخدور."


text:
موردوکاي اِستِره بله جاواب ورمه‌لرئني خاهئش اتدي: "اِله دوشونمه کي، پادشاهين ساراييندا اولدوغون اوچون او بئري يهودئلردن، سن صاغ قالاجاقسان.


text:
اگر سن ساکئت قالاسان، يهودئلره کؤمک و قورتولوش آيري يردن گله‌جک، آمّا سن و آتا اِوئن کامئل محو اولاجاق. کئم بئلئر، بلکه اِله بو گون اوچون سن ملکه‌لئيه چاتيبسان؟""


text:
"گت، شوشاندا اولان بوتون يهودئلري بئر يره ييغ. اوچ گون-اوچ گجه يِمه‌يئب-ائچمه‌يئب منئم اوچون اوروج توتون. من ده بورادا خئدمتچي قيزلاريملا اوروج توتاجاغام و سونرا قانونو پوزوب پادشاهين يانينا گئره‌جيم. بونا گؤره اگر اؤلمه‌لئيَم، قوي اؤلوم."


text:
اوچونجو گون اِستِر ملکه پالتاريني گِيئندي و پادشاهين سارايينين ائچه‌ري حَيَطئنده پادشاهين اوتاغي ائله اوزبه اوز داياندي. پادشاه اوتاغيندا اوزو قاپييا طرف سلطنت تختئنده اوتورموشدو.


text:
پادشاه، ملکه اِستِرئن حَيَطده دايانديغيني گؤرنده، اِستِر اونون گؤزونده لوطف قازاندي. پادشاه قيزيل عصاصيني اونا طرف اوزاتدي. اِستِر ده ياخينلاشيب عصانين اوجونا توخوندو.


text:
پادشاه اوندان سوروشدو: "ملکه اِستِر، سنه نه اولوب؟ ائسته‌يئن ندئر؟ حتّا پادشاهليغين ياريسي اولسا بِله، سنه ورئله‌جک."


text:
اِستِر جاواب وردی: "اگر پادشاهين خوشونا گلسه، بو گون اونون اوچون قوردوغوم ضئيافته گلسئن، هاماني دا گتئرسئن."


text:
پادشاه امر وردی: "هاماني تِز بورايا گتئرئن، اِستِرئن سؤزونو يرئنه يتئرَک!» پادشاهلا هامان اِستِرئن قوردوغو ضئيافته گلدئلر.


text:
شرابلاريني ائچَنده پادشاه اِستِردن سوروشدو: "آرزون ندئر؟ دِه، سنه ورئله‌جک! ائسته‌يئن ندئر؟ حتّا اگر پادشاهليغين ياريسي اولسا بله، ادئله‌جکدئر."


text:
اگر پادشاهين گؤزونده لوطف تاپميشام و منئم آرزو-ائسته‌يئمي يرئنه يتئرمک پادشاها خوش گؤرونور، قوي پادشاهلا هامان اونلار اوچون قوراجاغيم ضئيافته گلسئنلر. من ده صاباح پادشاهين سوآلينا جاواب وره‌رم."


text:
او گون هامان شادليقلا، گؤيلو خوش اورادان چيخدي، لاکئن ساراي دروازاسيندا موردوکايين آياغا قالخماديغيني و حوضوروندا يرئندن بِله، تَرپَنمه‌دئيئني گؤرنده موردوکايين ضئدّئنه قضبله دولدو.


text:
اونلارا جاه-جلاللا، چوخ اوغوللاريندان، پادشاهين نِچه دفه روتبه‌سئني قالديريب اونا آيري ريئسلردن و اعيانلاردان اوستون منصب ورمه‌سئندن دانيشدي.


text:
و بله ده ددي: "بلی، حتّا ملکه اِستِر ده قوردوغو ضئيافته مندن باشقا هچ کسي لايئق گؤرمه‌دي کي، پادشاهلا برابر اورايا گلسئن. صاباح دا او منی پادشاهلا برابر ضئيافته دعوت ادئب.


text:
آروادي زِرِش و بوتون دوستلاري بله ددئلر: "اَلّي قول‌آچ اوجاليغيندا بئر دار آغاجي دوزلتدئر. سحر آچيلاندا دا پادشاها دِه کي، موردوکايي اوندان آسديرسين و پادشاهلا ضئيافته شادليقلا گت."" بو سؤز هامانين اوره‌يئنه ياتدي و دار آغاجي دوزلتدئردي.


text:
همئن گجه پادشاهين يوخوسو قاچدي. او امر اتدي کي، حؤکمدارليغينين خاطئره کئتابي، سالنامه‌لر کئتابي گتئرئلسئن. بونلار پادشاهين حوضوروندا اوخوندو.


text:
اورادا يازي تاپيلدي کي، موردوکاي ساراي دروازاسينين کشئکچئلرئندن بئگتان و تِرِش آدلي ائکي خادئم حاقّيندا خبر ورمئشدي کي، پادشاه اَخَشوِروشا سوئي-قصد حاضيرلاييبلار.


text:
پادشاه ددي: "بونا گؤره موردوکايا هانسي شرف و عئزّت ورئلدي؟" اونون خئدمتئنده دوران نؤکرلر ددي: "بونا گؤره اونا هچ نه ادئلمه‌يئب."


text:
پادشاه ددي: "حَيَطده کئم وار؟" بو زامان هامان پادشاهين سارايينين بايير حَيَطئنه گئرمئشدي کي، پادشاهلا دا‌نيشيب موردوکايي دوزلتدئيي دار آغاجيندان آسديرسين.


text:
هامان ائچَري گلنده پادشاه اوندان سوروشدو: "پادشاهين شَرَفلَندئرمک ائسته‌دئيي آداما نه گرک ادئلسئن؟" هامان دا اؤزو اؤزونده دوشوندو: «مندن باشقا کئمي شَرَفلَندئرمک ائستر کي؟""


text:
همئن پالتار و آت پادشاهين لاپ اوجا روطبه‌لي ريئسلرئندن بئرئنئن اَلئنه ورئلسئن کي، پادشاهين شَرَفلَندئرمک ائسته‌دئيي آدامي گِيئندئرئب آتا مئندئرسئنلر و شهر ميدانيندا گَزدئرسئنلر و قاباغا دوشوب بله جار چکسئنلر: «پادشاه ائسته‌دئيي آدامي بو جور شَرَفلَندئرئر.»""


text:
پادشاه هامانا ددي: "پالتار و آتي تز گؤتور و ساراي دروازاسيندا وظئفه‌يه دوران يهودي موردوکايا ددئکلرئنئن هچ بئرئني اَسکئلتمه‌دن ات."


text:
هامان پالتاري و آتي گؤتوروب موردوکايا گِيئندئردي. سونرا آتا مئندئرئب شهرئن ميدانيندا گَزدئردي و قاباغيندا جار چکدي: "پادشاه ائسته‌دئيي آدامي بو جور شَرَفلَندئرئر."


text:
بوندان سونرا موردوکاي ساراي دروازاسينا قاييتدي. لاکئن هامان ماتم ائچئنده باشي اؤرتولو حالدا تز اِوه قاييتدي.


text:
او، آروادي زِرِشه و بوتون دوستلارينا باشينا گلن بوتون احوالاتلاري دانيشدي. حئکمتلي مصلحتچئلري ائله آروادي زِرِش اونا ددئلر: "اگر قاباغيندا ييخيلماغا باشلاديغين بو موردوکاي يهودي عئرقئندندئر، اونا گوجون چاتماز، قطعن قاباغيندا ييخيلاجاقسان."


text:
اِله اونونلا صؤحبت ادئردئلر کي، پادشاهين حرم‌آغالاري گلئب هاماني تَلَسئک اِستِرئن قوردوغو ضئيافته آپارديلار.


text:
ائکئنجي گون شراب ائچئلَنده پادشاه گئنه اِستِردن سوروشدو: «مَلَکه اِستِر، نه ائسته‌يئرسن؟ دِه، سنه ورئم! آرزون ندئر؟ حتّا پادشاهليغين ياريسي اولسا بِله، سنه ورئله‌جکدئر.»


text:
مَلَکه اِستِر پادشاها جاواب ورئب ددي: «اگر سنئن گؤزونده لوطف تاپميشام، ای پادشاه، اگر پادشاهين خوشونا گلئر، ائسته‌يئم بودور کي، منه حياتيمي عطا اده‌سن، خالقيم اوچون ده ائسته‌يئم بودور.


text:
چونکي هم مَن، هم ده خالقيم قيريلماق، اؤلدورولمَک و محو ادئلمَک اوچون ساتيلميشيق. اگر بئزي، کئشئلري و آروادلاري، قول کئمي ساتسايديلار، ساکئت قالارديم، چونکي پادشاهي بله بئر دَرد ائله ناراحات اتمه‌يه دَيمَز.»


text:
او زامان پادشاه اَخَشوروش مَلَکه اِستِردن سوروشدو: «بو ائشي کئم ادئر؟ هارادادير؟ کئمئن بله بئر ائسته‌يي وار؟»


text:
اِستِر ددي: «بئزه عداوت ادن دوشمنئمئز بو شَرئر هاماندير!» پادشاهين و مَلَکه‌نئن حوضوروندا هاماني دهشت بورودو.


text:
پادشاه قضب ائله شراب سوفره‌سئندن قالخدي و سارايين باغچاسينا چيخدي. آمّا هامان ائچه‌رئده قالدي کي، مَلَکه اِستِره جاني اوچون يالوارسين، چونکي آنلاميشدي کي، پادشاه اونون اؤزونه زئيان يتئرمَيه قَرار ورئب.


text:
پادشاه ساراي باغچاسيندان شراب ائچدئکلري ضئيافت يرئنه قاييداندا گؤردو کي، هامان اِستِرئن اولدوغو کورسونون اوستونه دؤشه‌نئب. پادشاه ددي: «بو آدام اِوئمده، منئم يانيمدا مَلَکه‌‌يه قَصد اده‌جک مَگَر؟» اِله بو سؤز پادشاهين آغزيندان چيخاندا هامانين اوزونو اؤرتدولر.


text:
حَرَم‌آغالاردان خَربونا آدلي بئر نفر کي، پادشاهين حوضوروندا ائدي، ددي: «باخ، هامانين اِوئنئن قاباغيندا اَلّي قول‌آچ اوجاليغيندا بئر دار آغاجي وار. هامان اونو پادشاها خيئر خبر ورن موردوکاي اوچون حاضيرلاتديريب.» پادشاه ددي: «اوندان اؤزونو آسين!»


text:
بلجه هامانين موردوکاي اوچون دوزلتدئردئيي دار آغاجيندان اونون اؤزونو آسديلار. بوندان سونرا پادشاهين قضبي سويودي.


text:
اِله همئن گون پادشاه اَخَشوِروش يهودئلرئن دوشمنی هامانين اِوئني ملکه اِستِره وردی. موردوکاي پادشاهين حوضورونا گلدي، چونکي اِستِر موردوکايين کئم اولدوغونو پادشاها معلوم اتمئشدي.


text:
پادشاه هاماندان گری آلديغي مؤهورلو اوزويو چيخارديب موردوکايا وردی. اِستِر ده موردوکايي هامانين اِوئنه نظارتچي قويدو.


text:
بوندان سونرا اِستِر گئنه ده پادشاها دانيشيب، اونون آياقلارينا دوشدو و آغلايا-آغلايا يالواردي کي، اَگاگلي هامانين يَهودئلره قَرَضله قوردوغو قصدئن قاباغيني آلسين.


text:
سونرا دا ددي: "اگر پادشاهين خوشونا گلسه، اگر اونون حوضوروندا لوطف تاپميشام، اگر بو ائش پادشاهين گؤزونده دوز گؤرونور و منی بَيَنمئشدئر، قوي بئر فرمان يازيلسين کي، اَگاگلي هَمِدّاتا اوغلو هامانين قصد-قَرَضله پادشاهين بوتون وئلايتلرئنده ياشايان يهودئلري قيرماق اوچون يازديغي مکتوبلاري لغو اتسئن.


text:
خالقيمين باشينا گلن بو موصئبته نجه دؤزه بئله‌رم؟ گؤزومون قاباغيندا قوحوملاريمين محو اولماسينا نجه دؤزه بئله‌رم؟""


text:
پادشاه اَخَشوِروش ملکه اِستِره و يهودي موردوکايا ددي: "باخ، هامانين اِوئني اِستِره ورمئشم. هاماني دار آغاجيندان آسديرميشام، چونکي يهودئلرئن قصدئنه اَل اوزاديب.


text:
ائندي گؤزونوزده نجه خوش گؤرونور، پادشاهين آديندا يهودئلره باشقا بئر مکتوب يازين و پادشاهين مؤهورلو اوزويو ائله مؤهورله‌يئن. چونکي پادشاهين آديندا يازيلميش و پادشاهين مؤهورلو اوزويو ائله مؤهورلَنَن فرماني هچ کئم لغو اده بئلمز."


text:
اله او زامان اوچونجو آي يعني سئوان آيينين ائيئرمي اوچونده پادشاهين مئرزه‌لري چاغيريلدي. موردوکايين هودّودان کوشا قدر يوز ائيئرمي يدّي وئلايتده‌کي يهودئلره، ساتراپلارا، والئلره، وئلايتلرئنئن ريئسلرئنه امر اتدئيي هر شي يازيليب، هر وئلايته اؤز يازيسي ائله و هر خالقا اؤز دئلي ائله، يهودئلره ده اؤز يازي و دئللرئنده گؤنده‌رئلدي.


text:
موردوکاي پادشاه اَخَشوِروشون آدي ائله اونون امرئني مکتوبلارا يازيب، پادشاهين مؤهورلو اوزويو ائله مؤهورله‌دي و چاپارلارلا کي، پادشاه اوچون بَسلَنَن خوصوصي چاپار آتلارا مئنمئشدئلر، بو مکتوبلاري گؤنده‌ردي.


text:
بو مکتوبلارا گؤره پادشاه هر شهرده ياشايان يهودئلره ائجازه وردی کي، ييغيليب اؤز جانلاريني حئفظ اتسئنلر. اونلارا، آرواد و اوشاقلارينا هوجوم ادن هر مئلّتئن و يا هر وئلايتئن سئلاحلي دسته‌لرئني قيريب، اؤلدوروب، يوخ اتسئنلر، اَملاکلاريني دا تالان اتسئنلر.


text:
پادشاه اَخَشوِروشون بوتون وئلايتلرئنده اون ائکئنجي آي اولان اَدار آيينين اون‌اوچو بو ائش اوچون موعيّن اولونموشدو.


text:
بو فرمانين صورتي هر وئلايتده قانون کئمي دست-خطه يازيلمالي و بوتون خالقلارا اعلان اولونمالي ائدي کي، يهودئلر همئن گون اؤز دوشمنلرئندن قئصاص آلماغا حاضير اولسونلار.


text:
قاصئدلر پادشاها خئدمت ادن چاپار پادشاهين آتلارينا مئندئرئلدي و پادشاهين امري ائله تَلَسدئرئلئب تز يولا ساليندي. فرمان شوشَن قالاسيندا دست-خطله اعلان ادئلدي.


text:
موردوکاي پادشاهين حوضوروندان باشيندا بؤيوک قيزيل تاج، آغ و لاجورد شاهانه لئباسدا، اَرغواني نازئک کتان جوبّه ائله چيخدي. شوشَن شهري شادليق ائچئنده هاراي چکدي.


text:
پادشاهين امري و فرماني هانسي وئلايته، هانسي شهره چاتيردي، اورادا يهودئلر اوچون شادليق، سِوئنج، ضئيافت و بايرام گونو اولوردو. اؤلکه‌نئن باشقا خالقلاري آراسيندان بئر چوخو، يهودئلردن قورخدوقلاري اوچون يهودي اولدولار.


text:
اون ائکئنجي آي، يعني اَدار آيينين اون اوچو پادشاهين امري و فرمانينين ائجرا واختي ياخينلاشيردي. يهودئلرئن دوشمنلري اِله گومان اتمئشدئلر کي، او گون يهودئلر اونلارين حاکئمئيّتي آلتينا دوشه‌جک. لاکئن بونون عکسئنه، يهودئلر اونلاردان نئفرت ادنلر اوستونده ظفر قازانديلار.


text:
يهودئلر پادشاه اَخَشوِروشون بوتون وئلايتلرئنده، ياشاديقلاري شهرلره ده ييغيلديلار کي، اونلارين قصدئنه چاليشانلارا هوجوم اتسئنلر. آرتيق اونلارين قاباغيندا هچ کئم دايانا بئلمزدي، چونکي اونلارين زَهمي بوتون خالقلاري بوروموشدو.


text:
بوتون وئلايت باشچيلاري، ساتراپلار، والئلر و پادشاهين مأمورلاري يهودئلره کؤمک اتدي. چونکي موردوکايين اوزوندن اونلارين جانينا قورخو دوشموشدو.


text:
موردوکاي پادشاهين ساراييندا اوجا روطبه‌يه صاحئب اولموشدو، شؤهرتي ده بوتون وئلايتلره ياييلميشدي. موردوکاي آرتيق بئر شخصئيّت کئمي گت-گده بؤيوک و قودرتلي اولوردو.


text:
يهودئلر بوتون دوشمنلرئني قيلينجدان کچئردئب، اؤلدوروب، يوخ اتدئلر. اونلاردان نئفرت ادنلره نه ائسته‌دئلر، اونو دا اتدئلر.


text:
يعني يهودئلرئن دوشمنی هَمِدّاتا اوغلو هامانين اون اوغلو ائدئلر، اؤلدوردولر. لاکئن تالانا اَل آتماديلار.


text:
پادشاه ملکه اِستِره ددي: "يهودئلر شوشَن قالاسيندا بش يوز نفري و هامانين اون اوغلونو اؤلدوروب يوخ ادئبلر. ائندي گؤر پادشاهين آيري وئلايتلرئنده نه ادئبلر! گئنه نه ائسته‌يئن وار؟ سنه ورئله‌جک. نه آرزون وار؟ يرئنه يتئرئله‌جک."


text:
اِستِر ددي: "اگر پادشاها خوش گؤرونور، شوشانداکي يهودئلره صاباح دا ائجازه ورئلسئن کي، بوگونکي فرماني ائجرا اتسئنلر. هامانين اون اوغلو دا دار آغاجيندان آسيلسينلار."


text:
شوشانداکي يهودئلر اَدار آيينين اون دؤردونده ده ييغيليب، اورادا اوچ يوز نفري اؤلدوردولر، لاکئن تالانا اَل آتماديلار.


text:
پادشاهين وئلايتلرئنده ياشايان آيري يهودئلر اؤز جانلاريني حئفظ اتمک اوچون ييغيلديلار. اونلاردان نئفرت ادن يتمئش بش مئن نفري اؤلدوروب، دوشمنلرئندن آزاد اولدولار. لاکئن تالانا اَل آتماديلار.


text:
بو ائش اَدار آيينين اون اوچونده باش وردی. اون دؤردونجو گون يهودئلر دئنجَلدئلر و او گونو ضئيافت و شادليق گونو تعيئن اتدئلر.


text:
آمّا شوشانداکي يهودئلر همئن آيين اون اوچونده و اون دؤردونده ييغيليب آيين اون بِشئنده دئنجَلدئلر و اونو ضئيافت و شادليق گونو تعيئن اتدئلر.


text:
اله بونا گؤره ده کَندلي يهودئلر و ايالت شهرلرئنده ياشايان يهودئلر اَدار آيينين اون دؤردونو شادليق، ضئيافت و بايرام گونو توتورلار و بئربئرلرئنه يمک گؤندرئرلر.


text:
موردوکاي بو حادئثه‌لري قيد ادئب، پادشاه اَخَشوِروشون اوزاقدا و ياخيندا اولان بوتون وئلايتلرئنده‌کي يهودئلرئن هاميسينا مکتوب گؤندردي.


text:
چونکي بو گونلر يهودئلر اؤز دوشمنلرئندن آزاد اولموشدولار و او آي کَدَرلري سِوئنجه، ماتملري ده بايرام گونونه چِورئلمئشدي. او گونلر شَنلئک قوروب سِوئنمه‌لي و بئر-بئرلرئنه يمک گؤنده‌رئب کاسيبلارا هدئيّه ورمه‌لي ائدئلر.


text:
چونکي اَگاگلي هَمِدّاتا اوغلو هامان کي، بوتون يهودئلرئن دوشمنی ائدي، يهودئلري يوخ اتمک اوچون اونلارا قصد قورموشدو. اونلاري اَزئب محو اتمک اوچون پور، يعني پوشک آتميشدي.


text:
لاکئن ائش پادشاهين حوضورونا چاتاندا، پادشاه مکتوب واسئطه‌سئله امراتمئشدي کي، هامانين يهودئلره قوردوغو قصد-قَرَض هامانين اؤز باشينا گتئرئلسئن و هامانلا اوغوللاري دار آغاجيندان آسيلسين.


text:
اله بونا گؤره ده بو گونلر پور کلمه‌سئنه گؤره پورئم آدلانديريلير. بو نامه‌ده ورئلَن تعلئماتدان، بو ائش حاقّيندا گؤردوکلرئندن و باشلارينا گلن حادئثه‌لردن اؤتري


text:
يهودئلر اؤزلري و سونراکي نسئل‌لري اوچون، هم ده اونلارا قوشولانلار اوچون بئر عادت قويوب بونو داوام اتدئردئلر. اله کي، بو ائکي گونو هر ائل قايدالارا و موعيّن واختا گؤره کچئرتمَکده اِهمال اتمه‌سئنلر.


text:
بو گونلر هر نسئلده، هر عايئله‌ده، هر وئلايتده و هر شهرده خاطيرلانيب جشن توتولمالي ائدي، بو پورئم گونلري يهودئلر آراسيندان ائتمه‌مه‌لي و اؤولادلارينين ياديندان چيخمامالي ائدي.


text:
ابئخه‌يئلئن قيزي ملکه اِستِر و يهودي موردوکاي بو ائکئنجي پورئم نامه‌سئني بوتون ائقتئدارلا تصدئق اتدئلر.


text:
موردوکاي اَخَشوِروشون پادشاهليغينين يوز ائيئرمي يدّي وئلايتئنده ياشايان بوتون يهودئلره صولح و حقئقت سؤزلري يازيب مکتوب گؤندردي کي،


text:
بو پورئم گونلرئني برقرار اتسئنلر، نجه يهودي موردوکايلا ملکه اِستِر اونلار اوچون برقرار اتمئشدي، نجه کي، توتاجاقلاري اوروج و ماتم واختلاري باره‌ده‌کي تعلئماتلا اؤزلري و سونراکي نسئل‌لري اوچون تعيئن اتمئشدئلر.


text:
پادشاهين بوتون گوجلو و قودرتلي ائشلري، اِلَجه ده موردوکايا وردئيي اوجا روطبه حاقّينداکي منصبئن کامئل حکايه‌سي مگر ماد و فارس پادشاهلارينين سالنامه‌لر کئتابيندا يازيلماييبدير؟


text:
يهودي موردوکاي روطبه‌ده آنجاق پادشاه اَخَشوِروشدان آشاغي ائدي. يهودئلر آراسيندا بؤيوک بئر آدام ائدي و چوخلارينين حؤرمتئني قازانميشدي. او، خالقينين خيئرئني آختاردي و بوتون مئلّتئنئن رئفاهي اوچون دانيشدي.


text:
عوص دئياريندا اَيّوب آدلي بئر آدام وار ائدي. اَيّوب کامئل و دوز بئر آدام ائدي؛ تاريدان قورخوردو و پئسلئکدن اؤزونو اوزاق ساخلاييردي.


text:
دونيا ماليندان اونون يدّي مئن قويونو، اوچ مئن دَوه‌سي، بش يوز جوت اؤکوزو، بش يوز دئشي اِششه‌يي و بئر چوخ نؤکري وار ائدي؛ اله کي، شرقده ياشايان بوتون آداملاردان لاپ بؤيوک ائدي.


text:
اونون اوغوللاري گدئب هَره‌سي اؤز نؤوبه‌سئنده اِوئنده ضئيافت ورَردئلر و آدام گؤنده‌رئب اوچ باجيلاريني دا چاغيرارديلار کي، اونلارلا يِيئب ائچسئنلر.


text:
اونلارين ضئيافت گونلري بئر دؤور باشا چاتاندان سونرا اَيّوب گؤنده‌رئب اونلاري تقدئس اِدَردي و سحر اِرکَن قالخيب اونلارين هاميسينين ساييسينا گؤره يانديرما قورباني تقدئم اِدَردي. چونکي دئيَردي: "بَلکي اؤولادلاريم گوناه ادئب اورَکلرئنده تارييا لعنت اتمئشلر."" و اَيّوب همئشه بله اِدَردي.


text:
رب شيطانا ددي: "هارادان گلئرسن؟" شيطان ربّه جاواب ورئب ددي: "دونياني دولانماقدان، ائچئنده گَزمَکدن."


text:
رب شيطانا ددي: "آيا قولوم اَيّوبا ياخشي بئر دئقَّت اتدئن؟ دونيادا اونون کئمي هچ کس يوخ! کامئل و دوز بئر آدام کي، تاريدان قورخار و پئسلئکدن اؤزونو اوزاق ساخلايار."


text:
مگر سن اونون اطرافينا، اِوئنئن اطرافينا، بوتون وار-يوخونون اطرافينا حاصار چکمه‌يئبسن؟! اونون اَللرئنئن ائشئنه برکت ورئبسن کي، مالي يرده چوخاليب.


text:
رب شيطانا ددي: "باخ، اونون بوتون وار-يوخو سنئن اَلئنده‌‌دئر، آنجاق اونون اؤزونه اَلئني اوزاتما!"" بلجه شيطان ربّئن حوضوروندان اِشئيه چيخدي.


text:
بئر گون، او زامان کي، اَيّوبون اوغوللاري و قيزلاري بؤيوک قارداشلارينين اِوئنده يِيئب شراب ائچئردئلر،


text:
بئر قاصئد اَيّوبا گلئب ددي: "اؤکوزلر جوت سوروردولر، دئشي اِششَکلر ده اونلارين يانيندا اوتلاييرديلار.


text:
او واخت سابالي‌لار هوجوم ادئب اونلاري آپارديلار و نؤکرلري قيلينج آغزيندان کچئرتدئلر. آنجاق تَک من قاچميشام کي، سنه خبر گتئرئم."


text:
بو آدام حله دانيشيردي کي، آيري بئري گلئب ددي: "گؤيدن تارينين اودو دوشوب قويونلاري و نؤکرلري يانديردي و اونلاري تلف اتدي. آنجاق تَک من قاچميشام کي، سنه خبر گتئرئم."


text:
بو آدام حله دانيشيردي کي، آيري بئري گلئب ددي: "کَلدانئلر اوچ دسته اولوب دَوه‌لرئن اوستونه هوجوم گتئردئلر و اونلاري گؤتوروب آپارديلار، نؤکرلري ده قيلينج آغزيندان کچئرتدئلر. آنجاق تَک من قاچميشام کي، سنه خبر گتئرئم."


text:
بو آدام حله دانيشيردي کي، آيري بئري گلئب ددي: "اوغوللارين و قيزلارين بؤيوک قارداشلارينين اِوئنده يِيئب شراب ائچئردئلر کي،


text:
بئردن صحرا طرفئندن گوجلو بئر يل گلئب اِوئن دؤرد کونجوندن اله ووردو کي، اِو جاوانلارين اوستونه ييخيلدي و اونلارين هاميسي اؤلدولر. آنجاق تَک من قاچميشام کي، سنه خبر گتئرئم."


text:
و ددی: "آنامين قارنيندان لوت چيخديم، اورايا لوت ده گده‌رم. رب وردی، رب ده آلدي. ربّئن آدي موبارک اولسون."


text:
ائلاهي مؤوجودلار گئنه اؤزلرئني تقدئم اتمک اوچون ربّئن حوضورونا گلدئلر. شيطان دا اونلارلا گلدي کي، اؤزونو ربّئن حوضوروندا تقدئم اتسئن.


text:
رب شيطانا ددي: "هارادان گلئرسئن؟" شيطان ربّه جاواب ورئب ددي: "دونياني دولانماقدان، ائچئنده گَزمَکدن."


text:
رب شيطانا ددي: "آيا قولوم اَيّوبا بئر دئقّت اتدئن؟ دونيادا اونون کئمي هچ کس يوخ! کامئل و دوز بئر آدام کي، تاريدان قورخار و اؤزونو پئسلئکدن اوزاق ساخلايار. گرچی اونو هلاک اتمک اوچون منی سببسئز تحرئک اتدئن، لاکئن او حله ده کاماليندا ثابئت دورور."


text:
شيطان ربّئن حوضوروندان اِشئيه چيخدي و اَيّوبو، آياغينين آلتيندان تپه‌سئنه قدر، پئس چئبانلارلا ووردو.


text:
آمّا اَيّوب اونا ددي: "آخماق آروادلارين بئري کئمي دانيشيرسان! تاريدان ياخشيليغي قبول اِدَک، آمّا يامانليغي قبول اتمه‌يک؟" و بونلارين هاميسيندا اَيّوب دئلي ائله هچ بئر گوناه اتمه‌دي. اَيّوبون اوچ دوستو


text:
اَيّوبون اوچ دوستو تِيمانلي اِلئفَز، شوخلو بئلدَد، و نَعَماتلي صوفَر اونون باشينا گلن بوتون بلالاري اشئدئب، قرار وردئلر کی، هر بئري اؤز يرئندن اونون يانينا گلسئنلر و بئربئرلري ائله گؤروشدولر کي، بئرلئکده گدئب اونونلا همدرد اولسونلار و اونا تسلّی ورسئنلر.


text:
اوزاقدان اَيّوبو گؤرنده اونو تانيماديلار و باغيريب هؤنکور-هؤنکور آغلاماغا باشلاديلار. هر بئري اؤز جوبّه‌سئني ييرتيب و گؤيه، باشلاري اوستونه تورپاق آتديلار.


text:
اَيّوبلا يدّي گون يدّي گجه تورپاق اوستونده اوتوردولار. هچ بئري اونونلا بئر سؤز ده دانيشمادي، چونکي دردئنئن نه قدر بؤيوک اولدوغونو گؤردولر.


text:
او گجه‌يه گلئنجه، قارا قارانليق اونو قاپسين، ائلئن گونلري آراسيندان کَسئلسئن، آيلارين ساييسينا گئرمه‌سئن.


text:
قوي اونون سحر اولدوزلاري سؤنسون، ائشيغا اومئد باغلاسين، لاکئن اولماسين، فجرئن شوعاعلاريني گؤرمه‌سئن.


text:
او روح دوردو، لاکئن من گؤرونوشونو سِچه بئلمه‌دئم. گؤزلرئمئن قاباغيندا بئر شکئل وار ائدي؛ هر شي ساکئت ائدي، سونرا بئر سَس اشئتدئم:


text:
بس گؤر نه قدر چوخ، پالچيق اِولرده ياشايانلاردا! اونلاردا کي، بونؤوره‌لري تورپاقدادير، اونلار کي، گووه‌دن تِز اَزئلئرلر.


text:
سفه آدامين بئچدئيئني آج آدام يِيئر، اونو تئکانلار آراسيندان بله آلير. و ثروتئني سوسوز آدام اودماق ائسته‌يئر.


text:
چونکي قادئري-موطلقئن اوخلاري ائچئمده‌دئر؛ روحوم اونلارين زهرئني ائچئر، تارينين دهشتلري منئمله موحارئبه‌يه دوزولور.


text:
بو منه بئر تسلّی اولاردي، آمانسيز عذابين ائچئنده شادليقلا اوينارديم، چونکي موقدّس اولانين سؤزلرئني دانماميشام.


text:
بونا گؤره آغزيمين قاباغيني آلماياجاغام؛ روحومون دارليغيني دئله گتئره‌جيم؛ جانيمين آجيليغيندان شئکايت اده‌جيم.


text:
مگر گوناه اتمئشم؟ سنه نه اتمئشم، ای ائنسانا گودوکچو اولان؟ نه اوچون منی اؤزونه هدف ادئبسن؟ اله کي، سنئن اؤزونه بئر يوک اولموشام؟


text:
نه اوچون عوصيانيمي باغيشلاميرسان و خاطامي دا اوستومدن گؤتورمورسن؟ بئر آزدان تورپاق آلتيندا ياتاجاغام، منی آختاراجاقسان، و من اولماياجاغام."


text:
مگر سنه خوشدور کي، ظولم اده‌سن؟ اَللرئنئن ائشئني خور گؤره‌سن؟ شرور آداملارين نئيّتلرئنه لوطف گؤزو ائله باخاسان؟


text:
اگر شر بئر آدام اولسام، واي حاليما! حتّا اگر صالح آدام دا اولسام، باشيمي قالديرا بئلمئرم، چونکي خجالت ائچئنده‌يم، نجه ده ذلئلم.


text:
ظولمَت دئيارينا، قارانليغين اؤزونه، ظولمته، قاريشيقليق دئيارينا، اورايا کي، ائشيغي قارانليق کئمي‌دئر.»""


text:
حئکمتئن سئرّئني سنه بئلدئرسَيدي! چونکي حئکمتئن ائکي اوزو وار. بئل کي، تاري تقصئرلرئنئن نچه‌سئندن کچئب.


text:
لاکئن پئس آداملارين گؤزلري قارالاجاق؛ پناه يرلري اولماياجاق، اومئدلري ده آخير نفسلرئني چکمک اولاجاقدير.»


text:
دوستولاريما لاغ سببي اولموشام، من کي، تاريني چاغيريب جاواب اِشئدَردئم؛ عادئل و کامئل آدام لاغا دؤنوب!


text:
تالانچي‌لارين چاديرلاريندا راحاتليق وار، تاريني قضبلَندئرَنلر اَمئن-آمانليقداديرلار، اونلار تارييا يوخ، اؤز قوللارينا بِل باغلاييرلار.


text:
منی اؤلدورسه ده، اونا اومئد باغلاياجاغام. آمّا گئنه ده يوللاريمدان اؤتري اونون حوضوروندا دئفاع اده‌جيم.


text:
ائنسانين گونلري تعيئن اولونوب، آيلارينين ساييسي سنه بلّي‌دئر، اونون حودودونو سن قويوبسان کي، اوندان کچه بئلمز.


text:
ائنسان دا ياتاري، بئر داها قالماز، گؤيلرئن يوخ اولماسينا قدر اويانماز، يوخولاريندان دا اويانديريلماز.


text:
کاشکي منی اؤلولر دئياريندا گئزلَده‌يدئن، قضبئن کچنه‌جک منی اؤرته‌يدئن، منه مؤهلت وره‌يدئن، سونرا منی يادا سالايدين.


text:
ائنسان اگر اؤلسه، بئر داها مگر دئرئلر؟ نؤوبتئم چاتانا قدر، بو عذابدان قورتارماق اوچون هر گون گؤزلَيه‌جيم.


text:
سو داشلاري يووارلاديغي کئمي، سِل‌لر تورپاغي يويوب آپارديغي کئمي، سن ده ائنسانين اومئدئني بله يوخ ادئرسن.


text:
وئرانه شهرلرده، کئمسه‌سئز، يرله يکسان اولان وئرانه‌لرده، عاقئبتي داغيلماق اولان اِولرده سالئن اولاجاق.


text:
سئزئن يِرئنئزده اولسايديم، من ده اله دانيشا بئلردئم. ضئدّئنئزه سؤزلر دوزوب باشيمي دا سئزه تَرپه‌ده بئلردئم.


text:
چونکي سن اونلارين قلبئني آنلاييش اوچون باغلاييبسان، اونا گؤره ده قويماياجاقسان کي، اونلار اوجالسينلار.


text:
ای سن، اؤزونو قضبئنده دئدئب- داغيدان، سنئن خاطئرئن اوچون بو دونيا مگر ترک اولوناجاق؟ و يا قايا يرئندن چيخاجاق؟


text:
قوشونلاري اوستومه بئرلئکده گلئرلر، ضئدّئمه يوللاريني ساهمانلاييرلار، چاديريمين اطرافيندا يِرله‌شئرلر.


text:
اوندا اؤزونوز ده قيلينجدان قورخون؛ چونکي قضب قيلينج جزاسي گتئرَر، اِله کي، موکافاتين وار اولدوغونو بئله‌سئنئز.»


text:
اوخ اونو دَلئب کچه‌جک و اونون بدنئندن چيخاجاق؛ پاريلدايان اوجو اونون جئيه‌رئندن چيخاجاق. دهشتلر اونون اوستونده‌دئر.


text:
خزئنه‌لرئنئن عاقئبتي قارانليق اولاجاق، اوفورولمه‌مئش اود اونو يِيئب قورتاراجاق، و چاديريندا قالانلاري دا يانديريب-ياخاجاق.


text:
نچه دفه اولوب کي، پئس آداملارين چيراغي سؤنسون؟ يا دا باشلارينا فلاکتلري گلسئن؟ مگر تاري اؤز قضبئنده اونلارا هلاکتي پاي ورئر؟


text:
دوداقلارينين امر اتدئيئندن آيريلماميشام؛ آغزينين سؤزلرئني، مؤحتاج اولدوغوم يمکدن داها چوخ دَيَر ورئب آنبار اتمئشم.


text:
باخ، کاسيبلار چؤل اِششَکلري کئمي، يمک آختارماق اوچون اِرته‌دن ائشه چيخيرلار؛ اؤولادلاري اوچون چؤلده چؤرک آختاريرلار.


text:
پئسلرئن چَپَرلري آراسيندا زيتون ياغي سيخيرلار، شراب اوچون اوزوم سيخيرلار، آمّا اؤزلري سوسوزلوقدان يانيرلار.


text:
شهرلردن ائنسان ناله‌‌سي قالخير، يارالي جانلار کؤمک اوچون باغيريرلار، آمّا تاري حله ده حاقسيزليغي نظره آلمير.


text:
آمّا سولارين اوزونده کؤپويه بَنزَرلر، اونلارين پايي ير اوزونده ملعوندور؛ اوزوم باغلارينا قاييتمازلار.


text:
آنا بطني اونو ياددان چيخاردار، قوردلار اوچون لذئذ يِم اولارلار. ائنصافسيز آدام آرتيق يادلارا دوشمَز، آمّا آغاج کئمي سينار.


text:
قيسا بئر مودّت اوچون اوجاليرلار، بئر آز سونرا يوخ اولورلار؛ آلچاديليرلار، و باشقا هر شي کئمي آلينيب گؤتورولورلر؛ سونبول‌لرئن باشي کئمي کَسئلئرلر.


text:
باخ، بونلار آنجاق اتدئکلرئنئن بئر ذرّه‌سي‌دئر اوندان اشئتدئيئمئز ضعئف بئر پيچيلتي‌دير! لاکئن قودرتئنئن گورولتوسونو کئم آنلايا بئلر؟""


text:
گرچي اؤولادلاري چوخالير، لاکئن اونلارين قدري قيلينج آغزي‌دير؛ نسئللري ده دويونجا چؤرک تاپان اولماياجاق.


text:
آداملارين ساکئن اولدوغو يردن اوزاق بئر دلئک آچير؛ ائنسان آياغي دَيمه‌يَن يرلرده. فاني ائنساندان اوزاقدا ساللانيب يِللَنه-يِللَنه قالير.


text:
اونو اوفئر قيزيلي ائله قئيمتلَندئرمک اولماز، اونو دَيَرلي دامارلي عقئقله، لاجورد داشي ائله دَيَرلَندئرمک اولماز.


text:
اؤلوم آغزيندا اولانين خيئر-دوعاسي اوستومه گلردي، دول آروادين اوره‌يئني شادليقدان اوخوماغا قالديرارديم.


text:
اونلارين يولونو من سِچَردئم، ريئس کئمي اَيلَشَردئم، عسگرلرئن آراسيندا پادشاه کئمي اوتورارديم، ياسلي‌لارا تسلّی ورنه بَنزه‌يَردئم.


text:
آمّا ائندي ياشجا مندن کئچئکلر منه لاغ ادئرلر؛ او آداملار کي، آتالاريني هچ حساب ادئب سورومون ائتلري ائله قويماغا بله راضي اولمازديم.


text:
ائندي کي، تاري کامانيمين ائپئني بوشلاييب و منی ذلئل ادئب، اونلار دا گؤزومون قاباغيندا جئلوولاريني آرتيق آتيبلار.


text:
بو دا اله بئر فساددير کي، حاکئملر اونو جزالانديرارديلار، چونکي يوخاريدا اولان تاريني دانميش اولارديم.


text:
بؤيوک جاماعاتدان قورخدوغوم اوچون، اِلئن حقارتئندن دهشته گلدئيئم اوچون، دئنمه‌يئب قاپيدان اِشئيه چيخماميشام؛


text:
کاشکي منی اشئدن بئري اولسايدي! بو سؤزومو تصدئق ادئرم؛ قوي قادئري-موطلق جاوابيمي ورسئن! ضئدّئمه بونو طومارا يازيب اَلئمه ورسئن.


text:
لاکئن رام نسلئندن بوزلو بَرَکِلئن اوغلو اِلئهونون قضبي اَيّوبون اوستونه آلوولاندي، چونکي اؤزونو تاريدان داها چوخ حاقلي حساب ادئردي.


text:
اونون قضبي او اوچ دوستون اوستونه ده آلوولاندي، چونکي اَيّوبو محکوم اتدئيي حالدا، حله ده اونا بئر جاواب تاپا بئلمه‌مئشدئلر.


text:
بوزلو بَرَکِلئن اوغلو اِلئهو دانيشيب ددی: "ياشجا من کئچئيَم، آمّا سئز ياشلي؛ اونا گؤره ده چکئندئم، بئلدئيئمي سئزه دِمَکدن قورخدوم.


text:
سئزه چوخ دا دئقّت اتدئم، لاکئن سئزدن هچ بئرئنئز اَيّوبون سهو دانيشديغيني ثوبوت اتمه‌دئنئز، اونون سؤزلرئنه جاواب ورمه‌دئنئز.


text:
تارييا دوعا اِدَر، و اونون نظرئنده مقبول اولار. اوزونو شادليقلا گؤرَر، صالحلئيئني ده ائنسانا گری وِرَر.


text:
او آدام ائنسانلار حوضوروندا اوخويوب دئير: گوناه اتمئشدئم، دوزو اَيري اتمئشدئم، لاکئن او، لايئق اولدوغوم جزاني منه ورمه‌دي.


text:
بونا گؤره، ای عاغيل صاحئبلري، منه قولاق آسين. حاشا کي، تاري پئسلئک اتسئن، حاشا کي، قادئري-موطلق حاقسيزليق اتسئن.


text:
اونو کي، ريئسلردن طرفدارليق اتمز، وارليني فاغيردان اوستون توتماز، چونکي اونلارين هاميسي اونون اَللرئنئن ائشي‌دئر.


text:
بئر آن ائچئنده اؤلورلر، گجه‌نئن ياريسيندا؛ تئتره‌يئب اؤلورلر؛ گوجلولر بله، اَل دَيمه‌مئش آرادان گؤتورولورلر.


text:
آمّا اگر تاري ساکئت قالسا، کئم اونو محکوم اده بئلر؟ اگر او، اوزونو گئزلَتسه، کئم اونو گؤره بئلر، او هم بئر مئلّت، هم ده بئر نفرئن اوستونده‌دئر.


text:
اونو آتديغين حالدا، مگر سنه کِفئن ائسته‌يَن عوضي وِرَر؟ چونکي من يوخ، سن گرک سچه‌سن. اونا گؤره ده بئلدئيئني منه اعلان ات.


text:
چونکي گوناهينا عوصيان دا آرتيرير، آراميزدا اَل چاليب تاريني رئشخند ادئر، تارينين ضئدّئنه دانيشديقجا دانيشير."


text:
بئز قادئري-موطلقي تاپا بئلمه‌رئک؛ قودرت و عدالتده او، بؤيوکدور. صداقتئنئن چوخلوغوندا او، هچ حاقسيزليق اتمز.


text:
اونون شکئلي دَيئشئر، مؤهور وورولاندا پالچيقدا عکسي قالان کئمي، پالتارداکي قيريشلار کئمي گؤزه گؤرونور.


text:
آيا هر بورجو اؤز واختيندا چيخاردا بئلرسن؟ و يا دوبّي-اکبري اوغوللاري ائله بئرلئکده هئدايت اده بئلرسن؟


text:
قارغايا يِمه‌يئني کئم حاضيرلايير، او زامان کي، بالالاري تارينين درگاهينا باغيريرلار، و يمکلري اولماديغينا گؤره آوارا گَزئرلر؟


text:
دَوه قوشو قانادلاريني شادليقلا چيرپار، لاکئن اونو لِيله‌يئن قانادي و پرلري ائله موقايئسه اتمک اولماز.


text:
بالالاري ائله قَسوَتله رفتار اِدَر، اِله بئل کي، اؤزونونکو ديئل‌لر. چکدئيي زحمتئن بوشا چيخماسيندان قورخماز.


text:
کَره‌ناي چالينان واخت "هئيّا" ديئب کئشنه‌يَر، موحارئبه‌نئن ائيسئني، سرکرده‌لرئن قيشقيرتيسيني، دؤيوشون نعره‌سئني اوزاقدان حئس اِدَر.


text:
"مگر تنبهه لايئق اولان آدام قادئري-موطلقله موباحئثه اده بئلر؟ قوي بونا تاريني مذمّت ادن جاواب ورسئن."


text:
بوتون مغرور آداملارا باخيب، اونلاري آشاغي اِندئر. پئس آداملاري اولدوقلاري يرده تَپئيئنئن آلتينا سال.


text:
آيا اونونلا دا، بئر قوشلا اويناديغين کئمي، اوينايا بئلرسن؟ بوينونا ائپ باغلاييب اونو قيزلارين اوچون آپارا بئلرسن؟


text:
سوروشدون: «بو کئمدئر کي، معرئفتسئز سؤزلرله مشورتي قارالدير؟» دوغرودان دا کي، آنلاماديغيم شيلردن، آغليما سيغمايان عجايئبلردن دانيشديم.


text:
رب اَيّوبا بو سؤزلري دئيَندن سونرا، تِيمانلي اِلئفَزه ددي: "قضبئم سنئن ضئدّئنه و ائکي دوستلارينين ضئدّئنه آلوولانيب. چونکي سئز قولوم اَيّوب کئمي منئم حاقّيمدا دوغرو اولاني دِمه‌دئنئز.


text:
ائندي اؤزونوز اوچون يدّي گاميش و يدّي قوچ آليب قولوم اَيّوبون يانينا گدئن و اؤزونوز اوچون يانديرما قوربانيني تقدئم ادئن. قولوم اَيّوب سئزئن اوچون دوعا اتسئن. من ده اونون دوعاسيني قبول ادئب، سئزئنله آخماقليغينيزا گؤره رفتار اتمه‌رم؛ چونکي سئز قولوم اَيّوب کئمي منئم حاقّيمدا دوغرو اولاني دِمه‌دئنئز."


text:
بلجه تِيمانلي اِلئفَز، شواَخلي بئلدَد و نَعَماتلي صوفَر گدئب ربّئن اونلارا ددئکلرئني يرئنه يتئردئلر؛ و رب اَيّوبون دوعاسيني قبول اتدي.


text:
اَيّوب دوستلاري اوچون دوعا ادندن سونرا، رب اوندان آلينديقلاريني اونا گری قايتاردي؛ رب اَيّوبا بوتون قاباکي ماليندان ائکي قات آرتيق مال- دؤولَت وردی.


text:
اَيّوبون بوتون قارداشلاري و باجيلاري و بوتون اَوّلکي آشنالاري اونون يانينا گلئب اِوئنده اونونلا چؤرک يدئلر و اونون دردئنه شرئک اولدولار و ربّئن اونون باشينا گتئردئيي بوتون بلالاردان اؤتري اونا تسلّی وردئلر. هر بئري اونا بئر پارچا گوموش و بئر قيزيل حالقا وردی.


text:
رب اَيّوبون آخير گونلرئني اَوّلکي گونلرئندن داها چوخ برکتلي اتدي؛ اونون ۱۴۰۰۰ قويونو، ۶۰۰۰ دَوه‌سي، ۱۰۰۰ جوت اؤکوزو، و ۱۰۰۰ دئشي اِشّه‌يي وار ائدي.


text:
بوتون اؤلکه‌ده اَيّوبون قيزلاري کئمي گؤزل آرواد هچ يوخ ائدي. آتالاري دا اونلارا قارداشلاري آراسيندا مئراث وردی.


text:
خوش او آدامين حالينا کي، پئس آداملارين مشورتئنده گزمز، گوناهکارلارين يولوندا دورماز، ائستِهزا ادنلرئن مجلئسئنده اوتورماز؛


text:
او، سو آرخلارينين يانيندا اکئلمئش آغاج کئمي‌دئر کي، باريني اؤز واختيندا ورر. اونون يارپاغي سولماز، اتدئيي هر ائش ياخشي گدر.


text:
دونيانين پادشاهلاري قالخيرلار، امئرلر بئربئرئ ائله ربّئن ضئدّئنه، اونون مسح اتدئيئنئن ضئدّئنه مصلحتله‌شئرلر؛


text:
اوغولو اؤپون کي، قضبلنمه‌سئن، يوخسا توتدوغونوز يولدا محو اولارسينيز، چونکي آز قاليب قضبلنسئن. بختور بوتون اونا پناه آپارانلار!


text:
يارب قالخ! تاريم منه نئجات ور، چونکي هامي دوشمنلرئمئن چنه‌سئنه وورارسان، پئس آداملارين دئشلرئني سسينديرارسان.


text:
سني چاغيران واخت منه جاواب ور، اي صالح تاريم! دارليقدا اولان زامان مني گنئشلئيه چيخارت. منه يازيغين گلسئن و منئم دوعامي اشئت.


text:
اي ائنسان اوغوللاري، نه واختا کئمي عئزّتئمي خجالته دؤندره‌جکسئنئز؟ نه واختا کئمي باطئل شيلري سوه‌جکسئنئز؟ يالاني آختاراجاقسينيز؟ سِلا


text:
تئتره‌يئن و آرتيق گوناه اتمه‌يئن. ياتاقلارينيزدا اولان زامان اوره‌يئنئزي درئن آراشديرين، ساکئت اولون. سِلا


text:
لاکئن من، سنئن بول سوگئنئن سايه‌سئنده، سنئن اوئنه گله‌جيم. حؤرمتله سنئن موقدّس معبدئنئن طرفئنه سجده قيلاجاغام.


text:
چونکي اونلارين آغزيندا دوغرولوق يوخدور؛ اورکلري هلاکلا دولودور؛ بوغازلاري آچيق قبئردئر؛ دئللري ائله حئيله دانيشيرلار.


text:
اي تاري، اونلاري تقصئرکار اعلان ات. قوي اله اؤز مشورتلرئله ييخيلسينلار. عوصيانلارينين چوخلوغونا گؤره اونلاري آت، چونکي سنئن ضئدّئنه قالخيبلار.


text:
قوي سنده پناه توتانلارين هاميسي سوئنسئن؛ قوي ابدي شادليقدان اوخوسونلار، چونکي اونلاري سن حئفظ ادئرسن. قوي سنئن آديني‌سِوَن ائنسانلار سنده سوئنسئنلر.


text:
منه يازيغين گلسئن، يارب! چونکي آرتيق قووّتدن دوشموشم. منه صاغليق ور، يارب! چونکي سوموکلرئم تئتره‌يئر،


text:
اي صالح تاري، فئکئرلري، اورکلري آختاران! پئس آدامين پئسلئيئني باشا چاتدير، صالح آدامي امئن-آمانليقدا ساکئن ات.


text:
من ربّه شوکور اده‌جيم؛ اونون صالحلئيي اوچون. اوجالاردا اولان ربّئن آدينا پرستئش نغمه‌سي اوخوياجاغام.


text:
خصملرئنئن اوزوندن اوشاقلارين و سود اَمنلرئن آغزيندان دووار چکدئن کي، خصمي، دوشمني و ائنتئقام آلاني کسه‌سن.


text:
دوشمن ابدي وئرانه‌لئکده ائتئب-گدئب؛ اونلارين شهرلرئني بونؤوره‌دن محو ادئبسن؛ اونلاردان حتّا بئر نئشان دا بله قالماييب.


text:
اي صحيوندا ساکئن اولانلار، ربّه پرستئش نغمه‌سي اوخويون؛ اونون نه اتدئکلرئني مئلّتلر آراسيندا اعلان ادئن.


text:
چونکي تؤکولموش قانين ائنتئقاميني آلان رب، اونلاري خاطيرلايير: او، فاغيرلارين فرياديني ياددان چخارتماز.


text:
منه يازيغين گلسئن يارب، اي اؤلوم قاپيلاريندان مني قالديران! مندن نئفرت ادنلر اوزوندن چکدئيئم زحمته باخ!


text:
ربّ، اتدئيي عدالتلي ائشي ائله اؤزونو گؤرسه‌دئب؛ پئس آدام اؤز اللرئنئن ائشئنده توتولوب. هئگّايون سِلا


text:
يوللارينين آخيري همئشه خوشدور، سنئن حؤکملرئن اونون گؤروشوندن چوخ اوزاقدير، بوتون دوشمنلرئني هچه سايير.


text:
کندلرئن قيراغيندا کمئن چکئب گؤزله‌يَر؛ گئزلي يرلرده گوناهسيز آدامي اؤلدورَر؛ گؤزلرئني چاره‌سئز قوربانلارينا دئکَر و گودَر.


text:
يوواسيندا اوتورموش بئر آصلان کئمي، گئزلي يرده اوتوروب گودَر؛ فاغير آدامي توتماق اوچون اوتوروب گودَر؛ تورونا چکئب اونو توتار.


text:
لاکئن سن زحمتي و عذابي گؤرورسن کي، اؤز الئنله اونا جزا وره‌سن. چاره‌سئز آدام اؤزونو سنه تاپشيرير؛ يتئملره ائمداد ادن سنسن.


text:
پئس آدامين، شر آدامين قولونو سيندير، اونون پئسلئيئني او قدر آختاريب حسابلا کي، آرتيق هچ بئر شي تاپماياسان.


text:
فاغير آداملارين ائسته‌يئني اشئده‌جکسن، يارب، اونلاري سن اورکلندئره‌جکسن، قولاقلارين اونلارين سسئني اشئده‌جک کي،


text:
باخ، پئس آداملار کامانلاريني چکئرلر؛ اوخلاريني کامانين زهي اوستونده حاضيرلاييرلار کي، قارانليقدان اورکلري دوغرو اولانلارا طرف آتسينلار.


text:
رب اؤز موقدّس معبدئنده‌دئر؛ ربّئن تختي گؤيده‌دئر؛ ائنسان اوغلونا دئقّتله باخير؛ گؤزلري اونو ائمتاحان ادئر.


text:
رب بويورور: "فاغير آداملارا ادئلن ظولم اوزوندن، مؤحتاج آداملارين ناله‌سئندن اؤتري، ائندي قالخاجاغام. خئلاص آرزوسوندا اولانلارا خئلاص وره‌جيم."


text:
نه واختا کئمي دردلرئمله گوله‌شئم، اوره‌يئم گون‌به‌گون قمله دولسون؟ نه واختا کئمي دوشمنئم اوستومه قالخاجاق؟


text:
آخماق آدام اوره‌يئنده ديئر: "تاري يوخدور!"" ائنسانلار فاسئد اولوبلار، عمل‌لري ائيرنجدئر، ياخشيليق ادن يوخدور.


text:
کاش کي، ائسرايئلئن نئجاتي صحيوندان گلسيدي! خالقيني اسئرلئکدن گری گتئرنده، يعقوب سوئنه‌جک، ائسرايئل شاد اولاجاق.


text:
او کي، رذئل آداما حقارتله باخار، لاکئن ربدن قورخانلارا حؤرمت ادر؛ اؤز ضررئنه آند ائچسه ده، اونو ديئشدئرمز.


text:
او کي، پولونو نوزولا ورمز، تقصئرسئز آدمين دا ضئدّئنه روشوت آلماز. بولاري ادن آدام هچ واخت يرئندن ترپنمز.


text:
اؤزگه آللاهلارين دالينا دوشن ائنسانلارين قوصّه‌لري چوخالاجاق. اونلارين قانا باتميش مايع تقدئملرئني، من تقدئم اتمه‌رم؛ اونلارين آدلاريني دوداقلاريما دا آلمارام.


text:
اوره‌يئمي ائمتاحان ادئبسن، گجه مني يوخلاييبسان؛ مني ائمتاحان اتمئش ده اولاسان، هچ بئر شي تاپماييبسان. نئيّت اتدئم کي، آغزيملا هچ گوناه اتمه‌يئم.


text:
ائنسانلارين ائشلرئنه گلئنجه- سنئن دوداقلارينين کلامي ائله، ظالئم آدامين يوللاريندان اؤزومو ساخلاديم.


text:
وفالي اولدوغونو عجئب ائشلرئنده گؤرسد؛ سن کي، دوشمنلرئندن سنه پناه گتئرن آداملارا صاغ الئنله نئجات ورئرسن.


text:
ائنسانلاردان، يارب، دونيانين آداملاريندان مني الئنله خئلاص ات؛ اونلارين حئصّه‌سي بو حياتدادير. قوي قارينلاري آنبار اتدئکلرئنله دولسون، قوي اوشاقلاري دا دويسونلار، قوي اؤولادلارينا دا ثروت بوراخسينلار.


text:
منئم قايام، منئم قالام، منئم قورتاريجيم ربدئر؛ تاريم و پناه آپاراجاغيم قايادير، قالخانيم، گوجلو خئلاصکاريم، منئم سيغيناق يرئمدئر.


text:
سيخينتيم ائچئنده ربّي چاغيرديم، کؤمک ائسته‌ين سسئمي تاريما اوجالتديم. او، معبدئندن سسئمي اشئتدي، منئم کؤمک ائسته‌ين سَسئم اونون قولاقلارينا يتئشدي.


text:
سنئن تنبهئندن، يارب، بورنونون نفسئنئن ووروشوندان، دهنزلرئن دئبي گؤروندو، دونيانين بونؤوره‌لري آچيلدي.


text:
کؤمک اوچون باغيرديلار، لاکئن اونلارين دادينا يتئشن هچ کس يوخ ائدي؛ ربّي چاغيرديلار، لاکئن اونلارا جاواب ورمه‌دي.


text:
خالقين چکئشمه‌سئندن مني قورتاريبسان؛ مئلّتلره مني ريئس ادئبسن، اله کي، تانيماديغيم خالق دا منه قوللوق ادئر.


text:
او تاري کي، دوشمنلرئمدن مني قورتاردي. ضئدّئمه قالخانلاردان مني چوخ اوجالديبسان، قدّار آدامدان مني خئلاص ادئبسن،


text:
اونلارين سسي بوتون عالمه گدئر، اونلارين سؤزلري دونيانين لاپ آخيرينا يتئشئر. گؤيلرده گون اوچون او، چادير قوروب.


text:
قولونو قصدي گوناهلاردان دا ساخلا، قويما منه موسلّط اولسونلار. او زامان خاطاسيز اولارام، او زامان بؤيوک عوصياندان تقصئرسئز چيخارام.


text:
قوي آغزيمين سؤزلري، قوي اوره‌يئمئن دوشونجه‌سي، سنئن حوضوروندا مقبول اولسون؛ يارب، منئم قايام، منئم خئلاصکاريم.


text:
سن قالئب گلدئيئن زامان، بئز شادليقدان هاراي چکه‌جيئک، تاريميزين آديندا بايراقلاريميزي آچاجاغيق. رب سنئن بوتون آرزو اتدئکلرئني يرئنه يتئرسئن.


text:
ائندي بئلئرم کي، رب اؤز مسح اتدئيئنه ظفر ورئر؛ موقدّس گؤيوندن اونا جاواب وره‌جک؛ صاغ الئنئن قودرتلي ظفرلري ائله.


text:
بعضئلري موحارئبه عارابالارينا اومئد باغلاييرلار، بعضئلري آتلارا، آمّا بئز رب تاريميزين آدينا اومئد باغلاييريق.


text:
اؤزونو ظاهئر اتدئيئن زامان، يارب، اونلاري اودلو تندئر کئمي اده‌جکسن؛ رب حئدّتئنده اونلاري اوداجاق، اود اونلاري ييئب بئتئره‌جک.


text:
تاريم، تاريم، نه اوچون مني ترک ادئبسن؟ نه اوچون منه نئجات ورمکدن، نه اوچون ناله‌لرئمئن سؤزلرئندن بو قدر اوزاقداسان؟


text:
سو کئمي تؤکولموشم؛ سوموکلرئمئن هاميسي بئربئرئندن آيريليب، اوره‌يئم بال مومو کئمي‌دئر، سئنمده ارئيئر.


text:
اي ربّه حؤرمت ادنلر، ربّه حمد ادئن! اي بوتون يعقوب نسلي، ربّي اوجالدين! اي بوتون ائسرايئل نسلي، ربّه حؤرمت گؤرسدئن!


text:
چونکي او، فاغير آدامين قمئني تحقئر اتمه‌يئب؛ اوزونو اوندان گئزلتمه‌يئبدئر. اونو کؤمه‌يه چاغيران زامان او، اشئتدي.


text:
دونيانين بوتون نهايتلري ربّي خاطيرلاييب اونا دؤنه‌جک؛ مئلّتلرئن بوتون طايفالاري سنئن حوضوروندا پرستئش اده‌جکلر.


text:
دونيانين هامي بختورلري يئيه‌جکلر، پرستئش اده‌جکلر. تورپاغا اِنَنلرئن هاميسي اونون حوضوروندا دئز چؤکه‌جکلر؛ اونلار کي، حتّا اؤزلرئني بله، دئري ساخلايا بئلمئرلر.


text:
ظولمت دره‌سئنده گزسم بله، شردن قورخوم يوخدور، چونکي سن يانيمداسان. سنئن دَيَنکئن، سنئن ال آغاجين منه اورک ورئر.


text:
يقئن عؤمرومون بوتون گونلرئنده، ياخشيليق و محبّت داليمجا گله‌جک، و ربّئن اوئنده عؤمور بويو ساکئن اولاجاغام.


text:
او آدام کي، اللري پاکدير، اوره‌يي طاهئردئر، اومئدئني باطئل شيلره باغلاماييب، يالاني قانديرماق اوچون آند ائچمه‌يئب.


text:
جاوانليق زامانيمين گوناهلاريني، عوصيانلاريني خاطيرلاما، محبّتئنه گؤره، ياخشيليغينا گؤره مني خاطيرلا، يارب.


text:
رب منئم ائشيغيم‌دير، رب منئم نئجاتيم‌دير، کئمدن قورخاجاغام؟ حياتيمين قالاسي ربدئر، کئمدن هراسيم اولاجاق؟


text:
جانيمين اتئني يمک اوچون پئس آداملار اوستومه يوگورنده- او دوشمنلرئم، او خصملرئم- اؤزلري سوروشوب ييخيلديلار.


text:
ربدن بئر شي آرزو ادئرم، اونو آختاريرام: کي، حياتيمين بوتون گونلرئنده ربّئن اوئنده ساکئن اولوم. کي، ربّئن گؤزل‌لئيئني گؤروم، اونون معبدئنده هئدايتئني آختاريم.


text:
چونکي يامان گونده او، مني اؤز خيمه‌سئنده گئزلده‌جک؛ چاديرينين گئزلي يرئنده منه پناه وره‌جک، او مني قايا اوستونه اوجالداجاق.


text:
اونا گؤره باشيم، دؤورمده اولان دوشمنلرئمئن اوستونه اوجالاجاق. اونون چاديريندا شادليقلا قوربانلاريمي تقدئم اده‌جيم. اوخوياجاغام، ربّه پرستئش نغمه‌سي اوخوياجاغام.


text:
اوزونو مندن گئزلتمه؛ قضبئنده بو قولونو قووما. منئم کؤمه‌يئم همئشه سن اولوبسان. مني آتما، مني بوراخما، اي خئلاصيمين تاريسي!


text:
يارب، سني چاغيريرام، منئم قايام، منه اشئتمه‌مزلئک اتمه. چونکي اگر منه سوکوت اده‌سن، قبئره اِنَنلر کئمي اولارام.


text:
سني ائمدادا چاغيراندا، اللرئمي سنئن موقدّس محرابينين طرفئنه اوزاداندا، منئم مرحمت طلب ادن سسئمي اشئت.


text:
مني شر آداملارلا، پئس ائش گؤرنلرله بئر توتما؛ او آداملارلا کي، قونشولارينا صولحدن دانيشيرلار، لاکئن اورکلرئنده پئسلئک وار.


text:
اونلارين عمللرئنه گؤره، اتدئکلري يامانليقلارا گؤره، اونلارا جزا ور. اللرئنئن اتدئکلرئنه گؤره اونلارا جزا ور، لايئق اولدوقلاريني اونلارا ور.


text:
رب اونلاري ييخاجاق، بئر داها اونلاري قالديرماياجاق. چونکي ربّئن ائشلرئنه، اونون اللرئنئن اتدئکلرئنه دئقّت اتمئرلر.


text:
رب منئم قووّتئم و قالخانيمدير؛ اوره‌يئم اونا توکّول ادئب، او دا ائمداديما يتئشئب. اوره‌يئم شادليقدان جوشوب داشير، اوندان نغممله تشکّور اده‌جيم.


text:
چونکي قضبي بئر آن چکر، آمّا لوطفو عؤمور بويو داوام ادر. آخشام واختي بلکه ده گؤزياشي تؤکولسون، لاکئن سحر آچيلاندا مسرّت گلر.


text:
"منئم اؤلومومده، منئم قبئره اِنمه‌يئمده نه فايدا وار؟ آيا تورپاق سنه حمد اده‌جک؟ آيا تورپاق سنئن وفادارليغيني اعلان اده‌جک؟


text:
سنئن محبّتئنده شاد اولوب سوئنه‌جيم، چونکي عذابلاريما گؤز يومّاييبسان، جانيمين نه قدر سيخينتي ائچئنده اولدوغونو بئلئرسن،


text:
حياتيم قوصّه ائله کچئر، عؤمرومون ائللري ناله ائله. گوناهيم اوزوندن داها قودرتئم قالماييب، سوموکلرئم ده قورويور.


text:
بوتون دوشمنلرئم اوزوندن اوزو-قارا اولموشام، قونشولاريمين آراسيندا بله. تانيشلاريما قورخو کئمي اولموشام، اشئکده مني گؤرنلر مندن قاچيرلار،


text:
چوخ آداملارين بؤهتانلاريني اشئدئرم، هر ياندا قورخو وار، منئم ضئدّئمه بئرلئکده مصلحتله‌شئرلر، جانيمي آلماق اوچون فئکئرله‌شئرلر.


text:
قويما خجالت آلتيندا قاليم، يارب، چونکي سني چاغيرميشام. قوي پئس آداملار خجالت آلتيندا قالسينلار، قوي اونلار اؤلولر دئياريندا سسلري باتسين.


text:
گؤر سنئن ياخشيليغين نه قدر بؤيوکدور! ائنسان اوغوللارينين گؤزونون قاباغيندا سن اونو سنه حؤرمت گؤرسدنلر اوچون ساخلاييبسان، سن اونو سنه پناه گتئرنلر اوچون ساخلاييبسان،


text:
سن اونلاري ائنسانين حئيله‌سئندن اؤز حوضورونداکي پناهدا حئفظ ادئرسن؛ داعوا سالان دئللردن اؤز چارداغيندا اونلاري ساخلاييرسان.


text:
چونکي چاره‌سئزلئيئمده دمئشدئم: "گؤزلرئنئن قاباغيندان من قووولدوم."" آمّا سني ائمدادا چاغيراندا منئم داديما چاتدين.


text:
ربّي سوئن، سئز اونون بوتون موتّقي آداملاري! چونکي رب اونا وفالي قالانلاري حئفظ ادئر، آمّا مغرور ائنسانين جزاسيني آرتيقليقلا ورئر.


text:
او واخت گوناهيمي سنه بئلدئردئم، گوناهيمين اوستونو اؤرتمه‌دئم. "ربّه عوصيانلاريمي اعتئراف اده‌جيم" ددئم، سن گوناهيمين قوصورونو عفو اتدئن.


text:
اونا گؤره ده، قوي موتّقي اولان هر کس سنی تاپان زامان سنه دوعا اتسئن؛ يقئن کي، قودرتلي سولار داشسا دا، اونا يتئشمه‌يه‌جک.


text:
رب ديئر: "سنه تعلئم وره‌جيم، گده‌جيئن يولو سنه گؤرسده‌جيم، سنه نصئحت اده‌جيم، گؤزوم سنئن اوستوندن آيريلماياجاق.


text:
آت يا دا قاطير کئمي قانماز اولمايين؛ اونلاري سورمک اوچون دهنه و جئلوو لازيمدير، يوخسا سنه ياخينلاشماياجاقلار."


text:
باخ، ربّئن گؤزو اوندان قورخانلارين اوستونده‌دئر، اونون محبّتئنه اومئد باغلايانلارين اوستونده‌دئر کي،


text:
قوي جانيمين قصدئنه دوشنلر اوتانسينلار، خجالت چکسئنلر، قوي ضررئمه فئکئر ادنلر گري چکئلسئنلر، روسواي اولسونلار،


text:
قوي اونلار يلئن سوپوردويو سامان چؤپو کئمي اولسونلار، قوي ربّئن مله‌يي اونلاري قاباغينا قاتيب قووسون،


text:
قوي قفئلدن باشلارينا فلاکت گلسئن، قوردوقلاري تله‌يه اؤزلري ائلئشسئنلر، فلاکت گلن واخت اورايا دوشسونلر.


text:
بوتون سوموکلرئم دئيه‌جک: "سنئن کئمي کئم وار، يارب؟ سن کي، فاغير آدامي، اوندان داها چوخ قوووتلي اولانين الئندن قورتاريرسان. بلي، سن کي، يوخسول و مؤحتاج آدامي، اونو سويانين الئندن قورتاريرسان."


text:
لاکئن من، اونلار ناخوش اولاندا، پالاس گيئنئردئم، جانيمي اوروجلا حقئر ادئردئم؛ باشيم سئنه‌مه دوشموش دوعا ادئردئم،


text:
قارداش يا دا دوستونو الدن ورمئش بئر آدام کئمي آوارا گزئردئم، آناسي اوچون ياس توتان بئر آدام کئمي قوصّه‌دن بوکولوردوم.


text:
آمّا من ييخيلان واخت، شادليقلا ييغيليرلار، من بئلمه‌دن ضئدّئمه بئرله‌شئرلر، دايانمادان مني دئدئکله‌يئرلر.


text:
منئم حئيله‌گر دوشمنلرئم، قويما اوستومه سوئنسئنلر، مندن سببسئز نئفرت ادنلر قويما بئربئرلرئنه گؤز وورسونلار.


text:
قوي دوشدويوم فلاکتدن سوئننلر بئرلئکده اوتانيب روسواي اولسونلار. تکبّورله منه فخر ساتانلارين پالتاري، قوي خجالت و رذالت اولسون.


text:
منئم حاقلي چيخماغيمي آرزو ادنلر، قوي سوئنئب شادليق اتسئنلر؛ همئشه دسئنلر: "قولونون سالاماتيني ائسته‌ين رب، شؤوکتلنسئن."


text:
محبّتئن نه دَيَرلي‌دئر، اي تاري! اونون اوچون ده، آدم اوغوللاري سنئن قانادلارينين کؤلگه‌سئنه پناه گتئرئرلر.


text:
فاغير و مؤحتاج آدامي يره ييخماق اوچون، يولو دوغرو اولانلاري اؤلدورمک اوچون، پئس آداملار قيلينج چکئب کامانلاريني اَيئرلر.


text:
دوغرودان دا پئس آداملار هلاک اولارلار؛ ربّئن دوشمنلري اوتلاقلارين شؤوکتي کئمي‌دئرلر؛ محو اولوب گدرلر، توستو ائچئنده محو اولوب گدرلر.


text:
جاوان ائدئم و ائندي قوجايام؛ لاکئن گئنه ده، صالح بئر آدامين نه يالقوز بوراخيلديغيني گؤرموشم، نه ده اونون اؤولادلارينين چؤره‌يه مؤحتاج اولدوغونو.


text:
چونکي رب عدالتي سور، اونا موتّقي اولانلاري بوراخماز؛ اونلار ابده کئمي حئفظ اولونارلار، آمّا پئس آدامين نسلي کسئلر.


text:
ربّه اعتئماد ات و اونون يولونو توت. يري مئراث آلماق اوچون، او، سني اوجالداجاق. پئس آداملارين کسئله‌جيي واختي گؤره‌جکسن.


text:
رب اونلارا ائمداد ادئب اونلاري قورتارار؛ پئس آداملارين الئندن اونلاري قورتارار، نئجات ورر، چونکي اونلار ربّه پناه گتئررلر.


text:
جانيمي آختارانلار منه تله قورورلار، ضررئمي ائسته‌ينلر پئس سؤزلر دانيشيرلار، بوتون گون کلک فئکرئنده‌دئرلر.


text:
ددئم: "يوللاريما دئقّت اده‌جيم کي، دئلئمله گوناه اتمه‌يئم؛ پئس آدام قاباغيمدا اولان واخت، آغزيما جئلوو قوياجاغام."


text:
يارب، عاقئبتئمي، گونلرئمئن ساييسينين نه قدر اولدوغونو منه بئلدئر، قوي عؤمرومون نه قدر قيسا اولدوغونو آنلاييم.


text:
باخ، گونلرئمي بئر نچه قاريش قدر ادئبسن، عؤمروم سنئن يانيندا هچدئر. دوغرودان دا هر کس آنجاق نفس کئمي‌دئر. سِلا.


text:
دوغرودان دا هر کس بئر کؤلگه کئمي کچئر. دوغرودان دا بوش يره زحمت چکئر، مال-دؤولت ييغير، اوندان کئمئن ائستئفاده اده‌جيئني بئلمئر.


text:
سن ائنساني گوناهين جزاسي اوچون وورورسان؛ اونون سودئيي شيلرئني گووه يدئيي کئمي هچ ادئرسن. دوغرودان دا هر کس آنجاق بئر نفس‌دئر. سِلا


text:
دوعامي اشئت، يارب، فرياديما قولاق ور، گؤزياشلاريما گؤز يومّا؛ چونکي سنئن يانيندا بئر قرئبم، بوتون آتالاريم کئمي بئر موسافئرم.


text:
اؤلوم چوخوروندان، باتاقليق پالچيقدان مني اشئيه چيخارتدي، آياقلاريمي قايا اوستونه قويدو، قدملرئمي مؤحکم اتدي.


text:
او، آغزيما تزه بئر نغمه قويوب؛ تاريميز اوچون حمدلر. چوخ آدام اونو گؤروب قورخاجاق، ربّه توکّول اده‌جک.


text:
خوش او آدامين حالينا کي، ربّه توکّول ادئب. تکبّورلو آداملارا، يالانا موشتاق اولان آداملارا اوز ورمه‌يئب.


text:
يارب تاريم، بئزئم اوچون عجئب ائشلر چوخ ادئبسن. سنئن بئزئم اوچون اولان دوشونجه‌لرئن چوخدور. سنه تاي اولان يوخدور. اگر اونلاري اعلان ادئب نقل اِتسم، سايي‌يا گلمز.


text:
لاکئن منه آچيق قولاقلار وردئن. او زامان ددئم: "باخ! گلمئشم؛ کئتابين طوماريندا منئم حاقّيمدا يازيليب.


text:
بؤيوک جاماعات ائچئنده، صالحلئيئن خوش خبرئني اعلان اتدئم. دوغرودان دا کي، دوداقلاريمي باغلاميرام، يارب، سن اؤزون بئلئرسن.


text:
سنئن صالحلئيئني قلبئمئن ائچئنده گئزلي ساخلاماميشام. سنئن وفادارليغيني، سنئن نئجاتيني اعلان اتمئشم؛ سنئن محبّتئني، سنئن اعتئبارلي اولدوغونو بؤيوک جاماعاتدان گئزلتمه‌مئشم.


text:
چونکي ساييسيز پئسلئک اطرافيمي آليب. گوناهلاريم مني اله ياخالاييب کي، گؤره بئلمئرم. گوناهلاريم باشيمين توکوندن آرتيقدير؛ اونا گؤره ده اوره‌يئم طاقتدن دوشوب.


text:
قوي جانيمي هلاک اتمک ائسته‌ينلر، هاميسي بئرلئکده اوتانسينلار، پرئشان اولسونلار؛ قوي دوشدويوم بلادان سوئننلر، گري قايتاريليب خجالت چکسئنلر.


text:
قوي بوتون سني آختارانلار، سنده سوئنئب فرحلنسئنلر. قوي سنئن نئجاتيني سونلر دائم دسئنلر: "رب بؤيوک اولسون."


text:
من آنجاق فاغيرام، مؤحتاجام؛ لاکئن پروردئگاريم منئم قيدئمه قالير. سن منئم ائمداديم، سن منئم خئلاصکاريمسان؛ يوبانما، تاريم!


text:
رب اونو حئفظ ادئب دئري ساخلاياجاقدير، اؤلکه‌ده موبارک اولاجاق. سن اونو دوشمنلرئن الئنه بوراخماياجاقسان،


text:
گؤروشويومه بئري گلن واخت، بوش سؤزلر دانيشماغا باشلايير، بو آرادا اوره‌يئنده بؤهتانلار ييغير، سوراسي دا اشئيه گدئب اونو هر يرده يايير.


text:
جانيم ائچئمده ارئيئر، او زامان کي، خاطيرلاييرام: نجه خالقين قاباغيندا يرئيئب تارينين اوئنه گدردئم؛ شادليق و شوکور نغمه‌سي ائله، بايرام توتموش جاماعاتلا!


text:
اي جانيم، نه اوچون بله بوکولوبسن؟ نه اوچون ائچئمده بله چوبالاييرسان؟ تارييا اومئد باغلا؛ من حله ده اونا حمد اوخوياجاغام؛ اونون نئجات ورن حوضورونا.


text:
جانيم ائچئمده بوکولوب، اي تاريم؛ او سببدن سني اوردون دئياريندان خاطيرلاييرام، خِرمون و مئصعار داغلاريندان.


text:
گوندوز رب محبّتئني گؤرسه‌دئر، اله کي، گجه اونون نغمه‌سي منئمله اولور؛ حياتيمين تاريسينا بئر دوعا کئمي.


text:
قايام اولان تارييا ديئرم: "نه اوچون مني ياددان چيخارديبسان؟ نه اوچون دوشمنلرئمئن ظولموندن ياسلي گزئم؟""


text:
خصملرئم منه حقارت ادن واخت، سوموکلرئم بئربئرئندن آيريلير؛ اونلار دايانمادان ديئرلر: "بس هارادادير سنئن تارين؟""


text:
اي جانيم، نه اوچون بله بوکولوبسن؟ نه اوچون ائچئمده بله چوبالاييرسان؟ تارييا اومئد باغلا. من حله ده اونا حمد اوخوياجايام، منه نئجات ورنه، منئم تاريما.


text:
مني حاقلي چيخارت، اي تاريم، موتّقي اولمايان مئلّتدن منئم حاقّيمي آل؛ حئيله‌کار و حاقسيز آدامدان مني قورتار!


text:
نورونو و حقئقتئني گؤندَر، قوي اونلار مني هئدايت اتسئنلر؛ قوي مني سنئن موقدّس داغينا، سنئن مسکنئنه گتئرسئنلر.


text:
او واخت تارينين قوربانگاهينا گده‌رم، مسرّتئمئن تاريسينا؛ سنه طنبورلا حمد اوخويارام، اي تاري، منئم تاريم.


text:
اي جانيم، نه اوچون بله بوکولوبسن؟ نه اوچون ائچئمده بله چوبالاييرسان؟ تارييا اومئد باغلا؛ من حله ده اونا حمد اوخوياجايام، منه نئجات وِرَنه، منئم تاريما.


text:
اي تاري، قولاقلاريميزلا اشئتمئشئک، آتالاريميز اونلارين گونلرئنده، او قدئم گونلرده، اونلارا اتدئيئن ائشلري بئزه نقل ادئبلر.


text:
نجه سن، الئنله مئلّتلري قوودون، آمّا آتالاريميزي يرلشدئردئن؛ نجه طايفالاري ذلئل اتدئن، لاکئن آتالاريميزا ووسعت وردئن.


text:
چونکي اونلار اؤلکه‌يه قيلينجلاري ائله مالئک اولماديلار، اونلارا ظفر ورن، اونلارين اؤز قوللاري ديئلدي؛ سنئن صاغ الئن ائدي، سنئن قولون، سنئن جمالينين نورو، چونکي اونلاردان راضي ائدئن.


text:
اوره‌يئم گؤزل سؤزلرله قاينايير؛ يازديقلاريمي پادشاهين شرفئنه ديئرم، دئلئم اوستا بئر کاتئبئن قلمي‌دئر.


text:
شؤوکتئنله ظفر قازان؛ حقئقتئن، حلئملئيئن، و صالحلئيئن خاطئرئنه. آتينا مئن؛ قوي سنئن صاغ الئن سنه هيبتلي ائشلر گؤرسدسئن.


text:
سنئن اوخلارين ائتي‌دئر، پادشاهين دوشمنلرئنئن اوره‌يئنده سنئن اوخلارين ائتي‌دئر؛ خالقلار سنئن آياغين آلتينا ييخيليرلار.


text:
سن صالحلئيي سوئرسن، پئسلئکدن نئفرت ادئرسن؛ اونون اوچون ده تاري، سنئن تارين، شادليق ياغي ائله يولداشلارينين ائچئندن سني مسح ادئب.


text:
سنئن بوتون پالتارلارين مور ائيي، عؤد ائيي، دارچين ائيي ورئر. فئل دئشي ائله بَزَنمئش سارايلاريندان ساز سسلري سني سوئندئرئر.


text:
پادشاهين قيزلاري سنئن حؤرمتلي آروادلارين آراسيندادير، ملکه سنئن صاغ الئنده اوفئر قيزيل‌لاري ائچئنده دورور.


text:
الوان شئنل‌لرله پادشاهين حوضورونا آپاريلاجاق؛ داليسيجا باکئره قيزلار، اونون دوستلاري، سنئن حوضورونا گتئرئله‌جکلر.


text:
يرئن او باشينا قدر موحارئبه‌لري دوردورور؛ اوخ-کامانيني سينديرير، نئزه‌ني آرادان بؤلور، دؤيوش آرابالاريني اوددا يانديرير.


text:
"ساکئت دورون و بئلئن کي، تاري منم. مئلّتلر آراسيندا تاعالا اولاجاغام، ير اوزونده تاعالا اولاجاغام!""


text:
تارييا پرستئش نغمه‌سي اوخويون، پرستئش نغمه‌سي اوخويون. پادشاهيميزا پرستئش نغمه‌سي اوخويون، پرستئش نغمه‌سي اوخويون.


text:
خالقلارين اصئلزاده‌لري ييغيلير، ائبراهئمئن تاريسينين خالقي آديندا. چونکي دونيانين پادشاهلاري تارينين‌دير. او نه اوجادير!


text:
قوشونلارين ربّئنئن شهرئنده، تاريميزين شهرئنده نه اِشئتمئشدئک، اله ده گؤردوک؛ تاري اونو ابده کئمي برقرار اده‌جک. سِلا


text:
آيديندير کي، حئکمتلي‌لر ده اؤلورلر، هم آخماقلار، هم ده سفه‌لر يوخ اولورلار؛ مال-دؤولتلرئني اؤزگه آداملارا قويوب گدئرلر.


text:
قبئرلري ابده کئمي اولري اولاجاق، نسئلدن-نسله مسکنلري اولاجاقدير، گرچي تورپاقلارينا اؤز آدلاريني قويوبلار.


text:
قويون کئمي اؤلولر دئيارينا آپاريلاجاقلار، اؤلوم اونلاري هئدايت اده‌جک. سحر اولونجا صالحلر اونلارا حاکئم اولاجاقلار؛ اونلارين شکئل‌لري چورويه‌جک، مسکنلري اؤلولر دئياري اولاجاق.


text:
سني تنبه اتمئرم، قوربانلاريندان اؤتري يوخ، يانديرما قوربانلاريندان اؤتري ده يوخ کي، اونلار دائم گؤزومون قاباغيندادير.


text:
آمّا تاري پئس آداملارا ديئر: "منئم شرئعتئمي ازبردن اوخوماغا نه حاقّين وار؟! يا دا منئم عهدئمي دئلئنه گتئرمه‌يه؟!


text:
بو ائشلري ادئبسن، من دئنمه‌مئشم؛ گومان اتدئن کي، من ده سنئن کئمئيم. لاکئن سني تنبه اده‌جيم، گوناهلاريني گؤزونون قاباغينا دوزه‌جيم.


text:
منه شوکور قوربانيني تقدئم ادن، مني عئزّتلندئرئر؛ يولونو دوز ادن آداما، من تارينين نئجاتيني گؤرسده‌جيم."


text:
سنئن ضئدّئنه، فقط سنئن ضئدّئنه گوناه اِتمئشم، سنئن گؤزلرئنده پئس اولاني يرئنه يتئرمئشم؛ اونا گؤره ده حؤکمون دوز، موحاکئمه اتمه‌يئن عادئلدئر.


text:
اي تاري، نئجاتيمين تاريسي، تؤکدويوم قان گوناهيندان مني قورتار کي، دئلئم سنئن صالحلئيئني ترنّوم اتسئن.


text:
او زامان صالحلئک قوربانلاري ائله، يانديرما قوربانلاري ائله، بوتؤو يانديرما قوربانلاري ائله خوشلانارسان. او زامان سنئن قوربانگاهيندا گاميشلار تقدئم اولونار.


text:
تاري دا سني همئشه‌لئک ييخاجاق، چاديريندان سني توتوب پارچالاياجاق، کؤکونو دئرئلر دئياريندان چيخارداجاق. سِلا


text:
"باخين، بودور او آدام کي، تاريني اؤز پناهي اتمه‌دي، لاکئن دؤولتئن چوخلوغونا اعتئماد ادئب، اؤزگه‌لري محو اتدي."


text:
اتدئکلرئن اوچون سنه ابده کئمي حمد اده‌جيم؛ موتقّي آداملارينين حوضوروندا سنئن آدينا اومئد باغلاياجاغام، چونکي سنئن آدين ياخشي‌دير.


text:
عاغيلسيز اوره‌يئنده ديئر: "تاري يوخدور."" آداملار فاسئد اولوبلار، ائيرنج بئر شکئلئده يامانليق ادئرلر، ياخشيليق ادن يوخدور.


text:
اله بئر دَهشته دوچار اولاجاقلار کی، اصلا گؤرونمه‌مئش! چونکي تاري سنئن ضئدّئنه قوشون چکه‌نئن سوموکلرئني داغيب. سن اونلاري اوتانديريرسان، چونکي تاري اونلاري اؤزوندن آتيب.


text:
کاشکي ائسرايئلئن نئجاتي صحيوندان گلسيدي! تاري خالقيني اسئرلئکدن گري گتئرنده يعقوب سوئنه‌جک، ائسرايئل شاد اولاجاق.


text:
منه مذّمت ادن، دوشمن ديئلدي؛ يوخسا اونا دؤزه‌ردئم. ضئدّئمه تکبّورله قالخان، خصمئم ده ديئلدي؛ يوخسا اؤزومو اوندان گئزلده بئلَردئم؛


text:
قوي اؤلوم قفئلدن اونلارين اوستونه دوشسون، قوي دئري-دئري اؤلولر دئيارينا انسئنلر، چونکي پئسلئک اونلارين اولرئنده، اونلارين آراسيندادير.


text:
آخشام واختي، سحر واختي، گون اورتا واختي دوعا اده‌جيم، اوجا سَسله باغيراجاغام، او منئم سسئمي اشئده‌جک.


text:
ازلدن بري تختئنده اوتوران تاري اشئده‌جک، اونلاري ذلئل اده‌جک. سِلا. چونکي اونلار اصلا ديئشئلمئرلر، تاريدان قورخمورلار.


text:
آغزينين سؤزلري کره ياغيندان داها ياغلي‌دير، لاکئن اوره‌يئنده موحارئبه وار؛ سؤزلري زيتون ياغيندان داها يومشاقدير، لاکئن يالين قيلينجلاردير.


text:
آمّا سن، اي تاري، اونلاري هلاکت قويوسونا آتاجاقسان؛ قان تؤکَنلرئن، حئيله‌گر آداملارين عؤمرو يارييا چاتماياجاق، لاکئن من سنه توکّول اده‌جيم.


text:
منه رحم ات، اي تاري، منه رحم ات! چونکي جانيم سنه پناه گتئرئر؛ بو بلالارين کچئب-گتمه‌سئنه قدر، سنئن قانادلارينين کؤلگه‌سئنه پناه گتئرئرم.


text:
گؤيدن گؤنده‌رئب منه نئجات وره‌جک؛ جانيمين قصدئنه دوران ظالئم آداملاري تنبه اده‌جک. سِلا تاري محبّت و وفاسيني گؤندره‌جک.


text:
جانيم آصلانلار آراسيندادير، آلوولانان آداملار آراسيندا ياتيرام کي، دئشلري نئزه‌دئر، اوخلاردير، دئللري ائتي قيلينج‌دير.


text:
اونلار منئم قدملرئم اوچون تله قوروبلار؛ جانيم بوکولوب، قاباغيمدا قويو قازيبلار، اونون ائچئنه اؤزلري دوشوبلر. سِلا


text:
قازانلارينيز تئکان اودونون ائستئسئني حئسّ اتمه‌دن. قوي طوفان يلي پئس آداملاري سوپوروب آپارسين؛ ياش اولاني دا، قورو اولاني دا.


text:
او زامان آداملار دئيه‌جکلر: "بلي، صالح آدام اوچون دوغرودان دا اجر وار؛ يقئن کي، ير اوزونه حؤکم ادن، تاري‌دير."


text:
باخ، جانيم اوچون کمئنده اوتورورلار؛ گوجلولر منئم ضئدّئمه بئرله‌شئرلر؛ نه عوصيانيمدان اؤتري، نه ده گوناهيمدان اؤتري، يارب!


text:
سن، اي قوشونلارين تاريسي رب! بوتون مئلّتلري جزالانديرماق اوچون اويان؛ خيانتکار پئس آداملارين هچ بئرئنه رحم اتمه. سِلا


text:
اونلاري اؤلدورمه، يوخسا خالقيم اونودار؛ قووّتئنله اونلاري داغيت، آلچاق ات، اي پروردئگار، قالخانيميز.


text:
آغيزلارينين گوناهي اوچون، دوداقلارينين سؤزلري اوچون، ددئکلري لعنتلر و يالانلار اوچون، قوي تکبّورلرئنئن تله‌سئنه دوشسونلر.


text:
قضبله اونلاري محو ات، محو ات، اله کي، آرتيق اونلاردان بئر نئشان دا قالماسين. قوي بئلسئنلر کي، يعقوبون نسلي اوستونه تاري سلطنت ادئر، دونيانين آخيرينا کئمي سلطنت ادئر. سِلا


text:
آمّا من سنئن قووّتئنه حمد اوخوياجاغام؛ سحر واختي سنئن محبّتئني اوجا سَسله اوخوياجاغام. چونکي سن منئم قالام اولموشدون، منئم دارليق گونومده پناهيم!


text:
موآب يويونما لَگنئمدئر، اِدومون اوستونه چاريغيمي آتيب اونا مالئک اولاجاغام، فئلئسطئن اوستونه ظفرله هاراي چکه‌جيم."


text:
نه واختا کئمي بئر آدامي اؤلدورمک اوچون، اونا هوجوم گتئره‌جکسئنئز؛ اونا کي، اَيئلمئش بئر دووار کئمي‌دئر، يرئندن جايميش بئر چپر کئمي‌دئر؟


text:
آنجاق بونو دوشونورلر کي، نجه اونو اؤز شرفئندن آشاغي سالسينلار. يالانلاردان کف ادئرلر؛ آغيزلاري ائله برکت ورئرلر، لاکئن اورکلرئنده لعنت ادئرلر. سِلا


text:
سئز، اي خالق، هر زامان اونا توکّول ادئن؛ اوره‌يئنئزي اونون حوضوروندا تؤکون، چونکي تاري بئزه سيغيناق يِردئر. سِلا.


text:
دوغرودان دا کي، عوام خالق بئر بوخاردير؛ بَي‌زاده‌لر بئر يالان. اگر اونلاري تره‌زئيه قوياسان، اونلارين هاميسي بئرلئکده بوخاردان دا يونگولدور.


text:
اي تاري، سن منئم تاريمسان، اورکدن سني آختاريرام، جانيم سنئن اوچون سوسوزدور، ووجودوم سنئن اوچون ائنتئظار چکئر، قورو و جان‌سيخيجي بئر دئياردا، او دئياردا کي، سودان بئر اثر يوخدور.


text:
آمّا پادشاه تاريدا سوئنه‌جک، تارينين آدينا آند ائچن هر کس شادلاناجاق؛ حال بو کي، يالانچيلارين آغزي باغلاناجاقدير.


text:
حاقسيزليق اتمه‌يي فئکئرله‌شئب ديئرلر: "گؤر نه ياخشي بئر کَلَک قوردوق!"" ائنسانين هم ائچي، هم ده اوره‌يي بئلئنمزدئر.


text:
بختور او آدام کي، سن اونو سچئرسن، اؤزونه ياخينلاشديريرسان کي، سنئن صحنلرئنده ساکئن اولسون. سنئن اوئنئن نعمتلرئندن، موقدّس معبدئنئن نعمتلرئندن، بئز دوياجاغيق.


text:
سن صالحسن، هيبتلي عمل‌لرله بئزه جاواب ورئرسن، اي نئجاتيميزين تاريسي! اي سن کي، يرئن بوتون نهايتلرئنئن اومئدي‌سن! اوزاق دهنزلرئن اومئدي‌سن!


text:
دونيانين نهايتلرئنده ساکئن اولانلار دا سنئن علامتلرئندن قورخورلار؛ گونون چيخديغي يردن باتديغي يره قدر، اونلاري شادليق اتمه‌يه چاغيريرسان.


text:
تورپاغين گؤروشويونه گلئرسن و اونو سوواريرسان، اونو حاصئل‌لي ادئرسن. تارينين چايي سو ائله دولودور؛ ائنسانلارين بوغداسيني فراهم ادئرسن، چونکي سن اونو بله حاضيرلاييبسان.


text:
تورپاغين شيريملاريني سولاييرسان، چالالاريني دوزه‌لدئرسن، ياغيشلارلا اونو يومشالديرسان، تورپاغين محصولونو برکتلندئرئرسن.


text:
بوتون ير اوزونده اولانلار سنه پرستئش اده‌جکلر، سنه پرستئش نغمه‌سي اوخوياجاقلار، اونلار سنئن آدينا پرستئش نغمه‌سي اوخوياجاقلار."" سِلا.


text:
او قودرتي ائله ابده کئمي سلطنت ادئر، گؤزلري مئلّتلره دئقّتله باخير؛ قويما عاصئلر اؤزلرئني اوجالتسينلار. سِلا.


text:
ائنسانلاري باشيميزا مئندئرئبسن. اوددان کچمئشئک، سودان کچمئشئک، لاکئن سن بئزي گئنه بوللوغا چيخارديبسان.


text:
يانديريلان قوچلارين شئرئن ائيسي ائله سنه کؤکلمئش حيوانلاردان يانديرما قورباني تقدئم اده‌جيم. گاميشلاري کچئلرله سنه تقدئم اده‌جيم. سِلا.


text:
قوي طايفالار سوئنسئنلر، شادليقدان نغمه اوخوسونلار. چونکي سن ائنصافلا حؤکم ادرسن، ير اوزونده طايفالارا رهبر اولارسان. سِلا.


text:
قوي اونلاري داغيتسين، داغيلان توستو کئمي؛ مومون اود قاباغيندا اَرئدئيي کئمي، قوي پئس آداملار دا تارينين حوضوروندا بله ارئسئنلر.


text:
تارييا نغمه اوخويون، اونون آدينا پرستئش نغمه‌سي اوخويون؛ عئزّت ورئن بولودلارا مئنه‌نه، ربدئر اونون آدي! اونون حوضوروندا شادليق ادئن.


text:
تاري يالقوز آداملارا اِو ورئر، اسئرلري راحاتليغا چيخاردير؛ لاکئن عاصئلر قورو چؤلده ساکئن اولاجاقلار.


text:
ير تئتره‌دي، گؤي ده ياغيش تؤکدو؛ تارينين، سئنا داغينين تاريسي قاباغيندا، تارينين، ائسرايئلئن تاريسي قاباغيندا!


text:
سنئن جاماعاتين اونون ائچئنده ساکئن اولوب؛ سن، اي تاري، ياخشيليغيندان اونو فاغير آدام اوچون حاضيرلاييبسان.


text:
گرچي آغيللار آراسيندا ياتيرسينيز، و سئزئن اوچون ده گوموشله اؤرتونموش گؤيرچئن قانادلاري وار، خالئص قيزيل‌لا بورونموش توکلري وار.


text:
اي قولّه‌لري اوجا اولان داغلار، نه اوچون حسدله باخيرسينيز، او داغا کي، تاري اوندا ساکئن اولماغي ائسته‌يئر؟ بلي، رب اوندا ابده کئمي ساکئن اولاجاق.


text:
تارينين موحارئبه عارابالاري چوخدور، مئنلرجه مئنلر؛ رب اونلارين آراسيندادير، سئنا داغيندا اولدوغو کئمي موقدّس يرئنده‌دئر.


text:
سن اوجالارا چيخدين، دوشمنلري اسئر اتدئن؛ ائنسانلاردان تؤحفه‌لر قبول اتدئن، اي رب تاري. حتّا عاصئلردن ده، او آداملاردان کي، رب تارينين اورادا ساکئن اولماغيني ائسته‌مئردئلر.


text:
قاميشليقدا ياشايان حيوانلاري تنبه ات، او گاميشلار سوروسونو، او بوزوو خالقلاري ؛ گوموش سِوَنلري آياق آلتيندا اَز، موحارئبه سِوَن خالقلاري داغيت.


text:
اي تاري، موقدّس يرئنده نه هيبتلي‌سن! خالقينا قووّت و قودرت ورن تاري، ائسرايئلئن تاريسي اودور. تاري موبارک اولسون.


text:
مندن سببسئز نئفرت ادنلر باشيمين توکلرئندن داها چوخدور. حاقسيز يره مني يوخ اتمک ائسته‌ين دوشمنلرئم قووّتلي‌دئر. اوغورلاماديغيم شيي گري قايتارماغيمي ائسته‌يئرلر.


text:
اي پروردئگار، قوشونلارين ربّي، قوي سني گؤزله‌ينلر منه گؤره اوتانماسينلار، اي ائسرايئلئن تاريسي، قوي سني آختارانلار منه گؤره روسواي اولماسينلار،


text:
آمّا من، يارب، سنه يالواريرام، خوشلانديغين زامان منه جاواب ور. اي تاري، محبّتئنئن بوللوغوندا، منه او يقئن نئجاتينلا جاواب ور.


text:
مني باتاقليق پالچيقدان قورتار، قويما باتيم؛ قوي مندن نئفرت ادنلرئن الئندن خئلاص اولوم، او درئن سولاردان.


text:
حقارت اوره‌يئمي سينديريب، دردلئيم. منه اوره‌يي يانان بئرئني آختاريرديم، آمّا هچ کس يوخ ائدي. تسلّي ورن بئرئني آختاريرديم، لاکئن هچ کسي تاپماديم.


text:
چونکي تاري صحيونا نئجات وره‌جک، يهودا شهرلرئني بئنا اده‌جک کي، اونلار اوندا ساکئن اولوب اونا مالئک اولسونلار.


text:
قوي سني آختاران بوتون آداملار فرحلنئب سنده سوئنسئنلر؛ سنئن نئجاتيني سونلر دائم دسئنلر: "نه بؤيوکدور تاري!""


text:
لاکئن من فاغير و مؤحتاجام؛ تاري، تز اول، ائمداديما چات! منئم کؤمه‌يئم، منئم قورتاريجيم سنسن؛ يارب، گج قالما!


text:
منه سيغيناق قايا اول، اله کي، هر زامان اونا پناه گتئرئم؛ منئم نئجاتيما امر ات، چونکي منئم قايام، منئم قالام سنسن.


text:
قوي جانيمين قصدئنه دورانلار اوتانيب محو اولسونلار، قوي ضررئمي آختارانلار روسوايليق و رذالتله اؤرتولسونلر.


text:
ائندي کي، باشيم آغاريب قوجايام، قودرتئني گله‌جک نسله، گوجونو گله‌جکلرئن هر بئرئنه بئلدئرَنه قدر، مني بوراخما، اي تاري.


text:
سن کي، مني چوخلو چتئن بلالارا ساليبسان، لاکئن گئنه مني دئرئلده‌جکسن، تورپاغين درئنلئکلرئندن مني گئنه قالديراجاقسان.


text:
من ده سنئن وفادارليغيني چنگله حمد اده‌جيم، اي تاري! طنبورلا سنه پرستئش نغمه‌سي اوخوياجاغام، اي ائسرايئلئن قودّوسو!


text:
قوي پادشاه بئچئلمئش چمن اوستونه ياغيش کئمي اولسون؛ شئدّتلي ياغان ياغيش کئمي اولسون کي، تورپاغي ائسلادير.


text:
دوغرودان دا مؤحتاج آدام کؤمک اوچون باغيراندا، پادشاه اونا خئلاص وِرَر، ائمدادينا چاتاني اولمايان فاغير آداما دا خئلاص وِرَر.


text:
اونا گؤره قوي پادشاه ياشاسين، شِبانين قيزيلي اونا ورئلسئن؛ اوندان اؤتري همئشه دوعا ادئلسئن، بوتون گون اونون خاطئرئنه حمد اوخونسون.


text:
اؤلکه‌ده بوغدا بوللوقلا اولسون، داغلار باشيندا شپه‌لنسئن، محصولو لوبنان مشه‌لري کئمي بول اولسون، شهرده اولانلار يرئن چمني کئمي گؤيرسئن.


text:
قوي اونون آدي ابده کئمي قالسين؛ گون ائشيغي دوردوقجا، اونون آدي دا قالسين. بوتون ائنسانلار اوندا برکت تاپسينلار؛ بوتون مئلّتلر اونو موبارک چاغيرسينلار.


text:
يوخودان اويانان آدامين يوخوسو کئمي‌دئرلر کي، سن ای پروردئگار، اويانان زامان، اونلارين صورتئني حقئر گؤرورسن.


text:
آمّا منئم اوچون تارييا ياخين گلمک ياخشي‌دير؛ من پروردئگاريم ربّي پناهيم اِتمئشم کي، سنئن بوتون ائشلرئني اعلان ادئم.


text:
اي تاري، نه اوچون بئزي ابده کئمي بوراخيبسان؟ نه اوچون قضبئن اؤز اوتلاغينين قويونلاري اوستونه توتوشوب؟


text:
قدئم زاماندان اؤزونه آلديغين جاماعاتيني خاطيرلا؛ ساتين آلديغين اؤز مئراثيني، اؤز قبئله‌ني، ساکئن اولدوغون بو صحيون داغيني.


text:
اورکلرئنده ددئلر: "گلئن اونلاري تامامن محو ادک."" اؤلکه‌ده جاماعاتين تاري اوچون ييغيلديغي بوتون يرلري يانديرديلار.


text:
چونکي ربّئن اَلئنده کاسا وار، ائچي قاريشيق قاينار شرابلا دولودور. رب اونو تؤکور، دوغرودان دا دونيانين هامي پئس آداملاري اونون دوردونو آخيراجاق چکئب ائچمه‌لي‌دئرلر.


text:
دار گونومده پروردئگاريمي آختارديم؛ بوتون گجه، يورولمادان اَلئمي اوزاتديم، جانيم تسلّي تاپماق ائستمه‌دي.


text:
سنئن ائلديريمينين سسي، طوفان ائچئندن اشئدئلدي، شئمشکلرئن ير اوزونه ائشيق ساچدي، ير تئتره‌يئب لرزه‌يه دوشدو،


text:
اونلاري اؤولادلاريندان گئزلتمه‌يه‌جيئک؛ ربّئن حمدلرئني، اونون قووّتئني! اتدئيي عجئب ائشلرئني گلن نسله ده نقل اده‌جيئک:


text:
رب، يعقوب آراسيندا بئر شهادت قويدو، ائسرايئل آراسيندا بئر تعلئم؛ آتالاريميزا امر اتدي کي، اؤولادلارينا اونلاري اؤيرتسئنلر.


text:
اومئدلرئني تارييا باغلاسينلار، تارينين ائشلرئني ياددان چيخارتماسينلار، اونون امرلرئني يرئنه يتئرسئنلر،


text:
آتالاري کئمي عئنادچي و عاصي بئر نسئل اولماسينلار؛ بئر نسئل کي، اوره‌يئني تارييا آييرمادي، روحو اونا وفالي قالمادي.


text:
باخ، قايايا ووردو، سولار آخدي، دره‌لر داشدي؛ اولسون، آمّا چورک ده وره بئلر؟ آيا خالقينا اَت حاضيرلايا بئلر؟""


text:
تارينين قضبي اونلارين ضئدّئنه قالخدي؛ اونلارين لاپ گوجلولرئني اؤلدوردو، ائسرايئلئن جاوانلاريني ييخدي.


text:
آمّا او، گئنه مرحمتلي اولوب گوناهي باغيشلادي، اونلاري هلاک اتمه‌دي؛ بلي، دفه‌لر قضبئني اونلاردان قايتاردي، بوتون قهرئني آلوولانديرمادي.


text:
اونلارين قاباغيندان مئلّتلري قوودو، اؤلچو ائله اونلارا پاي بؤلدو، اونلارين چاديرلاريندا ائسرايئل قبئله‌لرئني ساکئن اتدي.


text:
لاکئن اونلار اوجالاردا اولان تاريني ائمتاحان ادئب، اونون ضئدّئنه عوصيان اتدئلر، اونو قضبلندئردئلر و اونون شهادتلرئني ساخلاماديلار.


text:
او زامان پروردئگار قالخدي، اله بئل کي، يوخويا گتمئشدي؛ بئر پهلوان کئمي کي، شرابدان سرمست فرياد ادئر.


text:
اونو امئزدئرن قويونلارين آرديندان گتئردي کي، اؤز خالقي يعقوبا، مئراثي اولان ائسرايئله چوبانليق اتسئن.


text:
او دا اوره‌يئنئن کامئل‌لئيئنه گؤره، اونلارا چوبانليق اتدي، اللرئنئن باجاريغي ائله اونلاري هئدايت اله‌دي.


text:
قوللارينين جسدلرئني يئيه‌جک اوچون گؤي قوشلارينا بوراخيبلار، موتّقئلرئنئن بدنئني ير اوزونون جانوارلارينا!


text:
اؤز آدينين شؤوکتي اوچون بئزه ائمداد ات، اي تاري، نئجاتيميز! اؤز آدينين خاطئري اوچون بئزي قورتار، گوناهلاريميزي باغيشلا.


text:
نه اوچون مئلّتلر دسئن: "هارادير اونلارين تاريسي؟" گؤزلرئمئزئن قاباغيندا اولان مئلّتلره بئلدئر کي، قوللارينين تؤکولموش قانلارينين ائنتئقامي اولاجاق.


text:
او زامان بئز، سنئن خالقين، سنئن اوتلاغينين قويونلاري، سنه ابده کئمي شوکور اده‌رئک، سنئن حمدئني نسئلدن-نسله دئيه‌رئک


text:
اي ائسرايئلئن چوباني، قولاق ور؛ سن کي، يوسئفي سورو کئمي هئدايت ادئرسن؛ نورونو ساچ، اي کرّوبلار اوستونده اوتوران!


text:
بئزي قاباقکي حاليميزا دؤندَر، اي قوشونلارين تاريسي؛ قوي اوزون بئزه ائشيق سالسين کي، بئز نئجات تاپاق!


text:
قوي الئن صاغيندا اولان آدامين اوستونده اولسون، اؤزون اوچون قودرتلي اتدئيئن ائنسان اوغلونون اوستونده.


text:
بئزي قاباقکي حاليميزا دؤندَر، اي قوشونلارين تاريسي رب! قوي اوزون بئزه ائشيق سالسين کي، بئز نئجات تاپاق.


text:
مئصئر دئيارينين ضئدّئنه چيخان زامان، بونو يوسئفئن نسلئنه شهادت اوچون قويدو. بئر سس اشئتدئم، بئلمه‌دئيئم بئر دئلده:


text:
دار گونونده چاغيردين، من سني قورتارديم. گؤي گورولتوسونون گئزلي يرئنده سنه جاواب وردئم؛ سني مِرئبا سولارينين يانيندا ائمتاحان اتدئم. سِلا.


text:
جانيم ربّئن صحنلرئنئن آرزوسوندادير، اونلارا حسرت چکئر؛ اوره‌يئم و بدنئم دئري تارييا شادليقلا اوخويور.


text:
اي قوشونلارين ربّي، پادشاهيم، تاريم، قوربانگاهلارينين يانيندا سرچه بله اؤزونه بئر اِو تاپير، قارانقوش دا اؤزونه بئر يووا کي، بالالاريني اورادا قويسون.


text:
سنئن صحنلرئنده بئر گون ساکئن اولماق، اؤزگه يرلرئن مئن گونوندن ياخشي‌دير. منئم اوچون تاريمين اوئنده قاپيچي اولماق، پئس آدامين چاديرلاريندا ساکئن اولماقدان داها ياخشي‌دير.


text:
چونکي رب تاري گونش‌دئر، قالخاندير؛ عئنايت و عئزّتي رب ورئر، کامئل‌لئکله ياشايانلارا رب هچ بئر نعمتي اسئرگه‌مز.


text:
قويون رب تارينين دانيشديغيني اشئدئم، چونکي او، خالقينا، موتّقئلرئنه خوش سؤزلر دانيشاجاق؛ قوي اونلار قاباقکي عاغيلسيزليقلارينا دؤنمه‌سئنلر.


text:
ياراتديغين بوتون مئلّتلر گله‌جکلر، سنئن حوضوروندا سجده اده‌جکلر، سنئن آديني عئزّتلندئره‌جکلر، اي پروردئگار.


text:
يارب، يولونو منه اؤيرت کي، سنئن حقئقتئنده يرئيئم؛ اوره‌يئمئن فئکئرلرئني بئر ات کي، سنئن آدينا بؤيوک حؤرمت گؤرسدئم.


text:
اي تاري، کئبئرلي ائنسانلار ضئدّئمه قالخيرلار، قدّار آداملار جانيمين قصدئنده‌دئرلر؛ اونلار سني گؤزلرئنئن قاباغينا آلميرلار.


text:
راضيليغيندان منه بئر علامت گؤرسد کي، مندن نئفرت ادنلر گؤروب اوتانسينلار، چونکي سن، يارب، منه ائمداد ادئبسن، منه تسلّي ورئبسن.


text:
مني تانييانلار آراسيندا رَحَب و بابئلدن سؤز اده‌جيم؛ فئلئسطدن، صور و کوشدان دا. دئيه‌جيم: "بو آدام صحيوندا دوغولوب."


text:
و صحيون اوچون ديئله‌جک: "بو آدام دا، او آدام دا اورادا دوغولوب."" چونکي اوجالاردا اولان، اؤزو، اونو برقرار اده‌جک.


text:
اؤلولر آراسيندا ياددان چيخميش آداملار کئمي، قبئرده ياتان جسدلر کئمي، او آداملار کئمي کي، سن اونلاري آرتيق خاطيرلاميرسان، چونکي سنئن نظرئندن کسئلئبلر.


text:
ازئلمئش بئر آدامام، اوشاقليغيمدان اؤلوم حاليندايام، قورخولارينين آلتيندا قووّتدن دوشموشم، چاره‌سئزم.


text:
کچمئشده موتّقئلرئنه رؤيا ائچئنده دانيشيب ددئن: "بئر ائگئده کؤمک اتمئشم، خالق آراسيندان سچئلمئش اولاني عئزّتلندئرمئشم.


text:
نه واختا کئمي، يارب؟ مگر اؤزونو ابده کئمي گئزلده‌جکسن؟ نه واختا قدر سنئن قضبئن اود کئمي آلوولاناجاق؟


text:
عؤمرومون نه قدر قيسا اولدوغونو بئر خاطيرلا- بوتون ائنسان اوغوللاريني نه عبث بئر شي اوچون ياراديبسان!


text:
ياشايانلار آراسيندا کئم وار کي، اؤلوم اوزو گؤرمه‌سئن؟! اؤلولر دئيارينين قودرتئندن کئم جانيني قورتارا بئلر؟! سِلا


text:
قولونون خجالتئني خاطيرلا، اي پروردئگار؛ خاطيرلا کي، نجه چوخلو خالقلارين تحقئرئني باغريمدا داشي‌ييرام!


text:
عؤمروموز يتمئش ائلدئر، قووّتلي اولساق بلکه ده هشتاد. لاکئن اونون لاپ ياخشي زاماني دا آنجاق زحمت و مشقّتدئر. تزلئکله کچئب گدئر و اوچوب گدئرئک.


text:
قوي تاريميز پروردئگارين لوطفو اوستوموزده اولسون. اللرئمئزئن ائشئني بئزئم اوچون برقرار ات. بلي، اللرئمئزئن ائشئني برقرار ات.


text:
ربّئم حاقّيندا دانيشيرام: "او منئم سيغيناق يرئم‌دئر، او منئم قالام‌دئر، منئم تاريم، او کي، اونا توکّول ادئرم."


text:
سني پرلرئنئن آلتيندا اؤرتر؛ اونون قانادلاري آلتينا سيغينارسان، اونون اعتئبارلي اولدوغو سنئن قالخانين‌دير، سنئن سئپرئن‌دئر.


text:
او مني چاغيراندا، من اونا جاواب وره‌جيم، زحمتده اونونلا اولاجاغام، اونو قورتاريب احتئراميني آرتيراجاغام.


text:
گرچي پئس آدام اوت کئمي بئتر، بوتون يامانليق ادنلر گول کئمي آچيلارلار، لاکئن اونلارين قدري ابدي هلاکتدئر.


text:
يقئن کي، سنئن دوشمنلرئن، يارب، يقئن کي، سنئن دوشمنلرئن محو اولاجاقلار؛ بوتون يامانليق ادنلر داغيلاجاقلار.


text:
اوجالاردا اولان رب، قودرتلي سولارين سسلرئندن داها چوخ شؤوکتلي‌دئر، دهنزئن شپه‌لرئندن داها چوخ شؤوکتلي‌دئر.


text:
پئسلرئن شر ائشلرئني اؤز باشلارينا گتئره‌جک، اؤز پئسلئکلري ائله اونلاري کسئب آتاجاق؛ رب تاريميز اونلاري کسئب آتاجاقدير.


text:
چونکي او، تاريميزدير، بئز اونون اوتلاغينين خالقي‌ييق، الئنئن قويونلاري‌ييق. کاشکي بو گون اونون سسئني اشئده‌سئنئز!


text:
قيرخ ائل او نسئلئن دردئني چکدئم، ددئم: "بولار اورکلرئنده آزميش بئر خالقديرلار، منئم يوللاريمي تانيميرلار."


text:
مئلّتلره ديئن: "رب سلطنت ادئر!"" دونيا اله مؤحکم قورولوب کي، اصلا ترپنمه‌يه‌جک؛ رب خالقلارا ائنصافلا حؤکم اده‌جک.


text:
ربّئن حوضوروندا. چونکي او، گلئر، چونکي ير اوزونه حؤکم اتمک اوچون گلئر. دونيايا عدالتله حؤکم اده‌جک، خالقلارا اؤز وفاسي ائله.


text:
بوتلره عئبادت ادنلرئن هاميسي خجالت چکئرلر، او آداملار کي، فخرلري بوتلردئر؛ بوتون آللاهلار ربّئن حوضوروندا اَيئلئرلر.


text:
اي ربّي سونلر، پئسلئکدن نئفرت ادئن؛ رب موتّقئلرئنئن جانيني حئفظ ادئر؛ اونلاري پئس آداملارين الئندن قورتارير.


text:
ائسرايئل اوي اوستونه محبّت و وفاسيني خاطيرلاييب، ير اوزونون بوتون نهايتلري تاريميزين نئجاتيني گؤروب.


text:
ربّئن حوضوروندا. چونکي او، ير اوزونه حؤکم اتمک اوچون گلئر. دونيايا عدالتله حؤکم اده‌جک، خالقلارا ائنصافلا.


text:
موسا و هارون اونون کاهئنلري آراسيندا ائدئلر، سمويئل ده اونون آديني چاغيرانلار آراسيندا ائدي. ربّي چاغيراندا رب اونلارا جاواب وردي.


text:
سن، اي رب تاريميز، اونلارا جاواب وردئن؛ اونلارا باغيشلايان بئر تاري ائدئن، لاکئن اتدئکلري پئسلئيئن قئصاصيني آليردين.


text:
بئلئن کي، رب تاري‌دير. بئزي يارادان اودور، بئز اونونوق؛ اونون خالقي‌ييق، اونون اوتلاغينين قويونلاري‌ييق.


text:
اونون قاپيلاريندان حمدله گئرئن، اونون صحنلرئنه ثنا ائله. ربّه شوکور ادئن، اونون آدينا تبارک اوخويون.


text:
کامال يولوندا حئکمتله رفتار اده‌جيم. منئم يانيما نه واخت گله‌جکسن؟ اوئمئن ائچئنده طاهئر بئر اورکله ياشاياجاغام.


text:
گؤزلرئمئن قاباغينا پئس اولان هچ بئر شي قويماياجاغام. فاسئد آداملارين ائشئندن نئفرت ادئرم، اله ائش منه ياپيشماز.


text:
دوستونون ضئدّئنه گئزلئجه دانيشان آدامي يوخ اده‌جيم. گؤزلري تکبّورلو، اوره‌يي مغرور اولان آداما دؤزمه‌يه‌جيم.


text:
گؤزلرئم اؤلکه‌نئن امئن اولان آداملاري اوستونده اولاجاق کي، منئم يانيمدا ساکئن اولسونلار. کامال يولوندا يرئين آدام منه خئدمت اده‌جک.


text:
حئيله ائشله‌دن آدام اوئمئن ائچئنده ساکئن اولماياجاق؛ يالان دانيشان آدام آرتيق منئم حوضورومدا دورماياجاق.


text:
اونلار يوخ اولارلار، لاکئن سن قالارسان؛ هاميسي پالتار کئمي کؤهنه‌لنر. اونلاري ردا کئمي ديئشدئرئرسن؛ اونلار کچئب گدرلر.


text:
لاکئن ربّئن محبّتي اوندان قورخانلار اوچون ازلدن ابده کئمي‌دئر، صالحلئيي اؤولادلارين اؤولادلاري اوچون؛


text:
سئز اي اونون ملکلري، اي اونون ائشئني يرئنه يتئرن قووّتلي‌لر، اي اونون ددئيي سؤزه موطئع اولانلار، ربّه حمد ادئن.


text:
سنسن ساراييني يوخاريدا اولان سولار اوستونده قوران، بولودلاري اؤزونه عارابا ادن، يلئن قانادلاريني مئنئب-گزن،


text:
يارب، سنئن ائشلرئن نه چوخدور! اونلارين هاميسيني حئکمتله ادئبسن: ير اوزو سنئن ياراتديقلارينلا دولودور.


text:
قوي گوناهکارلار ير اوزوندن محو اولسونلار، قوي پئس آداملار آرتيق اولماسينلار. اي جانيم، ربّه حمد ات. ربّه حمد ادئن!


text:
سونرا دوشمنلرئن اورکلرئني دؤنده‌ردي کي، اونون خالقيندان نئفرت اتسئنلر، اونون قوللاري ائله مکرله داورانسينلار.


text:
آتالاريميز مئصئرده اولان واخت، سنئن عجايئب ائشلرئني آنلاماديلار، سنئن محبّتئنئن چوخلوغونو خاطيرلاماديلار، دهنزئن يانيندا، قيزيل دهنزئن يانيندا عوصيان اتدئلر.


text:
قيزيل دهنزه آجيقلاندي و دهنز قورودو. اونلاري دهنزئن دئبئندن اله آپاردي کي، دئيه‌سن اونلاري کؤشنده آپارير.


text:
بونون اوچون، ددئيي کئمي، اونلاري هلاک اده‌جک ائدي- اگر سچدئيي موسا آرادا دوروب، قضبئني اونلاري محو اتمکدن دؤنده‌رمه‌سَيدي.


text:
معصوم قانلاري تؤکدولر، اوغوللارينين و قيزلارينين قانيني کي، کَنَعانين بوتلرئنه قوربان کسدئلر؛ اؤلکه اونلارين قاني ائله کئرلندي.


text:
رب اونلاري چوخ دفه قورتاردي، آمّا اونلار اؤز مصلحتلري ائله اونا عاصي اولدولار، گوناهلاري اوزوندن ذئلّته دوشدولر.


text:
بئزه نئجات ور، يارب، تاريميز، بئزي مئلّتلر آراسيندان بئر يره ييغ کي، سنئن موقدّس آدينا شوکورلر ادک، سنئن حمدئنده پرستئش ادک.


text:
موآب يويونماق لگنئمدئر، اِدوم اوستونه چاريغيمي آتيب اونا مالئک اولاجاغام، فئلئسطئن اوستونه ظفرله هاراي چکه‌جيم."


text:
چونکي پئس آداملار، آلداتان آداملار، آغيزلاريني اوستومه آچديلار؛ منئم ضئدّئمه يالان دئل‌لرله دانيشيرلار.


text:
چونکي مرحمت گؤرسدمه‌يي يادينا گتئرمه‌دي، لاکئن فاغير و مؤحتاج آداما عذاب وردي. چاليشدي کي، اوره‌يي سينميش آدامي اؤلدورسون.


text:
لعنت اتمه‌يي سودي؛ قوي لعنت اونون اؤز باشينا گلسئن، برکتدن خوشلانمادي؛ قوي برکت اوندان اوزاق اولسون.


text:
لاکئن سن، يارب، اي پروردئگار، آدينين خاطئرئنه گؤره منئمله عمل ات؛ چونکي سنئن محبّتئن ياخشي‌دير، مني قورتار.


text:
قوي اونلار لعنت اتسئنلر، لاکئن سن برکت ورئرسن. قالخان زامان قوي اوتانسينلار، لاکئن قوي سنئن قولون شادليق اتسئن.


text:
سنئن موحارئبه گونونده، خالقين سنه اؤز ميلي ائله خئدمت اده‌جک. جاوانلارين موقدّس پالتارا گيئنئب، سحرئن شحي کئمي سنه گله‌جکلر.


text:
ربّئن قورخوسو حئکمتئن باشلانيشي‌دير؛ امرلرئني يرئنه يتئرن هر آدامين ياخشي فهمي وار. اونون حمدي ابده کئمي دورور.


text:
ماللاريني عوضسئز پايلايار، مؤحتاج آداملارا ورر؛ اونون صالحلئيي ابده کئمي دورار؛ قودرتي شؤوکتله آرتار.


text:
اؤلوم ائپلري مني اؤزونده توتموشدو، اؤلولر دئيارينين سيخينتيلاري مني بوروموشدو. دارليغا دوشموشدوم، پرئشان اولموشدوم.


text:
بال چئبئنلري کئمي مني دؤوره‌له‌دئلر؛ لاکئن تئکان آلووو کئمي سؤندولر؛ چونکي ربّئن آديندا اونلاري محو اتدئم.


text:
رب تاريدير، بئزه ائشيق ورئب؛ بايرام قوربانيني ائپلرله باغلايين، قوربانگاهين بوينوزلارينا قدر گتئرئن.


text:
تکبّورلو آداملار يالانلاري ائله منه قارا ياخيرلار، آمّا من سنئن قايدالاريني بوتون اورکله ساخلايارام.


text:
قوي تکبّورلو آداملار اوتانسينلار، چونکي يالانلا مني آلداتديلار؛ آمّا من سنئن قايدالاريني درئن دوشونه‌جيم.


text:
ير اوزونون بوتون پئس آداملاريني، دمئرئن يانيغي کئمي چؤله آتيرسان؛ اونا گؤره ده، سنئن شهادتلرئني سوئرم.


text:
باخ، نجه کي، قوللارين گؤزلري آغالارينين الئنه، کنئزئن گؤزلري خانيمينين الئنه باخار، بئزئم ده گؤزلرئمئز تاريميز ربّه باخير، بئزه رحم اده‌نه قدر.


text:
پئس آداملارين اساسي صالح آداملارا ورئلن يرئن اوستونده دورماياجاق کي، مبادا صالح آداملار اللرئني حاقسيزليغا اوزاتسينلار.


text:
او زامان آغزيميز گولوشله دئلئمئز شادليق نغمه‌سي ائله دولدو. او زامان مئلّتلر آرالاريندا ددئلر: "رب اونلار اوچون بؤيوک ائشلر گؤروب."


text:
آغلايا-آغلايا توخوم داشي‌ييب اکن، البتّه کي، بوغدا دسته‌لرئني گؤتوره‌جک، شادليق نغمه‌سي ائله گله‌جکدئر.


text:
اگر اِوي رب بئنا اتمه‌سه، بنّالارين زحمتي عبثدئر. اگر شهري رب قوروماسا، قوروقچونون اوياق قالماسي عبثدئر.


text:
سئزئن اوچون عبثدئر کي، سحر ارکن قالخاسينيز، گج يوخويا گده‌سئنئز، زحمتله قازانديغينيز چؤره‌يي يئيه‌سئنئز، چونکي رب، اؤز سودئکلرئنه يوخو ورئر.


text:
خوش او آدامين حالينا کي، اوخلوغو اونلاردان دولودور؛ دروازا يانيندا دوشمنلري ائله موباحئثه ادن واخت، خجالت آلتيندا قالماياجاقلار.


text:
اوئنئن ائچئنده آروادين، ثمره‌لي اوزوم آغاجي کئمي اولاجاق، اؤولادلارين دا سوفره‌نئن اطرافيندا زيتون آغاجلاري کئمي اولاجاقلار.


text:
جانيم پروردئگاريمي گؤزله‌يئر، صاباحي گؤزله‌ين قوروقچولاردان دا داها چوخ، بلي، صاباحي گؤزله‌ين قوروقچولاردان دا داها چوخ.


text:
يارب، نه اوره‌يئم تکبّورلو اولوب، نه ده گؤزلرئم کئبرله‌نئب. نه اؤزومو بؤيوک ائشلرله، نه ده حدّئمدن آرتيق عجايئب شيلرله مشغول اتدئم.


text:
يقئن کي، جانيمي آرام اتمئشئم، ساکئت اتمئشم، آنا قوجاغيندا سوددن کسئلمئش بئر اوشاق کئمي؛ جانيم ائچئمده سوددن کسئلمئش بئر اوشاق کئمي‌دئر.


text:
رب داوودا حقئقتله آند ائچئب، اوندان دؤنمه‌يه‌جکدئر: "سنئن تختئنه، بدنئنئن ثمره‌سئندن بئرئني اوتورداجاغام.


text:
اگر اوغوللارين منئم عهدئمي، اونلارا اؤيرده‌جيئم شهادتلري ساخلايالار، اونلارين اوغوللاري دا سنئن تختئنه ابده کئمي اوتوراجاقلار."


text:
باشين اوستونده‌کي دَيَرلي ياغ کئمي‌دئر، او ياغ کي، ساقّالدان، هارونون ساقّاليندان، اونون پالتارينين اَتکلرئنه اِنئر.


text:
چونکي اورادا، بئزي اسئرلئيه آپارانلار، بئزدن بئر نغمه ائسته‌دئلر، بئزه عذاب ورنلر بئزدن شنلئک طلب اتدئلر. ديئردئلر: "صحيون نغمه‌لرئندن بئرئني بئزه اوخويون."


text:
اگر سني خاطيرلاماسام، قوي دئلئم داماغيما ياپيشسين؛ اگر سني، اي اورشلئم، لاپ بؤيوک شادليغيمدان دا يوخاري توتماسام.


text:
يارب، اِدوملولاري بئر يادا سال کي، اورشلئمئن ييخيلديغي گون ددئلر: "ييخين، اونو بونؤوره‌سئنه قدر ييخين!""


text:
موقدّس معبدئنئن طرفئنه سجده قيلاجاغام، محبّتئن اوچون، حقئقتئن اوچون، سنئن آدينا شوکورلر اده‌جيم، چونکي آديني و سؤزونو هر شيدن داها اوجا ادئبسن.


text:
يقئن کي، قارانليق دا سنئن اوچون قارانليق ديئل، گجه ده گون کئمي ائشيقلانار، سنئن اوچون قارانليق و ائشيق بئردئر.


text:
سنه شوکور ادئرم، چونکي هيبتلي و عجايئب بئر تَحَر يارانميشام! سنئن ائشلرئن قرئبه‌دئر؛ جانيم بونو ياخشي بئلئر.


text:
جنئن ائکن گؤزلرئن مني گؤردو؛ منئم اوچون تعيئن اولونان گونلرئن هاميسي، داها اونلاردان هچ بئري يوخ ائکن، سنئن کئتابيندا يازيلميشدي.


text:
پئس آداملارين الئندن مني حئفظ ات، يارب، قدّار آدامدان مني ساخلا؛ اونلار قدملرئمي سوروشدورمه‌يه قصد ادئرلر.


text:
تکبّورلو آداملار منئم اوچون کمند و ائپلر سرئبلر، يولون قيراغيندا تور سرئبلر، منئم اوچون تله دوزه‌‌لدئبلر. سِلا


text:
قويما بؤهتان آتان آدام ير اوزونده برقرار اولسون، قدّار آدامي يوخ اتمک اوچون قوي پئسلئک اونو قووالاسين.


text:
قويما اوره‌يئم هچ پئس شيه چکئلسئن، فاسئد آداملارلا پئس ائشلر گؤرمه‌يه مشغول اولماييم. اونلارين دادلي يمکلرئندن ده يمه‌يئم.


text:
قوي مني صالح آدام وورسون؛ منه محبّتدئر. قوي مني تأدئب اتسئن؛ باشيمين ياغي‌دير، قويما باشيم اونو ردّ اتسئن. چونکي حله ده دوعام پئس آداملارين ائشلرئنئن ضئدّئنه‌دئر.


text:
جانيمي زئنداندان چيخارت کي، آدينا شوکور ادئم؛ صالح آداملار اطرافيما ييغيلارلار، چونکي سن منه بوللوقجا احسان ادرسن.


text:
قدئم گونلري خاطيرلاييرام؛ سنئن بوتون ائشلرئن اوستونده درئن دوشونورم؛ اللرئنئن ائشي اوستونده فئکئرله‌شئرم.


text:
محبّتئني سحر واختي منه اشئتدئر، چونکي سنه توکّول ادئرم: گده‌جيئم يولو منه بئلدئر، چونکي جانيمي سنه قالديريرام.


text:
منه اؤيرت کي، سنئن ائسته‌يئني يرئنه يتئرئم، چونکي تاريم سنسن؛ سنئن ياخشي روحون دوز يولدا مني هئدايت اتسئن.


text:
وفالي دوستوم و قالام، اوجا بورجوم و منئم قورتاريجيم، قالخانيم و اونا پناه آپارديغيم اودور، او کي، خالقيمي مندن ائطاعت اتمه‌يه چکئر.


text:
مني قورتار و مني اجنبئلر الئندن آزاد ات. اونلارين آغيزلاري بوش سؤزلر دانيشير، صاغ ال‌لري يالانين صاغ الي‌دئر.


text:
او زامان، اوغوللاريميز جاوانليغيندا بؤيوموش آغاجلار کئمي اولارلار. قيزلاريميز سارايين يونولموش سوتونلاري کئمي اولارلار.


text:
آنبارلاريميز دولوب، اونلاردان جوربه‌جور محصول چيخسين. قويونلاريميز زمئلرئمئزده مئنلر و اون مئنلرله چوخالسين.


text:
ماللاريميز بالالارلا آغيرلانسين. نه دوواريميز چاتلاسين، نه ده اسئرلئيه گده‌نئمئز اولسون. کوچه‌لرئمئزده شئون سسي اولماسين.


text:
سنئن پادشاهليغين ابدي پادشاهليقدئر، سلطنتئن نسئل‌به‌نسئل سورور. رب وردئيی بوتون وعده‌لرئنی توتار، بوتون عمل‌لرئنده صادئقدئر.


text:
قوي اونلار ربّئن آدينا حمد اتسئنلر، چونکي آنجاق اونون آدي اوجالميشدير؛ اونون شؤوکتي يرئن و گؤيون اوستونده‌دئر.


text:
رب خالقينين قودرتئني اوجالديب کي، اؤزونه ياخين بئر خالق اولان ائسرايئل اؤولادلارينا، بوتون موتّقئلرئنه حمد اولسون. ربّه حمد ادئن!


text:
يازيلميش اولان حؤکمو اونلارين ضئدّئنه يرئنه يتئرسئنلر. بو شرف اونون بوتون موتقئلرئنئن‌دئر. ربّه حمد ادئن!


text:
اگر دسه‌لر: "بئزئمله گل، قوي قان تؤکمک اوچون گئزله‌نک، ناحاق يره گوناهسيز ائنسان اوچون کمئنده گؤزله‌يک.


text:
"نه واختا کئمي سئز جاهئل آداملار، اؤز جهالتئنئزي سوه‌جکسئنئز؟ نه واختاجاق رئشخند ادنلر اؤز رئشخندلرئندن حظّ اده‌جکلر؟ آخماقلار دا معرئفتدن نئفرت اده‌جکلر؟


text:
بونا گؤره ده، بلا اوستونوزه گلنده من ده سئزه گوله‌جيم، دهشت سئزي بوروينده، من ده سئزي رئشخند اده‌جيم.


text:
اونلار مني چاغيراجاقلار، لاکئن من جاواب ورمه‌يه‌جيم. مني جهدله آختاراجاقلار، لاکئن تاپا بئلمه‌يه‌جکلر.


text:
چونکي جاهئل آداملارين اؤزباشيناليق‌لاري اونلاري اؤلدوره‌جک، آخماق آداملارين لاقيدلئيي اونلاري يوخ اده‌جک؛


text:
آتام منه تعلئم ورئب ددي: "قوي اوره‌يئن سؤزلرئمي برک توتسون. وردئيئم امرلري يرئنه يتئر کي، عؤمرون اوزون اولسون.


text:
او سوئملي مارالين‌دير، گؤزل جيرانين‌دير، قوي همئشه اونون دؤشلري سني دويورسون، همئشه اونون سوگئسي ائله مست اول.


text:
اوندا، اوغلوم، بونو ات و اؤزونو قورتار، چونکي قونشونون الئنه دوشوبسن: گت، اؤزونو آلچالت، قونشونا يالوار.


text:
چونکي زانئيه بئر آرواد، آخيردا سني گئرده بئر چؤره‌يه بله مؤحتاج سالار، اَرلي بئر آرواد ائنسانين قئيمتلي جاني دالينجادير.


text:
ربدن قورخماق، پئسلئکدن نئفرت اتمکدئر؛ قوروردان، تکبّوردن، پئس يولدان، ترسه دانيشان آغيزدان من نئفرت ادئرم.


text:
او زامان کي، دهنزه حدّ تعيئن اتدي، اله کي، سولار اونون امرئندن کچمه‌سئنلر. او زامان کي، يرئن بونؤوره‌لرئني نئشانلاندي.


text:
خوش او آدامين حالينا کي، منه قولاق آسير، منئم دروازالاريمدا هر گون اوياق دورور، قاپيلاريمين سوتونلاري يانيندا گؤزله‌يئر.


text:
اورکلري اَيري اولان آداملار ربّه مکروهدورلار، آمّا يوللاريندا کامئل اولان ائنسانلار اونو خوشلانديرارلار.


text:
آدام وار کي، بئر شيي يوخ ائکن، اؤزونو وارلي گؤرسه‌دئر، آدام دا وار کي، چوخ مال-دؤولتي وار ائکن، اؤزونو يوخسول گؤرسه‌دئر.


text:
ائنجئمئش بئر قارداشين اوره‌يئني اله گتئرمک، قالالي بئر شهردن داها چتئندئر، بله داعوالار قاپيسي، چفته‌لي قالا کئمي‌دئر.


text:
يوخسول آداملارين بوتون قارداشلاري اوندان نئفرت ادر؛ گؤر دوستلاري اوندان نه قدر چوخ اوزاقلاشار! يالوارا-يالوارا داللارينجا گتسه ده، ياخينينا گلمزلر.


text:
رئشخند ادن تنبه اولاندا، جاهئل آدام حئکمت آلار، لاکئن حئکمتلي آداما عاغيل اؤيره‌دنده، معرئفت قازانار.


text:
ائنسانلار آراسيندا ياخشي بئر آد آچماق، بؤيوک ثروتدن و ائلتئفات سِومَک، گوموش و قيزيلدان داها ياخشي‌دير.


text:
کئمدئر ياسلي؟ کئمدئر دردلي؟ داعوالار کئمئن وار؟ شئکايت کئمئن وار؟ سببسئز يارالار کئمئن وار؟ قيزارميش گؤزلر کئمئن وار؟


text:
"مني دؤيدولر، لاکئن آغري چکمه‌دئم؛ مني ووردولار، لاکئن آنلاماديم. نه زامان اوياناجاغام کي، شرابي گئنه آختاريم؟!""


text:
اگر "بونو بئلمئردئک" دئيه‌سن، اورکلري تفتئش ادن، مگر بونو گؤرمز؟ سنئن جانيني ساخلايان مگر بونو بئلمز؟ مگر ائنسانا عملئنه گؤره جزا ورمز؟


text:
بئل کي، حئکمت ده سنئن جانينا بله اولار، اگر اونو تاپيبسان، سنئن اوچون آخير-عاقئبتي وار، اومئدئن کسئلمه‌يه‌جکدئر.


text:
بئچئن واختيندا قار کئمي سرئنلئک نجه‌دئر، اعتئبارلي الچي ده اونو گؤنده‌رنلر اوچون بله‌دئر، چونکي او، آغالارينين جانيني تزه‌له‌يئر.


text:
اوره‌يي قم دولو آداما نغمه‌لر اوخويان، سويوق گونده پالتاريني چيخاردان کئمي‌دئر، شورا اوستونه تؤکولموش سئرکه کئمي‌دئر.


text:
دوستونو و آتانين دوستونو بوراخما، بلا گونونده ده قارداشينين اوئنه گتمه؛ چونکي ياخين قونشو اوزاق قارداشدان ياخشي‌دير.


text:
کچئلرئن سودو سنئن يئيه‌جيئن اوچون، سنئن اِو آداملارينين خؤره‌يي اوچون، و کنئزلرئنئن کچئنه‌جيي اوچون کئفايتدئر.


text:
خاطالارينين اوستونو اؤرتن آدام مووفّق اولماز، اونلاري اعتئراف ادئب، اونلاردان ال چکن آدام مرحمت تاپار.


text:
گؤيلره کئم چيخيب و انئب؟ يلي کئم اوووجونا ييغيب؟ سولاري کئم پالتارا بوکوب؟ يرئن بوتون نهايتلرئني کئم قوروب؟ آدي نه‌دئر؟ اوغلونون آدي نه‌دئر؟ اگر بئلئرسن؟


text:
بوش و يالان سؤزلري مندن اوزاقلاشدير؛ منه نه يوخسوللوق ور، نه ده ثروت. آنجاق منه لازيم اولان چؤره‌يي ور؛


text:
مبادا دويوب سني ائنکار ادئم، و ديئم: "رب کئمدئر؟!"" يا دا يوخسول اولوب اوغورلوق ادئم، و تاريمين آديني باتيريم.


text:
آدام وار کي، ير اوزوندن مظلوملاري، ائنسانلار آراسيندان مؤحتاجلاري اودماق اوچون دئشلري قيلينج کئمي‌دئر، و چنه‌لري بيچاق کئمي.


text:
سولويون ائکي قيزي وار کي، باغيريرلار: "ور، ور."" اوچ شي وار کي، دويماز، دؤرد شي ده وار کي، "بسدئر" دمز.


text:
آتاسيني رئشخند ادن، و آناسينا ائطاعت اتمه‌يه حقارتله باخانين گؤزونو، وادئنئن قارغالاري اويار، و کرکس بالالاري اونو يئيَر.


text:
هاوادا قارتالين طرزي، قايا اوستونده ائلانين طرزي، دهنزئن اورتاسيندا گمئنئن طرزي، و قيزلا اولان کئشئنئن طرزي.


text:
پادشاهلارا ياراشماز، اي لِمواِل؛ پادشاهلارا شراب ائچمک ياراشماز، حؤکمدارلارا دا کفلندئرن ائچکئلري سومک ياراشماز؛


text:
مگر اِله بئر شي وار کي، اونون حاقّيندا ديئلسئن: "باخ، تزه بئر شي!"" او دا چوخدان وار ائمئش، بئزئم زامانيميزدان دا قاباق.


text:
قاباقکي شيلردن هچ نه خاطيرلانمير، گله‌جکده باش ورن شيلردن ده، بوندان سونرا گلنلر آراسيندا هچ نه خاطيرلانماياجاق.


text:
اوره‌يئمي بونا قويدوم کي، بوتون گؤيون آلتيندا عمل ادئلنلري حئکمتله تفتئش ادئب آراشديريم. تاري ائنسانلارا نه دردلي بئر وظئفه ورئب کي، اونون آلتيندا زحمت چکسئن!


text:
قلبئمده ددئم: "باخ، من بؤيوک بئر آدام اولموشام و مندن قاباق اورشلئمده اولان پادشاهلارين هاميسيندان چوخ حئکمت آرتيرميشام. اوره‌يئم چوخ حئکمت و معرئفت گؤروب."


text:
سونرا، اوره‌يئمي بونا قويدوم کي، حئکمتي آنلاييم، دلئلئک و سفه‌لئيي بئلئم. و بئلدئم کي، بو دا يل دالينجا قاچماقدير.


text:
اوره‌يئمده فئکئرلَشدئم: "گل ائندي، سني لذّتله ائمتاحان ادئم، کفه باخ."" و گؤردوم کي، بو دا باطئلدئر.


text:
اوره‌يئمده بونو آراشديرديم کي، نجه بدنئمي شرابلا شادلانديريم و نجه عاغيلسيزليغي اَله گتئرئم. اوره‌يئم حله ده مني حئکمتله هئدايت ادئردي. ائسته‌يئردئم گؤروم گؤيون آلتيندا ائنسانلار اوچون اونلارين بو نچه گون عؤمورلرئنده دَيَرلي اولان نه وار.


text:
نؤکرلر و کنئزلر آلديم، اِوئمده دوغولان قوللاريم دا وار ائدي. هم ده مال-حيوانيم و سورولرئم، او قدر کي، بوتون مندن ائره‌لي اورشلئمده اولانلارينکيندان چوخ ائدي.


text:
اؤزومه قيزيل و گوموش، پادشاهلار و وئلايتلرئن خزئنه‌لرئني ده ييغديم. اؤزومه کئشي و آرواد خانَنده‌لر آلديم، اؤزومه کئشئلرئن لذّت آلديغي حرملري ده چوخالتديم.


text:
بلجه بؤيودوم و بوتون مندن ائره‌لي اورشلئمده اولانلاردان داها بؤيوک اولدوم. حئکمتئم ده يانيمدا قالدي.


text:
گؤزلرئمئن بوتون آرزو اتدئيئني اونلاردان اسئرگَمه‌دئم، اوره‌يئمي هچ بئر حظّدن محروم اتمه‌دئم. قلبئم چکدئيئم بوتون مشقّتلردن راضي ائدي. بو، چکدئيئم بوتون مشقّتلرئن پايي ائدي.


text:
دؤنوب اَللرئمئن اتدئيي بوتون ائشلره، اتدئکلرئمده چکدئيئم بوتون مشقّته باخديم. باخ، هاميسي باطئل ائدي، يل دالينجا قاچماق ائدي، گون آلتيندا هچ فايداسي يوخ ائدي.


text:
سونرا دؤنوب حئکمته باخديم، دلئلئيه و عاغيلسيزليغا باخديم. پادشاهين يرئنه اوتوران جانئشئن نه اده‌بئله‌جک کي، چوخدان ادئلمه‌مئش اولماسين.


text:
حئکمتلي آدامين گؤزلري باشيندادير، لاکئن سَفِه آدام قارانليقدا گزئر. آمّا بونو دا بئلئرم کي، هر ائکئسئنئن باشينا گلن احوالات بئردئر.


text:
اوره‌يئمده فئکئرلشدئم: "سَفِه آدامين باشينا گلن احوالات منئم ده باشيما گله‌جک؛ بس حئکمتلي اولماغيمين نه فايداسي وار؟" اونا گؤره ده اوره‌يئمده ددئم: "بو دا باطئلدئر."


text:
چونکي حئکمتلي آدام دا سَفِه آدام کئمي، بئر داها خاطيرلانماياجاق، گله‌جک گونلرده هاميسي يادلاردان چيخاجاق. واي کي، حئکمتلي آدام دا سَفِه کئمي اؤلور!


text:
بلجه حياتدان نئفرت اتدئم، چونکي گون آلتيندا ادئلن ائشلر منه يامان گؤروندو. هر شي باطئلدئر، يل دالينجا قاچماقدير.


text:
بله اولدو کي، گون آلتيندا چکدئيئم زحمتلرئن بوتون ثمره‌سئندن نئفرت اتدئم، چونکي اونو مندن سونرا گلن آداما بوراخمالي‌يام.


text:
و کئم بئلئر کي، او، حئکمتلي بئر آدام اولاجاق، يوخسا عاغيلسيزين بئري؟ لاکئن هر حالدا، گون آلتيندا حئکمتلي رفتار ادئب چکدئيئم بوتون زحمتلرئن ثمره‌سئني اَلي آلتينا آلاجاق. بو دا باطئلدئر.


text:
آدام وار کي، حئکمتله، معرئفتله، مهارتله زحمت چکئب، سونرا دا پاييني اونون اوچون زحمت چکمه‌مئش بئر آداما بوراخير. بو دا باطئلدئر، بؤيوک بئر درددئر.


text:
آدام اوچون داها ياخشي بئر شي نه وار؟ مگر بو کي، ييئب ائچسئن و چکدئيي زحمتئندن جانينا کِف قازانسين. گؤردوم کي، بو دا تاري طرفئندن گلئر.


text:
چونکي نظرئنده ياخشي اولان آداما، تاري حئکمت، معرئفت، و شادليق ورئر، آمّا گوناهکارلارا ييغماق و آنبار اتمک زحمتئني. اِله کي، اونلاري تارينين نظرئنده ياخشي اولانا ورسئن. بو دا باطئلدئر، يل دالينجا قاچماقدير.


text:
داشلاري داغيتماغين واختي وار، داشلاري ييغماغين واختي. قوجاقلاشماغين واختي وار، قوجاقلاشمدان اؤزونو اوزاق ساخلاماغين واختي.


text:
او هر شيي اؤز واختيندا گؤزل ياراديب. ابدئيّتي ده ائنسانلارين اوره‌يئنده قويوب. آمّا اِله ادئب کي، ائنسان تارينين اتدئيي ائشئني اَوّلئندن آخيرينا قدر آنلايا بئلمه‌سئن.


text:
بئلئرم کي، تارينين اتدئيي هر ائش ابده کئمي دورور؛ اونا نه آرتيرماق اولار، نه ده اوندان اسکئلتمک. تاري بونو اونون اوچون ادئر کي، ائنسانلار اوندان قورخسونلار.


text:
هر نه کي، ائندي وار، کچمئشده ده وار ائدي. هر نه ده کي، اولاجاق، قدئمدن اولوبدور. تاري اولوب-کچنلرئن حسابيني طلب ادئر.


text:
اوره‌يئمده فئکئرلَشدئم: "تاري هم صالح آدامي هم ده پئس آدامي موحاکئمه اده‌جک، چونکي هر ائشئن واختي وار، هر عملئن واختي."


text:
ائنسانلار حاقّيندا اوره‌يئمده فئکئرلَشدئم: "تاري اونلاري ائمتاحان ادئر کي، اؤزلرئنئن آنجاق حيوان اولدوقلاريني گؤرسونلر."


text:
چونکي ائنسانلارين باشينا گلن، حيوانلارين باشينا دا گلئر؛ ائکئسئنئن ده آخيري بئردئر. نجه کي، بو اؤلور، او بئري ده اِله اؤلور. ائکئسئنئن ده نفسي بئردئر و ائنسان حيواندان هچ ده اوستون ديئل، چونکي هاميسي باطئلدئر.


text:
و گؤردوم کي، آدامين اؤز ائشلرئنده کِف اتمه‌سئندن داها ياخشي بئر شي يوخدور، چونکي اونون پايي بودور. چونکي اونو کئم گتئره‌جک کي، اؤزوندن سونرا اولاجاغيني گؤرسون؟


text:
تکرار باخديم و گون آلتيندا ادئلن بوتون ظولملري گؤردوم: باخ، مظلوملارين گؤزواشلاريني گؤردوم، و اونلارا تسلّي ورن اصلا يوخ ائدي. قودرت ظولم ادنلر اَلئنده ائدي، مظلوملارا تسلّي ورن اصلا يوخ ائدي.


text:
آمّا اونلارين هر ائکئسئندن داها خوشبخت، اونلارديرلار کي، حله دوغولماييبلار، و گون آلتيندا ادئلن پئسلئيي گؤرمه‌يئبلر.


text:
گؤردوم کي، بوتون زحمت و بوتون ياخشي گدن ائش آدامين قونشوسونا پاخيلّيغي گلمکدن باش آلير. بو دا باطئلدئر، يل دالينجا قاچماقدير.


text:
يالقوز بئر کئشي وار ائدي، نه اوغلو وار ائدي، نه ده قارداشي. بوتون زحمتلرئنه ده آخير يوخ ائدي. لاکئن گئنه ده گؤزلري مال-دؤولتدن دويموردو. هچ واخت اؤزوندن سوروشموردو کي، "کئم اوچون بو قدر زحمت چکئرم؟ کئم اوچون جانيمي لذّتدن محروم ادئرم؟" بو دا باطئلدير، يامان بئر زحمتدئر.


text:
اگر بئري ييخيلسا، يولداشيني او بئري قالديرار. لاکئن واي او آدامين حالينا کي، ييخيلير و اونو قالديران بئري يوخدور.


text:
اونون باشينا ييغيلان بوتون خالقين سايي-حسابي يوخ ائدي. لاکئن سونرا گلن نسئل‌لر اوندان سِوئنميه‌جکلر. بو دا باطئلدئر، يل دالينجا قاچماقدير.


text:
تارينين اِوئنه گتدئيئن زامان، آياغينا موواظئب اول. قولاق آسماق اوچون ياخينلاشماق، سَفِه‌لرئن قوربانيني تقدئم اتمکدن داها ياخشي‌دير، چونکي اونلار نه پئس ائش اتدئکلرئني بئلمئرلر.


text:
آغزين تَلَسمه‌سئن، اوره‌يئن بئر مطلبي تارينين حوضورونا گتئرمکده عجله اتمه‌سئن. چونکي او گؤيلرده‌دئر و سن ير اوزونده‌سن. بونون اوچون سؤزلرئن آز اولسون.


text:
تارييا نذئر اتدئيئن زامان، اونو يرئنه يتئرمکده يوبانما، چونکي او، سَفِهلردن خوشلانماز. نذئر اتدئيئني يرئنه يتئر.


text:
قويما سؤزلرئن سني گوناها باتيرسين. سؤز گتئره‌نه ده دمه کي، "اتدئيئم نذئر سهو ائدي."" نه اوچون تاري سنئن سؤزونله قضبلنسئن و سنئن اَللرئنئن ائشئني محو اتسئن؟


text:
اگر گؤرورسن کي، بئر وئلايتده فاغيرلارا ظولم ادئلئر، عدالت و صالحلئک آياق آلتيندا تاپدالانير، گؤردويونه تعجّوب اتمه. چونکي هر منصب صاحئبئنه اؤزوندن اوستون بئر نظارتچي قويولوب و اونلارين باشيندا دا اؤزلرئندن اوستون اولانلار وار.


text:
همئن ثروت پئس ائشله آرادان گدئر، صاحئبئنه اوغول دوغولاندا، اونا بوراخماغا آرتيق اَلئنده هچ بئر شيي يوخدور.


text:
آناسينين قارنيندان نجه لوت دوغولوب، لوت ده قاييداجاق؛ گلدئيي کئمي گده‌جک. اؤز زحمتئندن اَلئنده گؤتورمک اوچون هچ بئر شي آپارماياجاق.


text:
بو دا بؤيوک بئر پئسلئکدئر: ائنسان نجه گلئر، تامامن اله ده گدئر. و يل اوچون زحمت چکمه‌سئندن اونا نه قالير؟


text:
باخ، ائنسان اوچون منئم گؤردويوم ياخشي و گؤزل شي بودور کي، يِسئن، ائچسئن، و تارينين اونا وردئيي نچه گون عؤمرونده، گون آلتيندا چکدئيي بوتون زحمتلرئندن کف اتسئن؛ چونکي اونون پايي بودور.


text:
هم ده، تاري هر کسه ثروت و دؤولت ورئب، اونا بو قودرتي ده ورئب کي، اونلاردان يِسئن، پاييني آلسين و زحمتئندن کف اتسئن؛ بو تارينين هدئيّه‌سي‌دئر.


text:
اونا گؤره ده بله ائنسان عؤمرونون گونلرئني چوخ يادا سالماز. چونکي تاري اونو اوره‌يئنئن سوئنجي ائله مشغول ساخلايير.


text:
آدام وار کي، تاري اونا وار-دؤولت و عئزّت ورئب، اله کي، آرزو اتدئيي هر شيدن جاني اوچون اَسکئيي يوخدور، آنجاق اونا بو شيلردن ييئب-ائچه‌يه ائمکان ورمئر. ياد بئر آدام اونون ماليني يِيئر. بو دا باطئلدئر، يامان بئر درددئر.


text:
بئر آدام يوز اوشاغين آتاسي اولوب چوخ ائل‌لر ياشاسا دا، اوزون عؤمرونون عوضئنده جاني ياخشيليقلا دويماييب، حؤرمتله دفن اولونماسا، منجه دوشموش اوشاق اوندان ياخشي‌دير.


text:
حتّا اگر ائکي دفه مئن ائل ياشاسا دا، ياخشي شيلردن کف اتمه‌يي بئلمئر. مگر هر ائکئسي ده بئر يره گتمئر؟


text:
حئکمتلي آدامين سَفِهدن نه اوستونلويو وار؟ فاغيرا نه فايدا وار کي، ياشايانلار آراسيندا نجه رفتار اتمه‌يئني بئلسئن؟


text:
نه وارسا، چوخدان اونا آد قويولوب، ائنسانين نه اولدوغو دا بئلئنئب؛ هچ کس اؤزوندن قووّتلي اولانلا گولَشه بئلمز.


text:
چونکي کؤلگه کئمي گلئب گِدن عؤمورونون بوش گونلرئنده، کئم بئلئر کي، ائنسان اوچون ياخشي شي نه‌دئر؟ کئم بئر آداما دئيه بئلر کي، اوندان سونرا گون آلتيندا نه باش وره‌جک؟


text:
ياس اوئنه گتمک، ضئيافت اوئنه گتمکدن ياخشي‌دير، چونکي هر آدامين آخيري اؤلومدور؛ ياشايان هرکس گرک بونو ياديندا ساخلاسين.


text:
بئر شيئن آخيري، اونون باشلانيشيندان ياخشي‌دير. روحوندا صبئرلي اولان آدام، روحوندا مغرور اولاندان ياخشي‌دير.


text:
چونکي نجه پول، آدامي کؤلگه‌سئنده حئفظ اِدَر، حئکمت ده آدامي اله حئفظ اِدَر. لاکئن معرئفتئن اوستونلويو بودور کي، حئکمت اونا صاحئب اولانا حيات وِرَر.


text:
ياخشي گونلرده شادلي اول، آمّا يامان گونلرده دئقّت ات؛ يقئن کي، اونلارين هر ائکئسئني ده تاري تعيئن ادئب، اله کي، آدام اؤزوندن سونرا نه باش وره‌جيئنئ تاپا بئلمه‌سئن.


text:
بوتون بونلاري باطئل گونلرئمده گؤردوم: صالح بئر آدام وار کي، صالحلئيي ائچئنده هلاک اولور، پئس آدام دا وار کي، پئسلئيئنده عؤمرونو اوزادير.


text:
ياخشي‌دير کي، بئرئني توتاسان، او بئرئندن ده اَلئني بوراخماياسان، چونکي تاريدان قورخان آدام هر ائفراطدان قاچار.


text:
اوره‌يئمي بونا قويدوم کي، حئکمتي و شيلرئن سببئني بئلئم، آختاريم و آراشديريم. سَفِهلئيئن پئسلئيئني ده بئلئم، حتّا عاغيلسيزليغي و دَلئلئيي ده بئلئم.


text:
اوره‌يي تله اولان، اوره‌يي تور اولان آروادي اؤلومدن ده آجي تاپديم، او آروادي کي، اَللري زنجئردئر. تاريني راضي ادن آدام اوندان قاچار، لاکئن گوناهکار آدام اونا توتولار.


text:
جانيم حله ده اونو آختارير، لاکئن تاپا بئلمئر: مئنده بئر کئشي تاپديم، آمّا اونلارين هاميسيندا بئر آرواد تاپماديم.


text:
حئکمتلي آدام کئمي کئم وار؟ بئر شيئن معناسيني کئم بئلئر؟ آدامين حئکمتي اونون اوزونو ائشيقلانديرار، اوزونون توتقونلوغو دَيئشَر. پادشاهدان ائطاعت ات.


text:
اونون حؤکمونو يرئنه يِتئرَن يامان شيه دوشمز، حئکمتلي آدامين اوره‌يي هم واختي آييرد اِدَر، هم ده اونون نجه يرئنه يتئرمه‌سئني.


text:
آدام يوخ کي، روحون اوستونه قودرتي اولسون و اونو توتوب ساخلاسين، اؤلوم گونو اوستونه هچ کسئن قودرتي يوخدور. بو موحارئبه ده مورَخّصلئک يوخدور، پئسلئک ده صاحئبئني قورتارماز.


text:
بونون هاميسيني گؤردوم و گون آلتيندا يرئنه يتئرئلَن هر شيه دئقّت اتدئم: زامان وار کي، بئر آدامين آيري آداما آغاليق اتمه‌سي جانينين بلاسي اولور.


text:
سونرا پئس آداملارين دفنئني ده گؤردوم. او آداملار کي، موقدّس يره گلئب گِدَردئلر و بونو اتدئکلري هر يرده، ياشاديقلاري شهرئن خالقي طرفئندن تَعرئفلَنَردئلر. بو دا باطئلدئر.


text:
گرچي گوناهکار آدام يوز دفه پئسلئک ادئب حياتيني اوزادير، لاکئن يقئن بئلئرم کي، تاريدان قورخانلارين، اونون حوضوروندا حؤرمتله دورانلارين خيرئنه اولاجاقدير.


text:
آمّا پئس آداما ياخشيليق اولماياجاق و اونون گونلري ده کؤلگه اوزالان کئمي اوزاديلماياجاقدير، چونکي تارينين حوضوروندا حؤرمتله دورمور.


text:
ير اوزونده باش ورن آيري بئر باطئللئک ده وار؛ صالح آداملار وار کي، باشلارينا گلنلر، پئس آداملارين باشينا گلمه‌لي‌دئر. پئس آداملار دا وار کي، اونلارين باشلارينا گلن صالح آداملارين باشينا گلمه‌لي‌دئر. ددئم کي، بو دا باطئلدئر.


text:
بلجه کِفه باخماغي اوستون سايديم، چونکي گون آلتيندا ائنسان اوچون يمکدن، ائچمکدن، و کِفه باخماقدان داها ياخشي بئر شي يوخدور. چونکي گون آلتيندا تارينين اونا وردئيي عؤمور بويو زحمتدن آنجاق بو اونا قالير.


text:
او زامان کي، اوره‌يئمي حئکمتي بئلميه قويدوم، اله کي، ير اوزونده ادئلن ائشلري گؤروم. گؤروم کي، نجه گجه-گوندوز آدامين گؤزلرئنه يوخو گلمئر.


text:
او زامان تارينين بوتون ائشلرئني گؤردوم. گؤردوم کي، ائنسان گون آلتيندا ادئلن ائشي آنلايا بئلمز. نه قدر آختارماغا چاليشسا دا، گئنه اونو آنلاماياجاقدير. حئکمتلي بئر آدام دا اونو بئلمه‌يئني ائدّئعا اتسه، گئنه اونو تاپا بئلميه‌جکدئر.


text:
بلجه بونلارين هاميسيني اوره‌يئمده آراشديريب بو نتئجه‌يه گلدئم: صالحلر و حئکمتلئلر و اونلارين ائشلري تارينين اَلئنده‌دئر. ائستر سِوگي اولسون ائستر نئفرت، ائنسان قاباغينا نه چيخاجاغيني بئلمز.


text:
چونکي هامينين باشينا گلن احوالات بئردئر؛ صالحلرئن و پئسلرئن، ياخشي‌لارين و يامانلارين، طاهئرلرئن و نجئسلرئن، قوربان تقدئم ادنلرئن و قوربان تقدئم اتمه‌ينلرئن. نجه ياخشي‌لارادير، اله ده گوناهکارلارادير؛ آند ائچَنلره ده آند ائچمکدن قورخانلارا کئمي‌دئر.


text:
گون آلتيندا يرئنه يتئرئلن بوتون شيلرئن پئسلئيي بوندادير کي، هاميسينا راست گلن قدر بئردئر. دوغرودان دا کي، ائنسانلارين اوره‌يي پئسلئکله دولودور: نه قدر کي، ياشاييرلار، دَلئلئک اورَکلرئنده وار و اوندان سونرا اؤلولرئن يانينا گدئرلر.


text:
چونکي دئرئلر اؤله‌جکلرئني بئلئرلر، لاکئن اؤلولر بئر شي بئلمئرلر و آرتيق اونلار اوچون اَجر يوخدور، چونکي اونلارين ذئکري ده يادلاردان چيخيب.


text:
اؤلولرئن سِوگئلري، نئفرتلري، اونلارين پاخيلّيقلاري دا چوخدان محو اولوبدور؛ گون آلتيندا يرئنه يتئرئلن هچ بئر شيدن آرتيق پايلاري اولماياجاقدير.


text:
باطئل عؤمرونون بوتون گونلرئنده، سِودئيئن آروادلا خوش بئر حيات کچئرت؛ او عؤمرونده، تارينين گون آلتيندا سنه وردئيي بوتون باطئل گونلرئنده. چونکي حياتينين پايي، گون آلتيندا چکدئيئن زحمتئن پايي اودور.


text:
اَللرئنئن اتميه تاپديغي هر شيي بوتون قووّتئنله ات؛ چونکي گده‌جيئن قبئرده نه ائش وار، نه دوشونجه، نه معرئفت وار نه ده حئکمت.


text:
گئنه باخديم و گون آلتيندا گؤردوم کي، ميدان بَرک قاچانلارينکي ديئل، موحارئبه ده پهلوانلارينکي، چؤرک حئکمتلئلرئنکي ديئل، ثروت ده آنلاقلي اولانلارينکي، ائلتئفات عالئملرئنکي ديئل، چونکي واخت و بخت اونلارين هاميسينين قاباغينا چيخير.


text:
بوندان علاوه، ائنسان اؤز واختيني بئلمئر؛ باليقلارين يامان بئر تورا دوشدويو کئمي، قوشلارين تله‌يه ائلئشدئيي کئمي، ائنسانلار دا پئس بئر زامانا دوشَرلر، او زامان کي، قَفئلدن اونلارين اوستونه گلر.


text:
کئچئک بئر شهر وار ائدي، ائچئنده آز آدام. بؤيوک بئر پادشاه اونون ضئدّئنه قالخيب اونو آرايا سالدي و اونون اطرافينا بؤيوک تله‌لر تئکدي.


text:
اورادا فاغير آمّا حئکمتلي بئر آدام ياشاييردي و او، حئکمتي ائله شهري خئلاص اتدي. لاکئن هچ کس بو فاغير آدامي خاطيرلامادي.


text:
او زامان ددئم: "حئکمت قودرتدن ياخشي‌دير، لاکئن فاغير آدامين حئکمتي تحقئر اولونور، و سؤزلري اِشئدئلمئر.


text:
حئکمتلي آداملارين سَس‌سئزلئکده ددئيي سؤزلر، سَفِهلرئن آراسيندا حاکئم اولانين قيشقيرتيسيندان داها ياخشي‌دير.


text:
اؤلو مئلچکلر عطّارين ياغيني قوخودوب خاراب اِدَر، بئر آز عاغيلسيزليق حئکمت و حؤرمت صاحئبئنه ده بله اِدَر.


text:
اگر حاکئمئن قضبي سنئن اوستونه قالخسا، يرئندن تَرپَنمه؛ چونکي ساکئتلئک، بؤيوک گوناهلارين اوستونو اؤرتَر.


text:
اگر بالتا کوت اولسا، اونون آغزيني دا ائتئلمَيه ورمسه‌لر، داها چوخ گوج صرف اولونمالي‌دير؛ لاکئن حئکمت آداما مووفّقئيّت گتئرر.


text:
عاغيلسيز آدام سؤزو چوخالدار. نه اولاجاغيني هچ کس بئلمز؛ اوندان سونرا نه اولاجاغيني اونا کئم دئيه بئلر؟


text:
خوش حالينا ای مملکت، اگر پادشاهين بئر نجئبزاده‌دئر، و ريئسلرئن واختيندا، کِفلَنمک اوچون يوخ، قووّت اوچون يِيئرلر.


text:
پادشاهي حتّا فئکرئنده ده سؤيمه؛ وارلي آدامي حتّا ياتاق اوتاغيندا دا سؤيمه؛ چونکي گؤيون بئر قوشو سنئن سَسئني آپارار، و گؤيده اوچان قوشلارين بئري مطلبي خبر وِرَر.


text:
اگر بولودلار ياغيشدان دولو اولسالار، اؤزلرئني ير اوزونه بوشالدارلار؛ اگر بئر آغاج دا جنوب و يا شئمال طرفئنه ييخيلسا، اِله ييخيلديغي يرده ده قالار.


text:
نجه کي، يلئن يولونو بئلمئرسن، نجه کي، بويلو آروادين قارنيندا سوموکلرئن نجه بؤيودويونو بئلمئرسن، اِله ده، بوتون بو شيلري يارادان تارينين ائشلرئني بئلمئرسن.


text:
توخومونو سحر واختي سَپ، آخشاما قدر اَلئني دئنجلمک اوچون چکمه؛ چونکي بئلمئرسن کي، بو ياخشي اولاجاق، يوخسا او، يا دا هر ائکئسي بئرلئکده ياخشي اولاجاقلار.


text:
بئر آدام چوخ ائللر ده ياشاسا، اونلارين هاميسيندا شادليقلا ياشاسين. لاکئن قارانليق گونلرئن اولدوغونو دا ياددان چيخارتماسين، چونکي اونلار چوخ اولاجاقلار. گله‌جک هر شي باطئلدئر.


text:
ای جاوان، جاوانليغيندا سِوئن، قوي اوره‌يئن سني جاوانليق گونلرئنده سِوئندئرسئن؛ اوره‌يئنئن ائسته‌دئيئنده، گؤزلرئنئن گؤردوکلرئنده يِري؛ لاکئن بئل کي، تاري بونلارين هاميسينا گؤره سني موحاکئمه اده‌جکدئر.


text:
اوندان اؤتری ده، کَدَري اوره‌يئندن چيخارت، زحمتي ده بدنئندن اوزاقلاشدير، چونکي جاوانليق دا، جاوانليغين قووّتي ده باطئلدير.


text:
جاوانليق گونلرئنده سني ياراداني خاطيرلا؛ يامان گونلرئن گلمه‌يئندن قاباق، او ائللرئن يتئشدئيئندن قاباق کي، دئيه‌سن: "اونلاردان خوشوم گلمئر."


text:
او واختدا کي، گون و ائشيق، آي و اولدوزلار حله سؤنمه‌يئبلر، بولودلار دا ياغيشدان سونرا حله قاييتماييبلار.


text:
او گونده کي، اِوي ساخلايانلار اَسئرلر، پهلوانلار اَيئلئرلر، دَيئرمان دارتانلار آزالديقلاري اوچون ائشدن قاليرلار، پِنجره‌لردن باخانلار قاراليرلار،


text:
کوچه‌يه آچيلان قاپيلار باغلانيرلار، دَيئرمانلار سَسدن دوشورلر. او واختدا کي، آدام قوشون سَسئندن اويانير، و بوتون نغمه قيزلارينين سَسي آلچالير.


text:
حتّا او واختدا کي، اونلار اوجا يرلردن، يولون دهشتئندن قورخورلار. او واختدا کي، بادام آغاجي چئچکله‌نئر، چَيئرتکه اؤزونو گوجله چکئر، هوس ياتير. سونرا دا آدام اؤز ابدی اِوئنه گدئر، و ياس توتانلار کوچه‌لره دوشورلر.


text:
گوموش زنجئري قوپماميش، قيزيل کاسا قيريلماميش، بولاق باشيندا کوزه تئکه-تئکه اولماميش، قويو يانيندا چرخ سينماميش سني يارادان تاريني خاطيرلا.


text:
بوندان علاوه، او واعئظ، حئکمتلي اولدوغو اوچون آداملارا معرئفت اؤيرَتمه‌يئنه داوام وردی. بلی، او دَيَرله‌دي، آختاردي و بئر چوخ مثل ترتئب اتدي.


text:
حئکمتلئلرئن سؤزلري بئز کئمي و عالئملرئن سؤزلري ده ياخشي چاخيلميش ميخلار کئمي‌دئر کي، بئر چوباندان ورئلئر.


text:
بونلاردان علاوه، اوغلوم دئقّتلي اول. چوخ کئتابلار يازماغا آخير يوخدور. چوخ موطالئعه ده بدني يورولدور.


text:
ائندي کي، هر شي اِشئدئلئب، مطلبئن آخيري بودور: تاريدان قورخ، و اونون امرلرئني ساخلا، چونکي ائنسانين بوتون وظئفه‌سي بودور.


text:
منی اؤزونه چک، قوي تَلَسَک. پادشاه منی اؤز حئجله‌لرئنه گتئرئب. سنده سِوئنئب شاد اولاجاغيق، شرابدان چوخ سنئن محبّتئني خاطيرلاياجاغيق. سني سِومَکده اونلارين حاقّي وار.


text:
باخمايين کي، قارالميشام، گون منی يانديريب. آنامين اوغوللاري منه حئرصلَندئلر؛ منی اوزوم باغلارينا قوروجو قويدولار، آمّا من اؤز اوزوم باغيمي قوروماميشام.


text:
ای جانيمين سِودئيي، منه دِه، سورونو هارادا اوتاريرسان؟ گون اورتا واختي اونلاري هارادا ياتيرديرسان؟ سنئن دوستلارينين سورولري يانيندا، نه اوچون اوزونو اؤرتَن بئر آرواد کئمي اولوم؟


text:
اگر سنه بَلّي ديئل، ای قيزلارين لاپ گؤزلي، سورونون ائزلرئني توت، چَپئشلرئني چوبانلارين چاديرلاري يانيندا اوتار.


text:
آلما آغاجي مِشه‌نئن آغاجلاري آراسيندا نجه‌دئر، سِوگئلئم ده اوغلانلار آراسيندا اِله‌دئر. اونون کؤلگه‌سئنده اوتورماقدان کِف ادئرم و ميوه‌سي داماغيما شئرئندئر.


text:
ای اورشلئم قيزلاري، سئزي جيرانلارا، چؤلون ماراللارينا آند ورئرم، اؤزو موشتاق اولمايانا قدر سِوگئني دئندئرمه‌يئن، اويانديرمايين،


text:
سِوگئلئم جيران کئمي‌دئر، مارال بالاسي کئمي. باخ، دئواريميزين داليندا دورور؛ پنجره‌لردن ائچه‌ري باخير، شبکه‌لردن تاماشايا دوروب.


text:
انجئر آغاجي ياشيل انجئرلرئني چيخارديب، اوزوم آغاجلاري دا چئچکله‌نئب خوش رايئحه ورئر. قالخ، سِوگئلئم، منئم گؤزَلئم، گل!""


text:
ای قايانين چاتلاقلاريندا، اوچوروملارين گئزلي يرلرئنده اولان گؤيرچئنئم، قوي اوزونو گؤروم، قوي سَسئني اِشئدئم؛ سَسئن شئرئندئر، اوزون گؤزَلدئر.


text:
گون سَرئلَنجه، کؤلگه‌لر قاچانجا قاييت، سِوگئلئم. جيران کئمي اول، بِتِر داغلارين باشيندا مارال بالاسي کئمي اول.


text:
ائندي قالخيب شهري دولاناجاغام، کوچه‌لرئني، ميدانلاريني. جانيمين سِودئيئني آختاراجاغام. آختارديم، لاکئن اونو تاپا بئلمه‌دئم.


text:
اونلاردان آيريلديغيم زامان، اونو، جانيمين سِودئيئني تاپديم. اونو توتدوم و بوراخماديم، اِله کي، اونو آنامين اِوئنه، منه حامئله اولدوغو اوتاغا گتئردئم.


text:
ای اورشلئم قيزلاري، سئزي جيرانلارا، چؤلون ماراللارينا آند ورئرم، اؤزو موشتاق اولمايانا قدر، سِوگئني دئندئرمه‌يئن، اويانديرمايين.


text:
اونلارين هاميسي قيلينج داشييان، موحارئبه‌ده اوستا، هر بئرئنئن بِلئنده قيلينج، گجه‌نئن قورخولارينا حاضيرلانميش.


text:
سوتونلاريني گوموشدن، پاياسيني قيزيلدان، اوتوراجاق يِرئني ارغوان قوماشدان، اونون ائچئني اورشلئم قيزلاري سِوگي ائله دؤشه‌يئبلر.


text:
ای صَحيون قيزلاري، چيخين. سوليمان پادشاهي تاجي ائله گؤرون. او تاج کي، اونون توي گونونده، اوره‌يئنئن شادليغي گونونده، آناسي اونون باشينا قويموشدور.


text:
نه گؤزَلسن، سِوگئلئم، سن نه گؤزَلسن. ياشماق آرخاسيندان گؤزلرئن گؤيرچئنلر کئمي‌دئر. ساچلارين گئلعاد داغيندان اِنَن کچي سوروسو کئمي‌دئر.


text:
دئشلرئن تزه قيرخيلميش قويون سوروسو کئمي‌دئر کي، يويونماقدان چيخير. هاميسينين اِکئزلري وار، آرالاريندا بالاسيزي يوخ.


text:
دوداقلارين قيرميزي قايتان کئمي‌دئر، آغزين دا نه گؤزَل! ياناقلارين ياشماق آرخاسيندا نار پارچاسي کئمي‌دئر.


text:
بويونون داوودون بورجونه بَنزه‌يئر کي، سئلاح اوچون تئکئلمئش؛ اوندان مئن قالخان آسلانيب، هاميسي پهلوانلار قالخاني‌دير.


text:
گلئنئم، منئمله لوبناندان گل! منئمله لوبناندان گل؛ آمانا تپه‌سئندن، سنئر و خَرمون تپه‌لرئندن، آصلانلارين يووالاريندان، پلنگلرئن داغلاريندان.


text:
اوره‌يئمي قاپيبسان باجيم، گلئنئم! گؤزلرئنئن بئر باخيشي ائله، بويونباغينين بئر جواهئري ائله اوره‌يئمي قاپيبسان.


text:
سنئن سِوگئن نه گؤزَلدئر باجيم، گلئنئم! سِوگئن نه قدر شرابدان خوشدور، عطئرئنئن گؤزَل ائيسي ده بوتون عطئرلردن.


text:
دوداقلارين بال داملادير، گلئنئم! بال و سود دئلئنئن آلتيندادير. پالتارلارينين رايئحه‌سي لوبنانين رايئحه‌سي کئمي‌دئر.


text:
نارد و زعفرانلا، عطئرلي قاميش و دارچينلا، هر جور عطئر آغاجي ائله، مور و عؤد آغاجلاري ائله، بوتون خالئص اَدوئيه‌لرله.


text:
اويان، ای شئمال يلي! سن ده گل، ای جنوب يلي. منئم باغيما اَس کي، اونون رايئحه‌سي هر يري بوروسون. قوي سِوگئلئم باغينا گلسئن، اونون گؤزل ميوه‌لرئندن دادسين.


text:
باغيما گلمئشم، باجيم، گلئنئم! مورّومو عطئرلرئمله دَرمئشم، باليمي شان باليملا يمئشم، شرابيمي ائچمئشم، سودومو ائچمئشم. ای دوستلار، ييئن، ائچئن، ای سِوگئلئلر مست اولون!


text:
ياتميشديم، آمّا اوره‌يئم اوياق ائدي. اشئت! سِوگئلئم قاپيني دؤيور: قاپيني آچ، باجيم، سِوگئلئم، گؤيرچئنئم، تَک کامئلئم! چونکي باشيم شبنمله، تِل‌لرئم گجه‌نئن داملالاري ائله دولودور.


text:
قاپيني سِوگئلئمه آچماغا قالخديم؛ قيفيلينين دسته‌سي اوستونه اَللرئمدن مور داميردي، بارماقلاريمدان مور شئره‌سي.


text:
قاپيني سِوگئلئمه آچديم، آمّا سِوگئلئم دؤنوب گتمئشدي. اونون گتدئيئندن اوره‌يئم اوزولدو. اونو آختارديم، آمّا تاپماديم، اونو چاغيرديم، آمّا جاواب ورمه‌دي.


text:
شهرده دولانان قوروجولار منی تاپديلار، منی ووردولار، منی يارالاديلار. دئوار قوروجولاري شاليمي اَينئمدن آلديلار.


text:
ای اورشلئم قيزلاري، سئزي آند ورئرم- اگر سِوگئلئمي تاپاسينيز، اونا نه دئيه‌جکسئنئز؟ اونا ديئن کي، من سِوگي ناخوشويام.


text:
سنئن سِوگئلئنئن اؤزگه سِوگئلئلردن نه‌يي آرتيقدير، ای قيزلارين لاپ گؤزَلي؟ سنئن سِوگئلئنئن اؤزگه سِوگئلئلردن نه‌يي آرتيقدير کي، بئزي بله آند ورئرسن؟


text:
باجاقلاري خالئص قيزيل پاياسي اوستونده مرمر سوتونلاري‌دير. گؤرونوشو لوبنان کئمي، سئدر آغاجلاري کئمي عظمتلي‌دئر.


text:
ای قيزلارين لاپ گؤزَلي، سِوگئلئن هارايا گدئب؟ سِوگئلئن هارايا دؤنوب کي، بئز ده اونو سنئنله بئرلئکده آختاراق؟


text:
دئشلرئن قويون سوروسو کئمي‌دئر کي، يويونماقدان چيخير. هاميسينين اِکئزي وار، آرالاريندا بالاسيزي يوخدور.


text:
آمّا تايسيزدير منئم گؤيرچئنيم، منئم تک کامئلئم؛ آناسينين بئري بئردانه قيزي‌دير، اونو دوغان آروادين گؤز‌بَبه‌يي. کنئزلر اونو گؤروب بختور چاغيرديلار، ملکه‌لر و جارئيه‌لر ده بِله. اونلار دا اونو تعرئفله‌دئلر.


text:
جَوئز باغينا اِندئم کي، دره‌نئن ياشيل زوغلاريني گؤروم. گؤروم کي، آيا اوزوم آغاجي چئچکله‌نئب، نارلار چئچک آچيب؟


text:
قاييت، قاييت، ای شولامّئت قيز قاييت، قاييت کي، سنه باخاق. نه اوچون مَخه‌نايئم اويونونا باخار کئمي، شولامّئت قيزا باخماق ائسته‌يئرسئنئز؟


text:
آياقلارين دَمپايي ائچئنده نه گؤزَلدئر، ای نجئبزاده قيز! گئرده بودلارين جواهئر کئمي‌دئر، اوستا اَللرئنئن ائشي.


text:
گؤبه‌يئن گئرده بئر پئياله‌يه بَنزه‌يئر کي، هچ واخت جوربه‌جور شرابي اَسکئک اولماز. بِلئن زانباقلارلا بَزَنمئش بوغدا تاياسي‌دير،


text:
بويونون عاج بورجو کئمي‌دئر، گؤزلرئن بَت-رَبّئم دروازاسينين يانيندا اولان خِشبون حوووضلاري کئمي. بورنون دَمَشق طرفئنه باخان لوبنان بورجونه بَنزه‌يئر.


text:
باشين سنئن اوستونده کَرمِل داغي کئمي‌دئر، باشينين ساچي دا دئيه‌سن ارغوان قايتان. پادشاهي اسئر ادن تِل‌لرئن‌دئر.


text:
ددئم: "خورما آغاجينا چيخارام، سالخيملاريندان توتارام."" قوي دؤشلرئن اوزوم سالخيملاري کئمي اولسون، نفسئنئن رايئحه‌سي آلما رايئحه‌سي کئمي،


text:
آغزين دا لاپ ياخشي شراب کئمي، او شراب کئمي کي، سِوگئلئمئن دوداقلارينين اوستونه، دئشلرئنئن اوستونه دومدوز آخسين.


text:
سحر واختي اِرکَن اوزوم باغلارينا گِدَک، گؤرَک کي، آيا اوزوم آغاجي چئچکله‌نئب، نارلار چئچک آچيب؟ اورادا سِوگئمي سنه وره‌جيم.


text:
سِوگي اوتلاري رايئحه ورئر، قاپيلاريميزين اوستونده هر جور سِچئلمئش ميوه وار، هم تزه، هم ده کؤهنه. اونلاري سنئن اوچون ساخلاميشام، ای سِوگئلئم!


text:
کاشکي سن منه آنامين اَمجه‌يئندن اَممئش قارداش کئمي اولايدين. او واخت، اِشئگده سني تاپاندا اؤپَردئم؛ هچ کس ده منی قينامازدي.


text:
قاباغا دوشوب سني آنامين اِوئنه آپارارديم، او کي، منه تعلئم وِرَردي. سنه اَدوئيه‌لي شرابدان، ناريمين سويوندان ائچئردَردئم.


text:
بو قيز کئمدئر کي، سِوگئلئسي ائله قول-قولا صحرادان گلئر؟ آلما آغاجي آلتيندا سني اوياتديم؛ اورادا آنان سنئن دوغوش آغريني چکدي، اورادا آغري چکئب سني دوغدو.


text:
بئر مؤهور کئمي منی اوره‌يئنئن باشينا قوي، بئر مؤهور کئمي قولونون اوستونه قوي. چونکي سِوگي اؤلوم کئمي گوجلودور، قيرت ده اؤلولر دئياري کئمي بَرک. اونون آلوولاري اود آلوولاري کئمي‌دئر، يانديريب-تؤکَن آلوو کئمي.


text:
چوخلو سولار سِوگئني سؤندوره بئلمز، چايلار دا اونو اؤزونده بوغا بئلمز. اگر آدام سِوگئنئن عوضئنده اِوئنئن بوتون ماليني دا ورسه، گئنه ده حقئر گؤرونر.


text:
کئچئک بئر باجيميز وار، اونون حله دؤشلري يوخدور؛ باجيميزي ائستميه دانيشان گون، اونون اوچون نه اده‌جيئک؟


text:
اگر بئر دئوار اولسايدي، اوستونه گوموشدن بئر بورج تئکَردئک، اگر بئر قاپي اولسايدي، اوستونو سئدر خونچالاري ائله اؤرتَردئک.


text:
من بئر دئوارام، دؤشلرئم ده بورجلر کئمي‌دئر؛ اونا گؤره ده اونون گؤزونده، خوشو گلن بئري کئمي اولموشام.


text:
بَعَل-خاموندا سوليمانين بئر اوزوم باغي وار ائدي؛ باغي باغ توتانلارا کئرايه وردی، محصول اوچون هر بئري مئن گوموش گتئرمه‌لي ائدي.


text:
اؤزوم اوچون منئم ده باغيم وار؛ مئن گوموش سنئن اولسون، ای سوليمان، ائکي يوز گوموش ده باغيني توتانلارين.


text:
يهودا و اورشلئم باره‌سئنده آموص اوغلو اِشَعيايا گؤرونن رؤيا کي، يهودا پادشاهلاري عوزئيّا، يوتام، آخاز، و خئزقئيانين دؤورونده باش وردی.


text:
ای گؤيلر، قولاق آسين، ای يِر اوزو، اشئت! چونکي رب بله ديئر: "اؤولادلار يتئشدئرئب بؤيوتموشم، آمّا اونلار منئم ضئدّئمه عوصيان ادئبلر.


text:
اؤکوز يئيه‌سئني، اِششَک ده صاحئبئنئن يِملئيئني تاني‌يير، لاکئن ائسرايئل خالقي منی تانيمير، خالقيم آنلامير."


text:
گوناه ادن مئلّتئن، شر ائشلر آلتيندا اولان خالقين، پئسلئک ادن نسلئن، فاسئد اؤولادلارين واي حالينا! اونلار ربّی ترک ادئبلر، ائسرايئلئن موقدّسئنه حقارتله باخيبلار، اوندان اوز دؤنده‌رئبلر.


text:
نه اوچون گئنه ده دؤيوله‌سئنئز، نئيه عوصيان اتمکده داوام ادئرسئنئز؟ باش تامامن ناخوش، اورَک تامامن مرئض.


text:
بدنئنئز تپه‌دن ديرناغاجاق ناخوشدور، بئر صاغ يِرئنئز يوخدور: يارالارينيز، زَده‌لرئنئز، تزه ضربه‌لرله وورولموش يارالارينيز، تمئزلَنمه‌مئش، ساريلماميش، مَلحَمله يوموشالديلماميشدير.


text:
مملکتئنئز وئراندير، شهرلرئنئز اودلا يانيب، ياداِلّئ‌لر گؤزونوزون قاباغيندا‌ تورپاغينيزي يِيئب داغيديرلار. تورپاغينيز کئمسه‌سئز قاليب، سانکي ياد آداملار اوراني تالاييب.


text:
صَحيون قيزي اوزوم باغينداکي چارداق کئمي، خئيار بوستانينداکي کوما کئمي، موحاصئره‌يه آلينميش شهر کئمي تک قاليب.


text:
اگر قوشونلار ربّي، بئزئم خالقدان بئر نچه صاغ قالان آدام قويماسايدي، بئز سودوم کئمي اولارديق، گومورايا بَنزه‌يَردئک.


text:
رب ديئر: "قوربانلارينيزين چوخلوغوندان منه نه؟ يانديرما قوچ قوربانلاريندان، کؤکَلمئش حيوانلارين پئيئندن دويموشام. گاميش، قوزو، کِچي قانيني ائسته‌مئرم.


text:
حوضوروما گلرکن اَلئنئزده بونلاري گتئرمه‌يئنئزي کئم ائسته‌يئر؟ معبدئمئن صَحنلرئنه بوش يِره آياق باسيرسينيز.


text:
منه آرتيق دَيَرسئز تقدئملر گتئرمه‌يئن، بوخور منده ائکراه يارادير. پئسلئکله دولو تزه آي مراسئملرئنئزه، سَبّت گونلرئنئزه، موقدّس ييغينلارينيزا دؤزه بئلمئرم!


text:
تزه آي جشنلرئنئزدن، بايرام گونلرئنئزدن نئفرت ادئرم. بونلار منه يوک اولوبلار، اونلاري داشيماقدان يورولموشام.


text:
بونا گؤره سئز اَل آچيب منه يالواراندا، گؤزلرئمي سئزه يوماجاغام. نه قدر چوخ دوعا اده‌سئنئز ده، گئنه قولاق آسماياجاغام. اَللرئنئز قانلا دولودور،


text:
يويونون، اؤزلرئنئزي تمئزله‌يئن؛ گؤزومون قاباغيندا ائشلرئنئزي شردن اوزاقلاشديرين، پئسلئک اتمه‌يي بوراخين.


text:
ياخشيليق اتمه‌يي اؤيره‌نئن، عدالتي آختارين، مظلوملاري قورتارين، يِتئمئن حاقّيني ورئن، دول آروادي حئمايت ادئن."


text:
رب ديئر: "گلئن، ائندي بئربئرئمئزله بحث اِدَک، گوناهلارينيز قيپ‌قيرميزي پارچا کئمي گؤرونسه ده، اونلار قار کئمي آغ اولاجاق، توند قيرميزي رنگه چالسا دا، آغ يون کئمي آغ اولاجاق.


text:
آمّا اگر منی ردّ ادئب عاصي اولاسينيز، قيلينج سئزي اوداجاق."" دوغرودان دا، بو سؤزلر ربّئن آغزيندان چيخيب.


text:
گؤر ربّه وفالي اولان شهر نجه بئر فاحئشه‌يه دؤنوب! او شهر کي، عدالتله دولو ائدي! بئر زامان اورادا صالحلئک مَنزئل اتمئشدي، لاکئن ائندي قاتئل‌لرله دولودور!


text:
باشچيلارينيز عاصي اولوب اوغرولارلا اَلبئردئر. هر کس روشوَتي سِوئر، بَخشئش دالينجا قاچير. يِتئمئن حاقّيندان دئفاع اتمئرلر، دول آروادين مودافئعه‌سئنه قالخميرلار.


text:
بونا گؤره ده رب، قوشونلارين پروردئگاري بله اعلان ادئر: ائسرايئلئن قادئر تاريسي بله اعلان ادئر: "دوشمنلرئمدن اؤزومو راحاتلاياجاغام، خصملرئمدن قئصاص آلاجاغام.


text:
اَلئمي سنئن ضئدّئنه ده اوزاداجاغام، چوروفونو گئل‌آبي ائله آريديب، بوتون ناخالئصلئيئني سندن تمئزلَيه‌جيم.


text:
او زامان حاکئملرئني اَوّلکي کئمي، مصلحتچئلرئني ده باشلانيشدا اولدوغو کئمي گری قايتاراجاغام. سنه تزه‌دن «صالحلئک شهري، وفالي شهر» ديئله‌جک."


text:
گوجلو آدام کتان قيرينتيسينا اوخشاياجاق، گؤردويو ائش جرقّه کئمي اولاجاق، بلجه ائکئسي بئرلئکده ياناجاق، اونلاري سؤندورَن ده اولماياجاق.


text:
آخير گونلرده ربّئن اِوي اولان داغ، داغلارين باشچيسي کئمي مؤحکم دوراجاق، تپه‌لردن يوخاري اوجالاجاق. بوتون مئلّتلر اونا ساري گله‌جک.


text:
چوخ خالقلار گلئب دئيه‌جک: "گلئن، ربّئن داغينا، يعقوبون تاريسينين اِوئنه قالخاق، قوي او بئزه اؤز يوللاريني اؤيرَتسئن، بئز ده اونون طرئقلري ائله گِدَک."" چونکي شرئعت صحيوندان، ربّئن سؤزو اورشلئمدن ياييلاجاق.


text:
مئلّتلر آراسيندا رب حؤکم اده‌جک، چوخ خالقلار حاقّيندا قرار چيخارداجاق. اونلار قيلينجلاري چکوجلارلا دؤيوب اونلاردان کوتان، نئزه‌لرئندن ده شَنه دوزه‌لده‌جکلر. مئلّت مئلّتئن ضئدّئنه قيلينج قالديرماياجاق، آرتيق موحارئبه اتمه‌يي اؤيرَنميه‌جک.


text:
يارب، خالقيني، يعقوب نسلئني آتيبسان، چونکي اونلار شرقدن گلن مؤوهوماتلارا قوشولوبلار، فئلئسط بؤلگه‌سئنده ياشايانلار کئمي فالچيليق ادئرلر، اَجنبي‌لرله اَل‌بئر اولورلار.


text:
اؤلکه‌لري قيزيل گوموشله دولو، خزئنه‌لرئنئن آخيري يوخدور. اؤلکه‌لري دؤيوش آتلارلا دولودور، دؤيوش عارابالاري ساييسيز-حسابسيزدير.


text:
آداملارين تکبّورلو باخيشلاري آلچالديلاجاق، ائنسانلارين تکبّورو قيريلاجاق، او گون آنجاق رب اوجالديلاجاق.


text:
رب قالخيب يري لرزه‌يه سالاندا، اونون دهشتئندن، عظمتئنئن شؤوکتئندن، ائنسانلار قاياليقداکي ماغارالارا، يِرئن خندق‌لرئنه قاچيب گئره‌جکلر.


text:
او گون ائنسانلار، پرستئش اوچون دوزلتمئش قيزيل و گوموش بوتلرئني گؤتوروب، کور سئچانلارين، خوفّاشلارين قاباغينا آتاجاقلار کي،


text:
رب يري سارسيتماغا قالخارکَن اونون دهشتئندن، عظمتئنئن شؤوکتئندن، قاياليقداکي چاتلاقلارا، اوچوروملارداکي ياريقلارا گئرسئنلر.


text:
باخ، قوشونلارين رب تاريسي اورشلئمدن و يهودادان هر بئر يارديم و کؤمه‌يي کَسه‌جک، يعني بوتون چؤرک و سويو


text:
اَلّي‌باشي‌لارلا آدلي-سانلي آداملاري، مصلحتچئلري ائله اوستا صَنَتچئلري، و ماهئر سحربازلاري آرادان گؤتوره‌جک.


text:
خالق سئتم آلتيندا اولاجاق، ائنسان ائنسانا، قونشو قونشوسونا سئتم اده‌جک. جاوان قوجا ائله، عاوام آدام مؤحترم ائنسانلا حياسيز رفتار اده‌جک.


text:
عايئله‌ده قارداش قارداشا ساريليب دئيه‌جک: "سنئن هچ اولماسا، اَينئنه گِيميه پالتارين وار. باشچيميز اول، قوي بو خاراباليقلار سنئن اَلئنئن آلتيندا اولسون!""


text:
او گون بو آدام اعتئراض ادئب دئيه‌جک: "من يارالارينيزي ساريماغي باجارمارام، چونکي اِوئمده نه يمک، نه ده پالتار وار، منی خالقين باشچيسي قويمايين."


text:
اونا گؤره کي، اورشلئم تئتره‌يئب، يهودا ييخيليب، چونکي سؤزلري و عمل‌لري ربّئن ضئدّئنه‌دئر، اِله کي، اونون شؤوکتلي حوضورونون ضئدّئنه عوصيان اتسئنلر.


text:
اوزلرئنده‌کي ائفاده‌ اونلارين ضئدّئنه شهادت ورئر، سودوم کئمي گوناهلاريني آچيقجا دانيشيرلار، بونو گئزلَتمئرلر. واي اونلارين حالينا! چونکي بو فلاکتي، باشلارينا، اؤزلري گتئردئلر.


text:
ای خالقيم! اونلارا ظولم ادن، اوشاقلاردير، اونلارين اوستونه آروادلار حؤکم سورور! ای خالقيم! سنه يول گؤرسه‌دنلر، سني آزديريرلار، يوللاريني دولاشديريرلار!


text:
رب خالقينين رهبرلرئني، باشچيلاريني محکمه‌يه گتئرئر: "سئزسئنئز اوزوم باغيني يِيئب اودان، کاسيبلاردان تالان اتدئيئنئز ماللا اِولرئنئزي دولدوران.


text:
نه حاقلا خالقيمي آياق آلتيندا اَزئب يوخسوللارا عذاب ورئرسئنئز؟" بونو قوشونلارين پروردئگاري رب اعلان ادئر.


text:
بوندان علاوه رب ديئر: "صَحيون قيزلاري تکبّورلودورلر، بويلانا-بويلانا گَزئرلر، گؤز-قاش اويناديرلار، قدملرئني نازلا آتيرلار، آياقلارينداکي خالخال‌لاري جئنگئلده‌دئب يِرئيئرلر.


text:
او گون پروردئگار توپوقلارا تاخيلان بئلرزئکلرئنئن، گونشچه‌لرئني، آيپارا شکئلي بويونباغي‌لارينين گؤزل‌لئيئني اونلاردان محو اده‌جک؛


text:
او واخت گؤزل عطئر ائيسي يرئنه، پئس قوخو، قورشاق عوضئنه ائپ، گؤزل دارانميش ساچ عوضئنه کِچَل باش، نفئس توخونموش پالتار عوضئنه چول گِيئنئله‌‌جک، گؤزل‌لئک عوضئنه داغلاما اولاجاق.


text:
او گون يدّي آرواد بئر کئشئنئن ياخاسيندان توتوب بله دئيه‌جک: "اؤز چؤره‌يئمئزي يِيئب، اؤز پالتاريميزي گِيئنه‌رئک، آنجاق آدين اوستوموزده اولسون، خجالتدن بئزي قورتار."


text:
او گون ربّئن شاخه‌سي گؤزل و شؤوکتلي اولاجاق، ائسرايئل خالقيندان خئلاص اولوب صاغ قالانلار، تورپاغين وردئيي بهره ائله فخر ادئب شرفلنه‌جکلر.


text:
پروردئگار صَحيون قيزلارينين نجئسلئيئني يويان زامان، عدالت و آلوو روحو ائله اورشلئمي قاندان تمئزلَيه‌جک.


text:
سونرا رب صَحيون داغينين هر يانيني، اورادا ييغيلانلارين اوستونو، گوندوز بولودلا، گجه ده توستو و پارلاق آلوولا اؤرته‌جک. حقئقتن، اونون عظمتي شهرئن اوستونه اؤرتوک اولاجاق.


text:
قوي ائندي سِوگئلئمه بئر نغمه اوخويوم، اونون اوزوم باغي باره‌ده محبّت نغمه‌سئني: تورپاغين بار ورن بئر تپه‌سئنده، سِوگئلئمئن بئر اوزوم باغي واري ائدي.


text:
او، تورپاغي بِل‌له‌يئب داشلاري کنارا آتدي، سِچمه مِينه‌لر اَکدي، اورتادا کشئکچي بورجو تئکدي، اوزوم سيخماق اوچون بئر چوخور قازدي، و باغين ياخشي اوزوم ورمه‌سئني گؤزله‌دي. آمّا باغ، ياوا اوزوم گتئردي.


text:
ائندي قوي من سئزه باغيملا نه اده‌جيئمي بئلدئرئم: چَپَرئني سؤکه‌جيم و مِينه‌لرئني حيوانلار يِيئب-قورتاراجاق، دوواريني ييخاجاغام و آياق آلتيندا تاپدالاناجاق.


text:
اوراني وئرانه‌لئيه چِوئره‌جيم، اورا بودانماياجاق، بِل‌لَنمَيه‌جک. اورادا تئکان و قانقال بئته‌جک، بولودلارا دا امر اده‌جيم کي، اوستونه ياغيش ياغماسين."


text:
چونکي قوشونلار ربّئنئن اوزوم باغي ائسرايئل نسلي‌دئر، يهودا آداملاري دا اونون سِوئملي مِينه‌لرئدئر! بلجه، او، عدالت گؤزله‌دي، آمّا باخ، قان تؤکمک گؤردو، او، صالحلئک گؤزله‌‌دي، آمّا باخ، پرئشانليق فريادي اشئتدي!


text:
واي او آداملارين حالينا کي، يِر قالمايانا قدر اِوي اِوه، زَمئني زَمئيه بئرلَشدئرئرلر! اِله کي، سئز بو تورپاغين اورتاسيندا تک ياشاياسينيز!


text:
قوشونلارين ربّئنئن بله آند ائچدئيئني اشئتمئشم: "حتّا بؤيوک و ياراشيقلي اِولر ده بومبوش قالاجاق، ائچئنده ياشايان اولماياجاق.


text:
اوزوملويون اون ساحه‌سئندن آنجاق بئر بَت شراب حاصئل اولوناجاق، بئر حومِر توخومدان، بئر اِفا تاخيل عمله گله‌جک."


text:
واي او آداملارين حالينا کي، سحر اِرکَن قالخيب عرق دالينا دوشورلر، گجه ياريسيناجاق شراب ائچئب کِفله‌نئرلر!


text:
اونلارين ضئيافتلرئنده طنبور، چنگ، دف و ني چالينير، شراب ائچئلئر، لاکئن اونلار ربّئن گؤردويو ائشلره دئقّت اتمئرلر، عمل‌لرئنه باخميرلار!


text:
بونا گؤره خالقيم معرئفتسئزلئيئندن اسئرلئيه گِدئر، اونون آدلي-سانلي آداملاري آجيندان اؤلور، عاوام دا سوسوزلوقدان يانير!


text:
بونا گؤره اؤلولر دئياري بوغازيني گِنئشله‌دئب، آغزيني حددن آرتيق آچيب. اورشلئمئن آدلي-سانلي‌لاري، عاواملاري، سَس-کويله کِف ادن ائنسانلاري بو دئيارا اِنه‌جک.


text:
او واخت قوزولار اؤز اوتلاقلارينداکي کئمي اوتلاياجاق، وارلي‌لارين وئرانه قالان اِولرئني، ياد اِللی‌لر آلاجاق.


text:
اونلار ديئرلر: "قوي تاري تَلَس‌سئن، اؤز عملئني تِز حياتا کچئرتسئن، بئز ده گؤرَک. قوي ائسرايئلئن موقدّسئنئن نئيّتي عمله گتئرئلسئن کي، بونو بئلَک!""


text:
واي او آداملارين حالينا کي، پئسه ياخشي، ياخشييا پئس ديئرلر، قارانليغي ائشيق، ائشيغي دا قارانليق ساييرلار، آجييا شئرئن، شئرئنه ده آجي ديئرلر!


text:
واي او آداملارين حالينا کي، روشوت آليب تقصئرکارا برائت قازانديريرلار، حاقلي‌لارين حاقّيني اَلئندن آليرلار!


text:
بلجه، نجه آلوو ساماني يِيئب بئتئرَر، نجه کولَش اود ائچئنده بئردن آليشيب يوخ اولار، اونلارين کؤکو ده اِله چورويوب گده‌جک، چئچکلري توز کئمي هاوايا سوورولاجاق؛ چونکي قوشونلار ربّئنئن قانونونو ردّ ادئبلر، ائسرايئلئن موقدّسئنئن سؤزونه حقارتله باخيبلار.


text:
بونا گؤره ده ربّئن قضبي اؤز خالقينين ضئدّئنه آلوولانيب، اَلئني اونلارين ضئدّئنه اوزاديب و اونلاري ووروب. داغلار تئتره‌‌يئب، مِيئتلري زئبئل کئمي کوچه‌لره سَرئلئب. بوتون بونلار باش وردئيي حالدا، گئنه ده ربّئن قضبي سؤنمه‌يئب، اَلي حله ده جزالانديرماغا قالخيب.


text:
رب اوزاقدا ياشايان مئلّتلره ده بئر بايراق قوراجاق، فئت سَسي ائله اونلاري يِر اوزونون بوجاقلاريندان سَسلَيه‌جک. باخ، بو مئلّتلر تزلئکله گله‌جکلر.


text:
آرالاريندا يورولاني، بودره‌يَني اولماياجاق، نه ياتاني اولاجاق، نه ده يوخويا گده‌ني؛ بِلئنده‌کي کمر آچيلماميش قالاجاق، آياق‌قابي باغي قيريلماميش دوراجاق.


text:
اونلارين اوخلاري ائتي، کامانلاري دا چکئلمئشدئر. آتلارينين ديرناقلاري چاخماق داشينا بَنزَر، دؤيوش عارابالارينين تَکَرلري فيرلانان يِل کئمئدئر.


text:
اونلارين نعره‌سي دئشي آصلان کئمي‌دئر، جاوان شئر کئمي باغيرير، شئکاريني قاپيب گؤتورَرکَن خورولدايير، کئمسه اوولاريني پنجه‌لرئندن قورتارمير.


text:
او گون اونلار ائسرايئلئن ضئدّئنه دهنزئن خورولتوسو کئمي گورلاياجاقلار. کئم اؤلکه‌يه باخسا، باخ، ظولمت و پرئشانليق گؤره‌جک. اونلارين بولودلاري ائله حتّا ائشيق اؤرتولوب ظولمت دوشه‌جک.


text:
پادشاه عوزئيّا اؤلَن ائل، من پروردئگاري گؤردوم. او، اوجا و عظمتلي تختده اوتورموش و پالتارلارينين اَته‌يي معبدئن دؤشَمه‌سئني اؤرتموشدو.


text:
اونون باشي اوستونده سِرافلار دايانميشديلار. هر بئرئنئن آلتي قانادي وار ائدي. قانادلارينين ائکئسي ائله اوزلرئني اؤرتوردولر، ائکئسي ائله آياقلاريني اؤرتوردولر، ائکئسي ائله ده اوچوردولار.


text:
بئري او بئرئني سَسله‌يئب ديئردي: "موقدّسدئر، موقدّسدئر، موقدّسدئر قوشونلار رَبّئ! بوتون ير اوزو اونون عظمتي ائله دولودور."


text:
او واخت ددئم: "واي منه، هلاک اولدوم! چونکي دوداقلاري نجئس بئر آدامام، هم ده نجئس دوداقلي آداملار آراسيندا ياشاييرام. چونکي گؤزلرئم پادشاهي، قوشونلار ربّئني گؤروب."


text:
او واخت سِرافلاردان بئري منه طرف اوچدو، اَلئنده کؤز کؤمور وار ائدي کي، ماشا ائله قوربانگاهدان گؤتورموشدو.


text:
او، کؤزله دوداقلاريما توخونوب ددي: "باخ، بو کؤز دوداقلارينا دَيئب؛ تقصئرئن سئلئنئب، گوناهين کفّاره اولونوب."


text:
سونرا پروردئگارين سَسئني اشئتدئم: "کئمي گؤنده‌رئم؟ بئزئم اوچون کئم گده‌جک؟" او واخت ددئم: "من حاضيرام. منی گؤندَر."


text:
او ددي: "گت، بو خالقا بونو چاتدير: «اشئتدئکجه اِشئده‌جکسئنئز، آمّا آنلاماياجاقسينيز، گؤردوکجه گؤره‌جکسئنئز، آمّا قانماياجاقسينيز.


text:
بو خالقين اوره‌يئني کوتلَشدئر، قولاقلاريني کار ات، گؤزلرئني يوم، مبادا گؤزلري ائله گؤرسونلر، قولاقلاري ائله اشئتسئنلر، اورَکلري ائله آنلاسينلار، و منه ساري دؤنوب شفا تاپسينلار.»


text:
او واخت ددئم: «نه واختاجاق، ای پروردئگار؟» او جاواب وردی: «او زاماناجاق کي، شهرلر خاراباليقلارا دؤنوب کئمسه‌سئز قاليب، اِولر آدامسيز، بو تورپاق دا بوسبوتون وئرانه‌يه دؤنوب.»


text:
خالقين اوندا بئري قالسا دا، اؤلکه يانيب محو اولاجاق. چؤل پوسته‌سي و پاليد آغاجي کئمي موقدّس نسئل کؤتويوندن چيخاجاق."


text:
عوزئيّا اوغلو يوتام اوغلو يهودا پادشاهي آخازين حؤکم سوردويو دؤورده، اَرام پادشاهي رِصئنله ائسرايئل پادشاهي رِمَليا اوغلو پِقَخ اورشلئمه هوجوم اتدئلر، آمّا اوراني آلا بئلمه‌دئلر.


text:
داوود نسلئنه خبر ورئلدي کي، "اَراملي‌لار اِفرايئمده قوشون دوزه‌لدئب اوردو قوروبلار."" پادشاهين و خالقين اوره‌يي، مِشه آغاجلاري کولَکدن تئتره‌يَن کئمي تئتره‌دي.


text:
رب اِشَعيايا ددي: "ائندي آخازي پئشواز اتمک اوچون اوغلون شِعار-‌ياشوبلا بئرلئکده يوخاري حوووضون سو يولونون آخيرينا، پالتار آغاردان زَمئسئنه گِدن يولا چيخ."


text:
اونا بله دِه: "دئقّتلي و ساکئت اول. قورخما! قوي اوره‌يئن بو ائکي توستوله‌نَن، ياريسي يانميش اودون پارچاسيندان يعني رِصئن، اَرام و رِمَليا اوغلونون آلوولانان قضبئندن قورخماسين!


text:
«گلئن، يهودانين ضئدّئنه چيخاق و خالقي قورخودوب اؤلکه‌ني اَله کچئردک و طَبي‌اِل اوغلونو اورايا پادشاه قوياق.»""


text:
چونکي اَرامين پايتختي دَمَشقدئر، دَمَشقئن باشچيسي دا رِصئندئر. اِفرايئم آلتميش بش ائلدن سونرا دارماداغين ادئلئب، مئلّت اولاراق قالماياجاق.


text:
اِفرايئمئن پايتختي سامئره‌ده‌دئر، سامئره‌نئن باشچيسي دا رِمَليانين اوغلودور. اگر ائماندا مؤحکم دورماياسينيز، داوام گتئره بئلمزسئنئز."


text:
بونون اوستوندن اِشَعيا بله ددي: "اِشئدئن، ای داوود نسلي! ائنسانلاري بِزدئرمه‌يئنئز بس مگر ديئل کي، منئم تاريمي دا بِزدئرئرسئنئز؟


text:
بونا گؤره ده پروردئگار اؤزو سئزه بئر علامت وره‌جک: باخ، باکئره قيز بويلو اولوب اوغلان دوغاجاق، آديني عئمانوعِل قوياجاق.


text:
آمّا بو اوشاق ياخشيني پئسدن آييران ياشا چاتمادان، سني دهشته سالان او ائکي پادشاهين تورپاقلاري بوش قالاجاق.


text:
رب سنه، خالقينا، و آتا نسلئنه اِله گونلر گتئره‌جک کي، اِفرايئمئن يهودادان آيريلديغي بو گونه قدر گؤرونمه‌يئب. آشور پادشاهيني اوستونوزه گتئره‌جک.


text:
او واخت گلنده رب فئت چالاجاق و مئصئر چايلارينين اوزاق يِرلرئنده ياشايان مئلچه‌يي، آشور تورپاقلاريندا ياشايان آريني سَسلَيه‌جک.


text:
اونلار آخين-آخين گلئب درئن وادئلرده، قايا ياريقلاريندا، بوتون تئکانلي کوللوقلاردا، اوتلاقلاردا ساکئن اولاجاقلار.


text:
او گون پروردئگار فَراتين او تاييندان اوجرَتله توتدوغو اولگوجله، يعني آشور پادشاهي ائله، ساچلارينيزي، باجاقلارينيزين توکلرئني و ساقّاللارينيزي قيرخاجاق.


text:
آداملار اورالاردان اوخلارلا، کامانلارلا کچه‌جکلر، چونکي اؤلکه‌نئن هر ياني تئکان و قانقاللا اؤرتولَنه‌جک.


text:
او تپه‌لره کي، بئر واخت شوخوملانيب اَکئلَردي، هچ کس تئکان و قانقال قورخوسوندان گده بئلميه‌جک؛ اؤکوزلرئن گَزدئيي يِرلره، قويونلارين تاپدالاديغي يِرلره چِورئله‌جک."


text:
سونرا من نَبئيه ائله ياخينليق اتدئم و او بويلو اولوب بئر اوغلان دوغدو. رب منه ددي: "اونون آديني مَهِر شَلال خاشبَز قوي.


text:
چونکي کؤرپه «آتام، آنام» دِمه‌يي اؤيرَنمه‌دن، دَمَشقئن ثروتي و سامئره‌نئن قنئمتي آشور پادشاهينا آپاريلاجاق."


text:
باخ، پروردئگار، فَراتين جوشان قودرتلي سولاريني، يعني آشور پادشاهي و اونون قووّتئني بو خالقين اوستونه گتئره‌جک. بو سولار اؤز ياتاقلاريندان يوخاري قالخاراق آشيب داشاجاق.


text:
بو سولار يهوداني بورويوب باساجاق، اؤلکه‌نئن بوغازينا قدر چاتاجاق. قانادلارينين آچيليشي سنئن اؤلکه‌ني باشدان-باشا اؤرته‌جک، ای عئمانوعِل!""


text:
قيريلين، ای خالقلار، دارماداغين اولون! ای يِر اوزونون بوتون اوزاق اؤلکه‌لري، اِشئدئن! دؤيوشه حاضيرلاشين و دارماداغين اولون! بلی، دؤيوشه حاضيرلاشين و دارماداغين اولون!


text:
بئرلئکده مصلحتله‌شئن، لاکئن بوشا چيخاجاق؛ ائسته‌دئيئنئز قدر دانيشين، آمّا هچ بئر سؤز دوغرو اولماياجاق، چونکي تاري بئزئمله‌دئر.


text:
"دِمَيه‌جکسئنئز: بو دسئسه‌دئر! بوتون او شيلر حاقّيندا کي، بو خالق اونو دسئسه چاغيرير. اونلارين قورخدوقلاريندان قورخمايين، لرزه‌يه گلمه‌يئن.


text:
او، موقدّس مکان اولاجاق، آمّا ائسرايئلئن ائکي پادشاهليغينا ييخان داش و بودره‌مه قاياسي، اورشلئم ساکئنلرئنه تله و تور اولاجاق.


text:
باخ، من و ربّئن منه وردئيي اؤولادلار، ائسرايئلده قوشونلار ربّئنئن نئشانه‌لر و عجايئبلرئيئک، او رب کي، صحيون داغيندا ساکئندئر.


text:
سئزه بعضی آداملار دئيَنده کي، «پيچيلداييب ميرتيلدايان جئندارلارلا، روح‌چاغيرانلارلا مصلحتله‌شئن»، اونلارا بله جاواب ورئن: «مگر خالق اؤز تاريسيندان مصلحت آلمامالي‌دير؟ دئرئلر باره‌سئنده مگر اؤلولردن مصلحت آلارلار؟


text:
تارينين تعلئمئنه و شهادتئنه دؤنمَک گرک! اگر اونلار تارينين کلامي موطابئقئنه دانيشماسالار، اونلار اوچون نور شفقي ساچماياجاق.


text:
اونلار چاره‌سئز و آج قاليب، اؤلکه‌ني دولانيب گَزه‌جکلر. آج قالاندا قضبلَنه‌جکلر، يوخارييا باخارکن پادشاهلاريني و اؤزلرئنئن تاريسيني لعنتلَيه‌جکلر.


text:
سونرا يِره نظر سالاجاقلار، و باخ، سيخينتيدان، قارانليقدان، و قورخونج پرئشانليقدان باشقا هچ بئر شي گؤرميه‌جکلر. قالين ظولمته آتيلاجاقلار."


text:
لاکئن سيخينتي چکمئش خالق آرتيق ظولمتده قالماياجاق؛ تاري کِچمئشده زِبولون و نَفتالي بؤلگه‌لرئني ذلئل اتمئشدي، لاکئن گله‌جکده دهنز کناري يولوندا، اوردون چايينين او بئري تاييندا، و موختلئف مئلّتلر ياشايان جَلئله شرف وره‌جک.


text:
ظولمتده ياشايان خالق بؤيوک بئر ائشيق گؤره‌جک. اؤلوم کؤلگه‌سي دئياريندا ساکئن اولانلارين اوستونه نور ساچاجاق.


text:
يارب، مئلّتي چوخالديب سِوئنجلرئني آرتيراجاقسان، اَکئب-بئچَنلرئن فَرَحلَندئيي کئمي، قنئمت بؤلَنلرئن سِوئندئيي کئمي، اونلار دا سنئن حوضوروندا سِوئنه‌جکلر.


text:
چونکي اونلارا يوک اولان يوغو، چئيئنلرئني دؤيَن دَيَنه‌يئني، اونلارا ظولم ادنلرئن دَيَنه‌يئني سينديريبسان؛ مئديانلي‌لارين باشلارينا گتئردئيئن گون کئمي.


text:
چکمه‌لي جنگاورئن دؤيوشده گِيدئيي چکمه، قانا بولانميش پالتار يانديريلماق اوچون اولاجاق، اودا يِم اولاجاق.


text:
چونکي بئزئم اوچون بئر کؤرپه دوغولاجاق، بئزه بئر اوغول ورئله‌جک، حاکئمئيّت اونون چئيئنلري اوستونده اولاجاق، اونون آدي اَعلا مصلحتچي، قودرتلي تاري، ابدی آتا، صولح شاهزاده‌سي چاغيريلاجاق.


text:
حاکئمئيّتئنئن و اَمئن-آمانليغينين آرتماسينين آخيري اولماياجاق، او، داوودون تختي و سلطنتي اوستونده حؤکم سوره‌جک، او، حاکئمئيّتئني عدالتله و صالحلئکله ائندئدن ابده کئمي قوراجاق. قوشونلار ربّئن قيرتي بونو اده‌جک.


text:
"کَرپئج اِولرئمئز ييخيليب، آمّا يونما داشدان اِولر تئکه‌رئک. وحشي انجئر آغاجلاري کَسئلئب، آمّا بئز اونلارين عوضئنه سئدر آغاجلاري اَکه‌رئک."


text:
اَراملي‌لار شرقدن، فئلئسطلی‌لر قربدن؛ اونلار آغيزلاريني آچيب ائسرايئلي اودورلار. بوتون بونلار باش ورن حالدا، گئنه ده ربّئن قضبي سؤنمور، اَلي حله ده جزالانديرماغا قالخيب.


text:
بونا گؤره رب ائسرايئلدن باشي و قويروغو، هم خورما آغاجينين بوداغيني، هم ده قارغيني بئر گونده کَسئب آتير.


text:
بونا گؤره ده پروردئگار اونلارين جاوانلارينا گؤره سِوئنمَيه‌جک، يِتئملرئن و دول آروادلارين حالينا يانماياجاق. چونکي هامي نجئسدئر، شر ائشلر گؤرور، هامينين آغزيندان آخماق سؤزلر چيخير. بوتون بونلار باش ورن حالدا، گئنه ده ربّئن قضبي سؤنمور، اَلي حله ده جزالانديرماغا قالخيب.


text:
چونکي پئسلئک اود کئمي آلوو چکئر، تئکانلا قانقالي يانديريب کول ادئر، مِشه‌ده‌کي کوللوقلاري دا اودا چکئر، توستو سوتونوندا گؤيه قالخيرلار.


text:
صاغدا اولانلاري قاپيب يِيئرلر، آمّا حله ده آجديرلار، سولدا اولانلاري يِيئرلر، لاکئن دويمورلار؛ هر کس اؤز قولونون اَتئني يِيئر.


text:
مِنَسّه اِفرايئمي اودور، اِفرايئم مِنَسّه‌ني. سونرا بئرلئکده يهودانين ضئدّئنه قالخيرلار. بوتون بونلار باش ورن حالدا، گئنه ده ربّئن قضبي سؤنمور، اَلي حله ده جزالانديرماغا قالخيب.


text:
يوخسوللاردان عدالتي اسئرگه‌‌‌يَنلرئن، خالقيمين کاسيبلارينين حاقّيني اَل‌لرئندن آلانلارين، دول آروادلاري سويانلارين، يِتئملرئن ماليني تالان ادنلرئن.


text:
جزا گونو اوزاقلاردان باشينيزا بلا گلنده نه اده‌جکسئنئز؟ کؤمک اوچون کئمئن يانينا قاچاجاقسينيز؟ مال-دؤولتئنئزي هارادا ساخلاياجاقسينيز؟


text:
اسئرلر آراسيندا اَيئلمکدن و يا اؤلدورولَنلر آراسيندا ييخيلماقدان آيري بئر چاره قالمايير. بوتون بونلار باش ورن حالدا، گئنه ده ربّئن قضبي سؤنمور، اَلي حله ده جزالانديرماغا قالخيب.


text:
آشورو نجئس مئلّتئن اوستونه گؤندره‌جيم؛ قضبلَندئيئم خالقين اوستونه هوجوم اتمه‌يه، قارت اتمه‌يه، تالان مالي گؤتورميه گؤنده‌ره‌جيم. اونلاري کوچه‌لرده‌کي پالچيق کئمي تاپدالاماغا امر وره‌جيم.


text:
آمّا آشور پادشاهي بوندان دا پئسئني دوشونور، محو ادئب بئر-بئر چوخ مئلّتئن کؤکونو کَسمه‌يي فئکئرله‌شئر.


text:
بوتپرست مملَکتلري نجه اَله کچئردئم، او مملکتلري کي، اورشلئمله سامئره‌دن داها چوخ اويما بوتلري وارلاري ائدي.


text:
پروردئگار صحيون داغيندا و اورشلئمده ائشئني بئتئرندن سونرا بله دئيه‌جک: "آشور پادشاهيني، کئبئرلي اوره‌يئنه گؤره، تکبّورلو باخيشلارينا گؤره جزالانديرجاغام.


text:
چونکي ديئب: «بونو من اَلئمئن گوجو ائله، حئکمتئمئن قووّتي ائله اتدئم. چونکي عاغيليم وار، خالقلارين سرحدلرئني يوخ اتدئم، خزئنه‌لرئني ده تالان اتدئم، گوجلو بئر جنگاور کئمي اونلارين ساکئنلرئني يِره ييخديم.


text:
قوش يوواسينا چاتان کئمي، اَلئم خالقلارين وار-دؤولتئنه چاتدي. يئيه‌سئز يومورتالاري ييغان بئر شخص کئمي، بوتون دونياني ضبط اتدئم. قاناد چيرپان، آغزيني آچيب سَسئني چيخاردان بِله، اولمادي.»""


text:
بالتا مگر اونو ائشلَده‌نئن قاباغيندا فخر اِدَر؟ اَره مگر اونو قالديرانين قاباغيندا کئبئرله‌نَر؟ سانکي دَيَنَک اونو گؤتوره‌ني ائشله‌دئر، اِله بئل آغاجدان دوزه‌لمئش دَيَنَک جانليني حرکت اتدئرئر.


text:
بونا گؤره قوشونلار پروردئگاري رَب، آشورون گوجلو عسگرلرئنه اؤلومجول مرض گؤندره‌جک، اونون جلالي آلتيندا بئر اود توتوشوب آلوولانار.


text:
ائسرايئلئن نورو اود، ائسرايئلئن موقدّسي آلوو اولاجاق. آشورون تئکانلار و قانقاللاريني بئر گونده يانديريب يوخ اده‌جک.


text:
گؤزل مِشه‌لرئني، بار ورن باغلاريني، کامئل وئران اده‌جک، آغير ناخوشلوغا توتولان ائنسانين بوتون جاني کئمي اَرئيئب گده‌جک.


text:
او گون ائسرايئلئن صاغ قالانلاري، يعقوبون نسلئندن خئلاص اولوب صاغ قالانلار، آرتيق اونلاري هلاک ادنلره بِل باغلاماياجاقلار. لاکئن، حقئقتن، ربّه، ائسرايئلئن موقدّسئنه بِل باغلاياجاقلار.


text:
ای ائسرايئل، خالقين دهنز قومو قدر چوخ اولسا بِله، اونلارين آراسيندان آنجاق بئر آزي دؤنه‌جک. توکَنمَز عدالتله داغيديلما حؤکمو ورئلئب.


text:
بونا گؤره ده قوشونلار پروردئگاري رب بله ديئر: "ای صحيوندا ياشايان خالقيم، مئصئرلی‌لرئن سنه اتدئيي کئمي، سني دَيَنَکله ووران، اوستونه دَيَنَک قالديران آشورلولاردان قورخما.


text:
قوشونلار ربّي، مئديانلي‌لاري عورِب قاياسيندا ووردوغو کئمي، اونلاري دا شاللاقلا ووراجاق. دَيَنه‌يي مئصئرلی‌لرئن ضئدّئنه نه جور دهنزئن اوستونه اوزاتدي، ائندي ده اِله اده‌جک.


text:
اونلار کِچئدي کِچئبلر، و ديئرلر: «گِبَع بئزئم گجه قالاجاغيميز يِر اولاجاق، راما شهري دهشته دوشوب، شاعولون شهري گئبعه‌ده ياشايانلار قاچيبلار.


text:
آمّا بو گون ائشغالچيلار نوبدا قالاجاقلار، صحيون شهرئنئن قورولدوغو داغا، اورشلئم تپه‌سئنه يومروق گؤرسه‌دئر.


text:
باخ، قوشونلار پروردئگاري رب، دوشمنی وار گوجو ائله بوداقلار کئمي کَسه‌جک، لاپ اوجا آغاجلاري يِره سَره‌جک، کئبئرلی‌لري آلچالداجاق.


text:
ربّئن روحو، حئکمت و آنلاييش روحو، نصئحت و قودرت روحو، مَعرئفَت و ربّئن قورخوسو روحو اونون اوستونده اولاجاق.


text:
او، ربّئن قورخوسوندا شادليق تاپاجاق. گؤزلرئنئن گؤردويو ائله حؤکم اتميه‌جک، قولاغي ائله اشئتدئيئنه گؤره قرار چيخارتماياجاق.


text:
لاکئن او، يوخسوللارا عدالتله حؤکم اده‌جک، يِر اوزونده‌کي مظلوملارين ائشئنه ائنصافلا قرار چيخارداجاق. دونياني آغزينين دَيَنه‌يي ائله ووراجاق. پئس آداملاري آغزينين نفسي ائله اؤلدوره‌جک.


text:
او گون قوردلا قوزو بئر يرده ياشاياجاق، پلنگله چَپئش بئرلئکده ياتاجاق، بوزوو، جاوان آصلان و بَسلَنمئش مال-حيوان يان-يانا دوراجاق، اونلاري کئچئک بئر اوشاق گوده‌جک.


text:
ائنَکله آيي بئر يرده اوتلاياجاق، اونلارين بالالاري بئر يرده ياتاجاق، شئر ده اؤکوز کئمي سامان يئيه‌جک.


text:
سود اَمن کؤرپه صاغير ائلانين يوواسي اوستونده اويناياجاق، سوددن کَسئلمئش اوشاق، اَلئني افعئنئن يوواسينا سالاجاق.


text:
موقدّس داغيمين هچ بئر يِرئنده هچ کئمه ضرر دَيمَيه‌جک، هچ بئر کس او بئرئسئني محو اتميه‌جک، حقئقتن، سولار دهنزي نجه دولدورور، دونيا دا ربّئن مَعرئفتي ائله اِله دولاجاق.


text:
او گون يَسّه‌نئن کؤکو خالقلارا بايراق اولاجاق، مئلّتلر اونا طرف يؤنَله‌جک، ساکئن اولدوغو يِر شؤوکتله دولاجاق.


text:
او گون پروردئگار آشوردان، مئصئردن، پَتروسدان، کوشدان، عِيلامدان، شئنعاردان، خَماتدان و دهنزئن ساحئل‌لرئندن خالقينين صاغ قالانلاريني قورتارماق اوچون ائکئنجي دفه اَلئني اوزاداجاق.


text:
مئلّتلر اوچون بايراق قالديراجاق، اسئر دوشموش ائسرايئل اؤولادلاريني ييغاجاق، داغيلميش يهودالي‌لاري دونيانين دؤرد بوجاغيندان بئر يِره گتئره‌جک.


text:
اِفرايئمئن حسودلوغو يوخ اولاجاق، يهوداني سيخيشديرانلار محو اولاجاقلار. اِفرايئم يهودايا پاخيلّيق اتميه‌جک، يهودا اِفرايئمي سيخيشديرماياجاق.


text:
اونلارين ائکئسي قربده فئلئسطلی‌لرئن اوستونه هوجوم اده‌جکلر، بئرلئکده شرقده ياشايانلارين وار-دؤولتئني قارت اده‌جکلر، اِدوم و موآب تورپاقلاريني ضبط اده‌جکلر، عَمّونلولار اونلارا تابع اولاجاقلار.


text:
رب مئصئرده‌کي دهنزئن خلئجئني تامامن قوروداجاق. فَرات چايينين اوستونده اَلئني يِل‌له‌دئب يانريريب-ياخان يِل‌لر گتئره‌جک، او، چايي يدّي آرخا بؤله‌جک، آداملار اورادان چاريقلارلا کِچه بئله‌جکلر.


text:
ربّئن آشوردا صاغ قالان خالقي اوچون بؤيوک بئر چيخيش يولو اولاجاق؛ نجه کي، ائسرايئل اؤولادلاري اوچون مئصئردن چيخان گون اولموشدو.


text:
او گون سن، بله دئيه‌جکسن: "يارب، سنه شوکور اده‌جيم! گرچي منه قضبله‌نئردئن، لاکئن قضبئن سؤندو، منه تسلّی ورئرسن.


text:
باخ، تاري خئلاصيمدير، اونا اعتئماد اده‌جيم و قورخماياجاغام، چونکي رب تاري قووّتئم و نَغمَمدئر، او منئم خئلاصيم اولوب!""


text:
او گون بله دئيه‌جکسئنئز، «ربّه شوکور ادئن، اونون آديني چاغيرين، خالقلار آراسيندا اونون ائشلرئني بيان ادئن، اونون آدينين اوجاليغيني اونلارا خاطيرلادين.


text:
ای صحيون ساکئنلري، سَسئنئزي اوجالدين، سِوئنجله چيغيرين، چونکي آرانيزداکي ائسرايئلئن موقدّسي بؤيوکدور.»


text:
لوت داغين اوستونه بايراق سانجين! اونلاري بَرکدن سَسله‌يئن، اَل يِل‌له‌دئن کي، اونلار اصئلزاده‌لره آيريلان قاپيلاردان ائچه‌ري گئرسئنلر.


text:
من موقدّسلرئمه امر ورمئشم، قضبئمي دوشمنلره تؤکمک اوچون جسور جنگاورلري، اوجاليغيملا فخر ادن ائگئدلري ده سَسله‌‌مئشم.


text:
داغلارداکي ائزدئحامين گورولتوسونو اِشئدئن، بو، بؤيوک بئر خالقين سَسئنه بَنزَر. بئر يِره توپلانان سلطنتلرئن، مئلّتلرئن نئداسيني اِشئدئن! قوشونلار رَبّي، قوشونو دؤيوشه چاغيرير!


text:
اونلار اوزاق اؤلکه‌دن، اوفوقلرئن او بئري طرفئندن گلئرلر. اؤلکه‌ني يِرله کامئل يِکسان اتمک اوچون رب و اونون قضبئنئن سئلاحي گلئر.


text:
اونلاري دهشت بورويه‌جک، درد و ائضطئراب اونلاري اؤزونده بوغاجاق، دوغان آرواد کئمي آغري چکه‌جکلر، تعجّوبله بئربئرلرئنه باخاجاقلار، اوزلري قيزاراجاق.


text:
باخ، ربّئن آمانسيز، قضبلي و قِيضله دولو گونو ياخينلاشير کي، يري صحرايا دؤنده‌رسئن؛ او، اوراداکي گوناهکارلاري محو اده‌جک.


text:
رب ديئر: "بلجه دونياني شرارتئنه گؤره، پئس آداملاري تقصئرلرئنه گؤره جزالانديرجاغام. تکبّورلولرئن تکبّورونو ده قيراجاغام، ظاليملارين غورورونو آلچالداجاغام.


text:
بونا گؤره ده من، قوشونلار ربّي، حئدّتلي قضبئمئن گونونده، قِيضئمله گؤيلري تئتره‌ده‌جيم، ير اوزو لرزه‌يه گله‌جک.


text:
هر کس قووولان جيرانا، چوبانسيز قويونلارا دؤنه‌جک، اؤز خالقينين يانينا قاييداجاق، اؤز وطنئنه قاچاجاق.


text:
کؤرپه‌لري ده اونلارين گؤزلري قاباغيندا پارچالاناجاق، اِولري تالان اولوناجاق، آروادلارينين ناموسونا توخونولاجاق.


text:
پادشاهليقلارين لاپ گؤزَلي اولان، کَلدانئلرئن جلالي اولان بابئل، تارينين سودوملا گوموراني داغيتديغي زامانا بَنزه‌يه‌جک.


text:
اورادا بئر داها هچ کئم ياشاماياجاق، نسئلدن-نسله کئمسه ساکئن اولماياجاق. عَرَبلر چاديرلاريني اورادا قورماياجاقلار، چوبانلار دا سورولرئني اورادا ياتيرتماياجاقلار.


text:
اورا وحشي حيوانلارين ياشاديغي يِر اولاجاق، اِولرئنده چاقّاللار قايناشاجاق، اورادا بايقوشلار مسکن سالاجاق، وحشي کِچئلر اويناشاجاق.


text:
قالالاريندا جاناوارلار چيغيراجاق، گؤزَل سارايلاريندا چاقّاللار اولوياجاق. بابئلئن آخيري ياخينلاشاجاق، اونون گونلري تِز گلئب چاتاجاق."


text:
رب يعقوب نسلئنه رحم اده‌جک، ائسرايئل خالقيني گئنه سِچه‌جک، اونلاري اؤز تورپاقلاريندا ساکئن اده‌جک، ياداِلّي‌لر ده يعقوب نسلئنه قوشولاجاقلار و اونلارلا بئرلَشه‌جکلر.


text:
آيري خالقلار ائسرايئل خالقيني آپاريب، اؤز يِرلرئنه گتئره‌جکلر. ائسرايئل خالقي ربّئن وردئيي تورپاقلاردا اونلاري اؤزلرئنه قول و کنئز اده‌جکلر؛ اونلاري اسئر آپارانلاري، اؤزلري اسئر اده‌جکلر و اونلارا ظولم ادنلرئن اوستونده حؤکم سوره‌جکلر.


text:
بابئل پادشاهينا لاغ ادئب بله دئيه‌جکسن: "ظولمکارين آخيري گؤر نجه اولوب! قدّارليغين آخيري گؤر نجه اولوب!


text:
حتّا لوبنانين شام و سئدر آغاجلاري دا سنئن فلاکتئنه سِوئنه‌رَک ديئر: «سنئن اؤلوموندن بَري، هچ کئم بئزي کَسمَيه گلمئر.»


text:
يِرئن آلتينداکي اؤلولر دئياري، سني پئشواز اتمک اوچون صبئرسئزدئر، اؤلولرئنئن روحو، يِر اوزونون اؤلَن بوتون باشچيلاري سنئن اوچون هيجانلي‌دير، مئلّتلرئن بوتون کِچمئش پادشاهلاري تختلرئندن آياغا قالديرير.


text:
ای سحر اولدوزو، طولوع اوغلو، گؤيلردن نجه يِره دوشوبسن! ای مئلّتلري ذلئل ادن، نجه ده يِره ييخيليبسان!


text:
لاکئن سن اوره‌يئنده ددئن: «گؤيلره قالخاجاغام، تختئمي تارينين اولدوزلاري اوستونده اوجالارا يِرلَشدئره‌جيم، شئمالداکي اوجا يرده، ييغين داغيندا اوتوراجاغام،


text:
سني گؤرَنلر گؤزلرئني زئلّه‌يه‌جکلر، سنئن حاقّيندا دوشونوب دئيه‌جکلر: «دونياني تئتره‌دن، سلطنتلري لرزه‌يه سالان،


text:
يِر اوزونو صحرايا چِوئرَن، شهرلرئني يِرله بئر ادن، محبوسلاري اِولرئنه بوراخمايان آدام، بو مگر ديئل؟»


text:
لاکئن سن قيريلميش بوداق کئمي قبرئندن کنارا، اوزاغا آتيليبسان، بئر چوخورون دئبئنه توللانان، بدنلري قيلينجلا دِشئلَن مِيئتلرله اؤرتولوبسن، آياق آلتيندا قالان لِش کئمي‌سن.


text:
باشقالاري کئمي دفن اولماياجاقسان، چونکي اؤز اؤلکه‌ني داغيديب، اؤز خالقيني اؤلدوروبسن. پئسلئک ادن نسئل بئر داها خاطيرلانماياجاق.


text:
آتالارينين گوناهينا گؤره اؤولادلاريني اؤلدورمک اوچون يِر حاضيرلايين کي، اونلار قالخيب دونيايا مالئک اولماسينلار، يِر اوزونو شهرلرله دولدورماسينلار."


text:
قوشونلار ربّی اعلان ادئر: "بابئل خالقينين ضئدّئنه قالخاجاغام. بابئلئن آديني، صاغ قالانلاريني، اوغوللاريني و نسئل‌لرئني يوخ اده‌جيم."" رب اعلان ادئر.


text:
"بابئلي بايقوش يوواسينا، باتاقليغا چِوئره‌جيم و محو ادن سوپورگه ائله سوپوره‌جيم."" قوشونلار ربّی اعلان ادئر.


text:
اؤلکَمده آشورلولاري محو اده‌جيم و داغلاريمدا اونلاري تاپدالاياجاغام. سونرا خالقيم آشورون يوغوندان، و اونون چئيئنلرئنده‌کي يوکوندن قورتولاجاق.


text:
"ای بوتون فئلئسطلی‌لر، سِوئنمه‌يئن کي، سئزي دؤيَن دَيَنَک قيريليب؛ چونکي ائلانين کؤکوندن افعي عمله گله‌جک، اونون ثمره‌سي ده اوچان ائلان اولاجاق.


text:
کاسيبلارين لاپ کاسيبي دوياجاق، مؤحتاجلار اَمئن-آمانليقدا دئنجَله‌جک. سئزئن کؤکونوزو قيتليقلا کَسه‌جيم، صاغ قالانلارينيز دا اؤلدوروله‌جک.


text:
ای دروازا، شئون ات! ای شهر، آغلا! ای بوتون فئلئسطلی‌لر، باشدان-باشا اَرئيئن! چونکي شئمالدان توستو ياخينلاشير، دوشمن عسگرلري سيرا-سيرا گلئر."


text:
مئلّتئن اِلچئلرئنه نه جاواب ورئله‌جک؟ "بو کي، رب صحيونون پايالاريني قويوب، اونون خالقينين مظلوملاري اورادا پناه تاپاجاق."


text:
موآب باره‌ده ائخطار: موآبين آر شهري بئر گجه‌يه خاراباليغا دؤندو، داغيلدي، موآبين قئر شهري بئر گجه‌يه وئرانه‌لئيه دؤندو، داغيلدي.


text:
آغلاماق اوچون معبده، دئبونا، پرستئشگاهلارا گدئبلر. موآب خالقي نِبو و مِيدِبا اوچون شئون ادئر. ياس توتماق اوچون هامي ساچيني کَسئب، ساقّاليني قيرخيب.


text:
باغيرير خِشبون و اِلعالِه، سَسلري يَهَصه قدر اِشئدئلئر. بونا گؤره موآب عسگرلري شئون ادئر، جانلاري قورخو ائچئنده اَسئر.


text:
اوره‌يئم موآب اوچون باغيرير، اورانين قاچقينلاري صوعَره، عِگلَت-شِلئشئيايا طرف قاچيب. آغلايا-آغلايا لوخئت يوخوشوندان چيخيرلار. خورونه‌يئم يولوندا محو اولدوقلاري اوچون آغلاييرلار.


text:
چونکي دئمون سولاري قانلا دولودور؛ قطعن من دئمونون باشينا داها بَتَر بلا گتئره‌جيم، موآبدان قاچيب-قورتولانلارين اوستونه، اؤلکه‌ده صاغ قالانلارين اوستونه آصلان سالاجاغام.


text:
سونرا موآب قيزلاري يووالاريندان آتيلميش، اورا-بورا اوچان قوشلار کئمي، اَرنون چايينين کِچئدلرئنده اولاجاق.


text:
"بئزه نصئحت ور، بئر قرار ور، گوندوزون گون اورتا ائستئسئنده اوستوموزه گجه کئمي کؤلگه سال، قووولانلاري گئزلَت، قاچقينلاري تسلئم اتمه.


text:
قوي موآبدان قووولانلار سنئنله بئرلئکده ياشاسين، محو ادنلرئن اَلئندن اونلارا پناه يري اول."" چونکي قارت ادن قورتاريب، قيرغين يوخدور، ظاليملار اؤلکه‌دن کامئل بئر شکئلده محو اولوبلار،


text:
محبّت ائچئنده بئر تخت قورولاجاق، داوود نسلئندن بئر حاکئم صداقتله اونون اوستونده اوتوراجاق، عدالتي آختاراجاق. صالحلئيي تزلئکله يرئنه يتئره‌جک.


text:
موآبلي‌لارين نه دره‌جه‌ده کئبئرله‌نئب لووغالانديقلاريني، نه جور تکبّورلو، مغرور و حئرصلي اولدوقلاريني اشئتدئک، بوش يِره فخر ادئرلر.


text:
بونا گؤره موآب شئون اده‌‌جک؛ هر بئري موآب اوچون باغيراجاق. قئر-خَرِسِتئن کئشمئش لاواشالاريني يادا سالاراق اَزئله‌جکلر.


text:
چونکي خِشبون زَمئلري، سئبما تَنَکلري قورودو. آيري مئلّتلرئن باشچيلاري اونون سِچمه بوداقلاريني قيريبلار؛ او بوداقلار کي، يَعزِره يِتئشئردي، صحرايا چاتيردي، شاخه‌لَنئب دهنزي آشيردي.


text:
بونا گؤره يَعزِرده آغلايانلارلا، سئبما تَنَکلري اوچون آجي-آجي آغلاياجاغام. ای خِشبون و اِلعالِه، سئزي گؤز ياشلاري ائله ائسلانديراجاغام، چونکي سنئنن ياي مئوه‌لرئن اوچون اولان، سنئن محصول واختي ييغيلان بارين اوچون‌ اولان، شَن سَسلرئنئز کَسئلدي.


text:
محصوللو زَمئدن شَنلئک و شادليق سَسي يوخ اولوب، اوزوملوکده نه نغمه‌لر اوخونور، نه ده شادليق نئدالاري سَسله‌نئر. اوزوم‌سيخانلاردا ائشله‌يَن يوخدور، اونلارين شَن سَسلرئني، من کَسمئشم.


text:
موآب خالقي پرستئشگاهلارينا گده‌رک اؤزونو يورور، دوعا اتمک اوچون موقدّس مکانينا گلئر، آمّا هر شي بوش‌-بوشونادير!


text:
آمّا ائندي رب دانيشير و بله ديئر: "تام اوچ ائلئن عرضئنده، ائشه آلينان فحله‌نئن سايديغينا موطابئق، موآبين شؤوکتي چوخ‌سايلي خالقي ائله بئرلئکده ذلئل اولاجاق، صاغ قالانلاري آزالاجاق، صاغ قالانلاري چوخ آز اولوب گوجسوز اولاجاق."


text:
اِفرايئمده قالالي شهر قالماياجاق، دَمَشقئن حاکئمئيّتي يوخ اولاجاق، صاغ قالان اَراملي‌لار؛ اونلار ائسرايئل اؤولادلارينين قووّتي کئمي اولاجاقلار. بونو قوشونلار ربّی اعلان ادئر.


text:
حتّا اِله اولاجاق کي، اِله بئل بئچئنچي بئتَن تاخيلي بئچئر، باشاقلاري اَلي ائله ييغير، اِله اولاجاق کي، اِله بئل بئري باشاقلاري رِفايئم دره‌سئنده توپلايير.


text:
چوخ آز باشاق بوراخيلاجاق؛ زيتون آغاجي سئلکه‌لَنَندن سونرا، تپه‌سئنده ائکي-اوچ زيتون قالديغي کئمي، بَهَرلي بوداقلاريندا دورد-بش زيتون قالديغي کئمي باشاقلار دا بله قالاجاق. بونو ائسرايئلئن تاريسي رب اعلان ادئر.


text:
اَل‌لري ائله ياراتديغي قوربانگاهلارا باخماياجاق، بارماقلاري ائله دوزلتدئيئنه نظر سالماياجاق؛ نه اَشِرا بوتلرئنه، نه ده بوخور قوربانگاهلارينا.


text:
او گون ائستِحکاملي شهرلري کؤللوکده ترک اولونموش يِرلر کئمي، يا دا ائسرايئل اؤولادلارينين قاباغيندا ترک اتدئيي بوداقلار کئمي اولاجاق. اؤلکه بئر وئرانه‌يه دؤنه‌جک.


text:
چونکي سن، سنه قورتولوش ورن تاريني ياددان چيخارديبسان، پناهگاهين اولان قاياني خاطيرلاماييبسان. بونا گؤره ده سن اجنبي بوتلر اوچون باغ اَکئرسن، اؤزگه آغاجلارين بوداقلاريندان پيوند ادئرسن.


text:
اونلاري اَکدئيئن گون بؤيودورسن، اِرته‌سي گون چئچکلَندئرئرسن، آمّا کَدَرلي، صاغالمايان آغريلي گونده محصول ورميه‌جکلر.


text:
آه، چوخ‌سايلي خالقلارين گورولتوسو دهنزلرئن گورولتوسونه بَنزه‌يئر! مئلّتلرئن نعره‌سي گوجلو سولارين چاغلاييشينا اوخشار!


text:
مئلّتلرئن سَسي بؤيوک سولارين گورولتوسونه بَنزه‌يئر، لاکئن تاري اونلاري توبئخ اده‌جک، اونلار اوزاقلارا قاچاجاقلار، کوله‌يئن قاباغيندا تپه‌لئکلرده‌کي سامان چؤپو کئمي، طوفانين قاباغيندا يووارلانان کولَش کئمي قووولاجاقلار.


text:
آخشامچاغي، باخ، دهشت وار، سحر آچيلمادان يوخ اولورلار. بئزي سويانلارين عاقئبتي بو اولاجاق، بئزي قارت ادنلرئن آخيري بو اولاجاق.


text:
آه، قاناد ويزيلتي‌لاري اِشئدئلَن اؤلکه‌نئن واي حالينا! کوش چايلارينين او طرفئنده يِرلَشَن اؤلکه‌نئن.


text:
او اؤلکه کي، دهنز يولو ائله، قاميش قاييقلاري ائله اِلچئلر گؤنده‌رئر! ای آياقدان جَلد قاصئدلر، يولا دوشون! چايلارلا بؤلونموش اؤلکه‌يه گدئن، اوجابويلو، پارلاق دَرئلي مئلّتئن، هر ياندا قورخو دوغوران خالقين، گوجلو و ائشغالچي مئلّتئن يانينا گدئن!


text:
ای بوتون يِر اوزونده ياشايانلار! ای دونيا ساکئنلري! داغلارين اوستونه بايراق دئکه‌لَنده اونو گؤره‌جکسئنئز! کَره‌ناي چالينديقدا اونو اِشئده‌جکسئنئز!


text:
چونکي رب منه بله ديئب: "ساکئتجه مسکنئمدن باخاجاغام؛ گونش شوعالاريندان يارانان قيزمارليق کئمي، بئچئن واختينين ائستي زامانيندا شِح دوماني کئمي."


text:
چئچکلَنمه قورتاريب محصول ييغيميندان اَوّل اوزوملر قورا باغلاياندا، رب باغ قايچيلاري ائله بوداقلاري کَسه‌جک، ياييلميش بوداقلاري قيريب آتاجاق.


text:
هاميسي داغين ييرتيجي قوشلارينا، يِرئن وحشي حيوانلارينين قاباغينا آتيلاجاق. يايدا ييرتيجي قوشلارا، قيشدا بوتون وحشي حيوانلارا يِم اولاجاق.


text:
او واخت چايلارلا بؤلونموش اؤلکه اوجابويلو، پارلاق دَرئلي خالق، هر ياندا قورخو دوغوران خالق گوجلو و ائشغالچي مئلّت قوشونلار ربّئنه، قوشونلار ربّئن آديني قويدوغو يِره– صحيون داغينا خراج گتئره‌جک.


text:
مئصئر باره‌ده ائخطار: باخ، رب سورعَتله گِدن بولودون اوستونه مئنئب مئصئره گلئر. مئصئر بوتلري اونون قاباغيندا تئتره‌‌يه‌جک، مئصئرلی‌لرئن اورَکلري ائچلرئنده اَرئيه‌جک.


text:
رب ديئر: "من مئصئرلی‌لري مئصئرلی‌لرئن ضئدّئنه قالديراجاغام، قارداش قارداشلا، قونشو قونشو ائله، شهر شهرله، اؤلکه‌ اؤلکه ائله ووروشاجاق.


text:
او واخت مئصئرلی‌لرئن اورَکلري ائچلرئنده اوزوله‌جک؛ نئيّتلرئني بوشا چيخارداجاغام. اِله کي، اونلار بوتلردن، اؤلولرئن روحلاريندان، جئندارلاردان، روح‌چاغيرانلاردان مصلحت ائستَيه‌جکلر.


text:
بوندان علاوه، مئصئرلی‌لري قدّار بئر آغايا تسلئم اده‌جيم، قووّتلي بئر پادشاه اوستلرئنده حؤکم سوره‌جکدئر."" قوشونلارين رب تاريسي بله اعلان ادئر.


text:
نئل کناريندا، چايين قيراغينداکي قارغيلار، نئل بويونجا اَکئلمئش زَمئلر قوروياجاق، سوورولوب يوخ اولاجاق.


text:
باليقچيلار ياس توتاجاقلار، نئله تئلوو آتانلارين هاميسي آغلاياجاقلار، سويا تور آتانلارين هاميسيني قوصّه بورويه‌جک،


text:
صوعَن شهرئنئن باشچيلاري نجه ده آخماقديرلار! فئرعونون حئکمتلي مصلحت ورنلرئنئن مصلحتي آخماقليقدير. سئز نجه فئرعونا دئيه بئلرسئنئز: "من حئکمتلی‌لرئن، قدئم پادشاهلارين نسلئنده‌نَم!؟""


text:
بس سنئن حئکمتلي‌ آداملارين هارادادير؟ قوي سنه بئلدئرسئنلر، قوي آنلاسينلار کي، قوشونلار ربّی مئصئرئن ضئدّئنه نه حاضيرلاييب.


text:
صوعَنئن باشچيلاري آخماق اولوبلار، نوف ريئسلري آلدانيبلار، مئصئر قبئله‌لرئنئن باشچيلاري، مئصئري يولدان آزديريبلار.


text:
رب گئجلئک روحونو مئصئرئن ائچئنه قاتيب. اونلار مئصئري، بوتون اتدئکلرئنده آزديريبلار، بئر کِفلي کئمي کي، اؤز قوسدوغونون اطرافيندا هِل‌له‌نئر.


text:
او گون مئصئرلی‌لر آروادلارا بَنزه‌يه‌جکلر و قوشونلار ربّئنئن اونلارين ضئدّئنه قالخان اَلئنئن قاباغيندا تئتره‌يئب دهشته گله‌جکلر.


text:
يهودا تورپاغي مئصئرلی‌لري دهشته گتئره‌جک. قوشونلار ربّئن مئصئرئن ضئدّئنه حاضيرلاديغي نئيّته گؤره، يهودانين آديني اشئدن هر کس ولوله‌يه دوشه‌جک.


text:
او گون مئصئرده بش شهر اولاجاق کي، کَنَعان دئلئنده دانيشيب قوشونلار ربّئن آدينا آند ائچه‌جک؛ اونلارين بئري هلاک شهري چاغيريلاجاق.


text:
بو، مئصئر تورپاغيندا قوشونلار ربّئن علامتي و شهادتي اولاجاق؛ چونکي اونلار ظاليملاردان قورتولماق اوچون ربّه فرياد اده‌جکلر. و او، مئصئرلی‌لره بئر قورتاريجي و قهرمان گؤنده‌رئب اونلاري قورتاراجاق.


text:
بلجه رب اؤزونو مئصئرلی‌لره تانيتديراجاق، اونلار دا او گون ربّی تانيياجاقلار. مئصئرلی‌لر ربّه قوربانلار و تقدئملرله پرستئش اده‌جکلر، ربّه نذئر-نئياز ادئب، يرئنه يتئره‌جکلر.


text:
رب مئصئرلی‌لري ووراجاق و سونرا شفا وره‌جک. بلجه اونلار ربّه طرف دؤنه‌جکلر. رب اونلارين يالواريشينا جاواب وره‌جک و اونلاري صاغالداجاق.


text:
او گون مئصئردن آشورا بؤيوک بئر يول اولاجاق. آشورلولار مئصئره، مئصئرلی‌لر ده آشورا گدئب گله‌جکلر. مئصئرلی‌لرله آشورلولار بئرلئکده پرستئش اده‌جکلر


text:
او گون ائسرايئل مئصئر و آشورون يانيندا اوچونجو اؤلکه اولاجاق. اونلار يِرئن اورتاسيندا برکت اولاجاقلار.


text:
قوشونلار ربّی اونلارا برکت ورئب دئيَر: "خالقيم مئصئر، ياراتديغيم آشور، ائرثئم ائسرايئل برکتلي اولسون."


text:
رب آموص اوغلو اِشَعيانين واسئطه‌سئله او واخت دانيشيب بله ددي: "گت، اَينئنده‌کي چولونو و آياغينداکي چاريقلاريني چيخارت.» اِشَعيا اِله ده اتدي، لوت و آياق‌يالين گَزميه باشلادي.


text:
رب ددي: "مئصئر و کوش اوچون علامت و عئبرت اولاراق، قولوم اِشَعيا نجه اوچ ائل عرضئنده لوت و آياق‌يالين گَزئب،


text:
اِله ده آشور پادشاهي مئصئري خجالت آلتيندا قويماق اوچون، مئصئرلی‌لري و کوشلولاري اسئر ادئب، جاوانلاري و قوجالاري لوت و آياق‌يالين، عاييب يِرلري آچيق آپاراجاق.


text:
او گون بو ساحئل بويونجا يِرلَشَن اؤلکه‌نئن ساکئنلري دئيه‌جکلر: «باخ، بو دا اومئدئمئز! گؤر آشور پادشاهينين اَلئندن قورتولماق اوچون کؤمک آلماغا قاچديغيميز خالقين باشينا نه‌لر گلدي! بس بئز نه جور قورتولاجاغيق؟»""


text:
دهنز ساحئلئنده‌کي صحرا باره‌سئنده ائخطار: نِگِبدن نجه کولَکلر گلئر، صحرادان، دهشتلي اؤلکه‌دن ده اِله بئر فلاکت گلئر.


text:
قورخولو بئر رؤيا منه گؤرسه‌دئلئب: خائن حله ده خائنلئک ادئر، محو ادن حله ده محو ادئر. ای عِيلام، چيخ! ای ماد، موحاصئره‌يه آل! اونون باعئث اولدوغو بوتون شئونلره آخير قويموشام.


text:
بو دلئلدن بِلئم سانجي ائچئنده‌دئر؛ آغري منی، دوغان آرواد کئمي توتوب. اِله تئتره‌يئرم کي، اشئده بئلمئرم، اِله قورخودايام کي، گؤره بئلمئرم.


text:
آتلي‌لاري، جوت-جوت آتلي‌لاري، اِششَکلر فوجونو، دَوه‌لر فوجونو گؤرنده، قوي دئقّتله باخسين، چوخ دئقّتله."


text:
او واخت گؤزَتچي باغيردي: "ای پروردئگار، کشئکچي بورجونده گوندوز دائم دورورام، هر گجه نؤوبمده کشئک چکئرم.


text:
باخ، بئر آتلي فوجو گلئر، آتلي‌لار جوت-جوت."" بئري ددي: "ييخيليب، بابئل ييخيليب! اونون آللاهلارينين بوتلري ده يِره دوشوب تئکه-تئکه اولوب."


text:
ای خالقيم، ای خرمنده بوغدا کئمي دؤيولموش خالقيم! ائسرايئلئن تاريسي قوشونلار ربّئندن اشئتدئيئمي سئزه اعلان ادئرم.


text:
دوما باره‌سئنده ائخطار: بئر نفر سِعئردن منی سَسله‌يئر: "ای گؤزَتچي، گجه‌دن نه قدر کچئب؟ ای گؤزَتچي، گجه‌دن نه قدر کچئب؟""


text:
چونکي پروردئگار منه بله ددي: "بئر ائلئن عرضئنده، ائشه آلينان بئرئنئن بئر ائل سايديغينا موطابئق، قِدارين بوتون شؤوکتي آرادان گده‌جک.


text:
ای سَس-کويلو، قيشقيران-باغيران، گورولتولو شهر، اؤلدورولَنلرئنئز نه قيلينجدان کچئردئلدي، نه ده دؤيوشلرده اؤلدورولدو.


text:
باشچيلارينيزين هاميسي بئرلئکده قاچيبلار، اوخ-کامانسيز ياخالانيبلار؛ بوتون تاپيلانلارينين هاميسي بئرلئکده اسئر آپاريليبلار؛ گرچي اوزاقلارا قاچميشديلار.


text:
بونا گؤره ديئرم: "گؤزلرئنئزي مندن گؤتورون، قويون آجي-آجي آغلاييم، خالقيمين قيزينين وئران اولدوغو اوچون، منه تسلّی ورميه جهد اتمه‌يئن."


text:
چونکي رؤيا دره‌سئنده، قوشونلار تاريسي ربّئن دهشت، اَزمَک، و ائغتئشاش گونو وار، دووارلارين داغينتيسي و داغلارا فرياد نئدالاري چاتديغي گون گلئر.


text:
عِيلاملي‌لار اوخدانلاريني توتدولار، آداملارلا دولو دؤيوش عارابالاري ائله، آتلي‌لاري ائله گلدئلر. قئر ساکئنلري قالخانلاريني آچديلار.


text:
او واخت سنئن لاپ گؤزل دره‌لرئن، دؤيوش عارابالاري ائله دولو ائدي، آتلي‌لار شهر دروازانين قاباغينا دوزولدولر.


text:
رب يهودانين دئفاع ائستِحکاملاريني گؤتوردو، او گون سئز "مِشه" آدلي اِوده ساخلانيلان سئلاحلارا بِل باغلادينيز.


text:
کؤهنه حوووضون سولاري اوچون، ائکي دووار آراسيندا سو آنباري دوزلتدئنئز. لاکئن بو ائشي گؤره‌نه بِل باغلامادينيز، بونو چوخدان حاضيرلايان تارييا دئقّت اتمه‌دئنئز.


text:
اونا گؤره ده، او گون قوشونلار تاريسي رب، سئزي آغلاشمايا، ياس توتماغا، ساچينيزي يولماغا، چولا بورونميه چاغيردي.


text:
آمّا بونون عوضئنه شادليق وار، شنلئک وار، مال-حيوان کسمه‌سي وار، قويون-کچي کسمه‌سي وار، اَت يمه‌سي و شراب ائچمه‌سي وار: "گلئن، يئيک و ائچک، چونکي صاباح اؤله​جيئک."


text:
لاکئن قوشونلار ربّی اؤزونو منه آشکار اتدي، "قطعن بو گوناه سئزه اؤلَنه قدر اصلا باغيشلانماز!"" قوشونلار تاريسي رب بله بويورور.


text:
"سنئن بورادا نه ائشئن وار؟ بورادا کئمئن وار کي، بورادا، بو اوجادا يرده اؤزون اوچون قبئر قازيبسان؟ آيا قايانين ائچئنده اؤزونه مزار دوزه‌لدئبسن؟


text:
توپ کئمي سني هِل‌لَده‌جک، گِن اؤلکه‌يه آتاجاق. اورادا اؤله‌جکسن، فخر اتدئيئن عارابالارين اورادا قالاجاق، آخي، اؤز آغانين اِوئني بي‌آبير ادئبسن!


text:
سنئن پالتاريني اونا گيئندئره‌جيم، سنئن قورشاغيني اونون بِلئنه باغلاياجاغام، سنئن ائقتئداريني اونون ائختئيارينا وره‌جيم. بو آدام اورشلئم ساکئنلرئنه، يهودا خالقينا آتا اولاجاق.


text:
سونرا داوود نسلئنئن آچاريني اونون چئينئندن آساجاغام، آچديغيني هچ کئم باغلايا بئلميه‌جک، باغلاديغيني هچ کئم آچا بئلميه‌جک.


text:
آتاسينين نسلئنئن بوتون شؤوکتي اونون اوستوندن آسيلاجاق. نسلئن و اؤولادلارين شرفي، طاسلاردان طاباقلاراجاق، بوتون قاب-قاجاقلارين شؤوکتي بو پايا اوستوندن آسيلاجاق""


text:
قوشونلار ربّی بيان ادئر: "او گون بَرک يِره وورولموش پايا اَسه‌جک، حتّا قيريليب- دوشه‌جک، اونون اوستونه آسيلان يوک ده يوخ اولاجاق."" چونکي رب بله ديئب.


text:
صور باره‌سئنده ائخطار: ای تَرشئش گَمئلري، شئون ادئن، چونکي صور شهري اِولري ائله، بندرلري ائله بئرلئکده داغيلدي. کئتّئم تورپاغيندان بو حاقدا اونلارا خبر گلدي.


text:
اوتان، ای صئدون! چونکي دهنز دانيشير، دهنز ساحئلئنده يِرلَشَن قالا بله ديئر: "من نه دوغوم آغريسي چکمئشم، نه ده دوغموشام، نه اوغلانلار يتئشدئرمئشم، نه ده قيزلار بؤيوتموشم."


text:
آيا بودور سنئن فخر اتدئيئن شهر؟ او کي، اونون کؤکو قدئمدندئر، آياقلاري دا اونو اوزاق يِرلره آپارير کي، اونلاري موستَملَکه اتسئن؟


text:
تاجلار گيئندئرن صورون ضئدّئنه، بونلاري کئم حاضيرلاييب؟ آخي بو شهرئن تاجئرلري شاهزاده ائدئلر، آل-وِرچئلري دونيانين حؤرمتلي آداملاري ائدئلر.


text:
قوشونلارين ربّی بونو حاضيرلاييب کي، هر جور گؤزل‌لئيئن تکبّورونو قيرسين، يِر اوزونون بوتون حؤرمتلي آداملاريني اوتانديرسين.


text:
رب دهنزئن اوستونه اَلئني اوزاديب، سلطنتلري لرزه‌يه ساليب؛ کَنَعانين ائستِحکاملارينين داغيلماسي حاقّيندا امر ورئب.


text:
رب ديئب: "ای دؤيولموش باکئره صئدون قيزي، سن بئر داها شادليقدان هاي-کوي سالماياجاقسان! قالخ، کئتّئمه کچ، آمّا اورادا دا جانينا راحاتليق تاپماياجاقسان."


text:
کَلده‌لئلرئن اؤلکه‌سئنه باخ! او خالق آرتيق يوخدور؛ آشورلولار او اؤلکه‌ني وحشي حيوانلارين مسکنئنه دؤنده‌ردئلر. مَنجَنئقلرئني دئکدئلر، سارايلاريني داغيتديلار، بو دئياري وئرانه‌لئيه چِوئردئلر.


text:
بوندان سونرا صور شهري، يتمئش ائل، بئر پادشاهين عؤمرو قدر، يادلاردا‌‌‌ن چيخاجاق. يتمئش ائل کچدئکدن سونرا، صورون دا باشينا فاحئشه آرواد اوچون بَستَله‌دئيي نغمه‌ده‌کي کئمي بله گله‌جک:


text:
"ای يادلاردان چيخميش فاحئشه، طنبور سازيني اَلئنه آل، دولان شهري! گؤزل هاوالار چال، چوخ نغمه‌لر اوخو، قوي سني يادا سالسينلار!""


text:
يتمئشئنجي ائلئن آخيريندا رب صور شهرئنئن گؤروشويونه گله‌جک. بو شهر گئنه ده فاحئشه‌لئک اوجرتئنه قاييداجاق و دونيانين بوتون سلطنتلري ائله فاحئشه‌لئک اده‌جک.


text:
اونون فاحئشه‌لئک اوجرتئندن گلن گلئر ربّه وقف اولوناجاق؛ خزئنه‌لره قويولماياجاق، آنبارلارا ييغيلماياجاق. بو گلئر ربّئن حوضوروندا ساکئن اولان آداملارين يمه‌يئني و گؤزل گِيئمئني تأمئن اده‌جک.


text:
خالقلا کاهئن آراسيندا، نؤکرله آغاسي آراسيندا، کنئزله خانيمي آراسيندا، آليجي ائله ساتيجي آراسيندا، بورج ورنله بورج آلانين آراسيندا، سَلَمچي ائله بورج آلان آراسيندا هچ بئر فرق قويولماياجاق.


text:
دونيا دا ساکئنلرئنئن وسئله‌سي ائله نجئس اولدو، چونکي اونلار تارينين قانونلارينا عوصيان اتدئلر، قايدالاريني آياق آلتينا قويدولار، ابدی عهدي پوزدولار.


text:
بو سببه گؤره، لعنت يِر اوزونو محو ادئر. يِر اوزونون ساکئنلري گوناهلارينين جزاسيني چکئر، بونا گؤره يِر اوزونون ساکئنلري يانير، و چوخ آز آدام صاغ قالير.


text:
زيتون آغاجيندان زيتونلاري تؤکمَک اوچون آغاجي سئلکَله‌يئب دؤيَنده نجه اولور، اوزوم محصولو ييغيلاندان سونرا بوراخيلان سالخيملار نجه اولور، دونياداکي خالقلار دا اِله اولاجاق.


text:
صاغ قالانلار سَسلرئني اوجالديرلار، شادليقدان هاراي چکئرلر، قربده ياشايانلار ربّئن عظمتئندن فرياد ادئرلر.


text:
بونا گؤره، شرقده ياشايانلار، ربّی اوجالدين. دهنز ساحئل‌لرئنده ساکئن اولانلار، ائسرايئلئن تاريسي ربّئن آديني اوجالدين.


text:
دونيانين لاپ اوزاق گوشه‌لرئندن ترنّوم نغمه‌سي اِشئدئرئک: "صالح اولانا عئزّت اولسون!"" آمّا من ديئرم: "تلف اولورام، تلف اولورام، واي منه! خائنلر خائنلئکلرئنه داوام ورئرلر، بلی، خائنلر چوخ خائنلئکله رفتار ادئرلر!""


text:
دهشته سالان خبردن قاچان، درئن چوخورا دوشه‌جک، درئن چوخوردان چيخا بئلَن، تله‌يه دوشه‌جک. چونکي گؤيلرئن پنجره‌لري آچيقدير، دونيانين بونؤوره‌لري تئتره‌يئر.


text:
دونيا کِفلي کئمي آشا-آشا هِل‌له‌نئر، تالوار کئمي سئلکَله‌نئر، چونکي عاصئلئيي اونون اوستونده آغيردير، ييخيلاجاق و بئر داها قالخا بئلميه‌جک.


text:
اونلار سئياهچالا محبوسلار کئمي ييغيلاجاقلار، زئندا‌ندا باغلي ساخلاناجاقلار، اوزون مودّت کچندن سونرا جزالاناجاقلار.


text:
سونرا آي اوتاناجاق، گونش خجالت چکه‌جک. چونکي قوشونلار ربّی صحيون داغيندا، اورشلئمده حؤکم سوره‌جک. شؤوکتي آغساقّاللارينين گؤزو قاباغيندا اولاجاق.


text:
يارب، سن منئم تاريمسان، سني اوجالداجاغام، سنئن آدينا حمدلر اوخوياجاغام. چونکي سن قدئمدن بري مؤجوزه‌لرئني، نئيّتلرئني کامئل وفادارليقلا حياتا کچئردئبسن.


text:
چونکي سن شهري بئر داش ييغينينا، ائستِحکاملي شهري خاراباليغا دؤنده‌رئبسن. او شهر ياد اِللی‌لرئن سارايي ائدي، اوندان اثر-علامت قالماييب، او بئر داها برپا اولونماز.


text:
چونکي سن يوخسولا سيغيناجاق، سيخينتي ائچئنده اولان مؤحتاجا پناهگاه، طوفان واختي چارداق، ائستئلئک واختي کؤلگه‌لئک اولوبسان. چونکي قدّارلارين نفسي دووارا چارپان طوفان کئمئدئر.


text:
ياد اللی‌لرئن نعره‌سئني چؤل سيجاغي کئمي باسديريرسان؛ بولودون کؤلگه‌سي، سيجاغي نجه قيرير، قدّار آداملارين نغمه سَسلري اِله قيريلير.


text:
بو داغدا قوشونلارين ربّی بوتون خالقلار اوچون لذئذ ضئيافت قوراجاق؛ ياغلي يمکلردن، گؤزل شرابلاردان عئبارت ضئيافت وره‌جک، اورادا لاپ لذئذ يمکلر، لاپ دادلي شرابلار اولاجاق.


text:
بو داغدا بوتون خالقلارين اوستونده‌کي اؤرتويو، بوتون مئلّتلرئن اوستونه سَرئلَن توخونما اؤرتويو گؤتوره‌جک.


text:
اؤلومو ابدی اولاراق يوخ اده‌جک، پروردئگار رب بوتون آداملارين اوزوندن گؤز ياشلاريني سئله‌جک، بوتون ير اوزوندن خالقينين روسوايچيليغيني گؤتوره‌جک. چونکي رب بله ديئب.


text:
او گون دئيه‌جکلر: "باخ، بودور بئزئم تاريميز کي، نئجاتيميز اوچون اونا اومئد باغلاميشيق، بودور او رب کي، اونا اومئد باغلاميشيق؛ گلئن، سِوئنَک و بئزه ورن نئجاتيندا شادليق اِدَک!""


text:
نجه بئر اوزَن، اوزَرکَن، اَل-قول آتير، موآب دا پِيئنلئکده اِله اَل-قول آتاجاق، آمّا رب موآبين تکبّورونو اَللرئنئن فَندگئرلئيي ائله بئرلئکده آلچالداجاق.


text:
او گون يهودا دئياريندا بله نغمه اوخوناجاق: "قووّتلي شهرئمئز وار، تاري شهرئن اَمئن-آمانليغي اوچون دووارلار و سنگرلر قورور.


text:
چونکي او، يوخاري يِرلرده اوتورانلاري، اَل چاتمايان شهري آلچالديب؛ اونو آلچالدير، يِرله بئر ادئر، تورپاغا دؤنده‌رئر.


text:
دوغرودان دا، يارب، سنئن حؤکملرئنئن يولوندا، بئز سنه اومئد باغلاييريق، سنئن آدين، حتّا سنئن خاطئرَن جانيميزين ائسته‌يي‌دئر.


text:
قلبئم گجه‌ سنئن اوچون حسرت چکئر، دوغرودان دا، روحوم ائچئمده جهدله سني آختارير. حؤکملرئن يِر اوزونده حياتا کِچدئکجه، دونيانين ساکئنلري صالحلئيي اؤيره‌نئر.


text:
پئس آداما رحم ادئلسه ده، او، صالحلئيي اؤيرَنمئر، دوغرولوق اؤلکه‌سئنده حاقسيزليق ادئر، ربّئن عظمتئني گؤرمور.


text:
يارب، اَلئني قالديريبسان، لاکئن اونلار بونو گؤرمورلر. اؤز خالقين اوچون گؤرستدئيئن قيرتي گؤروب اوتانيرلار. دوغرودان دا، سنئن دوشمنلرئني اود اوداجاق.


text:
اؤلولر ياشاماياجاقلار، آيريلميش روحلار قالخماياجاقلار، چونکي سن اونلاري جزالانديريبسان، محو ادئبسن، اونلار حاقّيندا هر بئر خاطئره‌ني يوخ ادئبسن.


text:
لاکئن سن بو مئلّتي چوخالديبسان، يارب! بو مئلّتي چوخالديبسان، سن شؤوکتلي‌سن. هر طرفه اؤلکه‌نئن سرحدلرئني گِنئشلَندئرئبسن."


text:
يارب، اونلار بلايا دوشَنده سني آختارديلار. آنجاق ياواشجا بئر دوعا اده بئلردئلر، سنئن تَنبِهئن اونلارين اوستونده ائدي.


text:
حامئله آرواد دوغوش واختينا ياخينلاشاندا، آغري چکئب قوورولاراق نجه قيشقيرار، بئز ده سنئن حوضوروندا اِله ائدئک، يارب!


text:
بئز ده سانکي بويلو ائدئک، قوورولاراق آغري چکئردئک، لاکئن يِلدن باشقا بئر شي دوغماديق. دونيايا قورتولوش گتئره بئلمه‌دئک، دونيا ساکئنلرئني حياتا چاتديرا بئلمه‌دئک.


text:
آمّا سنئن اؤلولرئن ياشاياجاق، بدنلري دئرئله‌جک. ای تورپاق آلتيندا ياتانلار، اويانين، سِوئنج نغمه‌سئني اوخويون، چونکي سنئن شِحئن سحر شِحئنه بنزه‌يئر، تورپاق آيريلميش روحلاري دئرچَلده‌جک.


text:
ای خالقيم، گلئن، گئرئن اوتاقلارينيزا، قاپيلاري آرخانيزدان اؤرتون، ربّئن قِيضي کِچَنه‌جک، قيسا بئر زامان گئزله‌نئن!


text:
چونکي باخ، رب يِر اوزونون ساکئنلرئني، قباحتلري اوزوندن جزالانديرماق اوچون، اؤز مسکنئندن گلئر. يِر اوتدوغو قاني اوزه چيخارداجاق، اؤلدورولَنلري آرتيق گئزلَتميه‌جک.


text:
او گون رب لِوياتانا، او قاچان ائلانا، بلی، لِوياتانا، او قيوريلان ائلانا آمانسيز، بؤيوک و قووّتلي قيلينجي ائله جزا وره‌جک، دهنزده‌کي اژداهاني اؤلدوره‌جک.


text:
من رب، اونون قوروجوسويام، تِز-تِز اونو سولاييرام، گجه-گوندوز کِشئيئنده دورورام کي، هچ کس اونا ضرر يتئرمه‌سئن.


text:
هچ قضبئم يوخدور، اگر کئمسه موحارئبه‌ده قاباغيما تئکان و قانقال قويسا، اونلاري آياق آلتيندا اَزه‌رم، هاميسيني اوددا يانديرارام.


text:
گله‌جک گونلرده يعقوب نسلی کؤک سالاجاق، ائسرايئل گول آچيب چئچکلَنه‌جک، يِر اوزونو ميوه ‌ائله دولدوراجاقلار.


text:
مگر رب، ائسرايئلي ووران دوشمنلري کئمي، اونو ووردو؟ و يا او، مگر ائسرايئل، اونو اؤلدورَنلرئن اؤلدورولدويو کئمي اؤلدو؟


text:
سن اؤز خالقيني قوووب اسئرلئيه گؤندرمَکله اونلارلا چکئشدئن. شرق کولَه‌يي اَسن گون، رب اونلاري شئدّتلي يِلي ائله قوووب.


text:
بونا گؤره، يعقوب نسلئنئن قباحتي بونونلا باغيشلاناجاق، گوناهين آرادان گؤتورولمه‌سئنئن تام باهاسي بو اولاجاق: بوتپرست قوربانگاهلارين داشلاري تاباشئر کئمي اووولاجاق، ائلاهه اَشِرا و بوخور قوربانگاهلاري بئر داها دئک قالماياجاق.


text:
چونکي ائستِحکاملي شهر ترک ادئلئب، يورد، صحرا کئمي وئرانه و يئيه‌سئز قاليب. اورادا بوزوو اوتلاييب اوزاناجاق، اونون شاخه‌لرئني يئيه‌جک.


text:
بوداقلار قورويوب قوپاريلاجاق، آروادلار گلئب اونلارلا اود قالاياجاقلار. بو خالق آغيلسيز اولدوغونا گؤره، اونلاري يارادان، اونلارا رحم اتميه‌جک، اونلارين خالئقي اونلارا ائلتئفات گؤرسدميه‌جک.


text:
او گون رب فَرات چاييندان مئصئر دره‌سئنه قدر، خرمن دؤيَن کئمي، اؤز خرمنئني دؤيه‌جک، و سئز بئر-بئر توپلاناجاقسينيز، ای ائسرايئل اؤولادلاري!


text:
او گون بؤيوک کَره‌ناي چاليناجاق، آشور تورپاغيندا ائتکئن دوشَنلر، مئصئره اسئر ادئلَنلر گلئب اورشلئمده، موقدّس داغدا، ربّه سجده اده‌جکلر.


text:
واي اِفرايئمئن کِفلی‌لرئنئن کئبئر تاجينا! شؤوکتلي گؤزل‌لئيئنئن سولان گولونه! او کي، بَهَرلي دره‌نئن باشيندا يِرله‌شيب، واي بو شهره کي، شرابا دوشکون اولانلارين کئبئري‌دئر.


text:
باخ، ربّئن گوجلو و قووّتلي بئر آدامي وار. او، بَرک ياغان دولو کئمي، بلا گتئرن طوفان کئمي، هر شيي يولوندا محو ادن سل کئمي گلئر، اَلي ائله او شهري يِره چيرپاجاق.


text:
محصوللو دره‌نئن باشيندا يِرلَشَن شهر، اونون شؤوکتلي گؤزل‌لئيئنئن سولان گولو، يايدان قاباق عمله گلن کال انجئر کئمي اولاجاق کي، اونو گؤرَن تِز دَرئب يئيه‌جک.


text:
بونلار دا شرابدان هِل‌له‌نئرلر، عَرَقدن آشا- آشا گِدئرلر: هم کاهئن، هم نبي عَرَقدن هِل‌له‌نئرلر، شراب اونلاري گئجَلدئب، عَرَق اونلاري آشيرير: رؤيالار گؤرَن زامان کِفلي‌دئرلر، حؤکم ادن زامان کِفلئلئکدن هِل‌له‌نئرلر.


text:
"بو آدام کئمه معرئفت اؤيره‌دئر؟ پيامي کئمه آچيقلايير؟ سوددن کَسئلمئش، آنا دؤشوندن آيريلميش کؤرپه اوشاقلارا مگر؟


text:
چونکي رب ديئر: "امر اوستونه امر، امر اوستونه امر، قايدا اوستونه قايدا، قايدا اوستونه قايدا، بئر آز بورادا، بئر آز اورادا."


text:
او کي، اونلارا ددي: "راحاتليق بودور، يورغونلارا دئنجلئک ورئن."" و "ائستئراحت ادئن."" آمّا اونلار اشئتمَک ائستَمه‌دئلر.


text:
بونا گؤره ده، ربّئن سؤزو اونلار اوچون بو اولاجاق: "امر اوستونه امر، امر اوستونه امر، قايدا اوستونه قايدا، قايدا اوستونه قايدا، بئر آز بورادا، بئر آز اورادا."" کي، گتسئنلر و آرخاسي اوسته ييخيلسينلار، قيريلسينلار، تله‌يه دوشوب اسئر اولسونلار.


text:
مادام کي سئز دِدئنئز: "اؤلومله عهد باغلاميشيق، اؤلولر دئياري ائله راضيليغا گلمئشئک، اؤلکه‌يه بؤيوک بلا گلنده، بئزه ضرر ورميه‌جک، چونکي يالاني اؤزوموزه سيغيناجاق اتمئشئک، حئيله‌نئن آرخاسيندا گئزلَنمئشئک."


text:
بونا گؤره ده پروردئگار رب ديئر: باخ، صحيوندا بونؤوره داشي، مؤحکم داش، قئيمتلي گوشه‌داشي قويورام. اونا ائنانان پرئشان اولماياجاق.


text:
عدالتي اؤلچو، صالحلئيي شاقول اده‌جيم. يالان سيغيناجاغيني دولو محو اده‌جک، گئزلَندئيئنئز يِرلري سِللر يويوب آپاراجاق.


text:
اؤلومله باغلاديغينيز عهد لغو اولوناجاق، اؤلولر دئياري ائله راضيليغينيز قووّه‌دن دوشه‌جک. اؤلکه‌يه بؤيوک بلا گلنده، سئزي تاپدالاياجاق.


text:
بو بلا هر گلدئيئنده سئزي سوپوروب گؤتوره‌جک. او سحر به سحر، گجه گوندوزون هر واختي کچه‌جک. بو خبري آنلايان دهشته بورونه‌جک.


text:
چونکي رب پِراصئم داغيندا اتدئيي کئمي قالخاجاق، گئبعون دره‌سئنده‌کي کئمي قضبلَنه‌جک. او اؤز ائشئني، قِيري-عادي ائشئني يرئنه يتئره‌جک! اؤز عملئني، نامعلوم عملئني حياتا کچئرده‌جک.


text:
بونا گؤره ده رئشخند اتمه‌يئن، يوخسا زنجئرلرئنئز داها دا آغيرلاشار. چونکي قوشونلارين ربّی پروردئگاردان اشئتمئشم کي، بوتون يِر اوزونون محو اولماسينا قطعي بئر شکئلده قرار ورئلئب.


text:
مگر اَکئنچي، اَکئن اَکمک اوچون، دورمادان يري شوخوملاماز؟ مگر دورمادان تورپاقدا شيريم آچيب هامارلاماز؟


text:
مگر تورپاغي هامارلاياندان سونرا، شويود و زئره‌ني سَپمَز؟ مگر بوغداني ردئفله، آرپاني آييرديغي يِره، قيرميزي بوغداني دا اونون يانينا اَکمَز؟


text:
بوغدا چؤرک اوچون گرک خرمنده دؤيولسون؛ بونا گؤره ده اَکئنچي اونو ابده کئمي دؤيمَز. اگر عاراباسينين تَکَرلرئني ده اوستوندن کچئرتسه، آتلاري بوغداني اَزمَز.


text:
واي سنه، ای اَري‌اِل، ای اَري‌اِل، داوودون بئر زامان اوردوگاه قوردوغو شهر! ائلي، ائله قات! بايراملارين سيرايا دورسون.


text:
سنئن ضئدّئنه اطرافيندا اوردوگاه قوراجاغام، اطرافينا ائستِحکاملار دوزه‌جيم، سنئن ضئدّئنه دؤيوش بورجلری تئکه‌جيم.


text:
او واخت آلچالديلاجاقسان، يردن دانيشاجاقسان، توز-تورپاق ائچئندن سَسئن بوغوق-بوغوق گله‌جک، سَسئن اؤلو سَسي کئمي يردن، سؤزلرئن پيچيلتي کئمي تورپاغين آلتيندان چيخاجاق.


text:
آمّا دوشمنلرئنئن فوجو نارين توز کئمي، قورخونج آداملارين قوشونلاري سوورولموش سامان چؤپو کئمي اولاجاق. بو، قَفلَتَن، بئر آن ائچئنده باش وره‌جک.


text:
قوشونلارين ربّئنئن تَنبِهي سنه گؤي گورولتوسو ائله، زلزله ائله، بؤيوک سَس-کويله، فيرلانان يِل‌له، طوفانلا، هر شيي محو ادن اودلا گله‌جک.


text:
سونرا اَري‌اِلئن ضئدّئنه دؤيوشَن بوتون مئلّتلردن فوجلار، اونا و قالاسينين ضئدّئنه ساواشانلارين هاميسي، اونا ظولم ادنلر بئر رؤيا کئمي، گجه گؤرونَن يوخو کئمي يوخ اولاجاقلار.


text:
يوخودا چؤرک يِدئيئني گؤرَن آج آدام کئمي اولاجاق، باخ، يِيئر؛ لاکئن اويانديقدا، گئنه آجدير. يوخودا سو ائچدئيئني گؤرَن سوسوز آدام کئمي اولاجاق، و باخ، ائچئر، لاکئن اويانديقدا، گئنه سوسوزلوقدان يانير. بله اولاجاق او مئلّتلرئن فوجلاري دا کي، صحيون داغينين ضئدّئنه دؤيوشورلر.


text:
مات قالين، حيرتله‌نئن، گؤزونوزو کور ادئن، کور اولون. اونلار کِفلي اولورلار، لاکئن شرابدان يوخ، هِل‌له‌نئرلر، لاکئن عرقدن يوخ.


text:
چونکي رب سئزئن اوستونوزه آغير يوخو روحو ساليب، او سئزئن گؤزلرئنئزي يوموب، ای پيغمبرلر؛ او سئزئن باشلارينيزي اؤرتوب، ای گؤروجولر.


text:
بوتون بو رؤيا سئزئن اوچون موهورلَنمئش کئتابين سؤزلري کئمي اولاجاق کي، اوخوماغي باجارانا بونو ورئب دئيَنده: "خاهئش ادئرم، بونو اوخو!"" جاواب وره‌جک: "اوخويا بئلمه‌رم، چونکي مؤهورلودور."


text:
سونرا کئتابي اوخويا بئلمه‌يَنه ورئب دئيَنده کي: "خاهئش ادئرم، بونو اوخو"، جاواب وره‌جک: "من اوخوماغي بئلمئرم."


text:
سونرا پروردئگار ددی: "چونکي بو خالق منه دئلي ائله ياخينلاشيب، دوداقلاري ائله منه حؤرمت ادئر، آمّا قلبلرئني مندن چوخ اوزاق ادئر، اونلارين منه حؤرمت اتمکلري ائنسانلاردان اؤيرَندئکلري امرلردن گلئر.


text:
بونا گؤره، باخ، من بئر داها بو خالق اوچون تزه مؤجوزه، اِعجازلي شيلر اده‌جيم، و حئکمتلی‌لرئنئن حئکمتي محو اولاجاق، عاغيلّي‌لارين آغيلي يوخ اولاجاقدير."


text:
واي او آداملارين حالينا کي، اؤز نئيّتلرئني رَبدن درئن بئر شکئلده گئزله‌دئرلر! و عمل‌لري قارانليقدا باش ورئر. و ديئرلر: "بئزي کئم گؤرور؟" يا دا "بئزي کئم تاني‌يير؟""


text:
سئز هر شيي تَرسه دوشونورسونوز! مگر کوزه‌گري گئل‌له بئر توتماق اولار؟ مگر دوزه‌لدئلَن شي، اونو دوزه‌لدن باره‌ده دئيه بئلر: "او منی دوزه‌لتمه‌دي"؟ شکئل تاپميش، مگر اونا شکئل ورن باره‌ده دئيه بئلر: "او هچ نه آنلامير"؟


text:
چونکي ظولمکار يوخ اولاجاق، رئشخند ادن محو اولاجاق. دوغرودان دا بوتون پئسلئک نئيّتئنده اولانلار کَسئب آتيلاجاقلار.


text:
اونلار آيريسينا بؤهتان آتانلارديرلار، شهر دروازاسيندا حاکئمه تله قورانلارديرلار، حاقلي‌نين حاقّيني ناحاق يِره تحرئف ادنلردئرلر.


text:
بونا گؤره ده ائبراهئمي قورتاران رب، يعقوب نسلئنه بله ديئر: "يعقوب نسلی آرتيق اوتانماياجاق، اوزلري ده سارالماياجاقدير.


text:
اَلئمله ياراتديغيم اؤولادلاريني آرالاريندا گؤرنده، آديمي موقدّس توتاجاقلار؛ دوغرودان دا يعقوبون موقدّسئني تقدئس اده‌جکلر، ائسرايئلئن تاريسيندان قورخاجاقلار.


text:
رب اعلان ادئر: "واي بو دئکباش اؤولادلارين حالينا، منئم نئيّتلرئمي يوخ، اؤز نئيّتلرئني قورورلار، راضيلاشما ادئرلر، لاکئن منئم روحوما موناسئب يوخ، اِله کي، گوناه اوستونه گوناه آرتيرسينلار.


text:
مندن مصلحت آلمادان مئصئره گدئرلر، فئرعونون اَمئن-آمانليغينا پناه آپاريرلار، مئصئرئن کؤلگه‌سي آلتيندا سيغيناجاق يِر آختاريرلار.


text:
بونا گؤره فئرعونون حئمايه‌سي سئزئن خجالتئنئز اولاجاق، مئصئر کؤلگه‌سي آلتينداکي سيغيناجاق، سئزئن روسوايچيليغينيزا چِورئله‌جک.


text:
اونلارا فايداسي اولمايان بئر خالقا گؤره هامي اوتاناجاق. او خالق کي، اونلارا نه کؤمکدئر، نه ده فايدا، آنجاق خجالت و روسوايچيليق."


text:
نِگِب حيوانلاري باره‌سئنده ائخطار: دارليق و ناراحات بئر تورپاقدان، اِرکَک و دئشي آصلانلارين، افعئلر و اوچان ائلانلارين ياشاديغي يردن، اونلار مال-دؤولَتئني اِششَکلرئن بِلئنه، خزئنه‌لرئني دَوه‌لرئن حورگونجونه يوکله‌يئب کچئرلر، و اونلارا فايداسي اولمايان خالق اوچون آپاريرلار.


text:
ائندي گت، سنه دِدئيئمي اونلارين قاباغيندا بئر لؤوحه‌يه ياز، بئر طومارا ياز کي، گله‌جکده، همئشه‌لئک بئر شاهئد اولسون.


text:
اونلار گؤروجولره ديئرلر: «بئر داها رؤيالار گرک گؤرميه‌سئنئز»، پيغمبرلره ده ديئرلر: «بئزئم اوچون دوزگون شيلر حاقّيندا نبئلئک گرک اتميه‌سئنئز. بئزه شئرئن سؤزلر دانيشين، ساختا شيلر نبئلئک ادئن.


text:
بونا گؤره ده ائسرايئلئن موقدّسي بله ديئر: "بو سؤزو ردّ اتدئيئنئزه گؤره، ظولم و يالانا اِعتئماد ادئب بِل باغلاديغينيزا گؤره،


text:
بو قباحت سئزئن اوچون اوجا دوواردا عمله گلن چاتلاغا بَنزه‌يئر؛ بله دووار بئردن‌بئره، بئر آن ائچئنده ييخيلار.


text:
اونون ييخيلماسي کوزه‌گرئن قيريلميش بئر کوزه‌سي کئمي اولار، اِله شئدّتلي پارچالانار کي، اوجاقدان اود گؤتورمک اوچون، يا دا حوووضدان سو چکمک اوچون يِتَرلي بئر تئکه قالماز."


text:
پروردئگار رب، ائسرايئلئن موقدّسي بله بويوروب: "تؤوبه ادئب راحاتليق تاپاندا، خئلاص اولارسينيز، سئزئن قووّتئنئز ساکئت اولماقدادير، ائنانماقدادير."" لاکئن سئز بونو ائسته‌مئرسئنئز.


text:
سئز دِدئنئز: «خِير، آتلارا مئنئب قاچاجاغيق.» بونا گؤره سئز قاچمالي اولاجاقسينيز. «چِوئک آتلارا مئنه‌جَيئک.» بونا گؤره تعقئبچئلرئنئز ده چِوئک اولاجاقلار.


text:
مئن نفر بئر نفرئن تهدئدئندن قاچاجاق، بش نفرئن تهدئدئندن هامينيز قاچاجاقسينيز. او قدر کي، داغين باشينداکي بئر بايراق کئمی، تپه‌ده‌کي بئر علامت کئمی قالاسينيز."


text:
آمّا رب سئزه ائلتئفات گؤرسدمک اوچون حسرت چکئر، اوجالاردا گؤزله‌يئر کي، سئزه شَفقَت گؤرسدسئن. چونکي رب عادئل تاري‌دير، اونو ائنتئظارلا گؤزله‌يَنلر نه بختوردئرلر!


text:
ای اورشلئمده ياشايانلار، ای صحيون خالقي، سئز آرتيق آغلاماياجاقسينيز. فرياد اتدئکده رب قطعن سئزه ائلتئفات گؤرسده‌جک؛ فريادينيزي اشئتدئکده، سئزه جاواب وره‌جک.


text:
گَرچي رب سئزه عذاب چؤره‌يئني و سئتم سويونو ورئب، لاکئن او، سئزئن موعلّئمئنئز، اؤزونو آرتيق سئزدن گئزلَتميه‌جک. اونو گؤزونوزله گؤره‌جکسئنئز.


text:
او واخت سئز گوموشله اؤرتولَن اويما بوتلرئنئزي، قيزيل‌لا اؤرتولموش تؤکمه بوتلرئنئزي نجئس حساب اده‌جکسئنئز. اونلاري نجئس بئر شيي آتديغينيز کئمي آتاجاقسينيز و اونلارا دئيه‌جکسئنئز: "ردّ اولون!""


text:
سونرا رب يِره اَکدئيئنئز توخوم اوچون ياغيش وره‌جک و تورپاغين وردئيي چؤرک بول و برکتلي اولاجاق. او گون مال-حيوانينيز گِنئش اوتلاقلاردا اوتلاياجاق.


text:
او بؤيوک مغلوبئيّت گونونده، قالا بورجلري يِره چؤکَنده، هر اوجا داغدان و هر اوجا تپه‌دن سو آرخلاري آخاجاق.


text:
رب اؤز خالقينين يارالاريني ساريديغي گون، ضربه‌سي ائله آچديغي يارالارينا شفا ورن گون، آي ائشيغي گونش پاريلتيسي کئمي اولاجاق، گونشئن ده ائشيغي يدّي گونون ائشيغي کئمی يدّي قات آرتيق پارلاياجاق.


text:
باخ، ربّئن آدي اوزاق بئر يردن گلئر، قضبي يانار اود کئمي‌دئر، توستوسو چوخ قَلئظ؛ آغزي قضبله دولودور، دئلي سانکي هر شيي محو ادن آلوودور.


text:
اونون نفسي داشان سل کئمي‌دئر کي، ائنسانين بوغازيناجاق چاتيب. اِله کي، مئلّتلري اَلَکده سئلکَتسئن و دَيَرسئزلري آييرسين، و خالقلارين آغزينا يولدان آزديران يويَن تاخسين.


text:
آمّا سئز موقدّس بايرام گجه‌سي کئمي نغمه‌لر اوخوياجاقسينيز. ربّئن داغينا، ائسرايئلئن قاياسينا نِي چالاراق چيخان کئمی، اوره‌يئنئز شادلاناجاق.


text:
رب قودرتلي سَسئني اشئتدئره‌جک، حئدّتلي قضبله، هر شيي يانديران آلوولا، طوفانلا، بولود پارتلاماسي ائله، دولو ائله قولونون قودرتئني گؤرسده‌جک.


text:
ربّئن اونلارا اِندئردئيي دَيَنه‌يئنئن هر ضربه‌سئني، دفلر و طنبورلار نغمه‌سي موشايئعت اده‌جک. موحارئبه‌ده سئلاحلار چکئب اونلارلا ووروشاجاق.


text:
چونکي توفِت چوخدان حاضيردير، دوغرودان دا پادشاه اوچون حاضيرلانيب. اونو درئن و گِنئش ادئب؛ اود قالاسي چوخلو اودونلارلا؛ ربّئن نفسي گوگورد آخيني کئمي اونو يانديرار.


text:
واي او آداملارين حالينا کي، کؤمک اوچون مئصئره طرف اِنئرلر، آتلارا بِل باغلاييرلار، عارابالارينين چوخلوغونا، آتلي‌لارين گوجونه بِل باغلاييرلار! لاکئن ائسرايئلئن موقدّسئنه باخميرلار، ربّی آختارميرلار!


text:
آمّا رب تام حئکمته مالئکدئر و بلا گتئرر، اؤز سؤزلرئني گری گؤتورمز، لاکئن پئسلئک ادن آداملارين اِوئنه، شر قورانلارا کؤمک ادنلرئن ضئدّئنه قالخار.


text:
مئصئرلی‌لر تاري يوخ، ائنسانديرلار، آتلاري دا اَتدئر، روح ديئل. بونا گؤره، رب اؤز اَلئني اوزاداجاق، کؤمک ادن ييخيلاجاق، کؤمک آلان ييخيلاجاق، اونلارين هاميسي بئرلئکده محو اولاجاقلار.


text:
چونکي رب منه بله ديئر: "شئر و يا جاوان آصلان نجه اؤز شئکاري اوستونه نعره چکنده، بئر دسته چوبان اونون ضئدّئنه هاراي چکميه باشلايير، نجه آصلان اونلارين سَسلرئندن قورخمور، قيشقيريقلارينا محل قويمور. قوشونلارين ربّی ده اِله اِنه‌جک، صحيون داغيندا و اونون تپه‌لرئنده دؤيوشه‌جکدئر.


text:
قوشونلارين رَبّي، قاناد آچميش قوشلار کئمي اورشلئمي قوروياجاق، مودافئعه اده‌جک، اونو قورتاراجاق، اونو اسئرگَيه‌جک، خئلاص اده‌جکدئر."


text:
چونکي او گون هر بئرئنئز، گوناهکار اَل‌لرئنئزله دوزه‌لتدئيئنئز قيزيل و گوموش بوتلرئنئزي اؤزوزدن آتاجاقسينيز.


text:
"آشورلولار قيلينجدان محو اولاجاقلار، لاکئن ائنسان قيلينجيندان يوخ. اونلار قيلينج آغزينا ورئله‌جکلر، آمّا بو، ائنسان قيلينجي اولماياجاق. قيلينجدان قاچا بئلميه‌جکلر، جاوانلاري دا ياخالانيب قول اولاجاقلار.


text:
اونلارين قايا داشي دهشت اوزوندن ييخيلاجاق؛ سرکرده‌لري بايراغي گؤرونجه ولوله‌يه دوشه‌جکلر."" بونو او رب ديئر کي، آلووو صحيوندا، اوجاغي اورشلئمده‌دئر.


text:
اونلارين هر بئري کولَک قاباغيندا بئر پناهگاه، طوفان قاباغيندا بئر سيغيناجاق اولاجاق. قوراقليقدا بولاقلار، جان‌سيخيجي تورپاقدا، کؤلگه سالان بؤيوک قايا کئمي اولاجاق.


text:
چونکي آخماق سَفِه-سَفِه دانيشير، اوره‌يئنئن نئيّتي پئسلئک اتمکدئر. اونون ائشي شرارت اتمکدئر، ربّئن ضئدّئنه ياوا دانيشماقدير، آجلاري آج بوراخماق، سوسوزلاري سوسوز قويماقدير.


text:
آلچاق آدامين سئلاحلاري شردئر. او، حئيله ائشله‌دئر کي، يالان سؤزلرله مظلوم آدامي محو اتسئن، گرچي او مؤحتاج، داعواسيندا حاقلي‌دير.


text:
ای لاقيد آروادلار، سئز بئر ائل نچه گوندن سونرا ائضطئرابا دوشه‌جکسئنئز، چونکي باغدا محصول قورتاراجاق، ميوه ييغيمي اولماياجاق.


text:
اَسئن، ای لاقيد آروادلار؛ ائضطئرابا دوشون، ای لاقيد قيزلار؛ پالتارلارينيزي چيخاردين، سويونون، بِلئنئزه چول قورشايين.


text:
چونکي خالقيمين تورپاغيندا تئکانلي کوللار بئته‌جک؛ بلی، بوتون شَن اِولر اوچون، صفالي شهر اوچون سئنه‌لرئنئزه دؤيون.


text:
چونکي ساراي ترک ادئلئب، ائزدئحاملي شهر بوش قاليب، تپه ائله کشئکچي بورجو ابدئلئک ماغارالارا چِورئلئب؛ وحشي اِششَکلرئن خوشلارينا گلن يِر اولوب، سورولره اوتلاق يري اولوب.


text:
بونلار يوخاريدان اوستوموزه روح تؤکولَنه‌جک داوام اده‌جک. او واخت صحرا محصوللو زَمئيه، محصوللو زَمي ده، مِشه‌ ساييلاجاق.


text:
سئز نه بختور اولاجاقسينيز، سئز کي، بوتون سولار قيراغيندا اَکئرسئنئز، سئز کي، اؤکوزو و اِششه‌يي آزاد بوراخيرسينيز.


text:
واي سنئن حالينا، ای محو ادن، آمّا اؤزو محو اولمايان ائنسان! واي حالينا، ای خائن آدام، هرچند سنئن ضئدّئنه هچ کس خيانت اتمه‌دي! سن محو ادئب قورتاران زامان، اؤزون ده محو اولاجاقسان؛ سن خائن عمل‌لرئندن دؤنَنده، باشقا آداملار سنئنله خيانتله رفتار اده‌جکلر.


text:
يارب، بئزه ائلتئفات گؤرسد؛ چونکي سنه اومئد اتمئشئک. هر سحر اونلارين قووّتي اول، دارليق زاماندا دا بئزئم نئجاتيميز.


text:
چَيئرتکه‌لر زمئني نه جور تالان ادئرلر، ای مئلّتلر، قنئمتئنئز ده او جور تالان اولاجاق. مالينيزين اوستونه چَيئرتکه ييغيني کئمي جوماجاقلار.


text:
او، ياشاديغينيز دؤورون بونؤوره‌سي‌دئر، قورتولوشون، حئکمتئن و بئلئيئن خزئنه‌سي‌دئر، ربّئن قورخوسو اونون خزئنه‌سي‌دئر.


text:
اؤلکه ياس توتور، ضعئفله‌يئر، لوبنان خجئل اولوب، سولوب، شارون صحرايا دؤنور، باشان و کَرمِلئن آغاجلاري يارپاقلاريني تؤکور.


text:
صحيونداکي گوناهکارلار دهشته دوشوبلر، تاريسيزلاري لرزه‌ بورويوب: "هر شيي محو ادن آلووون يانيندا، هانسيميز ياشايا بئله‌رئک؟ ابدی يانان اودون يانيندا، هانسيميز ياشايا بئله‌رئک؟""


text:
او کي، صالحلئک يولو ائله گِدئر و دوغرو سؤزلر دانيشير، او کي، قدّارليقلا اَلده ادئلَن قازانجي ردّ ادئر، اَلئني روشوتدن اوزاق توتور، قولاقلاريني قان تؤکمک باره‌ده اِشتئميه باغلايير، گؤزلرئني پئسلئيه باخماقدان يومور.


text:
او اوجاليقلاردا ساکئن اولاجاق، قايالارين قالالاري اونون پناهي اولاجاق. چؤره‌يي اونا ورئله‌جک، سويو اونا تأمئن اولوناجاق.


text:
اوره‌يئن دهشت حاقّيندا فئکئرلَشه‌جک؛ "هارادادير حساب ادن؟ هارادادير چَکَن؟ هارادادير بورجلري سايان؟""


text:
بايراملار کچئرتدئيئمئز شهره، صحيونا باخ! گؤزلرئن اورشلئمي، باريش مسکنئني، تئتره‌مز چاديري گؤره‌جک. اونون پايالاري هچ واخت سؤکولميه‌جک، کَندئرلرئنئن هچ بئري قيريلماياجاق.


text:
اورادا عظمتلي رب بئزئم اوچون اولاجاق؛ چايلار و گِنئش آرخالار يِري! اورادان آوارلي قاييقلار، بؤيوک گَمئلر کچه بئلمزلر.


text:
گَمئلرئنئن ائپلري آچيلميش ساللاندي، دَکَلي يِرئنده مؤحکم دايانا بئلمئر. يِلکَنلري آچيلمير. او واخت بؤيوک تالان مالي پايلاناجاق، حتّا توپال آداملار دا تالان اده‌جک.


text:
ای مئلّتلر، ياخين گلئن کي، اِشئده‌سئنئز، قولاق آسين، ای خالقلار! قوي يِر و اوندا اولانلارين هاميسي، دونيا و اونون بوتون يتئرمه‌لري، قولاق آسسين!


text:
چونکي ربّئن قضبي بوتون مئلّتلرئن ضئدّئنه‌دئر، اونون قِيضي اونلارين بوتون قوشونلارينين ضئدّئنه‌دئر. اونلارين هاميسيني محو ادئب، اونلاري اؤلوم اَلئنه ورئب.


text:
بلجه اونلارين اؤلولري کنارا آتيلاجاق، مِيئتلرئندن عوفونت قالخاجاق، داغلار اونلارين قانينا بولاناجاق.


text:
بوتون گؤي فوجلاري چورويه‌جک، گؤيلر بئر طومار کئمي بوکوله‌جک. گؤي اولدوزلاري مِينه يارپاغي کئمي، انجئر يارپاغي کئمي دوشه‌جک، ساراليب سولاجاق.


text:
"چونکي قيلينجيم گؤيلرده دويونجاق ائچئب، ائندي او، حؤکم اتمک اوچون اِدومون اوستونه اِنئر، او خالقلارين اوستونه کي، من اونلاري هلاکته مخصوص اتمئشم."


text:
ربّئن قيلينجي قانلا، قوزو و اِرکَک کچي قاني ائله دويوب، قوچ بؤيرَکلرئنئن ياغي ائله پئي باغلاييب. چونکي ربّئن بوصرادا بئر قورباني وار، اِدوم تورپاغيندا بؤيوک بئر قيرغيني وار.


text:
اونلارلا بئرلئکده چؤل اؤکوزلري، جاوان گاميشلار گوجلولري ائله يِره سَرئله‌جکلر. تورپاقلاري قانلا دوياجاق، ير اوزو پئي باغلاياجاق.


text:
قَطران گجه-گوندوز سؤنميه‌جک، توستوسو همئشه قالخاجاق. بو تورپاق نسئلدن-نسله وئران قالاجاق، عصرلر بويو اورادان بئر کس کِچميه‌جک.


text:
اورا بايقوشلارلا کئرپئلرئن ساکئن اولدوغو يِر اولاجاق، بؤيوک بايقوشلارلا قارغالار اورادا ياشاياجاقلار. رب اِدوم اوستونه قارماقاريشيقليق ائپئني، وئرانه‌لئک شاقولونو سالاجاق.


text:
ائستِحکاملي بورجلرئنده تئکانلار، قالالي شهرلرئنده ده گئجئتکَن و قارا چالي بئته‌جک. اورا چاقّاللارين يوردو، بايقوشلارين يوواسي اولاجاق.


text:
وحشي حيوانلارلا جاناوارلار اورادا گؤروشه‌جک، وحشي کِچئلر بئربئرئني سَسلَيه‌جک، قولِيباني اورادا ساکئن اولوب راحات يِر تاپاجاق.


text:
اوخ ائلاني اورادا يووا قوراجاق، يومورتلاياجاق، اؤز کؤلگه‌سي آلتيندا بالالار چيخارداجاق. چالاغانلار دا اورادا جوت-جوت ييغيشاجاقلار.


text:
ربّئن کئتابيني آراشديرين، اوخويون: بونلاردان هچ بئري اَسکئک اولماياجاق، هر بئر دئشي حيوان اؤز جوتونو تاپاجاق، چونکي بو امر ربّئن آغزيندان چيخيب، روحو دا اونلاري ييغيب.


text:
رب اؤزو اونلار اوچون پوشک آتيب، اَلي ائله اؤلکه‌ني اؤلچوب، اونلارا پايلاييب. اونلار بو اؤلکه‌يه همئشه‌لئک مالئک اولاجاقلار، نسئلدن-نسله بورادا ياشاياجاقلار.


text:
هر يان گول آچاجاق، شادلاناجاق، سِوئنجدن نغمه اوخوياجاق. لوبنانين شؤوکتي، کَرمِل و شارونون جاه-جلالي اونا ورئله‌جک. ائنسانلار ربّئن عئزّتئني، تاريميزين عظمتئني گؤره‌جکلر.


text:
اورَکلرئنده قورخانلارا ديئن: "جسارتله‌نئن، قورخمايين! باخ، تارينيز ائنتئقام آلماق اوچون گلئر، قئصاص آلماق اوچون گلئر. او گلئب سئزه قورتولوش وره‌جک!""


text:
او واخت آخساقلار مارال کئمي آتيليب دوشه‌جکلر، لال‌لارين دئلي شادليقلا نغمه اوخوياجاق، چونکي صحرادا بولاقلار فيشقيراجاق، قورو تورپاقدا چايلار آخاجاق.


text:
قيزقين قوم حوووضا، سوسوز تورپاق سو بولاقلارينا چِورئله‌جک. چاقّاللارين راحاتلاديغي يِرلرده، اوت، قاميش و بوتا بئته‌جک.


text:
اورادا بئر يول اولاجاق، بؤيوک بئر طرئق؛ او يول "موقدّسلئک يولو" آدلاناجاق. نجئس آدام اورادان کِچميه‌جک، او يول، ربّئن يولو ائله گِدن آدام اوچوندور. او يولدا يِرئيَنلر، حتّا آغيلسيز دا اولسالار، يولونو اصلا آزماياجاقلار.


text:
اورادا شئرلر اولماياجاق، ييرتيجي حيوانلار او يولا چيخماياجاقلار، بونلار اورادا تاپيلماياجاقلار. آنجاق قورتولوش تاپانلار او يوللا گده‌جکلر.


text:
ربّئن ساتين آلينميش آداملاري قاييداجاق، سِوئنجله نغمه اوخوياراق صحيونا گله‌جک. باشلاريندا ابدی شَنلئک اولاجاق، اونلار سِوئنج و شادليق تاپاجاقلار، کَدَر و قَم-قوصّه يوخ اولاجاق!


text:
آشور پادشاهي رَبشاقِه‌ني لاکئشدن بؤيوک قوشونلا اورشلئمه، پادشاه خئزقئيانين يانينا گؤندردي. رَبشاقه پالتار آغاردان زَمئسي يولونا، يوخاري حوووضون سو کمرئنئن يانينا قالخيب اورادا داياندي.


text:
خئلقئيا اوغلو ساراي ريئسي اِلياقئم، مئرزه شِبنا و آساف اوغلو سالنامه‌چي يوآخ اونون قاباغينا چيخديلار.


text:
رَبشاقِه اونلارا ددي: "ائندي خئزقئيايا ديئن: آشور پادشاهي، بؤيوک پادشاه بله ديئر: «نه‌يه بِل باغلاييرسان؟


text:
آيا اِله دوشونورسن کي، بومبوش لافلار موحارئبه اوچون تدبئر و گوج اولا بئلر؟ ائندي سن کئمه بِل باغلاييرسان کي، منئم ضئدّئمه عوصيان ادئبسن؟


text:
باخ، سن اَزئلمئش قاميش چوبوغونا، يعني مئصئره بِل باغلاييرسان. بئل کي، کئم اونا سؤيکَنسه، اوووجونا باتيب دِشَر. مئصئر پادشاهي فئرعون، اونا بِل باغلايانلارين هاميسي اوچون بله‌دئر.


text:
بلکه منه دئيه‌سن: ‹بئز تاريميز ربّه بِل باغلاييريق.› مگر بو همئن تاري ديئلدي کي، خئزقئيا اونون پرستئشگاهلاريني و قوربانگاهلاريني آرادان قالديردي؟ مگر يهودالي‌لارا و اورشلئملی‌لره دِمه‌دي کي، ‹فقط بو قوربانگاهين قاباغيندا پرستئش ادئن›؟


text:
ائندي آغام آشور پادشاهي ائله مَرجه گل: اگر سن ائکي مئن سوواري تاپا بئله‌سن، من سنه او قدر آت وره‌رم.


text:
مگر ائندي من بو تورپاغي وئران اتمه‌يه ربّئن ائسته‌يي ائله گلمه‌مئشم؟ رب منه ددي: ‹بو اؤلکه‌يه هوجوم آپار و اونو وئران ات.›»""


text:
اِلياقئم، شِبنا و يوآخ رَبشاقِه‌يه ددئلر: "خاهئش ادئرئک، بو قوللارينلا اَرامي دئلئنده دانيش، بئز بو دئلي باشا دوشوروک. آنجاق دووار اوستونده‌کي خالقين اشئتدئيي يرده بئزئمله يهودي دئلئنده دانيشما."


text:
لاکئن رَبشاقِه ددي: "مگر آغام منی گؤنده‌رئب کي، بو سؤزلري تَکجه سنئن آغانا و سنه دِيئم، و دووار اوستونده اوتوران بو آداملارا دِمه‌يئم کي، سئزئنله بئرلئکده نجئسلرئني يِيئب، سودوکلرئني ائچه‌جکلر؟""


text:
او واخت رَبشاقِه دوروب يهودي دئلئنده اوجا سَسله باغيردي: "بؤيوک پادشاهين، آشور پادشاهينين سؤزونو اِشئدئن!


text:
قويمايين خئزقئيا سئزي تارييا آرخايين ادئب دسئن: ‹رب بئزي قطعن قورتاراجاق و بو شهر آشور پادشاهينا تسلئم ادئلمَيه‌جک.›»


text:
اونا قولاق آسمايين! چونکي آشور پادشاهي بله ديئر: «منئمله صولح باغلايين و يانيما گلئن. هر کس اؤز اوزوم آغاجينين و اؤز اَنجئر آغاجينين مِيوه‌سئندن يِيئب، اؤز قويوسونون سويوندان ائچسئن.


text:
سونرا من گلئب سئزي اؤلکه‌نئزه بَنزَر بئر اؤلکه‌يه، بوغدا، تزه شراب، چؤرک و اوزوم باغلاري اولان بئر تورپاغا آپاراجاغام.


text:
قويمايين خئزقئيا سئزي آزديريب دسئن: ‹رب بئزي قورتاراجاق.› مگر مئلّتلرئن آللاهلاريندان بئري، اؤز اؤلکه‌سئني آشور پادشاهينين اَلئندن قورتاردي؟


text:
هاني خَماتين و اَرپادين آللاهلاري؟ هاني سِفَروايئمئن آللاهلاري؟ مگر اونلار سامئره‌ني منئم اَلئمدن قورتارديلار؟


text:
بوتون بو آللاهلاردان هانسي اؤز اؤلکه‌سئني منئم اَلئمدن قورتاردي، کي رب ده اورشلئمي منئم اَلئمدن قورتارا بئلسئن؟»""


text:
جاماعات ساکئت قالدي و اونون جاوابيندا هچ بئر سؤز دِمه‌دي. چونکي پادشاه امراتمئشدي: "اونا جاواب ورمه‌يئن."


text:
خئلقئيا اوغلو ساراي ريئسي اِلياقئم، مئرزه شِبنا و آساف اوغلو سالنامه‌چي جيريلميش پالتارلاردا خئزقئيانين يانينا گلئب، رَبشاقِه‌نئن سؤزلرئني اونا چاتديرديلار.


text:
سونرا ساراي ريئسي اِلياقئمي، مئرزه شِبناني و کاهئنلرئن آغساقّال‌لاريني چولا بورونموش حالدا آموص اوغلو پيغمبر اِشَعيانين يانينا گؤنده‌ردي.


text:
اونلار اِشَعيايا ددئلر: "خئزقئيا بله ديئر: «بو گون دارليق، تحقئر و روسوايچيليق گونودور، چونکي اوشاقلارين دوغولما واختي چاتيب، آنجاق دوغماغا گوج يوخدور.


text:
بلکه سنئن تارين رب رَبشاقِه‌نئن سؤزلرئني اِشئدَر، او آدامين سؤزلرئني کي، اونون آغاسي آشور پادشاهي اونو گؤنده‌رئب کي، ياشايان تاريني تحقئر اتسئن. تارين رب، اشئتدئيي سؤزلري توبئخ اِدَر؛ اونا گؤره ده قالانلار اوچون دوعا ات.»""


text:
رَبشاقِه گری قاييديب آشور پادشاهينين لئبنا اوستونه هوجوم اتدئيئني گؤردو. چونکي لاکئشدن پادشاهين گری چکئلدئيئني اشئتمئشدي.


text:
آشور پادشاهينا خبر چاتدي کي، "کوش پادشاهي تئرحاقا سنئن اوستونه ووروشماغا گلئب."" او بونو اشئدنده خئزقئيانين يانينا قاصئدلر گؤنده‌رئب ددي:


text:
"يهودا پادشاهي خئزقئيايا بله ديئن: «قويما بِل باغلاديغين تارين سني آلداديب دسئن: ‹اورشلئم آشور پادشاهين اَلئنه ورئلمَيه‌جک.›»


text:
باخ، اشئدئبسن کي، آشور پادشاهلاري بوتون اؤلکه‌لره نه ادئبلر، اونلاري نجه وئران ادئبلر. مگر سن قورتولا بئله‌جکسن؟


text:
آتالاريمين محو اتدئکلري مئلّتلرئن حتّا گوزانين، خارانين، رِصِفئن و تِلَسّاردا اولان عِدِنلی‌لرئن آللاهلاري اونلاري مگر قورتارديلار؟


text:
خئزقئيا مکتوبو قاصئدلرئن اَلئندن آليب اوخودو. او، ربّئن معبدئنه قالخيب مکتوبو ربّئن قاباغيندا يِره سَردي.


text:
"ای کَرّوبلار اوستونه اوتوران قوشونلار ربّی اولان ائسرايئلئن تاريسي! بوتون دونيا پادشاهليقلارينين تاريسي آنجاق سنسن. گؤيو و يري سن ياراديبسان.


text:
يارب، قولاق ور و اشئت. گؤزلرئني آچ و گؤر، يارب. سَنخِرئبئن بوتون سؤزلرئنه قولاق آس کي، وار اولان تارييا کوفر اتمک اوچون گؤنده‌رئب.


text:
ائندي، ای تاريميز رب، يالواريرام، بئزي اونون اَلئندن قورتار و بوتون دونيا پادشاهليقلاري بئلسئنلر کي، رب آنجاق سنسن""


text:
او واخت آموص اوغلو اِشَعيا خئزقئيايا خبر گؤنده‌رئب ددي: "ائسرايئلئن تاريسي رب بله ديئر: «آشور پادشاهي سَنخِرئب باره‌ده منه دوعا اتدئن.»


text:
اونون ضئدّئنه ربّئن ددئيي سؤز بودور: «باکئره صحيون قيزي سنه خور باخيب لاغ ادئر، اورشلئم قيزي سنئن آرخانجا باشيني تَرپه‌دئب.


text:
قاصئدلرئنئن واسئطه‌سئله ربّی تحقئر ادئبسن، ديئبسن: ‹چوخلو دؤيوش عارابالاريملا داغلارين زئروه‌سئنه، لوبنانين لاپ اوزاق يِرلرئنه چيخديم. اوجا سئدر آغاجلاريني، گؤزل شام آغاجلاريني کَسدئم، اوزاق تپه‌لرئنه، ثمره‌لي مِشه‌لرئنه گئردئم.


text:
مگر اشئتمه‌يئبسن کي، من چوخدان بو ائشي حاضيرلاديم، قدئمدن بَري اونون نقشه‌سئني چکدئم. ائندي يرئنه يتئرمئشم کي، سن قالالي شهرلري وئرانه‌لئيه چِوئره‌سن.


text:
بونا گؤره بو شهرلرئن ساکئنلري ضعئفله‌دئلر، هراسا، خجالته دوشدولر. يِتئشمه‌مئشدن اوّل يانديريلان چؤل اوتو کئمي، گؤيَرتي کئمي، دامدا بؤيومه‌دن يانيب گِدن اوت کئمي اولدولار.


text:
سنئن اوچون علامت بو اولاجاق! بو ائل و گلن ائل اؤزو يِتئشَن باريني ييئن، آمّا اوچونجو ائل اَکئن ادئن، بئچئن ادئن، اوزوم باغلاري ساليب اونلارين بهره‌سئني ييئن.


text:
چونکي قالانلار اورشلئمدن، خئلاص اولانلار صحيون داغيندان چيخاجاقلار. قوشونلار ربّئنئن قِيرَتي بونو اده‌جک.»


text:
ربّئن مَله‌يي چيخيب آشور اوردوگاهيندا يوز هشتاد بش مئن نفري قيردي. سحر اِرکَن قالخيب گؤردولر کي، اونلارين هاميسي اؤلدورولوب.


text:
او اؤز آللاهي نئسروکون معبدئنده پرستئش اِدَرکَن، اوغوللاري اَدرَم‌مِلِکله شَرِه‌سِر اونو قيلينجلا اؤلدوردولر و آرارات اؤلکه‌سئنه قاچديلار. سَنخِرئبئن يرئنه اوغلو اِسَرخَدّون پادشاه اولدو.


text:
او گونلرده خئزقئيا اؤلومجول ناخوشلادي. آموص اوغلو پيغمبر اِشَعيا اونون يانينا گلئب ددي: "رب بله ديئر: «اِوئنئن ائشلرئنئن تَرتئباتيني ور، چونکي ناخوشلوقدان صاغالماييب اؤله‌جکسن.»""


text:
"يالواريرام، يارب، يادينا سال کي، نجه سنئن حوضوروندا وفالي و کامئل اورَکله ياشاميشام، نجه سنئن گؤزونده ياخشي اولان ائشلر اتمئشم."" خئزقئيا آجي-آجي آغلادي.


text:
"گت و خئزقئيايا دِه کي، آتان داوودون تاريسي رب بله ديئر: «سنئن دوعاني اشئتدئم، گؤز ياشلاريني گؤردوم. باخ، سنئن عؤمرونو اون بش ائل آرتيريرام.


text:
باخ، اِله اده‌جيم کي، باتان گونشئن کؤلگه‌سي کي، آخازين تئکدئيي پئلّه‌کَنئن اوستونه دوشوب، اون قدم گری چکئلسئن.»" بلجه، گونش اِنمه درجه‌سئنده اون دره‌جه گری چکئلدي.


text:
"من اؤز-اؤزومه ددئم: عؤمرومون يارييا چاتديغي زامان، اؤلولر دئيارينين قاپيسيندان کِچمه‌لئيَم؛ حياتيمين قالان ائللرئندن محروم قالمالي‌يام."


text:
ددئم: "ربّی دئرئلر دئياريندا، بلی، ربّی بئر داها گؤرميه‌جيم. بو دونيادا ياشايانلار آراسيندا آرتيق ائنسان اوزو گؤرميه‌جيم.


text:
اِوئم چوبان چاديري کئمي داغيلدي، اَلئمدن آليندي. حياتيم دَزگاهدا توخونان ساپلار کئمي دؤور ادئردي، او منی بو دَزگاهدان کَسئر. بئر گونون ائچئنده اجلئمي چاتديريرسان.


text:
سحره قدر آغريلاردان چيغيرديم، رب آصلان کئمی بوتون سوموکلرئمي قيرير. بئر گونون ائچئنده اجلئمي چاتديريرسان.


text:
قارانقوش کئمي، دورنا کئمي چيغيريرام، گؤيرچئن کئمی ائنله‌يئرم. گؤيه باخماقدان گؤزلرئم يورولور. ای پروردئگار، ضامئنئم اول، سئتم آلتينا دوشموشم!


text:
نه دِيئم؟ او منئمله دانيشيب، منه بونو ادن او اؤزودور. جانيما دوشَن بو آجي‌لاردان اؤتري بوتون ائل‌لرئم باره‌ده سرگردان قالاجاغام.


text:
ای پروردئگار، آداملار بونلارلا ياشاييرلار، منئم روحومون حياتي بونلارين ائچئنده‌دئر. سالاماتليغي منه دؤندَر، ياشات مَني!


text:
چکدئيئم او بؤيوک مشقّت منئم خِيرئمه اولدو. جا‌نيمي هِچلئک قويوسونا دوشمکدن قورتاران سَسسن، چونکي بوتون گوناهلاريمي آرخانا آتيبسان.


text:
چونکي اؤلولر دئياري سنه شوکور اده بئلمز، اؤلوم سنه حمدلر دِمَز، قبئره دوشَنلر سنئن وفادارليغينا اومئد باغلايا بئلمز.


text:
بو گون سنه اتدئيئم کئمي، دئرئلر، فقط دئرئلر سنه شوکور اِدَرلر. آتالار سنئن وفادارليغيني اؤولادلارينا تانيتديريرلار.


text:
او زامان بابئل پادشاهي بَلَدان اوغلو مِرودَک‌بَلَدان، خئزقئيايا مکتوبلار و هدئيّه‌لر‌ گؤنده‌ردي، چونکي خئزقئيانين ناخوشلاديغيني و ساغالديغيني اشئتمئشدي.


text:
بونلار خئزقئياني سِوئندئردي. او، خزئنه‌سئنده اولان شيلري يعني قيزيل-گوموشو، عطرئيّاتي، قئيمتلي ياغلاري، سئلاح آنبارينداکي بوتون اشيالاري اِلچئلره گؤرستدي. خئزقئيانين ساراييندا و بوتون پادشاهليغيندا اونلارا گؤرستمه‌دئيي بئر شي قالمادي.


text:
او واخت اِشَعيا پيغمبر خئزقئيا پادشاهين يانينا گلئب، اوندان سوروشدو: "بو آداملار نه ددئلر؟ سنئن يانينا هارادان گلدئلر؟" خئزقئيا جاواب وردی: "اوزاق بئر اؤلکه‌دن، بابئلدن گلئبلر."


text:
اِشَعيا ددي: "سنئن ساراييندا نه گؤروبلر؟" خئزقئيا جاواب وردی: "ساراييمدا اولان بوتون شيلري گؤروبلر. خزئنه‌لرئمده، اونلارا گؤرستمه‌دئيئم بئر شي قالمادي."


text:
«باخ، اِله گونلر گله‌جک کي، سنئن ساراييندا اولان هر شي و آتالارينين بو گونه قدر ييغديقلاري شيلر بابئله آپاريلاجاق، هچ نه قالماياجاق.» رب ديئر.


text:
"سنئن نسلئندن اولان و سندن عمله گلن بعضی اوغوللاريني گؤتوروب آپاراجاقلار و اونلار بابئل پادشاهينين ساراييندا خاجه ادئله‌جکلر."


text:
اورشلئمه سؤزلر دانيشين! اونا ديئن کي، اسئرلئک دؤورون باشا چاتيب، تقصئرلرئنئن جزاسي ورئلئب، بوتون گوناهلارينا گؤره ربّئن اَلئندن ائکي‌قات جزا آليب."


text:
بئر نفرئن نئدا سَسي گلئر: "صحرادا ربّئن يولونو حاضيرلايين، چؤلده تاريميزين کِچه‌جيي يِرلري هامار ادئن.


text:
قوي هر دره اوجالديلسين، هر داغ و تپه آشاغي اِندئرئلسئن، قوي يولداکي اَيِرئلئکلر دوزَلسئن، کَله-کؤتور يِرلر هامار ادئلسئن.


text:
سَس ديئر: "نئدا ات!"" جاواب وردی: "نه‌يي نئدا اِدئم؟" "بوتون بشر اوتا بَنزَر، اونلارين بوتون گؤزل‌لئيي چؤل چئچه‌يي کئمئدئر.


text:
ای صحيون، ياخشي خبرلري موژده گتئرن، اوجا داغا چيخ! ای اورشلئم، ياخشي خبرلري موژده گتئرن، اوجالت سَسئني، جار چک، قالدير سَسئني، قورخما. يهودا شهرلرئنه دِه: "بودور تارينيز!""


text:
باخ، پروردئگار رب قودرتله گله‌جک، او، قودرتله حؤکم سوره‌جک، باخ، پاداشي اونونلادير، غرامتي قاباغيندادير.


text:
او اؤز سوروسونو چوبان کئمي اوتاراجاق، قوزولاري قوجاغينا آلاجاق، باغريندا داشيياجاق، اَمزئکلی‌لري ياواش سوره‌جک.


text:
کئم دهنزلري اووجو ائله، گؤيلري ده قاريشي ائله اؤلچوب؟ يِرئن تورپاغيني اؤلچو ائله، داغلاري قاپانلا، تپه‌لري ده تَره‌زي ائله چکئب؟


text:
او کئمدن مصلحت آليب و کئم اونا فهم ورئب؟ کئم اونا عدالت يولونو گؤرسه‌دئب، معرئفت اؤيره‌دئب؟ کئمدئر اونا فهم يولونو آنلادان؟


text:
باخ، مئلّتلر وِدره‌ده بئر دامجي سو کئمئدئر، تَره‌زئده توز ذرّه‌سي کئمي ساييلار، باخ، جزئره‌لري ده توز کئمي گؤيه سووورور.


text:
قوربانلاري يانديرماق اوچون لوبنان مِشه‌سي کئفايت ديئل، يانديرما قوربانلار اوچون اوراداکي حيوانلار بس ديئل.


text:
لاکئن بوته باخ، بئر صَنَتگَر اونو تؤکور، اوستونو زرگر قيزيللا اؤرتور، گوموش زنجئرلرله ده اونو بَزه‌يئر!


text:
بله تقدئمي گتئره بئلمه‌يَن يوخسول آدام چورومه‌يَن بئر آغاج سِچئر، اؤزونه اوستا بئر صَنَتگَر تاپير کي، يِرئنده مؤحکم دوران بئر بوت دوزلتسئن.


text:
مگر بئلمئرسئنئز؟ مگر اشئتمه‌يئبسئنئز؟ مگر باشلانيشدان بَري بونو سئزه بئلدئرمه‌يئبلر؟ دونيانين بونؤوره‌سي قويولدوقدان بَري مگر بونو درک اتمه‌يئبسئنئز؟


text:
ربدئر کي، يِر قوبّه‌سئنئن يوخاريسيندا اوتورور، يِر اوزونده ياشايانلار چَيئرتکه کئمئدئرلر. گؤيلري پرده کئمي آچير، اونلاري ياشاماق اوچون چارداق کئمي آچير.


text:
اونلار تزه اَکئلمئش، تزه سَپئلمئش، و تزه کؤک سالميشديرلار، گؤوده‌لري تزه‌جه کؤک سالميش آغاجلارا بَنزَر. ربّئن نفسي اونلاري قورودار، طوفان اونلاري سامان چؤپو کئمي سووورار.


text:
باشينيزي گؤيلره قالديرين، گؤرون بو اولدوزلاري کئم ياراديب؟ او کي، اونلارين فوجلاريني سيرايا دوزوب چيخاردير، اونلارين هاميسيني آدلاري ائله چاغيرير. قودرتئنئن عظمتئنه گؤره، گوجونون قودرتئنه گؤره، اونلاردان هچ بئري ده اَسکئک اولماز.


text:
ای يعقوب نسلي، ای ائسرايئل، نه اوچون ديئرسن: "رب باشيما گلنلري گؤرمور، تاريم منئم حاقّيم اولان ائنصافي گؤزوندن قاچيردير؟""


text:
مگر سن بئلمئرسن؟ مگر اشئتمه‌يئبسن؟ ابدی تاري، رب، بوتون دونياني يارادان، نه يورولور، نه ده طاقتدن دوشور، اونون آغلي درک ادئلمَزدئر.


text:
لاکئن ربّه اومئد باغلايانلار تزه قووّت آلارلار، قاناد آچيب قارتال کئمي اوجالارا اوچارلار، قاچاندا طاقتدن دوشمَزلر، يول گدئب يورولمازلار.


text:
رب ديئر: "ساکئت اولون حوضورومدا، ای ساحئللر! قوي خالقلار تزه گوج آلسينلار، قوي ياخينلاشسينلار، قوي دانيشسينلار، قوي حؤکم اوچون بئرلئکده ييغيشاق.


text:
کئم شرقدن او آدامي قالديريب کي، صالحلئکده اونو خئدمت اوچون چاغيريب؟ مئلّتلري اونون ائختئيارينا قويور، پادشاهلاري موطئع ادئر. او اؤز قيلينجي ائله اونلاري تورپاغين توزونا چِوئرئر، کاماني ائله گؤيه سوورولان سامانا دؤنده‌رئر.


text:
بونلاري کئم ادئب، کئم تاماملاييب؟ ازلدن بَري نسئل‌لري چاغيران کئمدئر؟ من، رب، بئرئنجئيم و آخيرينکيلارلا دا من اولاجاغام."


text:
صَنَتگَر زرگري اورَکلَندئرئر، دمئري چکوجلا دوزله‌يَن، سنداني وورانا اورَک ورئر، "لَحئم ياخشي اولدو" ديئر. ميخلاري بَرکئدئر، اِله کي، بوت يِرئندن لاخلاماسين.


text:
سني دونيانين اوجقار يِرلرئندن ييغميشام، لاپ اوزاق يِرلردن سَسله‌مئشم، دمئشم: "سن منئم قولومسان، سني سِچمئشم، ردّ اتمه‌مئشم."


text:
قورخما، چونکي من سنئنله‌يم، دهشته گلمه، چونکي تارين منم. سني قووّتلَندئره‌جيم، سنه دوغرودان کؤمک اده‌جيم. صالح صاغ اَلئمله دوغرودان سني توتاجاغام.


text:
باخ، سنه حئرصلَنَنلرئن هاميسي خجالت چکئب بي‌آبير اولاجاقلار، سنه ضئدّ چيخانلار هِچه چيخيب تلف اولاجاقلار.


text:
سنئنله ساواشانلاري آختاراجاقسان، آمّا تاپا بئلميه‌جکسن، سنئنله ووروشانلار هچ اولاجاقلار، تاپيلماياجاقلار.


text:
"ای تورپاق قوردو اولان يعقوب نسلي، ای ائسرايئل اَهلي، قورخما! رب اعلان ادئر: "سنه کؤمک اده‌جيم. سني ساتين آليب قورتاران ائسرايئلئن موقدّسي‌دئر.


text:
باخ، سني تزه، دئشلري ائتي خرمن دؤيَني اتمئشم. سن داغلاري دؤيوب اَزه‌جکسن، تپه‌لري سامان چؤپو کئمي سوووراجاقسان.


text:
سن اونلاري سوووراجاقسان، يِل ده اونلاري آپاراجاق، طوفان اونلاري داغيداجاق، آمّا سن ربده سِوئنه‌جکسن، ائسرايئلئن موقدّسي ائله فخر اده‌جکسن.


text:
مظلوملار و مؤحتاجلار سو آختاريرلار، آمّا تاپميرلار، دئل‌لري سوسوزلوقدان قورويور. من، رب، اونلارا جاواب وره‌جيم. من، ائسرايئلئن تاريسي، اونلاري ترک اتميه‌جيم.


text:
لوت تپه‌لرئن باشيندا چايلار آچاجاغام، دره‌لرئن اورتاسيندا سو بولاقلاري آچاجاغام. صحراني گؤلمَچه‌يه، قوراق تورپاغي سو چشمه‌لرئنه چِوئره‌جيم.


text:
صحرادا سئدر آغاجي، اَقاقئيا، مَرسئن و زيتون آغاجي اَکه‌جيم. قورو تورپاقدا شام، چئنار و سرو آغاجيني بئرلئکده سالاجاغام.


text:
اِله کي، ائنسانلار گؤروب بئلسئنلر، فئکئرله‌شئب باشا دوشسونلر کي، بونو ادن ربّئن اَلئدئر، بونو يارادان ائسرايئلئن موقدّسي‌دئر.


text:
بوتلرئنئزي گتئرئن و قوي اونلار نه اولاجاغيني بئزه بئلدئرسئنلر، اولوب کِچَنلري بئزه نقل اتسئنلر، اِله کي، اونلاري درئندن دوشونوب آخيريني اؤيرَنَک. و يا گله‌جيي بئزه خبر ورسئنلر.


text:
ای بوتلر، بوندان سونرا باش ورن حادئثه‌لردن بئزه دانيشين، اِله کي، سئزئن تاري اولدوغونوزو بئلک! دوغرودان دا ياخشيليق يا دا پئسلئک ادئن کي، هاميميز قورخوب واهئمه‌يه دوشَک.


text:
شئمالدان بئرئني قالديرميشام و گلئب؛ او، گونشئن چيخديغي يردن آديمي چيغيراجاق. دولوسچو گئلي تاپدالايان کئمي، او، حؤکمدارلاري پالچيق کئمي تاپدالاياجاق.


text:
کئم بونو باشلانيشدان اعلان ادئب کي، بئز بئلک، يا دا قاباقکي زامانلاردان کي، بئز "او حاقلي‌دير" دئيک؟ قطعن بونو اعلان ادن يوخ ائدي، قطعن بونو بئلدئرن يوخ ائدي، قطعن سؤزلرئزي اشئدن ده يوخ ائدي.


text:
لاکئن باخديغيم زامان، هچ کئم يوخدور، آرالاريندا هچ مصلحت ورن يوخدور کي، سوروشدوغومدا جاواب وره‌بئلسئن.


text:
باخ، هاميسي دَيَرسئزدئرلر، اتدئکلري ائشلر ده هِچدئر، ائنسانلارين تؤکمه بوتلري فقط يِلدئر، بوشلوقدور.


text:
باخ، منئم ساخلاديغيم، جانيم ائسته‌يَن سِچئلمئش قولوم! من اؤز روحومو اونون اوستونه قويموشام. او، مئلّتلره عدالت گتئره‌جک.


text:
او، يِر اوزونده عدالتي قوراياجاق، طاقتدن دوشميه‌جک، اَزئلميه‌جک، ساحئل‌نشئن خالقلار اونون قانونونا اومئد باغلاياجاقلار.


text:
گؤيلري ياراديب اونلاري سَرَن، يري و اونون اوستونده‌کئلري دوزه‌لدن، دونياداکي آداملارا نفس ورن، يِر اوزونده گزن ائنسانلارا روح ورن، رب تاري بله ديئر:


text:
"من رَبّم، من سني صالحلئيئمده چاغيرميشام، سني اَلئندن توتاجاغام، سني حئفظ اده‌جيم، سني خالق اوچون بئر عهد اده‌جيم، مئلّتلر اوچون بئر نور اده‌جيم کي،


text:
ای دهنز سيّاحلاري، دهنزده‌کي بوتون جانلي‌لار، ساحئل‌نشئن خالقلار و اورادا ياشايانلار، ربّه تزه بئر نغمه اوخويون! دونيانين لاپ اوجقار يِرلرئندن اونا حمدلر اوخويون!


text:
قوي صحرا و اوراداکي شهرلر، قِدار خالقي ياشايان کَندلر سَسلرئني اوجالتسينلار، قوي سِلَع ساکئنلري اوجادان اوخوسونلار، قوي داغلارين تپه‌سئندن شادليق هارايي چکسئنلر.


text:
رب جسور ائگئد کئمي چيخاجاق، جنگاور کئمي قيرته گله‌جک، چيغيريب دؤيوش نعره‌سي چکه‌جک، دوشمنلرئني مغلوب اده‌جک.


text:
رب ديئر: "چوخ واختدير کي، دئنمئرم، ساکئت قالميشام، قاباغيمي آلميشام، آمّا ائندي دوغوش آغريسي چکن آرواد کئمي قيشقيراجاغام، تنگنفس اولوب زاريياجاغام.


text:
داغلاري، تپه‌لري داغيداجاغام، بوتون ياشيل‌ليقلاريني قوروداجاغام، چايلاري ساحئل‌لره چِوئره‌جيم، حوووضلاري قوروداجاغام.


text:
کورلاري تانيماديقلاري يوللا آپاراجاغام، اونلارا بئلمه‌دئکلري يوللاردا بَلَد اولاجاغام. قارانليغي قاباقلاريندا ائشيغا، کَله-کؤتور يوللاري هامارليغا چِوئره‌جيم. بونلار او شيلردئر کي، اونلار اوچون اده‌جيم، اونلاري ترک اتميه‌جيم."


text:
بوتلره بِل باغلايانلار، تؤکمه بوتلره "سئزسئز آللاهلاريميز" دئيَنلر، گری قايتاريليب بؤيوک بئر خجالت آلتيندا قالاجاقلار.


text:
قولومدان باشقا کور اولان مگر وار؟ گؤنده‌ردئيئم قاصئد باشقا کار اولان مگر وار؟ منئمله باريش ائچئنده اولاندان باشقا، يا دا ربّئن قولوندان باشقا کور اولان مگر وار؟


text:
آمّا بو قارت اولونموش و سويولموش بئر خالقدير. هاميسي ماغارالاردا تله‌يه دوشوب، زئندانلاردا گئزله‌دئلئب. اونلار شئکار اولوبلار و قورتارانلاري يوخدور. اونلاري قارت ادئرلر، "گری قايتارين" دئين يوخدور.


text:
يعقوب نسلئني کئم قارت اولونماغا قويدو؟ ائسرايئلي سويغونچولار اَلئنه کئم وردي؟ مگر رب ديئل کي، اونون ضئدّئنه گوناه اتدئلر، يوللاري ائله گتمک ائستمه‌دئلر، قانونوندان ائطاعت اتمه‌دئلر؟


text:
بونا گؤره آلوولو قضبئني، دؤيوشون شئدّتئني اوستلرئنه ياغديردي. اود اونلاري دؤوره‌يه آلدي، آمّا اونلار آنلاماديلار، اونلاري يانديردي، آمّا اونا جئدّي فئکئر ورمه‌دئلر.


text:
آمّا ائندي، ای يعقوب، سني يارادان رب، ای ائسرايئل، سنه شکئل ورن رب بله ديئر: "قورخما، چونکي من سني ساتين آليب قورتارميشام، سني آدينلا چاغيرميشام، سن منئمسن!


text:
درئن سولاردان کِچسن بِله، من سنئنله اولاجاغام، چايلاردان کچنده باتماياجاقسان، اودون ائچئندن کچنده بِله، يانماياجاقسان، آلوو سني محو اتميه‌جک.


text:
چونکي من سنئن تارين ربّم، ائسرايئلئن موقدّسي‌يَم، سنئن خئلاصکارينام. مئصئري سنئن اوچون فئديه، کوش و سِبا اؤلکه‌لرئني سنئن آزادليغينين عوضئنه ورمئشم.


text:
سن منئم نظرئمده دَيَرلي اولدوغونا گؤره، چوخ عزئز اولدوغونا گؤره، سني سِودئيئم اوچون، سنئن عوضئنه باشقا آداملاري، حياتين اوچون باشقا مئلّتلري وره‌جيم.


text:
شئمالا «اونلاري ور» دئيه‌جيم، جنوبا «اونلاري ساخلاما» دئيه‌جيم. اوغوللاريمي اوزاقلاردان، قيزلاريمي دونيانين اوجقار يِرلرئندن گتئر.


text:
منئم آديملا چاغيريلان هر ائنساني، عئزّتئم اوچون ياراتديغيم، بلی، شکئل وردئيئم، ياراتديغيم هر بئر آدامي گتئر."


text:
بوتون مئلّتلر بئر يِره ييغيليبلار، اِله کي، خالقلار توپلانسينلار. بونلاردان کئم بو سؤزو اعلان اده بئلر؟ اولوب-کچنلري بئزه کئم بئلدئرر؟ قوي شاهئدلرئني ائره‌لي گتئرئب برائت قازانسينلار، يا دا اشئدئب دسئنلر: "بو دوزدور."


text:
رب اعلان ادئر: "سئزسئنئز منئم شاهئدلرئم، سِچدئيئم قولوم، اِله کي، منی تاني‌ييب، منه ائناناسينيز، منئم او اولدوغومو آنلاياسينيز. مندن اوّل هچ تاري مؤوجود اولماييب، مندن سونرا دا اولماياجاق.


text:
منم کي، اعلان اتمئشم، قورتارميشام، بئلدئرمئشم، آرانيزدا هچ قرئب آللاه يوخ ائدي. سئزسئنئز شاهئدلرئم."" رب اعلان ادئر، "تاري منم.


text:
سئزي ساتين آلان، ائسرايئلئن موقدّسي، رب بله ديئر: "سئزئن خاطئرئنئزه من بابئله قوشون گؤنده‌ره‌جيم. کَلدانئلري فخر اتدئکلري گَمئلرله قاچقينلارا دؤنده‌ره‌جيم.


text:
آتلارلا دؤيوش عارابا‌لاريني، ائگئد جنگاورلري ائله قوشونو بئرلئکده يولا چيخاردير؛ "اونلار ييخيليبلار، قالخا بئلمئرلر، باسديريليب، پئلته کئمي سؤندورولوبلر.


text:
باخ، من تزه بئر شي اده‌جيم، ائندي او باش وره‌جک، مگر سئز بونو باشا دوشميه‌جکسئنئز؟ بلی، من چؤللوکده يول سالاجاغام، قورو تورپاقدا چايلار ياراداجاغام.


text:
چؤلون حيوانلاري، چاقّاللار و بايقوشلار منه عئزّت وره‌جکلر، چونکي صحرادا سو ورمئشم، کؤشَنده چايلار آچميشام کي، سِچدئيئم خالقا سو ورئم.


text:
يانديرما قورباني اوچون منه قويونلاريندان گتئرمه‌يئبسن، قوربانلارينلا منه حؤرمت اتمه‌يئبسن. سنه تقدئملره گؤره يوک اولماميشام، کوندور تقدئملري ائله ده سني بِزدئرمه‌مئشم.


text:
منئم اوچون پوللا گؤزل عطئرلي قاميش آلماييبسان، قوربانلارينين پئيي ائله منی دويدورماييبسان. عکسئنه، سن گوناهلاريني منه يوکله‌يئبسن، تقصئرلرئنله منی يوروبسان.


text:
بونا گؤره ده من، عئبادتگاهين رهبرلرئني نجئسلئيه وادار اده‌جيم. يعقوب نسلئني قيرغينا، ائسرايئلي ده رذالته محکوم اده‌جيم.


text:
سني يارادان، آنا بطنئنده قورولوش ورن، ائمدادينا چاتاجاق اولان رب بله ديئر: "قورخما، ای قولوم، يعقوب نسلي، ای سِچدئيئم يِشورون!


text:
چونکي سوسوزلاميش تورپاغي سولاياجاغام، قورو تورپاغا آرخلار آخيداجاغام، اؤولادلارينا روحومو تؤکه‌جيم، نسلئنه برکتئمي وره‌جيم.


text:
بئري «من ربّئنکئيَم» دئيه‌جک، او بئرئسي يعقوبون آدي ائله چاغيريلاجاق. آيري بئري ده اَلئنه «ربّئنکئيَم» يازاجاق، ائسرايئلئن آديني اؤزونه سوي آدي اولاراق گؤتوره‌جک.»""


text:
رب، ائسرايئلئن پادشاهي، اونون ساتين آلاني، قوشونلارين ربّی بله ديئر: "من بئرئنجئيَم، من آخيرينجي‌يام، مندن باشقا تاري يوخدور.


text:
منئم کئمي کئم وار؟ قوي خبر ورسئن، اعلان اتسئن؛ قدئم خالقيمي ياراتديغيمدان بَري اولوب- کچنلري، بوندان سونرا اولدوقلاريني قوي دا‌نيشيب نقل اتسئن، بلی، گله‌جک حادئثه‌لري بئلدئرئن!


text:
قورخمايين، دهشته گلمه‌يئن، مگر بونو سئزه ازلدن بَري خبر ورئب اعلان اتمه‌دئم؟ سئز منئم شاهئدلرئمئزسئنئز! مندن باشقا مگر تاري وار؟ مگر باشقا بئر قايا وار؟ هِج بئرنئي تانيميرام."


text:
بوتون بوتلري دوزه‌لدن آداملار باطئلدئرلر، و دَيَرلي اشيالاردان هچ بئر خيئر يوخدور. بوتلر، اونلارا قوللوق ادنلرئن شاهئدلري‌دئرلر. هچ بئر شي گؤرمورلر، هچ بئر شي بئلمئرلر. اونا گؤره ده اونلار خجالت آلتيندا قالاجاقلار.


text:
باخ، بونلارين بوتون يولداشلاري خجالت آلتيندا قالاجاقلار، چونکي صَنَتگَرلرئن اؤزلري ده آنجاق ائنسانديرلار. قوي اونلارين هاميسي ييغيلسينلار، قوي هاميسي دورسونلار، قوي هاميسي دهشته دوشسونلر، قوي هاميسي بئرلئکده خجالت چکسئنلر.


text:
دمئرچي آلَتئني گؤتوروب کؤمور اود اوستونده چاليشير، چکوجلا دمئره شکئل ورئر و گوجلو اَلي ائله اوستونده ائشله‌يئر. او، آج دا اولور و طاقتدن دوشور؛ سوسوز قاليب اوزولور.


text:
دولگَر ائپله اؤلچور، آغاجي تاباشيرلا نئشانلايير. رَنده‌له‌يئر، ائسته‌نئلَن شکئله سالير، پَرگارلا دائره چکئر، ائنسان صورتي ورئر، ائنسان گؤزل‌لئيئنه بَنزَر دوزَلده‌رک، بئر بوت يارادير کي، اِوئنه قويسون.


text:
ائنسان اؤزو اوچون سئدر آغاجلاري کَسئر، مِشه‌نئن آغاجلاريندان اؤزونه بئر شام آغاجي يا دا پاليد آغاجي سِچئر. شئمشاد آغاجي اَکئر و ياغيش اونو بؤيودور.


text:
سونرا آغاج اودون يرئنه ائشله‌نئر. ائنسان اونلاردان بئر آزيني گؤتوروب يانديرير و اونونلا اؤزونو قيزديرير. سوبا دا يانديريب چؤرک پئشئرئر. هم ده اؤزونه بئر تاري دوزَلدئر و اونو پرستئش ادئر. اويما بئر بوت دوزَلدئر و اونون قاباغيندا يِره سَرئلئر.


text:
اودونون ياريسيني اوددا يانديرير؛ آلوووندا اَت قيزاردير و قارنيني دويوراراق، اؤزونو ده قيزديريب ديئر: "آها، قيزديم، آلووون ائستئسئني حئسّ اتدئم!""


text:
لاکئن آغاجين قاليغيندان اؤزونه تاري، بئر اويما بوت دوزَلدئر. اونون قاباغيندا يِره سَرئلئر و پرستئش ادئر؛ بو بوته دوعا ادئب يالوارير: "منی خئلاص ات، چونکي سنسن منئم تاريم!""


text:
اونلار بئلمئرلر، درک اتمئرلر، چونکي گؤزلري ده، اورَکلري ده اِله باغلي‌دير کي، گؤره بئلمئرلر، آنلايا دا بئلمئرلر.


text:
هچ بئري يادينا سالمير، فهم و آنلاغي دا يوخدور کي، دسئن: "اودونون ياريسيني يانديرديم، کؤمورونون اوستونده ده چؤرک پئشئردئم. اَت قيزارديرام، يِيئرَم. ائندي آيا اودونون قاليغيندان نجئس بئر شي دوزه‌لدئب بئر پارچا تاختانين قاباغيندا يِره سَرئلئم؟!""


text:
بو، کول يمک کئمي دئر؛ آلدانميش اورَک اونو يولدان ساپديرير. جانيني قورتارا بئلمئر، دئيه ده بئلمئر: "صاغ اَلئمده‌‌کي مگر يالان ديئل؟""


text:
"ای يعقوب نسلي، ای ائسرايئل، بو شيلري خاطيرلا، چونکي سن قولومسان؛ من سنه شکئل وردئم، سن منئم قولومسان، سني ياددان چيخارتمارام، ای ائسرايئل!


text:
تقصئرلرئني قارا بولود کئمي، گوناهلاريني دا آغير دومان کئمي سئلمئشم. منه طرف دؤن، چونکي من سني ساتين آلميشام."


text:
شادليقدان هاراي چکئن، ای گؤيلر، چونکي بونو ادن ربدئر! سِوئنجله ترنّوم ادئن، ای يِرئن درئنلئکلري، ای داغلار، ای مِشه، ای مِشه‌ده‌کي بوتون آغاجلار، سِوئنجدن هاراي چکئن، چونکي رب يعقوب نسلئني ساتين آليب، ائسرايئلده عئزّتئني آشکار ادئر.


text:
سني ساتين آلان، آنا بطنئنده سنه قورولوش ورن رب ديئر: "منم، رَب، بوتون شيلري يارادان، گؤيلري تَکجه يايان، تکباشينا يِر اوزونو سَرَن،


text:
يالانچي پيغمبرلرئن سحرلرئني بوشا چيخاردان، فالچيلاري آخماق ادن، حئکمتلی‌لري گری قايتاران، اونلارين بئلئيئني هِچه چِوئرَن،


text:
قولونون سؤزلرئني تصدئق ادن، اِلچي‌لرئنئن سؤزلرئني دوغرو ادن. منم کي، اورشلئم اوچون ديئرَم: «بورادا ساکئنلري تزه‌دن ساکئن اولاجاق»، يهودا شهرلري اوچون ده: «بونلار تزه‌دن بئنا اولاجاق، خاراباليقلاريني تزه‌دن برپا اده‌جيم.»


text:
منم کي، کوروش حاقّيندا ديئرم: «او، چوبانيمدير، منه خوش اولان بوتون شيلري يرئنه يتئره‌جک.» اورشلئم حاقّيندا اعلان ادئر: «تزه‌دن بئنا اولاجاق»، معبد حاقّيندا دا ديئر: «بونؤورن قويولاجاق.»""


text:
رب مسح اتدئيي کوروشا، صاغ اَلئندن توتدوغو آداما بله ديئر: "اونون قاباغيندا مئلّتلره باش اَيدئره‌جيم، پادشاهلاري قووّتلرئندن محروم اده‌جيم، حوضوروندا قاپيلاري آچاجاغام، دروازالار قاباغيندا بئر داها باغلانماياجاق.


text:
من سنئن قاباغيندا گدئب کَله-کؤتور يِرلري هامارليغا چِوئره‌جيم، بورونج قاپيلاري قيريب، دمئر قيفيللاري سينديراجاغام.


text:
قارانليقدا گئزلَنمئش خزئنه‌لري، گئزلي يِرلرده ساخلانيلان ثروتلري سنه وره‌جيم کي، بئله‌سن: بو، منم، رب، سني آدينلا چاغيران ائسرايئلئن تاريسي‌.


text:
قولوم يعقوبون، سِچدئيئم ائسرايئلئن خاطئرئنه سني آدينلا چاغيرميشام، و سنه سوي آدي ورمئشم. حال بو کي، سن منی تانيميردين.


text:
اِله کي، گون‌دوغاندان گون‌باتانا قدر ائنسانلار بئلسئنلر کي، مندن باشقا هچ کئم يوخدور، رب منم، باشقاسي يوخدور.


text:
ای گؤيلر، يوخاريدان داملايين، قوي بولودلار صالحلئک ياغديرسينلار، قوي تورپاق آچيلسين، خئلاص بهره‌سئني يِتئشدئرسئن، اونونلا بئرلئکده صالحلئک بئتسئن. بونلاري يارادان رب، منم."


text:
ياراداني ائله چکئشه‌نئن واي حالينا! چکئشَن اؤزو ده ساخسي قابلار آراسيندا فقط بئر ساخسي‌دير. مگر پالچيق کوزه‌گره دئير: "نه دوزه‌لدئرسن؟" و يا ياراتديغين شي مگر دئير: "اونون اَللري يوخدور"؟


text:
آتاسينا "دونيايا نه گتئردئن؟" دئيه‌نئن واي حالينا! آناسينا "نه جور بئر شي دوغدون؟" دئيه‌نئن واي حالينا!


text:
ائسرايئلئن موقدّسي، اونو يارادان رب بله ديئر: "اؤولادلاريمين گله‌جيي حاقّيندا منه سوآل وره بئلرسئنئز مگر؟ گؤردوکلرئم ائشلر باره‌سئنده منه امر اده بئلرسئنئز مگر؟


text:
دونياني يارادان، يِر اوزونده ياشايان آدامي دا يارادان منم. اَل‌لرئمله گؤيلري يايديم، امرئمله اونون بوتون فوجلاري قورولدو.


text:
من کوروشو صالحلئکده قالديرميشام، يول‌لاريني هامار اده‌جيم. او، شهرئمي تئکه‌جک، اسئر اولونموش آداملاريمي فئديه‌سئز، بخشئشسئز آزاد اده‌جک."" بونو قوشونلار ربّی ديئر.


text:
رب بله ديئر: "مئصئرلی‌لرئن محصولو، کوشون تئجارت گلئري، اوجابويلو سِبالي‌لار يانينيزا گلئب قولونوز اولاجاقلار. اونلار دالينيزجا گده‌جکلر، بوخوولاناجاقلار. قاباغينيزدا تعظئم ادئب يالواراجاقلار: «تاري قطعن سئزئنله‌دئر و باشقا بئرئسي يوخدور. بوندان باشقا تاري يوخدور.»""


text:
اونلارين هاميسي خجالت آلتيندا قالاجاقلار، بلی اوتاناجاقلار. بوت دوزَلدنلر بئرلئکده خجالت ائچئنده اوزاقلاشاجاقلار.


text:
لاکئن ائسرايئله قورتولوشو رب ورئبدئر. بو قورتولوش ابده‌جک سوره‌جک. سن عصرلر بويو خجالت آلتيندا قالماياجاقسان، روسواي اولماياجاقسان.


text:
چونکي گؤيلري يارادان رب بله ديئر! او همن تاري‌دير کي، دونيايا شکئل وردی، اونو ياراتدي، رب اونو برقرار اتدي و اونو بوش اولماق اوچون ياراتمادي، ياشاماق اوچون قوردو. و ديئر: "من رَبّم، باشقاسي يوخدور!


text:
من گئزلئنده، قارانليق دونياسيندا دانيشماديم، يعقوب نسلئنه دِمه‌دئم کي، «منی قارماقاريشيق يرده آختارين.» دوغروسونو دئيَن، عدالتي اعلان ادن رب، منم.


text:
ييغيشين، گلئن، بئر يِره توپلاشين، ای مئلّتلردن صاغ قالان کَسلر! تاختا بوتلري گَزدئرَنلر، خئلاص ورمه‌ين آللاهلارا دوعا ادنلرئن هچ فهمي يوخدور.


text:
اعلان ادئن، ائشئنئزي تقدئم ادئن، دوغرودان دا قوي هاميسي بئرلئکده مصلحتلَشسئنلر. «بونو قدئمده کئم اعلان اتدي، کِچمئشده کئم بئلدئردي؟» بونو من رب، مگر دِمه‌دئم؟ مندن باشقا تاري، عدالتلي تاري و قورتاريجي يوخدور. مندن باشقاسي يوخدور.


text:
ای دونيانين بوتون اوجقار يِرلرئنده ياشايانلار، منه طرف دؤنون و خئلاص اولون! چونکي من تارييام و باشقاسي يوخدور!


text:
وارليغيم حاقّي آند ائچمئشم، آغزيمدان چيخان سؤز دوغرودور، بوشا چيخماز. هر دئز حوضورومدا ييخلاجاق، هر دئل منه آند ائچه‌جک.


text:
منئم اوچون بله دئيه‌جکلر: "صالحلئک و قووّت فقط ربده‌دئر. ائنسانلار اونون يانينا گله‌جکلر، و بوتون اونا قضبلَنَنلر خجالت آلتيندا قالاجاقلار.


text:
"بِل بوتو دئزه دوشوب، نِبو آللاهي اَيئلئر، بابئلئن بوتلري جاناوارلارا، مال-حيوانلارا يوکله‌نئب. داشيديغينير اشيالار آغيرديرلار، يورغون حيوانلارا يوکدورلر.


text:
قولاق آسين منه، ای يعقوب نسلي، ای بوتون ائسرايئل نسلئنئن صاغ قالانلاري! ای سئزلر کي، دوغدوغونوزدان بَري سئزي داشيميشام. بطندن داشيلميشسينيز.


text:
حتّا سئزئن قوجاليق واختينيزاجاق دا، من اويام، ساچلارينيزين آغلاناجاق واختيناجاق دا، سئزي داشيياجاغام، سئزي من ياراتميشام، سئزي من داشيياجاغام. بلی، من سئزي داشيياجاغام و سئزي خئلاص اده‌جيم.


text:
منی کئمله موقايئسه اده‌جکسئنئز، منی کئمله بئر توتاجاقسينيز، کئمه اوخشاداجاقسينيز کي، بئز اوخشار اولاق؟


text:
پول کئسه‌سئندن قيزيل چيخاردانلار، تَره‌زئده گوموش چکنلر، بو پولدان زرگره آللاه دوزلتدئرَنلر، قاباغيندا يِره سَرئلئب پرستئش ادئرلر!


text:
اونو چئيئنلرئنه يوکله‌يئب داشي‌ييرلار، يرئنه قويورلار. بلجه بوت دورور، يِرئندن تَرپَنمئر. اونا يالوارانا دا جاواب وره بئلمئر، اونو هچ بئر بلادان قورتارا بئلمئر.


text:
آخيري اوّلدن، باش ورمه‌مئش حادئثه‌لري ازلدن بئلدئرَن ديئر: «آماجيم باش توتاجاق، ائسته‌دئيئم بوتون شيلري يرئنه يتئره‌جيم.»


text:
شرقدن بئر ييرتيجي قوشو، اوزاق دئياردان نئيّتئمي يرئنه يتئرَن آدامي چاغيريرام. دوغرودان دا بونلاري دِمئشم؛ دوغرودان دا اونلاري يرئنه يتئره‌جيم. من نئيّت اتمئشم، بونو قطعن يرئنه يتئره‌جيم.


text:
صالحلئيئمي ياخينلاشديريرام، اوزاق ديئل، قورتولوشوم يوباتماياجاق. صحيوندا نئجات، ائسرايئلده شؤوکتئمي قوياجاغام.


text:
ای بابئلئن باکئره قيزي، دوش آشاغي، اوتور تورپاقدا. ای کَلده‌لئلرئن قيزي، آرتيق تخت يوخدور، اوتور قورو يرده. چونکي بوندان سونرا سني «ظرئف، نازلي» چاغيرماياجاقلار.


text:
دَيئرمان داشلاريني گؤتور، اونو دارت. آچ اؤرپه‌يئني، قالدير پالتارينين اَته‌يئني، بالديرلاريني آچ، کِچ چايلاردان.


text:
رب ديئر: "ای کَلده قيزي، قارانليغا چکئل، ساکئتجه اوتور! چونکي بوندان سونرا سني داها پادشاهليقلارين ملَکه‌سي چاغيرماياجاقلار!


text:
اؤز خالقيما قضبلَندئم، ائرثئمي تحقئر ادئب سنئن اَل‌لرئنه وردئم. سن اونلارا رحم اتمه‌دئن، ياشلي‌لارا آغير يوغ يوکله‌دئن.


text:
ائندي آمّا قولاق آس، ای اَمئن-آمانليقدا ياشايان هوسباز! سن اوره‌يئنده ديئرسن: «من منم، مندن باشقاسي يوخدور. هچ واخت دول قالماياجاغام، اؤولاد ائتئرمک دردئني چکميه‌جيم.»


text:
لاکئن بو ائکي بلا بئر گونده قَفلَتَن باشينا گله‌جک: هم اؤولادلاريني ائتئره‌جک، هم ده دول قالاجاقسان. سنئن چوخلو جادولارينا باخماياراق، سنئن سِحرلرئنئن چوخلو قودرتئنه باخماياراق، بونلار بوتون شئدّتله سنئن باشينا گله‌جک.


text:
پئسلئيئنده اَمئن-آمانليقدا قالاجاغيني دوشوندون، ددئن: «هچ کئم منی گؤرمور.» سنئن حئکمتئن و بئلئيئن سني آزديريب. چونکي اوره‌يئنده دوشونوبسن: «من منم، مندن باشقاسي يوخدور.»


text:
لاکئن اوستونه بلا گله‌جک، اونون نجه قاباغيني آلاجاغيني بئلميه‌جکسن، عوضئني وره بئلمه‌دئيئن هلاکت سنئن باشينا دوشه‌جک؛ بئلمه‌دئيئن وئرانليق سنئن اوستونه قَفلَتَن گله‌جکدئر.


text:
جاوان ياشلاريندان بَري، اَللَشدئيئن اووسونچولوغوندا و جادوگرلئيئنده قال. بلکه اونلاردان بئر خيئر گؤره‌سن، بلکه اونلارلا واهئمه‌ سالا بئلرسن!


text:
آلديغين چوخ مصلحتلر سني اوزوب. قوي اولدوز فالينا باخانلار، مونجّئملر، تزه آي چيخاندا اولاجاق حادئثه‌لري بئلدئرَنلر، ائندي گلئب، سني باشينا گلن بلالاردان خئلاص اتسئنلر.


text:
باخ، اونلار کولَش کئمي اولوبلار، اود اونلاري يانديرير. اؤزلرئني آلووون گوجوندن خئلاص اده بئلمئرلر. نه قيزيشماق اوچون بئر کؤمور اولاجاق، نه ده قاباغيندا اوتورولاجاق بئر اود.


text:
سنئن ائشله‌دئيئن، جاوانليغيندان بَري آل-ور اتدئيئن آداملارين عاقئبَتي بله اولوب. هر کس اؤز يولوندا آوارا-سرگرداندير، سني خئلاص ادن يوخدور.


text:
ای يعقوب نسلي، ائسرايئلئن آدي ائله چاغيريلان، يهودانين بِلئندن گلن، ربّئن آدي ائله آند ائچن، ائسرايئل تاريسينين آديني اعتئراف ادن، آمّا بونا حقئقتله و صالحلئکله عمل اتمه‌ين نسئل، بونا قولاق آس!


text:
چونکي اونلار اؤزلرئني موقدّس شهردن اولدوقلاريني ديئرلر، ائسرايئلئن تاريسينا بِل باغلاييرلار؛ اونون آدي قوشونلار ربّي‌دئر.


text:
اولوب-کچنلري اوّلدن من اعلان اتدئم. بو سؤزلر آغزيمدان چيخدي و اونلاري من بئلدئردئم. قَفلَتَن عمل اتدئم و اونلار يرئنه يِتئشدي.


text:
اونا گؤره ده بونلاري سئزه قدئمدن بَري بئلدئردئم، باش ورمه‌مئشدن سئزه خبر وردئم کي، دميه‌سئنئز: «بونو منئم بوتوم ادئب، اويما بوتوم، تؤکمه بوتوم بونلاري امر ادئب.»


text:
بونو اشئدئبسئنئز، ائندي آمّا هاميسينا نظر سالين. و سئزلر، مگر بونو اعلان اتميه‌جکسئنئز؟ ائندي سئزه تزه شيلري، بئلمه‌دئيئنئز گئزلي شيلري بئلدئرئرم.


text:
بونلار ائندي ياراديلير، کِچمئشده يوخ. سئز بونو بو گونه قدر اشئتمه‌يئبسئنئز، اونا گؤره دميه‌جکسئنئز: «باخ، بونو بئلئردئم.»


text:
سئز بو حاقدا اشئتمه‌يئبسئنئز، خبرئنئز ده اولماييب، کِچمئشدن بَري قولاقلارينيز باغلي‌دير. چونکي سئزئن نه قدر خائن اولدوغونوزدان خبرئم وار، دوغوم گونوندن عاصي چاغيريليبسينيز.


text:
اؤز خاطئرئم اوچون، اؤز خاطئرئم اوچون عمل اده‌جيم. آخي نئيه منئم آديما کوفر ديئلسئن؟ من اؤز عئزّتئمي هچ کئمه ورمه‌رم.


text:
دوغرودان دا منئم اَلئم يِرئن پايالاريني قويدو، صاغ اَلئم گؤيلري سَردي. من اونلاري چاغيراندا، اونلار بئرلئکده دورور.


text:
هامينيز ييغيلين، اِشئدئن! بوتلردن هانسي‌دير بو شيلري اعلان ادن؟ ربّئن سِودئيي آدام، اونون بابئلئن ضئدّئنه اولان مقصدئني يرئنه يتئره‌جک، اونون اَلي کَلده‌لئلرئن ضئدّئنه قالخاجاق.


text:
من، بلی من دانيشميشام، دوغرودان دا اونو چاغيرميشام، اونو گتئرمئشم، و او، اؤز يوللاريني اوغورلو اده‌جک.


text:
منه ياخين گلئن، بونو اِشئدئن! باشلانيشدان بَري گئزلي دانيشماميشام، باش وردئيي واختدان اورادا ائدئم. و ائندي پروردئگار رب منی و روحونو گؤنده‌رئب."


text:
سني ساتين آلان، ائسرايئلئن موقدّسي، رب بله ديئر: "تارين رب منم، او کي، سنئن خيرئنه سني اؤيره‌دئر، او کي، گِتمه‌لي اولدوغون يولدا سني آپارير.


text:
کاش کي، سن منئم امرلرئمه دئقّت ورسَيدئن! او واخت رئفاهين چاي کئمي آخاردي، صالحلئيئن دهنزئن شپه‌لري کئمي اولاردي.


text:
نسلئن دهنز قومو کئمي، اؤولادلارين قوم دنه‌لري کئمي اولاردي. آدلاري منئم حوضورومدا نه پوزولاردي، نه ده سئلئنَردي."


text:
بابئلدن چيخين! کَلدانئلرئن تورپاغيندان قاچين! سِوئنج سَسي ائله اعلان ادئن، بونو بئلدئرئن، دونيانين لاپ اوزاق يِرلرئنه بو خبري چاتديرين، ديئن: "رب اؤز قولو يعقوب نسلئني ساتين آليب."


text:
صحرادان کِچَرکَن سوسوزلوق چکمه‌دئلر. رب اونلار اوچون قايادان سو آخيتدي، قاياني ياردي و اورادان سو فيشقيردي.


text:
ای ساحئل‌لر، منی اِشئدئن! ای اوزاقدا ياشايان خالقلار، قولاق آسين! رب منی آنا بطنئندن چاغيردي، آنامين قارنيندان منه آد قويدو.


text:
آغزيمي ائتي قيلينج کئمي ادئب، اَلئنئن کؤلگه‌سي آلتيندا منی گئزله‌دئب، او منی سِچمه اوخ دا ادئب اؤز اوخدانيندا ساخلاييب.


text:
آمّا من ددئم: "من بوش يِره چاليشميشام، گوجومو هدر يِره تؤکموشم. لاکئن حله ده حاقّيم اولان عدالت، ربله‌دئر، اَجرئم تاريملا‌دير."


text:
و ائندي رب بويورور، او رب کي، منه آنا بطنئنده قورولوش وردی کي، اونون قولو اولوم، يعقوب نسلئني اونا طرف قايتاريم، اِله کي، ائسرايئلي اونون حوضورونا ييغيلسين. چونکي من ربّئن گؤزونده حؤرمت قازانميشام، و قودرتئم تاريمدير.


text:
او ديئر: "يعقوب قبئله‌لرئنئن برپاسي اوچون، ائسرايئلئن صاغ قالانلارينين گری قاييتماسي اوچون، قولوم اولماغين چوخ کئچئک بئر شي دئر. من سني مئلّتلره نور دا اده‌جيم کي، خئلاصيم دونيانين لاپ اوزاق يِرلرئنه ياييلسين."


text:
ائسرايئلي ساتين آلان و اونون موقدّسي اولان رب آداملارين حقارتله باخديغي شخصه، مئلّتئن نئفرت اتدئيي، و حؤکمدارلارين قولو اولان شخصه بله ديئر: "پادشاهلار گؤروب قالخاجاقلار، امئرلر ده تعظئم اده‌جکلر، چونکي ائسرايئلئن موقدّسي، وفالي رب سني سِچئبدئر."


text:
رب بله ديئر: "موناسئب واختدا سنه جاواب ورمئشم، خئلاص گونو سنه کؤمک اتمئشم؛ سني حئفظ اده‌جيم. سني خالقيم اوچون عهد اده‌جيم کي، داغيلميش اؤلکه‌ني برپا اده‌سن، ائرث اولاراق گئنه صاحئبلرئنه وره‌سن.


text:
محبوسلارا ديئن: «چيخين»، ظولمتده اوتورانلارا ديئن: «اؤزونوزو گؤرسه‌دئن!» اونلار يول بويونجا قوزو کئمي بَسلَنه‌جکلر، هر چيلپاق تپه‌ده اوتلاق تاپاجاقلار.


text:
اونلار نه آج، نه ده سوسوز قالاجاقلار، قيزمار ائستي و گونش اونلاري وورماياجاق. چونکي اونلارا مرحمتلي اولان يول گؤرسده‌جک، اونلاري بولاقلارا طرف هئدايت اده‌جک.


text:
شادليقدان هاراي چکئن، ای گؤيلر! ای يِر اوزو، فَرَحلَن! ای داغلار، شادليق نئدالارينا قوشولون! چونکي رب خالقينا تسلّی ورئب، ذلئل اولانلارينا رحم اده‌جک.


text:
آمّا رب ديئر: "آنا مگر سود اَمن کؤرپه‌سئني ياددان چيخاردار؟ بطنئندن چيخان اوغلونا مگر رحمسئز اولار؟ آنا اؤز کؤرپه‌سئني ياددان چيخارتسا بِله، من سني اصلا ياددان چيخارتمارام.


text:
قالدير باشيني، باخ اطرافينا: اونلارين هاميسي ييغيليب يانينا گلئرلر. رب اعلان ادئر: من رب وارليغيما آند ائچئرم کي، اونلارين هاميسي سنئن اوچون بَر-بَزَک اولاجاق، بئر گلئن کئمي اونلاري تاخاجاقسان!


text:
خاراباليغا، وئرانه‌لئيه دؤنموشدون، اؤلکَن يِرله بئر اولموشدو. آمّا ائندي بو تورپاق ساکئنلرئن اوچون دار اولاجاق، سني خارابا قويانلار سندن اوزاقدا دوراجاقلار.


text:
سنئن اسئرلئکده دوغولموش اؤولادلارين سَسئني اوجالديب بله دئيه‌جکلر: «بو يِر بئزئم اوچون دار گلئر، ياشاماق اوچون بئزه يِر ور.»


text:
او واخت سن قلبئنده دئيه‌جکسن: «آخي بونلاري منئم اوچون کئم دوغدو؟ چونکي اؤولادلاريمي ائتئرمئشم، سونسوزام، اسئر و سرگردانام. بس بونلاري کئم بؤيودوب؟ باخ، من تک-تنها قالميشديم، بس بونلار هارادان گلئب-چيخدي؟»""


text:
پروردئگار رب بله ديئر: "باخ، من اَلئمي مئلّتلره قالديراجاغام، بايراغيمي خالقلارا قالديراجاغام. اونلار سنئن اوغوللاريني قوجاغيندا، قيزلاريني چئيئنلرئنده گتئره‌جکلر.


text:
پادشاهلار سنه آتاليق، ملکه‌لر سنه آناليق اده‌جکلر. اوزو ‌اوسته يِره سَرئلئب سنه سجده اده‌جکلر، آياقلارينين توزونو يالاياجاقلار. او واخت بئله‌جکسن کي، من ربّم، منه بِل باغلايانلار اوتانماياجاقلار."


text:
آمّا رب بله ديئر: "بلی، گوجلونون اَلئندن اسئرلر ده آليناجاق، قدّارين اَلئندن قنئمت ده گؤتوروله‌جک، سنئنله چکئشنله من چکئشه‌جيم، سنئن اؤولادلاريني من قورتاراجاغام.


text:
سنه ظولم ادنلره اؤز اَتلرئني يِدئرده‌جيم، اؤز قانلاري ائله مست اولوب شئرئن شراب ائچَنلرئن حالينا دوشه‌جکلر. بلجه بوتون بشر بئله‌جک کي، سني قورتاران رب، منم. سني ساتين آلان، يعقوبون قودرتلي تاريسي، منم."


text:
رب بله ديئر: "بوشاديغيم آنانيزين طالاغي هارادادير؟ بورج ورنلرئمئن هانسي بئرئنه ساتديم سئزي؟ سئز شر عمل‌لرئنئزه گؤره ساتيلدينيز، عاصئلئيئنئزئن اوزوندن آنانيز قووولدو.


text:
بس نه اوچون من گلنده هچ کئم اولمادي؟ من چاغيراندا نئيه جاواب ورن اولمادي؟ مگر منئم اَلئم ضعئفله‌يئب کي، خئلاص اتمه‌يه قادئر اولماسين؟ و يا منئم سئزي قورتارماغا گوجوم مگر چاتماز؟ باخين، من تَنبِهئمله دهنزي قورودورام، چايلاري صحرايا چِوئرئرم. سويون چاتيشمازليغيندان باليقلار ائيله‌نئر، سوسوزلوقدان اؤلور.


text:
پروردئگار رب منه اؤيرَنمئشلرئن دئلئني ورئب، اِله کي، يورغونلارا نجه سؤزله داياق اولماغي بئلئم. او هر سحر منی اويادير، قولاغيمي اويادير کي، اؤيرَنمئش بئري کئمي اِشئدئم.


text:
منی دؤيَنلر اوچون بِلئمي آچديم، اوزومو، ساقّاليمي يولانلارا طرف اوزاتديم. تحقئرلردن، توپورجکلردن اوزومو گئزلَتمه‌دئم.


text:
پروردئگار رب منه کؤمک اتدئيئنه گؤره اوتانماياجاغام. بونا گؤره ده اوزومو چاخماق داشي کئمي اتمئشم. بئلئرم ده کي، اصلا خجالت چکميه‌جيم.


text:
منه حاق قازانديران ياخيندادير. منئمله کئم موباحئثه اده‌جک؟ قوي اوز-اوزه داياناق. منئم ضئدّئمه کئمئن بئر شئکايتي وار؟ قوي يانيما گلسئن.


text:
باخ، منه کؤمک ادن، پروردئگار ربدئر. کئم منی تقصئرکار چيخاردا بئلر؟ باخ، اونلارين هاميسي پالتار کئمي کؤهنَله‌جکلر، اونلاري گووه يئيه‌جک.


text:
آرانيزدا کئم وار کي، ربدن قورخور، اونون قولونون سؤزونه قولاق آسير؟ قارانليقدا نوردان محروم گَزئر؟ قوي او ربّئن آدينا بِل باغلاسين و تاريسينا آرخالانسين.


text:
ای سئزلر کي، اود قالاييرسينيز، و اؤزونوزه جرقّه‌لری قورشاق ادئرسئنئز، يانديرديغينيز اودون ائشيغيندا، آلوولانديرديغينيز جرقّه‌نئن آراسيندا ياشايين. منئم اَلئمدن آلديغينيز پاي بو اولاجاق: عذاب ائچئنده ياتاجاقسينيز.


text:
ای صالحلئيي آختارانلار، ربّی آختارانلار، منی اِشئدئن! يونولدوغونوز قايايا، چيخاريلديغينيز چوخورون درئنلئيئنه باخين.


text:
آتانيز ائبراهئمه، دردله سئزي دوغان سارايا باخين! چاغيرديغيمدا تَک بئر کئشي ائدي او، سونرا اونا برکت وردئم، نسلئني آرتيرديم.


text:
دوغرودان دا رب صحيونا تسلّی وره‌جک اونون بوتون خاراباليقلارينا تسلّی وره‌جک. صحرالاريني عَدنه، چؤل‌لرئني ربّئن باغينا دؤندره‌جک. اورادا سِوئنج و شادليق تاپيلاجاق، شوکورلر، نغمه‌لر اوخوناجاق.


text:
ای منئم خالقيم، منه قولاق آسين، ای منئم مئلّتئم، منی اِشئدئن! چونکي قانون مندن چيخاجاق، عدالتئمي نور کئمي خالقلارا احسان اده‌جيم.


text:
صالحلئيئم ياخيندير، قورتولوشوم گلئر، منئم قولوم خالقلاري موحاکئمه اده‌جک. ساحئل‌نشئن خالقلار منی گؤزلَيه‌جکلر، منئم قولوما تَوَقّعله اومئد باغلاياجاقلار.


text:
باشينيزي قالديريب گؤيلره نظر سالين، سونرا آشاغي‌يا، يِر اوزونه باخين. چونکي گؤيلر توستو کئمي داغيلاجاق، ير اوزو پالتار کئمي کؤهنَله‌جک. يِر اوزونون ساکئنلري مئلچک کئمي قيريلاجاقلار. لاکئن منئم خئلاصيم همئشه‌لئک اولاجاق، صالحلئيئمئن آخيري اولماياجاق.


text:
ای صالحلئکدن خبردار اولانلار، قانونومو قلبلرئنده ساخلايان خالق، منه قولاق آسين! آداملارين مزمّتئندن قورخمايين، اونلارين سؤيوشلرئندن دهشته دوشمه‌يئن.


text:
چونکي گووه اونلاري پالتار کئمي يئيه‌جک، قورد اونلاري يون کئمي يئيه‌جک. لاکئن منئم صالحلئيئم همئشه‌لئک اولاجاق، قورتولوشوم نسئل‌لر بويو دوراجاقدير.


text:
اويان، اويان، گوجلَن، ای ربّئن قولو! قدئم زامانلارداکي کئمي اويان، اوّلکي نسئللرئن واختيندا اولدوغو کئمی! سن رَهَبي پارچا-پارچا اتمه‌دئن مگر؟ سو اژداهاسيني تئکه-تئکه اتمه‌دئن مگر؟


text:
دهنزي، درئن سولاري قورودان سن ديئلدئن مگر؟ ساتين آلينان خالقين کِچمه‌سئندن اؤتری دهنزئن درئنلئکلرئني يولا چِوئرَن سن ديئلدئن مگر؟


text:
ربّئن ساتين آلينميش آداملاري قاييداجاق، سِوئنجله نغمه اوخوياراق صحيونا گله‌جک. باشلاريندا ابدی شادليق اولاجاق، اونلار سِوئنج و شَنلئک تاپاجاقلار، کدر و قم-قوصّه يوخ اولاجاق.


text:
رب ديئر: "سئزه تسلّی ورن منم، بلی منم. سئز کئمسئنئز کي، فاني ائنساندان قورخورسونوز؟ اوت کئمي سولان بشر اوغلوندان؟


text:
سئزي يارادان، گؤيلري سَرَن، دونيانين پايالاريني قويان ربّی نجه ياددان چيخارديبسينيز کي، ظالئمئن قضبئندن بوتون گون دايانمادان قورخورسونوز، او ظالئم کي، اؤزونو سئزي محو اتمک اوچون حاضيرلايير؟ بس هاني ظالئمئن قضبي؟


text:
من سؤزلرئمي سنئن آغزينا قويموشام و اَلئمئن کؤلگه‌سئنده سني گئزلَتمئشم کي، گؤيلري قوروم، دونيانين پايالاريني قويوم، و صحيونا «خالقيم سنسن» دِيئم."


text:
دور آياغا، دور آياغا، قالخ، ای اورشلئم! ای سن کي ربّئن اَلئندن قضب پئياله‌سئني آليب ائچدئن. کِفلي‌لئک کاساسيني آخيرا قدر بوشالتدين.


text:
دوغدوغون بوتون اوغوللاردان سنه يول گؤرسه‌دن اولمادي، بؤيوتدويون بوتون اوغوللاردان سنه داياق اولان اولمادي.


text:
بو ائکي بلا سنئن باشينا گلئب؛ سنه کئم ياس توتاجاق؟ هلاکت، داغينتي، قيتليق و قيلينج! سنه نجه تسلّی ورئم؟


text:
اؤولادلارين طاقتدن دوشوب، ربّئن قضبي، تارينين مزمّتي اوستلرئنده‌دئر. اونلار تله‌يه دوشموش بئر غزال کئمي چاره‌سئز هر کوچه باشيندا اوزانيب.


text:
پروردئگارين رب، اؤز خالقيني مودافئعه ادن تارين بله ديئر: "باخ، کِفلئلئک پئياله‌سئني اَلئندن آلميشام. قضبئمئن کاساسيندان آرتيق ائچميه‌جکسن.


text:
بو کاساني سنه ظولم ادنلرئن اَلئنه وره‌جيم. اونلارين اَلئنه کي، سنه ديئبلر: «يِره اوزان کي، اوستوندن کِچک.» سن ده آرخاني يِر کئمي، يول کئمي ادئردئن کي، کچسئنلر."


text:
اويان، اويان، ای صحيون، قودرتئنه بورون! ای موقدّس شهر، ای اورشلئم، شؤوکتلي پالتارلاريني گِيئن! چونکي ختنه‌سئزلر، نجئسلر سنئن دروازالاريندان آرتيق کِچميه‌جکلر.


text:
اوست‌باشينداکي توزو چيرپ، قالخ، ای اورشلئم، تختئنه اوتور، زنجئري بوينوندان قير، ای اسئر آپاريلان صحيون قيزي!


text:
پروردئگار رب بله ديئر: "خالقيم ياشاماق اوچون اوّل‌لر مئصئره اِنمئشدي. سونرا آشورلولار اونلارا ناحاق يِره ظولم اتدئلر.


text:
رب بويورور: خالقيم ناحاق يِره گؤتورولوب آپاريلدي، ائندي منئم بورادا نه‌يئم وار؟" گئنه رب بويورور: "باشچيلاري هورور، و آديما هر گون کوفر ديئلئر.


text:
خوش خبري گتئرن، داغلاري آشيب-گلن موژده‌چئنئن آياقلاري نجه ده گؤزلدئر! او، باريش اعلان ادئر، او، ياخشيليغين خوش خبرئني گتئرئر، قورتولوش اعلان ادئر، صحيون خالقينا "تارينيز سلطنت ادئر!"" ديئر.


text:
قولاق آسين! کشئکچئلرئنئز سَسلرئني اوجالديرلار، بئرلئکده شادليقلا اوخويورلار، چونکي ربّئن صحيونا قاييديشيني اؤز گؤزلري ائله گؤره‌جکلر.


text:
ای اورشلئم خاراباليقلاري، شَنلئک ادئن، بئرلئکده شادليقلا اوخويون، چونکي رب خالقينا تسلّی ورئب، اورشلئمي ساتين آليب.


text:
رب بوتون مئلّتلرئن گؤزلري قاباغيندا موقدّس قولونو چيرمالاييب، اِله کي، دونيانين بوتون اوجقار يِرلري تاريميزين گتئردئيي نئجاتي گؤرسونلر.


text:
چکئلئن، چکئلئن، اورادان چيخين، نجئس شيلره توخونمايين، اونلارين آراسيندان چيخيب تمئزله‌نئن، ای ربّئن اشيالاريني داشييانلار!


text:
لاکئن سئز تَلَسئک چيخماياجاقسينيز، قاچاق آداملار کئمي ده گتميه‌جکسئنئز، چونکي رب سئزئن قاباغينيزدا گده‌جک، ائسرايئلئن تاريسي سئزئن آرخانيزي قوروياجاق.


text:
بلجه او چوخ مئلّتلري حيرته سالاجاق، اونون سببئندن پادشاهلار آغزيني يوماجاقلار. چونکي اونلار، اونلارا ديئلمه‌دئکلرئني گؤره‌جکلر، اشئتمه‌دئکلرئني آنلاياجاقلار.


text:
او، ربّئن حوضوروندا بئر بوداق کئمي، قورو تورپاقدا بئتَن کؤک کئمي بؤيودو. اونون نه گؤرونوشو، نه عظمتي وار ائدي کي، اونا گؤز دئکَک. نه گؤزل‌لئيي وار ائدي کي، اونو آرزو اِدَک.


text:
ائنسانلار طرفئندن تحقئر اولوندو، ردّ اولوندو، او قوصّه‌لر آدام ائدي، عذابين نه اولدوغونو بئلئردي، ائنسانلارين اوز چِوئردئيي بئري کئمي خور گؤرولدو. بئز اونا دَيَر ورمه‌دئک.


text:
اصلئنده ناخوشلوقلاريميزي او چکدي، قوصّه‌لرئمئزي اؤزو داشيدي. بئز آمّا اونون تاري طرفئندن جزالانديريلديغيني، تاري طرفئندن وورولوب ذلئل اولدوغونو ظنّ اتدئک.


text:
لاکئن بئزئم تقصئرلرئمئزه گؤره اونون بدني دِشئلدي، شر عمل‌لرئمئز اوزوندن او اَزئلدي، رئفاهيميز اوچون گرکلي اولان جزا اونا ورئلدي، و اونون يارالاري ائله بئز شفا تاپيريق.


text:
هاميميز قويون کئمي يولو آزميشديق، هر بئرئمئز اؤز يولوموزلا گِدئردئک. لاکئن رب هاميميزين شر عمل‌لرئنئن يوکونو اونون اوستونه قويدو.


text:
اونا ظولم اتدئلر، اونو ذلئل اتدئلر. آمّا گئنه ده آغزيني آچمادي. کَسئلميه آپاريلان قوزو کئمي، قويون قيرخانلارين قاباغيندا، دئلسئز-آغيزسيز قويون کئمي آغزيني آچمادي.


text:
عدالتسئزلئکله محکوم اولوناراق اؤلومه آپاريلدي. اونون نسلی حاقّيندا کئم دوشوندو کي، خالقيمين عاصئلئيئنه گؤره، او اعدام اولوندو، دئرئلرئن اؤلکه‌سي آراسيندان آتيلدي.


text:
هچ بئر قدّارليق اتمه‌دئيي حالدا، آغزيندان حئيله‌لي سؤز چيخماديغي حالدا، اونا پئش آداملارين يانيندا بئر قبر ورئلدي، آمّا اؤلدويونده دؤولَتلي بئر آدامين يانيندا ائدي.


text:
آمّا رب اونون اَزئلمه‌سئنه، اونون عذاب چکمه‌سئنه مايئل اولدو. اؤز جا‌نيني تقصئر قورباني تقدئم اتدئکده، او، اؤز نسلئني گؤره‌جک، عؤمرونو اوزاداجاق، و ربّئن خوش ائسته‌يي اونون اَلي ائله اوغور تاپاجاق.


text:
چکدئيي مَشَقّتئن نتئجه‌سئني گؤروب خوشنود اولاجاق، منئم قولوم، او صالح اولان، اؤز بئلئيي ائله چوخلارينا برائت قازانديراجاق، اونلارين شر عمل‌لرئنئن يوکونو اوستونه گؤتوره‌جکدئر.


text:
بونا گؤره من اونا بؤيوک آداملارين آراسيندا پاي وره‌جيم. او، قنئمتي گوجلولرله بؤله‌جک. چونکي او، جا‌نيني فدا اتدي، تقصئرکارلارلا بئر ساييلدي؛ آمّا گئنه ده چوخ آداملارين گوناهيني اوستونه گؤتوردو، تقصئرکارلار اوچون شفاعت اتدي.


text:
"شادليقدان هاراي چک، ای سونسوز، ای قيصير آرواد! سِوئنج هارايي چک، سَسلَن، ای دوغوش آغريسي چکمه‌ين سن! چونکي ترک ادئلمئش آروادين اؤولادلاري، اَرلي آروادين اؤولادلاريندان چوخ اولاجاق."" بونو رب ديئر.


text:
چونکي صاغا و سولا ياييلاجاقسان، نسلئن مئلّتلره صاحئب اولاجاق، وئران قالميش شهرلرده تزه‌دن مسکن سالاجاق.


text:
قورخما، چونکي اوتانماياجاقسان، اؤزونو آلچاق گؤرمه، چونکي روسواي اولماياجاقسان. جاوانليغين خجالتئني ياددان چيخارداجاقسان، بئر داها دا دول‌لوغونون روسوايچيليغيني يادينا سالماياجاقسان."


text:
چونکي سني يارادان سنئن اَرئندئر، اونون آدي قوشونلار ربّي‌دئر. سني ساتين آلان ائسرايئلئن موقدّسي‌دئر، او کي، بوتون دونيانين تاريسي آدلانير.


text:
تارين ديئر: "رب سني چاغيريب، آتيلميش و روحو اَزئلمئش، جاوان ياشيندا اَره گتمئش، سونرا دا ردّ اولونموش بئر آرواد کئمي.


text:
آلوولانان قضبله بئر آن سندن اوزومو دؤنده‌ردئم، لاکئن ابدی محبّتئمله سنه شَفقَت گؤرسده‌جيم."" بونو سني ساتين آلان، رب ديئر.


text:
"بو، منئم اوچون نوحون گونلري کئمي‌دئر، او زامان کئمي کي، آند ائچدئم نوحون دؤورونده‌کي سل سولاري بئر داها يِر اوزونو اؤرتميه‌جک؛ ائندي ده آند ائچئرم کي، سنه قضبلَنميه‌جيم، سني مزمّت اتميه‌جيم.


text:
داغلار بلکه ده يِرئندن جايسين، تپه‌لر بلکه ده تئتره‌سئنلر، لاکئن سنه اولان محبّتئم دَيئشمَز، صولح عهدئم يِرئندن جايماز."" بونو سنه شَفقَت گؤرسه‌دن رب ديئر.


text:
"ای طوفانا دوشموش، تسلّی تاپماميش يازيق شهر! باخ، سنئن داشلاريني عَقئقلرله، سنئن پايالاريني لاجورد داشلارلا قوياجاغام.


text:
صالحلئکده مؤحکملَنه‌جکسن، ظولمدن اوزاق اولاجاقسان، چونکي قورخماياجاقسان. قورخو حئسّي سندن اوزاق اولاجاق، چونکي سنه ياخينلاشماياجاق.


text:
باخ، اوددا کؤمورو کؤروکله‌يَن، اؤز ائشي اوچون سئلاح حاضيرلايان دمئرچئني من ياراتميشام؛ محو اتمک اوچون قيريجيني دا من ياراتميشام.


text:
سنئن ضئدّئنه ائشله‌نَن هچ بئر سئلاح ائشه ياراماياجاق. محکمه‌ده سني تقصئرلَندئرن هر دئل محکوم اولوناجاق. ربّه قوللوق ادنلرئن ائرثي بله‌دئر. اونلارين دئفاعسي مندن گلئر."" بونو رب بويورور.


text:
ای بوتون سوسوزلاميشلار، گلئن سولار يانينا! ای پولو اولمايانلار، گلئن، آلين و ييئن! گلئن، شرابي و سودو پولسوز آلين، عوضسئز آلين!


text:
نه اوچون پولونوزو چؤرک اولمايان شيلره، قازانديغينيزي سئزي دويدورمايان شيلره خَرجله‌يئرسئنئز؟ منی دئقّتله اِشئدئن، ياخشي اولاني ييئن، جانينيز بوللوقدان لذّت آپارسين.


text:
قولاق آسين، منئم يانيما گلئن، قولاق آسين کي، ياشاياسينيز. من داوودا گؤرستدئيئم صادئق مرحمتلره موطابئق، سئزئنله ابدی بئر عهد باغلاياجاغام!


text:
باخ، تانيماديغينيز بئر مئلّتي چاغيراجاقسينيز. تارينيز ربّه گؤره، ائسرايئلئن موقدّسئندن اؤتري، سئزي تانيمايان مئلّت قاچا- قاچا يانينيزا گله‌جک. چونکي رب سئزه عئزّت ورئب.


text:
قوي پئس آدام اؤز يولونو، شر آدام اؤز فئکئرلرئني بوراخسين. قوي ربّه ساري دؤنسون و اوندان شَفقَت آلاجاق. قوي بئزئم تاريميزئن طرفئنه دؤنسون، چونکي بول-بول باغيشلاناجاق.


text:
"چونکي گؤيلر ير اوزوندن نه ‌قدر اوجادير، منئم يوللاريم دا سئزئن يوللارينيزدان، منئم فئکئرلرئم ده سئزئن فئکئرلرئنئزدن او قدر اوجادير.


text:
نجه گؤيدن ياغان ياغيش و قار تورپاغي سولامادان، يري محصولدار ادئب اَکئن بئتمه‌دن، اَکئنچئيه توخوم، يئيَنه چؤرک ورمه‌دن گؤيلره قاييتمير،


text:
آغزيمدان چيخان کلمه ده بله‌دئر: بوش يِره يانيما قاييتماز، ائسته‌دئيئمي يرئنه يتئرمه‌يئنجه، اونو گؤنده‌ردئيئم ائشي باشا چاتديرمايينجا يانيما قاييتماز.


text:
سِوئنجله چيخاجاقسينيز، باريشلا موشايئعت اولوناجاقسينيز، داغلار و تپه‌لر قاباغينيزدا شادليقلا اوخوياجاق، چؤلده‌کي بوتون آغاجلار اَل چالاجاق.


text:
تئکانلي بوتا عوضئنه شام آغاجي، قانقال عوضئنه مَرسئن آغاجي بئته‌جک. بو، رب اوچون يادئگار اولاجاق، پوزولمايان ابدی بئر علامت اولاجاق."


text:
رب بله ديئر: "عدالتي حئفظ ادئن، صالحلئيه عمل ادئن. چونکي خئلاصيم ياخيندادير، صالحلئيئم تزلئکله آشکار اولوناجاق.


text:
بونو ادن ائنسان، بونو مؤحکم توتان بشر اوغلو نه بختوردئر! او کي، سَبّت گونونو ساخلار، اونو نجئسله‌مَز، او کي، اَلئني هر جور شردن حئفظ اِدَر.


text:
قوي ربّه بِل باغلايان هچ بئر ياداِللي دِمه‌سئن: «يقئن رب منی اؤز خالقيندان آييراجاق.» قوي هچ بئر خاجه دِمه‌سئن: «باخ، من قورو بئر آغاجام.»""


text:
اِوئمده، دووارلاريمين آراسيندا اونلارا بئر يادئگار وره‌جيم، اوغوللاردان و قيزلاردان داها دا ياخشي؛ اونلارا سئلئنمَز و ابدی بئر آد وره‌جيم.


text:
ياداِللي‌لره ده کي، ربّه قوشولورلار، اِله کي، اونا خئدمت اتسئنلر، ربّئن آديني سِوسئنلر، اونون قوللاري اولسونلار، سَبّت گونونو ساخلاييب اونو نجئسلَمه‌سئنلر، و عهدئمه وفالي قالسينلار،


text:
حتّا اونلاري دا موقدّس داغيما گتئرئب دوعا اِوئمده اونلاري سِوئندئره‌جيم. اونلارين گتئردئکلري يانديرما قوربانلاري، اونلارين قوربانلاري قوربانگاهيمدا قبول اولوناجاق. چونکي منئم اِوئم بوتون خالقلار اوچون دوعا اِوي چاغيريلاجاق."


text:
ائسرايئلئن داغيلميش اؤولادلاريني ييغان پروردئگار رب بله بويورور: "من ييغيلميشلارين يانينا باشقالاريني دا ييغاجاغام."


text:
خالقيمين کشئکچئلري کوردورلار، جاهئلدئرلر! اونلارين هاميسي هؤره بئلمه‌يَن لال ائتلردئرلر، اوزانيب رؤيا گؤرورلر، ياتماغي سِوئرلر!


text:
آجگؤز، هچ دويمايان ائتلردئلر بونلار، آخماق چوبانلارديلار بونلار! هر کس اؤز يولونا دؤنوب، هر بئري آنجاق اؤز منفعتئني گودور!


text:
بئربئرلرئنه ديئرلر: "گلئن، شراب گتئرَک، بول-بول عرق ائچک! صاباحکي گون ده بو گون کئمي، حتّا بوندان دا چوخ ياخشي اولاجاق!""


text:
"صالح آدام محو اولور و کئمسه‌نئن اوموروندا ديئل. مؤمئن آداملار دا کؤچوب گِدئر، آمّا هچ کئم آنلامير. چونکي صالح آدام پئسلئکدن قورتولور.


text:
سئز کئمي مسخره‌يه قويورسونوز؟ آغيزينيزي کئمه گِن آچيرسينيز؟ کئمه دئل گؤرسه‌دئرسئنئز؟ مگر سئز عاصئلئيئن اؤولادلاري، حئيله‌نئن نسلی ديئلسئنئز؟


text:
مگر سئز ديئلسئنئز کي، پاليد آغاجلاري آراسيندا، هر ياشيل آغاجين آلتيندا شهوتله آليشيب يانيرسينيز؟ مگر سئز ديئلسئنئز کي، دره‌لرده، قايا اويوقلاريندا، اؤولادلاري قوربان ادئرسئنئز؟


text:
سئزئن پايينيز دره‌نئن هامار داشلاريندان دوزه‌لَن بوتلردئر. سئزئن پايينيز اونلاردير؛ بلی، اونلارين قاباغيندا مايع تقدئمي تؤکوبسونوز، تاخيل تقدئمي گتئرئبسئنئز. بونلارا گؤره مگر منئم اوره‌يئم رحمه گلر؟


text:
قاپيلارينيزا، قاپيلارين يان تاختالارينين آرخاسينا علامتئنئزي ووروبسونوز. منی ترک ادئب ياتاغينيزي گِنئش آچيبسينيز، اورادا اوزانيبسينيز، اويناشلارينيزلا سؤوده‌لَشئبسئنئز، بئرلئکده ياتماغا جان آتيبسينيز، اونلارين لوتلويونه تاماشا ادئبسئنئز!


text:
ياغ و عطئرلري بول-بول ووراندان سونرا پادشاها ساري گدئبسئنئز. اِلچئلرئنئزي اوزاقلارا گؤنده‌رئبسئنئز، اؤزونوزو اؤلولر دئيارينا قدر اِندئرئبسئنئز.


text:
اوزون يوللار سئزي طاقتدن سالدي. لاکئن سئز «بونون فايداسي يوخدور» دِمه‌دئنئز. گوجوزو تزه‌له‌يئب قالخدينيز، بونا گؤره ده حالدان گتمه‌دئنئز.


text:
کئم سئزي قورخودوب دهشته سالدي کي، يالان دِدئنئز؟ منی يادا سالمادينيز، منی دوشونمه‌دئنئز؟ من اوزون بئر زامان ساکئت قالديغيما گؤره، سئز مندن قورخمورسونوز؟


text:
سئز فرياد ادنده، قوي بو ييغديغينيز بوتلر سئزي قورتارسين. آمّا اونلارين هاميسيني کولَک سوووروب آتاجاق، بئر نفس اونلاري يِرئندن تَرپه‌دئب آپاراجاق. لاکئن منه سيغينان، تورپاغي مئراث آلاجاق، موقدّس داغيمي مولک اده‌جک."


text:
چونکي اوجا و عظمتلي اولان، ابدی ياشايان، آدي موقدّس اولان، بله ديئر: "من اوجا و موقدّس يرده ساکئنَم، قلبي سينيق اولانلارلا‎يام، روحدان دوشوکلرله‌يم، اِله کي، روحدان دوشوکلرئن روحلاريني، قلبي سينيق آداملارين قلبلرئني تزه‌لَندئرئم.


text:
طاماحکارليق گوناهينا گؤره قضبله‌نئب اونو جزالانديرديم، حئدّتله‌نئب اوزومو اوندان دؤنده‌ردئم. او اؤز يولونا دؤنوب گتدي.


text:
يولونو گؤرموشم، آمّا اونا شفا وره‌جيم. اونا رهبرلئک اده‌جيم، اونا و اونونلا ياس توتانلارا تسلّی وره‌جيم.


text:
آغيزلارين حمدئني ياراداجاغام. اوزاقداکيلارا و ياخينداکيلارا باريش اولسون، باريش اولسون."" رب ديئر: "و من اونا شفا وره‌جيم."


text:
لاکئن پئسلر شَپه‌لَنَن دهنز کئمي‌دئر، بو دهنز اَرام توتا بئلمز، اونون سولاري آشغال و پالچيق چيخاردار.


text:
"اوجا سَسله چيغير، چکئنمه؛ سَسئني کَره‌ناي سَسي کئمي اوجالت، خالقيما اونلارين تقصئرلرئني، يعقوب نسلئنه اونلارين گوناهلاريني بئلدئر!


text:
اونلار هر گون منی آختاريرلار، منئم يوللاريمي بئلمَکدن کِف ادئرلر. اِله بئل کي، بو عملي‌صالح، تاريسينين حؤکموندن آيريلمايان مئلّت ائمئش. اونلار مندن عادئل حؤکملر آرزو ادئرلر، تارييا ياخينلاشماقدان کِف ادئرلر.


text:
ديئرلر: «اوروج توتدوغوموزو نه اوچون گؤرمورسن، اؤزوموزو حلئم ادئرئک، آمّا سن فئکئر ورمئرسن؟» باخين، اوروج توتدوغونوز گون، سئز، ائسته‌دئيئنئزي ادئرسئنئز، بوتون ائشچئلرئنئزه ظولم ادئرسئنئز.


text:
باخين، اوروجونوزو ساواشماقلا، داعوا ائله، يومروقلا، دؤيمَکله کچئردئرسئنئز. سئز، بو گونکي کئمي، اوروج توتماقلا ائسته‌مئرسئنئز کي، سَسئنئزي اوجالاردا اشئتدئره‌سئنئز.


text:
مگر منئم سِچدئيئم اوروج بودور، بئر گون کي، آدام اؤزونو باشي آشاغي اتسئن؟ قاميش کئمي باشيني اَيسئن، اَينئنه چول گِيئب، کول اوستونده ياتسين؟ سئز بونو اوروج چاغيريرسينيز، هم ده ربّه مقبول اولان گون چاغيريرسينيز؟


text:
مگر منئم ائسته‌دئيئم اوروج او ديئل کي، پئسلئيئن بوخوولاريني قيراسينيز، يوغون ائپلرئني آچاسينيز، سئتم آلتيندا اولانلاري آزاد اده‌سئنئز، و هر جور يوغو قيراسينيز؟


text:
مگر او ديئل کي، يِدئيئنئز چؤره‌يي آجلا بؤلوشه‌سئنئز؟ بي‌خانومان کاسيبلاري اِوئنئزه گتئره‌سئنئز؟ لوت گؤرنده اونو گِيئندئره‌سئنئز، ياخينلارينيزدان کؤمه‌يئنئزي اسئرگَميه‌سئنئز؟


text:
او واخت نورونوز شفق کئمي ساچاجاق، و تزلئکله شفا تاپاجاقسينيز، صالحلئيئنئز قاباغينيزدا گده‌جک، ربّئن عئزّتي سئزي آرخادان قوروياجاق.


text:
او واخت ربّی چاغيراجاقسينيز، و رب سئزه جاواب وره‌جک. باغيراجاقسينيز، او سئزه «بورادايام» دئيه‌جک. اگر سئز يوغو آرانيزدان، بارماق اوزاتماغي و سؤزلر دِمه‌يي آرانيزدان ردّ اده‌سئنئز،


text:
اگر اورَکدن آجلارين قيدئنه قالاسينيز، ذلئل‌لرئن احتئياجلاريني وره‌سئنئز، او واخت نورونوز قارانليقدا پارلاياجاق، قارانليغينيز گون اورتا ائشيغي کئمي نور ساچاجاق.


text:
رب همئشه سئزه يول گؤرسده‌جک، قورو تورپاقلاردا سئزي دويوزدوراجاق، سوموکلرئنئزه قووّت وره‌جک. سئز ده سولانميش باغچا کئمي، سولاري هچ واخت اَسکئلمه‌ين بولاق کئمي اولاجاقسينيز.


text:
سئزدن عمله گلنلر قدئم داغينتيلاري تئکه‌جکلر، نسئل‌لردن قالما پايالارين اوستونو سئز برپا اده‌جکسئنئز. سئزه خاراباليقلاري برپا ادنلر، جاماعاتين ياشاماسي اوچون کوچه‌لري تزه‌دن قورانلار ديئله‌جک.


text:
اگر سَبّت گونونده بودره‌مَيه‌سئنئز، موقدّس گونومده اؤز کِفئنئزه باخماياسينيز، سَبّت گونونو «شَن گون»، ربّئن موقدّس گونونو «شرفلي گون» چاغيراسينيز، اؤز يولونوزلا گتمه‌مَکله، ائسته‌دئيئنئزي اَلده اتمه‌مَکله، بوش‌بوغازليقلا مشغول اولماماقلا، او گونو عَزئز توتاسينيز،


text:
او واخت رَبدن کِف اِدَرسئنئز، و من سئزي يِر اوزونون اوجا يِرلرئنه چيخاردارام، آتانيز يعقوبون پاييندان سئزي يِدئزدئره‌رم."" چونکي ربّئن آغيزي دانيشيب.


text:
لاکئن شر عمل‌لرئنئز تارينيزلا سئزئن آرانيزدا آيريليق ساليب. گوناهلارينيز سبب اولوب کي، اوزونو سئزدن دؤنده‌رسئن، اِله کي، اشئتمه‌سئن.


text:
چونکي اَللرئنئز قانلا، بارماقلارينيز شر عمللرله نجئسله‌نئب. دوداقلارينيز يالان دانيشيب، دئلئنئز پئسلئک ميريلدانير.


text:
محکمه‌ده عدالتله ائشه باخان يوخدور، دوغرولوقلا اؤزونو مودافئعه ادن يوخدور، بوش سؤزلره بِل باغلاييرلار، يالان دانيشيرلار، اَذئيّته بويلو اولوب پئسلئک دوغورلار.


text:
افعي يومورتالارينين اوستونده ياتيب، حؤرومچک تورو توخويورلار. او يومورتالاردان يئيَن اؤلور، قيريلان يومورتالاردان ائلان چيخير.


text:
اونلارين توخودوغو حؤرومچک توروندان پالتار چيخماز، توخودوقلاري ائله ده اؤزلرئني اؤرته بئلمزلر. اِله‌دئکلري عمللر شر عمل‌لردئر، اَللرئنده قدّارليق ائشلري وار.


text:
آياقلاري پئس ائشلر اتمه‌يه تَله‌سئر، معصوملارين قانيني تؤکميه جَلددئرلر. فئکئرلري، نئيّتلري شر عمل‌لردئر، يوللاريندا هلاکت و وئرانه‌لئک وار.


text:
باريش يولونو تانيميرلار، گتدئکلري يولدا عدالت يوخدور، يوللاريني اَيري ادئبلر، او يولدان گِدنلرئن هچ بئري باريش نه‌دئر، بئلمئر.


text:
بونا گؤره عدالت بئزدن اوزاقلاشيب، صالحلئک بئزه يِتئشمئر. ائشيق اومئدئنده‌يئک، آمّا باخ، قارانليقداييق، آيدينليق گؤزله‌يئرئک، لاکئن ظولمتده يِرئيئرئک.


text:
کور کئمي اَللرئمئزله دوواري يوخلاييريق، گؤزو گؤرمه‌يَنلر کئمي يولوموزو تاپماغا چاليشيريق. گون اورتا چاغي گجه واختي اولدوغو کئمي بودره‌يئرئک، گوجلولر آراسيندا اؤلولر کئمئيئک.


text:
هاميميز آيي کئمي نَرئلده‌يئرئک، گؤيرچئن کئمي ائنئلده‌يئرئک. عدالت گؤزله‌يئرئک، لاکئن اصلا يوخدور. قورتولوش گؤزله‌يئرئک، آمّا بئزدن اوزاقدير.


text:
چونکي تقصئرلرئمئز سنئن حوضوروندا چوخدور، گوناهلاريميز بئزئم ضئدّئمئزه شهادت ورئر. چونکي تقصئرلرئمئز بئزئمله‌دئر، شر عمل‌لرئمئزدن خبرداريق.


text:
خاطا ادئرئک، ربّی ائنکار ادئرئک، تاريميزدان اوز دؤنده‌رئرئک، ظولمدن دانيشيريق، خيانتدن دانيشيريق، يالانلاري اوره‌يئمئزده گئزله‌دئب سونرا آشکارا چيخارديريق.


text:
عدالت گری چکئلئر، صالحلئک اوزاقدا دورور، چونکي حقئقت شهر مِيدانيندا ييخيليب، دوروستلوک اَراميزا داخئل اولا بئلمئر.


text:
بلی، حقئقت هچ بئر يرده يوخدور، شردن اوزاق دوران تالان اولونور. رب بونلاري گؤردو، عدالتئن يوخلوغو اونون خوشونا گلمه‌دي.


text:
رب گؤردو کي، هچ کئم يوخدور، شفاعت اده‌نئن اولماديغينا گؤره او مات قالدي. او واخت اونون اؤز قولو اونا ظفر گتئردي، اؤز صالحلئيي اونا داياق اولدو.


text:
او، صالحلئيي زئرِه کئمي گِيدي، قورتولوش دَبئلقه‌سئني باشينا تاخدي. قئصاص پالتارلاريني گِيدي، قيرت پالتارينا بوروندو.


text:
بلجه قربدن شرقه‌جک آداملار ربّئن آديندان و اونون شؤوکتئندن قورخاجاقلار. چونکي دوشمن آزغين بئر چاي کئمي گلدئکده ربّئن نفسي اونو قوواجاق.


text:
رب ديئر: "منه گلئنجه، بودور منئم اونلارلا اولان عهدئم: اوستونده‌کي روحوم، و آغزينا قويدوغوم سؤزلرئم، ائندئدن ابده کئمي، سنئن، اؤولادلارينين و نوه-نتئجه‌لرئنئن آغزيندان دوشمَيه‌جک."


text:
باخ، دونياني قارانليق، خالقلاري ظولمت بورويه‌جک. آمّا رب سنئن اوستونه نور ساچاجاق، شؤوکتي سني اَحاطه اده‌جک.


text:
قالدير باشيني، باخ اطرافينا، اونلارين هاميسي ييغيليب يانينا گلئرلر! اوغوللارين اوزاقدان گله‌جک، قيزلارين قوجاقدا گتئرئله‌جک.


text:
او واخت بونو گؤروب اوزون نور ساچاجاق، اوره‌يئن سِوئنجدن تِز-تِز چيرپيناجاق. چونکي دهنزئن وار-دؤولتي سنه گتئرئله‌جک، مئلّتلرئن ثروتي سنه گله‌جک.


text:
دَوه سورولري، مئديانين، عِيفانين جمّازلاري تورپاقلاريني دولدوراجاق. بوتون شِبا خالقي گلئب قيزيل و کوندور گتئره‌جک، و ربّئن حمدلرئنئن خوش خبرئني اعلان اده‌جک.


text:
قِدارين بوتون سورولري سنئن يانينا ييغيلاجاق، نِبايوتون قوچلاري سنه خئدمت اده‌جک، قوربانگاهيمدا منه مقبول اولان قوربانلار اولاجاقلار، و من عئزّتلي اِوئمي داها دا عئزّتلَندئره‌جيم.


text:
قطعن ساحئل‌‌لر منه اومئد باغلاياجاقلار؛ تَرشئش گَمئلري اوّل گله‌جکلر کي، سنئن اؤولادلاريني قيزيل وَگوموشلري ائله اوزاقدان گتئرسئنلر؛ تارين ربّئن آدي اوچون، سني عئزّتلَندئرَن ائسرايئلئن موقدّسي اوچون.


text:
اجنبئلر دووارلاريني تئکه‌جکلر، پادشاهلاري سنه خئدمت اده‌جکلر. چونکي قضبئمده سني ووردوم، و لوطفومده سنه شَفقَت گؤرستمئشم.


text:
دروازالارين همئشه آچيق قالاجاق، نه گجه، نه ده گوندوز قيفيل‌لاناجاق کي، مئلّتلرئن ثروتي سنه تقدئم اولسون، پادشاهلاري يانينا گتئرئلسئن.


text:
شام آغاجي، چئنار و سرو آغاجلاري کي، لوبنانين شان-شؤهرتي‌دئر، سنه گتئرئله‌جک کي، موقدّس مکانيمداکي يري گؤزل‌لَشدئرسئن، و آياق قويدوغوم يري شؤوکتلَندئرئم.


text:
سني ذلئل ادنلرئن اؤولادلاري گلئب قاباغيندا تعظئم اده‌جکلر. سنه حقارتله باخانلارين هاميسي آياقلارينا دوشوب سنه سجده اده‌جکلر. سنه ربّئن شهري، ائسرايئلئن موقدّسئنئن صحيونو دئيه‌جکلر.


text:
گرچي سني ترک ادئب سندن نئفرت اتدئلر، يانيندان هچ کئم کِچمئردي، آمّا ائندي من سني ابدی بئر فخر، نسئل‌لر بويو بئر شادليق اده‌جيم.


text:
مئلّتلر و پادشاهلار بئر آنا کئمي سنه سود وره‌جکلر. او واخت بئله‌جکسن کي، من سني قورتاران ربّم، سني ساتين آلان، يعقوبون قودرتلي تاريسي.


text:
سنه بورونج عوضئنه قيزيل، دمئر يرئنه گوموش، آغاج يرئنه بورونج، داش عوضئنه دمئر گتئره‌جيم. اَمئن-آمانليغي حؤکمدارين، صالحلئيي ده باشچيلارين تعيئن اده‌جيم.


text:
سنئن تورپاغيندا بئر داها قدّارليق اِشئدئلميه‌جک، سرحدلرئنئن آراسيندا هلاکت و وئرانه‌لئک خبري اولماياجاق. دووارلاريني «خئلاص»، دروازالاريني دا «حمد» آدلانديراجاقسان.


text:
آرتيق گوندوز گونش ائشيغين اولماياجاق، گجه آي سنه آيدينليق ورميه‌جک. چونکي رب ابدی نورون، تارين دا سنئن شؤوکتئن اولاجاق.


text:
گونشئن بئر داها باتماياجاق، آيين گئزلَنميه‌جک، چونکي رب ابدی نورون اولاجاق، سنئن ياسلي گونلرئن قورتاراجاق.


text:
او واخت بوتون خالقين صالح اولاجاق، تورپاغي همئشه‌لئک مولک آلاجاقلار. اونلار اَکدئيئم بوداقدير، اَلئمئن ائشي کي، اونونلا عئزّتلَنئم.


text:
لاپ کئچئک عايئله‌دن بؤيوک نسئل عمله گله‌جک، آز سايلي نسئل قودرتلي مئلّت اولاجاق. من رب بونو اؤز واختيندا تِز اده‌جيم.


text:
پروردئگار ربّئن روحو اوستومده‌دئر، چونکي منی مسح ادئب کي، ذلئل اولموشلارا خوش خبري گتئرئم. او منی گؤنده‌رئب کي، قلبلري سينيق اولانلارين يارالاريني ساريييم، اسئرلره قورتولوش، محبوسلارا آزادليق اعلان اِدئم.


text:
صحيوندا ياس توتانلاري تأمئن اِدئم، کول يرئنه چَلَنگ، ماتم يرئنه شادليق گتئرن مسح ياغي ورئم، ضعئفلئک روحو عوضئنه، حمد پالتاريني بخش اِدئم. بلجه اونلار ربّئن اَکدئيي صالحلئک پاليد آغاجلاري چاغيريلاجاقلار کي، رب عئزّتلَنسئن.


text:
او زامان اونلار قدئم داغينتيلاري بئنا اده‌جکلر، قاباقکي خاراباليقلاري برپا اده‌جکلر، نسئل‌لر بويو وئرانه قالميش شهرلري تزه‌دن قوراجاقلار.


text:
ياداِللي‌لر گلئب سورولرئنئزي اوتاراجاقلار، اجنبئلر سئزه اَکئنچئلئک اده‌جکلر، سئزه اوزوملوکلرئنئزده باغبانليق اده‌جکلر.


text:
آمّا سئز ربّئن کاهئنلري چاغيريليب، تاريميزين خئدمتچئلري آدلاناجاقسينيز. مئلّتلرئن ثروتئني يئيه‌جکسئنئز، اونلارين وار-دؤولتلري ائله فخر اده‌جکسئنئز.


text:
چکدئيئنئز خجالت يرئنه ائکي قات شرف، روسوايچيليق عوضئنه اونلارين پايي اوستونه شادليقدان هاراي چکه‌جکسئنئز. بونا گؤره اونلار اؤلکه‌لرئنده ائکي قات مولک آلاجاقلار، سِوئنجلري ابدی اولاجاق.


text:
چونکي من، رب، عدالتي سِوئرَم. سويغونچولوقدان، حاقسيزليقدان نئفرت ادئرم. البتّه کي، عمل‌لرئنه گؤره اونلارا حاقّيني وره‌جيم، اونلارلا ابدی عهد باغلاياجاغام.


text:
نسئل‌لرئندن گلنلر مئلّتلر ائچئنده، اؤولادلاري خالقلار آراسيندا تانيناجاقلار. اونلاري گؤرَن هر کس اونلاري تانيياجاق، چونکي اونلار ربّئن برکت وردئيي نسئللردئرلر.


text:
ربده چوخ شادليق اده‌جيم، تاريمدا اوره‌يئم شادليقدان جوشاجاق، چونکي چَلَنگله بَزَنمئش بَي کئمي، بَر-بَزَک تاخميش گلئن کئمي، منه قورتولوش پالتاري گِيئندئرئب، صالحلئک البسه‌سی ائله بورويوب.


text:
تورپاق زوغلاريني نجه جوجَردئر، باغ اَکئلَن توخوملاري نجه يِتئشدئرئر، پروردئگار رب ده بوتون مئلّتلر قاباغيندا صالحلئيي و حمدي بله يِتئشدئره‌جک.


text:
صالحلئيي نور کئمي ساچاناجاق، قورتولوشو مشعل کئمي ياناناجاق، صحيونون خاطئرئنه ساکئت اولماياجاغام، اورشلئمئن خاطئرئنه ساکئت دورماياجاغام.


text:
مئلّتلر سنئن صالحلئيئني، بوتون پادشاهلار سنئن شؤوکتئني گؤره‌جکلر، ربّئن آغزيندان چيخديغي، سنه وردئيي تزه آدلا چاغيريلاجاقسان.


text:
آرتيق سنه "آتيلميش"، اؤلکه‌نه ده "وئرانه قالميش" دِمَيه‌جکلر؛ عوضئنه سنه "خوشلانديغيم"، اؤلکه‌نه ده "اَرلي" ديئله‌جک. چونکي رب سندن خوشلانير، اؤلکَن ده اونونلا اِولي ساييلاجاق.


text:
چونکي نجه بئر جاوان، باکئره بئر قيزلا اِوله‌نئر، اِلجه ده سنئن اوغولارين سنئنله اِولَنه‌جکلر. نجه بَي، گلئن اوزوندن شادليق ادئر، تارين دا سن اوچون اِله شادليق اده‌جک.


text:
ای اورشلئم، دووارلارينين اوستونه من قارووولچولار قويموشام. گجه‌-گوندوز اونلار ساکئت اولماياجاقلار. ای سئزلر کی، ربّه سؤزونو خاطيرلاديرسينيز، ساکئت اولمايين؛


text:
رب اورشلئمي برپا ادنه‌جک، اونو يِر اوزونون تعرئفه لايئق شهرئنه دؤنده‌رَنه‌جک، اونا راحاتليق ورمه‌يئن!


text:
رب صاغ اَلئنه، گوجلو قولونا آند ائچئب: "سنئن تاخيليني بئر داها دوشمنلرئنه يِدئرتميه‌جيم، ياداِللي‌لر ده سنئن زحمتله سيخديغين شرابيني ائچميه‌جکلر.


text:
آمّا تاخيلي ييغان يئيه‌جک، ربّه حمدلر اده‌جک. اوزومو ييغان شرابيني موقدّس مکانيمين صحنلرئنده ائچه‌جکدئر."


text:
کِچئن، شهر دروازالاريندان کِچئن، خالق اوچون يول حاضيرلايين! تئکئن، يول سالين، داشلاري کنارا آتين، خالقلار اوچون بايراق قالديرين!


text:
باخين، رب يِر اوزونون لاپ اوزاق يِرلرئنه اعلان ادئب: "صحيون قيزينا ديئن: «باخ، قورتولوشون گلئر، باخ، ربّئن پاداشي اونونلادير، بَخشئشي ده قاباغيندادير.»""


text:
صحيون خالقينا "ربّئن ساتين آلديغي، موقدّس خالق" دئيه‌جکلر. سن، ای اورشلئم، "تارينين آختارديغي، ترک اولماميش شهر" آدلاناجاقسان.


text:
اِدومدان گلن، بوصرادان گلن بو، کئمدئر؟ بو کي، قيرميزي رنگئنه دؤنموش پالتارلار گِيئنئب؟ شؤوکتلي البسه ائچئنده، بؤيوک قودرتله يوروش ادئب گلئر؟ "او منم، صالحلئکده دانيشان، قورتارماغا قادئر اولان."


text:
نه اوچون پالتارلارين قيرميزي‌دير؟ نه اوچون پالتارين بله قيرميزي اولوب؛ اِله بئل کي، سن اوزوم‌سيخاندا اوزوم سيخيردين؟


text:
"اوزوم‌سيخاندا اوزومو تک سيخديم، يانيمدا خالقلاردان هچ کئم اولمادي. قضبئم ائچئنده اونلاري تاپدالاديم، قِيضئمله اونلاري آياقلاريمين آلتينا سالديم. قانلاري پالتارلاريما سيچراييب، بوتون پالتارلاريمي بولاشديرديم.


text:
من باخديم، کؤمک ادن بئر کس يوخ ائدي، حيران قالميشديم و منئم طرفئمي ساخلايان يوخ ائدي، او واخت قولوم منه ظفر گتئردي، قِيضئم منه داياق اولدو.


text:
ربّئن مهرئبانليغيني، اونون حمدلره لايئق اولان ائشلرئني نقل اده‌جيم؛ بئزه باغيشلاديغي بوتون شيلر اوچون، ائسرايئل نسلئنه اتدئيي بؤيوک ياخشيليق اوچون کي، رحمتئنه گؤره، بؤيوک محبّتئنه گؤره بئزه ادئب.


text:
رب ددي: "البتّه، اونلار منئم خالقيمديرلار، منی آلداتمايان اؤولادلاريمديرلار."" بلجه اونلارا قورتاريجي اولدو.


text:
اونلار اذئيّت چکدئکده، او دا اذئيّت چکدي. حوضوروندان گلن ملک اونلاري خئلاص اتدي؛ محبّتي و مرحمتي ائله اونلاري ساتين آلدي. بوتون کِچمئش گونلرده اونلاري گؤتوروب آپاردي.


text:
لاکئن اونلار عوصيان اتدئلر، اونون موقدّس روحونو کَدَرلَندئردئلر. بونا گؤره رب ده اونلارين دوشمنی اولوب، اونلارين ضئدّئنه اؤزو دؤيوشدو.


text:
سونرا خالق کِچمئش گونلري، ربّئن قولو موسانين دؤورونو يادا سالدي. اونلاري سوروسونون چوبانلاري ائله بئرلئکده دهنزدن کچئردن هارادادير؟ اونلارين ائچئنه موقدّس روحونو احسان ادن هاردادير؟


text:
کئم باعئث اولدو کي، اونون او شؤوکتلي قولو، موسانين صاغ طرفئنده گتسئن؟ کئم سولاري اونلارين قاباغيندا ياريب بؤلدو کي، اؤزونه ابدی بئر آد قازانسين؟


text:
ربّئن روحو اونلارا اِله راحاتليق وردی کي، اِله بئل ناخير اوتو بول اولان دره‌ده اوتاريلير. بلی، سن خالقينا يول گؤرستدئن کي، اؤزونه شؤوکتلي بئر آد قازاناسان.


text:
يارب، گؤيلردن باخ، موقدّس، عئزّتلي، اوجا مسکنئندن بئزه نظر سال! هارادادير سنئن قيرتئن، گوجلو عمل‌لرئن؟ قلبئنده‌کي حسرتي، رحمي بئزدن اسئرگه‌يئرسن.


text:
سنسن آتاميز. ائبراهئم بئزي تانيماسا دا، ائسرايئل بئزئم کئم اولدوغوموزو بئلمه‌سه ده، آتاميز سنسن، يارب، ازلدن بَري آدين بئزي ساتين‌آلاندير.


text:
نه اوچون، يارب، بئزي يوللاريندان آزديريرسان، قلبلرئمئزي عئنادکار ادئرسن کي، سندن قورخماياق؟ قول‌لارينين خاطئرئنه، ائرثئن اولان قبئله‌لرئنئن خاطئرئنه گری دؤن.


text:
موقدّس خالقين قيسا بئر مودّت اوچون سنئن موقدّس مکانينا صاحئب اولدو. آمّا ائندي اوراني دوشمنلرئمئزئن آياغي تاپدالايير.


text:
اِله بئر خالقا بَنزه‌يئرئک کي، اِله بئل، هچ واخت سن بئزه حؤکمدار اولماييبسان، اِله بئل، بئز هچ واخت سنئن آدينلا چاغيريلماميشيق.


text:
آلوو کوللوغو يانديران کئمي، اود سويو قاينادان کئمي، آديني دوشمنلرئنه تانيتديرايدين کي، مئلّتلر حوضوروندا لرزه‌يه گلسئن!


text:
اونا اومئد باغلايان اوچون بله ائشلر ادن تاريني، ازلدن بَري، سندن باشقاسيني نه گؤز گؤروب، نه ده قولاق اشئدئب.


text:
صالح ائشلره شادليقلا عمل ادنلرئن، سنئن يوللارينلا گدئب سني خاطيرلايانلارين گؤروشويونه گلئرسن. باخ، سن قضبلي ائدئن، چونکي بئز گوناها باتديق، گوناهدا اوزون بئر مودّت ياشاديق؛ نجه خئلاص اولا بئله‌رئک؟!


text:
هاميميز نجئس بئري کئمي اولموشوق، بوتون صالح عمل‌لرئمئز نجئس اَسکئيه بَنزه‌يئر. هاميميز يارپاق کئمي سولوروق، شر عمل‌لرئمئز بئزي کولَک کئمي سوووروب آپارير.


text:
سنئن آديني چکَن يوخدور، سنه باغلانماق اوچون جان آتان بئري يوخدور. چونکي اوزونو بئزدن دؤنده‌رئبسن، بئزي شر عمل‌لرئمئزئن قودرتئنه تسلئم ادئبسن.


text:
آتالاريميزين سنه حمد اتدئکلري يِر، موقدّس و گؤزل معبدئمئز اودلا يانيب؛ بوتون دَيَرلي شيلرئمئز خارابا قاليب.


text:
بوتون بونلاردان سونرا، يارب، مگر گئنه ده اؤزونو اوزاق ساخلاياجاقسان؟ مگر ساکئت قاليب بئزي داها دا ذلئل اده‌جکسن؟


text:
"قوياجاغام کي، منی سوروشمايانلار منی تاپسينلار، قوياجاغام کي، منی آختارمايانلار منی تاپسينلار. آديملا چاغيريلمايان مئلّته ددئم: «بورادايام! بورادايام!»


text:
او خالق کي، باغلاردا قوربان کَسئب، کَرپئجلرئن اوستونده بوخور يانديريب، گؤزوم قاباغيندا همئشه منی قيزديرير؛


text:
او خالق کي، بئربئرئنه ديئر: «اوزاق دور، منه ياخينلاشما، چونکي من سندن موقدّسم.» بونلار بورنوما توستودور، بئر اوددور کي، بوتون گون يانير.


text:
باخ، قاباغيمدا بونلار يازيليب: من ساکئت اولماياجاغام، لاکئن اونلارين عوضئني وره‌جيم، عمل‌لرئني باشلارينا چِوئره‌جيم.


text:
اونلارين تقصئرلرئنئن، آتالارينين دا تقصئرلرئنئن جزاسيني اونلارا چکدئره‌جيم."" رب بويورور. "چونکي اونلار داغلارين باشيندا بوخور يانديريبلار، تپه‌لرئن باشيندا منه کوفر ديئبلر، اونا گؤره ده من اوّلکي عمل‌لرئني اؤلچوب، اونلارين عوضئني اونلارا چکدئره‌جيم."


text:
رب بله ديئر: "نجه اوزوم سالخيميندا شئره تاپيلير و بئري ديئر: «سالخيمي محو اتمه‌يئن، چونکي ائچئنده برکت وار.» من ده قوللاريمين خاطئرئنه بله اده‌جيم کي، اونلارين هاميسيني محو اتمه‌يئم.


text:
يعقوبدان نسئل يِتئشدئره‌جيم، يهودا نسلئندن داغلاريما وارئث چيخاجاق؛ بلی، سِچئلمئش خالقيم اوراني ائرث آلاجاق. منئم قوللاريم اورادا ساکئن اولاجاقلار.


text:
لاکئن سئز، ای ربّی ترک ادنلر، موقدّس داغيمي ياددان چيخاردانلار، طالِع آللاهينا سوفره آچانلار، قئسمَت آللاهينا جاملاردا شراب تقدئم ادنلر،


text:
من ده سئزي قيلينجا قئسمَت اده‌جيم، باشينيز کَسئلمَک اوچون، هامينيز بويون اَيه‌جکسئنئز. چونکي من چاغيرديم، لاکئن سئز جاواب ورمه‌دئنئز، من دانيشديم، لاکئن سئز قولاق آسمادينيز. گؤزومده پئس اولاني اتدئنئز، منه مقبول اولماياني سِچدئنئز."


text:
بونا گؤره ده پروردئگار رب بله ديئر: "باخين، قوللاريم يئيه‌جکلر، آمّا سئز آج قالاجاقسينيز، باخين، قوللاريم ائچه‌جکلر، آمّا سئز سوسوز قالاجاقسينيز، باخين، قوللاريم سِوئنه‌جکلر، آمّا سئز اوتاناجاقسينيز.


text:
باخين، قوللاريم شاد بئر اورَکله شادليق اده‌جکلر، آمّا سئز اورَک آغريسيندان قيشقيراجاقسينيز، کَدَرلي بئر روحلا اولوياجاقسينيز.


text:
سئزئن آدينيز سِچئلمئش خالقيمين آغزيندا لعنت کئمي قالاجاق. پروردئگار رب سئزي اؤلدوره‌جک، لاکئن اؤز قوللارينا باشقا آد وره‌جکدئر.


text:
چونکي اؤلکه‌ده کئم برکت ائسته‌سه، حقئقتئن تاريسي طرفئندن برکت آلاجاق؛ اؤلکه‌ده کئم آند ائچسه، حقئقتئن تاريسي طرفئندن آند ائچه‌جکدئر. چونکي کِچمئش اذئيّتلر ياددان چيخارديليب گؤزومون قاباغيندان گئزلي‌دئر.


text:
چونکي باخ، من تزه گؤيلر و تزه بئر يِر ياراديرام. قاباقکي شيلر بئر داها خاطيرلانماياجاق، هچ يادا دوشميه‌جک.


text:
ياراتديقلاريمدا همئشه سِوئنئن، شادليق ادئن. چونکي باخ، اورشلئمي شادليق اوچون، ساکئنلرئني سِوئنج اوچون ياراديرام.


text:
من اورشلئم اوچون سِوئنه‌جيم، خالقيم اوچون شادلاناجاغام. اورادا بئر داها نه آغلاشما سَسي اولاجاق، نه ده فرياد سَسي اِشئدئله‌جک.


text:
اوشاقلار آرتيق کؤرپه چاغلاريندا اؤلميه‌جکلر، اوزون عؤمور سورمه‌ين بئر قوجا اولماياجاق، چونکي يوز ياشيندا اؤلَنلر جاوان ساييلاجاقلار، يوز ياشينا چاتمايان گوناهکار، لعنت آلتيندا ساييلاجاق.


text:
تئکدئکلري اِوده اؤزگه‌لر ياشاماياجاق، اَکدئکلري باغين مِيوه‌لرئني باشقالاري يِميه‌جک. چونکي خالقيمين عؤمورو آغاجلار عؤمورو کئمي اوزون اولاجاق، سِچئلمئشلرئم اَللرئنئن ائشلرئندن کِف اده‌جکلر.


text:
اونلار عبث يِره اَللَشميه‌جکلر، اؤولادلاري بلالارلا اوزلَشميه‌جکلر. چونکي اونلار ربّئن طرفئندن برکت آلانلارين نسلئدئرلر؛ اؤولادلاري دا اونلارلا.


text:
اِله ده اولاجاق کي، اونلار منی چاغيرماميشدان، من اونلارا جاواب وره‌جيم، اونلار حله دانيشارکَن من اِشئده‌جيم.


text:
قوردلا قوزو بئر يرده اوتلاياجاق، شئر اؤکوز کئمي سامان يئيه‌جک، و ائلانين يِدئيي تورپاق اولاجاق. موقدّس داغيمين هچ بئر يِرئنده هچ کئمه ضرر دَيميه‌جک، هچ بئر کس او بئرئسئني محو اَتميه‌جک."" رب بله ديئر.


text:
رب بله ديئر: "گؤيلر منئم تختئمدئر، يِر آياقلاريمين آلتينداکي کَتئلدئر. هارادادير بس او اِو کي، سئز منه تئکه‌بئله‌سئنئز؟ هارادير او يِر کي، دئنجه‌لئم؟


text:
چونکي بوتون بونلاري منئم اَلئم ياراتدي، هر شي بلجه وار اولدو."" رب بويورور. "لاکئن من باشي‌آشاغي و روحو اَزئلمئش آداما، سؤزومون قاباغيندا تئتره‌ينه نظر سالارام.


text:
آنجاق اؤکوز کَسن، آدام اؤلدورَن کئمئدئر، قوزونو قوربان کَسَن، ائتئن بوينونو قيران کئمي‌دئر، تاخيل تقدئمي گتئرن، دونگوز قانيني تقدئم ادن کئمي‌دئر، کوندور يانديران، بوته پرستئش ادن کئمي‌دئر. بلی، اونلار اؤز يوللاريني سِچئبلر، و جانلاري اؤز ائيرنج ائشلرئندن حظّ آلير.


text:
من ده اونلاري تَنبه اتميه قرار وره‌جيم، قورخدوقلاري بلاني باشلارينا گتئره‌جيم. چونکي من چاغيرديم، لاکئن جاواب ورن يوخ ائدي، دانيشديم، لاکئن قولاق آسماديلار، گؤزومده پئس اولاني اتدئلر، منه مقبول اولماياني سِچدئلر."


text:
ای ربّئن سؤزو قاباغيندا تئتره‌يَنلر، اونون ددئکلرئني اِشئدئن: "سئزدن نئفرت ادن قارداشلارينيز، منئم آديما گؤره سئزي اؤزلرئندن آتانلار ديئبلر: «قوي رَب، شؤوکتئني گؤرسدسئن کي، بئز ده سئزئن شادليغينيزا بئر باخاق.» لاکئن اونلار روسواي اولاجاقلار.


text:
بله بئر شي کئم اشئدئب؟ بله شيلري کئم گؤروب؟ مگر بئر گونده اؤلکه عمله گلر؟ مگر بئر آندا بئر مئلّت دوغولار؟ آمّا صحيونون آغريسي توتدوقدا اوغوللاريني دوغدو.


text:
مگر من دوغوش آنيناجاق گتئرئب دوغماغا گوج ورمه‌رم؟" رب ديئر. "دوغوش اوچون گوج ورن من، مگر بَطني باغلايارام؟" سنئن تارين ديئر.


text:
"اورشلئمله بئرلئکده سِوئنئن، ای اونو سِوَنلر، هامينيز اونون اوچون شادليق ادئن. ای اورشلئم اوچون ياس توتانلار، اونونلا بئرلئکده جوشون، فَرَحله‌نئن!


text:
اِله کي، سئز آنانيز اورشلئمئن دؤشلرئني اَمئب، تسلّی تاپاسينيز، دوياسينيز، اِله کي، اونون بول نعمتلرئندن داديب حظّ آلاسينيز."


text:
چونکي رب بله ديئر: "باخين، من اَمئن-آمانليغي بئر چاي کئمی، مئلّتلرئن ثروتئني داشقين سل کئمي اونا ساري آخيديرام. سئز اوندان بَسلَنه‌جکسئنئز، قوجاغيندا آپاريلاجاقسينيز، دئزلرئنده نازلاناجاقسينيز.


text:
او واخت بونلاري گؤره‌جکسئنئز؛ و اوره‌يئنئز سِوئنه‌جک؛ سوموکلرئنئز ياشيل اوت کئمي قووّتلَنه‌جک. ربّئن اَلي قوللارينين طرفئندن تانيناجاق، لاکئن قضبي دوشمنلرئنئن اوستونده‌ اولاجاقدير."


text:
باخ، رب اود ائچئنده گلئر، اونون دؤيوش عارابالاري فيرلانان يِل کئمي‌دئر کي، قضبئني اودلو و تَنبِهي‌ اود آلووو کئمي تؤکسون.


text:
چونکي رب بوتون بشري اودلا، قيلينجي ائله موحاکئمه اده‌جک، و اونون قيلينجي ائله ييخيلانلارين سايي چوخ اولاجاقدير.


text:
"باغلارا گئرمک اوچون اؤزلرئني تقدئس ادئب تمئز ادنلر، اورتادا دورانين دالينجا گده‌رک، دونگوز، سئچان و باشقا نجئس حيوانلارين اَتئني يئيَنلرئن هاميسي محو اولاجاقلار."" رب بويورور.


text:
"چونکي من اونلارين عمل‌لرئني ده، فئکئرلرئني ده بئلئرم؛ او واخت يِتئشئر کي، بوتون مئلّتلري و دئل‌لري بئر يِره ييغيم. اونلار گلئب منئم شؤوکتئمي گؤره‌جکلر.


text:
من آرالاريندا بئر علامت قوياجاغام. اونلاردان قاچيب-قورتولانلاري من باشقا مئلّتلره گؤندره‌جيم: تَرشئشه، پولا، ماهئر اوخ‌آتانلارين وطني لودا، توبَله، يونانا، شؤهرتئمي اشئتمه‌ين، شؤوکتئمي گؤرمه‌ين اوزاق ساحئل‌لره. و اونلار منئم شؤوکتئمي مئلّتلر آراسيندا اعلان اده‌جکلر.


text:
ائسرايئل اؤولادلاري تاخيل تقدئملرئني تمئز قابلار ائچئنده ربّئن معبدئنه نجه گتئرئرلر، اونلار دا بوتون قارداشلارينيزي مئلّتلر آراسيندان تاخيل تقدئمي اولاراق آتلار بِلئنده، عارابالاردا، تخت‌روانلاردا، دَوه‌لر و قاطيرلار بِلئنده منئم موقدّس داغيم اورشلئمه گتئره‌جکلر."" رب بويورور،


text:
"ياراتاجاغيم تزه گؤيلر و تزه يِر قاباغيمدا نجه دورور، سئزئن ده نسلئنئز و آدينيز بله دوراجاق."" رب بويورور.


text:
"او واخت اونلار اِشئيه چيخاجاقلار، و منئم ضئدّئمه عاصي اولانلارين مِيئتلرئني گؤره‌جکلر. چونکي قوردلاري اؤلميه‌جک، اونلاري يانديران آلوو سؤنميه‌جک. و بوتون بشر اونلاردان ائيرَنه‌جک."


text:
بونلار خئلقئيا اوغلو اِرِميانين سؤزلري‌دئر کي، بِنيامئن تورپاغينداکي عَناتوتدا ياشايان کاهئنلردن بئري ائدي.


text:
يهودا پادشاهي آمون اوغلو يوشئيانين دؤورونده، اونون پادشاهليغينين اون اوچونجو ائلئنده اِرِميايا ربّئن سؤزو نازئل اولدو.


text:
بو، يهودا پادشاهي يوشئيا اوغلو يِهوياقئمئن دؤوروندن يهودا پادشاهي يوشئيا اوغلو صئدقئيانين پادشاهليغينين اون بئرئنجي ائلئنئن آخيريناجاق داوام وردی، اِله کي، بِشئنجي آيدا اورشلئم اهالئسي اسئرلئيه آپاريلدي.


text:
"من سنه آنانين بطنئنده شکئل ورمه‌دن قاباق سني تانيديم، دوغولماميشدان قاباق سني تقدئس اتدئم. من سني مئلّتلره پيغمبر تعيئن اتمئشم."


text:
آمّا رب منه ددي: "سن «جاوانام» دِمه. چونکي سني کئمئن يانينا گؤنده‌رسَم، گده‌جکسن، سنه نه امر اتسَم، اونو دئيه‌جکسن.


text:
باخ، بو گون سني مئلّتلر و اؤلکه‌لر اوستونه تعيئن اتمئشم کي، اونلاري کؤکوندن ييخيب داغيداسان، قيريب محو اده‌سن، تئکئب اَکه‌سن."


text:
ربّئن سؤزو منه نازئل اولوب ددي: "ای اِرِميا، نه گؤرورسن؟" من ددئم: "بادام آغاجينين بئر بوداغيني گؤرورم."


text:
ربّئن سؤزو ائکئنجي دفه منه نازئل اولوب ددي: "نه گؤرورسن؟" من ددئم: "قاينار بئر قازان گؤرورم کي، شئمالدان بو طرفه يؤنه‌لئب."


text:
چونکي باخ، من شئمال اؤلکه‌لرئنئن بوتون طايفالاريني چاغيريرام."" رب بويورور؛ "اونلارين هر بئري گلئب اؤز تختئني اورشلئم دروازالارينين گئرئشئنده، اونون بوتون اطرافيندا اولان دووارلارينين ضئدّئنه، و بوتون يهودا شهرلرئنئن ضئدّئنه قوراجاق.


text:
بوتون پئسلئکلرئنه گؤره اونلارين ضئدّئنه حؤکملرئمي بئلدئره‌جيم. چونکي مندن اوز دؤنده‌رئب باشقا آللاهلارا بوخور يانديريبلار و اؤز اَللرئنئن ائشلرئنه سجده ادئبلر.


text:
سنه گلئنجه؛ ائندي سن بِلئني قورشاييب چيخ، سنه امر اده‌جيئم بوتون شيلري اونلارا دِه. اونلاردان دهشته دوشمه، يوخسا من ده سني اونلارين قاباغيندا دهشته سالارام.


text:
باخ، من، بلی من بو گون سني بوتون اؤلکه‌نئن، يهودا پادشاهلارينين، بو يِرئن باشچيلارينين، کاهئنلرئنئن و خالقينين ضئدّئنه قالالي شهر، دمئر سوتون، و بورونج دووار اتمئشم.


text:
اونلار سنئنله ووروشاجاقلار، لاکئن گوجلري چاتماياجاق، چونکي سني قورتارماق اوچون من سنئنله وارام."" رب بويورور.


text:
"گت، اورشلئمئن قولاقلارينا اعلان ات کي، رب بله ديئر: «من سنئن جاوانليغينداکي مِهرئني، گلئن اولانداکي محبّتئني، صحرادا، اوت بئتمه‌ين تورپاقدا داليمجا گلدئيئني خاطيرلاييرام.


text:
او واخت ائسرايئل ربّه وقف اولموشدو و اونون محصولون نوباري ائدي. اوندان يئيَنلرئن هاميسي خاطاکار چيخديلار، اوستلرئنه بلا نازئل اولدو.»" رب بويورور.


text:
رب بله ديئر: "آتالارينيز منده نه حاقسيزليق تاپديلار کي، مندن اوزاقلاشديلار و پوچلوغون دالينجا گدئب اؤزلري ده پوچ اولدولار؟


text:
داها دِمه‌دئلر: «هارادادير او رب کی، مئصئر تورپاغيندان بئزي چيخارتدي، صحرادان، اوچوروملارلا دولو چؤل‌لردن، اؤلوم کؤلگه‌سئنده قالان قوراق تورپاقدان، بئر ائنسانين کِچمه‌دئيي، هچ کسئن ياشاماديغي دئياردان بئزی کِچئرتدي؟»


text:
من سئزي برکتلي تورپاغا گتئردئم کي، اونون ميوه‌لرئندن و نعمتلرئندن يئيه‌سئنئز. آمّا سئز گلدئنئز و تورپاغيمي نجئس اتدئنئز، منئم ائرثئمي ائيرنج بئر يِره چِوئردئنئز.


text:
کاهئنلر دِمه‌دئلر: «رب هارادادير؟» شرئعت موعلّئملري منی تانيماديلار، رهبرلر ده منئم ضئدّئمه عوصيان اتدئلر، پيغمبرلر بَعَلئن آدي ائله نبئلئک اتدئلر و فايداسيز شيلرئن دالينجا گتدئلر.


text:
بونا گؤره من گئنه سئزئنله داعواچي اولاجاغام، من اؤولادلارينيزين اؤولادلاري ائله ده داعواچي اولاجاغام."" رب بويورور


text:
آللاهلار اولماديقلاري حالدا، هچ اولوب بئر مئلّت آللاهلاريني دَيئشدئرسئن؟ لاکئن منئم خالقيم اؤز شؤوکتئني فايداسيز شيلره دَيئشئب.


text:
"چونکي منئم خالقيم ائکي پئس عمل ادئب: منی، آخار سولارين منبعئني، آتيب اؤزلرئنه حوووضلار، سو ساخلامايان چاتلاق حوووضلار دوزَلدئبلر.


text:
اونون اوستونه جاوان آصلانلار نَرئلده‌يئب، سَسلرئني اوجالديبلار. اؤلکه‌سئني وئران ادئبلر. شهرلري يانيب، اوندا ياشايان هچ کس قالماييب.


text:
بس ائندي شئخور سويوندان ائچمک اوچون مئصئره نئيه گِدئرسن؟ فَرات سويوندان ائچمَک اوچون آشورا نئيه گِدئرسن؟


text:
سني اؤز پئسلئيئن جزالانديراجاق، دؤنوکلويون سني ائصلاح اده‌جک. اونا گؤره بئل و گؤر کي، تارين ربّی آتماغين، مندن قورخماماغين پئس و آجي شيدئر."" قوشونلار ربّی پروردئگار بويورور.


text:
"سنئن يوغونو چوخ زامان قاباق قيرديم، ائپلرئني قوپارتديم. آمّا سن ددئن: «سنه قوللوق اتميه‌جيم!» اوسته‌لئک هر اوجا تپه‌نئن اوستونده، بول يارپاقلي هر آغاجين آلتيندا فاحئشه کئمي يِره ياتيبسان.


text:
من سني ياخشي مِينه، تَر-تمئز توخوم کئمي اَکمئشدئم. نجه اولدو کي، عَلِيهئمه چيخيب قرئب مِينه‌‌يه دؤندون؟


text:
گرچي سن اؤزونو گئل‌آبي ائله يويورسان، بول کول سويو ائشله‌دئرسن، لاکئن گوناهينين لکه‌سي حله ده حوضورومدا قالير."" پروردئگار رب بويورور.


text:
"نجه دئيه بئلرسن کي، «نجئس ديئلم، بَعَل بوتلرئنئن يولو ائله گتمه‌مئشم؟» دره‌ده نجه رفتار اتدئيئنه باخ، نه اتدئيئني گؤر! سن قيزيشان، اورا-بورا قاچان دئشي دَوه کئمي‌سن،


text:
شهوتله هاواني ائيله‌ين، صحرايا اؤيرَشمئش وحشي اِششَک کئمي‌سن. قيزاندا اونو کئم ساخلايا بئلر؟ اونو ائسته‌ينلر اؤزلرئني يورمازلار، جوتلَشمه واختي اونو تاپارلار.


text:
آياغي يالين گَزمه، بوغازين سوسوزلوقدان قوروماسين. آمّا سن ددئن: ‹خِير، فايداسي يوخدور! چونکي من ياد آللاهلاري سِومئشَم و اونلارين دالينجا گده‌جيم.›


text:
اوغري توتولاندا نجه اوتانير، ائسرايئل نسلی ده پادشاهلاري، باشچيلاري، کاهئنلري و پيغمبرلري ائله بئرلئکده اِلَجه اوتانيرلار.


text:
اونلار آغاجا «آتامسان»، داشا دا «منی سن دوغدون» ديئرلر. چونکي منه طرف اوزلرئني يوخ، آرخالاريني چِوئرئبلر. لاکئن اوستلرئنه بلا گلنده دئيه‌جکلر: «قالخ و بئزي قورتار.»


text:
لاکئن اؤزون اوچون دوزلتدئيئن بوتلرئن هارادادير؟ باشينا بلا گلدئيي واخت، اگر سني قورتارا بئلرلر، قوي اونلار گلسئنلر. چونکي سنئن آللاهلارين، شهرلرئنئن سايي قدردئر، ای يهودا!


text:
"اؤولادلارينيزي بوشونا جزالانديرميشام؛ چونکي اونلار يولا گلمه‌دئلر. اؤز قيلينجينيز پيغمبرلرئنئزي ييرتيجي آصلان کئمي تلف ادئب."


text:
ای بو زامانين اؤولادلاري، ربّئن سؤزونه دئقّت ادئن: "مگر من ائسرايئل اوچون بئر صحرا اولموشام؟ و يا بئر ظولمت اؤلکه‌سي اولموشام؟ خالقيم نه اوچون ديئر کي، «بئز اؤز-اؤزوموزه آغاييق، بئر داها سنه طرف گلميه‌جيئک؟


text:
مگر قيز اؤز بَزَکلرئني، گلئن ده اؤز گلئنلئک قورشاغيني ياددان چيخاردا بئلر؟ آمّا منئم خالقيم اوزون مودّت منی ياددان چيخارديب.


text:
سنئن اَتَکلرئن قيريلان مؤحتاج و معصوم آداملارين قانينا بولاشيب؛ حال بو کي اونلاري اوغورلوق اوستونده توتمادين. حله بونونلا بِله،


text:
سن ديئبسن: «من تقصئرسئزم، ربّئن قضبي قطعن مندن يان کچه‌جک›. باخ، من سني موحاکئمه اده‌جيم، چونکي گوناه اتمه‌دئيئني ديئرسن.


text:
اورادان دا اَل‌لرئنله باشيني توتوب چيخاجاقسان، چونکي بِل باغلاديقلاريني رب ردّ ادئب، اونلارلا اوغور قازانا بئلميه‌جکسن."


text:
رب ديئر: "اگر بئر آدام اؤز آرواديني بوشاسا، آرواد دا اونو ترک ادئب آيريسينا اَره گتسه، مگر او آدام بئر ده آروادينين يانينا قاييدار؟ بله اتسه، مگر اؤلکه کامئل بئر شکئلده نجئس اولماز؟ آمّا سن چوخلو اويناشي اولان بئر فاحئشه‌سن؛ آيا گئنه ده منه طرف دؤنورسن؟


text:
باشيني چيلپاق تپه‌لره طرف قالديريب باخ. سِوئشمه‌دئيئن يِر مگر وار؟ صحرادا ياشايان بدوي کئمي يول کناريندا اوتوردون و اويناشلاريني گؤزله‌دئن. زئناکارليغين و پئسلئکلرئنله اؤلکه‌ني نجئس اتدئن.


text:
بونا گؤره ده ياغيشلارين آردي کَسئلدي و ياز ياغيشي ياغمادي. آمّا سن اوزسوز فاحئشه‌يه اوخشادين، اوتانماق ائستمه‌دئن.


text:
مگر همئشه‌لئک قضبلي اولاجاق؟ مگر ابده کئمي کئن ساخلاياجاق؟» باخ، دانيشيبسان و گوجون چاتديغي قدر پئسلئک ادئبسن."


text:
يوشئيانين پادشاهليغي دؤورونده رب منه ددي: "دؤنوک ائسرايئلئن نه اتدئيئني گؤردون؟ هر اوجا تپه‌نئن اوستونه، بول يارپاقلي آغاجين آلتينا گدئب اورادا فاحئشه کئمي اولوب منه خيانت اتدي.


text:
دوشونوردوم: «بوتون بونلاري ادندن سونرا منه طرف قاييداجاق.» آمّا او قاييتمادي. خيانتکار باجيسي يهودا دا بونو گؤردو.


text:
دفه‌لرله زئنا اتدئيي اوچون دؤنوک ائسرايئله بوشانما کاغيذي ورئب اونو بوشاديم. لاکئن اونون خيانتکار باجيسي يهودا گئنه قورخمادي، او دا گدئب فاحئشه‌لئک اتدي.


text:
بوتون بونلارا باخماياراق، اونون خيانتکار باجيسي يهودا منه بوتون قلبي ائله يوخ، حئيله ائله اوز توتدو."" رب بويورور.


text:
گت، بو سؤزلري شئمال سمتئنه اعلان ادئب دِه: «ای دؤنوک ائسرايئل، گری قاييت.»" رب بويورور. "سنه قضبله باخماياجاغام، چونکي من مرحمتلي‌يم."" رب بويورور. "همئشه‌لئک کئن ساخلامارام.


text:
آنجاق سن اؤز تقصئرئني بوينونا آل کي، تارين ربّئن ضئدّئنه عوصيان ادئبسن، هر بول يارپاقلي آغاجين آلتيندا ياد آللاهلارا کؤنول ورئبسن و منئم سؤزومه قولاق آسماييبسان."" رب بويورور.


text:
"ای دؤنوک اؤولادلار، گری قاييدين" رب بويورور. "چونکي آغانيز منم. بئر-بئر شهردن، ائکي-ائکي طايفادان چيخارديب صحيونا گتئره‌جيم.


text:
سئزئن اؤلکه‌ده تؤره‌يئب چوخالديغينيز گونلرده، داها ربّئن عهد سانديغيندان دانيشماياجاقلار" رب بويورور. "او سانديق بئر داها کئمسه‌نئن آغلينا گلميه‌جک، يادا سالينماياجاق، اونون اوچون داريخماياجاقلار، تزه‌سي ده دوزه‌لدئلميه‌جک.


text:
او زامان اورشلئمه «ربّئن تختي» دئيه‌جکلر. بوتون مئلّتلر ربّئن آدي خاطئرئنه اورشلئمده ييغيشاجاقلار. بئر داها پئس اورَکلرئنئن عئنادکارليغينا گؤره حرکت اتميه‌جکلر.


text:
او گونلرده يهودا نسلی ائسرايئل نسلی ائله بئرله‌شئب شئمال اؤلکه‌سئندن آتالارينيزا ائرث وردئيئم تورپاغا بئرلئکده گله‌جکلر.


text:
من ددئم: «نجه ده ائستردئم، سني اوغوللاريمين آراسينا قويوم، سنه ائستَکلي تورپاغي مئلّتلر آراسيندا لاپ گؤزل ائرثي ورئم! گومان اتدئم کي، منی ‹آتام› چاغيراجاقسينيز، مندن اوز دؤنده‌رميه‌جکسئنئز.


text:
"لوت تپه‌لر اوستونده بئر سَس ائسرايئل اؤولادلارينين آغلاشما و يالواريشلاري اِشئدئلئر، چونکي اونلار يوللاريني آزيبلار، اؤزلرئنئن تاريسي ربّی ياددان چيخارديبلار.


text:
گری قاييدين، ای دؤنوک اؤولادلار، من سئزئن دؤنوکلويونوزه شفا وره‌جيم."" اونلار دا دئيه‌جکلر: "باخ، بئز سنه طرف گلئرئک، چونکي تاريميز رب سنسن.


text:
جاوانليغيميزدان بَري اوتانديريجي بوتلر، آتالاريميزين زحمتئني، سورولرئني و مال- حيوانلاريني، اوغوللاريني و قيزلاريني تلف ادئب.


text:
قوي بئز خجالتئمئز ائچئنده ياتاق، قوي روسوايچيليق بئزي اؤرتسون، چونکي جاوانليغيميزدان ائندئيه‌جک، بئز و آتالاريميز، تاريميز ربّئن ضئدّئنه گوناه اتمئشئک، تاريميز ربّئن سؤزونه قولاق آسماميشيق."


text:
رب بويورور: "ای ائسرايئل، اگر گری قاييداسان، منه طرف قاييداسان، ائيرنج بوتلرئني گؤزومون قاباغيندان گؤتوره‌سن، بئر داها يولدان آزمازسان؛


text:
حقئقت، عدالت و صالحلئکله «وار اولان ربّه آند اولسون!» ديئب آند ائچَرسن، او زامان مئلّتلر رب واسئطه‌سئله برکت آلارلار، و اونونلا فخر اِدَرلر."


text:
چونکي رب يهودا آداملارينا و اورشلئمه بله ديئر: "اؤزونوز اوچون تزه اَکئن يري شوخوملايين؛ تئکانلار آراسيندا اَکمه‌يئن.


text:
ای يهودا آداملاري و اورشلئمده ياشايانلار، اؤزونوزو رب اوچون ختنه ادئن، اوره‌يئنئزئن ختنه اَتئني کَسئن. يوخسا پئس عمل‌لرئنئزه گؤره، قضبئم اود کئمي پوسکوروب يانديراجاق، سؤندورن اولماياجاق.


text:
يهودادا اعلان ادئن، اورشلئمده جار چکئب ديئن: «اؤلکه‌ده کَره‌ناي چالين!» اوجادان قيشقيريب امر ادئن: «گلئن، ييغيليب قالالي شهرلره گئرَک!»


text:
صحيونا گِدن يولو گؤرسه‌دن بئر بايراق قالديرين، پناه يري آختارين، دايانمايين. چونکي من شئمالدان بلا و بؤيوک قيرغين گتئره‌جيم."


text:
آصلان يوواسيندان چيخيب، مئلّتلري محو ادن، يولا دوشوب. اؤز يِرئندن چيخيب کي، اؤلکه‌نئزي وئران اتسئن. شهرلرئنئز يِرله بئر اولاجاق، اورادا ساکئن اولان بئري قالماياجاق.


text:
"او گون پادشاهين و باشچيلارين اوره‌يي دوشه‌جک."" رب بله بويورور. "کاهئنلر مات قالاجاق، پيغمبرلر دوناجاق."


text:
من ددئم: "آه، ای پروردئگار رب! يقئن کي، سن بو خالقي و اورشلئمي کامئل آلداديبسان. «سئزئن اوچون اَمئن-آمانليق اولاجاق» ديئبسن، حال بو کي قيلينج بوغازيميزا دئره‌نئر."


text:
او واخت بو خالقا و اورشلئمه ديئله‌جک: "صحراداکي چيلپاق تپه‌لردن، خالقيما طرف ائستي بئر کولَک اسئر. بو کولَک، دن سووورماياجاق، تاخيل تمئزلَميه‌جک.


text:
باخ، دوشمن بولودلار کئمي، اونون دؤيوش عارابالاري دا قاسيرغا کئمي اوجالير، آتلاري قارتاللاردان ائتي گِدئر. واي حاليميزا! چونکي برباد اولدوق.


text:
ای اورشلئم، اوره‌يئني پئسلئکدن يويوب-تمئزله کي، خئلاص اولاسان. پئس فئکئرلرئن نه واختا قدر ائچئنده قالاجاق؟


text:
"بونو مئلّتلره ائندي خبر ورئن! اورشلئمه خبر چاتديرين کي، اوزاق بئر اؤلکه‌دن گلن قوشون اونو موحاصئره‌يه آلاجاق، يهودا شهرلرئنئن قاباغيندا نعره چکه‌جک.


text:
اونلار زَمي گودوکچولري کئمي هر طرفدن شهره طرف گلئرلر، چونکي او، منئم ضئدّئمه عوصيان ادئب."" رب بويورور.


text:
"اؤز ائشلرئن، اؤز عمل‌لرئندئر کی، بونلاري سنئن باشينا گتئرئر. سنئن جزان نه آجي‌دير، لاپ اوره‌يئنه چاتيب.


text:
آي جانيم، آي جانيم! عذابدان قيوريليرام. اوره‌يئم ائچئمده چيرپينير، ساکئت قالا بئلمئرَم. چونکي، ای جانيم، کَره‌ناي سَسئني، دؤيوش نعره‌سئني اشئدئبسن.


text:
قيرغين اوستونه قيرغين گلئر، بوتون اؤلکه خارابا قاليب. چاديرلاريم قَفلَتَن، پرده‌لرئم بئر آندا داغيلير.


text:
حقئقتن، خالقيم آخماقدير، منی تانيمير. اونلار جاهئل اؤولادلاردير، درّاکه‌لري يوخدور، عاغيللاري پئسلئک اتمه‌يه چاتير، ياخشيليق اتمه‌يئن نه اولدوغونو بئلمئرلر."


text:
باخيب گؤردوم کي، بَهَرلي تورپاق صحرايا چِورئلئب، ربّئن قاباغيندا بوتون شهرلري، اونون آلوولانان قضبي ائله داغيليب


text:
بونا گؤره يِر ياس توتاجاق، يوخاريدا گؤيلر قارالاجاق، چونکي بونو من دمئشم، بونا من قصد اتمئشم، فئکئرئمي دئشدئرميه‌جيم، سؤزومدن دؤنميه‌جيم ده.


text:
بوتون شهرلرئن اهالئسي آتلي‌لارين و اوخ‌آتانلارين گورولتوسوندن قاچير. اونلار سيخ مِشه‌لره گئرئر، قايالارا ديرماشير. بوتون شهرلر ترک ادئلمئش، اونلاردا کئمسه ياشامير.


text:
بس سن، ای وئران شهر، نه اده‌جکسن؟ قيرميزي پالتار گِيئنسن ده، قيزيل بَزَکلر تاخسان دا، گؤزلرئنه سورمه سورتسن ده، عبث يِره اؤزونو بَزه‌يئرسن. اويناشلارين سنه خور باخيرلار، جانيني آلماق ائسته‌يئرلر.


text:
بئر سَس اشئتدئم؛ دوغوش آغريسي چکن بئر آروادين سَسئنه بَنزَر. ائلکئني دوغوران آروادين چکدئيي عذابي! بو، اَللرئني اوزاتميش، نفسي کَسئلمئش صحيون قيزينين سَسي‌دئر. باغيرير: "واي حاليما! چونکي قاتئل‌لرئن قاباغيندا جانيم طاقتدن دوشور."


text:
"اورشلئمئن کوچه‌لرئني گَزئن، اطرافا باخيب فئکئرله‌شئن، اونون ميدانلاريني آختارين. اگر بئر نفر دوز ائش گؤرَن، حقئقت آختاران آدام تاپاسينيز، من شهري باغيشلايارام.


text:
يارب، گؤزلرئن حقئقته طرف مگر دؤنمه‌يئب؟ سن اونلاري ووردون، لاکئن آغري حئسّ اتمه‌دئلر. سن اونلاري قيردين، آمّا عئبرت آلماديلار. اوزلرئني داشدان بَرک ادئبلر؛ دؤنمک ائستمه‌يئبلر.


text:
او واخت من ددئم: "بونلار آنجاق يوخسولدورلار، آخماقديرلار، چونکي ربّئن يولونو، اؤزلرئنئن تاريسينين حؤکملرئني بئلمئرلر.


text:
من بؤيوکلرئن يانينا گدئب اونلارلا دانيشارام، چونکي ربّئن يولونو، اؤزلرئنئن تاريسينين حؤکملرئني بئلئرلر."" آنجاق اونلارين هاميسي دا بئرلئکده يوغو سينديريب ائپلري قيريبلار.


text:
بونا گؤره ده مِشه‌دن بئر آصلان چيخيب اونلاري اؤلدوره‌جک، صحرادان قورد گلئب اونلاري پارچالاياجاق، شهر کناريندا پلنگ کمئن قوراجاق، شهردن چيخان هر آدام پارچالاناجاق. چونکي اونلارين عوصيانلاري چوخدور، دؤنوکلري ساييسيزدير.


text:
"سني نجه باغيشلايا بئله‌رم؟ اؤولادلارين منی ترک ادئب، تاري اولمايان بوتلرئن آدي ائله آند ائچئب. من اونلاري دويدوردوغوم زامان، اونلار زئنا اتدئلر، فاحئشه‌لرئن اِولرئنه ييغيشديلار.


text:
اونلارين اوزوم آغاجلارينين سيرالاريندا گَزئب داغيدين، آمّا بوسبوتون محو اتمه‌يئن. مِينه بوداقلاريني قوپارديب آتين، چونکي اونلار ربّئن ديئل‌لر."


text:
اونلار رب حاقّيندا يالان دانيشيب ديئبلر: «او هچ نه اتمز، باشيميزا بلا گلمز. نه قيلينج گؤره‌جيئک، نه قيتليق.»


text:
بونا گؤره ده قوشونلار تاريسي رب بله ديئر: "بله سؤزلر ددئکلري اوچون، باخ، سؤزلرئمي سنئن آغزيندا اودا، بو خالقي دا اودونا چِوئره‌جيم، اود اونلاري يانديريب قورتاراجاق""


text:
رب بويورور: "باخ، ای ائسرايئل خالقي، اوزاقدان اوستونوزه بئر مئلّت گتئره‌جيم؛ دئلئني بئلمه‌دئيئن، ددئکلرئني آنلاماديغين گوجلو و قدئم بئر مئلّت.


text:
اونلار سنئن محصول و چؤره‌يئني يئيه‌جکلر. اوغوللار و قيزلاريني يئيه‌جکلر، سورولر و ناخيرلاريني يئيه‌جکلر، مِينه‌لر و اَنجئر آغاجلاريني يئيه‌جکلر. اِعتئماد اتدئيئن قالالي شهرلري قيلينجلا داغيداجاقلار."


text:
بئر واخت اونلار سوروشاجاقلار: «نه اوچون تاريميز رب بوتون بونلاري باشيميزا گتئردي؟» او واخت اونلارا بله دِه: «نجه منی ترک ادئب اؤز اؤلکه‌نئزده ياد آللاهلارا خئدمت اتدئنئز، اِلَجه ده ياد اِللی‌لره سئزئن اولمايان اؤلکه‌ده خئدمت اده‌جکسئنئز.»


text:
«بو سؤزه قولاق آسين، ای عاغيلسيز و درّاکه‌سئز خالق، ای گؤزلري اولارکن گؤرمه‌ين! قولاقلاري اولارکن اشئتمه‌ين!


text:
مندن مگر قورخمورسونوز؟»" رب بويورور. "منئم حوضورومدا تئتره‌مئرسئنئز؟ چونکي من ابدی فرمانلا دهنز اوچون قومو سرحد قويموشام، بونا گؤره ده اوندان کِچه بئلمز. شَپه‌لري جوشسا دا، قالئب گله بئلمز. نَعره چکسه ده، کِچه بئلمز.


text:
داها اؤز اورَکلرئنده دِمئرلر: «گلئن، ائندي تاريميز ربدن قورخاق، او کي، پاييز و ياز ياغيشلاريني بئزه واختيندا ورئر، موعَيّن بئچئن هَفته‌لرئني بئزئم اوچون قورويور.»


text:
چونکي منئم خالقيمين ائچئنده پئس آداملار وار: قوش اووچولاري کئمي کمئنده دورورلار، تله قوروب آدام توتورلار.


text:
قوشلارلا دولو قفس کئمي، اونلارين اِولري حئيله ائله دولودور. بونون سايه‌سئنده اوجاليبلار، وارلانيبلار.


text:
کؤکدورلر، يوغوندورلار، پئس ائشلرله حدلرئني آشيبلار، محکمه ائشلرئني، يِتئملرئن ائشلرئني عدالتله حلّ اتمئرلر کي، کامياب اولسونلار. يوخسول‌لارين حاقّيندان دئفاع اتمئرلر""


text:
پيغمبرلر يالاندان نبئلئک ادئرلر، کاهئنلر اؤز ائقتئدارلارينا داياناراق حؤکم سورورلر. خالقيم دا بونو بَيه‌نئر! آمّا آخيردا نه اده‌جکسئنئز؟""


text:
ای بِنيامئن اؤولادلاري، اورشلئمئن ائچئندن قاچيب قورتارين. تِقّوعه‌ده کَره‌ناي چالين، بِيت‌‌هَکّرِمده بئر ائشاره قويون، چونکي شئمالدان فلاکت، و بؤيوک بئر قيرغين ظاهئر اولور.


text:
چوبانلار اؤز سورولري ائله اونون يانينا گله‌جکلر، اونون اطرافيندا هر طرفدن چادير قوراجاقلار. هر کس اؤز يِرئنده سوروسونو اوتاراجاق.


text:
صحيون قيزينين ضئدّئنه دؤيوش اوچون حاضيرلاشين! قالخين، گلئن، گون اورتا چاغي هوجوم اِدَک! واي حاليميزا، چونکي گون توتقونلاشير، آخشام کؤلگه‌لري اوزانير.


text:
چونکي قوشونلار ربّی بله ديئر: "آغاج کَسئن، اورشلئمئن قاباغيندا سنگر قورون. بو شهر جزالانمالي‌دير، چونکي ظولمله دولوب-داشير.


text:
بئر بولاقدان سو نجه آخير، بو شهردن ده پئسلئک اِله فيشقيرير. ائچئنده قدّارليق و سويغونچولوق سَسي اِشئدئلئر. گؤزومون قاباغيندا دائم درد و يارا وار.


text:
قوشونلار ربّی بله ديئر: "تَنَکدن آخير اوزوملر ييغيلان کئمي، ائسرايئلئن قالان اهالئسي ده ييغيليب قورتاراجاق. اوزوم‌ييغان کئمي گئنه مِينه بوداقلارينا اَلئني اوزات."


text:
کئمئنله دانيشيم، کئمه ائخطار ورئم کي، قولاق آسسين؟ باخ، قولاقلاري باغلي‌دير، اِشئده بئلمئرلر. باخ، ربّئن سؤزوندن عار ادئرلر، اوندان خوشلاري گلمئر.


text:
آمّا من ربّئن قضبي ائله دولموشام، اؤزومون قاباغيني توتماقدان يورولموشام. "قضبئني کوچه‌ده اولان اوشاقلارين، ييغيلان جاوانلارين اوستونه تؤک. بلی، اَر ده، آرواد دا، قوجا دا، ياشا دولموش آدام دا بئرلئکده اسئر اولاجاق.


text:
اِولري، زَمئلري، و آروادلاري دا باشقالارينا ورئله‌جک. چونکي اَلئمي اؤلکه‌ده ياشايانلارين ضئدّئنه اوزاداجاغام."" رب بويورور.


text:
"اونا گؤره کي بؤيوکدن کئچئيه قدر، هر کس حارام قازانج دالينجا قاچير. پيغمبردن کاهئنه قدر هر کس حئيله قورور.


text:
اتدئکلري ائيرنج ائشلر اوچون مگر اوتانيرديلار؟ يوخ، اصلا اوتانميرديلار، اوتانيب قيزارماق دا بئلمئردئلر. بونا گؤره ده ييخيلانلار آراسيندا اونلار دا اولاجاقلار. من اونلاري جزالانديرديغيم واخت يِره سَرئله‌جکلر."" رب بويورور.


text:
رب بله ديئر: "يوللار قيراغيندا دايانيب باخين، ازلدن اولان طرئقلري سوروشون. ياخشي يولون هارادا اولدوغونو اؤيره‌نئن، او يوللا گدئن. او واخت جانينيز دئنجلئک تاپار. لاکئن اونلار ددئلر: «او يوللا گتميه‌جيئک.»


text:
من سئزئن اوستونوزه کشئکچئلر قويوب ددئم: «کَره‌ناي سَسئنه قولاق آسين!» آمّا اونلار ددئلر: «قولاق آسماياجاغيق.»


text:
اشئت، ای يِر اوزو، باخ، من بو خالقين باشينا فلاکت گتئرئرم. بو اونلارين نئيّتلرئنئن نتئجه‌سي اولاجاق. چونکي منئم سؤزلرئمه قولاق آسماييبلار، قانونومو دا ردّ ادئبلر.


text:
شِبادان گتئرئلَن کوندور، اوزاق اؤلکه‌دن گلمئش عطئرلي قاميش نه‌يئمه لازيمدير؟ يانديرما قوربانلارينيز منه مقبول ديئل، قوربانلارينيز منه خوش ديئل."


text:
بونا گؤره ده رب بله ديئر: "باخ، من بو خالقين قاباغينا مانعلر قوياجاغام. آتالار و اوغوللار بئرلئکده اونلارا ائلئشئب ييخيلاجاقلار. قونشو دوستو ائله بئرلئکده هلاک اولاجاق."


text:
رب بله ديئر: "باخ، شئمال اؤلکه‌سئندن بئر خالق گلئر، دونيانين اوزاق يِرلرئندن بؤيوک بئر مئلّت قالخاجاق.


text:
اوخ-کامان و نئزه ائله سئلاحلانميش، قدّار و رحمسئزدئرلر. آتلارين اوستونده گلرکَن، سَسلري دهنز کئمي گورلايير. دؤيوشه حاضير دؤيوشچولر کئمي، قاباغيندا دوزوله‌جکلر کي، سنه هوجوم اتسئنلر، ای صحيون قيزي!""


text:
ای منئم خالقيمين قيزي، چول گِيئن، کولده يووارلان. يگانه اوغلونا ياس توتان کئمي ياس توت و آجي-آجي آغلا. چونکي محو ادن، قَفلَتَن باشيميزين اوستونو آلاجاق.


text:
"ای اِرِميا، من سني قويموشام کي، خالقيمي يوخلاييب ائمتاحان اده‌سن، اونلارا نظر قويوب عمل‌لرئني ائمتاحان اده‌سن.


text:
هاميسي عئنادکار عوصيانچي‌دير، نَمّامليق اوچون گَزئرلر. بورونج و دمئر کئمي بَرکدئرلر، هاميسي فاسئد اولوب.


text:
کؤروک شئدّتله اوفورور، قورغوشون اود ائچئنده اَرئيئر. دمئرچي عبث يِره اَرئدئر، چونکي پئسلر آيريلميرلار.


text:
"ربّئن معبدئنئن دروازاسيندا دور و اورادا بو سؤزو اعلان ادئب دِه: «ای بوتون يهودا، ربّه عئبادت اتمک اوچون بو دروازالاردان گئرنلر، ربّئن سؤزونه قولاق آسين!


text:
ائسرايئلئن تاريسي اولان قوشونلار ربّی بله ديئر: يوللارينيزي و عمل‌لرئنئزي ائصلاح ادئن و من سئزي بو يرده ياشاماغا قويارام.


text:
اگر يوللارينيزي و عمل‌لرئنئزي دوغرودان ائصلاح اده‌سئنئز، اگر قونشونوزلا، دوغرودان عدالتله رفتار اده‌سئنئز،


text:
اگر قرئبه، يِتئمه، و دول آروادا ظولم اتميه‌سئنئز، بو يرده گوناهسيز قان تؤکميه‌سئنئز، باشقا آللاهلارين طرفداري اولماييب اؤزونوزه ضرر وورماياسينيز،


text:
مگر اولار کي، اوغورلوق اده‌سئنئز، آدام اؤلدوره‌سئنئز، زئنا اده‌سئنئز، يالاندان آند ائچه‌سئنئز، بَعَل بوتلرئنه بوخور يانديراسينيز، تانيماديغيز باشقا آللاهلارين طرفداري اولاسينيز،


text:
سونرا منئم آديملا چاغيريلان بو معبده گلئب حوضورومدا دوراسينيز و ‹بئز اَمئن-آمانليقداييق› دئيه‌سئنئز کي، گدئب بوتون بو ائيرنج ائشلرئن اتمه‌سئنه داوام وره‌سئنئز؟


text:
مگر منئم آديملا چاغيريلان بو معبد، سئزئن نظرئنئزده، قولدور يوواسينا چِورئلئب؟ باخين، من، بلی من، سئزئن نه اتدئيئنئزي گؤرورم.»" رب بويورور.


text:
"ائندي آديمي ائلک دفه قويدوغوم شئلوداکي مسکنئمه گدئن و گؤرون کي، خالقيم ائسرايئلئن پئسلئيئنه گؤره اونا نه اتدئم."


text:
رب بويورور: "ائندي کي، سئز بوتون بو ائشلري گؤردونوز، دفه‌لر سئزئنله دانيشديغيم حالدا قولاق آسمادينيز، سئزي چاغيرديغيم حالدا جاواب ورمه‌دئنئز،


text:
بونا گؤره، شئلويا نه اتدئم، منئم آديملا چاغيريلان، بِل باغلاديغينيز بو معبدله، سئزه و آتالارينيزا وردئيئم بو يِرله ده اِله اده‌جيم.


text:
سن آمّا، (ای اِرِميا)، بو خالق اوچون دوعا اتمه، اونلار اوچون يالواريب خاهئش اتمه، حوضورومدا دا شفاعت اوچون دايانما؛ چونکي سؤزونه قولاق آسماياجاغام.


text:
اوشاقلار اودون ييغيرلار، آتالاري اود يانديريرلار، آروادلار دا گؤي ملکه‌سئنه خمئر توتوب فطئر پئشئرئرلر. اونلار باشقا آللاهلارا مايع تقدئملري ورئرلر کي، منی قضبه گتئرسئنلر."


text:
بونا گؤره ده پروردئگار رب بله ديئر: "باخ بو يِرئن، ائنسانلارين، حيوانلارين، چؤل آغاجلارينين، تورپاغين محصولو اوستونه قضبئم و حئدّتئم تؤکوله‌جک؛ آليشيب ياناجاق و سؤنميه‌جک."


text:
ائسرايئلئن تاريسي اولان قوشونلار ربّی بله ديئر: "يانديرما قوربانلارينيزي باشقا قوربانلارينيزا قاتيب اَت ييئن.


text:
چونکي آتالارينيزي مئصئر تورپاغيندان چيخاردان واخت، يانديرما قورباني و باشقا قوربان باره‌ده اونلارا امر ورمه‌دئم و بئر سؤز دِمه‌دئم.


text:
آنجاق اونلارا بونو امر ادئب ددئم: «سؤزومدن ائطاعت ادئن. او واخت من سئزئن تارينيز اولارام، سئز ده منئم خالقيم اولارسينيز. هر باره‌ده سئزه امر اتدئيئم يوللا گِدَرسئنئز و اوغور قازانارسينيز.»


text:
آمّا ائطاعت اتمه‌دئلر، قولاق آسماديلار. بونون عوضئنه اؤز ائستکلرئنه موطابئق، پئس اورَکلرئنئن عئنادکارليغينا موطابئق حرکت اتدئلر، ائره‌لئيه يوخ، گِرئيه گتدئلر.


text:
آتالارينيز مئصئر تورپاغيندان چيخديقلاري گوندن بو گونه قدر، قوللاريم پيغمبرلري هر گون دفه‌لرله يانينيزا گؤنده‌ردئم.


text:
سن بوتون بو سؤزلري اونلارا دئيه‌جکسن، لاکئن سنه قولاق آسماياجاقلار؛ اونلاري چاغيراجاقسان، لاکئن سنه جاواب ورمَيه‌جکلر."


text:
سن اونلارا دِه: "بو همئن خالقدير کي، اؤز تاريسي ربّئن سؤزونه قولاق آسمادي و جزادان عئبرت آلمادي؛ حقئقت يوخ اولوب و اونلارين آغزيندان کَسئلئب.


text:
ای اورشلئم، ساچيني کَسئب آت، لوت تپه‌لر اوستونده مرثئيه اوخو، چونکي رب قضبلَندئيي نسلی ردّ ادئب، ترک ادئب.


text:
اونا گؤره کي، يهودا اؤولادلاري گؤزومده پئس اولان ائشلر گؤروبلر."" رب بويورور. "منئم آديملا چاغيريلان معبده ائيرنج بوتلرئني قويوب اوراني نجئسله‌يئبلر.


text:
اونلار بِن‌هئنّوم دره‌سئنده‌کي توفِت پرستئشگاهلاريني تئکئبلر کي، اوغوللار و قيزلاريني اوددا يانديرسينلار. من بله بئر شيي نه امر اتدئم، نه ده آغليما گتئردئم.»""


text:
رب بويورور: "بونا گؤره ده، باخين، اِله گونلر گله‌جک کي، اورايا توفِت و يا بِن‌هئنّوم دره‌سي يوخ، قيرغين دره‌سي ديئله‌جک. توفِتده يِر قالمايانا قدر اؤلولري باسديراجاقلار.


text:
بو خالقين جسدلري گؤيده‌کي قوشلارا، يرده‌کي حيوانلارا يمک اولاجاق، اونلاري قورخودوب قاچيردان دا اولماياجاقدير.


text:
يهودا شهرلرئنده، اورشلئم کوچه‌لرئنده سِوئنج و شادليق سَسئني، بَي-گلئن سَسئني کَسه‌جيم، چونکي اؤلکه وئران اولاجاق."


text:
رب بويورور: "او واخت يهودا پادشاهلارينين و باشچيلارينين، کاهئنلرئنئن، پيغمبرلرئن و اورشلئمده ياشايانلارين سوموکلرئني قبئرلرئندن چيخارديب آتاجاقلار.


text:
اونلارين سوموکلري سِودئکلري، قوللوق اتدئکلري، طرفداري اولدوقلاري، آختارديقلاري، و سجده اتدئکلري گونشئن، آيين و بوتون گؤي جئسئم‌لرئنئن قاباغينا تؤکوله‌جک. اونلار بئر يِره ييغيليب باسديريلماياجاق؛ تورپاغين اوستونده پِيئن کئمي اولاجاق.


text:
بو پئس طايفادان صاغ قالانلارين هاميسي، آتديغيم هر يرده حياتي يوخ، اؤلومو سِچه‌جک."" قوشونلارين ربّی بله بويورور.


text:
بس نه اوچون بو خالق يولدان آزيب؟ نه اوچون اورشلئم دائم دؤنوکلوک ادئر؟ اونلار يالاني بَرک توتوبلار، دؤنمک ائسته‌مئرلر.


text:
من قولاق آسيب اشئتمئشم: دوز دانيشماييبلار، «نه اتدئم؟» ديئب هچ کس اؤز پئسلئيئندن تؤوبه اتمئر. هر بئري دؤيوشه آتيلان آت کئمي، اؤز يولونا طرف دؤنوب.


text:
حتّا گؤيده اوچان لِيلَک ده اؤز واختيني بئلئر، قومرو، قارانقوش، و دورنا دا اوچوب گله‌جکلري واختي ساخلايير، آمّا منئم خالقيم ربّئن حؤکملرئني بئلمئر.


text:
نجه دئيه بئلرسن کي، «بئز حئکمتلي‌يئک، ربّئن قانونو بئزده‌دئر؟» باخ، کاتئبلرئن حئيله‌گَر قلمي، اونو بئر يالانا چِوئرئب.


text:
حئکمتلی‌لر روسواي اولورلار، چاشيب تورا دوشورلر؛ باخ، اونلار ربّئن سؤزونو ردّ ادئبلر. بس اونلارين حئکمتي نه‌ده‌دئر؟


text:
بونا گؤره ده آروادلاريني باشقا آداملارا، زَمئلرئني ده باشقا صاحئبلره وره‌جيم، اونا گؤره کي بؤيوکدن کئچئيه قدر، هر کس حارام قازانج دالينجا قاچير. پيغمبردن کاهئنه قدر، هر کس حئيله قورور.


text:
اتدئکلري ائيرنج ائشلر اوچون مگر اوتانيرديلار؟ يوخ، هچ اوتانميرديلار، اوتانيب-قيزارماق دا بئلمئردئلر. بونا گؤره ده ييخيلانلار آراسيندا اونلار دا اولاجاقلار. جزالانديريلديقلاري واخت، يِره سَرئله‌جکلر."" رب ديئر.


text:
"اونلاري قطعن قيراجاغام."" رب بله بويورور. "تَنَک اوزوم گتئرميه‌جک، انجئر آغاجي بار ورميه‌جک، يارپاق سولاجاق. من اونلارا نه وردئم، هاميسي اَللرئندن آليناجاق."


text:
«نه اوچون يِرئمئزده اوتورموشوق؟ ييغيلين، قوي گدئب قالالي شهرلره گئرَک، قوي اورادا هلاک اولاق، چونکي تاريميز رب بئزي هلاک اولماغا تسلئم ادئب، بئزه زَهَرلي سو ائچئردئب، اونا گؤره کي، ربّئن ضئدّئنه گوناه اتمئشئک.


text:
داندان اونلارين آتلارينين فينخيرتيسي اِشئدئلئر، آتلارينين کئشنَمه‌ سَسئندن بوتون اؤلکه تئتره‌يئر. اونلار گلئرلر، تورپاغي و اورادا اولان هر شيي، شهري و اورادا ياشايانلاري يِيئب-قورتاريرلار.


text:
باخين، من اوستونوزه ائلانلار، اووسونلا رام اولمايان افعئلر گؤنده‌ره‌جيم، اونلار سئزي سانجاجاقلار."" رب بله بويورور.


text:
باخين، قولاق آسين! اوزاق اؤلکه‌دن خالقيمين قيزينين فرياديني اِشئدئرم: «مگر رب صحيوندا يوخدور؟ اونون پادشاهي مگر اورادا ديئل؟ اونلار نه اوچون اويما بوتلري ائله، ياد بوتلري ائله منی قضبلندئرئبلر؟


text:
مگر گئلعاددا مَلحم يوخدور؟ مگر اورادا حَکئم يوخدور؟ اگر وار، بس خالقيمين قيزينا نه اوچون شفا ورئلمه‌دي؟


text:
کاش کي، باشيم بولاق اولايدي، گؤزلرئم ياش چِشمه‌سئنه دؤنَيدي کي، خالقيمين قيزينين اؤلدورولَنلري اوچون گجه‌-گوندوز آغلاييم.


text:
کاش کي، کئمسه منه صحرادا سيّاحلارين سيغيناجاغيني ورَيدي کي، من خالقيمي ترک ادئب اونلاردان اوزاقلاشايديم. چونکي اونلارين هاميسي زئناکارديرلار، خائن ييغينديرلار.


text:
دئل‌لرئني يالان اوچون کامان کئمي دارتيرلار، اؤلکه‌ده حقئقت اوچون يوخ، يالان اوچون گوجله‌نئبلر، چونکي پئسلئيي پئسلئک دالينجا ادئرلر، و منی تانيميرلار."" رب بويورور.


text:
"هر کس قونشوسوندان چکئنسئن، قارداشينا دا اِعتئماد اتمه‌سئن. چونکي هر قارداش آيريسينا حئيله ائشله‌دئر، هر قونشو نمّامليق ادئر.


text:
هر کس اؤز قونشوسونو آلدادير، دوغرو دمئر. دئل‌لرئني يالان دانيشماغا اؤيره‌دئبلر، يورولانا قدر گوناه ائشله‌دئرلر.


text:
ای اِرِميا، حئيله‌نئن اورتاسيندا ياشاييرسان، حئيله‌دن اؤتري منی تانيماق ائسته‌مئرلر."" رب بله بويورور.


text:
بونا گؤره ده قوشونلار ربّی بله ديئر: "باخ، من اونلاري اَرئدئب خالئصلَشدئره‌جيم، ائمتاحاندان کچئرده‌جيم. چونکي خالقيمين قيزي اوچون داها نه اده بئله‌رم؟


text:
دئل‌لري اؤلدوروجو اوخدور، مکرله دانيشيرلار. بئري آغزي ائله قونشوسونا باريشدان دانيشير، لاکئن اوره‌يئنده اونا تله قورور."


text:
داغلار اوچون آغلاييب ياس توتاجاغام، چؤلون اوتلاقلاري اوچون مرثئيه اوخوياجاغام. چونکي هاميسي يانيب، داها کئمسه اورادان کِچمئر، ناخيرين بؤيورمه‌سي اِشئدئلمئر؛ گؤيون قوشلاري و وحشي حيوانلار دا قاچيب گدئب.


text:
"اورشلئمي داش قالاقلارينا، چاقّال يوواسينا دؤنده‌ره‌جيم؛ يهودا شهرلرئني ساکئنسئز بئر خاراباليغا چِوئره‌جيم."


text:
حکئم بئر آدام مگر وار، بونو آنلاسين؟ کئم وار کي، ربّئن دئلي اونونلا دانيشيب، اِله کي، او دا اونو اعلان اتسئن؟ نئيه بو اؤلکه محو اولوب، صحرا کئمي يانيب و هچ کس اورادان کِچمئر؟


text:
رب ددي: "اونا گؤره بله اولدو کي، اونلار اوچون قويدوغوم قانونومو ردّ اتدئلر، سؤزومه قولاق آسماييب اونا موطابئق عمل اتمه‌دئلر،


text:
لاکئن اورَکلرئنئن عئنادکارليغينا گؤره رفتار ادئب آتالارينين اؤيرَتدئيي کئمي بَعَل بوتلرئنئن دالينجا گتدئلر.


text:
بونا گؤره ده ائسرايئلئن تاريسي اولان قوشونلار ربّی بله ديئر: «باخ، من بو خالقا يووشان يِدئرده‌جيم، اونلارا زَهَرلي سو ائچئرده‌جيم.


text:
اونلاري اِله مئلّتلرئن آراسينا سَپه‌ليه‌جيم کي، اونلاری نه اؤزلري تانيميشديلار، نه ده آتالاري. اونلاري محو ادنه‌جک آرخالارينجا قيلينج گؤندره‌جيم.»""


text:
قوشونلار ربّی بله ديئر: "ائندي دوشونون، مرثئيه‌چي آروادلاري چاغيرين گلسئنلر، شئون ادن آروادلاري چاغيرين گلسئنلر!


text:
قوي اونلار تَلَسئب او قدر بئزئم اوچون مرثئيه اوخوسونلار کي، گؤزلرئمئزدن ياش آخسين، کئرپئکلرئمئزدن سو سوزولسون."


text:
چونکي صحيوندان شئون سَسي اِشئدئلئر: "بئز نجه تالان اولوندوق، يامان روسواي ادئلمئشئک. چونکي اؤلکه‌ني ترک اتمئشئک، چونکي مسکنلرئمئزي داغيديبلار."


text:
ای آروادلار، ربّئن سؤزونو اِشئدئن، قويون قولاقلارينيز اونون آغزيندان چيخان سؤزو اشئتسئن. قيزلارينيزا شئون اتمه‌يي اؤيره‌دئن، هر کس قونشوسونا مرثئيه اوخوماغي اؤيرتسئن.


text:
چونکي اؤلوم پنجره‌لرئمئزه ديرماشيب، سارايلاريميزا گئرئب کي، کوچه‌ده اوشاقلاري، ميدانلاردا جاوانلاري قيريب کَسسئن.


text:
دانيش: "رب بله ديئر: «ائنسان جسدلري زَمئده پِيئن کئمي، بئچئنچئنئن دالينجا قالان تايا کئمي يِره ييخيلاجاق. آمّا اونلاري ييغيب آپاران اولماياجاق.»""


text:
رب بله ديئر: "قوي حئکمتلي آدام حئکمتي ائله فخر اتمه‌سئن، ائگئد اؤز گوجو ائله فخر اتمه‌سئن، وارلي دا اؤز ثروتي ائله فخر اتمه‌سئن.


text:
آنجاق فخر ادن بونونلا فخر اتسئن کي، منی درک ادئر و تاني‌يير. بئلئر کي، من يِر اوزونده محبّتله، عدالت و صالحلئکله عمل ادن ربّم. چونکي بونلاردان خوشلانيرام."" رب بله بويورور.


text:
مئصئري، يهوداني، اِدومو، عَمّون اؤولادلاريني، موآبي، چؤلده ياشاييب کَکئل‌لرئني قيرخانلارين هاميسيني جزالانديرجاغام، چونکي بوتون بو مئلّتلر ختنه‌سئزدئرلر، بوتون ائسرايئل نسلئنئن ده اوره‌يي ختنه‌سئزدئر."


text:
رب بله ديئر: "آيري مئلّتلرئن يولونو اؤيرنمه‌يئن، گؤي علامتلرئندن دهشته گلمه‌يئن، بونلاردان باشقا مئلّتلر دهشت ادئرلر.


text:
چونکي خالقلارين رسم-روسوملاري بوش شي‌دئر. مِشه‌دن کَسئلمئش اودوندور، اوستا اَلئنئن کَسکئسی ائله اونا شکئل ورئر.


text:
بوتلري خئيار بوستانينداکي مترسک کئمي دئرلر، دانيشا بئلمئرلر. اونلاري داشيماق لازيمدير، چونکي يِرئيه بئلمئرلر. اونلاردان قورخمايين، چونکي هچ بئر ضرر يتئره بئلمئرلر، فايدالاري دا هچ يوخدور."


text:
ای مئلّتلرئن پادشاهي، سنه کئم حؤرمت اتمَز؟ سنه حؤرمت ياراشير، چونکي مئلّتلرئن بوتون حئکمتلی‌لري آراسيندا، بوتون مملکتلرئنده سنئن کئمئسي يوخدور.


text:
اونلارين هاميسي عاغيلسيز و آخماقديرلار، فايداسيز بوتلردن نه اؤيره‌نئله‌بئلر کي؟ آغاجدان دوزه‌لمئشدئرلر!


text:
تَرشئشدن دؤيولموش گوموش، اوفازدان قيزيل گتئرئلئر. اوستانين و زرگرئن اَلي ائله دوزه‌لدئلن بوته؛ لاجورد و ارغوان پالتار گِيئندئرئلئر. هاميسي باجاريقلي آداملارين اَلي ائشئدئر.


text:
آمّا رب حقئقي تاري‌دير. وار اولان تاري‌دير، ابدی پادشاه اودور. قضبئندن يِر تئتره‌ير، حئدّتئنئن قاباغيندا مئلّتلر دورا بئلمز.


text:
او گورلاياندا، گؤيلرده‌کي سولار جوشا گلئر، يِرئن اوجقارلاريندان بولودلاري اوجالدير، ياغيش اوچون شئمشک چاخديرير، آنبارلاريندان کولَک چيخاردير.


text:
هر کس آغيلسيزدير، معرئفتسئزدئر. هر زرگر دوزلتدئيي بوتدن اوتانير، چونکي اونون تؤکدويو بوت پوچدور، اونلاردا نفس يوخدور.


text:
لاکئن يعقوبا نصئب اولان اونلارا بَنزه‌مز؛ چونکي هر شيي يارادان اودور. ائسرايئل اونون ائرث قبئله‌سي‌دئر، اونون آدي قوشونلار ربّي‌دئر.


text:
چونکي رب بله ديئر: "باخ، من بو دفه اؤلکه‌نئن ساکئنلرئني ساپاندلا آتاجاغام. اونلاري سيخيشديراجاغام کي، دوشمن اَلئنه کچسئنلر."


text:
يارامدان اؤتري، واي حاليما! يارام صاغالماز. آنجاق من ددئم: "قطعن، مرض، منئم مرضئم، اونا دؤزمه‌لي‌يَم."


text:
چاديريمين ييخيليب، بوتون ائپلرئم قوپوب. اوشاقلاريم منی ترک ادئب و آرتيق يوخدورلار. چاديريمي تزه‌دن قوران، پرده‌لرئمي تزه‌دن آسان قالماييب.


text:
چونکي خالقين چوبانلاري آغيلسيز اولوبلار، ربدن مصلحت آلماييبلار. بونا گؤره ده اوغور قازانماييبلار، بوتون سورولري ده داغيليب.


text:
بئر خبر سَسي گلئر، قولاق آسين! شئمال اؤلکه‌سئندن بؤيوک گورولتو گلئر کي، يهودا شهرلرئني خاراباليغا، چاقّال يوواسينا چِوئرسئن.


text:
قضبئني سني تانيمايان مئلّتلرئن، آديني چاغيرمايان طايفالارين اوستونه تؤک. چونکي اونلار يعقوب نسلئني اودوبلار، اونو يِيئب- قورتاريبلار، يوردونو وئران قويوبلار."


text:
بو عهد باره‌سئنده من آتالارينيزي مئصئر تورپاغيندان، دمئر اَرئدن کوره‌نئن ائچئندن چيخارتديغيم واخت امر ادئب ددئم: ‹منئم سؤزومه قولاق آسين، سئزه امر اتدئيئم هر شيي ادئن. او واخت سئز منئم خالقيم، من ده سئزئن تارينيز اولارام.


text:
بله اده‌سئنئز، من ده آتالارينيزا آند ائچئب وعده وردئيئم شيه عمل اده‌رم، بو گون سئزئن اولان تورپاغي سود و بال آخان تورپاغي سئزه وره‌رم.›»" او واخت جاواب ورئب ددئم: "آمئن، يارب."


text:
رب منه ددي: "بو سؤزلرئن هاميسيني يهودا شهرلرئنده و اورشلئم کوچه‌لرئنده جار چکئب دِه: «بو عهدئن سؤزلرئنه قولاق آسين، اونلارا عمل ادئن.


text:
بلی، من آتالارينيزا اونلاري مئصئر تورپاغيندان چيخارتديغيم گوندن ائندئيه قدر جئدّي ائخطار وردئم. اونلارا دفه‌لرله ائخطار ورئب ددئم: ‹منئم سؤزومه قولاق آسين.›


text:
آمّا گئنه ده اونلار قولاق آسماديلار، دئقّت اتمه‌دئلر. هر کس پئس اوره‌يئنئن عئنادکارليغينا موطابئق ياشادي. بونا گؤره ده، من بو عهدده ديئلَن بوتون جزالاري اونلارين باشينا گتئردئم. من اونلارا بو عهده عمل اتمه‌يي امراتمئشدئم، آمّا اونلارعمل اتمه‌دئلر.»""


text:
اونلار سؤزلرئمه قولاق آسماق ائستمه‌ين اَجدادلارينين گوناهلارينا قاييديبلار، باشقا آللاهلارين طرفداري اولوب اونلارا قوللوق ادئرلر. ائسرايئل و يهودا نسلی اونلارين آتالاري ائله باغلاديغيم عهدئمي پوزوبلار.


text:
بونا گؤره ده رب بله ديئر: «باخ، من اونلارين اوستونه بلا گتئره‌جيم و اوندان قاچا بئلميه‌جکلر؛ اونلار منه اوز توتوب فرياد اده‌جکلر، لاکئن من اونلاري اشئتميه‌جيم.


text:
او زامان يهودا شهرلرئنئن اهالئسي و اورشلئمده ياشايانلار گدئب بوخور يانديرديقلاري آللاهلارا اوز توتوب فرياد اده‌جکلر، آمّا بو آللاهلار بلانين گلدئيي واخت اونلاري اصلا نئجات ورميه‌جکلر.


text:
چونکي ای يهودا، شهرلرئنئن سايي قدر سنئن آللاهلارين وار؛ سئز اورشلئم کوچه‌لرئنئن سايي قدر اوتانديريجي شيلره قوربانگاهلار، بَعَل بوتلرئنه بوخور يانديرماق اوچون قوربانگاهلار دوزَلدئبسئنئز.»


text:
بونا گؤره ده، سن بو خالق اوچون دوعا اتمه، اونلار اوچون يالواريب خاهئش ده اتمه. چونکي فلاکتلرئندن اؤتري منه طرف فرياد ادنده قولاق آسماياجاغام.


text:
سِوئملي خالقيمين، بو قدر پئس عمللر اتدئيئندن سونرا، منئم اِوئمده نه حاقّي وار؟ تقدئس اولونموش اَتئن چوخلوغو ائله مگر اوستونوزدن بلا چکئلر، اِله کي، سن سِوئنه‌سن؟


text:
رب سنئن آديني «ياخشي مئيوه‌سي اولان، گؤزل گؤرونوشلو ياشيل زيتون آغاجي» قويدو. ائندي آمّا بؤيوک طوفانين گورولتوسو ائله آغاجي اودلاييب، اونون بوداقلاري قيريليب.


text:
سني اَکَن قوشونلار ربّی قرار ورئب کي، باشينا فلاکت گتئرسئن. چونکي ائسرايئل و يهودا نسلی پئسلئک ادئبلر و بَعَل بوتلرئنه بوخور يانديرماقلا منی قضبلَندئرئبلر."


text:
آمّا من کَسئلميه آپاريلان موطئع قوزو کئمي ائدئم؛ بئلمئردئم کي، اونلار منئم جانيم اوچون قصد حاضيرلاييب ديئرلر: "گلئن، آغاجي و مئيوه‌سئني محو اِدَک، اونو دئرئلر دئياريندان يوخ اِدَک کي، آدي بئر داها خاطيرلانماسين."


text:
آنجاق، ای قوشونلار ربّي، اورَکلري و فئکئرلري ائمتاحانا چکن، عدالتلي حاکئم، منه ائمکان ور کي، اونلاردان آلاجاغين قئصاصيني گؤروم! چونکي من اؤز ائشئمي سنه تاپشيرميشام.


text:
بونا گؤره ده رب سني اؤلدورمک ائسته‌ين و "ربّئن آدي ائله نبئلئک اتمه، يوخسا بئزئم اَلئمئزده اؤلرسن" دئين عَناتوت خالقي باره‌ده بله ديئر:


text:
"بلی، قوشونلار ربّی ديئر: «باخ، من اونلاري عنقرئب جزالانديراجاغام! جاوانلاري قيلينجلا هلاک اولاجاقلار، اوغوللاري و قيزلاري آجليقدان اؤله‌جکلر.


text:
صاغ قالان اولماياجاق، چونکي من عَناتوت خالقينين باشينا فلاکت گتئره‌جيم، بو اونلارين جزا ائلي اولاجاق.»""


text:
اگر سنئنله موباحئثه اِتسَم، سن حاقلي چيخارسان، يارب. لاکئن گئنه ده عدالت باره‌ده سنئنله دانيشماق ائسته‌يئرم. نه اوچون پئس آداملار عمل‌لرئنده اوغور قازا‌‌نيرلار، بوتون خائنلر دئنج ياشاييرلار؟


text:
اونلاري سن اَکئبسن، کؤک ده ساليبلار، بؤيويورلر، بار دا وردئلر. سن اونلارين دئل‌لرئنه ياخينسان، آمّا اورَکلرئندن اوزاقسان.


text:
آمّا منی، يارب، سن تاني‌ييرسان، منی گؤرورسن؛ اوره‌يئمئن سنه اولان دوشونجه‌لرئني ائمتاحان ادئرسن. اونلاري قوربانليق قويون کئمي آيير، هلاک گونو اوچون حاضيرلا.


text:
نه واختا قدر اؤلکه ياس توتاجاق، بوتون چؤل اوتلاري قوروياجاق؟ اورادا ياشايانلارين پئسلئيي اوزوندن حيوانلار و قوشلار محو اولوبلار. چونکي ائنسانلار ديئبلر: "تاري عاقئبتئمئزي گؤرميه‌جک."


text:
"ای اِرِميا، اگر سن پئيادالارلا قاچاندا يورولدون، آتلارلا نجه قاچا بئلرسن؟ اگر اَمئن-آمانليق اولان تورپاقدا ييخيلاسان، اوردون چايينين کنارينداکي سيخ مِشه‌ده نه اده‌جکسن؟


text:
حتّا اؤز قارداشلارين-آتا اِوئن ده سنه خيانت ادئبلر، اونلار دا سنئن دالينجا اوجادان باغيريبلار. سنه ياخشي سؤزلر دِسه‌لر ده، اونلارا ائنانما.


text:
ائرثئم منئم اوچون مگر آلابَزَک ييرتيجي قوش کئمي‌دئر؟ مگر هر طرفدن ييرتيجي قوشلار اونون اوستونه تؤکولورلر؟ گدئن، بوتون وحشي حيوانلاري ييغين، يِيئب-قورتارماق اوچون اونون اوستونه گتئرئن.


text:
بئر چوخ چوبان اوزوم باغيمي وئران ادئب، زَمئمي تاپدالاييب اَزئبلر، سِوئملي زَمئمي بوش چؤله چِوئرئبلر.


text:
اونو خارابا قويوبلار، خاراباليق ائچئنده حوضورومدا ماتم توتوب. بوتون اؤلکه وئران قاليب، لاکئن هچ کسئن وِجئنه ديئل.


text:
چؤلده‌کي بوتون چيلپاق تپه‌لره محو ادنلر گلئب، چونکي اؤلکه‌نئن بئر اوجوندان او بئري اوجونا قدر ربّئن قيلينجي قيريب-تؤکور. هچ کئم اوچون اَمئن-آمانليق قالمير.


text:
اونلار بوغدا اَکئبلر، لاکئن تئکان بئچئبلر. زحمت چکئبلر، آمّا خيئر گؤرمه‌يئبلر. ربّئن آلوولانان قضبئندن اؤتري، محصول‌لارينيزدان اوتانين!""


text:
رب بله ديئر: "بوتون پئس قونشولاريما گلئنجه، اونلارا کي، خالقيم ائسرايئله ائرث اولاراق وردئيئم مولکه توخونورلار، من اونلاري تورپاقلاريندان چيخارديب آتاجاغام، اونلارين آراسيندان يهودا نسلئني ده چيخارديب آتاجاغام.


text:
آمّا اونلاري چيخارديب آتديقدان سونرا، گئنه اونلارا رحم اده‌جيم. هر کَسي اؤز ائرثئنه، اؤز مولکونه قايتاراجاغام.


text:
اگر اونلار خالقيمين يوللاريني حقئقتن اؤيرَنسه‌لر؛ خالقيما بَعَل آدي ائله آند ائچمه‌يي اؤيرَتدئکلري کئمي، «وار اولان ربّه آند اولسون» ديئب منئم آديملا آند ائچسه‌لر، او زامان خالقيمين آراسيندا برقرار اولاجاقلار.


text:
آمّا اگر قولاق آسماسالار، او زامان بله بئر مئلّتي کؤکوندن بوسبوتون چيخارديب، يوخ اده‌جيم" رب بله بويورور.


text:
اوزون مودّت سونرا رب منه ددي: "قالخ، پِراتا طرف گت و او قورشاغي کی، سنه گئزلَتمه‌سئني امر اتدئم، اورادان گؤتور."


text:
من پِراتا طرف گتدئم و قورشاغي گئزلَتدئيئم يردن قازيب گؤتوردوم. گؤردوم کي، قورشاق چورويوب و داها هچ نه‌يه يارامير.


text:
سؤزلرئمه قولاق آسمايان، اورَکلرئنئن عئنادکارليغي دالينجا قاچان، باشقا آللاهلارا قوللوق و پرستئش ادن بو پئس خالق هچ بئر شيه يارامايان همئن قورشاق کئمي اولاجاق.»


text:
رب ديئر: «قورشاق ائنسانين بِلئنه نجه ياپيشير، بوتون ائسرايئل نسلئني و يهودا نسلئني اؤزومه اِلَجه ياپيشديرديم کي، اؤز خالقيم اولوب منه شؤهرت، تعرئف و عئزّت گتئرسئنلر، آمّا اونلار قولاق آسماديلار.»


text:
اونلارا دِه: ائسرايئلئن تاريسي رب بله ديئر: «هر تولوق شرابلا دولاجاق.» اگر سنه دِسه‌لر: «هر تولوغون شرابلا دولاجاغيني بئز ده مگر بئلمئرئک؟»


text:
او زامان اونلارا دِه: رب بله ديئر: «بوتون بو اؤلکه‌ده ياشايانلاري، داوودون تختي اوستونده اوتوران پادشاهلاري، کاهئنلري، پيغمبرلري، بوتون اورشلئمده ياشايانلاري مست اولانا قدر شرابلا دويدوراجاغام.»


text:
رب بويورور: «من اونلاري آتا و اوغوللاري ائله بئرلئکده بئربئرلرئنه چيرپاجاغام. اورَک يانديرمادان، رحم اتمه‌دن، شَفقَت گؤرسدمه‌دن هاميسيني محو اده‌جيم.»""


text:
او نه قدر کي قارانليق چؤکدورمه‌يئب، ظولمت داغلاريندا آياقلارينيز بودرمه‌يئب، تارينيز ربّی عئزّتلَندئرئن. سئز ائشيق گؤزله‌يئرسئنئز، آمّا رب اونو اؤلوم کؤلگه‌سئنه چِوئره‌جک، درئن ظولمته دؤندره‌جک.


text:
لاکئن اگر اونا قولاق آسماياسينيز، سئزئن کئبئرئنئز اوچون گئزلئجه آغلاياجاغام؛ گؤزلرئم آجي-آجي آغلاياجاق، سل کئمي ياش تؤکه‌جک. چونکي ربّئن سوروسو اسئر آپاريلاجاق.


text:
نِگِب شهرلرئنئن دروازالاري باغلاناجاق، اونو آچان اولماياجاق. بوتون يهودا اسئر ادئلده‌جک، هامي اسئر آپاريلاجاق.


text:
رب موتّفئق کئمي حاضيرلاديغين آداملاري سنه حاکئم قوياندا نه دئيه‌جکسن؟ دوغان آروادين چکدئيي سانجي کئمی مگر سني ده آغري توتماياجاق؟


text:
اگر اوره‌يئنده دئيه‌سن: "بوتون بونلار نه اوچون باشيما گلئب؟" بئل کي، گوناهينين چوخلوغوندان اَتَکلرئن آچيلدي، تجاووز اولوندون.


text:
مگر کوشلو اؤز دَرئسئني، پلنگ اؤز خال‌لاريني ديئشدئره بئلر؟ پئسلئک اتمه‌يه آليشميش سئز ده ياخشيليق اده بئلمزسئنئز.


text:
سنه دوشن پوشک، منئم سنه آييرديغيم پاي بودور."" رب بله اعلان ادئر. "چونکي منی ياددان چيخارديبسان، يالان اولانا بِل باغلاييبسان.


text:
چولده‌کي تپه‌لر اوستونده گؤردويون ائيرنج ائشلري، زئناکارليغيني، شهوتله کئشنَمه‌يئني، حياسيز عئفّتسئزلئيئني گؤرموشم. واي حالينا، ای اورشلئم! نه واختا قدر نجئس قالاجاقسان؟""


text:
"يهودا ياس توتور، شهرلري قَملي گؤرونور؛ آداملار اؤلکه اوچون ماتم ادئرلر، اورشلئمدن شئون سَسي قالخير.


text:
اعيانلار نؤکرلرئني سو دالينجا گؤنده‌رئرلر، اونلار قويو يانينا گلئرلر، لاکئن سو تاپميرلار، بوش قابلارلا گری دؤنورلر؛ اوتانيب خجالت چکه‌رَک باشلاريني اؤرتورلر.


text:
وحشي اِششَکلر چيلپاق تپه‌لرده دوروب، چاقّال کئمي تِز-تِز نفس آليرلار. اوتلاق اولماديغيندان اونلارين گؤزلري کورلاشير."


text:
يارب، گرچی تقصئرلرئمئز بئزئم ضئدّئمئزه شهادت ورئر، آمّا سن اؤز آديندان اؤتري بئر شيلر ات. چونکي اتدئيئمئز دؤنوکلوک بؤيوکدور، سنه گوناه اتمئشئک.


text:
ای ائسرايئلئن اومئدي، مشقّت زامانلاريندا خئلاصکاري اولان! نه اوچون سن بو تورپاقدا بئر قرئب کئمي‌سن، گجه‌لَمَک اوچون بئر گجه قالان بئر موسافئر کئمي‌سن؟


text:
نه اوچون چاشميش آدام کئمي اولوبسان؟ قورتارماغا گوجو چاتمايان ائگئد کئمي اولوبسان؟ سن آراميزداسان، يارب. بئز سنئن آديني داشي‌ييريق؛ بئزي ترک اتمه!


text:
رب بو خالق باره‌ده بله ديئر: "اونلار گَزئب دولانماغي او قدر سِوئرلر کي، آياق ساخلاميرلار. بونا گؤره ده رب اونلاري قبول اتمئر. ائندي اونلارين تقصئرکارليغيني يادا سالاجاق و گوناهلاري اوچون اونلارا جزا وره‌جک."


text:
اوروج توتسالار دا، من اونلارين فرياديني اشئتميه‌جيم. يانديرما قورباني و تاخيل تقدئمي گتئرسه‌لر ده، اونلاري قبول اتميه‌جيم. عوضئنه اونلاري قيلينج، آجليق و وبا ائله قيريب تؤکه‌جيم."


text:
آمّا من ددئم: "آه، پروردئگار رَب، پيغمبرلر اونلارا ديئرلر کي، «سئز قيلينج گؤرميه‌جکسئنئز، آجليق چکمَيه‌جکسئنئز. دوغرودان دا من بو يرده سئزه داواملي باريش وره‌جيم.»""


text:
او واخت رب منه ددي: "پيغمبرلر منئم آديملا يالاندان نَبئلئک ادئرلر. اونلاري من گؤندرمه‌مئشم، اونلاري من تعيئن اتمه‌مئشم، اونلارلا دانيشماميشام. سئزه يالان رؤيالار، سِحرلر، بوش شيلر، و اؤز فئکئرلرئنئن اويدورمالاريني نَبئلئک ادئرلر.


text:
بونا گؤره ده رب، او پيغمبرلر باره‌ده بله ديئر: «اونلاري گؤندرمه‌دئيئم حالدا، منئم آديملا نبئلئک ادن بو نَبئلر ديئرلر: ‹بو تورپاقدا قيلينج و آجليق اولماياجاق.› بو پيغمبرلر اؤزلري قيلينج و آجليقدان هلاک اولاجاقلار.


text:
نبئلئک اتدئکلري خالق دا قيلينج و آجليق اوزوندن اورشلئم کوچه‌لرئنه آتيلاجاقلار. اونلارين اؤزلرئني، آروادلاريني، اوغوللاريني و قيزلاريني باسديران اولماياجاق. لايئق اولان پئسلئيي اونلارين اؤز باشلارينا گتئره‌جيم.»


text:
اونلارا بو سؤزو دِه: «قوي گؤزلرئم گجه-گوندوز، دايانمادان ياش تؤکسون. چونکي باکئره قيزيم-منئم خالقيم، آغير بئر يارا آليب، شئدّتلي بئر ضربه يِيئب.


text:
اگر صحرايا چيخام، قيلينجلا اؤلدورولَنلري گؤره‌جيم، اگر شهره گئرم، آجليقدان اوزولَنلري گؤره‌جيم. چونکي هم پيغمبر هم ده کاهئن، تانيماديقلاري اؤلکه‌يه گدئب.»""


text:
مگر سن يهوداني کامئل ردّ ادئبسن؟ مگر صحيوندان آجيغين گلئر؟ نئيه بئزي اِله ووروبسان کي، صاغالتماق مومکون اولماسين؟ صولح گؤزله‌دئک، آمّا خيئر گلمه‌دي. شفا واختيني گؤزله‌دئک، لاکئن آنجاق دهشت گلئر.


text:
اؤز آدينين خاطئري اوچون بئزه‌ خور باخما؛ عئزّتلي تختئني حؤرمتدن سالما. بئزئمله اولان عهدئني يادا سال، اونو پوزما.


text:
مگر مئلّتلرئن ياراماز بوتلري آراسيندا ياغيش ياغديرا بئلَن بئری وار؟ مگر گؤيلر اؤزلري ياغيش ياغديريرلار؟ يوخ، بونو ادن سنسن، يارب تاريميز. بونا گؤره ده اومئدئمئز سنده‌دئر. چونکي بوتون بو شيلري ادن سنسن.


text:
رب منه ددي: "موسا ائله سمويئل حوضورومدا دورسايديلار دا، گئنه اوره‌يئم بو خالقا طرف دؤنمَزدي. اونلاري قاباغيمدان ردّ ات کي، گتسئنلر.


text:
سنه «هارا گِدَک؟» ددئکلري زامان، اونلارا دِه: رب بله ديئر: «اؤلوم اوچون آيريلانلار، اؤلومه؛ قيلينج اوچون آيريلانلار، قيلينجا؛ آجليق اوچون آيريلانلار، آجليغا؛ اسئرلئک اوچون آيريلانلار اسئرلئيه گتسئنلر.»


text:
رب بويورور: «اونلارين باشينا دؤرد جور بلا گتئره‌جيم: اؤلدورمک اوچون قيلينجي، پارچالاماق اوچون ائتلري، يِيئب هلاک اتمک اوچون گؤيده‌کي قوشلاري و يرده‌کي حيوانلاري.


text:
يهودا پادشاهي خئزقئيا اوغلو مِنَسّه‌‌نئن اورشلئمده اتدئيي ائشلره گؤره، اونلاري يِر اوزونون بوتون اؤلکه‌لرئنئن قاباغيندا دهشتلي حالا سالاجاغام.»


text:
ای اورشلئم، بس سنه کئم آجيياجاق؟ سنئن اوچون کئم ياس توتاجاق؟ حاليني سوروشماق اوچون، کئم يولوندان دؤنوب سنئن يانينا گله‌جک؟


text:
رب بويورور: «سن منی ردّ ادئبسن، دائم گری چکئلئرسن. من ده اَلئمي اوزاديب سني محو اتمئشم. قاباغيمي آلماقدان آرتيق يورولدوم.


text:
اونلاري اؤلکه‌نئن شهر دروازالاريندا کورَکله سووورموشام، خالقيمي اؤولادسيز قويموشام، اونلاري محو اتمئشم. چونکي يوللاريندان دؤنمه‌يئبلر.


text:
دول آروادلارينين ساييني دهنز قوموندان دا چوخ اتمئشم. گون اورتا چاغي جاوانلارينين آنالارينا محو اده‌ني گتئرمئشم؛ قَفلَتَن اونلاري قورخو و دهشته سالميشام.


text:
يدّي اوشاق دوغان آرواد ضعئفله‌يئب جان ورئب. اونون گونشي، گون اورتا چاغي باتيب؛ اوتانيب، آلچاليب. اونلاردان صاغ قالانلاري دوشمنلرئنئن قاباغيندا قيلينجا تسلئم اده‌جيم.»" رب بله بويورور.


text:
واي منئم حاليما! ای آنام، سن منی بوتون اؤلکه ائله دِيئشمه و داعوا اتمک اوچون دوغوبسان! نه بئرئندن بورج آلميشام، نه ده بئرئنه منفعتله بورج ورمئشم. لاکئن هامي منی لعنتله‌يئر.


text:
رب ددي: "قطعن سني خيئر آماج اوچون خئلاص اده‌جيم؛ بلا و کَدَر واختي دوشمنلرئني سنه يالوارماغا مجبور اده‌جيم.


text:
سنئن ثروتئني و خزئنه‌لرئنی قارت مالي کئمي آيريلارينا موفته وره‌جيم. بونو سنئن اؤلکه‌نئن هر طرفئنده سنئن گوناهلاريندان اؤتري اده‌جيم.


text:
سن بئلئرسن، يارب! منی يادا سال و قيدئمه قال. تعقئبئمه دوشَنلردن منئم قئصاصيمي آل. صبئرلي اولدوغونا گؤره منی هلاک اتمه؛ سنئن اوچون نه قدر روسوايليق چکدئيئمي بئر دوشون.


text:
سؤزلرئن گلدئکده، اونلاري يِدئم؛ سؤزلرئن منه شادليق گتئردي، اوره‌يئمئن کِفي اولدو. چونکي سنئن آديني داشي‌ييرام، ای قوشونلار تاريسي رب!


text:
کِف چکنلرئن مجلئسئنده اوتورماديم، اونلارلا سِوئنئب جوشماديم؛ اَلئن اوستومده اولدوغونا گؤره تک-تنها اوتوردوم. چونکي منی قضبله دولدورموشدون.


text:
نه اوچون آغريم کَسئلمَز، يارام چاره‌سئزدئر، شفاسينا اومئد يوخدور؟ مگر منئم اوچون سويو قوروموش، بِل باغلايا بئلئنمَز بئر وادي اولاجاقسان؟


text:
بونا گؤره رب بله ديئر: "اگر سن تؤوبه اده‌سن، سني گئنه قبول ادئب خئدمتئمه تعيئن اده‌رم. اگر جَفَنگئيّات دانيشماق عوضئنه، دَيَرلي سؤزلر دانيشاسان، او زامان منئم دئلئمله دانيشارسان. قوي اونلار سنه طرف دؤنسونلر، آمّا سن اونلارا طرف دؤنميه‌جکسن.


text:
سني بو خالق اوچون، مؤحکم بورونج بئر دووار اده‌جيم. سنئن ضئدّئنه دؤيوشه‌جکلر، آنجاق قالئب گله بئلميه‌جکلر. چونکي من سنئنله اولاجاغام کي، سني قورتاريب آزاد اِدئم."" رب بله بويورور.


text:
چونکي بو يرده دوغولان اوغوللار و قيزلار اوچون، اونلاري دوغان آنالار و اونلاري عمله گتئرن آتالار اوچون رب بله ديئر:


text:
«اونلار اؤلومجول ناخوشلوقلاردان اؤله‌جکلر. اونلار اوچون ياس توتولماياجاق، باسديريلماياجاقلار، تورپاغين اوستونده پِيئن کئمي اولاجاقلار. قيلينج و آجليقلا قيريليب تؤکوله‌جکلر. جسدلري ده گؤيده‌کي قوشلارا و يرده‌کي حيوانلارا يِم اولاجاق.»


text:
چونکي رب بله ديئر: «ياس اِوئنه گئرمه، آغلاماق اوچون گتمه، باش‌صاغليغي دا ورمه، چونکي بو خالقين آراسيندان صولحومو، محبّتئمي و مرحمتئمي گؤتورموشم.» رب بله بويورور.


text:
«بو اؤلکه‌ده بؤيوکلر ده، کئچئکلر ده اؤله‌جکلر، قبئره قويولماياجاقلار، آداملار اونلار اوچون ياس توتماياجاقلار، اونلار اوچون هچ کس اؤزونو يارالاييب ساچلاريني قيرخماياجاق.


text:
هچ کس اؤلولردن اؤتري ياس توتانا يمک ورميه‌جک کي، اونا تسلّي ورسئن. هچ کس ده اونلارا تسلّی اوچون بئر کاسا سو ائچئرتميه‌جک، حتّا آناسينا يا دا آتاسينا گؤره.


text:
چونکي ائسرايئلئن تاريسي اولان قوشونلار ربّی بله ديئر: «باخ، بو يرده، سئزئن گونلرئنئزده، گؤزلرئنئزئن قاباغيندا، شادليق و سِوئنج سَسئنه، بَي-گلئن سَسئنه آخير قوياجاغام.»


text:
بوتون بو سؤزلري خالقا بئلدئرَنده، اگر سندن سوروشسالار: «نه اوچون رب ضئدّئمئزه بله بئر بؤيوک بلا اعلان ادئب؟ تقصئرئمئز نه‌دئر؟ تاريميز ربّه نه گوناه اتمئشئک؟»


text:
او واخت اونلارا بله دِه: «اونا گؤره کي، سئزئن آتالارينيز منی ترک اتدئلر.» رب بويورور. «آيري آللاهلارين دالينجا گتدئلر، اونلارا قوللوق و سجده اتدئلر، منی ترک ادئب قانونوما عمل اتمه‌دئلر.


text:
لاکئن سئز آتالارينيزدان دا آرتيق پئسلئک ادئبسئنئز. گؤرون نجه هر کس منه قولاق آسماياراق اؤز پئس اوره‌يئنئن عئنادي ائله رفتار ادئر.


text:
بونا گؤره ده سئزي بو اؤلکه‌دن اِله بئر اؤلکه‌يه آتاجاغام کي، نه آتالارينيز تاني‌ييب نه ده سئز اؤزونوز. اورادا گجه- گوندوز باشقا آللاهلارا قوللوق اده‌جکسئنئز، چونکي سئزه اصلا لوطف اتميه‌جيم.»""


text:
بونا گؤره ده، رب بويورور: "گونلر گله‌جک کي، ائنسانلار آرتيق دِميه‌جکلر: «آند اولسون او ربّئن وارليغينا کی، ائسرايئل اؤولادلاريني مئصئر تورپاغيندان چيخارتدي.»


text:
آمّا دئيه‌جکلر: «آند اولسون او ربّئن وارليغينا کی، ائسرايئل اؤولادلاريني شئمال اؤلکه‌سئندن و قوودوغو بوتون باشقا اؤلکه‌لردن چيخارتدي.» چونکي اونلاري آتالارينا وردئيئم تورپاغا قايتاراجاغام."


text:
رب بويورور: "آمّا ائندي من چوخلو باليقچي گؤنده‌ره‌جيم و اونلاري توتاجاقلار. اوندان سونرا من چوخلو شئکارچي گؤنده‌ره‌جيم، هر داغ و تپه اوستوندن، قايا اويوقلاريندان اونلاري شئکار اده‌جکلر.


text:
گؤزلرئم اونلارين بوتون يوللاريني ائزله‌يئر. اونلار مندن گئزلَنه بئلمزلر، تقصئرلري ده منئم نظرئمدن قاچا بئلمز.


text:
تقصئرلرئنئن و گوناهلارينين عوضئنه اونلارا ائکي‌قات جزا وره‌جيم. چونکي ائيرنج بوتلرئنئن جسدلري ائله اؤلکه‌مي نجئسله‌يئبلر، مولکومو ائيرنجلري ائله دولدوروبلار."


text:
يارب، قووّتئم و قالام، سيخينتي گونونده سيغيناجاغيم! مئلّتلر دونيانين اوجقارلاريندان سنئن يانينا گلئب دئيه‌جکلر: "آتالاريميز ساختا و پوچ بوتلره، هچ بئر فايدا گؤرمه‌دئکلري شيلره وارئث اولدولار.


text:
بونا گؤره ده اونلارا گؤرسده‌جيم، بو دفه اونلارا قووّت و قودرتئمي تانيتديراجاغام. او واخت بئله‌جکلر کي، آديم ربدئر.


text:
يهودانين گوناهي دمئر قلمله يازيلدي، اورَکلرئنئن لؤوحه‌لري و قوربانگاهلارينين بوينوزلاري اوستونه آلماس اوجلو آلتله حَکّ ادئلدي.


text:
اونلارين اؤولادلاري بول يارپاقلي آغاجلارين يانيندا، اونلارين اوجا تپه‌لرده اولان قوربانگاهلاريني اَشِرا بوتلرئني خاطيرلاييرلار.


text:
ای چؤلده‌کي داغيم، سنئن ثروتئني، بوتون خَزئنه‌لرئني، پرستئشگاهلارلا بئرلئکده، اؤلکه‌نئن هر طرفئنده ائشله‌نن گوناهلاردان اؤتری قارته تسلئم اده‌جيم.


text:
سنه وردئيئم ائرثي اؤز عملئنله اَلدن وره‌جکسن. تانيماديغين اؤلکه‌ده سني دوشمنلرئنه قول اده‌جيم. چونکي قضبئمي آليشديردينيز، و او، ابده کئمي ياناجاق."


text:
رب بله ديئر: "لعنت اولسون او آداما کي، ائنسانا بِل باغلايير، بشرئن گوجونه آرخالانير، و اوره‌يي ربدن دؤنور.


text:
او، چؤلده‌کي کؤل کئمي اولاجاق، خيئر گلنده اونو گؤرميه‌جک. صحرادا اولان قوراق يِرلرده هچ کس ياشامايان شورانليقدا ساکئن اولاجاق.


text:
او، سولار کناريندا اَکئلمئش آغاج کئمي اولاجاق. اِله آغاج کي، چاي قيراغيندا کؤک سالار، ائستي گلنده قورخماز، يارپاغي همئشه ياشيل قالار، قوراقليق اولان ائل نئگارانليق چکمز، ميوه ورمکدن ده قالماز."


text:
"من رَب، اوره‌يي ائمتاحان ادئرم، ائنسانين فئکرئني ائمتاحانا چکئرم کي، هر کسه يول‌لارينا، اتدئکلرئنئن نتئجه‌سئنه گؤره عوض ورئم."


text:
حاقسيزليقلا وار-دؤولت ييغان آدام، او کَکلئک کئمي‌دئر کی، اؤزونون يومورتلاماديغي يومورتالارين اوستونه اوتورور؛ عؤمرونون اورتاسيندا وار-دؤولتي اونو ترک اده‌جک، آخيردا او آدام آخماق چيخاجاق.


text:
يارب، ائسرايئلئن اومئدي، سني ترک ادنلرئن هاميسي اوتاناجاقلار. سندن اوز دؤنده‌رنلرئن آدي توز-تورپاغا يازيلاجاق، چونکي ربّي-آخار سولارين بولاغيني ترک ادئبلر."


text:
منه گلئنجه، من سنئن خئدمتئنه چوبان اولماقدان بويون قاچيرتماميشام. بئلئرسن کي، بلا گونونون گلمه‌سئني ائستمه‌مئشم. آغزيمدان چيخان هر سؤزو بئلئرسن، او، سنئن گؤزونون قاباغيندادير.


text:
قوي منی تعقئب ادنلر اوتانسينلار، لاکئن قويما من خجالت آلتينا دوشوم. قوي اونلار دهشته دوشسونلر، من آمّا قورخماييم. پئس گونو اونلارين باشينا گتئر، اونلاري ائکي‌قات هلاکتله اَز.


text:
رب منه بله ددي: "گت، يهودا پادشاهلارينين گئرئب-چيخديقلاري خالق دروازاسيندا دايان. اورشلئمئن باشقا بوتون دروازالاريندا دا دايان


text:
اونلارا دِه: «ای يهودا پادشاهلاري، يهودا و اورشلئمئن بوتون اهالئسي، بو دروازالاردان گئرنلر، ربّئن سؤزونه قولاق آسين.


text:
رب بله ديئر: {دئقّت ادئن کي، سَبّت گونو يوک داشيماياسينيز، يا دا اونو اورشلئم دروازالاريندان ائچه‌ري گتئرميه‌سئنئز.


text:
سَبّت گونو اِولرئنئزدن يوک چيخارتمايين، هچ بئر ائش گؤرمه‌يئن. آتالارينيزا امر اتدئيئم کئمي سَبّت گونونو موقدّس ساخلايين.}


text:
آنجاق اونلار اشئتمه‌دئلر، قولاق آسماديلار. بويونلاريني عئنادکارليقدان بَرک اتدئلر اِله کي، تأدئبدن عئبرت آلماديلار.»


text:
رب بويورور: «اگر سئز دئقّتله مندن ائطاعت اده‌سئنئز، و سَبّت گونو بو شهرئن دروازالاريندان يوک داشيماياسينيز، سَبّت گونونده هچ بئر ائشله مشغول اولماييب بو گونو موقدّس ساخلاياسينيز،


text:
او زامان داوودون تختئنده اوتوران پادشاهلار و باشچيلار دؤيوش عارابالارينا و آتلارا مئنئب، يهودا آداملاري و اورشلئمده ياشايانلارلا بئرلئکده بو شهرئن دروازالاريندان ائچه‌ري گئرَرلر. و بو شهر ابده کئمي مسکونلاشميش قالار.


text:
يهودا شهرلرئندن، اورشلئمئن اطرافيندان، بِنيامئن تورپاغيندان، هامار بؤلگه‌دن، داغليق بؤلگه‌دن و نِگِبدن آداملار گلئب ربّئن معبدئنه يانديرما قوربانلاري، باشقا قوربانلار، تاخيل تقدئملري، کوندور و شوکور تقدئملري گتئرَر.


text:
لاکئن اگر سؤزومه قولاق آسماييب سَبّت گونو يوک داشيياسينيز و اورشلئم دروازالاريندان گئره‌رَک سَبّت گونونو موقدّس ساخلاماياسينيز، اوندا اونون دروازالاريني اودا قالاياجاغام، آلوو اورشلئمئن سارايلاريني يانديريب تؤکه‌جک و هچ واخت سؤنميه‌جکدئر.»""


text:
پالچيقدان دوزلتدئيي قاب اَلئنده خاراب اولاندا، کوزه‌گر نجه کی، ائسته‌يئردي، پالچيقدان باشقا بئر قاب دوزه‌لدئردي.


text:
"ای ائسرايئل نسلي، مگر من ده سئزئنله بو کوزه‌گرئن اتدئيي کئمي رفتار اده بئلمه‌رم؟" رب بويورور. "بئلئن کي، پالچيق کوزه‌گرئن اَلئنده نجه‌دئر، سئز ده منئم اَلئمده او جورسونوز، ای ائسرايئل نسلی.


text:
اگر منئم ائخطار وردئيئم بو مئلّت اؤز پئس عملئندن دؤنسه، قاباغيمي آليب اونا ائسته‌دئيئم بلاني گؤنده‌رمه‌رم.


text:
اگر بو مئلّت سؤزومه قولاق آسماييب منئم نظرئمده پئس اولانا عمل اتسه، او واخت قاباغيمي آلمارام و اونا وعده وردئيئم ياخشيليغي اتمه‌رم.


text:
ائندي يهودا آداملارينا، اورشلئمده ياشايانلارا دِه کي، رب بله ديئر: «من سئزه بئر بلا حاضيرلاييرام، سئزه بئر قصد قورورام. ائندي هر بئرئنئز اؤز پئس يولونوزدان دؤنوب يوللارينيزي و عمل‌لرئنئزي ائصلاح ادئن.»


text:
آمّا اونلار دئيه‌جکلر: «فايداسيزدير، بئز اؤز نئيّتلرئمئزئن دالينجا گده‌جيئک، هر بئرئمئز اؤز پئس اوره‌يئمئزئن عئنادينا گؤره رفتار اده‌جيئک.»""


text:
بونا گؤره رب بله ديئر: "ائندي مئلّتلر آراسيندا سوروشون: کئم بله سؤزلر اشئدئب؟ باکئره قيز ائسرايئل دهشتلي بئر ائش ادئب.


text:
آمّا خالقيم منی ياددان چيخارديب؛ ساختا آللاهلارا بوخور يانديرير. بو آللاهلار اونلارين گده‌جيي يوللاردا، قدئم يوللاردا بودرمه‌لرئنه سبب اولدو، اونلاري هامار اولمايان دوزه‌لمه‌مئش يوللاردا گزدئردئلر.


text:
اؤلکه‌لري وئران ادئله‌جک، ابدی کئنايه هدفئنه چِورئله‌جک. او واخت اورادان کچن هر کس حيرته گلئب باشيني ترپده‌جک.


text:
اونلاري شرقدن اَسن يِل کئمي، دوشمن قاباغيندا پَرَن-پَرَن سالاجاغام. اونلارين فلاکت گونونده، اونلارا اوزومو يوخ، آرخامي گؤرسده‌جيم."


text:
او زامان اونلار ددئلر: "گلئن، اِرِميايا قصد قوراق. چونکي کاهئن اؤيرده‌جک شرئعت، حکئم آدام وره‌جک نصئحت، پيغمبر گتئره‌جک سؤز هچ واخت اَسکئک اولماياجاق. گلئن، اونا دئلئمئزله هوجوم اِدَک، سؤزلرئنه قولاق آسماياق."


text:
ياخشيليغين عوضئنده پئسلئک مگر ادئلر؟ حال بو کي، اونلار منئم اوچون قويو قازيبلار. ياددان چيخارتما، من قاباغيندا اونا گؤره دايانديم کي، اونلار اوچون شفاعت ادئم، و سن اونلاردان قضبئني دؤنده‌ره‌سن.


text:
بونا گؤره ده اونلارين اؤولادلاريني آجليغا ور، قيلينج آغزينا تسلئم ات. آروادلاري اوشاقسيز و دول قالسين، اَرلرئني اؤلوم آپارسين. جاوانلاريني موحارئبه‌ده قيلينج اؤلدورسون.


text:
سن اونلارين اوستونه قَفلَتَن قارتچئلر گؤنده‌رنده، قوي اِولرئندن شئون اِشئدئلسئن. چونکي منی توتماق اوچون قويو قازيبلار، آياغيمين آلتيندا گئزلئنجه تله‌لر قوروبلار.


text:
آمّا يارب، منی اؤلدورمک اوچون قوردوقلاري بوتون قصدلري سن بئلئرسن. تقصئرلرئني باغيشلاما، گوناهلاريني قاباغيندان سئلمه. قوي سنئن قاباغيندا ييخيلسينلار، قضبلي ائکن اونلارلا عمل ات.


text:
ربّئن ددئيي بودور: "گت، کوزه‌گردن بئر گئل کوزه آل. خالقين آغساقّاللاريندان و کاهئنلردن بئر نچه‌سئني يانيندا گؤتور،


text:
بِن‌هئنّوم دره‌سئنه کی، ساخسي قيريغي دروازاسينين گئرئشئنده‌دئر، گت. سنه دئيه‌جيئم سؤزلري اورادا اعلان ادئب دِه:


text:
«ای يهودا پادشاهلاري، ای اورشلئمده ياشايانلار، ربّئن سؤزونو اِشئدئن. ائسرايئلئن تاريسي اولان قوشونلار ربّی بله ديئر: {باخ، من بو يِرئن اوستونه اِله بئر بلا گتئره‌جيم کي، هر اِشئده‌نئن قولاغي جئنگئلده‌يه‌جک.


text:
چونکي اونلار مندن اوز دؤنده‌رئبلر و بوراني ياد بئر اؤلکه حالينا گتئرئبلر. اورادا اِله آللاهلارا بوخور يانديريبلار کي، نه اؤزلري تاني‌ييرديلار، نه آتالاري، نه ده يهودا پادشاهلاري. و بو يري گوناهسيز قانلا دولدوروبلار.


text:
بَعَل پرستئشگاهلاري تئکئبلر کي، اؤز اوشاقلاريني اوددا بَعَل بوتلرئنه يانديرما قورباني تقدئم اتسئنلر. من بله بئر شيي نه امر اتدئم، نه ددئم، نه ده آغليما گتئردئم.}»


text:
رب بويورور: «بونا گؤره ده، باخين، اِله گونلر گلئر کي، بو يِره داها توفِت و يا بِن‌هئنّوم دره‌سي يوخ، قيرغين دره‌سي ديئله‌جک.


text:
بو يرده يهودا ائله اورشلئمئن نئيّتلرئني بوشا چيخارداجاغام. اونلاري، دوشمنلرئنئن قاباغيندا، جانلاريني آلماق ائسته‌ينلرئن اَلي ائله قيلينجلا هلاک اده‌جيم. جسدلرئني گؤيده‌کي قوشلارا و يرده‌کي حيوانلارا يِم وره‌جيم.


text:
بو شهري وئران اده‌جيم، رئشخند هدفئنه چِوئره‌جيم. اورادان کچن هر کس اونون باشينا گلن بلالاردان حيرت ائچئنده فئت چالاجاق.


text:
اوغوللارينين و قيزلارينين اَتئني اؤزلرئنه يِدئرده‌جيم. جانلاريني آلماق ائسته‌ين دوشمنلري اونلاري موحاصئره‌يه آلاندا، چکدئکلري سيخينتيدان اؤتري بئربئرلرئنئن اَتئني يئيه‌جکلر.»


text:
و اونلارا دِه: «قوشونلار ربّی بله ديئر: {کوزه‌گرئن کوزه‌سي نجه قيريليب بئر داها دوزه‌لمز، من ده بو خالقي و شهري بلجه محو اده‌جيم. اؤلولري او قدر توفِتده باسديراجاقلار کي، اوندا بئر داها يِر قالماسين.


text:
«اورشلئمئن اِولري و يهودا پادشاهلارينين سارايلاري توفِتئن يري کئمي نجئس اولاجاق، چونکي بوتون اِولرئن داملاري اوستونده گؤي جئسئملرئنه بوخور يانديرديلار، ياد آللاهلارا مايع تقدئملري گتئردئلر.»""


text:
او واخت اِرِميا توفِتدن قاييتدي، اورادان کي، رب اونو نَبئلئک اتمک اوچون گؤنده‌رمئشدي. او، ربّئن معبدئنئن حيطئنده دايانيب بوتون خالقا ددي:


text:
"ائسرايئلئن تاريسي اولان قوشونلار ربّی بله ديئر: «قولاق آسين! من بو شهر باره‌ده دِدئيئم بوتون فلاکتلري اونون و اطرافيندا اولان کندلرئن اوستونه گتئره‌جيم، چونکي عئنادکارليقدان بويونلاريني بَرک اتدئلر، اونا گؤره ده سؤزلرئمه قولاق آسماديلار.»""


text:
او زامان کي، ربّئن معبدئنده باش نظارتچي ائمّر اوغلو کاهئن پَشخور اِرِميا‌نين بو سؤزلرله نَبئلئک اتدئيئني اشئتدي،


text:
اِرِميا پيغمبري دؤيدورتدو و اونو ربّئن معبدئنئن يانينداکي يوخاري بِنيامئن دروازاسيندا اولان کونده‌يه سالدي.


text:
او گونون صاباحي پَشخور اِرِمياني کونده‌دن چيخارتدي. اِرِميا اونا ددي: "رب سنئن آديني پَشخور يوخ، ماگور-مئسابئب قويوب.


text:
چونکي رب بله ديئر: «باخ، من سني اؤزون و بوتون سني سِوَنلر اوچون دهشته چِوئره‌جيم؛ اونلار اؤز دوشمنلرئنئن قيلينجي ائله هلاک اولاجاقلار و سنئن گؤزلرئن بونو گؤره‌جک. بوتون يهوداني بابئل پادشاهينا تسلئم اده‌جيم. او، خالقي بابئله اسئر آپاراجاق و قيلينجلا هلاک اده‌جک.


text:
بو شهرئن بوتون وار-دؤولتئني، قازانجيني، قئيمتلي شيلرئني و يهودا پادشاهلارينين بوتون خزئنه‌لرئني دوشمنلره تسلئم اده‌جيم. اونلاري قارت اده‌جکلر، گؤتوروب بابئله آپاراجاقلار.


text:
سن پَشخور، و اِوئنده ياشايانلارين هاميسي بابئله اسئر آپاريلاجاقسينيز. سن و يالاندان اونلارا نبئلئک اتدئيئن بوتون دوستلارين اورادا اؤله‌جکسئنئز، اورادا دا باسديريلاجاقسينيز.»""


text:
يارب، سن منی آلداتدين، من ده آلدانديم. مندن اوستون گلدئن، منه قالئب گلدئن. بوتون گون منه گولورلر، هر کس منئمله باشيني قال ادئر.


text:
نه زامان آغزيمي آچيرام، فرياد ادئب "قَّدارليق و تالان!"" ديئب قيشقيريرام. ربّئن سؤزو منه بوتون گون حقارت گتئرئب، روسواي اولموشام.


text:
آمّا اگر دِيئم: "داها اونو يادا سالماياجاغام، اونون آدي ائله دانيشماياجاغام."" اونون سؤزو اوره‌يئمده اود کئمي‌دئر، سوموکلرئمده حبس ادئلن بئر اود کئمي! دوغرودان دا اونو ائچئمده ساخلاماقدان يورولموشام، آرتيق بونو اده بئلمئرم.


text:
چوخ پيچيلتيلار اِشئدئرم: "هر طرفده دهشت! اونو اَله ورئن، اونو اَله ورئن!"" بوتون بِل باغلاديغيم آداملار بودرمه‌يئمي گؤزليه‌رَک ديئرلر: "بلکه آلدانار، او واخت اونو مغلوب اده‌رئک، اوندان قئصاصيميزي آلاريق."


text:
لاکئن رب ائگئد بئر دؤيوشچو کئمي منئمله‌دئر. بونا گؤره ده منی تعقئب ادنلر ييخيلاجاقلار، قالئب گله بئلميه‌جکلر. اوغور قازانماياجاقلاريندان، چوخلو خجالت آلتينا دوشه‌جکلر. روسوايچيليقلاري هچ واخت ياددان چيخارديلماياجاق.


text:
ای قوشونلار ربّي، سن صالح آدامي ائمتاحانا چکئرسن، فئکري و اوره‌يي گؤرورسن. قوي گؤزوم سنئن اونلاردان آلاجاغين قئصاصي گؤرسون! چونکي داعوامي سنه تاپشيرميشام.


text:
لعنت اولسون او آداما کي، آتاما سِوئندئرئجي بو خبري موژده گتئرئب ددي: "بئر اوغلان اوشاغين اولدو!"" و اونو چوخ سِوئندئردي.


text:
قوي او آدام ربّئن يازيغي گلمه‌يئب داغيتديغي شهرلر کئمي اولسون! سحر اوندا فرياد اِشئدئلسئن؛ گون اورتا موحارئبه نعره‌سي.


text:
پادشاه صئدقئيا مَلکئيا اوغلو پَشخورو و مَعَسِيا اوغلو کاهئن صِفَنياني اِرِميا‌نين يانينا گؤنده‌ره‌نده، ربّئن سؤزو اِرِميايا نازئل اولدو. اونلار دِمئشدئلر:


text:
"گل، بئزئم طرفئمئزدن ربدن سوروش. چونکي بابئل پادشاهي نَبوکَدنِصّر بئزه هوجوم گتئرئر. بلکه رب کِچمئشده اتدئيي مؤجوزه‌لره بَنزَر بئزه بئر شي اِدَر و نَبوکَدنِصّر بئزدن اَل چکر؟""


text:
ائسرايئلئن تاريسي رب بله بويورور: «اَلئنئزده اولان موحارئبه سئلاحلاريني کي، اونونلا دووارلارين او طرفئنده سئزي موحاصئره‌يه آلان بابئل پادشاهي و کَلدانئلرله ساواشيرسينيز، گری ساخلاياجاغام. سئلاحلارينيزي بو شهرئن اورتاسينا بئر يِره ييغاجاغام.


text:
من اؤزوم سئزئن ضئدّئنئزه اَل قالديراجاغام، گوجلو قولوملا، قِيض، قضب و بؤيوک حئدّتله سئزئنله ووروشاجاغام.


text:
رب بويورور: «بوندان سونرا يهودا پادشاهي صئدقئياني و اعيانلاريني، هم ده بو شهرده وبادان، قيلينجدان و آجليقدان صاغ قالانلاري بابئل پادشاهي نَبوکَدنِصّره و جانلاريني آلماق ائسته‌ين دوشمنلرئنه تسلئم اده‌جيم. او، اونلاري قيلينج آغزينا وره‌جک، اونلارا نه رحم، نه شَفقَت، نه ده مرحمت گؤرسده‌جک.»


text:
بو شهرده قالان قيلينج، آجليق و وبادان اؤله‌جک. لاکئن کئم باييرا چيخيب سئزي موحاصئره‌يه آلان کَلدانئلره تسلئم اولسا، صاغ قالاجاق، هچ اولماسا اؤز جا‌نيني قورتاراجاق.


text:
بو شهره ياخشيليق يوخ، پئسلئک اتمه‌يه نئيّت اتمئشم.» رب بويورور. «بورا بابئل پادشاهينا تسلئم ادئله‌جک، او دا بوراني يانديريب ياخاجاق.»


text:
ای داوود نسلي، رب بله ديئر: «هر سحر عدالتله رفتار ادئن، مظلومو ظالئمئن اَلئندن قورتارين. يوخسا پئس عمل‌لرئنئزه گؤره قضبئم اود کئمي چيخيب يانديراجاق، اونو سؤندورن اولماياجاق.»


text:
رب بويورور: «من سنه ضئدّم، ای وادئنئن اوستونده‌کي يايلادا اولان قايادا اوتوران اورشلئم!» سئز ديئرسئز: «اوستوموزه کئم گله بئلر؟ ياشاديغيميز يِرلره کئم گئره بئلر؟»


text:
رب بويورور: «من سئزي عمل‌لرئنئزئن بهره‌سئنه موطابئق جزالانديرجاغام. مِشه‌لرئنئزه بئر اود سالاجاغام کي، اطرافينداکي هر شيي يانديريب يوخ اده‌جک.»""


text:
ای داوودون تختي اوستونده اوتوران يهودا پادشاهي، ای بو دروازالاردان گئرن اعيانلارلا خالق، ربّئن سؤزونو اِشئدئن.


text:
رب بله ديئر: «عدالت و صالحلئکله رفتار ادئن. مظلومو ظالئمئن اَلئندن قورتارين. قرئبه، يِتئمه و دول آروادا حاقسيزليق اتمه‌يئن، قدّارليق اتمه‌يئن، بو يرده گوناهسيز قان تؤکمه‌يئن.


text:
اگر سئز بو امره، حقئقتن، عمل اده‌سئنئز، او زامان داوودون تختئنده اوتوران پادشاهلار دؤيوش عارابالارينا و آتلارا مئنئب اعيانلاري و خالقلاري ائله بئرلئکده بو سارايين دروازالاريندان گئره‌جکلر.


text:
لاکئن اگر بو امرلردن ائطاعت اتميه‌سئنئز، اؤز وارليغيما آند ائچئرم کي، بو اِو وئران قالاجاق.» رب بويورور.


text:
بلی، يهودا پادشاهينين سارايي باره‌ده رب بله ديئر: «گرچی منئم اوچون گئلعاد کئمي‌سن، لوبنانين قولّه‌سي کئمي‌سن. لاکئن من قطعن سني بئر چؤله، کئمسه‌نئن ياشاماديغي شهرلره چِوئره‌جيم.


text:
سنئن ضئدّئنه هلاک ادنلر حاضيرلاياجاغام، هاميسينين اَلئنده سئلاح اولاجاق. سنئن لاپ ياخشي سئدر آغاجلاريني کسه‌جکلر، اونلاري اودا آتاجاقلار.


text:
و جاواب بو اولاجاق: ‹چونکي تاريسي ربّئن عهدئني ترک اتدئلر، باشقا آللاهلارا پرستئش و قوللوق اتدئلر.›»""


text:
اؤلَن اوچون آغلامايين، ياس دا توتمايين. آنجاق اسئرلئيه گدن اوچون آجي-آجي آغلايين، چونکي داها قاييتماياجاق، دوغما وطنئني گؤرميه‌جک.


text:
بلی، يوشئيا اوغلو شَلّوم باره‌ده کي، آتاسي يوشئيانين يرئنه يهودا پادشاهي اولوب و بورادان چيخيب گدئب، رب بله ديئر: "او داها بورايا قاييتماياجاق،


text:
واي او آدامين حالينا کي، ساراييني حاقسيزليقلا، يوخاري اوتاقلاريني عدالتسئزلئکله تئکئر، اؤز هموطنئني موفته ائشله‌دئر، اونا موزدونو ورمئر.


text:
ديئر: «اؤزومه گِنئش يوخاري اوتاقلاري اولان بؤيوک بئر ساراي تئکدئره‌جيم.» بلجه اورايا پنجره‌لر آچير، اطرافيني سئدر آغاجي ائله اؤرتور. قيرميزي رنگله بويايير.


text:
چوخلو سئدر آغاجين اولماق مگر سني پادشاه اِدَر؟ مگر آتان دا دويونجا يِيئب-ائچمه‌دي؟ او عدالت و صالحلئکله رفتار اتدي. اونا گؤره ده ائشلري اوغورلو اولدو.


text:
محکمه‌ده مظلومون، يوخسول آدامين ائشئنه باخيردي، اونا گؤره ده ائشلري اوغورلو اولدو."" رب بويورور: "منی تانيماق اِله مگر بو ديئل؟


text:
لاکئن سنئن گؤزلرئن و اوره‌يئن آنجاق حارام قازانجيندا قاليب، تؤکمک ائسته‌دئيئن گوناهسيز قاندا قاليب، قدّارليق و تالاندا قاليب."


text:
بونا گؤره ده يهودا پادشاهي يوشئيا اوغلو يِهوياقئم باره‌ده رب بله ديئر: "اونون اوچون «واي قارداشيم، واي باجيم» ديئب ياس توتماياجاقلار، «واي آغام، حيف اونون عئزّتي» ديئب ياس توتماياجاقلار.


text:
هر شيئن اَمئن-آمانليقدا اولاندا سني خبردار اتدئم، آمّا سن «قولاق آسماياجاغام» ددئن. اوشاقليغيندان عادتئن بله‌دئر، مندن ائطاعت اتمه‌يئبسن.


text:
کولَک بوتون چوبانلاريني گؤتوروب آپاراجاق، اويناشلارين اسئرلئيه گده‌جک. او زامان اتدئيئن بوتون پئسلئکلردن اؤتري اوتانيب روسواي اولاجاقسان.


text:
ای سن «لوبناندا» ياشايان، يوواسيني سئدر آغاجيندان قوران! سنه بويلو آرواد کئمي آغريلار، سانجيلار گلنده نجه ناله چکه‌جکسن!""


text:
رب بويورور: "ای يهودا پادشاهي يِهوياقئم اوغلو يِهوياکئن، وارليغيما آند اولسون کي، اگر صاغ اَلئمده‌کي مؤهور اوزويو اولاسان دا، سني چيخارديب آتارديم.


text:
سني جانيني آلماق ائسته‌ينلره، قورخدوغون آداملارا، بابئل پادشاهي نَبوکَدنِصّره و کَلدانئلره تسلئم اده‌جيم.


text:
بو آدام- يِهوياکئن مگر حقارتله باخيلان قيريق بئر کاسادير؟ هچ کسئن بَيَنمه‌دئيي بئر قابدير؟ بس نه اوچون هم اؤزو، هم ده اؤولادلاري آپاريليب تانيماديقلاري بئر اؤلکه‌يه آتيلديلار؟


text:
رب ديئر: "بو آدامي اؤولادسيز يازين، عؤمرونده ائشلري اوغورلو اولمايان بئر کئشي حساب ادئن. چونکي نسلئندن هچ کئم اوغور قازانماياجاق. نسلئندن هچ کئم داوودون تختئنده اوتورماياجاق، يهودادا بئر داها پادشاهليق اتميه‌جکدئر."


text:
بونا گؤره ده ائسرايئلئن تاريسي رب خالقيمي اوتاران چوبانلارين ضئدّئنه بله ديئر: "سئزسئنئز کی، منئم سورومو پَرَن-پَرَن ساليب قووورسونوز. سئزسئنئز کی، اونلارين قيدئنه قالميرسينيز. ائندي من ده اتدئيئنئز عمل‌لرئنئزئن پئسلئيئنه گؤره سئزي تنبه اده‌جيم."" رب بويورور.


text:
"سورومون قالانلاريني، اسئر اتدئيئم بوتون اؤلکه‌لردن ييغيب توپلاياجاغام، اونلاري گئنه اوتلاقلارينا قايتاراجاغام و تؤره‌يئب چوخالاجاقلار.


text:
اوستلرئنه چوبانلار قوياجاغام کي، اونلاري اوتارسينلار. داها قورخوب دهشته دوشميه‌جکلر، بئري ده ائتميه‌جک."" رب بويورور.


text:
"باخ، او گونلر گلئر کي، داوود اوچون صالح بئر شاخه يِتئشدئره‌جيم. اله بئر پادشاه کي، حئکمتله پادشاهليق اده‌جک، اؤلکه‌ده عدالتله، صالحلئکله عمل اده‌جک."" رب بويورور.


text:
"اونون دؤورونده يهودا خئلاص اولاجاق، ائسرايئل اَمئن-آمانليقدا ياشاياجاق. او «رب صالحلئيئمئزدئر» چاغيريلاجاقدير.


text:
بونا گؤره ده رب بويورور: "او گونلر گله‌جک کي، ائنسانلار آرتيق دميه‌جکلر: «او ربّئن وارليغينا آند اولسون کی، ائسرايئل اؤولادلاريني مئصئر تورپاغيندان چيخارتدي.»


text:
لاکئن دئيه‌جکلر: «او ربّئن وارليغينا آند اولسون کی، ائسرايئل اؤولادلاريني شئمال اؤلکه‌سئندن و اسئر اتدئيي بوتون باشقا اؤلکه‌لردن چيخارتدي.» او واخت اونلار اؤز تورپاقلاريندا ياشاياجاقلار."


text:
پيغمبرلر حاقّيندا: اوره‌يئم ائچئمده پارچالانيب، بوتون سوموکلرئم تئتره‌‌يئر. ربّه گؤره، اونون موقدّس سؤزلرئنه گؤره بئر مست کئمي‌يم، شرابا آلوده اولان آدام کئمي‌يم.


text:
اؤلکه زئناکارلارلا دولودور، لعنته گؤره يِر ياس توتور. چؤلده‌کي اوتلاقلار قورويور، پيغمبرلر پئس يولا دوشوب. گوجلرئني حاقسيزجا صرف ادئرلر.


text:
بونا گؤره گتدئکلري يول سوروشکَن اولاجاق؛ قارانليغا قووولوب اورادا ييخيلاجاقلار. جزالاناجاقلاري ائل، باشلارينا فلاکت گتئره‌جيم."" رب بويورور.


text:
"سامئره پيغمبرلري آراسيندا بو ائيرنج ائشي گؤردوم: بَعَلئن آدي ائله نبئلئک ادئب خالقيم ائسرايئلي يولدان آزديرديلار.


text:
اورشلئمئن پيغمبرلري آراسيندا قورخولو بئر شي گؤردوم: زئنا ادئرلر، يالان دالينجا گدئرلر. پئس آداملارين قولونا گوج ورئرلر. بلجه هچ کس پئسلئيئندن دؤنمور. هاميسي منئم اوچون سودوم کئمي، اورشلئم ساکئنلري، گومورا کئمي‌دئر."


text:
بونا گؤره ده قوشونلار ربّی پيغمبرلر حاقّيندا بله ديئر: "من اونلارا يووشان يِدئرده‌جيم، زَهَرلي سو ائچئرده‌جيم. چونکي تاريسيزليق اورشلئمئن پيغمبرلرئندن بوتون اؤلکه‌يه ياييليب."


text:
قوشونلار ربّی بله ديئر: "سئزئن اوچون نبئلئک ادن پيغمبرلرئن سؤزونه قولاق آسمايين. اونلار سئزي بوش اومئدلرله دولدورورلار. ربّئن آغزيندان چيخانلاري يوخ، اؤزلرئنئن فئکئرلرئندن چيخان رؤيالاري ديئرلر.


text:
اونلار منه خور باخانلارا ديئرلر: «رب ديئر: سئزئن اوچون اَمئن-آمانليق اولاجاق.» اورَکلرئنئن عئنادکارليغي دالينجا دوشَنلره ده ديئرلر: «اوستونوزه فلاکت گلميه‌جک.»


text:
لاکئن اونلارين هانسي بئري ربّئن سؤزونو آنلاييب اشئتمک اوچون مگر ربّئن مجلئسئنده دوروب؟ اونون سؤزونه قولاق آسيب؟


text:
ربّئن قضبي سؤنميه‌جک، اوره‌يئنئن ائسته‌ئيئني اده‌نه قدر، مگر او زامان کي، اونون اوره‌يئنئن ائسته‌يئني تامام-کامال يرئنه يتئرسئن. گله‌جک گونلرده بونو آچيق-آشکار آنلاياجاقسينيز.


text:
بو پيغمبرلري من گؤنده‌رمه‌دئم، آمّا سؤزلري ائله اورا-بورا قاچيبلار. اونلارلا دانيشماديم، لاکئن نبئلئک ادئبلر.


text:
آمّا اگر اونلار مجلئسئمده دورسايديلار، سؤزلرئمي خالقيما چاتديرارديلار. پئس يوللاريندان، شر عمل‌لرئندن خالقي چکئندئرَردئلر."


text:
کئمسه مگر گئزلي يِرلرده گئزلنه بئلر کي، من اونو گؤره بئلمه‌يئم؟" رب بويورور. "يِري، گؤيو من مگر دولدورمورام؟" رب بويورور.


text:
نه واختا قدر يالان دئين، اؤز اورَکلرئنئن اويدورمالاريني بئلدئرَن پيغمبرلر بو ائشله مشغول اولاجاقلار؟


text:
اونلار ظنّ ادئرلر کي، بئربئرلرئنه دانيشديقلاري يوخولارلا خالقيما آديمي ياددان چيخارتديراجاقلار، نجه کي، آتالاري بَعَل بوتونه گؤره آديمي ياددان چيخارتديلار.


text:
يوخو گؤرَن پيغمبر، يوخوسونو دانيشسين. آمّا سؤزوم اونا نازئل اولان آدام قوي اونو صداقتله دسئن. داها بوغدانين يانيندا سامان نه‌دئر؟" رب بويورور.


text:
"بلی، من بو پيغمبرلره ضئدّم. اونلار اؤز دئل‌لرئني تَرپه‌دئب لاکئن ديئرلر: «رب بله ديئر.»" رب بويورور.


text:
"دوغرودان دا من يالانچي يوخولار گؤروب نبئلئک ادنلره ضئدّم."" رب بويورور. "اونلار بو يوخولاري دا‌نيشيب يالانلاري و بوش لووغاليقلاري ائله خالقيمي يولدان آزديريرلار. اونلاري من گؤندرمه‌دئم، اونلاري من تعيئن اتمه‌دئم. بو خالقا هچ بئر فايدالاري يوخدور."" رب بويورور.


text:
"اگر بو خالقدان بئري و يا بئر پيغمبر يا دا بئر کاهئن سندن سوروشسا: «ربّئن کلامي نه‌دئر؟» اونلارا دِه: «نه کلام؟ من سئزي آتاجاغام.» رب بويورور.


text:
اگر بئر پيغمبر يا کاهئن و يا هر هانسي بئر شخص ائدّئعا اتسه: «ربّئن کلامي‌ بودور.» من او آدامي اونون عايئله‌سي ائله برابر جزالانديرجاغام.


text:
هر بئرئنئز اؤز يولداشينيزا، اؤز قوحوملارينيزا گرک بله دئيه‌سئز: «رب نه جاواب ورئر؟ و يا رب نه ديئر؟»


text:
بئر داها ربّئن کلاميني آغيزا گتئرميه‌جکسئنئز، چونکي هر کسئن سؤزو اؤزونه کلام اولاجاق. بونونلا سئز وار اولان تارينين، قوشونلار ربّئنئن، تاريميزين سؤزلرئني تحرئف ادئرسئنئز.


text:
گرچی ديئرسئنئز: «ربّئن کلامي‌دير»، رب بله بويورور: «ربّئن کلامي‌دير» ديئب بو سؤزدن ائستئفاده اتدئنئز، حال بو کي من سئزه دِمئشدئم «ربّئن کلامي‌دير» دِمه‌‌يئن.


text:
بونا گؤره ده سئزي کامئل ياددان چيخارداجاغام، هم سئزي حوضورومدان ردّ اده‌جيم، هم ده سئزه و آتالارينيزا وردئيئم شهري.


text:
بابئل پادشاهي نِبوکَدنِصّر يهودا پادشاهي يِهوياقئم اوغلو يِهوياکئني، يهودا باشچيلاريني، اوستالاري و صَنَتکارلاري اورشلئمدن اسئر ادئب بابئله آپاراندان سونرا، رب منه ائکي سبد انجئر گؤرستدي کي، اؤز معبدي قاباغيندا قويولموشدو.


text:
بئر سبدده ائلک محصولا اوخشايان چوخ ياخشي انجئرلر، او بئري سبدده ده ياوا انجئرلر وار ائدي، او قدر ياوا کي، اونلاري يمک اولمازدي.


text:
او واخت رب مندن سوروشدو: "نه گؤرورسن، اِرِميا؟" جاواب وردئم: "انجئر. ياخشي انجئرلر چوخ ياخشي‌ديرلار، آمّا پئس انجئرلر او قدر پئسدئرلر کي، اونلاري يمک اولماز."


text:
"ائسرايئلئن تاريسي رب بله ديئر: «بورادان کَلداني اؤلکه‌سئنه اسئرلئيه گؤنده‌ردئيئم يهودا اسئرلرئني بو ياخشي انجئرلر کئمي ياخشي حساب ادئرم.


text:
گؤزلرئم اونلارين اوستونده اولاجاق کي، ياخشي ياشاسينلار. و اونلاري گئنه بو اؤلکه‌يه قايتاراجاغام. اونلاري دئرچَلده‌جيم، ييخماياجاغام؛ اونلاري اَکه‌جيم، چيخارتماياجاغام.


text:
اونلارا اِله اورَک وره‌جيم کي، منی تاني‌ييب منئم رب اولدوغومو بئلسئنلر. اونلار منئم خالقيم، من ده اونلارين تاريسي اولاجاغام، چونکي اونلار بوتون قلبلري ائله منه اوز توتاجاقلار.»


text:
رب بله ديئر: «آمّا يهودا پادشاهي صئدقئياني، اونون باشچيلاريني، اورشلئمدن سالامات قالانلاري، ائستر بو اؤلکه‌ده قالسينلار، ائستر مئصئرده ياشاسينلار، ياوا و يِمه‌يي مومکون اولمايان انجئر کئمي اده‌جيم.


text:
اونلاري يِر اوزونون بوتون اؤلکه‌لرئنئن گؤزونده پئس و دهشتلي بئر حالا سالاجاغام. اونلاري اسئر آتديغيم هر يرده، اونلار روسواي اولوب هامينين آغزيندا مَثَل اولاجاقلار، هامي اونلاري اَله ساليب اونلارا لعنت اده‌جک.


text:
اونلارين اوستونه قيلينج، آجليق و وبا گؤنده‌ره‌جيم، اِله کي، اونلاري اونلارا و آتالارينا وردئيئم تورپاقدان بوسبوتون سئلئب محو اتسئن.»""


text:
يهودا پادشاهي يوشئيا اوغلو يِهوياقئمئن پادشاهليغينين دؤردونجو ائلئنده، بوتون يهودا خالقي باره‌ده اِرِميايا سؤز نازئل اولدو. بو، بابئل پادشاهي نِبوکَدنِصّرئن پادشاهليغينين بئرئنجي ائلئنده اولدو.


text:
"ائيئرمي اوچ ائل عرضئنده-يهودا پادشاهي آمون اوغلو يوشئيانين پادشاهليغينين اون اوچونجو ائلئندن بو گونه قدر ربّئن سؤزو منه نازئل اولوب. من ده دفه‌لرله بو سؤزلري سئزه بئلدئرمئشم، آمّا سئز قولاق آسماييبسينيز.


text:
اونلار سئزه ددئلر: «ائندي هر بئرئنئز اؤز پئس يولونوزدان، عمل‌لرئنئزئن پئسلئيئندن دؤنون کي، ربّئن ابدی اولاراق سئزه و آتالارينيزا وردئيي تورپاقدا قالا بئله‌سئنئز.


text:
آيري آللاهلارا قوللوق و پرستئش اده‌رَک اونلارين پِيرَوي اولمايين؛ اَل ائشئنئز اولان بوتلرله منی قضبلَندئرمه‌يئن کي، من ده سئزه زئيان يتئرمه‌يئم.»


text:
رب بويورور: «لاکئن سئز منه قولاق آسمادينيز، اَل ائشئنئز اولان بوتلرله منی قضبلَندئرئب اؤزونوزه زئيان ووردونوز.»


text:
من ده بوتون شئمال طايفالاريني و قولوم بابئل پادشاهي نِبوکَدنِصّري چاغيراجاغام.» رب بويورور، «اونلاري بو اؤلکه‌نئن، بورادا ياشايانلارين و بوتون اطراف مئلّتلرئن اوستونه گتئره‌جيم. بونلاري کامئل محو اده‌جيم، اؤلکه‌ني حيرت و رئشخند هدفئنه چِوئره‌جيم، ابدی بئر خاراباليغا دؤنده‌ره‌جيم.


text:
سِوئنج و شادليق سَسئني، بَي-گلئن سَسئني، دَيئرمان داشلارينين تاقّيلتيسيني، چيراق ائشيغيني اونلارين ائچئندن يوخ اده‌جيم.


text:
بوتون بو اؤلکه خارابايا، وئرانه بئر يِره چِورئله‌جک. بو مئلّتلر بابئل پادشاهينا يتمئش ائل قوللوق اده‌جکلر.»


text:
رب بويورور: «آمّا يتمئش ائل باشا گلندن سونرا بابئل پادشاهيني، اونون مئلّتئني و کَلده اؤلکه‌سئني تقصئرلرئنه گؤره جزالانديرجاغام. اوراني ابدی اولاراق وئرانه‌لئيه چِوئره‌جيم.


text:
او اؤلکه اوچون ددئکلرئمئن هاميسيني، اِرِميا‌نين بوتون مئلّتلر باره‌سئنده بو کئتابدا يازيلميش نبئلئک سؤزلرئنئن هاميسيني اورانين باشينا گتئره‌جيم.


text:
اونلار اؤزلري ده بئر چوخ مئلّتلرئن، بؤيوک پادشاهلارين قولو اولاجاقلار. عمل‌لرئنه و اَللرئنئن ائشئنه گؤره اونلارا عوض وره‌جيم.»""


text:
بلی، ائسرايئلئن تاريسي رب منه بله ددي: "منئم اَلئمدن قضبئمئن شرابي ائله دولو بو پئياله‌ني آل و بوتون او مئلّتلره ائچئرت کي، سني اونلارين يانينا گؤنده‌رئرم.


text:
اونلار اوندان ائچن واخت سندَليه‌جکلر، اوستلرئنه گؤنده‌ره‌جيئم قيلينجين قورخوسوندان عاغيل‌لاري چاشاجاق."


text:
او واخت من پئياله‌ني ربّئن اَلئندن آلديم و اونون منی يانلارينا گؤنده‌ردئيي بوتون مئلّتلره ائچئرتدئم.


text:
اورشلئمه و يهودا شهرلرئنه، پادشاهلاري و اعيانلارينا، اله کي، اونلاري، ائندئکي اولدوغو کئمي، وئرانه‌لئيه، حيرته، رئشخند و لعنت هدفئنه چِورئلسئنلر،


text:
مئصئرده ياشايان بوتون ياد اِللی‌لره؛ عوص اؤلکه‌سئنئن بوتون پادشاهلارينا، فئلئسط اؤلکه‌سئنئن بوتون پادشاهلارينا (عَشقِلون، غَزّه، عِقرون پادشاهلاري و اَشدوددا صاغ قالانلار)؛


text:
سيرا ائله شئمالين بوتون ياخين و اوزاق پادشاهلارينا، يِر اوزونون بوتون پادشاهليقلارينا. هاميدان سونرا بو کاساني شِشَک پادشاهي دا ائچه‌جک.


text:
"سونرا اونلارا دِه: ائسرايئلئن تاريسي اولان قوشونلار ربّی بله ديئر: «ائچئن، مست اولون، قوسون، اوستونوزه گؤنده‌ره‌جيئم قيلينجلا وورولوب-ييخيلين و بئر داها آياغا قالخمايين.»


text:
آمّا اگر اونلار پئياله‌ني اَلئندن آليب ائچمک ائستمه‌سه‌لر، اونلارا دِه: قوشونلار ربّی بله ديئر: «اوندان گرک ائچه‌سئنئز!


text:
باخ، منئم آديملا چاغيريلان شهرئن اوستونه فلاکت گتئرميه باشلاييرام. دوغرودان دا، جزاسيز قالاجاغينيزي گومان ادئرسئنئز؟ سئزي جزاسيز قويماياجاغام. من يِر اوزونده ياشايان هر کسئن اوستونه قيلينج گتئره‌جيم.» قوشونلار ربّی بويورور.


text:
ائندي بوتون بو سؤزلري اونلارين ضئدّئنه نبئلئک ات و اونلار دِه: «رب اوجا يردن نعره چکه‌جک، موقدّس مسکنئندن گورلاياجاق. بو اؤلکه‌نئن ضئدّئنه شئدّتله نعره چکه‌جک، اوزوم اَزَنلر کئمي باغيراجاق، دونيادا ياشايانلارين هاميسينين ضئدّئنه هايقيراجاق.


text:
هاي-کوي دونيانين او بئري باشلارينا قدر ياييلاجاق، چونکي ربّئن مئلّتلره داعواسي وار؛ بوتون بشري موحاکئمه اده‌جک، پئسلري قيلينجا تسلئم اده‌جک.» رب بويورور.


text:
قوشونلار ربّئنئن ددئيي بودور: «باخ، بلا مئلّتدن مئلّته ياييلير، دونيانين اوزاق يِرلرئندن بؤيوک بئر طوفان قالخير.»


text:
او گون ربّئن اَلي ائله اؤلدورولَنلر هر يري دولدوراجاقلار- دونيانين بئر اوجوندان او بئري اوجونا قدر. اونلار اوچون ياس توتولماياجاق، بئر يِره ييغيليب باسديريلماياجاقلار، تورپاغين اوستونده پِيئن کئمي اولاجاقلار.


text:
ای چوبانلار، آغلايين، شئون ادئن، ای سورو باشچيلاري، تورپاقدا اِشه‌له‌نئن. چونکي سئزئن اؤلومه ورئلمه واختينيز چاتيب؛ ييخيلاجاقسينيز و قئيمتلي بئر قاب کئمي تئکه-تئکه اولاجاقسينيز.


text:
رب بئر آصلان کئمي يوواسيني ترک اده‌جک. ربّئن شئدّتلي قضبي اوزوندن، ظالئمئن قضبي اوزوندن اؤلکه‌لري وئران قالاجاق."


text:
"رب بله ديئر: «ربّئن معبدئنئن صحنئنده دور، عئبادت اتمک اوچون يهودا شهرلرئندن گلن بوتون آداملارلا دانيش. سنه امر اتدئيئم هر شيي اونلارا بئلدئر؛ اوندان بئر سؤز بله اَسکئلتمه.


text:
بلکه قولاق آسارلار و هر کس اؤز پئس يولوندان دؤنَر. من ده عمل‌لرئنئن پئسلئيئنه گؤره باشلارينا گتئره‌جيئم فلاکتدن اَل ساخلارام.»


text:
دفه‌لرله سئزئن يانينيزا گؤنده‌ردئيئم قوللاريم پيغمبرلرئن سؤزلرئنه قولاق آسماياسينيز-نجه کي قولاق آسماييبسينيز دا


text:
او زامان بو معبدي ده شئلو کئمي اده‌جيم، بو شهري يِر اوزونون بوتون مئلّتلري آراسيندا لعنته دوچار اده‌جيم.»""


text:
اِرِميا ربّئن خالقا چاتديرماسيني امر اتدئيي سؤزلري ديئب قورتارديقدا، کاهئنلر، پيغمبرلر و اوراداکي بوتون خالق اونو توتوب ددئلر: "سن اؤلمه‌لي‌سن!


text:
نه اوچون ربّئن آدي ائله نبئلئک ادئب ديئرسن: «بو معبد شئلو کئمي اولاجاق، بو شهر خارابا قالاجاق، اورادا ياشايان اولماياجاق»؟" ربّئن معبدئنده اولان بوتون خالق اِرِميا‌نين اطرافينا ييغيلدي.


text:
يهودا باشچيلاري بونلاري اشئدن واخت، پادشاه ساراييندان چيخيب ربّئن معبدئنه گتدئلر و معبدئن تزه دروازاسينين گئره‌جيئنده اوتوردولار.


text:
او زامان کاهئنلر و پيغمبرلر باشچيلارا و بوتون خالقا ددئلر: "بو آدام اؤلومه لايئقدئر، چونکي بو شهرئن ضئدّئنه نبئلئک ادئب. نجه کي، سئز اؤزونوز ده اؤز قولاغينيزلا اشئدئبسئنئز."


text:
او واخت اِرِميا بوتون باشچيلارا و خالقا ددي: "رب منی گؤنده‌ردي کي، بو معبدئن و بو شهرئن ضئدّئنه اشئتدئيئنئز بوتون نبئلئک سؤزلرئني بئلدئرئم.


text:
ائندي يوللارينيزي و عمل‌لرئنئزي ائصلاح ادئن. تارينيز ربدن ائطاعت ادئن. او زامان رب سئزئن ضئدّئنئزه اعلان اتدئيي بلادان اول ساخلار.


text:
آنجاق ياخشي بئلئن کي، اگر منی اؤلدوره‌سئنئز، گوناهسيز قانين مسعولئيّتئني اؤزونوزون، بو شهرئن و اورادا ياشايانلارين اوستونه گؤتورموش اولورسونوز. چونکي رب، حقئقتن، منی يانينيزا گؤنده‌ردي کي، بوتون بو سؤزلري سئزه چاتديريم."


text:
باشچيلار و بوتون خالق کاهئنلره و پيغمبرلره ددئلر: "بو آداما اؤلوم حؤکمو چيخارتماق اولماز! او بئزئمله تاريميز ربّئن آديندا دانيشيب."


text:
"يهودا پادشاهي خئزقئيانين دؤورونده مورِشِتلي مئکا نبئلئک ادئب بوتون يهودا خالقينا ددي: «قوشونلار ربّی بله ديئر: صحيون زمي کئمي شوخوملاناجاق، اورشلئم داش قالاغينا، معبدئن تئکئلدئيي داغ دا مِشه‌لي تپه‌لره چِورئله‌جک.»


text:
مگر يهودا پادشاهي خئزقئيا و يا يهودا خالقيندان بئري اونو اؤلومه تسلئم اتدي؟ مگر خئزقئيا ربدن قورخمادي و اونون لوطفونو قازانماق ائستمه‌دي؟ مگر رب ده اونلارا گؤنده‌ره‌جيئني ددئيي بلادان اَل ساخلامادي؟ بئز ائندي اؤزوموزون ضئدّئنه بؤيوک بئر پئسلئک ادئرئک!""


text:
شِمَعيا اوغلو قئريَت‌يِعه‌رئملي اورئيا آدلي بئر آدام دا ربّئن آدي ائله نبئلئک ادئردي؛ او دا اِرِميا کئمي دانيشاراق بو شهرئن و اؤلکه‌نئن ضئدّئنه نبئلئک اتدي.


text:
پادشاه يِهوياقئم، بوتون جنگاورلري و باشچيلاري اونون سؤزلرئني اشئدنده، پادشاه ائسته‌دي کي، اونو اؤلومه ورسئن. آمّا اورئيا بوندان خبردار اولوب قورخدو و مئصئره قاچدي.


text:
اونلار اورئياني مئصئردن چيخارديب پادشاه يِهوياقئمئن يانينا گتئردئلر. پادشاه اونو قيلينجلا اؤلدوروب جسدئني عومومو قبئرئستانليغا آتديردي.


text:
لاکئن شافان اوغلو اَخئقام اِرِمياني قورويوردو، بونا گؤره ده اؤلدورولمَک اوچون خالقين اَلئنه ورئلمه‌دي.


text:
سونرا اورشلئمه، يهودا پادشاهي صئدقئيانين يانينا گلن قاصئدلر واسئطه‌سئله اِدومون، موآبين، عَمّون اؤولادلارينين، صورون و صئدونون پادشاهلارينا خبر گؤنده‌ر.»


text:
آغالارينا دمک اوچون اونلارا بئلدئر: ائسرايئلئن تاريسي اولان قوشونلار ربّی بله ديئر: «آغالارينيزا بونو ديئن:


text:
دونياني دا، يِر اوزونده اولان ائنساني دا، حيواني دا بؤيوک گوجومله و اوزانان قولوملا من ياراتديم و کئمه ائسته‌سم، اونا دا وره‌رم.


text:
ائندي بوتون بو اؤلکه‌لري بابئل پادشاهي قولوم نِبوکَدنِصّرئن ائختئيارينا ورئرم. حتّا چؤلون وحشي حيوانلاريني دا اونا تابع اتدئره‌جيم.


text:
اؤلکه‌سئنئن آخيري چاتانا قدر بوتون مئلّتلر اونا، اوغلونا و نوه‌سئنه قوللوق اده‌جکلر. سونرا بئر چوخ مئلّتلر و بؤيوک پادشاهلار اونو اؤزلرئنه قول اده‌جک.


text:
هانسي مئلّت و اؤلکه بابئل پادشاهي نِبوکَدنِصّره قوللوق اتمه‌سه، اونون يوغونا گئرمه‌سه، همئن مئلّتي قيلينج، آجليق و وبا ائله جزالانديرجاغام، اله کي، اونون اَلي ائله اونو کامئل محو اِدئم.» رب بويورور.


text:
«بلجه اؤز پيغمبرلرئنئزه، فالچيلارينيزا، يوخو گؤرنلرئنئزه، گله‌جيي دئيَنلرئنئزه و جادوگرلرئنئزه قولاق آسمايين کي، سئزه ديئرلر: ‹بابئل پادشاهينا قوللوق اتميه‌جکسئنئز.›


text:
اونلار سئزه يالاندان نبئلئک ادئرلر. بونون نتئجه‌سئنده اؤز اؤلکه‌نئزدن قووولاجاقسينيز. سئزي آتاجاغام و سئز محو اولاجاقسينيز.


text:
آمّا بابئل پادشاهينين يوغونا گئرن و اونا قوللوق ادن مئلّتي اؤز تورپاغيندا ساخلاياجاغام. تورپاغي اَکئب اورادا ياشاياجاقلار.» رب بويورور."


text:
من همئن سؤزلري يهودا پادشاهي صئدقئيايا بئلدئرئب ددئم: "بوينونو بابئل پادشاهينين يوغونا اَي؛ اونا و اونون خالقينا قوللوق ات کي، دئري قالاسان.


text:
بابئل پادشاهينا قوللوق اتمک ائستمه‌ين هر مئلّت ربّئن ددئيي کئمي محو اولاجاق. نه اوچون سن و خالقين قيلينج، آجليق و وبادان اؤله‌سئنئز؟


text:
پيغمبرلرئن سؤزلرئنه قولاق آسمايين کي، ديئرلر: «بابئل پادشاهينا قوللوق اتميه‌جکسئنئز.» چونکي اونلار سئزه يالاندان نبئلئک ادئرلر.


text:
رب بويورور: .اونلاري من گؤنده‌رمه‌مئشم، اونلار منئم آديملا يالاندان نبئلئک ادئرلر. بونون نتئجه‌سئنده من سئزي آتاجاغام و سئز هلاک اولاجاقسينيز؛ هم سئز، هم ده سئزه نبئلئک ادن پيغمبرلر.»""


text:
او واخت من کاهئنلره و بوتون بو خالقا ددئم: "رب بله ديئر: سئزه نبئلئک ادن پيغمبرلره قولاق آسمايين کي، ديئرلر: ‹ربّئن معبدئندن گؤتورولَن اشيالار تزلئکله بابئلدن گری قايتاريلاجاق.› اونلار سئزه يالاندان نبئلئک ادئرلر.


text:
اگر اونلار پيغمبردئرلر و ربّئن سؤزونو ديئرلر، قوي ائندي قوشونلار ربّئنه يالوارسينلار کي، ربّئن معبدئنده، يهودا پادشاهينين ساراييندا و اورشلئمده قالان اشيالار بابئله آپاريلماسين."


text:
بابئل پادشاهي نِبوکَدنِصّر، يهودا پادشاهي يِهوياقئم اوغلو يهوياکئني و يهودا ائله اورشلئمئن بوتون اعيانلاريني اورشلئمدن بابئله اسئر اتدئيي زامان آپارمادي، قوشونلار ربّی بله ديئر.


text:
بلی، ربّئن معبدئنده، يهودا پادشاهينين ساراييندا و اورشلئمده قالان اشيالار باره‌ده ائسرايئلئن تاريسي قوشونلار ربّی بله ديئر:


text:
"اونلار بابئله آپاريلاجاقلار و بابئللی‌لرئن ائشئنه باخاجاغيم گونه قدر اورادا قالاجاقلار. او زامان اونلاري اورادان چيخارداجاغام و بو يِره قايتاراجاغام."" رب بويورور.


text:
همئن ائل يهودا پادشاهي صئدقئيانين پادشاهليغينين اوّلئنده دؤردونجو ائلئن بِشئنجي آييندا عَزّور اوغلو گئبعونلو خَنَنيا پيغمبر، ربّئن معبدئنده، کاهئنلرئن و بوتون خالقين قاباغيندا منه ددي:


text:
ائکي ائل عرضئنده بابئل پادشاهي نِبوکَدنِصّرئن ربّئن معبدئندن گؤتوروب بابئله آپارديغي بوتون اشيالاري بو يِره قايتاراجاغام.


text:
يهودا پادشاهي يِهوياقئم اوغلو يهوياکئني و بابئله اسئر اولونموش باشقا يهودالي‌لاري دا بو يِره قايتاراجاغام.» رب بويورور، «چونکي بابئل پادشاهينين يوغونو قيراجاغام.»""


text:
او زامان اِرِميا پيغمبر کاهئنلرئن و ربّئن معبدئنده دايانان بوتون خالقين قاباغيندا خَنَنيا پيغمبره جاواب ورئب


text:
ددي: "آمئن! قوي رب بله اتسئن! قوي رب اؤز اِوئنئن اشيالاريني، اسئر اولونموش بوتون آداملاري بابئلدن بورايا قايتاراراق ددئيئن نبئلئک سؤزلرئني يرئنه يتئرسئن!


text:
قدئم زامانلاردان بَري مندن و سندن قاباق ياشايان پيغمبرلر بئر چوخ اؤلکه‌لرئن و بؤيوک پادشاهليقلارين ضئدّئنه موحارئبه، فلاکت و وبا اولاجاغيني نبئلئک ادئبلر.


text:
آمّا سالاماتليق اولاجاغيني دئيَن پيغمبرئن سؤزو اگر دوغرو چيخارسا، اونون ربّئن طرفئندن گؤنده‌رئلدئيي حقئقي پيغمبر اولدوغو بئلئنَر."


text:
خَنَنيا بوتون خالقين قاباغيندا ددي: "رب بله ديئر: «ائکي ائل عرضئنده بابئل پادشاهي نِبوکَدنِصّرئن يوغونو بوتون مئلّتلرئن بوينوندان گؤتوروب بلجه قيراجاغام.»" بو واخت اِرِميا اؤز يولونا داوام وردی.


text:
خَنَنيا پيغمبر يوغو اِرِميا پيغمبرئن بوينوندان گؤتوروب قيرديقدان بئر آز سونرا، اِرِميايا ربّئن بو سؤزو نازئل اولدو:


text:
"گت و خَنَنيايا دِه: رب بله ديئر: «سن تخته يوغو قيردين، لاکئن اونون يرئنه دمئر يوغ دوزلتمه‌لي اولاجاقسان."


text:
ائسرايئلئن تاريسي اولان قوشونلار ربّی بله ديئر: "بوتون بو مئلّتلرئن بوينونا دمئر يوغ تاخاجاغام کي، بابئل پادشاهي نِبوکَدنِصّره قوللوق اتسئنلر و اونلار اونا خئدمت اده‌جکلر. حتّا چؤلون وحشي حيوانلاري دا اونون ائختئيارينا وره‌جيم.»""


text:
سونرا اِرِميا پيغمبر خَنَنيا پيغمبره ددي: "اشئت، ای خَنَنيا! سني رب گؤنده‌رمه‌يئب. سن بو خالقي قانديريبسان کي، يالانا بِل باغلاسينلار.


text:
بونا گؤره ده رب بله ديئر: «باخ، من سني ير اوزوندن محو اده‌جيم. بو ائل اؤله‌جکسن، چونکي خالقا ربّئن ضئدّئنه عوصيان اتمه‌يي ديئبسن.»""


text:
اِرِميا پيغمبر اورشلئمدن اسئرلئکده صاغ قالان خالقين آغساقّاللارينا، کاهئنلره، پيغمبرلره و نِبوکَدنِصّرئن اورشلئمدن بابئله اسئر اتدئيي بوتون خالقا بئر مکتوب گؤنده‌ردي.


text:
(بو مکتوب پادشاه يِهوياکئنئن، آنا ملکه‌نئن، ساراي اعيانلارينين، يهودا و اورشلئم باشچيلارينين، اوستالارين و صَنَتکارلارين اورشلئمدن بابئله اسئر آپاريلماسيندان سونرا گؤندرئلدي.)


text:
اونو شافان اوغلو اِلعاسا و خئلقئيا اوغلو گِمَريايا تاپشيردي کي، يهودا پادشاهي صئدقئيا اونلاري بابئل پادشاهي نِبوکَدنِصّرئن يانينا گؤنده‌رمئشدي. مکتوب بله ديئردي:


text:
آرواد آليب اوغول-قيز آتاسي اولون. اوغوللارينيزا آرواد آلين، قيزلارينيزي اَره ورئن کي، اوغول-قيزلاري اولسون. ساييدا اورادا چوخالين، آزالمايين.


text:
سئزي اسئر وردئيئم شهرئن رئفاهي اوچون چاليشين و او شهر اوچون ربّه دوعا ادئن. چونکي اورا رئفاه ائچئنده اولسا، سئز ده رئفاهدا ياشايارسينيز.»


text:
بلی، ائسرايئلئن تاريسي اولان قوشونلار ربّی بله ديئر: «قويمايين آرانيزداکي پيغمبرلر و فالچي‌لار سئزي آلداتسينلار. ائسته‌دئيئنئز يوخولاري گؤرميه تشوئق اتدئيئنئز يوخولارا قولاق آسمايين.


